
LA MOTHE FÉNÉLON. 



XXXIX' DÉPESCHE 

— du in* de juîng 1569. — 
{Envoyée par Jehan de Bouloigne,) 

Plainte faite par Fambassadeur à Elisabeth contre la saisie de ses dépédies^ 
et la ronduite des députés envoyés par elle en Allemagne. — Il demande for- 
mellement , au nom du roi de France, qu'elle porte secours -<> Ifi reine 
d'Ecosse et lui fasse rendre sa couronne. — Explications donnoe^ pu** Eli- 
sabeth , au sujet des reproches qui lui sont adressés. -^ Promesses qa'eljls fait 
de continuer avec la France les relations les plus ami£Blesf'^»I9b^eU« 
de la mort de M. d'Andellot — Rumeur causée à^'Ojtdçes^ ^ar^>4^ ao-<' 
cusations d'empoisonnement sur M. d'Andellot, et de tâïitativef ^'^^nopot- 
sonnemeot sur l'amiral de Goligny, M. de La Rochefoucauït «t de Mont* 
çommery. — Effet produit par la nouvelle » «ncore incêrtaiJQé, i^^îfi 
duc de Deux-Ponts a passé la Loire. -^ /„ • ^ 



Au Roy. 

Sire, j'ay esté, durant ces festes de P^itecoste, devers 
la Royne d'Angleterre à Grenuich , pour trois principales 
occasions; Tune, pour luy compter Testât de yoz afières, 
ainsy que , par yoz lettres du xiiij'' du passé , il vous a pieu 
me le commander; Taultre, pour luy remonstrer aulcuns 
mauvais déportemens de ses ministres en Allemaigne; et 
II. » 

la troisiesme, pour le faiçt de la Royne d'Escoce. Je luy 
ay commancé mon propos par me plaindre grandement à 
elle de l'interception et divertissement , que le maistre de la 
poste de Canturbery a ozé fère, d'ung vostre paquet et 
d'ung paquet de M\ de Gordan , des mains du postillon qui 
me les aportoit, luy remonstrant qu'il les avoit transportez 
en lieu 9 où Ton me les avoit retenuz deuK jours y et puys 
m'avoient esté renduz par ung des gens d||||>n principal 
secrétaire, M*. Cecille, en si mauvais estât qu'encorqu'ilz 
apareussent aulcunement cloz , ilz ne monstroient toutes 
foys qu'on leur eust gardé le respect deu aulx lettres et ca- 
chet d'ung si grand prince; ce qui me faisoit croyre que 
l'indignité n'estoit procédée d'une telle princesse comme 
elle, ny de son commandement, ains de la malicieuse cu- 
riosité. et extrême passion de ceulx qui, en plusieurs aul- 
tres.ijiàtavaises sortes, avoient, ceste année ^ mîz souvent 
la ^cte' Pâme en hazard de perdre le bien de la paix et 
wdî^é'^e -Vostre Majesté et celle de vostre royaulme : 
vltJôntr'Èiugtîîjyîiumbte^ qu'elle m'en voUût fère avoir 
.raysôn* -.\.;%* 

: Y^i^^ moBstrant n'estre aulcunement contante, 
m'a JeSponduque, à la vérité, c'estoit chose. qui n'estoit 
adveiine de son sceu , et bien fort à son regrect , mais que 
Milaris Goban venoit de luy bailler des lettres de son mary, 
qui est gouverneur du quartier, où cella a esté faict, par 
lesquelles il luy donnoit compte du tout, et conune le pos- 
tillon estoit un homme nouveau , lequel venant, sans pas- 
seport, en la ccmipaignye d'aulcuni^ Ajagloys qui estoient 
passez en mesmes temps de Flandres pour iter vyr d'espyes^ 
s'estoit avec ealx Tmàn ai suspect, qu'on les avoit toutz 
foillez et visitez «osemble; dont me prioyt d'excuser, pour 

ceste foys, la dëtention de mon dict paqurt, et qu'Ole ne 
lairoît pourtant de me tère avoir réparation du tort qn'oa 
m'y pourroit avoir faict. 

Je luj ay réplupié qm les paquetz de Yostre Majesté 
ayoient iiceoiistuiné de servir de passeport et de senretë à 
cealx (pn les pomtoient, dont ne restoit aulcune bonne 
excuse pour ceulx qui m'avoimsit si fort ofiancë, lesquels , 
continuam ainsy de plus en plus se porter toutjour fort 
mal envers Yostre Majesté, seroient en fin eause de vous 
fera monter au cueur ung juste désir de rescentiment , et 
que leur enb-eprinse avoit esté bien fort vayne en cest en** 
droict , ear je ne leur ensse qoe U^op volontiers communi- 
qué ceste <lépesche , à laquelle je m'asaeuroys qu'ils n'euS" 
sent prins le playsir, que j'espéroys que la dicte Dame 
auroit, d^y veoîr les afières de Vostre Majesté en très 
bonne disposition y la priant d'avoir agréable d'en ouyr le 
rédt. 

Et ayant la lettre en la main , je luy leuz incontinent 
toute cette partie qui concernoit le bon estât de voz diètes 
aifères, et la calomfoiye et menthe de eeulx qui en par- 
loient aultrementy et l'asseurance de vostre amytië envers 
la dicte Dame avec la correspondance que vous desiries 
d'elle : laquelle monstra avoûr le touj: fort agréable , et fut 
une chose qui vint bien à propos pour aulcunes matières , 
cpii estoient lors en termes en eeste court ; lesquelles se 
menoi^At divarsemait sellon la diveri^té des novelles, que 
les ungs et les aultres représentoient de la guerre de France; 
à l'occasion de quoy elle s arresta davantaige sur le dis- 
cours de la dicte lettre et m'y fyt plusieurs demandes, 
ausqueQes je miz peyne de satisfôre : puys luy diz que, de 
tattt que inoua ne vouliez garder aulcune malle impression 



ny réserver rien sur vostre cueur contre elle , vous la priez 
de vous esclaircyr d'une chose qu'on vous avoit mandée 
d'Âllemaigne, cest que ses agentz par dellà faisoient de 
si roauvaiz oilices et si contraires à vostre service que^ 
quant elle vous auroit déclairé la guerre, ilz ne se mons- 
treroient plus ouvertement voz enneinys qu'ilz faisoient, 
provoquans et incitans les princes protestans d'AUemaigne 
de fère et continuer la guerre en vostre royaulme, et em- 
ployent le nom et le crédict d'elle, pour leur trouver des 
deniers ; et, que mesmes l'on vous avoit mandé que Quil- 
legrey , et ung aultre des siens, qui se tient à Francfort , es- 
toient sur le point de leur faire fornyr quatre vingtz ou cent 
mille tallartz , avec promesse de plus grand somme , quant 
la flotte de Londres seroit arrivée en Hembourg : ce que 
vous ne vouliez ny pouviez croyre que procédât aulcune- 
ment d'elle, estant chose qui répugnoit grandement à la 
paix , et aulx promesses , et sèremens , que vous avez juré , 
de procurer le bien et évitter le mal loyaulmcnt l'ung de 
r aultre , et trop contraire à l'honneur de la parolle qu'ea- 
cores freâchement elle vous avoit donnée de la continua- 
tion de son amytié, mais que c'estoient aulcuns mal aSec- 
tionnez , transportez de passion , qui abusoient ainsy de 
son authorité, et ne se soucyoient d'allumer, par ce feu 
couvert qui estoit plus cuysant que si la flanune en parois* 
soit , une guerre entre vous, pourveu qu'ilz vinsent à boult 
de leurs intentions, ce que vous la priez très instantment de 
fère cesser. 

Et luy tins ce propoz , Sire, tant par ce que j'avois des 
adviz conformes à cella que pour ayder de divertyr une 
levée de deniers qu'on estoit après à. fère icy ; à laquelle je 
sçavoys qu' aulcuns seigneurs de ce royaulme contradisoient. 

De qaoy la dicte Dame, voulant donner satisfaction à 
Vostre Majesté, m'a dict que, à la vérité, elle avoit deux 
agentz en AUemaigne, l'ung nommé Du Mont, homme 
vieulx, catholique, ancien serviteur du feu Roy son père, 
qui se tenoit en une sienne mayson prez de Francfort, et 
Taultre Quillegrey , gentilhomme anglois , bien affectionné 
à son service, par leSquelz deux elle entretenoit l'amytié 
des princes allemans, lesquelz se monstroient très affection- 
nez de la continuer envers elle, tout ainsi qu ilz l'avoient 
toutjour heue ferme et constante envers le dict feu Roy 
son père , mesmes qu'elle pouvoit compter le duc Auguste, 
le lansgrave de E^se , les palgraves et aultres ptincipaulx 
princes de dellà, pour ses fort inthimes amys, et me vou- 
loit bien dire qu'elle, avec eulx, avoient ensemblement 
pourveu à leurs affères contre ceulx qui vouloient extermi- 
ner leur religion; mais qu'au reste, ses agens n avoient 
eu jamais charge de fère ny procurer rien en particullier 
contre Vostre Majesté , et m'asseuroit qu'il n'y avoit esté 
aulcunement forny argent , au moins par nul moyen qui 
procédât d'elle , sans lequel je pouvois croyre que ses gens 
n'estaient pour trouver guyères grandz sommes., et qu'elle 
vous remevcyoit grandement de l'honnorable jugement que 
vous feziez de son intention, en ce que , quant le dict adr 
viz seroit véritable > vous l'en vouliez tenir deschargée; 
ce qu'elle vous priqitdei croyre, qu'encor qu'on luy repré- 
sentât plusieurs occasions , qu'elle n'estoit.pour en prendre 
jamais pas une de ceste sorte à couvert contre vous; ains 
envoyeroit ouvertement la vous notiffier : mais que vous 
la trouverez fère profession sinon de prudence , au moings 
d'intégrité , en tout ce qu'elle vous avoit promiz ; adjoux- 
tant plusieurs aultres propos assés longs, lesquelz il est 

bien bemiig que Yoz Majestés sachent, raak je réserve les 
vous fère eflAéndre jpar homme exprès. 

Et m'a esté <iict que oeste mienne remonstranoe a en 
desjà quelque effect, mais je métray peyne de le sçavoir 
mieulx pour vous en asseurer par mes premières. Et pour 
fa fin , je l'ay remercyée au nom de Voï Majestez , de la 
l)onne et Tertueuse dellibération qu elle mwistre prendre 
meintennant ei aOëres de la Royne d'Esooce pour la re- 
mettre en son estât, ainsy que W. Tévesque de Ross me 
Ta particulliérement racompté , la suptiant d*y pourvoir si 
bien, et si à temps, que le retardement n'y puysse plus 
«ngettdrCT de difficulté, et qu'elle se veuille acquérir seule 
i'honneur tie ïa plus honnorable entreprinse qui soit es- 
«heue, de nostre temps, en main de nul prince chrestien, 
sans excepter cdle de l'empereur Charles V en la restitu- 
tion qu'il fît du Roy de Tunes ^ , car ce fut pour ung pays 
mahumëtan, en hayne de Barberousse, qui infestoit l'Es- 
paigne, là où ceste cy est une Intime et héréditaire prin- 
-eesse , sa parante, qui ne luy a faict jamais desplayshr, fft 
est venue, en la confiance de sa paroUe, recourir à eMe, 
luy requérant , en bonne sorte et avec beaulcoup d'hamil- 
lîté, son promiz secours; oultre que par ce moyen, plus 
que par nul auUxe qui se puysse jamais offrir, elle satisfera 
grandement à toutz les princes de la terre, mesmement à 
Voz Majestez Très Cbrestiennes , qui Itiy <en aurez obliga- 
tion; luy voulant bien dire, de la part d'iceHes , que, «ans 
l'attante de son dict seconrs , vous vous fussiez desjà eBbr- 
cez , quelz «Hères que vous ayez sur les bras , de pourveoir 

I. Muley Hascen, roi de Tunis, ayant été chassé de ses états en i534, 
par Khaïr Eddyn Barberousse II, roi d* Alger, implora la protection de 
l^empèrémvqui le rétablit dans soù royaume au mois de juillet t5$5L 

à ceolx de la dicte Dame, sellon que vous y estiez y par les 
trettez et par ung honneste debvoir, obligez ; qui ne vou- 
liez, en façon du monde, laysser ung si mauvaiz exemple 
de vous à voz alliez et confédérez , que vous fussiez veuz 
habandonner la cause de ceste princesse, laquelle tenoit le 
lieu de la principaile et plus ancienne alliance de vostre CO'^ 
ronne, 

A quof la dicte Dame m'a respondu, et semble que c^ 
a esté de bonne affection , qu encor qu'elle ayt à considérer 
l'obligation qu'elle a à la justice du murtre du feu Roy 
d'Escoce, qui estoit son subject» et h la céssiop que h 
dicte Dana» a faicte du tiltre qu'elle prétandoit de ce 
royaubfue à Monsieur, frère de Vostre Majesté, et à d'aul- 
tres dii&rendz , qu'elles ont à démesler ensemble touchant 
iemrs deaxroyaulmes, qu'elle, néaabnoins, pourvoirra si 
bien à son afière qu'on cognoistra qu'elle luy porte plu^ 
d^amytié et de bieuveoillance qu'elle ne s'est aymée elle 
messies. 

Lequel ^opos d'est estendu en respoitses et répliques, 
toinehant la justice sur les princes souverainis , , eomnie ^ 
est réservée à Dieu seul; et touchant la cession du tiltre 
d'Angleterre , comme c'ert ung malicieulx aftiCfice pour ir- 
riter la dicte Dame contre la France et contre ceste pouvre 
princesse, lequel se trouv^a manifestement faulx; et en 
anHres discours, qui exeèfderoient par trop la mesure d'une 
lettre, de les adjouxter icy; par quoy les remettray à une 
aultro Ibys, et prieray atant le Créateur après avoir très 
humblement baysé les mains de Vostre Majesté qu'il vous 
doiact, &^, en parfncte santé, très heureuse et très longue 
vie , et toute la ^aadeur et prospérité que vous désire. 
De Londres ce iif de juing Ï569. 

A LA ROYNE. 

Madame, il tous plaîrra veoir, en la lettre du Roy, le 
compte, que je donne à Voz Majestez , de certains propoz 
que j'ay naguières tenuz à la Royne d'Angleterre et des 
responces qu'elle m*y a faictes , parmy lesquelles j'ay re- 
euilly de ses discours aulcunes aultres particularitez , que je 
réserve vous fère entendre par 1^ premier des miens que je 
vous dépescheray ; et vous diray davantaige, Madame, que 
f ay adviz qu'on a^ secrètement et en grand diUigence, dè- 
pesché le S'. Gilles Grays, avec ung brigantin à rames, 
devers M*. Oynter, pour luy dire qu'aussitost qu'il aura 
conduict la flotte en Hembourg, il ayt à la laysser là, et 
qu'avec les grandz navyres, hommes et tout son aultre 
équipaige de guerre, il fasse incontinent voyle vers les 
quartiers d'Escoce; mais je n'ay encore» descouvett pour 
quelle occasion, seulement je présume que c'est pour s'op- 
poser à l'èntreprinse qu'on lèiir a persuadée du capitaine 
S*. Martin , de laquelle je vous ay naguières faict men- 
eion, ou bien pour remédier aulx affères d'Irlande. Je 
travailleray d'en sçavoir la certitude. 

L'on a voUu, ici , calompnier la nouvelle de la mort de 
M'. Dandellot, affirmans y avoir lettre , du vij* de ce 
moys , de la Rochelle , qui monstroit le contraire ; mais 
j'entendz que, devant hyer, il vint lettres à ceste Royne 
de son ambassadeur. M'. Norrys, par lesquelles il luy en 
confirme la mort , et luy mande davantaige qu'il y a gens 
en vostre court , qui poursuyvent leur reccompence pour 
avoir empoysonné M'. l'Admyral, Dandellot, de La Ro^ 
chefoucault et de Montgommery, jouxte la certitude, qui 



aparoit desjà , de ce qui est advenu du dict S*^. Dandellot , 
lequel ayant esté ouvert s'est trouvé empoysonné, et que, 
sur leur vye, il s'ensuyvra bientost la semblable espreuve 
des aultres ; et que le duc de Deux Pontz a passé la ri- 
vière de Loyre à la Charité, dellibérant s'acheminer, par 
Dun le Roy et Bourges, droict à l'exécutiou de son en- 
treprinse sellon sa première intention , et que Voz Majes- 
tez estiez à Oriéans pour assemblervostre camp. Lesquelles 
nonvdles ont diversement esmeu ceste court ; dont je pren- 
dray garde si elles y produyront rien de nouveau. 

Au surplus , la pratique d'accord que je vous ay mandée, 
qu'on commanCoit avec l'ambassadeur d'Espaigne, qui est 
icy, se continue toutjour, mais assés froidement , et la met 
on en termes, par des personnes qui s'en meslent, sans 
fère semblant d'y estre employez ; mais il y aparoit une 
telle jalouzie et compétance des entremetteurs, que je ne 
voy que cella preigne encores ung si droict cbetnyn qu'il 
s'en puysse espérer, de long temps , la conclusion. Une 
chose, à la vérité, y concourt des deux costez , c'est ung 
désir d'accorder et évitter la guerre, et n'y a que la for- 
malité et le poinct de la réputation , et quelque partie de 
la restitution qui y met le retardement. Je bayse très hum* 
blement les mains de Yostre Majesté, et prie Dieu qu'il 
vous doinct , Madame, en parfaite santé , très longue vie 
et tonte la prospérité que vous désire. - 

De Londres ce \\f de juing 1569^ 

XL* DÉPESCHE 

— du x®de juing 1569. — 
( Envofée par Jehan Valet jusques à Calais. ) 

Prise de la Charité et passage de la Loire par le duc de Deux-Ponts. — In- 
telligence des Anglais avec ce prince. — Désir qu'ils ont de profiler des 
succès remportés par les Allemands en France, pour tenter de recouvrer 
Calais. — Nouveaux préparatiSi de guerre. — Assuranoe est doanée à 
l'ambassadeur qu'ils ne sont pas dirigés contre la France. — > Crainte que 
la flotte de laKochelIe, dont le retour n*est point annoncé, ait été retenue 
pour le service des protestants. — Mise en liberté des mariniers espagnols. 
— Assurance est donnée à l'ambassadein', par lettre du roi» queM.'d'An- 
delot n*est pas mort par le poison. — Projet de convention pour la resti- 
tution des prises. — Noms des commissaires anglais qui ont été désignés 
pour se rendre à Rouen. 



Au Roy. 

Sire, la dépescbe ^jua j'aj faict à Voz Majestés , devant 
œste cy» est da iij^ du présent, et, despuy, m'ayant esté 
donné quelque advû qve la prinse de la Chanté , et le pas- 
aaîge de Tarmée du duc de Deux Ponts par dellà la rivière 
de Loyre, €<»nmançoîent de remectre en vigueur dans ce 
<;onseil la querelle de Gallais, et encores d'auUres partis 
(quej'ay eu occasion d'avoir fort suspecte, pour me venir 
devant les yeuk), quel'avance, qu'ilz ont faicted'aulcuns de- 
niers à Tentreprinse des princes d'Allemaigne, n a volontiers 
esté sans y conclure quelque marché pour eulx, et qu'il 
y a aparance que le dict Duc ne s'est hazardé d'entrer si 
avant en pays, sans estre bien asseuré de leur intelli- 
gence; j'ay travaillé, par le prétexte de négocier, avec 

lei sapeurs du tasdiet conseil , d'aalcuiies particularitez 
(comme de la ftmst de mo& {Miquet ; — delà pleincteque j'ay 
deraièremenl faicte h la Royne, kar Mestvcsse» t<Nicbaiit 
le mauvais office de ses agentz eu Âllemaigne; — de ma 
répiicqae sur les icsponces qu'ils ont données à mes pré* 
cédantes remmstcances, laqudle, toM exprès, je leuray 
de nouveau baillée par escript ; — et du faict 'de la Royne 
d'Escoce) ; 4e tirer principalIenieBt <{uelq[ue notice de ceste 
anltre afiève 9. dont «y aprins , Sire , ^e , h la vérité , il a 
esté par aulcuns miz en avant de se prévaloir de la pré- 
sente occasion <ies adv^tez de vostre royaukne, et qu'il 
ne &ibit qii'ilz s'«^ndissent d'en avoir jamais une àultre 
(dus à fmfo» , pour pouvoir fière leurs besoignes en France. 
Mais, ou soit pour la naturdle inclination que ceste Royne 
a à la paiK ; ou pour la reoordation du Havre de Grèce ; ou 
pitoir u' astre les principauk seigneurs accordans à la guerre, 
ou poor n'avoir bien prest ce qui leur faict besoing pour la 
commanoer, <m encores , qui est plus à croyre , poiur estre 
le plaisir de Dioa d'ainsy disposer meintennant tes per^^ 
sonnes et les présens aSk'es de ce royaulme, la dell0)âra- 
tion n'est passée si avant que je vous en veuille encores 
mettre en peyne, et je travaflleray cependant , aultant qu'il 
me sera possible, de la divertir du tout. 

Seidemenft, M'. Tadmyral d'Angleterre , sur une grande 
crierye et remonstrance qu'il a faicte , comme il estoît bien ' 
adveity qu'après avoir, à mon instance , et pour satisfère à 
Vostre Majesté , nettoyé , de leur costé, la mer de pirates, 
l^on armoit meintennant navyres et vaysseauh à force, par 
t<Mitz les porti; et hivres de vostre royaulme , pour remplir 
vostre mer, àe 'deltà , de nouMeauk piltartz , tt ayant tou- 
rbe aussi que^fue mot du passaige de voz gallères par 

de(à, il a obtenu commission de pourvoir diUigentment 
& tout ce qu'il verra estre requiz , concernant le faict de 
sa charge , pour garder que les pays et subjectz de la dicte 
Dame ne soyent ny offancés , ny surprius. Et ainsy, luy et 
W. Cecille ont esté, despuys trois jours , à Gélingan don- 
ner ordre de rabiller et mettre prom^^ement en équipage 
toutz les grande navyrei de guerre , pour s'en pouvoir ser- 
vir aubesoing; et M\ Ouynter, qui est desjàde retour, 
avec cinq de ceulx qu'il avoit mené en Hembourg , se tient 
à Haruich, sur l'emboucheure de la Tamize, avec, tout 
son équipage, sans rien licencier, et les monstres gêné- 
ralles continuent se fère par ce royaulme, avec quelque 
aprest d'armes, en quoy, à la vérité, ilz procèdent de la 
plu» grande aparance et démonstration qu'ilz peuvent, 
pour donner expectation de quelque grande chose aulx leurs 
et aulx estrangiers ; mais je ne descouvre , pour encores , 
qu'ib ayent en main aulcune déterminée entreprinse contre 
Vostre Majesté; tant y a que, comme je ne vous veulx 
donner allarme de ce costé que le plus tard que je pourray, 
bien qu'on s'esforce de me la fère desjà prendre bien grande, 
aussi vous supliè je. Sire, de. n'eu demeurer en tant de 
confiance que ne conmiandiez toutjour aulx gouverneurs 
et capitaines , d'icelle partie de vostre frontière qui regarde 
ce royauhne, de ne la laysser desgarnye, et qu'ilz ayent à 
prendre toutjour garde aulx surprinses qui s'y pourroient 
fère, qui sera ung vray moyen pour mieulx conserver la 
paix. 

Du reste. Ton m'a faict aparoir, touchant l'int^ception 
de mon paquet , que , à la vérité , le postillon , qui le pour- 
toit, estoit passé en la compaignye d'un gentilhomme an- 
gloix, nonuné Trassan, qui avoit demeuré absent unze 

ans hors du pays, et avec d'aultres escoUiers angbix, qui 
venoient de Louvain , qu'on a souspeçonné estre toutz en- 
voyez pour servir d'espyes par deçà , lesquelz ont esté des- 
puys miz en pryson. Et , de ma remonstrance touchant les 
mauvaiz offices que les agentz de ceste Royne faisoient en 
Allemaigne , aulcuns du dict conseil m'ont asseuré que ce 
que la dicte Dame m'en avoit respondu estoit vray; aultres 
m'ont dict que, pour n'avoir eu cognoissance de toutes ces 
despesches d'AHemaigne, ilz ne nae vouloient asseurer de 
rien , ce qui monstre qu'il en est quelque chose, mais qu'il 
est secrètement conduict; tant y a que j'ay quelque ad- 
viz que , despuys ma dicte dernière audience , cest ordre 
de fomyr xl mille *^ esterlin , par les marchans de Londres, 
es mains de Quillegrey, dont j'ay faict mencion en mes pré- 
cédantes , et r^mprunct de cent mille ^ esterlin , sur les 
bien aysez de ce royaulme, a esté aulcunement réroqué, 
et qu'en lieu de ce , a esté seulement donné commission au 
maire de ceste ville d'empruucter sur le crédict de la chambre 
de Londres, qui est comme sur la mayson de ville de Paris, 
par lettres du privé scel, xvhj ou xx nrille * esterlin, qui 
est soixante quinze mille escuz , et rien davantaige; sinon 
qu'on est après à fomyr vingt huict mille florins de plus 
pour retirer deux obligations de pareille sonome, qui a esté 
naguières employée en quelque lieu d' AUemaigne , au nom 
de la dicte Dame; que touchant les aultres partîcuUaritez , 
dont j'ai faict instance , pour asseurer la mer et le conunerce 
par deçà aulx Françoys, et leur rendre leufs biens et na- 
vyres , qui y sont anrestez , et fère œsser le traffic de la Ro- 
chelle, qu'il m'y sera si bien satisfûct que j'en demeur^ay 
contant. Dont retournant , ceste après diner, trouvar la 
dicte Dame et iceialx seigneurs, sur l'occasiott de vostre 

dépescke du jxmf du passé, qae j'ay reeeu le v"* d'estay 
cy, et sur celle du ij"* dtt prés^t , que le S^ de Vassal , ung 
des miens y me vîenf , toat présentemeiit, de bailler, je 
mettray peyne d'aroir une finalle résolution de timtes eea 
choses, et dé cofiifirmer la volonté de ceste {M'incesse et de 
ces s^neors, tant qu^il me sera possible, en la continua- 
tion de la paix. 

La flotte de la Rochrile n'est encores de retour, de la- 
«quelle devisant hyer avec ung seigneur de ceste court d'où 
pouvoit venir l'occasion du retardement, veu qu'elle avoit 
arrivé le vnj'' de may au dict lieu, et qu'on ne nset guières 
à charger grande quantité de sel, et qu'il a despuys faict 
fort bon vent pour revenir, il m'a dict qu'il souspeçonuoit 
que ceulx du dict lieu pourroient bi«i avoir retenu les 
vaysseaulx de la dicte flotte, pour s'en servir à transporter 
des hommes à quelque aultre quartier, aiBn de se pouvoir 
plus àyséement joindre à leurs aultres troupes, ou bien 
pour faire quelque aultre entreprinse; mais encores qu'aul- 
cuns de deçà fussent, possible, bien consentans de telle 
chose, il me pouvoit aiseurer que ce n'estoit au moins par 
«délibération du conseil , et qu'il croyoit que la Royne , sa 
Mestresse, n'en sçavrat rien. 

Geulx cy ont commancé procéder de quelque modâ'a- 
tion sur les afières qu'ilz ont avec le Roy d'Espaigne» ayant 
le maire de ceste ville , despuys deux jours, miz en liberté 
«nvyron cent pouvres Espaignolz maryniera, qui estoient 
dettenuz prisonniers en ceste ville despuys le coounancement 
de ces prinses, et bien qu'on ayt serohé, du commancé- 
ment y de les délivrer soubz caution de dix escuz pour teste» 
en cas que les choses passassent à quelque ouverture de 
guerre; néairtmoins, s^rès que monsieur l'ambassadeur 

d'Espaigne a eu r^nonstrë que telle chose s^e^loigneroît 
trop de la bonne paix d'entre Leurs Catholique et Sérenis- 
sime Majestez , qui ne debvoit estre mise en td doubte , et 
que, mesmes, le duc d'Alve, naguiëres, luy estant ad* 
mené plusieurs pouvres maryniers et pescheurs anglois, 
prins sur la coste de Zélande, les avoit toutz renvoyez 
sans en retenir ung seul, le dict maire a , par ordonnance 
de ce conseil, franchement dellivrë les dictz Espaignolz, 
et les a desjà faictz embarquer pour les passer en Flandres. 
Qui est tont ce que, pour ceste foys, je diray k Vostre 
Majesté, à laquelle baysant en cest endroict très humble- 
ment les mains, je prieray atant le Créateur qu'il vous 
doinct, etc. 

De Londres ce x^ de juing i569. 

L'on me vient présentement d'advertyr qu'il a esté mandé 
à M*. Oynter de ramener les cinq grandz navyres dans la 
rivière de Rochestre; s'il est ainsy, c'est signe qu'on ne 
veult point encores rien entreprendre. 

Monsieur le cardinal de Chatillon n'a point esté en ceste 
court despuys la nouvelle de la mort de son frère , de la- 
quelle l'on dict qu'il porte un extrême regrect; il s'en est 
allé à quelques beings, qui sont par dellà Oxfort, 

Â LA ROTNE, 

Madame, j'ay miz en la lettre du Roy les principaulx 
poinctz que , pour ceste heure , j'ay à fère entendre à Voas 
Majestez , mesmes de ce que , despuys dix ou douze jours, 
je me suys trouvé bien perplex pour les divers adviz que , 
coup sur coup , l'on m'a donné comme ceulx cy se prépa* 

roient à une déclaration de guerre oa à fdre une ouverte 
entreprinse sur quelque endroict de*vostre royaulme, qui 
n'a esté sans que j^aye mû pepe d'aprofouitir le faict, 
et recercher, jusques dans les volontés et intentions de 
ceulx de ce conseil, C6 que j'en debvois IMen croyre, et 
puys le vous mander, premier que de vous mettre en plus 
de-peyne que celle où je comprens bien que Vostre Majesté 
est meintennant pour rechasser le duc de Deux Pontz hors 
de la France. 

Sur quoy Vostre Majesté considérera ce que j'en mande 
au Roy; mais, oultre que desjà j'ay déposé une partie de 
la peur qu'on m'en donnoit , je vays encores ceste après 
diner m'cai esclaircyr et conflrmer davantaige avec ceste 
Royne , et avec les seigneurs de ce conseil , sur l'occasion 
de tretter avec eulx du contenu ez deux dernières dëpes- 
ches que j'ay freschement receues de Voz Majestez, et, par 
mes premières^, j'espère que je vous résouldray clairement 
du tout. Au moins espéré je avoir toutjour notice des 
aultres armemens que ceulx cy pourront fère de nouveau , 
oultre ceulx. qu'ilz ont desjà en mer, premier qu'ilz puys- 
sent estre en estât de les employer à quelque entreprinse. 
Au reste, je me doubte bien que j'auray à respondre à la 
dicte Dame sur ce que M'. TVorrys luy a mandé de la mort 
de M'. Dandellot comme elle luy a esté avancée par poy- 
son, et a escript que c'^est ung Itallien Florentin, lequel 
en pourchasse inpudentment la récompense à Paris, qui 
se vante de l'avoir aussi donnée à M^ l' Admyral et aultres, 
ce que l'on mect peyne de fère avoir en si grand horreur 
et exécration à ceste Royne, et aulx plus grandz de sa 
court, que j'entendz que, despuys cella, l'on a ordonné 
je ne sçay quoy de plus exprès en l'essay accoustumé de 

son boyre et de son manger, et a Ton osté aulcnns Ital- 
liens de son service , et est sorty du discours d'aulcuns des 
plus grandz qu'encor qu'il ne faille dire ny croyre que 
telle chose ayt esté faicte du vouloir ny du commandement 
de Voz Majestez , ny que mesmes vous le veuillez mein- 
tennant aprouver après estre faict, que néantmoins toutz 
princes debvoient dorénavant avoir pour fort suspect tout 
ce qui viendra du lieu d'où telz actes procèdent, ou qui y 
sont tollérez; et s'esforce Ton , par ce moyen , de taxer et 
rendre , icy , odieuses les actions de la France ; et croy 
qu'on en faict aultant ailleurs. Mais sur l'asseurance de ce 
que le Roy m'a escript , par sa lettre du xnij^ du passé , de 
la mort du dict S'. Dandellot^ j'asseureray fort que ce 
qu'on dict du poyson est une calompnie, et que Voz Ma^ 
jestez ne sachent «este façon de mort , mais bien l'obéys- 
sance de voz subjectz , et de donner ung juste chastiement à 
ceulx qui présument de la vous dényer. 

J'entendz que ung gentilhomme françoys , nommé le 
S", de Jumelles , est despuys hyer arrivé par deçà , vennant 
d'Âllemaigne, par la voye d'Emboui^, lequel dellibère 
passer en France et aller trouver le duc de Deux Pontz , 
pour luy porter quelque asseurance d'ung nouveau renfort 
et secours de la part du duc de Cazimir et aultres prin- 
ces protestans. J'advertiray aulx passaiges de prendre garde 
à luy, et Vostre Majesté, s'il luy playt, commandera d'y 
avoir aussi l'œil dans le pays; et je prieray Dieu, etc. 
De Londres ce x"" de juing 1569. 

La Royne d'Escoce se porte bien, et j'attandz, dans 
trois jours , ung des siens qu'elle dépesche devers Voz Ma- 
jestez pour avoir la déclaration de Monseigneur vostre filz 
II. 

sur le tiltre qu'on luy objecte qu'elle luy a cédé du royaulme 
d'Angleterre. 

( Plus a esté miz à la lettre de M\ de l' Aubespine, du dict 
jour, par postile , que : — ayant ung peu eschauffé les sei- 
gneurs de ce conseil sur la pratique de continuer la paix et 
le commerce d'entre ces deux royaulmes , ilz m* ont en- 
voyé les noms des merchans qu'ilz ont ordonné passer à 
Roan pour la dellivrance des biens des Anglois par dellà , 
avec asseurance que la Royne , leur Mestresse , me bail- 
lera lettre, signée de sa main, pour fère restituer aulx 
Françoys leurs biens, qui sont arrestez par deçà, au 
mesmes jour que le Roy , par lettre aussi signée de sa main , 
mandera fère la dellivrance aus dictz Angloys ; dont vous 
prie, monsieur, pendant que les choses sont en. quelques 
bons termes, envoyer, du premier, à M', le maréchal de 
Cossé ou à moy , une lettre de Sa Majesté , qui porte en 
substance ce qui est contenu en ce billet à part et je pro- 
cureray en avoir aultant de la dicte Dame : 

« Qu'il soit le bon playsir du Roy d'accorder une lettre, 
signée de sa main , portant promesse que tout ce qui est 
prins ou arresté , des biens des Angloix , en son royaulme , 
leur sera randu , et la réelle dellivrance leur en sera faicte , 
au mesmes jour et temps que la Royne d'Angleterre, sa 
bonne sœur, par aultre lettre aussi signée de sa main , dé- 
clairera que ce qui a esté prins et arresté en Angleterre ou 
qui s'y trouvera, en essence, apartenir aulx Françoys ou 
que iceulx Françoys monstreront et vériffieront sommai- 
rement leur apartenir, leur sera réallement restitué; et 
que Sa Majesté trouve bon que ce soit le x* de juillet pro- 
chain, 1569; et, au reste, que des prinses et pilleries 

qui ont esté commises, d'ung costé et d'aultre, Leurs Ma- 
jestez feront mutuellement administrer justice à leurs com- 
muns subjectz jouxte la teneur des trettez, » 

Passeront en France , pour tretter sur le relaschement 
des biens arrestez des Angloix , Richart Patrik , Thomas 
Waker, et Françoys Beuysson, marchandz de Londres. ) 



XLP DEPESÇHE 

— du XV® jout de jiiing 1 569. — 
( Envoyée par Olyvier Champernon jusques à Calais. ) 

Nouvelles iuslances des protestants pour faire déclarer la guerre. — Entre* 
vue de l'ambassadeur et d*Élisabeth. — Efforts de l'ambassadeur pour 
convaincre la reine qu'il n'y a point de ligue formée contre sa religion. — 
Déclaration d'Elisabeth qu'elle est certaine du contraire, mais qu'elle- 
même s'est liguée avec les princes protestants pour la défense de sa reli - 
gion, et qu'elle n'a nul besoin de recourir aux armes. — Elle manifeste 
le désir de voir terminer les troubles de France par une nouvelle pacifi- 
cation. -^ Elle laisse entendre que le roi est trahi, et annonce que de 
nouvelles levées se font en Allemagne. — Heureux retour et désarmement 
de la flotte de Hambourg. — L'ambassadeur déclare qu'il a confiance dans 
le toiaintien de la paix, mais que l'on n'en. doit pas moins se préparer à 
la guerre. — Refus fait à l'ambassadeur de lui laisser Tisiter l'ambassadeur 
d'Espagne* — Promesse d'Elisabeth de se montrer favorable à la reine 
d'Ecosse. — Remontrances de l'ambassadeur pour assurer l'entière li- 
berté du commerce avec la France, et faire interdire tout commerce avec 
Ja Rochelle. — Réponse du Conseil aux remontrances. 

Au RoY. 

Sire , suivant ce que , le x* du présent , j'ay escript à 
Vostre Majesté de certain adviz qu'on m'avoit donné que 

la Royne d'Angleterre vouloit rentrer en demandes sur le 
faict de Gallais, et en atacher bien ferme une pratique, 
jusques à déclaration de guerre, par Tapuy des princes pro- 
testans, lesquelz on me disoit luy avoir promiz qu'ilz ne 
poseroient les armes qu'elle n'en eust quelque satisfaction, 
de tant que , sur le nom et crédit d'elle , il leur avoit esté 
forny de l'argent pour leur présente entreprinse ; et enten- 
dant aussi qu'aulcuns remonslroient très instantement à la 
dicte Dame que , puysque les différans de la religion es- 
toient sur le poinct d'une descizion par ung général faict 
d'armes, estant le duc de Deux Pontz desjà oultre la ri- 
vière de Loyre , qu'il estoit temps , pendant qu'il avoit 
l'avantaige, et que l'ocasion se offroit à elle, en faisant 
ses besoignes, de pouvoir aussi, sans aulcun dangier, 
moyenner une victoire , à tout le moins , ung bien asseuré 
establissement en sa religion , qu'elle se résolût où de se- 
courir, à ce coup, ouvertement, la cause, ou de se pré- 
parer aulx entreprinses des catholiques; desquelz elle sça- 
voit que la ligue estoit conclue et jurée , qui ne fauldroit 
de luy retumber bien tost sur les braz ; et que , oultre ses 
persuasions, l'on luy en imprimoit encores d'aultres de la 
division et désordre qu'on luy asseuroit estre parmy voz 
principaulx capitaines et chefz d'armée; et qu'il n' estoit 
possible que vostre royaulme , en cest estât , peult tout à 
la foys résister aulx estrangiers et à ceulx de la Rochelle; 
j'ay bien vollu. Sire, pour m'esclarcyr de ce faict, après 
avoir, au contraire de tout ce dessus , miz pepe de dis- 
poser le mieulx que j'ay peu la dicte Dame et les princi- 
paulx d'auprès d'elle , luy aller expressément dire que Voz 
Majestez , par leurs lettres du xxvuj** du pdssë et du ij*' du 
présent, me commandiez de luy donner compte, non seu- 

lement de l' estât de voz présens affères y mais de ne faillir 
ordinairement Tadvertir de rentier succez qu'il plairra à 
Dieu vous y donner, soif bien , soit mal , estimant qu'ainsy 
le requiert le debvoir de vostre commune amyiié , et que 
vous luy voulés monstrer par là de qudle confiance vous 
proposez vivre avec elle. 

Et, ainsy, luy ay racompté que le duc de Deux Pontz 
a prins la Charité, non par deffault d'y avoir pourveu de 
bonne heure, ny que M'. d*Aumalle n'ayt faict toute dil- 
ligence de la secourir, mais par le manquement d'aulcuns 
capitaines qui estoient dedans ; et luy en ay racompté la 
façon sellon le contenu de voz lettres, et que M'. d'An- 
malle est desjà au devant de l'ennemy à Bourges et le mar* 
quiz de Bade joinct à lùy avec deux mille chevaulx; et 
que M', de Nemours est prest de s' y joindre , avec d'aultres 
bonnes forces qu'il admène du Lyonnois, ayant recuilly , 
en chemyn, les deux mille chevaulx et quatre mille hommes 
de pied qui vous viennent d'itallie; que Monsieur, frère 
de Vostre Majesté, s'est désjà aproché au Blanc, en Berry, 
avec ung renfort de trois mille cinq cens chevaulx et deux 
mille harquebuziers esleuz , de sorte que Vostre Majesté 
va mettre ensemble une des plus fortes et puyssantes ar- 
mées qu'on ayt, long temps y a, veu en l'Europe; que 
Mon dict Seigneur, oultre ce dessus , a layssé bonnes for- 
ces en Guyenne pour empescher que ceulx de la Rochelle 
ne se puissent mettre en campaigne , ny rien entreprendre, 
ny les Viscomtes passer oultre pour se venir joindre au dict 
duc de Deux Pontz , comme on luy avoit promis qu'ilz fe- 
roient; et que, s'en allant Vostre Majesté à Orléans, pour 
estre plus près de voz forces , la Royne s'est advancée vers 
Mon dict Seigneur, vostre frère, pour résouldre, avec luy 

et avec les principaulx capitaines du camp , du temps , du 
lieu et de la façon qu'on combattra le dict duc^ qu'au reste 
le cours de ceste guerre monstre bien meintennant que les 
catholiques n'ont poinct de ligue faicte entre eulx, car s'ilz 
en avoient , il est sans doubte que le pape auroit desjà 
dressé armée, soubz la conduicte de quelque prince d'ital- 
lye, pour marcher contre les Âllemans; que l'empereur 
eust gardé les dictz Allemans de sortir de leur pays , ou se- 
roit meintennant en armes contre eulx; que le Roy d'Es- 
paigne âuroit , dez l'entrée du printemps , envoyé le duc 
d'Alve, comme Vostre Majesté avoit faict M'. d'Aumalle , 
avec une puissante armée , sur les terres des princes pro- 
testans, ainsy qu'eulx ont bien ozé entrer en Flandres et 
en la Franche Comté ; mais qu'elle voyoit bien que chacun 
y alloit pour son particuUier, et que Vostre Majesté soubs- 
tenoit seul tout ce faiz , qui ne combatiez que pour le re- 
couvrement de l'obéyssance de voz subjectz , laquelle Dieu 
vous feroit bien tost avoir : car c'estoit icy leur extrême 
remède; et j'espérois, Dieu aydant, que les premières 
nouvelles seroient d'une continuation de vostre victoire, 
aussi bien sur le dict duc , comme elle avoit esté heureu- 
sement commancée et poursuyvye sur les aultres. 

Lequel propos, Sire, Vostre Majesté comprend assés 
pourquoy je le luy ay tenu en ces termes , sans que je l'ex- 
péciiBe davantaige; et certes, la dicte Dame s'y est trou- 
vée si bien disposée qu'après beaucoup de mercyemens de 
la faveur et démonstration de confiance qiïe uzés envers 
elle , elle m'a respondu que je debvois croyre, sans aulcun 
doubte , qu'elle sentoit ung plus grand plésir que aulcuns, 
possible, ne pensent de ce que Voz Majestez avoient miz 
ung bon ordre et une bonne provision àbien asseurer leur 

estât et Testât de leurs présens affères, desquels elle ne 
vouloit ny la décadence , ny la ruyne; ains, quant il y en 
adviendroit, qu'elle n'en auroit guière^ moins de desplay- 
sir que s'il mésadvenoit auk siens propres, vous priant 
de croyre que vous ne la trouverez jamais contraire à la 
cause de vostre authorité; mais que, aultant que la dicte 
cause n'est séparée de celle de la religion, et qu'elle n'a 
jamais comprins que ceulx de la Rochelle vous veuillent 
desnyer ny contradire l'obéyssance qu'ilz vous doibvent , 
elle desireroit qu'en lieu d'une victoire , il vous succédAt 
une bonne pacification avec voz subjectz , entendant, mes- 
mement, qu'il se prépare nouvelles levées en Âllemaigne 
pour renforcer le duc de Deux Pontz , ainsy que ung gen- 
tilhome, qui est naguières venu de dellà, l'adirme; et 
qu'elle estime que , demeurant ainsy les deux causes de la 
religion et de la rébellion meslées , et , juscpies à ce que 
vous aurés miz peyne de les séparer, vous ne viendrez à 
boult ny de l'une ny de l'aultre^ au moins tant qu'il y 
aura des princes protestans en estât; et, quant à la ligue 
des catholiques, qu'elle sçayt très certainement qu'elle est 
jurée et conclue, mais qu'avec les aultres princes de sa re- 
ligion elle a très bien pourveu en son faict, tant y a que, 
pour son regard, elle ne s'est voUue mouvoir ny ne se 
mouveroit contre Vostre Majesté, tant qu'elle vous es- 
timera combattre pour demeurer maistre dans vostre 
royaulme; aussi qu'il luy semble que la dicte ligue vous 
revient plus à donunaige que à proffict , car ne faict doubte 
que les aultres princes catholiques n'ayent promiz beaul- 
coup de choses à Voz Majestez Très Chrestiennes qu'ilz 
ne vous tiennent meintennant , et que ce leur est assés de 
veoir le feu bien allumé en vostre estât, qui l'esteinct d'aul- 

tant au leur, et d'yadjouxter toutjour matière pour plus fort 
l'embraser, finissant ainsy son propos par des paroUes que 
je n'ay peu bien entendre, expécifBant ce mot detrayson. 

Je Tay grandentent remercyé de sa bonne et dt-ofcte în- 
tention envers Voz Majestez et de ses advertissemens , la 
supliant me dire qu'est ce qu'elle a voltuî entendre par ce 
mot de trayson, car, pour évitter toute tache d'ung si détes- 
table crime, j'estois obligé de réveller à Vostre Majesté ce 
que j'en orroys dire, et aussi qu'il luy pleut me dire si 
elle avoit nulle certitude qu'il se préparât une aultre des- 
cente d'AUemans en vostre royaulme. 

Elle m'a respondu qu'elle m' avoit, quant au premier^ 
parlé 91. clairement que, joinct ce que je voyois du cours dé 
ceste guerre , je pouvois assés comprendre ce qu'elle vouloit 
dire; et , pour le regard du second , qu elle ne me pouvoit 
encores bien asseurer de ce qui en estoit, mais qu'elle 
feroit examiner encores ce gentilhomme venu- freschement 
d'AUemaigne, et puys me manderoit ce qu'on auroit 
aprins de luy. Le dict gentilhome est le S^ de Jumelles > 
duquel, en mes précédantes, je vous ay faict mencion. 

Après , j'ay fàiet ung bien exprès mercyement, avec offres 
de vostre part, à la dicte Dame pour sa démonstration 
d'avoir trouvé mauvais ce qui avoit apareu de la levée des 
Flamans et des rafreschissemens qu'on disoit vouloir por- 
ter à la Rochelle , la supliant , puysqu'elle avoit bien pour- 
veu à interrompreces deuxnaauvais exploictz , qu'elle vollût 
aussi fère cesser celluy, dont je luy avois naguières parlé, 
dé ses agentz en AUemaigne. 

A quoy m'a respondu que moy mesmes me pourray bien 
tost esclarcyr de ce faict au retour de Quillegrey, qui sera 
de brief par deçà , et qu'elle luy commandera de me venit 



— 25 — 

donner compte de ce qu'il a dict et faict concernant vostre 
service eu AUemaigne^ 

Et ainsy. Sire, il semble que ceste princesse est pour se 
laysser encores quelque temps conduyre à n'entreprendre 
rien ouvertement contre Vostre Majesté; mesmes, j'en- 
tendz que, despuys ma dicte audience , il a esté escript une 
lettre par les seigneurs de son conseil, au nom d'elle, à 
U\ Ouynter, comme elle luy gratiffie le debvoir qu'il a 
faict à bien condtiyre la flotte de ses merchans en Hem- 
bourg , et d'y avoir layssé deux de ses grandz navyres pour 
la reconduyre, estant bien ayse que , à l'aller et au retour, 
il n'ayt eu aulcun mauvais rencontre, et qu'il ayt ainsy 
gracieusement tretté les pescheurs flamans qu'il a trouvez 
en mer, qui se sont venuz soubzmettre à luy, et de leur 
avoir notiffié la charge qu'elle luy avoit donnée de les con- 
server plus tost que de leur nuyre; qu'au reste, il ayt à 
reconduyre les cinq vaysseaulx , qu'il a ramenez , dans leur 
arsenal accoustumé de la rivière de Rochestre , et licencier 
les honunes, après leur avoir faict bailler argent par le 
trésorier de la maryne, qui a commission de les payer : ce 
qui monstre ; Sire, qu'ilz n'ont, à présent, aulcune entre- 
prinse en main ; et m'ont donné quelque satisfaction , par 
escript, à la façon de M*. Cécille^ sur une réplique que 
j'avois baillée à leurs responces , dont Vostre Majesté verra 
le tout. Tant y a qu'on remonte beaulcoup d'flfftiflerye 
dans la Tour, qu'on en charge ung nombre sur des vays- 
seaulx, ensemble de bouletz, pouldres, copseletz, piques 
et aultres monitions de guerre; et bien qu*bn dyse que 
c'est pour porter à l'isle d'Ouyc, Porsmue et ez isles de 
Gerzé et Grènezé, où à la vérité l'on édiffié de nouveaulx 
fortz , néantmoins ce temps me faict toutjour souspeçon- 

ner quelque malle, eutreprinse de ceuk cy, pour la pra* 
tique qu'ilz ont avec ceulx qui sont en armes dans vostre 
royaulme, Allemans et Françoys. Dont vous suplie très 
humblement , Sire, ne laysser vostre coste de deçà desgar- 
nye; et je suplieray le Créateur, etc. 

De Londres ce xv* de juing 456&. 

J'entendz qu'il a esté envoyé ung passeport au S', de 
Sethon en Escoce pour venir icy, et semble qu'il veult 
passer en France. Le S', de Bortyc, escuyerde la Royne 
d' Escoce, partira jeudy prochain pour aller trouver Vostre 
Majesté. 

A LA ROYNE. 

Madame, le doubte en quoy l'on m'avoit miz que la 
Jtoyne d'Angleterre se vouloit déterminer à la guerre , ainsy 
que , par mes précédantes , je le vous ay mandé , a esté cause 
dont j'ay esté, naguières, devers elle à Grenuich, pour 
wnder, pqr divers propos , c^ qu'elle en avoit en opinion; 
et de tant que le sommaire des dictz propos , avec sa res- 
ponce , est en la lettre que j'escriptz au Roy, laquelle res- 
ponceje suplie Vostre Majesté vouloir entendre, car elle 
me J'a faicte fort considéréement et avec grand affection, 
je ne la réciteray, icy, de nouveau , seulement je y ad- 
jouxteray , Madame , qu'ayant toutjour miz peyne d'entre- 
tenir ceste princesse en quelque craincte de guerre, aussi 
bien qu'en une grande espérance de paix du costé de France, 
sellon qu'elle se vouldroit bien ou mal déporter envers Voz 
Majesté? , il a succédé qu'avec la naturelle inclination qu'elle 
a d'évîtter affères et despence , et par l'assistance d'aulcuns 

principaulx d'auprès d'elle, nous avons diverty, jusques à 
caste heure, la déclaration de guerre où Ton s'est tant es- 
forcé de la fère entrer. Je ne sçay dorsenavant que pourra 
produyre le temps, ny si la multiplication des affères de 
vostre royaulme et l'entreprinse qu'a faict le duc de Deux 
Pontz d'entrer si avant en pays, et les aprestz qu'on dict 
qui se font en AUèmaigne pour le renforcer, et ce, qu'on 
ne voyt mouvoir que fort froidement les aultres princes ca- 
tholiques à ceste entreprinse , fera monter quelque nou- 
velle entreprinse au cueur de cette princesse; car vous sça- 
vés, Madame, ses prétentions, et je vous puys asseurer 
qu'elle est merveilleusement persuadée et sollicitée de les 
poursuyvre meintennant. Elle a de l'argent et est après à 
lever encores ung emprunct, elle a ses navyres aulcunement 
prestz, assés d'armes, d'artillerye et monitions de guerre 
prestes, la monstre s'est, despuys ung moys, faicte en ce 
royaulme, ses intelligences sont establyes avec les princes 
d'Allemaigne et avec ceulx de la Rochelle, et, dict on 
qu'il y a une levée de reytres preste pour elle , quant elle 
vouldra; mais l'espérance que j'ay, après Dieu, est en la 
prospérité ei bon succez de voz affères, d'où je sens bien 
que de là dépendra toutjour le mouvement de ce royaulme, 
et je mettray bien peyne, aultant qu'il me sera possible, 
que vous n'en ayés du tout point de mal, au moins qu'il 
vous en viègue le moins que fère se pourra- 

Et, quoy que soit, ilz ne pourront , quel présent apareil 
qu'ik ayent , estre si soubdains en leurs entreprinses , que 
je ne vous donne toutjour, tout à temps, advertisse- 
Daent de ce qui dd)vra sortir d'icy, pour y pouvoir remé- 
fc. Et , à présent , grâces à Dieu , les choses vont encore^ 
assés bien , ainsy que je le mande en la Idttve du Roy, avec 

espérance de les fère eacores mieulx porter, s'il ne survient 
mutation , chose qui est fort ordinaire en ceste court; mais 
je vous donray plus grand confirmation du tout par ung des 
miens , que j'envoyeray bien tost devers Voz Majestez , ne 
voulant cependant, Madame, obmettre de vous dire que 
pour taster en quelle disposition est ceste princesse sur les 
affères des Pays Bas, esquelz j'entendoys qu'on trettoit 
accord , je luy ay demandé congé de pouvoir fère ung hon- 
neste debvoir de Visitation envers l'ambassadeur d'Espaigne, 
affin de n'estre veu manquer, de ma part, à cequel'étroicte 
amytié et alliance d'entre noz deux maistres nous oblige 
mutuellement l'ung à l'aultre; ce que la dicte Dame a voUu 
différer de m' accorder : mais, enfin, elle m'a octroyé de 
l'envoyer visiter par ung des miens, en ce que je luy don- 
roys charge dire au dict sieur ambassadeur que la deffance, 
qu'elle m'en afaictejusquesicy, aestépouravoirtropdequoy 
se plaindre de luy, mais qu'elle me le concède meintennant 
pour ne fère tort à mon office : et ainsy, je l'ay envoyé 
visiter avecques toutes bonnes paroUes , qui néantmoins ont 
esté dictes en présence du gentilhomme qui le garde. 

J'ay aussi, de la part de Voz Majestez, vifvement in- 
sisté à la dicte Dame qu'elle veuille poursuyvre sa bonne 
et vertueuse dellibération sur le restablissementde laRoyne 
d'Escoce. A quoy elle m'a promiz d'y mettre la main à 
bon escient, et qu'elle n'attend que quelques depputez, 
qui doibvent venir d'Escoce , pour y coumiaocer. Ung na- 
vyre, d'un certain merchant escoUçoys , nommé Gabipan j 
qui alloit porter des armes, de l'artillerye et des monitions 
de guerre au comte de Mora a coru en fons , près de Neuf- 
chastel. De quoy auîcuns, icy, sont bien marrys, aultres 
en sont bien ayses , et samble que les affères de la Royne 

d'Escoce vont plus en amaodant que empirant , qui est 
tout ce que, pour le présent, je diray à Votre Majesté. 
Etsurce,etc. 

De Londres ce xv* dejuing 1569. 



L' AMBASSADEUR DE FRANCE A LA ROTNE d'AnGLETERRE , 

touchant les responces qui lui ont esté faictes sur sa dernière 
remonstrance , du xxV^ d*apyril 1569. 



Je n'ay peu, ny vollu, doubter que Vostre Majesté 
n'ayt pareille estime deTamytié du Roy, Mon Seigneur, 
que le Roy Ta toutjour eue de la vostre , estant les deux 
cogneues importer grandement au proffict et utillité de 
Tung et de l'aultre. 

Ce qui m'a faict ozer franchement requérir Vostre Ma- 
jesté qu'il vous pleut donner ung semblable tesmoignage 
de vostre amytié envers le Roy , au proffict de ses sub- 
jeetz , que le Roy au proffict des vostres en a , naguières , 
par son ordonnance, du xnij* d'avril dernier, donné ung 
bien exprès de celle qu'il vous porte; 

Ayant Sa Majesté Très Chrestienne espéciallement , et 
oultre la généralle mencion de ses alliez et confédérez , 
mandé qu'on ayt à asseurer la mer et le commerce par tout 
sonroyaulme, nomméement aulx Ânglois, et leur rendre, 
et restituer, tout ce qui se trouvera avoir esté prins et ar- 
resté sur eulx despuys ces troubles ; 

Là où l'ordonnance, que Vostre Majesté a faicte, du 
xxvij* d'avril ensuyvant , bien qu'on m'allègue qu'elle pour- 
voit suffizamment aulx Françoys, ne porte toutesfoys rien 
de plus expécial pour leur asseurer la mer et le commerce 

par deçà , que pour ceulx mesmes qui sont excluz d'y ve- 
nir, tant elle est généralle pour toutz navigans; 

Ny ne pourvoit aulcunement à la restitution des biens , 
qui ont esté ostez aus dictz subjectz du Roy et menez en 
ce royaulme; 

Et aussi peu leur diminue l'opinion que , pour l'occasion 
des violences et mauvais déportemens d'aulcuns Anglois , 
et d'aultres, qui ont faict leur retrette en Angleterre, ilz 
se sont imprimez de quelque ropture de paix , despuys six 
moys , du costé de ce royaulme; mesmes que , nonobstant 
la dicte généralle ordonnance , l'on ne laysse de les piller 
^ncores toutz les jours , ce qn'ilz estiment n'adviendroit , 
s'il estoit mandé d'asseurer nomméement la mer et le com- 
merce aulx Françoys. 

Dont semble que, nonobstant ce qu'on m'a respondu 
que les œuvres et non paroUes estoient requises en cest en- 
droict, qu'il y a aussi besoing de quelques bonnes parolles de 
déclaration , de Vostre Majesté, pour les Françoys, comme 
il y en a desjà , de la part du Roy , pour les Anglois ; af- 
fin d'oster aulx ungs et aulx aultres toute ceste opinion de 
guerre , que les malles œuvres , exécutées contre les sub- 
jectz du Roy, et trop toUérées, et dissimulées aulx aul- 
tres , leur a imprimé; et pour obvier aussi au mal que, si 
l'on en demeure encores là , il s'en pourra ensuivre d'ung 
costé et d'aultre. 

Et y a besoing aussi d'une déclaration et promesse en 
la parolle de Vostre Majesté, que ce qui a esté osté , em- 
porté ou aultrement arresté, par deçà, aulx subjectz du 
Roy, leur sera randu, ainsi que la justice vous en sera 
xequise , jouxte les chapitres de la paix , et que ceulx qui 

s'en trouveront saysîz , ou coulpables , y seront contrainctz 
par la voye de la mesme justice ; 

Acceptant Toifre de punition et chastiement contre ceulx 
qui, au partir de voz portz, vont courir jusques dans ceulx 
du Roy , qui s'esforcent d'allumer la guerre entre ces deux 
royaulmes , suyvant lequel offre vous plairra commander 
qu'il soit décerné prinse de corps contre ceulx que, sur 
juste plaincte , je nommeray cy après à Vostre Majesté. 

Et, au regard de ce qu'on met en doubte de pouvoir 
persuader aulcuns Anglois de passer en France , pour aller 
assister à la dellivrance des biens de voz subjectz par dellà , 
comme Vostre Majesté le trouve bon et qu'il en vienne, au 
semblable, de France par deçà, je ne sçay oil l'on fonde 
ceste difficulté; car il y en va et vient assés, toutz les 
jours , sans empeschement aulcun , et ceulx de voz sub- 
jectz qui conversent bien en France, n'y reçoipveht que 
toute faveur et gracieuseté. 

Quant aulx choses nécessaires, qu'on va de vostre 
royaulme quérir à la Rochelle, il vous plairra accepter 
simplement, et sans condition, l'offre que le Roy vousfaict 
d'accommoder de mesmes Vostre Majesté, et voz subjectz , 
en telz aultres endroicts de son royaulme, qui présentement 
luy obéyssent, qu'il vous plaira choysir, avec tout bon et 
favorable trettement. 

En quoy la communication du contract, faict avec 
ceulx de la Rochelle , laquelle Vostre Majesté m'a pronrise, 
send)le estre bien nécessaire affin de fère pourvoir voz dictz 
subjectz des mesmes accommodemens , ou des plus sem-^ 
blabi^ qu'il sera possible de trouver, là oùilz yit)nt; et 
n'y a lieu de craindre que , descouvraut la teneur du dict 
contract au Roy , il coure sur le marché de ceulx qui l'ont 

Taict^ car ce n'est rien qui convienne à sa grandeur : mais , 
quant bien il y debvra courir quelque intérest, Vostre Ma- 
jesté, s'il luy playt, ne l'estimera tant qu'elle ïie mette en 
beaulcoup plus grand compte l'amytié du Roy et le con- 
tantement qu'elle luy pourroit donner en cella, qu'il ne 
peult avoir que bien fort suspect et odieulx le dict commerces 
de la Rochelle, m' ayant mandé que les aultres conmierce 
de son royaulme ne pevuent compatir avecques celluy là , 
dont vous prie le fère cesser, et joyr de celluy que libéral- 
lement il vous oifre. 



Hesponge 1>u Conseil d'Angletcrre à certain escript 
de l'ambassadeur de France envoyé au dict Conseil le xxx" de 
may i5()9. 

Le dict escript contenoit certains et divers articles , sur 
la plus part desquelz responce a esté faicte , et toutesfoys 
il a esté trouvé bon de répliquer ce qui s'ensuyt : 

Que , ayant la Majesté de la Royne , à l'instance du dict 
ambassadeur, faict publier une proclamation, du îxvij* 
d'avril , pour le révoquement de toutz les pirates , dedans 
laquelle le dict ambassadeur, comme il se peult veoir par 
sa responce , vouidroit qu'il y eust déclaration plus expé- 
cialle pour les subjectz du Roy et qu'il y fût faicte expresse 
mencion des Françoys ; 

Si la dicte proclamation a esté bien considérée , il y a 
suffizante provision ordonnée pour la seureté tant des sub- 
jectz du Roy de France que des aultres princes , trafficans 
et hantans les mers, tellement qu'on ne peult penser 
comme le dict ambassadeur vouidroit que en cella on pour- 
veût mieulx, si ce n'est qu'on réytérât de nouveau la 

dicte proclamation en aultre forme de langaige et paroUes , 
chose qui pourroit causer argument de négligence , et qui 
contreviendroit nomraéeraent aulx coustumes et usaige de 
ce royaulme , où on n'a de coutume de publier toutz les 
jours de nouvelles proclamations , comme on faict en aul- 
tres pays, où, pour l'usage, cella est trouvé bon ; ettou- 
tesfoys , quelque deffault que le dict ambassadeur trouve 
estre en la dicte proclamation, si est ce que, estant suf- 
fizante et l'intention de Sa Majesté bonne et droicte, comme 
elle est, il trouvera, par exécution, prompt remède à 
toutes les particuUières complainctes qu'il fera. 

Le second poinct auquel il veult estre respondu , c'est 
en ce qu'il demande qu'on choysisse deux personnes pour 
aller d'icy en Normandie , et que deux aultres viennent de 
dellà icy , pour procurer la délivrance des biens des sub- 
jectz arrestez et dettenuz de toutz les deux costés, la- 
quelle chose a toutjour esté trouvée raysonnable ; mais les 
troubles, qui sont en France, sont manifestement cogneuz 
estre si dangereux pour les Anglois , mesmement pour fère 
séjour en Normandie et aultres lieux , où journelle persé- 
cution est faicte, que, jusques icy, on n'a sceu induyre 
deux personnes, propres pour ce faict, à prendre ceste 
charge , pour craincte de leurs vies et deffiance de prompte 
justice. Néantmoins on esprouvera de nouveau, sur l'as- 
seurance que le dict ambassadeur offre bailler pour leur 
seureté , s'il se pourra recouvrer deux personnes , encores 
qu'ilz ne soyent telz comme ilz doibvent estre , mais telz 
qu'on les pourra trouver, qui puissent estre persuadez 
d'aller en Normandie exposer les plainctes des subjectz de 
la Royne à ce que, ainsy qu'ilz feront raport de la jus- 
tice et restitution qui se fera en Normandie et aulx aultres 

endroicts de France , on face le semblable en ce royaulme 
à ceulx qui y seront envoyez de la part du Roy ; et incon- 
tinent qu'on pourra trouver les dictz personnaiges , le dict 
ambassadeur en sera adverty. Cependant il seroit bon que 
le dict ambassadeur considérât, comme on luy a souvantes foys 
dict, la différence des griefs et plainctes des deuxcostez, car 
la complaincte , de la part d'Angleterre, est que , journelle- 
ment, les marchans anglois, leurs navyres et biens, sont 
prins et arrestez en France par les gouverneurs des places 
où ilz arrivent , et, de l'aultre costé, les plainctes des Fran- 
çoys sont des navyres et merchandises qui ont esté prinses 
sur mer, partie par les Françoys , de leur propre nation , 
à cause de leurs guerres civilles , et partie , ainsy que l'on 
dict, par quelques Anglois, adhérans aus dictz Françoys, 
d'ung costé ou d'aultre. Pour à quoy obvier, la Majesté 
de la Roy ne, tant par sa proclamation que aultrement, a 
deffandu à toutz ses subjectz de se mettre en mer, excepté 
ceulx qui sont advouhez d'elle mesme, et les merchans et 
pescheurs; et est notoire au dict ambassadeur en combien 
de places de ce royaulme, à sa requeste, on a faict, des- 
puys naguières, restitution de grande quantité de biens, 
qui ont esté trouvez aulx portz et havres , ou de la valleur 
d'iceulx, sur les preuves qui ont esté faictes conune ilz 
appartenoient aulx Françoys. 11 y a heu si facille et prompte 
restitution que, sur Tarrest des navyres des subjectz du 
Roy d'Espaigne, y en ayant heu quelques ungs que les 
Françoys disoient estre à eulx , encores qu'ilz eussent esté 
premièrement arrestez comme apartenans aulx Espaignolz, 
ilz leurs ont esté toutesfoys promptement délivrez , com- 
bien [que] despuysil ayt [été] trouvé qu'ilz apartenoientauk 
subjectz du Roy d'Espaigne. Et aassi le dict ambassadeur 

entendra qu'il n'y a aulcuns biens des subjectz du Roy de 
France qui soient détenuz ou airestez en tout ce royaulme 
par le commandement de Sa Majesté , ny de la cognois* 
sance de son conseil , ny par authorité advouhée d'aulcun 
officier, excepté seulement en une petite place , où il y a 
eu séquestration de certains vins, à la requeste de Thomas 
Baker de Brighthempton , ce qui est notoire au dict am« 
bassadeur par les plainctes que le dict Baker luy a faictes 
d'une manifeste injustice qu'on luy fit, Tan passé, en 
Bretaigne; là où, d'autre part, il y a tant de complaincte 
des subjectz d'Angleterre pour leurs navyres et biens, arres- 
tez tant à Bourdeauk que à Brest , Roan et Calais , qu'il 
semble qu'on ne doibve avoir aulcune espérance d'esgalle 
et franche restitution ; et n'y a ordre qui peult tant con- 
tanter les subjectz d'Angleterre, comme une mutuelle res- 
titution des deux costez , en quoy le travail du dict am- 
bassadeur ne pourroit estre qiie bien loué, et y sera faict 
le semblable de la part de la Majesté de la Royne et de son 
conseil. 

Le dernier article de l'escript du dict ambassadeur est 
que les merchaus anglois qui ressortent à la Rochelle pré- 
sentement , pour leurs conunoditez desquelles ilz ont desjà 
faict marché, soyent divertiz de leur traffic pour l'exercer 
en aultres lieux de la France, à cause de quoy le dict am- 
bassadeur a requis d'avoir communication du marché que 
les dictz merchans anglois ont faict avecques ceulx de la 
Rochelle, affin qu'on peult veoir et penser de pourvoir 
pour le semblable, s'il estoit possible, en aultres places 
pour la commodité des dictz Anglois. 

Pour responce à cella, l'ambassadeur ne doit ignorer 
que la nature des merchans ne soit telle de fère leur traffic, 

d'eulx mesmes, sans persuasion ny commandement, auh 
places où ilz peuvent trouver les commoditez qu'iiz dési- 
rent, et à meilleur marché. Par ainsy, d'aultant qu'il a 
esté toutjour trouvé que nulle part de la France a jamais 
sceu accommoder les Anglois de sel , sinon la Rochelle et 
aultres places circonvoysines , les dictz merchans anglois y 
ressortent , seulement pour ceste commodité , comme ilz 
ont dict , quant on les en a enquis. Et n'y a aultre remède 
en cella , sinon que , si le Roy peult trouver aultre place , 
commode pour la trafficque d'eulx et leurs navyres, et où 
les dictz Anglois puissent estre bien trettez , et avoir le sel 
à moindre et pareil priz qu'à la Rochelle, il n'y a nul 
doubte que , le marché qu'iiz ont faict pour ceste année 
finy, ilz ne soyent contantz d'y aller, et pour plus grand 
contantement du Roy, si aultrement ilz ne le veulent fère, 
ilz y seront induictz par les bons et raysonnables moyens 
qu'il convient à chacun prince d'uzer envers ses subjectz 
merchans. 

XLir DÉPESCHE 

— du ixi* de juing 1569. — 
{Envoyée jusques à la Court par le Sr. de Sahran.) 

Grand armement fait en Angleteri*e. — Exclusion générale de commerce pro> 
iioncée par le roi de Portugal contre les Anglais , en repi*ésaiiles de let- 
tres de marque délivrées par la reine. — Craintes que Tarmemenr, qui 
semble dirigé contre le Portugal e( TEspagne, ne le soit en réalité contre, 
la France, malgré les assurances de paix et d*amilié données par la reine 
et son conseil. — Mémoire général sur les affaires de France, d'Espagne 
et d'Ecosse. — Moti& qui justifient les craintes de Tambassadeur. — Ré- 
solution du conseil d'Angleterre de tenir le royaume en armes afin de pou- 
voir profiter de tous les événements qui pourraient survenir en France. — 
Elisabeth exige le serment, comme chef suprême de Téglise anglicane. — 
Efforts des catholiques pour prévenir une déclaration de gueiTc. — Détails 
donnés par Elisabeth à l'ambassadeur sur la ligue formée entre les princes 
catholiques pour la dépouiller de son trône."^ État des différends entre 
TAngleterre et les Pays-Bas. — Mission secrète d'Eschiala auprès de sir "Wil- 
liam Cécil. — Opposition du duc de Norfolc et du comte d'Arondel aux 
arrangements proposés par sir Cécil. — Négociations entre les principaux 
seigneurs du conseil pour arrêter les conditions d'un accommodement. — 
Nouvelle que l'ambassadeur d'Espagne ne tardera pas à être délivré de ses 
gardes. — Les affaires de la reine d'Ecosse restent toujours en suspens de- 
vant le conseil. — Espoir de sa prochaine délivrance. — Ses droits à la 
couronne d'Angleterre comme étant la plus proche héritière d'Elisabeth. 
-^ Conditions de l'accord proposé pour assurer son rétablissement en 
Ecosse. — Letlrç d'Elisabeth à Marie Siuart, sur la maladie subite qu'elle 
a éprouvée, et sur Isi cession qu'elle est accusée d'avoir faite de ses droits 
au trône d'Angleterre. 



Au KOY. 

Sire, sur quelque soubdaine résolution, que despuys 
ns jours ceste Royne et ceulx de son conseil ont prinse j 

ilz ont envoyé leur admyral à Gelingan radresser l'armement 
et équipage des navyres de guerre, qu'ilz avoient desjà cassé, 
et encores ung plus grand, à ce qu'on dict, qu'ilz n'en ont 
heu de ceste année, et fout lever à dilligence des ma- 
rinyers, et s'entend que M". Ouynter est desjà commandé 
se tenir prest pour se remettre , du premier jour, en mer. 

Je n'ay peu encores au vray descouvrir à quoy tend leur 
entreprinse; car, d'une part, l'on me dict que c'est contre 
les Portugoîs , de tant qu'ayant le Roy de Portugal na- 
guières faict proclamer en son royaulme une généralle ex- 
clusion de tout commerce avecques les Anglois , à cause 
d'une lettre de marque que ceste Royne a baillée contre 
ses subjectz , et ayant nécessairement à envoyer ung grand 
nombre d'espices et ailltres merchandises de Li^Kmne en 
Envers , pour lesquelles plus seurement conduyre ceulx cy 
entendent qu'il faict équiper en guerre bon nombre de 
vaysseaulx, nomméement contre eulx ; eulx , de leur part, 
se dellibèrent , en toutes sortes , de luy empescher le pas- 
saîge de ceste merestroicte. Aultres disent que c'est contre 
le duc d'Alve, lequel, s'aprestant d'envoyer de Flandres 
en Espaigne une flotte bien riche, et en attendant une 
aultre semblable d'Espaigne pour Flandres, et voulant, 
pour la conserve de toutes deux , mettre bon équipage sur 
mer, ceulx cy veulent opiniastrément s'oposer à toute sa 
navigation jusques à ce que leurs différans seront accom- 
modez. 

Mais, parce que j'ay trop plus à cueur les choses de 
France que celles là, je crains toutjour que les mouvemens 
et aprestz , que ceulx cy font , soyent pour s'y adresser, et 
j'ay quelques ocasions de le souspeçonner à ceste heure , 
qu'ilz voyent Vostre Majesté empeschée ailleurs, et que 

ceulx de la nouvelle religion , Allemans et Françoys , mè- 
nent plus vifvement leurs pratiques en ceste court qu'ilz 
n'ont encores faict , et qu'on a avallé ces jours passez de 
l'artillerye hors de ceste rivière vers Porsemue, comme pour 
l'avoir plus preste pour quelque entreprinse sur la coste de 
France, et qu'il est à croyre que mal ayséement se sont 
ceulx cy miz à advancer ce qu'ilz ont desjà baillé d'argent 
aux dictz Allemans et à ceulx de la Rochelle, sans avoir 
merchandé quelque chose pour eulx. Ce que je suplie très 
hunDJ)lement Vostre Majesté prendre pour ung advertisse- 
ment de tenir les capitaines et gouverneurs de vostre fron- 
tière, qui regarde ce royaulme, aperceuz de se tenir sur leurs 
gardes, tant qu'on sera ainsy en armes, compae l'on est 
par deçà, et à M', le maréchal de Cossé de fère toutjour 
quelque démonstration qu'il a assés de forces pour secourir 
les places , et pour garder le pays de s'eslever, et ceulx cy 
d'y rien entreprendre, comme certes, Sire, il n'est be- 
soing qu'il en soit desgarny, non que pour cella je vous 
veuille encores si tost mettre en doubte d'une ouverture de 
guerre de ce costé ; car les paroUes et promesses , que ceste 
Royne et ceulx de son conseil me doi^nent toutz les jours , 
sont bien fort au contraire : mesmes Ton m'a asseuré que 
certaine entreprinse , qu'on avoit miz en avant à la dicte 
Dame , de lever quatre mille reytres et six mille Allemans, 
pour les fère marcher, à tiltre d'une armée, en son nom, 
pour la deflance de sa religion , a esté interrompue ou au 
moins différée ; mais leurs secretz aprestz , et les propos 
que j'entendz qu'aulcuns d'eulx tiennent, monstrent qu'ilz 
desireroient bien que quelque exploict se peult fère au prof- 
fict de ce royaulme , avant que les armes se viennent à po- 
ser, affin de fère veoir que l'argent, qu'ilz ont faict dé-^ 

bourcer pour ceste guerre , n'a esté mal employé , ny leurs 
desseings mal yenuz , sans toutesfoys que leur Mestresse 
en commande rien , affin d'avoir le désadveu plus prest, 
si l'entreprinse ne succède bien. A quoy je prendray garde, 
du plus prez que je pourray, et de vous advertir à temps , 
nonobstant leur soubdain aprest, de ce qui sortira de ce 
royauime; mais, affin de vous donner plus grand notice 
de toutes choses qui passent icy meintennant concernant 
vostre service, je vous envoyé ung des miens, le S", de 
Sabran , présent pourteur, pour les vous réciter fidellement, 
mesmement celles qu'il est meilleur entendre de parolle que 
les mettre par escript ; auquel , s'il vous playt , donrez en- 
tière foy, dont m'en remettant à luy, je prieray pour le 
surplus le Créateur, etc. 

De Londres ce xxj* de juing 1569. 



A LA ROYNE. 

Madame, se conduysant la Roy ne d'Angleterre et son 
conseil sellon l'événement des affères qu'elle entend de ses 
voysins, et non sellon le fondement des siens propres, il 
advient qu'elle change , quasi toutes les sepmaines , de del- 
liberation , qui n'est sans que cella me mette souvent en 
doubte si je doibz espérer paix ou guerre de son cousté ; 
ainsy qu'à présent elle monstre vouloir remettre quelque 
grand équipage sur mer, comme je le mande en la lettre 
du Roy, là où il n'y a que huict jours qu'elle a cassé celluy 
que M". Oynter avoit ramené de Hembourg, et n'y a que 
six jours qu'elle m'a tenu ung propos de grande et bien as- 
seurée paix avec toutz ses voysins ; et je sçay que la réso- 

lulion en avoit auparavant esté prinse telle en son conseil, 
mesmes pour le regard de Voz Majestez, après que, par 
plusieurs paroles, m'a heu fort expressément asseuré de 
sa droicte intention envers icetles, elle m'a monstre ap- 
prouver grandement la vertu et grandeur de cueur de Vostre 
Majesté en tout ce qu'elle faisoit pour conserver Testât et 
aucthorité du Roy, son filz , bien qu'elle me dict avoir grand 
regrect que vous n'eussiez , du commancement , résisté 
aulx conseilz et persuasions de ceuk qui , pour «e mettre 
hors du dangier, vous avoient faict entrer dans icelluy, 
mais que , de sa part , elle ne seroit de si mauvaise con- 
science que de le vous acroistre , adjouxtant plusieurs bonnes 
parollesde la grand espérance, qu'elle prenoit, de Testa- 
blissement des affères du Roy, de la confirmation de sa 
grandeur et d'une merveilleusement bonne opinion de sa 
magnanimité , bonté et vertu , sellon ung discours , que son 
ambassadeur luy en avoit riaguières escript , et pareillement 
de la valleur et grand estime, que Monseigneur vostre filz 
s'estoit acquise despuys ung an , qui avoit randu si cellèbre 
son nom qu'elle n'en voyoit aulcun qui fût pour le sur- 
passer en l'Europe, et qi\'il correspondroit au premier nom 
qu'il avoit d'AUexandre; racomptant aussi les grandz forces 
qui estoient meintennant en France, et me respondit, au 
reste, si conformément à la paix sur toutes mes remons- 
trances, que j'ay eu occasion d'espérer qu'aulmoins elle ne 
vous déclaireroit la guerre; et, bien que ce nouvel arme- 
ment, qu'elle a commandé despuys trois jours, soit ung 
advertissement de ne s'y fyer que bien à poinct et d'inciter 
Vostre Majesté à fère sonnieusement advertir les capitaines 
et gouverneurs des places , qui sont sur la mer, de se tenir 
sur leurs gardes, si espéré je qu'il? ne pourront estre si 

soubdains en leurs entreprinses, qu'on ne s'aperçoive assés 
à temps des aprestz qu'ilz feront , s'ilz en veulent exécuter 
quelcune d'importance. 

J' envoyé exprès ce gentilhomme, S', de Sabran, pour 
vous aller donner bon compte du tout et mesmes d'ung 
adviz , en particullier, sur les choses que , cy devant , je 
vous ay mandées , où il semble qu'il fault procéder fort con- 
sidéréement , à tout le moins ne se haster de rien pour en- 
cores; auquel me remettant, et vous priant luy donner foy, 
je n'adjouxteray, pour le surplus, qu'une prière à Nostre 
Seigneur, etc. 

De Londres ce xxj" de juing 1569. 

L'on me vient, à toute heure , requérir de certitude sur 
les choses de France, estant ce royaulme en grand suspens 
sur icelles, et sur ce qu'exploictera le duc de Deux Pontz ; 
il plairra à Vostre Majesté me fère donner adviz conmie il 
vous playt que j'en réponde. 

MÉMOIRE BAILLÉ AU S'. DE SABRAN. 

Pour plus grand notice de ce qui passe roeintenoant en 
ÀDgleterre, oultre le contenu de la dépescbe, le dict S', de 
Sabrau dira à Leurs Majestez : 

Que la Royne d'Angleterre et les siens ont grandement 
le cueur aulx choses de France, et semble qu'ilz proposent 
de régler les leurs sellon l'événement que icelles prendront. 

Mais ne se peuvent bien résouldre de ce qu'ilz en doib- 
vent espérer, ny si l'yssue de noz guerres sera un com- 
mancement à eulx d'y entrer, par ce qu'ilz l'ont recher- 

chéy dont demeurent en suspens s'ilz s'y doibvent pré- 
sentement mesler ou non. 

Et publient assés ouvertement qu'à la juste occasion 
qu'ilz en ont , il se offre meintennant de beaulx moyens 
pour fère leur proffict , lesquelz , pour estre notoires et les 
avoir desjà plusieurs foys mandé par mes aultres dépesches, 
je n'en metz icy aultre chose sinon qu'ilz sont fort insti- 
guez et sollicitez-par ceukde la novelle religion , Allemans, 
Françoys , Flamans et naturelz Anglois , de n'en différer 
l'entreprinse. 

Je me suys contre cella, jusques à ceste heure, servy de 
certaines raysons et moyens pour les arrester, sellon l'in- 
clination , que j'ay cogneue en ceste princesse , de vouloir 
évitter affières et despence, luy proposant l'utillité de la 
paix avecques le Roy, et les dommaiges qui luy viendront 
de la rompre , et qu'elle n'y pourra rien gaigner, sinon 
une mauvaise estime de l'infraction des trettez et de se dé- 
clairer pour une cause , qui ne convient à nul Prince Sou- 
verain. Je m'y suys aussi conduict sellon que j'ay veu 
qu'elle s'estoit attachée ailleurs , et estoit venue en quel- 
que deffiance des siens, me servant, entre deux, pour le 
service du Roy, de l'une et l'aultre occasion, le plus sage- 
ment que j'ay peu. 

Et ay miz peyne que les opinions de ceulx de son con- 
seil, qui en aultres choses sont bien souvant différantes, se 
soyent toutjour unyes et conformées ensemble à la conti- 
nuation de la paix avecques le Roy. 

Dont, encor que aulcuns, despuis que le duc de Deux 
Pontz a heu passé la rivière de Loyre , se soyent volluz ré- 
tracter et proposer la déclaration de la guerre comme très 
oportune , et bien fort utille à ceste princesse et à son 

royaulme, il a esté donné ordre qu'il leur a esté fermement 
contradict; et de tant que, dans le dict conseil, l'on co- 
gnbit, ung àung, ceulx qui sont pour la paix et ceulx qui 
tiennent pour la guerre, et qu'il n'a encoresmal prins à 
nul d'eulx, ny nul n'a esté plus mal veu, pour avoir li- 
brement opiné ce qui luy en sembloit, la partie s'y est 
trouvée si forte que , si les bien affectionnés ne l'ont peu 
gaigner, les mal affectionnez aussi ne l'ont emportée. 

Mais pour aultant, qu'avec la déduction de la guerre 
contre la France, il a esté besoing d'y mesler des choses, 
concernant les aultres estatz voysins et Testât aussi de leur 
propre pays, j'entendz qu'il a esté advisé de mettre le tout 
en suspens et en surcéance jusques à ce que le temps leur 
monstrera plus à clair ce qu'ilz auront à fère, qui est signe 
qu'enfin ilz se gouverneront sellon le succez des choses de 
France; desquelles ce que j'y espère de mieulx et déplus 
seur, pour le regard de ceulx cy, ne dépend, certes, que 
de la propre prospérité du Roy. 

Cependant , voicy ce que , par prétexte de pourvoir à la 
seurté de ceste princesse et de sa couronne , les dictz [sei- 
gneurs] du conseil , qui ne s'y ozent monstrer contradisans, 
bien que souvant ilz employent le mesmes prétexte à fère 
diversement réuscir les choses qu'ilz désirent ou veulent 
évitter, et quelquefoys au préjudice les ungs des aultres, ont 
-présentement arresté : 

C'est que ung armement et apareil de guerre sera tenu en 
estât pour s'en pouvoir servir à toutes les heures qu'on voul- 
dra; — qu'on se pourvoirra de deniers; — que les pratiques 
et intelligences avec les princes d'AUemaigne s'entretien- 
dront; — que la fortiffication des portz et de la frontière , 
despuys Germue viz à viz de Zélande, jusques à Arondel, 

quiestâudroictdu Havre de Grâce, se continuera, mesme- 
ment celle de Porsemue et del'isle d'Ouyc, pour la craincte 
de la France ; — et que ung nombre de nouveaulx fortz se 
dressera en Irlande pour craincte de l'Espaigne. 

Il a esté expédié plusieurs commissions pour continuer à 
fère les monstres par tout le royaulme , et se pourvoir d'ar- 
mes, nonmiéement d'hacquebuttes, à tout le moins d'une 
en chacune maison, et mandé très expressément, à toutes 
les villes et principaulx lieux , de dresser des buttes et jeux 
de priz pour la hacquebutte , et mesmes de fère cuillette 
de deniers pour les entretenir. 

Et de tant que ceulx , qui tiennent pour le party de la 
paix, font trouver cella mauvais et onéreux, et procurent 
que le peuple crye contre les gravesses et contre les désor- 
dres et manqueraens qu'ilz sentent en leurs biens et traf- 
fiez , et qu'ilz détestent la guerre qu'on veult attirer en ce 
royaulme, les aultres ont soubdain faict expédier lettres de 
la dicte Dame pour fère entendre partout que l'ordonnance 
des monstres et de fère provision d'armes n'a esté en inten- 
tion de les mettre en guerre , ains seulement pour sçavoir 
quel estât la dicte Dame pourra fère de forces en son 
royaulme, si, contre tant d'armes qui sont prinses ez 
pays voysins, elle a besoing pour sa deffance de s'ayder 
des siennes, et affin aussi que chacun s'acoustume de s'ay- 
der des mesmes armes que les aultres manyent aujourdhuy. 

Hz ont faict aussi mander partout que ceulx , qui ont- 
office ou gaiges, ou qui sont en Testât et au prévillège de 
ceste princesse, l'ayent.de nouveau à recognoistre pour 
suprême chef de l'églize de ce royaulme, et luy en prester 
le sèrement , et que toutz gens de justice ayent à se récon- 
silier aux évesques, touchant la confession de leur foy , ou 

aultrement estre suspenduz de leurs charges et offices , et 
mesmes les advocatz interdictz de ne playder ou consulter 
pour les parties. 

Qui n'est sans que les catholiques en sentent une grande 
offance dans le cueur, mais pourtant ilz n'entreprennent 
encores d'y fère aultre chose que de continuer ceste ordi- 
naire remonstrance à la dicte Dame, qu'elle n'a aulcun 
plus seur moyen de se meintenir, ny d'asseurer son estât, 
que de garder droictement la paix et ses promesses aulx 
princes alliez et confèdérez de sa couronne , 'et de bien 
tretter ses propres subjectz , sans les grever ny leur em- 
pescher les trafficz et commerce qui les font riches et qui 
leur donnent occasion de luy vouloir bien et ne murmurer 
de rien contre elle, par où ils pensent, de tant que cella 
est agréable à la dicte Dame , renverser lés conseilz des 
aultres. 

Et impriment aussi à la dicte Dame quelque peur, du 
costé de France, d'Espaigne et de Portugal, pour les 
choses que les Anglois ont mal exploicté, ceste année, 
contre les subjectz de ces troys royaulmes, luy repré- 
sentant combien, par la détermination, que naguières 
Vostre Majesté print, de vouloir sçavoir ce que debvez es- 
pérer de paix ou de guerre, de son costé, les choses es- 
toient venues prez de ropture ; 

Et par les nouvelles proclamations , que le Roy d'Es- 
paigne et le Roy de Portugal ont freschement faictes, 
semblables à celle du duc d'Alve, de toute excluzion de 
traflic et de commerce de leurs royaulmes et subjectz avec 
les Ânglois , en quelle indignation ilz sont contre l'An- 
gleterre. 

Lesquelles remonstrances , estant apuyées de la voix et 

faveur du peuple , ont bien toutjour quelque eiïect envers 
la dicte Dame, mais les aultres ne layssent pourtant de 
tenir en vigueur la recordation des exploictz et offences, 
qu'ilz prétendent que le duc d' Alve a commiz contre elle , 
et font aller en avant les lettres de marque qu'elle a oc* 
troyé contre les Portugoys, et ne permettent que nous 
nous puyssions si clairement esclarcyr avec la dicte Dame 
qu ilz ne la facent estre réservée en plusieurs choses à 
rintelligence de ceulx qui mènent la guerre en France. 

Ce que j'ay clairement cogneu en mes dernières au- 
diences , es quelles ayant miz peyne de luy ester ceste im- 
pression qu'on luy a donnée de la ligue des catholiques , elle 
m'a ouvertement respondu qu'elle sçayt bien que, de long 
temps, il a esté commancé par le feu pape de tramer la 
ruyne d'elle et de son estât, ayant sollicité l'Empereur, 
le Roy, et le Roy d'Espaigne à la conqueste d'Angleterre; 

Leur usant de ces propres, ou peu dissemblables, ar- 
gumensque, s' ilz estoient catholiques, et estimoient leur 
religion estre la bonne , et saincte , et celle de Dieu , qu'ilz 
s'employassent à bon escient au meintennement, protec- 
tion et restablissement d'icelle, sans s'y monstrersi tièdes 
qu'ilz faisoient, que certes Dieu les vomyroit; par ainsy, 
qu'ilz ne dévoient plus différer ceste chrestienne entreprinse 
contre ung pays si rebelle et contumax à la religion catho- 
lique, comme l'Angleterre, quiestoit lesuport, retrette 
et principal bolevart de toutz les hérétiques. 

De quoy l'Empereur, qui procuroit lors le party d'elle 
avec l'archiduc son frère, l'en avoit advertye, et que luy 
mesmes ne s'estoit peu excuzer, envers le pape , de luy 
donner là dessus bonnes parolles , mais qu'il ii'avoit gard^ 
de luy nuyre. 

Et^ue, freschemeni 9 il avoit esté interceu trois lettres 
sur ung gentilhomme qui alloit au camp de Monseigneur , 
frère du Roy, qui avoit esté prins par ceuk de la Ro- 
chelle, lesquelles lettres elle avoit devers elle , et cognois- 
soit aussi bien Tescripture comme celle de sa propre main , 
mais ne vouloit nommer celluy qui l'avoit faicte , lequel 
mandoit , entre aultres choses , qu'il estoit temps de mettre 
à exécution les propoz , qui avoient esté tenuz à la Royne 
Très Chrestienne en ung lieu qu'il expéciffie , où M". d'A- 
luye estoit présent, et qu'à bon droictl'onpourroit, à ceste 
heure, entreprendre de passer en armes en Angleterre, 
soubz le tiltre de la cession , que la Royne d'Escoce en a 
faicte à Monsieur, frère du Roy. 

En quoy, encor que , sur la responce que je luy ay faicte 
que c' estoit une malicieuse invention, pour empescher la 
restitution de la Royne d'Escoce, et altérer la paix qu'elle 
a avecques ja France, et qu'il ne se trouvera, despuys le 
dernier tretté de paix , que le Roy, ny la Royne , ny Mon- 
sieur ayent, par un prétexte, ny aultre , entendu en nulle 
pratique contre elle, et qu'elle m'ayt là dessus asseuré que, 
pour cella , elle ne se mouvera contre Leurs Majestez en 
faveur de ceste cause, qu'elle a odieuse, des subjectz 
contre leur Roy , ny n'entreprendra rien que pour la con- 
servation de sa religion et de son estât , à quoy elle dict 
qu'elle a très bien pourveu; 

Si est ce qu'on luy a miz tant de deffiance dans le cueur 
qu'elle estime sa conservation ne dépendre de rien tant 
que des armes et de la continuation de la guerre : dont , 
encores que j'aye plusieurs aparances qu'elle propose de 
persévérer en la paix , comme est sa parolle , et celle des 
seigneurs de son conseil; la retrette de ces cinq grandz 

navyres de guerre dans Gelingan^ avec le renvoy des 
hommes qui estoient dessus ; les ordonnances contre ceulx 
qui couroient la mer; la révocation d'une partie des paye- 
mens qui se debvoient fère en Allemaigne; le rabays de 
l'eraprunct qu'elle avoit miz sus , par ses lettres de son 
privé scel ; la commission qu'elle a baillée à deux merchans 
de ceste ville pour aller à Roan pourchasser amyablement 
la dellivrance des biens des Anglois , avec promesse de 
fère le semblable aulx Françoys par deçà; l'absence de 
M', le cardinal de Chatillon qui ne vient plus, si souvant 
qu'il faisoit, en ceste court (ny le vydame de Chartres n'y 
a encores compareu ) ; et les ataches qu'ilz ont avecques 
le duc d'Alve , qui ne sont encores accomodées : 

Si, veoy je d'aultres choses qui me sont assés suspectes, 
comme la facillité de ceste princesse et k naturelle incli- 
nation des siens à la guerre de France ; le recouvrement 
de Gallais, qu'ils disent avoir meintennant moyen de l'en-' 
treprendre; la pratique avec ceulx qui sont en armes en 
France, ausquelz ilz ont advancé quelque argent; Tirré- 
solution de ceulx de ce conseil , desquelz ceulx , qui aspi- 
rent à la guerre, ont trop plus de vivacité et d'entreprinse 
que les aultres; l'armement et équipage de mer, qu'ilz 
tiennent prest ; le transport qu'ilz font d'artillerye et de 
monitions de guerre, d'icy à Porsemue, comme pour les 
avoir toutes préparées, et hors de ceste rivière, pour une 
soubdaine entreprinse; les monstres et provisions d'armes 
par tout ce royaulme; et la levée des Flamans, laquelle 
on remect en termes au nom de Dolovyn , agent du 
prince d'Orange, qui faict semblant de les vouloir passer 
en Endem , et les tenir là jusques à ce que les gens de cheval 
et le reste de l'armée du dict prince d'Orange seront prcstz 
II. ♦ 

à marcher, ce qui n'a tant d'apparence par ce qu'on n'en- 
tend aulcun apprest du dict prince d'Orange, comme je 
crains qu'ilz les veuillent employer à quelque entreprinse en 
France, et se servir de l'occasion de nos troubles présens. 

Joinct que ceulx , qui ont miz en fraiz ceste princesse , 
vouldroient bien qu'il se fyst quelque exploict à son prof- 
fict , avant que les armes viennent à se poser, affin de 
monstrer que l'argent n'a esté mal employé , ny leur des- 
seing n'est mal venu, sans toutesfoys qu'elle le commande, 
afGn d'avoir le désadveu plus prest si les choses succédoient 
mal. 

Et pour garder que la dicte Dame ne s'aperçoyve de la 
grande despence , qui va en cella , et à soubstenir en partie 
ceulx de la Rochelle , ilz y font courir, toutz premiers , les 
deniers casuelz et extraordinaires de ce royaulme , des- 
quelz donnent entendre à la dicte Dame que ce n'est chose 
de quoy elle puisse fère eistat , et s'en sont si bien emparez 
qu'ilz en disposent à leur playsir, lesquelz reviennent à 
bonne somme toutz les ans. 



TOUCHANT LES DirFÉRANTZ d'eNTIIE l' ANGLETERRE 
ET LES PAYS BAS. 

Eschiata, frère du S'. Guydo Cavalcanty, estant na- 
guières passé de Flandres en ce pays , a demeuré quatre 
jours caché dans le logis du secrétaire Cecille , pour luy 
fère veoir et considérer quatre articles qu'il dict que le 
S^ Chapin Vitelly a estimé convenables pour mettre les 
dictz différantz en bons termes d'accord. 

Le dict Cecille a heu très agréable que telle chose luy 

soit venue en la main , et n'est sans apparance que luy 
mesraes ayt procuré de le fère mettre en avant en Flandres , 
aiBn de se randre autheur du mesmes bien, d'où l'on luy 
impute tout le mal , et , encor qu'il n'ayt accepté le con- 
tenu des dictz articles , il a au moins accepté l'ouverture de 
l'accord et l'a, premièrement, communiqué à milor Qui- 
per, garde des sceaux , puis au comte de Lestre , despuys 
au duc de Norfolc , et finablënient au comte d' Arondel. 

Lesquelz duc [de Norfolc] et comte d' Arondel n'ont 
prins l'affaire de la façon que le dict Gecille espéroit, car^ 
de tant que ce sont éillx qui ont fermement soubstentt 
qu'on nedebvoit venir à nulle ouverture de guerre ny à nul 
mauvais exploict contre le Roy d'Espaigne, et qui ont, 
contre les conseils du dict Gecille , faict prendre résolu- 
tion à ceste Royne de persévérer en bonne paix avec luy, 
ilz veulent meintennant que le dict Roy Catholique leur 
en sache tout le gré , et ne peuvent comporter que icelluy 
Gecille se rande autheur du dict accord ny qu'il le con- 
duyse sellon son opinion» 

Et en sont les choses venues atant , parce qu'aulcuns de 
ce conseil monstroient adhérer au dict Gecille, qu iceulx 
deux seigneurs leur ont ouvertement déclairé qu'ilz ne del- 
libéroient permettre , en façon du monde , que le dict Ge- 
cille leur coupât ainsy l'herbe soubz le pied, et que si 
eulx vouloient [se] joindre à luy, et porter ses opinions, et 
suyvre ses entreprinses , qu'ilz estimoient estre temps de 
jouer à la descouverte, chacun en droict soy, le mieuU 
qu'il pourroit s'en suyvre. 

Dont la plus part d'eulx , voyantz que ceulx cy , les- 
quelz sont les plus nobles et authorisés du pays , se déter- 
minoient en ceste sorte , leur ont donné paroUe de suyvre 



^ S2 -* 

leur volonté et qu ik y procéderont ainsy qu'ilz verroient 
estre bon de ie fère. 

Qui a esté cause que le dict comte d'Arondel a despuys 
fermement reraonstré au dict Cecille qu'il avôit trop en- 
treprins de tenir quatre jours Eschiàta Cavalcanty et sa 
proposition cachez en son logis , sans en venir faire part au 
conseil ; 

Et que le dict Cecille sçavoit bien que la volonté de la 
Royne estoit d'accommoder ces différantz de Flandres, en 
dangier d'une prochaine rébellion dans ce pays, si bien 
tost elle ne le faisoit , et que luy , et ses semblables, princi- 
paulx seigneurs du pays entendoient mieuk que nulz aul- 
très l'importance de cella, et à quoy cella pouvoit devenir; 
par ainsy , c'estoit à eulx d'y pourvoir et de remédier aulx 
aultres désordres par les Baeilleurs moyens qu'ilz cognois- 
troient convenir à l'honneur de ceste coronne et à l'util- 
lité de leur Royne et de son royaulme; 

Que ces différans avec le Roy d'Espaigne, puysqu'il 
estoit cogneu qu'il n'estoit honneste ny de les avoir ainsy 
conunancez , ny utille de les continuer, et que mesmes l'on 
n'avoit de quoy faire les premiers aprestz pour luy com- 
mancer la guerre, oultre le dommaige, qu'adviendroit à 
ceste coronne , de perdre une si ancienne alliance comme 
celle de Bourgoigne, qu'il falloit nécessairement venir à 
ung des deux poinctz ; — ou de rejecter toute la coulpe de ce 
mal sur aulcun petit nombre de particulliers de ce royaulme 
et en descharger la Royne , le conseil et la noblesse du 
pays, et que contre ceulx là le Roy d'Espagne et le duc 
d'Alve ayent réparation et justice; — ou bien entrer en amya- 
ble tretté d'accord par des honnestes moyens, conduictz 
par personnes confidantes , exemptes de toute souspeçon 

de mal , aultres que le susdict Eschiata Ciavalcanty , qui 
a faict banqueroute y et duquel le frère, en d'aultres af- 
faires , dont il s'est quelquefoys meslé parmy les princes , 
ne s'en est sorty en bonne grâce d'eulx, et pourtant que 
le S^ Ridolfy luy sembloit très propre et de très bonne et 
honneste qualité pour bien conduyre cest aiïaire, il vou- 
loit en toutes sortes qu'il luy fût commiz. 

Le dict Cecille, estimant n'estre son bien de contradire 
à cella , et considérant combien le premier party de reje- 
ter la coulpe sur aulcuns particulliers torneroit à sa ruyne , 
a loué et aprouvé le segonc^-, de venir en tretté d'accord , 
promettant de fère tout ce qu'il luy seroit possible envers 
la Royne à ce qu'elle eust agréable que le dict Ridolphy 
s'en entremît ; 

Et cependant luy ayant prins grand peur de ce qu'on 
luy vouloit ainsy imputer tout le mal de ceste guerre , tant 
odieuse à tout ce royaulme ^ a heu recours au duc de Nor- 
folc , et luy a requis sa protection , avec promesse de suy vre 
dorsenavant son party, et de se porter en toutes choses 
pour son certain et tout déclairé serviteur , et qu'il luy 
playse le remettre en la bonne grâce du dict comte d' Aroa- 
del , lequel monstre luy estre bien fort adversaire. 

J'entendz que le dict duc luy a gracieusement remonstré 
qu'il estoit temps qu'il se retirât d'uue si périlleuse entre- 
prinse, qu'il avoit toutjour poursuyvye jusques icy, de 
randre la Royne , leur Mestresse , contraire et oposante 
à ceulx de son conseil , et qu'il n'estoit pas possible qu'il se 
peult tenir entre ces deux fers , sans estre oprimé de l'ung 
ou de l'aultre, et que, possible, les deux concourroient à sa 
ruyne. 

Et, pour le regard du comte d'Arondel , que, à la vé-^ 

rite , il estoit fort offancé contre luy de ce qu^estant le plus 
noble et ancien seigneur du royaulme, personnaige de 
toute intégrité , il sçavoit que le dict Cecille faisoit avoir 
à mespriz à la dicte Dame ses conseilz et opinions , et fai- 
soit résouldre les affaires tout au contraire d*icelles; par 
ainsy, qu'il en uzât dorsenavant en toute auftre sorte, et 
qu'il commançât, dez ceste heure, sur l'occasion des af- 
faires du Itoy d'Espaigne, d'en faire commettre la matière 
à celluy que le dict comte luy avoit nommé. 

Et ainsy , le dict Cecille , ayant commancé de se démes- 
ler de ceste prinse, s'est desj^uys si bien confirmé, pour 
ne luy avoir le comte de ï^estre voUu nuyre , qu'il semble 
qu'il n'est po^r estre déboutté de son lieu, et n'a layssé 
de renvoyer de sa part (mais croy que c'est avec le sceu de 
la Royne) le susdict Eschiata et Paulo Fortigny en Flan- 
dres, avec quelques additions et modérations sur les dictz 
quatre articles pour veoir si le dict accord pourra réuscyr 
par son entremise. 

Et les dictz seigneurs qui sont à présent quatre concorans 
en u^e opinion , sçavoir, le dict duc et les comtes d' Aron- 
del , de Lestre et de Pembrot , ont trouvé moyen , en ab- 
sence du dict Cecille, d'envoyer le dict Ridolfy devers 
l'ambassadeur d'Eispaigne, pour luy mettre en avant, 
comme de luy mesmes , aulcuns moyens d'accord , lesquelz 
despuys ont esté réduictz en cinq articles qui contiennent 
en substance : 

Que les deniers , personnes , navyres , merchandises et 
biens , arrestez et prins , soyent , en ung mesmes jour, 
d'une part et d'aultre, entièrement et sans fraulde ran- 
duz ; — qu'il soit pourveu aulx déprédations et à récom- 
penser ceulx à qui elles ont esté faictes sellon le contenu 

dés trettez , et mîz meillear ordre pour TadVenir ; — que 
le commerce et trafBc soyent restituez en la mesme liberté 
et eondicion qu'auparavant ; — qu'il soit député commis- 
saires, et à iceulx assigné jour et lieu, pour renouveller 
fe anciens trettez d'entre l'Angleterre et la Mayson dé 
Bourgoijgne, et pourvoir à toutz les dififérans qui restent k 
vuyder sur iceulx ; — que tout ce que les dictz commis- 
saires accorderont ayt , par sèrement des deux princes à 
estre ratiffié et aprouvé^, et par eulx et leurs subjectz invio- 
lablement observé. 

Lesquelz articles ont despuys esté monstrez au dict Ce- 
cille , qui T a faict aulcunes difficultez , tantost de l'ordre 
d'iceulx, voulant qu'on commançàt par députer les com- 
missaires et non par rendre , tantost pour requérir qu'il 
y eust quelque chose plus à l'honneur et advantaige de 
ceste coronne, et ainsy a prolongé l'affaire quelques jours, 
attandant la responce de Flandres, laquelle ne venant 
poinct, parce, à mon adviz , que les dictz seigneurs ont 
miz ordre que le duc d'Alve n'entende en aultre négocia- 
tion qu'à celle qui partira de leur main , le dict Cecille a 
esté contrainct de passer oultre. 

Et j'entendz qu'il a, ce jourdhuy , baillé par escript 
aulcunes considérations sur les dictz cinq derniers articles, 
lesquelles, si elles sont telles qu'on me les a sommairement 
récitées, elles n'empescheront, à mon adviz, Teffect de 
l'accord; mais bien le pourront ungpeu prolonger. Je met- 
tray peyne de sçavoir plus certainement ce qu'îelles con- 
tiennent. 

Cependant, il semble que les choses ont prins beaulcoup 
de modération par la liberté qu'on a donné à ce nombre de 
marinyersespaignolz , dont en ma précédante dépesche j'ay 

faict mencion, et que je suys adverty que^ dans deux jours, 
monsieur l'ambassadeur d'Espaigne, sous prétexte de chan- 
ger de logis, yra sans garde, avec ceulx de sa famille, 
seul par la ville, et arrivé qu'il sera à l'aultre logis, ne 
sera plus tenu resserré. 

DU pAicT p;b la roynb d'esgoge. 

Poursuyvant monsieur l'évesque de Roz, envers la 
Royne d'Angleterre et lés seigneurs de son conseil, le 
secours promiz à sa Mestresse pour estre remise ep son 
estât, ou bien luy estre permiz de passer en France pour 
aller requérir celluy du Roy et des aultres princes chres- 
tiens, il a eu la responce, dont cy devant j'ay faict men- 
cion, qu'il faiUoit esclarcyr premièrement le doubte, où 
la dicte Royne d'Angleterre estoit , de la cession , qu'elle 
a entendu que sa dicte Mestresse avoit faict , du tiltre de 
ce royaulme à Monseigneur, frère du Roy , et suyvant la 
dicte responce la Royne d'Escoce a faict là dessus une dé- 
claration, par lettre escripte et signée de. sa main, qui 
pouvoit suffire, la copie de laquelle lettre j'ay desjà envoyée. 

Néaqtmoins la Royne d'Angleterre a respondu à la dicte 
lettre en la façon qu'on verra par la coppie de la sienne , 
du XXV' de may dernier, suyvant laquelle la dicte Royne 
d'Escoce a dépesché le S', de Bortyc, son escuyer d'escue- 
rye, et RoUe, son secrétaire, devers leurs Majestez Très 
Ghrestiennes et devers Mon dict Seigneur pour avoir leur 
plus ample déclaration là dessus affin de satisfaire et con- 
tanter la dicte Royne d'Angleterre. 

Et a Ton cependant pscrint , de la part des dictes 

deux RoyneSy en Escoce, pour faire veuir aulcans dépu- 
tez de la noblesse et des estatz du pays , pour veoir si le 
restablissement de leur Royne se pourra faire par voye de 
paciffication. 

En quoy semble que la Rope d'Angleterre et les sei- 
gneurs de son conseil se disposent d'y mettre la main en 
bonne sorte , et desjà les phis grandz de ce royaulme se sont 
ouvertement déclairez pour le droict que la dicte Royne 
d'Escoce prétend à ce mesmes royaulme d'Angleterre, 
après leur présente Mestresse , disantz que toutz les aultres 
prétendans recherchoient leur droict de si loing , ou à til-^ 
très mal f(uidez de bâtardise, ou aultres non aprouvez par 
les loix du royaulme, qu'ilz dellibèrent nestre jamais 
contre celluy tant clair de la dicte Dame, fille du cousin 
germain de leur Royne, qui estoit propre nepveu, filz de 
la seur du Roy Henry VHP d'Angleterre ' , laquelle la plus 
part d'eulx ont veue et cogneue , laquelle chose les faict 
incliner et estre favorables à sa restitution en son propre 
royaulme. 

I. Marie Sluart, fille de Jàccpies Y et pelite-fille de Marguerite d'^Augli^- 
terre, était la petite-nièce de Henri YIII, et la cousine , issue de germain» 
d'Elisabeth. S'il est dit^ au x^' vol., p. 66» qu'elfe était nièce d'Elisabeth, 
c'est que celle-ci ayant sur elle l'ayantage d'un degré, se trouvait être aussi y 
comme on le disait en France, sa tante à la mode de Bretagne. 

HENRI VII tiSog. 

Sur qaoy, pour raccommodement de la dicte Dame 
avec ses subjectz , semble qu'on veuille venir à une loy 
d'oblivyon des choses passées, ou que mesmes la dicte Dame 
imputera à bien à ses subjectz , et les remercyera de toute 
la démonstration qu'ilz ont faicte pour vanger et avoir ré- 
paration du murtre du feu Roy, son mary, et qu'ilz n'au- 
roient fait que leur debvoir de la poursuyvre elle mesmes 
quant elle en eust étécoulpable; — que le jugement contre 
le comte de Baudouel sera confirmé j; — qu'il sera ottroyé 
une abolition généralle de toutes choses mal venues jusques 
icy; — et chacun restably en ses biens, honneurs, charges 
et offices ; — que la religion aura cours en la forme qu'elle 
y est establye meintennant; — qu'ung conseil sera estably, 
par ordonnance des estats du pays , pour contenir les choses 
en ceste modération , desquelles le comte de Mora sera l'ung ; 
— et que des choses susdictes la Royne d'Angleterre et la 
noblesse de soii pays seront respondans. 

J'entendz que, pour le regard des choses , que ceulx cy 
prétendent capituUer suit la dicte restitution^, il y en a 
quatre priucipalles : — la première, d'asseurer le tiltre 
de ceste coronne, et qu'il demeure cédé et remiz entière- 
ment à la Royne d'Angleterre; — la seconde, que la 
nouvelle religion soit si bien establye en Escoce , que la 
dicte Dame ne la puisse changer; — la tierce, qu'il soit 
faict une si ferme et estroicte confédération entre ces deux 
royaulmes , que par nul prétexte ilz ne puissent estre jamais 
en armes l'ung contre l'aultre, et qu'ilz soyent obligez à 
ung mutuel secours; — la quatriesme, qu'il soit trouvé 
quelque expédiant d'authoriser si bien les promesses et ca- 
pituUations que la Royne d' Escoce fera, estant en ce 
royaulme, qu elle n'y puisse jamais contravenir par alléga- 

tion de force ny de peur, en quoy semble qu'ilz veulent 
avoir le prinee d'Escoee pour gaîges de sa paroUe. 

Sur quoy leurs Majestez me commanderont ce que j'au- 
ray à dire et procurer là dessus, pour Tintérest de leur ser- 
vice, pour la réputation de leur grandeur, et pour la con- 
servation des alliances de leur coronne. 



LETTBE DE LA ROYNE D ANGLETERRE A LA ROTNE D'ESGOCE. 

— de Grenuich , le xxv® de may 1569. — 

Madame, à mon grand regrect , j'ay entendu le grand 
dangier en quoy estiez naguiëres , en quel je loue Dieu de 
n'en avoir rien ouy, jusques à ce que le pire fût passé; 
car, combien qu'en tout temps et lieu , telles nouvelles ne 
m'eussent peu contanter, si est ce que si tel mauvais acci«* 
dant me fût mandé des cieulx que quelque mal vous ad- 
vînt en ce pays , je croy vrayement que mes jours me sem- 
bleroient trop prolongés pour, devant mourir, recepvoir si 
grande playe. J'espère tant en la bonté d'icelluy, qui m'a 
toutjour gardée de malles advantures, qu'il ne permettra 
que je choppe en telz retz , et , pour me garder en ceste 
bonne opinion de bonne faveur en mon endroict, il m'a 
faict cognoistre par vostre commandement la dolleur qu'aul- 
trement j'eusse senty, si le contraire m'eust advenu , et 
vous promectz de luy en avoir randu souvant grâces infi- 
nyes. 

Quant à la responce , que vous recherchez recepvoir par 
mylord Boyt, de ma satisfaction en la cause, touchant 
monsieur d'Anjou, je ne dobte point ny de vostre honneur > 
ny de vostre foy, en ce que m'escripvez de n'en avoir on- 
ques pensé telle chose, mais pour ce que, peult estre^ 

c[ael€[Qe parent oabien quelque ambassadeur vostre, ayant 
authorité généralle, de vostremain, pourFauthoriserde faire 
toutes choses pour l'advancement de voz affaires, ayent 
adjousté telle promesse , comme venant de vous, et le pen* 
sant contenu en leur commission , comme telle chose qui 
plus servyst d'esperon pour chevaulx de baulte race. Car si 
nous voyons [que] souvant ung petit rameau sert à saulver la 
vyeaulx noyans, [et] que ung petit droict anime le combat- 
tant , je ne sçay pourquoy ne penseroient ilz que la barque 
de vostre bonne fortune flotant en mer dangereux, à quoy 
tant de ventz contraires soufflent , ayent besoing de toutes 
aydes pour obvier telz maulx et vous conduyre à bon port; 
et si ainsy soit, qu'ilz se sont serviz de vous en telle 
chose, vous pouvez en honneur nyer l'intention, mais si 
est ce que le droict leur demeure, et à moy apartient le 
tort. Pour aultant, je vous suplie y avoir telle considéra- 
tion de moy, qu apartient à telle [qui] n'eust onques mérité 
en vostre endroict que vray guerdon et honnorable opinion , 
avec telz faictz qui gardent le vray accord d'une telle ar- 
monye que la mienne, qui en toutes mes action» vers vous 
n'a onques failly la droicte mesure. 

Pour tant ce porteur vous déclairera plus amplement ce 
que je souhayte en ce cas. Oultre plus , si vous recherchez 
quelque responce de la conunission donnée à milor Roz , 
je croy que vous oblyez combien prez il me touche , si je 
m'en mélasse jusques à ce que je soys satisfaict en ce qui 
vous touche en honneur et moy en seureté. Ce temps pen- 
dant, je ne vous fâcheray plus de longue lettre, siapn 
qu'après mes cordiales recommendations, je prie le Créateur 
vous garder en bonne santé et vous donner longue vie. 

XLIir DÉPESCHE 

— du iXTili* de juiug 1569. — 
[Envoyée exprès à Calais par Jehan Vaîei. ) 

Préparatifs pour une nouyelle expédition mari lime. — Achats d'armes par 
les protestants. — Crainte que la flotte de la Rochelle ne serve à une en- 
treprise sur IVordeaux. — Les affaires d*£spagoe et d'Ecosse sont en voie 
de conciliation. — Arrivée de sir Georges Douglas en Angleterre. — L'aU' 
torisation de se rendre auprès de Marie Stuarl lui est refusée. — Départ 
de deux commissaires anglais qui se rendent à Rouen pour traiter de la 
restitution des prises. — Plaintes de l'ambassadeur Norrys contre le re- 
tard apporté en France à l'expédition de ses dépêches. — Nouvelles de 
France dénuées par monsieur Norrys dans sa correspondance. — Il annonce 
que le duc de Deux-Ponts est mort empoisonné. 



Au Roy. 

Sire, des choses qui passoient icy jusques au xxj" de ce 
mois , concernans vostre service , Vostre Majesté en aura 
esté amplement informée tant par mes lettres et mémoires 
du dict jour, que le S", de Sabran vous a aportées , 
que par le récit d'aulcunes particularitez que je luy ay 
conunises pour vous dire. Meintennant, Sire, voicy [ce] que 
j'ay à faire entendre à Vostre Majesté, c'est que l'on conti- 
nue de rabiller et mettre en bon équipage à Gelingan douze 
des grandz navyres de guerre de ceste Royne, pour les 
pouvoir getter en mer quant on vouldra , oultre les qua- 
tre qui sont desjà dehors, deux à Hembourg et deux à la 
Rochelle , et plusieurs aultres de particulliers qui sont ar- 
més. Il est vray que la levée des hommes et marinyers 

pour les dictz douze navyres ne se haste guières, seule- 
ment Ton a advisé d'où soubdainement l'on les pourra 
prendre, et n'y a encores aulcune commission expédiée 
pour l'affret et avitaillement des dictz navyres , chose qui 
ne se pourra si secrectement ny si soubdainement exécu- 
ter que n'en ayons toutjour quelque notice pour vous en 
donner adviz. 11 est vray que aulcuns de ces Flamans qui 
sont icy, et quelques Françoys avec eulx, sont après 
à équiper en guerre quatre grandes ourques, de celles 
qu'on a naguières prinses sur tes Espaignolz et Flamans , 
et ung assés bon navyre, et d'aultres petitz vaysseauix 
jusques au nombre de dix pour aller, du premier jour, à 
la mer; et s'entend que Doulovyn, agent du prince d'O- 
range , va estre admirai de ceste petite flotte , laquelle 
pourra estre preste dans douze ou quinze jours, si la re- 
monstrance, que l'ambassadeur d'Espaigne a faicte pour 
empescher que les dictes ourques ne soyent couvertes ny 
employées en tel usage, ne le retarde; tant y a que 
l'aprest se continue , et semble que c'est pour transporter 
deux ou trois mille Flamans en quelque lieu : ce qui se 
raporte aulcunement à certain adviz , que je vous ay cy 
devant mandé, qu'on prétendoitde les mettre en Hendem 
et les tenir là jusques à ce que les gens de cheval et le 
reste de l'armée du dict prince d'Orange seroient prestz; 
mais parce que je crains toutjour que ce soit plus tost pour 
les descendre à la Rochelle, ou en quelque aultre endroict 
de vostre royaulme, je ne me suys peu tenir d'en faire 
grand instance à ceulx de ce conseil , qui m'y ont aulcu- 
nement satisfaict jusques à m' affirmer, par sèrement, que 
ce n'est contre Vostre Majesté. Mais encor qu'il y ayt quel- 
que dangier qu'en pourtant ainsy toutjour la cloche et 

pour nous, et pour les aultres, contre les entreprinses de 
ceulx cy , ilz ne s'irritent contre moy , je ne leur puys 
toutesfoys laysser passer telles choses , quelque bonne dé- 
monstration qu'ilz me facent , par ce qu'ilz sont trop soub- 
dains à changer leurs dellibérations et trop promptz de les 
convertir contre nous; et, soubz colleur de ce présent ar- 
mement , plusieurs de ceulx qui s'estoient , par craincte 
des ordonnances faictes contre les pirates, retirez de la 
mer, s'aprestent de s'y remettre; de quoy je feray plaincte 
à ma première audience. 

J'entendz que le conseiller Gavaignes a faict , tout de 
nouveau , ung marché avec aulcuns de ce royaulme pour 
recouvrer huict lez de pouldre , chacun de douze barilz , 
et chacun baril contenant ung cent, qui est neuf à dix 
milliers de pouldre , et huict vingtz bottes de piques , cha- 
cune botte de huict, qui est plus de douze cens piques, 
et vingt quaysses de hacqud>utes, à cinquante pour 
quaysse, qui sont mille hacquebutes, avec leur fornymént ; 
et qu'on est après , au pays d'Ouest, à les luy faire em- 
barquer avec plusieurs et diverses sortes d'artiflices à feu, 
qui est signe qu'on a crainct le siège à la Rochelle. 

Il a esté naguières veu passer une grand flotte de vays- 
seaulx, qu'on estimoit estre le retour de celle de la Ro- 
chelle , mais , parce qu'elle a passé oultre , l'on présume 
que c'est celle d'Espaigne et de Portugal, de quarante 
vaysseaulx chargez d'espiceries, delaynes, et aultres riches 
merchandises , conduicte par aulcuns navyres de guerre, 
que ceulx cy avoient entendu se préparer pour passer en 
Envers, dont ilz sont bien marrys qu'ilz n'ayent esté 
toutz prestz , au passaige de Callais , pour recognoistre 
qui c'estoit; mais le vent a trop bien servy, despuys 

quelques jours en çà , pour leur pouvoir empescher ceste 
routte. 

Il n'est encores nouvelles que la susdicte flotte de la 
Rochelle s'en reviègne, dont semble que ceuk du dict 
lieu Tayent retenu pour se servir des Ixxvj vaysseaulx qui 
y sont pour quelque leur entreprinse , ainsy que je vous en 
ay touché ung mot en mes lettres du x® du présent, et sem- 
ble que ceulx de là nouvelle religion , qui sont icy , ayent 
adviE que le duc de Deux Pontz et l'Admyral cerche- 
ront devenir, s'ilz peuvent, à une bataille; mais, s'ilz ne 
le peuvent, que leur desseing sera de â'eâlargir et occuper 
une partie de la Guyenne pour y entretenir l'armée, et 
nomméement de prendre Bourdeaulx ; à quoy ce nombre 
de vaysseaulx leur pourroit beàulcoup servir, bien qu'on 
publie icy que le retardement de la dicte flotte procède de 
quelque difficulté, que la Royne de Navarre a faicte, sur 
l'acomplissement du marché du sel et du vin. 

L'on commance à parler de quelque progrez * que , à 
l'accoustumé, la Royne d'Angleterre dellibère faire à ce 
prochain moisde juilhet, et de tant qu'on dict que ce sera 
à l'isle d'Ouyc, vers la Normandie, je le tiens en ce temps, 
à cause de leur présent apareil, aulcunement suspect. Je 
travailleray toutjour de descouvrir le plus que je pourray 
cequ'ilz prétendront de faire. 

Les entremises d'accorder les diffiSrans d'Angleterre 
avec les Pays Bas se continuent, et, de ma part, j'estime 
que des deux costez l'on s'est résolu d'y entendre, et ne 
reste que le moyen d'y procéder; mais de tant qu'il semble 
convenable de commancer par la liberté de monsieur l'am- 

r. Voyage. 

bassadeur d'Espaigne, à laquelle on le veult remettre par 
occasion de changer de logis, comme je l'ay desjà escript; 
ceulx de ce conseil ont mandé à l'évesque de Chichestre de 
luy bailler sa mayson, qu'il a en ceste ville , pour quelques 
moys, et je croy que dans deux jours cella s'effectuera; et 
puys le mesmes pourra négocier et tretter de toutes choses 
avec ceste Royne; dont, encor que la finalle descizion des 
dictz différans , à cause des allées et venues , et de la liqui- 
dation et estimation des prinses, soit pour aller en lon- 
gueur, je croy toutesfoys qu'on ne passera plus oultre à 
nulz mauvais exploictz les ungs contre les aultres, au 
moins si l'instabilité de ceulx cy et quelques meilleures es- 
pérances d'Allemaigne, qu'il semble qu'ilz n'en ont eu 
meintennant, ne les y provoque. 

Les affaires de la Royne d'Escoce demeurent en suspens, 
attandant la déclaration que Monsieur, frère de Vostre Ma- 
jesté, envoyera sur le tiltre de ce royaulme, et cependant 
s'entend que le S^ Ledinthon s'apreste de venir d'Escoce 
de la part du comte de Mora , lequel comte monstre , à ce 
c[u'on dict, ne reffuzer d'entendre à quelque paciffication 
pour le restablissement de sa Mestresse. Ceulx cy ont sus- 
pect le soubdain retour que ce jeune gentilhomme Duglas 
a faict par deçà, par ce mesmement qu'il monstroit, 
quant il passa naguières en France, d'y vouloir faire 
long séjour, et, nonobstant que M', l'évesque de Roz 
l'ayt adverty de n'incister guières à demander la permis- 
sion d'aller trouver la dicte Dame , pour aulcunes ocasions 
bien considérables , et pour n'imprimer à ceulx cy qu'il 
aporte nouvelle pratique de France au préjudice de leurs 
intentions. 11 n'a layssé toutesfoys de présenter à ceste 
Royne la lettre de Vostre Majesté pour obtenir son passe- 

II. 5 

port 9 lequel ne luy a esté accordé , et est icy encores à 
Fatandre. 

Je ne veulx obmettre comme j'ay tant faict que deux 
honnestes bourgeois et merchans de ceste ville ont esté 
desjà dépeschez devers monsieur le maréchal de Cossé, 
avec commission de ceste Royne pour aller amyablement 
pourchasser la deUivrance des biens des Anglois j qui sont 
arrestez par dellà. J'espère que mon dict sieur le mares- 
chal en envoyera bien tost deux*aultres par deçà pour la 
restitution des biens des Françoys, et qu'il sera convenu 
de jour certain , auquel , des deux costez , esgallement et 
sans fraulde, la restitution se fera; et que Yostre Majesté 
m' envoyera , ou à monsieur le maréchal de Cossé , une 
lettre , signée de vostre main , conforme au mémoire que 
j'envoyay le x'* de ce moys. 

Ceste Royne m'a faict dire par W. Cecille que son 
ambassadeur^ se plainct de ce que, demandant ses passe- 
portz pour envoyer ses paquetz , l'on les luy diffère tout- 
jour quatre jours, et le retarde l'on aultres quatre jours à 
Paris premier que de luy en vouloir bailler, et que , sans 
doubte, l'on fera le semblable à moy icy : dont ay esté fort 
expressément requis d'en escripre à Vostre Majesté à ce 
qu'il vous playse faire entendre au susdict ambassadeur 
comme vous voulez que dorsenavant l'on en use tant à la 
court que à Paris, qui vous suplie. Sire, ne les mal con- 
tanter en si peu de chose, et je prieray le Créateur, après 
avoir très humblement baysé les mains de Vostre Majesté, 
qu'il vous doinct, etc. 

De Londres ce xxvnj* de juing 1569. 



67 



A LA ROYNE. 

Madame , de tant qae ceulx cy sont bien fort soubdains 
en leurs dellibérations de guerre , et [que] sur la première 
nouvelle qui les met en peur de l'avoir ou en espérance de la 
pouvoir faire avec advantaige à leurs voysîns , ils recourent 
incontinent aulx armes et à faire leurs aprestî soit pour 
se deflandre ou pour assaillir, je me trouve, quasi toutes 
les sepmaines , en suspens de ce que j'en doibz espérer et 
suys souvant contrainctde vous mander diversement ce que 
je voy et entendz de leurs changemens, mais le temps et 
la froideur, qu'aulcuns d'entre eulx usent tout à propos, 
rabat souvent et beaulcoup de leur challeur, de sorte qu'il 
ne s'en ensuyt ny toute l'exécution ny icelle si soubdaine 
qu'ilz se proposent; aînsy que Vostre Majesté le pourra 
veoir en la lettre que j'escriptz au Roy touchant l'ordon- 
nance qu'ilz avoient faicte despuys dix jours de jetter 
promptement en mer douze grandz navyres de guerre, 
laquelle ne passe meintennant plus avant que de les tenir 
prestz pour les y pouvoir mettre quant ilz vouldront ; en 
quoy semble qu'ilz attandent s'y gouverner sellon le cours 
de la guerre de France , à laquelle ilz ont bien fort le 
cueur, et n'y arien qui tant lesesmeuve que les évènemens 
qu'on leur en mande. 

Monsieur l'ambassadeur Norrys a naguières escript à 
la Royne, sa Mestresse, que les deux armées sont bien 
fort grandes et puyssantes s' estant , d'ung costé , Monsei- 
gneur vostre filz joinct à M'. d'Aumalle et les Italliens ar- 
rivez ; et que Vostre Majesté a esté au camp et a par une 

bien vertueuse et digne façon de parler^ confirmé le cueur 
des gens de guerre et anymé les AUemans et les Suysses 
de combattre à ce coup vertueusement pour l'honneur de 
la France et pour la deffance de la couronne du Roy, 
vostre filz , lesquelz vous ont toutz promiz de bien faire 
leur debvoir; que d'ailleurs l'armée du dict duc marche 
toutjour en pays et est si avant qu'on ne le peult plus em- 
pescher de recuillyr ceulx de la Rochelle et les Vyscomtes, 
et que mesmes quelcun rapportoit d'avoir veu monsieur 
l'Amyral saluer et embrasser le dict duc , et que les deux 
armées n'estoient que à huict lieues l'une de l'aultre, n'y 
ayant toutesfoys encores heu que quelque escarmouche 
entre euk, où M", de La Rochefoucault avoit eu du meil- 
leur, et que le poyson de M^ Dandellot avoit esté avéré, 
qu'ung sien serviteur luy avoit baillé, lequel avoit esté 
tiré à quatre chevaulx, et avoit allégué M', de Martigues 
pour cuyder excuser son faict. 

Je seray toutjour soigneulx dé descouvrir ce que je 
pourray des dellibérations et eutreprinses de ceulx cy , des- 
quelz , encor que j'aye occasion de craindre qu'ilz se lays- 
sent enfin persuader à quelque déclaration de guerre, 
mesmes s'ilz peuvent accommoder leurs aultres différantz , 
je crains néantraoins plus pour ceste heure ce qu'ilz pour- 
ront entreprendre soubz main par leurs pirates et par ces 
estrangiers qui s'équipent, lesquelz, s'il advient qu'ilz 
puissent surprendre quelque lieu qui soit pour s'en préva- 
loir, ne fault doubter qu'ilz ne les advouhent et seront de 
mesme prestz de les désadvouher, s'ilz ne font rien qui 
vaille. Et de tant que , entre quelques uns de ces seigneurs, 
il a esté faict mention d'Ambleteuille comme d'ung lieu 
qui seroit important et bien à propos pour eulx, semble 

qu'il sera bon de pourvoir qu'ilz n'y puissent rien entre- 
prendre; et je prieray atant le Créateur, etc. 

De Londres ce xxvnj* de juing 1569- 

Despuys la présente escripte, aulcuns seigneurs de ceste 
court m'ont adverty qu'il est arrivé lettres de M'. Norrys, 
du XX* du présent , qui mande la mort du duc de Deux 
Pontz , advenue par poyson , et qu'il sentit son mal le x' 
de ce moys , soupant avec la Royne de Navarre , et mourut 
le xnj* ; que le comte de Mensfelt ' a esté subrogé en sa 
charge par le consens universel de l'armée; que, avant 
mourir, il avoit présenté la bataille à nostre armée qui 
Tavoit reffuzée; que, pour contanter Vostre Majesté, la- 
quelle vouloit en toutes sortes qu'on combatît au passaige 
de la Creuse, le Ringrave et le capitaine La Rivière avoient 
ataché une grosse escarmouche, où ilz avoient esté deffaitz 
et eulx demeurez mortz sur la place; et pareillement l'aultre 
comte de Mensfelt * pour vouloir bien satisfaire au duc d' Alve, 
avoit entreprins un aultre combat où il avoit esté pareil- 
lement deiïaict; et que la ville de Périgueulx a esté prinse, 
et que la Royne de Navarre est dedans. Je ne sçay que 
pourront produire ces nouvelles , mais , pour garder que ce 
ne soit rien de mal, j'yray trouver demain ceste Royne sur 
l'occasion de la dépesche du Roy du xnij" de ce moys, bien 
qu'elle soit d'assés vieille datte, laquelle je viens de recep- 
voir tout meintennant, et feray le mieulx que je pourray. 

X. Wolrad, comte de Mansfeld, qui était le lieutenant du duc de Deux- 
Ponts. 

a. Pierre Ernest, comte de Mnnsfeld , qui commandait le secoure envoyé 
par le duc d*Albe à Charles IX. 

XLIV DÉPESCHE 

— du v« jour de juillet 1569. — 
{Envoyée par OtUyer Champernon jusques à Calais.) 

Nouvelle entrevue de l'ambassadeur et d'Elisabeth, dans laquelle sont discu^ 
tées les affaires de France. — Menace de guerre faite par les seigaeuR» 
du conseil qui annoncent qa*uue armée de dix mille Anglais est prête à 
descendre sur le continent. — Elisabeth accorde, contre Tavis de son 
conseil , la permission à sir Georges Douglas de se rendre auprès de Ma- 
rie Stuart. — Succès remportés en Ecosse par le comte de Murray. — 
Disposition d'Elisabeth à se teuir toujours prête pour attaquer la Fraucc. 
— Les différends de l'Angleterre avec l'Espagne pai'aissent entièrement 
aplanis. 



Au Roy. 

Sire, estant bien seurement adverty , ainsy que je Tay 
mandé en ung postilledemes précédantes du xxvuj* du passé, 
que la Royne d^Angleterre avoit eu advîz de la mort du 
duc de Deux Pontz , et qu on luy faisoit acroyre , nonob- 
stant icelle, que les affaires de ceulx de la Rochelle alloient 
prospérant soubz la conduicte du comte dé Mensfelt, qui 
avoit esté subrogé en sa place , et soubz celle de monsieur 
TAdmyral qui estoit meintennant joinct avecques luy, 
j'ay bien voUu veoir si je recognoistrois, par aulcuns pro- 
pos ou démonstrations de la dicte Dame, que ces nouvelles^ 
Teussent meue à rien entreprendre dé nouveau; dont luy 
ayant, sur l'occasion de vostre lettre du xiuj* du passé, 
demandé audience, j'av prinâ argument, sans monstrec 

rien sçavoir du trespas du dict duc, de luy dire qu'aussitost 
que icelluy duc s'est trouvé au dellà de la rivière de Loyre, 
il a faict toute la dilligence qu'il a peu de s'advancer en 
pays , sentant que Monsieur, frère de Vostre Majesté , joi- 
gnoit les forces de Guyenne avec celles de monsieur d' Au- 
malle pour l'aller rencontrer, et qu'ayant gaigné le devant 
il n'avoit onques vollu attandre le combat; et qu'à ceste 
heure Mon dict Seigneur, après avoir miz douze mille 
chevauk et vingt mille hommes de pied ensemble toutz 
confidans et asseurez, oultre le renfort qu'il attandoit 
d'heure à aultre quasi d'une seconde armée de monsieur de 
Nemours, qui avoit recuîlly les ItalHens, avoit aproché 
de si prez l'armée du dict duc qu'il ne pouvoit estre que 
bien tost ne s'en entendît une journée, qui, j'espérois, se- 
roit avec continuation devictoyre aussi bien sur ces reytres, 
comme elle avoit esté commancée auparavant, lesquelz 
empyroient de tant en toutes sortes la cause de ceulx qui es- 
toient desjà en armes dans leroyaulme, qu'il neserecognois- 
soit en euk rien d'honneste ny digne de gens de guerre, 
ains toutz actes de cruelz larrons , de brigans et de bar- 
bares inhumains, et que je m'esbahissoys que toutz les 
vrays princes ne s'esmouvoientdilligemment pour réprimer, 
ou encores pour soubdain estaindre une si mauvaise troupe 
d'hommes, qui vous alloient oltrageant sans occasion, et 
alloient soubslevant et soubstennant l'opinion des subjectz 
contre la légitime authorité de leurs princes ; de quoy , 
encor qu'il semblât que rien ne s'en adressât meintennant 
à elle , si estoit il dangier que ce qu'elle en voyoit desji 
attaché aulx principaulx estatz de la chrestienté ne vînt 
bien tost à une dangereuse conséquence sur le sien; et 
que , de vostre part, pour plus seurement pourvoir à voz 

affaires 9 aviez advisé de vous acheminer à Orléans, où en 
attendant le retour de la Royne, vostre mère, qui estoit 
encores au camp avec Monsieur, frère de Vostre Majesté, 
vous assembliez une aultre aussi grande et puyssante armée 
que celle qu'aviez baillée à Mon dict Seigneur; et que de 
toutz ces poinctz vous aviez bien voUu faire part aulx aul- 
tres princes souverains voz alliez et confédérez , et prin- 
cipallement m'aviez commandé d'en donner ung entier et 
bien particullier compte à la dicte Dame, comme à celle qui 
avoit toutjour monstre de désirer que le succez de ceste 
guerre vînt à l'advantaige de Vostre Majesté, à la conser- 
vation de vostre estât, et à la confuzion de ceulx qui s'es- 
forcent de le troubler et de troubler le repoz de voz sub- 
jectz. 

A quoy la dicte Dame m'a respondu qu'il ne se menoit 
à la vérité aulcuns affaires à présent, en toute la chres- 
tienté, desquelz elle fût si soigneuse d'en entendre les évè- 
nemens que de ceulx de Vostre Majesté, qui estoient à 
ceste heure comme sur ung théâtre , proposés pour exemple 
à toutz les aultres princes , dont elle vous remercyoit , de 
tout son cueur, de la bonne part que ordinairement il vous 
playsoit luy en faire; que , pour ce coup , sembloit qu'elle 
eust de plus fresches nouvelles d'iceulx que moy, puysque 
je ne luy parlois point de la mort du due de Deux Pontz , 
qu'on asseuroit avoir esté empoysonné , et avoir senty son 
mal le x^ de juing, ainsy qu'il estoit à table avecques la 
Royne de Navarre, et qu'il estoit mort le xuj% et qu'avant 
mourir il avoit présenté la bataille à l'armée de Mon dict 
Seigneur, mais les capitaines du camp n'avoient estimé estre 
lors raysonnable de le combattre; et que la dicte Dame 
considéroit assés , et avecques doUeur, le grand ennuy et 

travail , où sont Voz Trèis Chrestiennes Majestez , pour la 
désolation de vostreroyaulme, ce qui la mettoit en grand 
soucy du sien , voyant que les plus grandz estatz estoient 
ainsy aiQigez ; mais qu elle espéroit , veu les bonnes forces 
qu'aviez miz ensemble et celles qu'assembliez de nouveau, 
que le plus granA dangier estoit desjà passé , me priant , 
qu'avec ung salut et recommendation de sa part à Yoz Très 
Chrestiennes Majestez , je ne faillysse par mes premières 
vous asseurer que nul aultre prince de votre alliance se 
resjouyra jamais plus grandement qu'elle de la prospérité 
et conservation de vostre coronne , et de la paix de vostre 
royaulme, s'il playt à Dieu la vous y donner'; ny au con- 
traire nul, ne sera plus marry qu'elle du mauvais succez , 
s'il y advient : et a estendu son propos en plusieurs aultres 
particullaritez, touchant le commancement deceste guerre, 
la continuation d'icelle et l'yssue qu'elle pourroit prendre, 
qui monstrent certes qu'elle est agitée en diverses dellibé- 
rations; et, par le jugement que j'en puys faire, qu'elle 
propose de s'y gouverner sellon le temps, dont je désire, 
Sire, c[ue Dieu mette en vostre main de quoy pouvoir abréger 
et acoursir le dict temps de ceste guerre ; car la longueur 
et prolongement d'icelle ne peult produyre que toutjour 
nouvelles diiBcultez . 

La dicte Dame, après cella, m'a entretenu en d' aultres 
matières de mariages , disant avoir entendu que celluy de 
Vostre Majesté avecque la seconde de l'Empereur, et de 
l'aynée avecques le Roy d'Espaigne estoient concludz ; et 
s'est mise à parler de vostre eage de vostre taille, beaultë, 
adresse, et bien fort honnorablement de voz vertuz et de 
celles de Mon dict Seigneur vostre frère , ce que j'ay gran- 
dement confirmé ; et seroit le discours trop long à le mettre 

icy, seulement je diray qu'elle a monstre prendre grande- 
ment playsir de le continuer. 

Et sur ces gracieulx deviz je me suys licencié d'elle , 
puys m'estant ung peu arresté avecques les seigneurs de 
son conseil pour tretter d'aulcuns affaires, qu'elle m'avoit 
remiz à eulx , concernantz vostre service et le bien de voz 
subjectz , ainsy qu'ilz sont yenuz à me discourir des nou- 
velles qu'ilz avoient de France, trois d'entre eulx, à une 
voix , se sont advancez de me dire qu'il y avoit dix mille 
hommes de bonne qualité en Angleterre, et des principaulx 
et plus riches du pays, qui estoient toutz pretz et delli- 
bérez de passer en France pour soubstenir le prince de 
Navarre et l'Admyral, non contre Vostre Majesté, ny 
contre la Royne , vostre mère , ni contre Monsieur , car se 
réputoient voz serviteurs tant que vous auriez la paix avec- 
ques leur Mestresse , ains pour faire la guerre à monsieur 
le cardinal de Lorrayne et aux Italliens que le pape a en- 
voyez pour exterminer leur religion; mais que la Royne, 
leur Mestresse, ne l'a vollu consentir, pour ne monstrer 
aulcun signe de ropture de paix : de quoy vous luy debviéz 
ung bien grand mercys, car s'ilz estoient meintennant en 
France avec l'apuy d'une si bonne troupe de Françoys et 
d'estrangiers , qui sont en armes, qui seroient pour eulx, 
il y auroit de quoy, possible, y faire bien leurs besoignes ; 
et s'eschauffant là dessus en plusieurs grandes paroUes , je 
ne leur ay respondu aultre chose sinon que je remercyois 
très grandement la Royne , leur Mestresse , de sa bonne 
intention , et que desjà j'avois miz peyne de faire cognoistre 
à Vostre Majesté qu'elle l' avoit véritablement bonne et 
droicte envers vous , qui aussi luy en réserviez et luy en 
rendriez, de votre part, une toute semblable, et que Dieu 

Tavoit ainsy conduicte à ne laysser ordir à ses snbjectz 
une injuste guerre sur une mauvaise trame et tant dif* 
férante de sa qualité de Royne comme estoit celle qu'ilz 
se proposoient, laquelle elle cognoissoit très bien que 
ne luy seroit ny utille ny honnorable, mais quant iiz 
entreprendroient, d'eulx mesmes, de descendre à main 
armée en France , ilz le feroient à très mauvais tiltre sans 
leur en avoir donné occasion, tant y a qu'ilz y trouveroient 
Vostre Majesté en armes avecques ung bon nombre de 
Françoys, que vous aviez desjà aulx champs contre les 
Allemans, et que vous seriez prest d'y en mettre encores 
dix mille toutz fraiz et bien armez contre eulx. Et ne suys 
passé plus avant, bien que, de leur part , ilz ayent suivy 
le propos avec termes ung peu bien advantaigeux, qui néant- 
moins se sont enfin terminez assés gracieusement , mais 
non sans monstrer qu'ilz ont de l'animosité et de l'entre- 
prinse dans la teste. 

Ilz continuent toutjour leur aprest de douze grandz na- 
¥yres de guerre, mais n'y a encores commission pour lever 
les honmies et marinyers, ny pour les avitailler . 11 ne s'entend 
encores rien du retour de la flotte de la Rochelle, ce qui 
faict doubter qu'elle est retardée pour quelque entreprinse 
par dellà. Le capitaine Orsey a demandé renfort de garny- 
son pour l'isle d'Ouyc, dont il est gouverneur, et millor 
Sideney ayant receu quelque estrette en Irlande a envoyé 
requérir ung prompt secours; et j'entendz qu'il a esté ac- 
cordé au dict Orsey de luy bailler trois cens hommes davan-- 
taige , et a esté mandé au dict Sideney qu'on luy envoyera 
dilligemment le secours qu'il demande; dont semble que 
bien tost se lèveront gens de guerre , et je prendray garde 
comment , et à quelles fins , l'on y procédera. 

L'ambassadeur d'Espaigne s'attand de changer demain 
de logis et que , de là en avant , il ne luy sera plus baillé de 
gardes, dont après il commancera de tretter de ces prinses 
et différans d'entre ce royaulme et les Pays Bas , par luy 
mesmes, avecques ceste Royne et les seigneurs de son conseil . 

Les affaires de la Royne d'Escoce demeurent toutjour 
en suspens, attandant le retour du S'. Bortic et Rollet, 
qui sont allez devers Vostre Majesté pour la déclaration du 
tiltre de ce royaulme, et attandant aussi les députez qui 
doibvent venir d'Escoce. Cependant ce jeune gentilhomme 
George Duglas a tant faict qu'il a obtenu passeport pour 
aller trouver la dicte Royne d'Escoce , à quoy semble qu'elle 
n'aura prins playsir, craignant que cella piiysse retarder 
en quelque chose ses affaires. J'entendz que M', de Flamy 
a escript que le comte de Mora est en campaigne , réduy- 
sant par force toute l'Escoce à sa dévotion , et qu'il est ad- 
verty que bien tost après il dellibère l'aller assiéger dans 
Dombertran , qui est la place où la dicte Dame fonde le 
principal espoir de sa restitution. Sur ce, etc. « 

De Londres ce v*' de juillet 1569. 

A LA Royne. 

Madame, affin qu'en devisant et discourant avec la 
Royne d'Angleterre je puisse toutjour prendre quelque 
adviz et conjecture des dellibérations qu'elle a sur les pré- 
sens affaires de vostre royaulme , je la vays trouver aultant 
de foys qu'il me vient tant soit peu d'argument de parler 
à elle, et ainsy, despuys quatre jours , sur l'occasion d'une 
dépesche du xnij' du passé que j'ay naguières receue, je luy 
suys allé tenir le propos que Vostre Majesté verra en là let- 

tre du Roy, lequel j'ay bien vollu réciter au long avec les 
propres termes de la resporice de la dicte Dame , et y ad- 
jouxter ung peu du jugement que je fays de son intention , 
affin que Voz Majestez puyssent encores plus avant et au 
vray juger quelle elle est , qui , à mon adviz , n'est aultre 
que de tenir vaysseaulx armez et hommes prestz pour une 
occasion , si le temps la luy offre, non qu elle ne me semble 
de soy toutjour bien disposée à la paix, mais les argumens 
qu'on luy administre pour me dire, et ceulx que les plus 
authorisés d'auprès d'elle allèguent ouvertement, joinct 
l'apareil de guerre qu'elle a en estât , monstrent que le 
seul bon succez de voz affaires la fera persévérer en la paix. 
Et cependant par les catholiques, qui sont icy, l'accord des 
différantz des Pays Bas est vifvement poursuyvy, de sorte 
que y correspondant le Roy d'Espaigne et le duc d'Alve 
comme ilz font, je tiens ceste guerre pour plustost finye 
qu'il n'y a heu espée desgaynée , ny ung seul coup de ha- 
quebute tiré, et , bien que les articles n'en soyent encores 
concludz , les exploictz néantmoins de guerre n'en passe- 
ront, à mon adviz , plus avant; ains restera toute la diffi- 
culté sur la restitution des prinses affin d'indempniser les 
merchans sur leurs merchandises seulement , lesquelz ne 
fault doubter que ne s'accordent ayséement d'en recouvrer 
une partie pour ne perdre le tout : car, quant aulx de- 
niers du Roy Catholique, ilz sont entiers et se pourront 
randre du soir au matin , et , pour le regard de ceulx des 
particulliers , l'on n'en parle poinct, parce qu'ilz estoient 
tirez d'Espaigne sans congé. Les seulz troubles qui sont 
meintennant en Irlande rendent ceulx cy ung peu ombra- 
geux et mesiians du Roy d'Espaigne, craignant qu'il tienne 
la main à ceulx qui s'y sont soublevez. 

Je prendray toatjonr garde à ce qui se trettera et qui 
s'entreprendra 9 pour vous en donner le plus prompt adviz 
que je pourray. M', le cardinal de Ghastillon n'a veu ceste 
Royne, ny n'a esté en court, il y a tantost deux moys. 
J'entendz qu'à M^ le vydame de Chartres a esté mandé de 
se mettre plus avant dans le pays , sans se tenir ainsy en 
la frontière, n'ayant, ce semble, ceste Royne bonne opi- 
nion de luy, et ne se parle poinct qu'il doibve encores venir 
en ceste court. Quelques nouveaulx depputez sont fresche- 
ment arrivez d'Allemaigne, sur lesquelz j'auray l'œil le 
plus ouvert que je pourray , et prieray atant le Créa- 
teur, etc. 

De Londres ce v' de juillet 4569. 



XLV^ DÉPESCHE 

— du vni* jour de juillet 1669. — 
(Mnvoyée par le Sr, George Duglas, Escouçoys, jusques à la Court.) 

Pressante recommandation de la reine d'Ecosse auprès du roi de France, 
en faveur de sir Georges Douglas. 

Au Rov. 

Sire , m' ayant la Royne d'Escoce despuys trois jours es- 
cript de ses nouvelles affin principallement que je luy fisse 
entendre des vostres, elle m'a, par mesme moyen, bien 
affectueusement prié de représante!' à Vostre Majesté le de- 
sir et grande affection qu'elle a , puysque Dieu n'a layssé 



— 79 — 

en sa main de quoy pouvoir monstrer aulcune recognois- 
sance envers le S\ Douglas, présent porteur, pour le no- 
table service qu'elle en a receu, qu'il vous playse prendre 
en la vostre de le luy recognoistre et l'en recorapencer en 
luy donnant advancement d'honneur, de bien et quelque 
honeste charge près Vostre Majesté , de tant qu'elle estime 
tenir de luy le recouvrement de sa liberté et qu'il est le 
principal moyen de l'avoir tirée de l'estroicte prison où l'on 
la dettenoit en Escoce^ A quoy, Sire, m'asseurant que 
Vostre Majesté vouldra très volontiers avoir esgard, tant 
pour la satisfaction de la dicte Dame que pour la magnani- 
mité de vostre cueur sur ung acte digne de vostre faveur 
et de celle de toutz vrays et légitimes princes, je n'entre- 
prendray de vous en dire davantaige sinon que vous gratif- 
fierez grandement la dicte Dame, si, par vostre libéralité 
envers ce gentilhomme , vous suplissés celle que par plu- 
sieurs bienfaictz , en récompence de son bon et fidelle ser- 
vice, elle luy vouldroit uzer; et je prieray Dieu, etc. 

De Londres ce vnj* de juillet i569. 



I. Sir Georges Douglas, le plus jeune des frères du seigneur de Lochle- 
ven, avait procuré Tévasion de Marie Stuart du château de Lochleven en 
gagnant quelques-uns des gardes et entre autres William Douglas, jeune gar- 
çon de seize à dix-sept ans, qui avait enlevé les clés des portes au gouver- 
neur. {Jebb, 1735, t. XI, p. 23o.) 

XLVP DÉPESCHE 

— du XI* de juillet 1569. — 
{Envoyée par Jehan Valei jusques à Calais,) 

Retour de la flotte de la Rochelle. — Armement et levée de troupes pour 
rirlande où Tiusurrection fait des progrès. — Craintes de Tambassadeur 
que ce ne soit un prétexte pour cacher les préparatifs d*une expédition 
contre la France. — Ses efforts pour maintenir la paix que les succès 
remportés par les protestants rendent très-douteuse. — Il rend compte 
a Elisabeth de l'état des affaires de France. — Il donne avis que le duc 
Casimir se prépare à entrer dans le royaume avec une armée allemande. 
— L'ambassadeur d'Espagne est délivré de ses gardes; mais il n'est pas 
encore permis à l'ambassadeur de France de lui rendre visite. — Plaintes 
d'Elisabeth contre la mauvaise réception faite à ses commissaires en France , 
et contre le retard apporté à la désignation des commissaires français qu'elle 
attend pour traiter de la restitution des prises. 



Au Roy. 

Sire , vous ayant , le v^ de ce moys , escript toutes cho- 
ses de deçà , ainsy que je les avois en cognoissance , il se 
offre meintennant de vous dire que le lendemain v]% je fuz 
adverty du retour de la flotte de la Rochelle , laquelle des- 
puys est entrée en ceste rivière ; et qu'on avoit commancé, 
le matin , de tirer des armes , de l'artillerye, des pouldres 
et aultres monitions de guerre , de la Tour de Londres 
pour les mettre sur mer, avecques commissions expédiées, 
le mesme jour, pour lever promptement cinq mille hommes, 
dequoy je donnay, sur l'heure, adviz à M', le maréchal 
de Cossé et à M", de Piennes, de Gordan, de Caillac et 

de Sigoignes ; et leur manday que je sçavois bien que ceulx 
cy estoient fort pressez du costé d'Irlande par ce qu'ilz y 
avoient naguières receu une estrette, et que pourtant cest 
aprest qu'ilz faisoient pourroit bien estre pour y envoyer 
du secours; tant y a que je les prioys de se tenir sur leurs 
gardes , et de donner ordre que toute la coste de dellà en 
fût advertye : car je ne pouvoys avoir quebeaulcoup suspect 
de veoir faire la dicte levée sur le retour d'icelle flotte. 

Ordespuys, Sire, j'ay cogneu à la vérité que c'estoit 
pour envoyer en Irlande , auquel pays , sur le quartier qui 
s'apelle d'Esmont , les afiaires né passent bien pour les An- 
gloys , les ayant les Irlandoys , avec lesquelz s'est meslé le 
jeune frère du comte d'Orraont, et le capitaine Estuque- 
tay, chassez à vifve force de la campaigne , et incontinent 
assiégé la ville de Gorc, laquelle j'entendz que s'est randue 
à telle composition qu'on leur a livré toutz les Anglois qui 
étoient dedans, dont milor Sidenay, qui est \ice Roy par 
dellà, presse grandement d' estre secoureu. Néantmoins 
l'on m'a dict que , despuys les premières commissions expé- 
diées pour y faire passer cinq mille hommes , l'on a advisé 
qu'il suffira, pour ce commancement , d'y en envoyer trois 
mille; et semble qu'encor que, sellon le jugement des 
sages , ceste guerre d'Irlande soit bien importante et de 
grande conséquence à ceste Royne, qu'on la luy faict néant- 
moins trouver légière et façille , et que pour cella elle ne 
doibt cesser de faire toutjour F aprest de ses grandz navyres 
de guerre et les mettre en bon estât pour s'en servyr quand 
elle vouldra en ses aultres entreprinses ; et ne laysser de 
poursuyvre la description d'hommes, que j'entendz qui se 
faict soubz prétexte des monstres ordinaires , et de l'ordon- 
nance de se fornir d'armes, et des jeuz de priz qui ont esté 
II. « 

instituez pour tirer de la haquebutte, où l'on establit par- 
tout des capitaines, avec grand aguet qu'ilz soyenttoutz 
de la nouvelle religion, qui est signe qu'ilz vont guettant 
quelque occasion , et qu'ilz se veulent trouver prestz pour 
l'heure qu'elle se présentera. 

Je ne deflauldray envers ceste princesse , laquelle ne me 
semble du tout divertye à telle entreprinse , et envers ceulx , 
que je cognoys qui ne la veulent , de les confirmer à la paix , 
et les faire tenir fermes qu'il ne se face aulcune manifeste 
infraction ny violance à icelle. Au moins travailleray je de 
tout mon pouvoir que Yostre Majesté sente le moins de mal , 
que faire se pourra , de leur costé; car de n'en sentir poinct 
du tout je croy que, quant j'auroys toute l'authorité de 
ceste Royne en ma disposition , je n'y pourrop mettre re- 
mède, tant y a de moyens et d'artifiices , et de vive sollici- 
tation , icy, en faveur de l'aultre party. Et ont aulcuns des 
bons de ce conseil, despuys quatre jours, envoyé devers 
moy sçavoir si ce qui estoit naguières advenu en France 
entre les deux armées' estoit tant à l'advantaige de ceulx 
de la Rochelle comme on le publioit; car cella , ainsy qu'ilz 
disoient , randoit ceulx , qui portent icy leur party, si in- 
diens qu'ilz ne les pouvoient modérer, et avoient bien à 
faire à interrompre les mauvaises entreprinses qu'ilz met- 
toient en avant, faisant courir le bruict que le filz de 
M'. Norrys m'en avoit porté les nouvelles, lesquelles m'a- 
voient soubdain saysy de tant de douleur que j'en estois de- 
meuré tout estonné , sans luy pouvoir rendre aulcune res- 



I. Combat de la Roche Abeille, livré le ^5 juin iSCq, dans lequel Phi- 
lipl)e de Strozzi , colonel général de l'infanterie , fut fait prisonnier par les 
proteslants. 

ponce. Sur quoy, pour l'heure , je ne leur ay pu mander 
anltre chose sinon que je n'avois aulcunes nouvelles que 
celles qui m'estoient venues du dict fib de M'. Norrys , le- 
quel pourtant n^avoit peu cognoistre en naoy une si grande 
altération et changement qu'on disoit, parce que je n'avois 
creu son discours , lequel je les prioys aussi ne le vouloir 
croyre , car il ne l'asseuroit que sur ouyr dire : et que bien 
tost j'auroys la certitude du tout par voz lettres, lesquelles 
je ne fauldrois de leur communiquer. 

Deux jours après, j'ay receu ce qu'il vous a pieu m'en 
escripre du xxix* du passé , et le troisiesme je suys allé dire 
à ceste Royne que, de tant que vous aviez meintennant deux 
grandes armées Tune contre l'aultre dans vostre royaulme, 
qui s' entresuy voient et se logeoient si près que les senti- 
nelles et corps de garde se pouvoient souvant entreouyr 
et entendre , et qu'il estoit mal aysé qu'il ne s'ensuyvyst 
quasi toutz les jours aulcun exploict de guerre, Yostre Ma* 
jesté me feroit aller souvant devers elle pour luy racomp- 
ter le tout au vray, sellon la certitude que vous mesmes 
en auriez de vostre camp, fût gain ou perte, tant vous [vous] 
proposiez vivre confidentment avecques elle. Et ainsy , es- 
tant iiaguières advenu ung assés heureux succez à ceulx du 
paili contraire , vous m'aviez incontinent envoyé l'extraict 
de ce que l'on vous en avoit escript affin de le luy mons- 
trer, qui cognoistroit par icelluy , et par ce que m'en es- 
cripviez à part, que vous aviez grand soing de satisfaire en 
cest endroict au debvoir de la commune amytié d'entre Yoz 
Majestez et à l'intérest qu'avec toutz les aultres princes 
souverains vous estimiez qu'elle a en cette guerre, dont 
lui fiz premièrement lecture de cette partie de vostre let- 
tre qui en faisoit mencion , aflin qu'elle le tint pour véri- 

table; puys luy leuz le dict extraict, sur lequel elle me 
fit beanlcoup de curieuses demandes, adjouxtant que la 
victoire n'estoit si grande de beaulcoup pour les aultres 
comme on la publioyt et qu'elle feroit volontiers chastier 
ceulx qui avancent les choses en aultre façon qu'elles ne 
sont ; comme aussi on luy avoit dict que vous aviez faict 
empoysonner le duc de Deux Pontz, là où il se sçayt 
meintennant de certain qu'il est mort d'une fièbvre chaulde^ 
et que si ceulx qui desrobent quelque chose ou font la 
faulce monoye sont puniz , que ceulx là le doibvent estre 
beaulcoup plus aigrement qui desrobent ou falciifient la 
réputation des princes, me priant de vous remercyer beaul- 
coup de foys et fort expressMent de la faveur que luy fai- 
siez de luy vouloir ainsy communiquer le bien et le naal 
de Yoz saccez; et que puysqu'elle n' avoit peu estre ouye à 
vous y procurer le bien de la paix , elle n'estimoit y pou- 
voir meintennant aultre chose en la guerre , sinon prier 
Dieu qu'il ne vous y advint poinct de mal , et que certes 
elle l'en prioyt dévottement et de bon cueur. 

Puys , s'estendant le propoz à discourir des oltrageuses 
entreprinses des Allemans, et combien elles debvoient estre 
odieuses'et suspectes à toutz grandz princes , elle m'a parlé 
de l'aprest du duc de Cazimir, et qu'il seroit bien tost en 
campaigne; ce qu'elle m'a expéciffié de sorte qu'il semble 
qu'elle le tienne pour asseuré. Mais la priant despuys qu'il 
luy pleut tout ouvertement me dire ce qu'elle en sçavoit , 
elle s'est rétractée ung peu, et dict que, dans ceste sep- 
maine , elle espéroit d'en avoir la certitude par lettres de 
ses agentz qui sont en Allemaigne, et que, puys après, 
elle me le feroit assavoir. Tant y a que je fays plus de fon- 
dement sur ce qu'elle m'a dict d'elle mesmes que sur ce 

qu'elle s^est despuys vollue monstrer réservée , quant je me 
suys monstre curieux j car j'ay tf aultres conjectures, Sire, 
lesquelles je vous feray sçavoir par le premier des miens , 
que j'envoyeray devers vous , qui me font croyre que le 
dict duc de Cazimir marchera bientost ; dont suplie très 
humblement Vostre Majesté de vous en éclarcyr de bonne 
heure afiîn den*estre surprins, craignant bien fort , s'il des- 
cend par la Picardie ou le long de la froiïtière des Pays 
Bas, ainsy qu'on le présume, que ceulx cy ne se mettent 
incontinent , avec grand équipage , sur mer pour le favo- 
riser. J'auray toutjour l'œil et le cueur à leur apareil et 
entreprinse pour vous en donner incontinent les plus cer- 
tains adviz que je pourray, et prieray atant le Créa- 
tenr, etc. 

De Londres ce xj* de juillet 1569. 



A LA ROYNE. 

Madame , il m'a semblé que le seing que le Roy a heu , 
par ses lettres du xxix* du passé, de m'advertir des choses 
qui sont advenues entre les deux armées le xxv® aupara- 
vant , a esté de quelque proffict et a servy assés à inter- 
rompre des mauvais desseings que ceulx , qui instiguent 
ceste Royne à la guerre, luy commançoient desjà de pro- 
poser sur le fondement d'une trop plus grande victoire que , 
par la vérité de la lettre du Roy , elle a bien cogneu qu'elle 
n'estoit , la luy ayant , ceulx qui n'ont bonne affection , 
augmentée de plus de mille pour cent, qui a esté cause, 
après en avoir discoreu avecques la dicte Dame que, 
m'ayantz le duc de Norfolc, le grand Chamberlan , le se- 



— se- 
crétaire Cecille et deux aultres du conseil convoyé jusques 
à la salle de présence ^ je leur ay monstre le mesme ex- 
traie! que j'avoys leu à la dicte Dame, lequel les ungs ont 
aprouvé comme vray et les aultres ont dîct qu'il n'estoit 
pas à croyre qu'estatstz douze centz ou deux mille soldatz 
enveloupez -de la cavallerye ennemye, sans aulcun secours 
de la nostre, qu'il ne s'en fût perdu que quatrevingtz ou 
cent, sur quoy je leur ay, en l'authorité des lettres du 
Roy , si bien satisfaict que ce que Sa Majesté en mande a 
esté et est partout tenu pour véritable. 

Je adjouxteray icy, Madame, que l'ambassadeur d'Es- 
paigne, ayant despuys trois jours changé de logis ^ est 
meintennant sans gardes et croy que bien tost l'on com- 
mancera de tretter avecques luy de ces différantz des Pays 
Bas. Il est vray que, sellon certain propos que cesteRoyne 
m'a tenu, il semble qu'elle demeure encores aulcunement 
offancée contre le duc d' Alve et contre le dict ambassadeur, 
et mesmes l'ayant priée qu'elle vollût à ceste heure luy 
permectre et à moy de nous pouvoir entrevoir et visiter 
comme auparavant, elle m'a fort expressément requiz que 
je me volusse encores déporter, pour quelque temps , de 
l'aller voir; bien me permettoit de pouvoir quelque foys 
envoyer devers luy ung gentilhomme ou ung secrétaire des 
miens. Et à la suyte de cella, elle s'est prinse ung peu 
bien asprement à moy de ce que les deux députez, qu'eUe 
a envoyez à Roan pour la restitution des biens de ses sub* 
jectz, n'ont esté, à ce qu'elle dict, ny bien receuz, ny 
bien responduz, et que monsieur le maréchal de Cossé n'en 
a envoyé ici d' aultres de sa part , conune je l'avois promiz , 
et qu'elle s'esbahyt comme je me suys tant advancé au faict 
de ceste restitution, sans^ estre bien asseuré de l'intention 

de Voz Majestez et de celle de mon dict sieur le maréchal, 
monstrant avoir doubte que je luy aye faict ung semblable 
trait en cecy, comme elle se plainct que l'ambassadeur 
d'Espaigae lay ea a uzé d'ung très mauvais sur les choses 
de Flandres, ou bien qu'elle veult, estant sur le poinct de 
trettermeintennant avecques le dict ambassadeur des dictes 
dioses de Fl^idres, sonder plustost avecques moy à quoy 
se devoir tenir du costé de Voz Majestez , pour de tant 
plustost conclurre à l'aultre part , si elle voyt beaulcoup 
de diificultez de la vostre. Et m'a pareillement requiz de 
la dellivrance de quatre , ses subjectz , qui sont dettenuz 
à Gallais, m'appellant à tesmoing moy mesmes si je sçay 
que, durant ma charge, elle en ayt faict retenir ung des 
vostres par deçà. 

Je luy ay respondu que je ne me suys nullement advancé 
non d'une seule parolle au faict de la susdîcte restitution , 
sans estre bien garny de mandement du Roy et Vostre, et 
encores de celluy de mon dict sieur le maréchal , par let- 
tres bien expresses de Voz Majestez et de luy, lesquelles 
je luy ay desjà monstréës; et que je m'asseuroys qu'on vous 
trouveroit entiers et véritables en tout ce que m'aviez or- 
donné de luy en dire, ne debvant prendre en mauvaise part 
que monsieur le maréchal eust envoyé devers Voz Majes- 
tez la commission des députez de la dicte Dame, et qu'il 
ayt différé quelques jours à leur rendre responcejusques à ce 
qu'il ayt sceu vostre intention, et quil estoit sans doubte, 
si elle satisfaisoit bien par deçà aulx Françoys, qu'il seroit 
encores mieulx satisfaict par dellà à ses subjectz . Et au re- 
gard de ceulx qui estoient dettenuz à Callais, cella estoit 
advenu pour faire cesser la détention et violence, qui se fai- 
soit sans son sceu par deçà aulx Françoys ; mais puysqu'elle 

ordoonoit qu il n'en fût rettenu pas ung, je procareroys 
en semblable que les siens luy fussent randuz , vous su- 
pliant, Madame, avoir agréable qu'il luy soit donné quel- 
que satisfaction là dessus, comme j'estime que vostre ser- 
vice le requiert , et m' envoyer la promesse , signée de la 
main du Roy, touchant la dicte restitution , que j'ay plu- 
sieurs foys demandée, ai&n d'en retirer une semblable de 
la dicte Dame , ainsy que je l'ay convenu avecques elle. Et 
ne s'est le propoz finy en aigreur, l'ayant elle mesmes ra- 
mené à doulceur et gracieuseté sur la commémoration des 
infiniz travaulx, que vous donnent ces guerres, et sur la 
dilligence et grandeur de cueur dont vous mettez peyne 
d'y remédier, et n'a obmiz de parler fort honnorablement du 
Roy , et des grandz vertuz qui reluysent en luy , et de la 
valleur et réputation de Monsieur ; car aussi je fays tout ce 
que je puys pour ne me despartir jamais d'avec elle avec 
mauvaise responce. Sur ce, etc. 

De Londres ce xj^ de juillet 1569. 

XLVir DÉPESCHE 

— du XIX® jour de juillet 1569. — 
{Envoyée par Jehan Pigon, mon homme, jusques à Calais.) 

Préparatifs que font des gentilshommes anglais pour passer en France et se 
joindre aux protestants de la Rochelle. — Plainte portée à ce sujet par 
Tambassadeur, auprès d*Élisabetb , qui déclare s*être opposée à leur pro- 
jet. — Elle proteste de son constant désir de conserver la paix , et donne 
l'assurance que la flotte anglaise n'a porté aucun secours à la Rochelle. — 
Continuation de Tarmement pour l'Irlande. — Négociation pour raccom- 
modement des affaires des Pays-Bas. — Espoir du prochain rétablisse- 
ment de la reine d'Ecosse. — Résolution prise par sir Chambemant , de se 
rendre à la Rochelle avec des volontaires, malgré le refus fait pai* la reine 
d'autoriser son départ. — Projet qui semble arrêté dans le conseil, de 
débarquer une armée anglaise en France si le duc Casimir y pénètre. — 
Audience est accordée par Elisabeth au vidame de Chartres. 



Au Roy. 

Sire, entendant qu'aulcuns gentishommes anglois pour- 
chassoient leur congé pour passer en France, et que, non- 
obstant le reffuz que leur Royne leur en faisoit, ilz ne lays- 
soient de se pourvoir d'armes et de chevaulx, d'assembler 
hommes, de solliciter les estrangiers, qui sont icy, d'affret- 
ter vaysseaulx et achapter monitions et vivres, pour faire 
leur voyage, j'ay crainct que la dicte Dame, encor qu'elle 
ne leur donnast l'expresse permission qu'ilz demandent, 
pour ne monstrer contravenir à la paix, ny aller contre 
Topinion d'aulcuns principaulx de son conseil qui ferme- 
ment s'y opposent, qu'elle pourroit néantmoins dissimuler 

et faire semblant de n'eu yeoir rien , ou mesmes se laysser 
en fin aller aulx trop vifves et véhémentes persuasions de 
ceulx qui , pour la venue de l'armée du duc de Deux Pontz 
et de l'aprest de celle [du duc] de Gazimir, se monstrent 
à ceste heure merveilleusement bouillans et eschauffez d'en- 
treprendre quelque chose. 

J'ay bien voUu, Sire, pour aulcunement essayer d'y re- 
médier, dire en la meilleur façon que j'ay peu à la dicte 
Dame que je ne voulois faillir de faire le meilleur et le plus 
exprès office, que je pourroys envers elle, surung propos 
qu'aulcuns seigneurs de son conseil m'avoient naguières 
tenu , touchant ung nombre d'anglois de bonne qualité , 
qu'ilz disoient estre prestz et bien detlibérez de passer en 
France : — non, disoient ilz , contre Vostre Majesté ny con- 
tre la Royne , ny Monsieur, par ce qu'ilz se réputoient voz 
serviteurs , tant que seriez en bonne paix avecques elle; ains 
pour aller faire'la guerre à M\ le cardinal de Lorrayne et 
aux Italliens, que le pape avoit envoyez pour exterminer 
leur religion; ce qu'elle ne leur avoit vdlu permettre. — 
Dont je luy voulois bien dire le mesmes que j'avois respondu 
à iceulx seigneurs de son dict conseil, que, au nom de Vostre 
dicte Majesté, je la remercyois grandement de sa bonne in- 
tention et que j'avois desjà miz peyne devons faire cognois- 
tre que , à la vérité , elle la vous portoit bonne et droicte , 
comme aussi vous luy en réserviez et luy en rendiez une 
toute pareille de vostre part, et qu'en cella avoit elle mons- 
tre une royalle correspondance de vraye Royne avecques 
ung grand Roy; conune enlx, de leur costé, monstroient 
celle qu'ilz avoient de subjectz à subjectz , laquelle ne luy 
ddivoit aulcunement playre ; et que à die touchoit de ne 
faire ny souffrir estre faict par ses dicts subjectz , pour quel 

prétexte que ce fût, aulcune entreprinse en France, sinon, 
ainsy que Vostre Majesté l'en requerroit; car, de tant que 
c'estoît vous deux qui aviez contracté paix , et l'aviez pour 
vous et les vostres jurée l'ung à l'aultre , elle pouvoît bien 
penser qu'elle seroit toutjour tenue de tout ce que , au pré- 
judice d'icelle, ses subjectz entreprendroient; et qu'die 
creût hardyment, s'ilz descendoient en armes en France, 
qu'ilz vous y trouvwoient tout armé avec bon nombre de 
Françoys, que vous aviez desjà miz aulx champs contre les 
reytres; et seriez prest d'y en mrttre encores ung aultre 
bon nombre de toutz frais contre eulx, avec grand occasion 
de poursuyvre quelque foys, par après, contre elle et contre 
son royaulme le juste rescentiment à quoy ilz vous auroiait 
provoqué : dont, puisque Dieu l'avoit desjà meue à ne leur 
laysser sur ung tant inique fondement bastir une très in- 
juste guerre, qui ne luy pouvoit estre ny utille ny hon- 
norable , je la suplioys qu'elle leur vollût si bien interrom- 
pre leurs dellibérations, que vous n'en puyssiez estre aul- 
cunement offancé, ny elle désobéye. 

Â cella la dicte Dame , monstrant ne prendre que de 
bonne part ma remonstrance , m'a respondu qu'il estoit 
yray qu'ung bon nombre de ses subjectz, avec aulcuns 
prittcipaulx du royaulme, s'estoîent résoluz et aprestez 
d'aller trouver monsieur l'Admyral, et que celluy qui pre- 
mier luy avoit parlé de l'entreprinse, estimant qu'elle l'au- 
roit fort agréable, avoit espéré d'en raporter ung bon pré- 
sent, mais qu'elle vouldroit de bon cueur que je sceusse ce 
qu'elle luy en avoit respondu , et comme elle avoit griefve- 
ment reprins leur folle dellibération , me priant de croyre 
qu'elle ne randroit la paroUe , qu'elle m' avoit donnée là des- 
sus , ny fauke ny mensongière ; bien estoit vray qu'il y en 

avoit aulcuns qui estoient poussez d'une si forte conscience 
qu'on ne les pouvoit airester. 

Je luy ay dict, et Tay dîct despuys bien expressément 
aux seigneurs de son conseil , qu'elle et eulx vous auroient 
à respondre de tout le mal qui vous viendroit de ce royaulme , 
ou bien vous monstrer ceulx qui le vous auroient procuré, 
et que eulx mesmes seroient contrainctz de vous en faire la 
justice 9 lesquelz se pourroient asseurer d'avoir ung grand 
Roy à partie, qui ne se contanteroit jamais qu'il n'en vît 
une exemplaire punition. Après, j'ay parlé à la dicte Dame 
du retour de sa flotte de la Rochelle, et qu'encor qu'il 
vous eust faict bien mal de veoir mener un tel traffic avec 
ceulx que vous teniez meintennant pour grandz ennemys , 
néantmoins, parce qu'elle m' avoit prié vous assurer qu'il 
n'y alloit rien de quoy vous peussiez estre ofiancé ny eulx 
secourus , vous aviez miz ordre qu'il ne leur fût , à l'aller 
ny au retour, faict aulcune démonstration d'hostillité en 
toute la coste de dellà; dont aulcuns de ceulx, qui en es- 
toient revenuz , se louoient d'avoir, partout où ilz avoient 
voUu descendre, esté bien receuz en amys. 

Elle m'a respondu, avecques sèrement sur son Dieu, 
qu'elle ne sçavoit qu'on eust aporté en la dicte flotte aulcune 
chose qui vous deût oflancer, et que ceulx de la Rochelle ne 
se pouvoient vanter d'avoir eu de son argent, ny de ses mo- 
nitions, ny de ses vivres, sinon qu'ilz les eussent prins sur la 
paroUe de Hélie dans la bouteille de la veufve de Sareptha', 
car elle ne se trouvoit avoir rien [de] moins dans sa bource, 



X. Allusion à ce que les Saintes Écritures rapportent du prophète Élie, que 
s'élant rendu par Tordre de Dieu à Sarepta, ville de la Phénicie, dans un 
temps de disette, il y tro\iva une (lauvre veuve à laquelle il demanda le 

pour ce qu'ilz disoient en avoir tiré; et que ceulx, qai 
a voient advancé leurs deniers en ce marché de la Rochelle, 
se malcontantoient bien fort pour ne leur avoir esté forny, 
à moictié prez , le nombre de sel et vins qu'on leur avoit 
promiz ; mesmes Ton avoit vollu vandre le tout à d'aultres, 
de sorte qu'elle avoit esté contraincte d'en escripre à mon- 
sieur l'Admyral; dont, à ceste heure, quant elle les voyoit 
entrer en plainctes, elle se prenoit à rire de la grand con- 
fiance qu'ilz avoient heue aulx paroUes de ceuk là. 

Despuys, Sire, l'on m'a asseuré que le ser Henry 
Chambernant et aultres, sur le congé qu'ilz pourchassoient 
de passer en France, en ont esté du tout déboutiez, et 
qu'on a dépesché nouvelles commissions contre les pirates; 
tant y a que ceuk de la nouvelle religion ne cessent pour 
cella de se pourvoir, et de préparer secrectement tout le se- 
cours qu'ilz peuvent pour ceuk de leur party- Mesmes j'en- 
tendz que , pendant que ceste flotte a séjourné à la Ro- 
chelle, il y est arrivé deux ourques, de Dasque et de Hem- 
bourg , chargées de monitions de guerre , oultre ce que le 
conseiller Cavaignes y a envoyé d'icy. Et toutjour continue 
l'on Taprest des grandz navyres de guerre de ceste Royne ; 
mesmes aulcuns principauk seigneurs de ce conseil les sont 
allez visiter ceste sepmaine, pour haster la besoigne, ce 
qui me faict toutjour'doubter de quelque entreprinse; et, 



reste du peu de provision qu'elle avait en farine et en buile , lui disant : — 
« La farine qui est dans le pot ne manquera point, et l'huile qui est dans 
le Tase ne diminuera point jusqu'au jour auquel le Seigneur doit faire tom- 
ber la pluie sur la terre. — Cette femme s'en alla donc et fit ce qu'Élie lui 
avait dit Élie mangea et elle aussi , avec sa maison ; et depuis ce jour là , — la 
farine du pot nemanqua poiut et Thuilc du vase ne diminua point, selon que 
le Seigneur Tavait prédit par Élie. » — V liv. des Rois, ch. 17, j^. 9 à 16. 

tramée de long temps entre eulx, oa bien qu'ilz s'eschau- 
feront d'en tenter quelcune nouvelle d'eulx mesmes, laquelle 
les gens de bien n'ozeront bonnement empescher; ains, 
pour la peur des mauvais qui seront lors insolans , ilz fe- 
ront semblant de la trouver bonne. 

A quoy, Madame, puysqu'il y a encores du temps et 
que leur soubdaineté ne pourra, comme j'espère, prévenir 
la dilligence dont j'ùseray toutjour à vous advertir, je m'as- 
seure que vous pourvoirrez si à propos à la seurté de la 
frontière, qui regarde ceroyaulme, qu'on ne pourra gaigner 
que honte et dommaige d'y entreprendre quelque chose. 

Monsieur le vydame de Chartres s'estant miz plus avant 
dans le pays, comme ceste Roy ne le luy avoit faict com- 
mander, est enfin venu loger aulx faulxbourgs de ceste ville, 
et, dimenche dernier, il soupa avec ces seigneurs du conseil 
en la mayson du duc de Norfolc. Hier, il fut faire la ré- 
vérance à la dicte Dame à Grenuich. Je ne sçay encores 
s'il mettra en avant quelques pratiques avecques elle. Mon- 
sieur le cardinal de Chastillon ne l'a veue despuys le com- 
mancement de may; possible qu'il la viendra trouver à 
Richement qui n'est guières loing de Chin , où il est logé : 
auquel lieu elle va jeudy prochain pour y demeurer cinq ou 
six jours, et puys, elle s'acheminera à son progrez qu'on 
continue dire qui sera sans doubte vers l'Isle d'Ouyc. 

Je vous requiers toutjour. Madame, de donner quelque 
satisfaction à la dicte Dame tant sur les saysies de Roan et 
de Calais que envers son ambassadeur; car voz bons dépor- 
temens envers elle m'aydent grandement à renverser les 
conseilz de ceulx qui l'instiguent à vous nuyre. Sur ce, etc. 
De Londres ce xix^ de juillet 1569. 

XLVIir DÉPESCHE 

— du xxvn* jour de juillet 1569. — 
{Envoyée par le Sr, de Vassal jusques à la Court. ) 

Négociation des envoyés de la Rochelle pour obtenir un emprunt sur les 
joyaux de la reine de Navarre et la signature des principaux chefe protes- 
tants. — Continuation des préparatifs de guerre en Angleterre, où Ton 
tient une flotte armée toute prèle à mettre à la voile. — Plaintes du trai- 
tement fait en France à Tambassadeur Norrys au Sujet de Texercice de 
sa religion. — Menace d'user de représailles à Londres contre l'ambassa- 
deur de France. — Déclaration du roi touchant la restitution des biens 
saisis à Rouen sur les Anglais. — Mémoire général sur les affaires de 
France et d'Angleterre. — Efforts de la reine pour anéantir entièrement 
le catholicisme dans ses étafts. — Divisions en Angleterre. — Violent dé- 
sir qu'a la reine de recouvrer Calais. — Discussion enire sir Cécil et 
Fambassadeur sur Texistence de la ligue formée par les princes catho- 
liques. — Disposition des seigneurs anglais à entreprendre la guerre. — 
Craintes sérieuses que doivent faire naître l'expédition projetée par le 
duc Casimir, et les apprêts qui se continuent à Londres sans relâche. — 
Nécessité pour le roi de donner satisfaction à Elisabeth sur la restitution 
des prises , et d'éviter toute occasion de rupture ouverte. — Succès des 
rebelles en Irlande. — Réconciliation de Parabassadeur d'Espagne avec la 
reine, quia enfin ordonné sa mise en liberté. — Conditions de l'accord 
proposé po\ir terminer les différends des Pays-Bas. — Les affaires d'Ecosse 
demeurent toujours en suspens. — Mémoire secret sur divers projets de 
mariage d'Elisabeth, notamment avec le duc d'Anjou. — Conversation 
entre la reine et l'ambassadeur sur ces mariages. — Autre mémoire se- 
cret. — Opinion de l'ambassadeur quÉlisabeth ne se mariera jamais. 
— Raisons sur lesquelles cette opinion est fondée. — Détails sur la 
vie privée de la reine. — Familiarités entre elle et le comte de Lei- 
cester. — Représentations du duc de Norfolc à ce sujet. — Déclara- 
tion de la reine, qu'elle ne veut pas épouser le copite de Leicester. — 
Quels saoX les divers aspirants au trône d'Angleterre comme présomptifs 
héritiers d'Elisabeth? — Les droits de Marie Stuart sont soutenus par 
toute la noblesse. — Remontrances du comte de Leicester à Elisabeth sur 
la conduite qu'elle doit tenir à l'égard de Marie Stuart. — Il insiste vive- 

II. ' 

ment pour qu^elle soit rétablie en Ecosse. — Déclaration d'Elisabeth qu'il 
imporle à sa sâreté de retenir Marie prisonnière. — Projet de mariage 
du duc de Norfolc avec Marie Stuart. — Détails sur les conséquences im- 
portantes d'un pareil événement qui assurerait le rétablissement de la reine 
d*Écosse. 



Au Roy. 

Sire, ce que les S". Du Doict et de Sainct Symon, es- 
tantz pour la seconde foys envoyez de la Rochelle devers la 
Royne d'Angleterre, ont principallement négocié avecques 
elle et avecques les seigneurs de son conseil , est de pou- 
voir trouver icy deux centz mille escuz par emprunct sur 
les bagues de la Royne de Navarre et sur les obligations 
et promesses qu'ilz ont portées, par escript, d'elle et des 
principaulx de leur camp , avec fidéjussion personnelle , de 
M', le cardinal de Chastillon et de M", le vydame de Char- 
tres, de ne partir de ce royaulme sans les avoir faictz en- 
tièrement payer et rembourcer. A quoy, encor que la dicte 
Dame et iceulx seigneurs ne se soyent advancez de leur 
rien offrir de leur part, il semble néantmoins qu'ilz leur 
ayent permiz de pouvoir engaiger à d'aultres en ce royaume 
les dictes bagues pour vingt cinq ou trente mille livres 
esterlin , qui est cent mille escuz , et est l'on après à re- 
cercher secrètement les meilleures bources de Londres pour 
les fornir, avec offre de grandz intéretz. Je suys après à y 
donner tout Tempeschement que je porray, mais je sentz 
bien qu'ilz recouvreront la dicte somme, ou la plus grand 
part d'icelle , quant ce ne sera que de ceulx de leur religion 
et de ceulx qui ceste année ont butiné les prinses et pille- 
ries de la mer. Le dict Sainct Symon s'en est desjà retourné 

meuré pour aittandre les deniers , lesquelz il presse estre 
forniz bientost, affin de les avoir conduictz en leur camp 
à la S\ Michel. 

Et cependant, j'entendz qu'il faict équiper en guerre 
une de ses grandes ourques, qui ont esté prinses ceste 
année sur les Flamans, comme l'on a commancé, plusd'ung 
moys a, d'en armer encores aultres quatre dans ceste ri- 
vière, ainsy que je l'ay desjà escript; mais par nulle dilli- 
gence , que j'aye sceu faire , je n'ay peu encores descouvrir 
pour quelle entreprinse c'est; car, ayant faict pratiquer, et 
mesmespar argent, aulcunsde ceulx qui sont arrestez pour 
aller aus dictes ourques, ilz ont juré ne sçavoir où, ny 
quant , ny à quoy tend leur voyage. Et parce que les dictes 
ourques ne sont propres pour la guerre, ny pour aller 
courir à la mer d'Olande et Zélande, comme aulcuns dî- 
soient que ceulx qui y sont desjà au nom du comte Ludovic 
de Nasseau les y attendoient ; ains sont vaysseaulx lourdz 
et poysantz , et néantmoins capables pour porter grand 
nombre d'hommes et de monitions et vivres en quelque 
lieu , je me crains toutjour de quelque entreprinse sur la 
coste de dellà. Et certes , Sire, de ce qu'on veoyt ceulx de 
la Rochelle tenir meintennant la campaigne au millieu de 
vostre royaulme, estantz ainsy renforcez de l'armée du duc 
de Deux Pontz ; et qu'il se dresse par les princes protestans 
encores ung aultre secours en leur faveur ; et que les aultres 
princes catholiques, se contentans d'exempter eulx et leurs 
estatz du dangier de ceste guerre, layssent ayséement 
courir tout le hazard et fondre tout l'orage sur vous et sur 
vostre royaulme, ceulx ci s'anyment et prènent plus de 
cueur de renouveller leurs prétentions en France, estimans 

que très oportunéement , et sans dangier, ilz les peuvent 
meintennant pourchasser. Et ceulx mesmes qui du com- 
maucement allégoient à ceste Royne qu'il luy estoit besoing 
de tenir ung armement prest pour d'aultres fins, semblent 
monstrer meintennant qu'elle le doibt employer à ceste cy, 
et qu'il y a de quoy se prévalloir si grandement de noz 
présentes adversitez , pour elle et pour son royaulme, que 
les gens de bien, qui aulcunement en détestent dans leur 
cueur les dellibérations , ne les ozent pour ceste occasion 
bonnement contradire ; et je crains bien fort que la bride 
qui a vallu jusques icy à arrester ces plus boillans, ne soit 
assés forte pour les retenir davantaige , si ces troubles vont 
guières plus avant ," bien que je ne deffauldray de la leur 
faire tenir la plus ferme et roide qu'il me sera possible, et 
de prévenir au moins leur dilligence par celle que je met- 
tray à vous advertir, soigneusement et souvant , de ce que 
je leur verray faire; qui ont. Sire, desjà tant advancé leur 
armement, sellon le raport que m'en vient de faire ung, 
qui est tout à ceste heure arrivé de Gelingan où je l'avois 
exprès envoyé, qu'ilz l'ont rendu prest à le mettre à la 
voyle et ne reste rien plus aulx douze grandz navyres de 
guerre de ceste JRoyne , que les fornir d'hommes et de vi- 
vres; mais je n'ay adviz que pour telle forniture il y ayt 
encores aulcune commission dépeschée. 

Je verray ceste Royne et ses seigneurs avant qu'ilz s'es- 
loignent à leur progrez , et, sur l'occasion des lettres qu'il 
vous a pieu m'escripre, du ix^ du passé, où il y a bonne et 
assés ample matière de les entretenir, je leur remonstreray 
fermement les choses qui conviennent à la paix, et celles 
qui la pourraient rompre, et les confirmeray, aultant qu'il 
me sera possible, à la debvoir bien entretenir; ne voulant 

obmettre, Sire, une bien fort grande pleincte que la dicte 
Dame mesmes, en ma dernière audience, et iceulx sei- 
gneurs m'ont faicte, et laquelle ilz prènent fort à cueUr, de 
la violence dont ceulx de Paris ont usé contre M'. Norrys, 
leur ambassadeur, [jusques] à luy avoir rompu Taiccoustu- 
mée franchise de son logis , où estoit madame sa femme et ses 
enfans, pour les recercher sur Texercisse de leur religion; 
et de ce, aussi, qu'on parle au dict ambassadeur en termes 
si deffians d'elle et de toutz les Ânglois , comme les Féputans 
ennemys, qu'ung des plus grandz de ceste court m'a des- 
puys envoyé dire, avec grand affection, que cella estoit 
suffizant pour faire passer sa Méstresse à une déclaration de 
guerre , et qu'on monstroit bien en France par le mauvais 
trettement, qu'on faisoit à leur ambassadeur, qu'on ne 
se soucyoit guières que je fusse icy ny bien veu ny bien 
tretté, et que je fusse de mesmes empesché en l'exer- 
cisse de ma religion ; ce que ne pouvant croyre procéder 
aulcunement de Voz Majestez Très Chrestiennes , m'ad- 
vertissoit estre besoing vous escripre dilligentment d'y vou- 
loir remédier. Et, par ce que j'ay baillé ample mémoire et 
instruction de toutes choses à ce gentilhomme des miens , 
le S', de Vassal, et l'ay exprès dépesché pour vous en 
aller donner bon compte , je vous suplieray seulement de 
luy donner entière foy ; et prieray, pour le surplus , Nostre 
Seigneur, etc. 

De Londres ce xxvij^ de juillet 1569. 

Ainsy que je signoys la présente , est arrivé celle qu'it 
a pieu à \ostre Majesté m' escripre, du vuj*" du présent^, 
avec la relacion des choses advenues au siège de la-Chsi- 
rite , desquelles j'informeray mieulx au vray ceste Royne 



— 102 — 

et les siens , qu'il semble qu'ilz ne Tont esté par les pre- 
mières nouvelles qu'on leur en a escriptes , et suys très 
ayse des aultres honnestes et gracieulx termes de la dicte 
lettre, qui viennent bien fort à propos. 

A LA ROYNE. 

Madame, j'ay miz peyne de faire, jour par jour, enten- 
dre à Voz Majestez Testât des choses de deçà , et les vous 
ay quelque foys mandées diverses, sellon que diversement 
je les ay veues advenir, et néantmoins toutjour telles que 
vous en avez peu clairement juger le mesmes succez , qui , 
despuys jusques à ceste heure , s'en est ensuyvy; meinten- 
nent. Madame, vous entendrez à quoy elles s'acheminent, 
et cognoistrez par ce que j'en escriptz au Roy et par le 
mémoire que j'ay baillé au S', de Vassal, présent porteur, 
et par ce que je luy ay donné charge de vous en dire , 
qu'elles sont en ung poinct où il ne nous fault estre ny en- 
dormiz ny paresseux. Je ne deffauldray envers ceste Royne 
et ces seigneurs de toutz les offices, sollicitations etremons- 
frances , qui sont nécessaires à la paix, et , pour cest effect , 
je verray la dicte Dame et eulx encores une foys, avant 
qu'ilz s'esloignent à leurs progrez ; et , avec le contenu de 
v^z lettres, du ix^ du présent, qui m'aydera beaulcoup de 
l'entretenir sur voz nouvelles et sur la restitution des biens 
de ses subjectz à Roan , je tretteray des aultres matières 
qui me tiennent en doubte d'elle, et métray peyne de 
descouvrir ce qu'elle en a en son intention , sans obmettre 
de luy toucher ung mot de ce que me mandez de son am- 
basisadeur, pour lequel elle s'est advancée de me faire la 
pleincte que verrez en la lettre du Roy ; et je vous suplie 

très humblement, Madame, que, pour Thonneur de sa 
Mestresse et pour servir au temps , il vous playse uzer et 
faire user si dignement envers luy qu^il n'ayt aulcune juste 
occasion de se plaindre , voulant hardyment sa dicte Mes- 
tresse qu'il vous rande entier compte de ses actions, et que 
vous les veuillez entendre de luy mesmes, sans adjouxter 
foy à ce qu'on vous en pourra raporter ; car elle m'a as- 
seuré luy avoir fort expressément commandé de déposer 
toute ailection qu'il pourroit avoir à ceulx de sa religion , 
pour faire nettement sa charge ; et qu'elle entend qu'il ayt^ 
à la vous randre bien agréable et non aulcunement suspecte. 
Je suys bien ayse de pouvoir monstrer à la dicte Dame 
la déclaration , que le Roy m'a envoyée touchant la resti- 
tution des biens des Ânglois à Roan , car desjà elle s'estoit 
deux foys prinse bien aigrement à moy de ce que je Tavois 
hastée d'envoyer ses députez par dellà , lesquelz mandoient 
qu'ilz n'y avoient esté ny bien receuz , ny bien responduz ; 
et je craignois que sur noz difticultez elle s'accommodât 
plus facilement avec aultruy , pour tant plus convertir ses 
entreprinses à nostre dommaige; mais elle verra par la 
dicte déclaration la franchize et intégrité , dont Voz Ma- 
jestez uzent envers elle , et au moins aurez vous d'aultant 
constitué vostre cause en bonne foy et équité , et Dieu ren- 
versera le tort et injustice qu'on vous y vouldra faire ; 
vous supliant au reste , Madame , ouyr et croyre ce que le 
dict S', de Vassal vous dira de ma part, et je prieray dé- 
vottement le Créateur, etc. 

De Londres ce xxvij* de juillet 1569.. 

Mémoire au s', de Vassal de ce qu'il dira de ma paii, 
oultre le contenu de la dépesclie , à Leurs Majestez ; 



Qu'on pourvoit icy ez ordonnances de la justice et des 
annes , et en tout aultre règlement du pays , que rien ne 
» y face au désadvantaige de ceulx de la nouvelle religion , 
ains les ministres et évesques tiennent fermement la main , 
avec l'assistance d'aulcuns d'auprès de ceste Royne, epie 
les déterminations du conseil aillent toutjour à leur proffict 
et faveur. 

Dont , puys naguières , s'est ensuyvy le commandement 
qu'on a faict aulx officiers de ceste Royne et toutz aultres, 
qui sont à ses gaiges et à son priviliège , de se réconsilier 
aulx évesques , et de recognoistre et advouer la dicte Dame 
pour suprême chef de Téglize de ce royaulme , et luy en 
prester le sèrement; 

Avec grand aguet que nul soit miz en charge , ny com- 
mis au gouvernenjent des provinces , portz et places., ny 
soit estably capitaine aulx levées , monstres et descriptions 
d'hommes et d'armes qui se font , qui ne soit de la dicte 
religion. 

Vray est que faisant naguières telle différance de person- 
nes, l'on a senty qu'il y avoit , dans l'opinion du monde, 
de la contradiction et anymosité grande , dont la susdicte 
ordonnance de recognoistre la dicte Dame pour suprême 
chef de l'esglize n'a passé en avant. 

Et , encores despuys deux mois , ayant esté non seule- 
ment permiz mais expressément commandé par toutes les 
provinces, de se pourvoir d'armes, nomméement de ha- 

quebutes , et de s'exercer à icelles , Ton va , à ceste heure , 
ez lieux plus suspectz , par ce que les catholiques s'y pour- 
voyoient et s'exerçoient plus curieusement que les aultres , 
retirant peu à peu les dictes armes des mains du peuple, 
pour les mettre soubz la garde des officiers, qui sont toutz, 
comme dict est, de la nouvelle religion. 

Âinsy se manifeste la division dans ce royaulme , la- 
quelle se norryt et prend, chacun jour,, acroissement par 
la menée de ceulx qui aspirent au gouvernement des af- 
faires, et par ceulx qui prétendent à la succession de ceste 
coronne, lesquelz commancent desjà, tout à descouver, 
pratiquer leurs partizans ; et pareillement pour la contra- 
diction qui se veoyt à conseiller d'un costé, et dissuader de 
l'aultre, l'accord des différantz des Pays Bas; et surtout 
pour le manifeste support qu'aulcuns font aulx affaires de 
la Royne d'Escoce contre d' aultres, qui fermement s'y op- 
posent; 

Entreprenans , les ungs et les aultres , de tant plus ouver- 
tement poursuyvre leurs menées , que chacun party a plu- 
sieurs argumens pour soubstenir et débattre ce que plus il 
prétend , et plusieurs sans dangier ozent bien se déclairer 
pour la cause qur'ilz estiment la meilleure. 

Les seulz affaires qui concernent meintenent la France, 
qui sont deux principallement , demeurent sans deffaveur, 
parce qu'en l'ung, lequel est de la religion, l'on est con- 
trainct de suyvre les décretz et ordonnances de certain par- 
lement, cy devant tenu en ce royaulme contre la religion 
catholique, à laquelle encor que plusieurs en leur ceur por- 
tent toute faveur , ilz ne s'ozent néantmoins monstrer ad- 
versaires de la nouvelle. 

Et au segond affaire, lequel est de Callais, toutz, d'ung 

mesme vouloir et d'une mesme opinion , concourent à ce qui 
met en avant pour le recouvrer, et semble que ceulx , qui 
ont maulvaise intention , bastissent sur ce dernier pré- 
texte des entreprinses pour le premier, et font à cest ef- 
fect dresser les apareilz que nous voyons, lesquelz sont en 
Testât que j'ay.cy devant escript. 

Je travailleray bien, aultant qu'il me sera possible, d'in- 
terrompre et divertir leurs menées par toutz les meilleurs 
moyens, que j'estimeray y pouvoir servir, ainsy que, ez 
trois ou quatre dernières audiences, je n ay obmiz de re- 
monstrer à ceste Royne par propos nullement recerchez , 
ains sur la suyte des siens , bien vifvement le bien de la 
paix, et le mal et ruyne qui luy adviendroit de la rompre, 
et qu'elle se pouvoit plus prévaloir de la présente amytié 
du Roy , qu'elle ne fera de proffict d'une guerre incer- 
taine et trop dobteuse, si elle le provoque à estre son en- 
nemy; et luy ay admené toutz les argumens que j'ay peu 
pour luy oster l'opinion de la ligue, qu'on luy faict acroyre 
des catholiques; mais encor qu'elle selaysse quelque foys 
bien disposer, je cognois néantmoins qu'après qu'elle a con- 
féré mes propoz avec aulcuns, qui sont auprès d'elle, ilz 
luy représentent tant de dangiers , et luy admènent tant de 
persuasions au contraire , que bien souvant ilz la diver- 
tissent. 

Nagùières, au partir d'elle, m'estant arresté en la salle 
de présence avec les seigneurs de son conseil , pour aul- 
cuns affaires des merchantz françoys, M*. Cecille, parmy 
les aultres, me dict tout hault que j'avois prins grand 
peyne de vouloir monstrer à la Royne , sa Mestresse, qu'il 
n'y avoit poinct de ligue entre les catholiques , qui estoit 
trop notoire qu elle estoit faicte et jurée, et encor que le 

Roy fût meintenent seul en campaigne, les aultres princes 
néaotmoins concouroient d'intelligence avec luy, et le 
Pape et le Roy d'Espaigne y avoient leur exprès secours, 
et que, à ce que j'avois remonstré que le dict secours n'ar- 
guoit rien de la, dicte ligue, pour ce que, si elle estoit, 
les dictz princes auroient desjà armées en leur nom aulx 
champs;: 

Qu'on sçavoit bien, quant au Pape, qu'il y avoit miz tout 
ce qu'il pouvoit, car ses moyens n'estoient pas grandz; 
que l'Empereur n'avoit grand pouvoir en Allemaigne pour 
arrester les reytres , comme je disois qu'il eust faict , si la 
dicte ligue eust esté faicte; ains estoit l'authorité ez mains 
des princes de Tempire, lesquelz il ne pouvoit empescher 
qu'ilz ne missent hors du pays aultant de gens de guerre , 
comme ilz en vouldroient tirer pour la défiance de leur re- 
ligion; et que le Roy Catholique ne pouvoit, à cause des 
Mores , envoyer plus de forces d'Espaigne que celles qui en 
estoient desjà dehors, ni le duc d'Alve n'ozeroit mettre 
ensemble tant d'Âllemans et de Flamans qu'ilz se trouvas- 
sent plus fortz que les Espaignolz , car ne s'y vouloit fyer;^ 
et de sortir avec les dictz Espaignolz hors du pays, il crai» 
gnoit trop une révolte qui l'empeschât d'y rentrer ; et par 
ainsy que, y dominant, à ce qu'il disoit, en tyran, il es- 
toit contrainct d'y demeurer assidu à le garder. Par ainsy, 
les aultres princes, par l'aparance d'ung petit secours,, 
faisoient au Roy seul soubstenir toute ceste guerre. 

Je luy ay respondu qu'on ne debvoit estimer le Roy si mal 
conseillé , s'il y avoit ligue , qu'il voUût prandre sur luy 
tout le hazard et toute la charge d'icelle , pendant que les 
aultres demeureroient asseurez dans leurs estatz à juger 
des coups; et qu'il estoit très certain que le Roy ne pré- 

tendoit y par les armes qu'il avoit meintennant en la main, 
que de recouvrer Tobéyssance de ses subjectz , et que ce 
qui sembloit le monstrer tant adversaire de la nouvelle 
religion estoit parce qu'il ne voyoit point d'aultres , qui luy 
menassent la guerre , ny qui s'oposassent |i ses désirs et in- 
tentions en son royaulme , ny qui missent son authorité 
en débat , que ceulx de la dicte religion. 

A cella il .m'a aigrement répliqué que , si le Roy n'estoit 
droictement armé contre leur religion, laquelle ir voyoit 
bien que beaulcoup de princes, de peuples et de nations , 
qui l'avoient desjà receue, se mettoient en avant pour la 
soubstenir, et qu'il ne serchât, comme je disois, que le 
droict de son authorité , pour quoy reffuzoit il donques les 
honnestes et advantaigeuses propositions de paix , que la 
Royne , sa Mestresse , et les princes d'Allemaigneluy avoient 
mises en avant , ou pourquoy ne faisoit il cognoistre que les 
aultres se plaignoient à tort; car toutz les gens de bien du 
monde concourroient en sa faveur, et à luy offrir secours 
et assistance contre ceulx qui n'auraient aultre tiltre que 
de rebelles? . 

Je luy ay respondu qu'il n'estoit raysonnable que telle 
proposition de paix vînt d'ailleurs que de l'humble supli- 
cation et parfaîcte obéyssance des subjectz ; car aultrement 
elle seroit honteuse au Roy, mais , s'ilz commançoyent par 
là , ne failloit doubter que le Roy ne se pprtât envers eulx 
comme prince clément et bénigne ; et que le dict secrétaire 
Cecille le debvoit remonstrer à IVr. le cardinal de Chastil- 
lon , à qui il parloit souvant , affin qu'il plyât son frère à ce 
debvoir : car, si sellon icelluy il ne posoit avec humilité les 
armes soubz la confiance du Roy, il failloit ou que les hu- 
guenotz eussent le dessus des Roys, ou que les Roys vins- 

sent à boult des hugnenotz , et que les ungs fussent la 
ruyne des aultres. 

Là s'eslargirent trois ou quatre d'entre eulx en beaul- 
coup de grandz propos, qui monstroient ne tenir à eulx 
qu'on n'entreprînt tout promptement ung voyage en 
France , et de tant qu'ilz ne se pouvoient tenir de blasmer 
le temporisement qu'on en faisoit , ilz donnoient à cog- 
noistre qu'on temporisoit, et qu'on attendoit seulement 
l'occasion, [ce qui] se descouvre assés par l'armement qu'ilz 
tiennent prest; et je crains fort, si la guerre dé Guyenne 
s'aproche vers la mer de deçà, qu'ilz la facent lors paroistre, 
ou bien , si le duc de Cazimir descend en Picardye , lequel 
de Cazimir l'on estime qu'il entreprendra ceste guerre en 
son nom, mais qu'il la fera avec les deniers de ce royaulme. 

Et semble que plusieurs , icy, ayent opinion que le dict 
duc de Cazimir descendra au dict pays de Picardie , au 
moins fault il faire estât qu'il marchera suyvant ce que ceste 
Royne naguières m'en a dict, laquelle m'en a parlé en cer- 
taine façon qu'elle a monstre le tenir tout asseuré. Et bien 
que despuys elle se soit rétractée , disant qu'elle l'avoit seu- 
lement ouy dire, mais qu'elle m'en feroit bien tost sçavoir 
la certitude , qui luy en seroit mandée par les prochaines 
lettres d'Allemaigne , le comte de Lestre m'a despuys 
mandé que Quillegrey avoit escript que le dict duc avoit 
quatre ou cinq mille chevaulx et six mil lansquenetz toutz 
prestz ; ne restoit plus que quelque argent pour se mettre 
incontinent en campaigne. 

Et je sçay, par adviz bien certain , qu'il a esté escript 
au dict Quillegrey, lequel sembloit estre en termes de s'en 
revenir, qu'il n ayt encores à bouger de Hembourg, et que, 
nonobstant les difficultés qui se sont jusques icy trouvées 

sur la forniture des 40 mil livres esterlin, vallans 133 mil 
escuz , qui debvoient estre miz en ses mains ; pour les 
bailler de dellà , desquelz , à la vérité , l'on avoit trouvé 
moyen d'aulcunement révoquer, à tout le moins retarder 
le payement, qu'il sera donné ordre qu'il les aura du pre- 
mier jour ; etqu'aussitost qu'il entendra que le dict duc de Ca- 
simir marchera, qu'il ne faille de F aller trouver, et de l'ac- 
compaigner et suyvre nomméement en son voyage de France. 

Laquelle intelligence de ceulx cy avec le dict duc de Ca- 
zimir me faict doubter qu'ilz ayent ensemble projecté quel- 
que entreprinse en mesmes temps, et que ceulx cy tiennent 
preslz ces douze grandz navyres de guerre et tout ce grand 
équipage, qui est retourné de la Rochelle, pour l'exécuter; 
car desjà l'on parle de retourner à la mer, et aulcuns pi- 
rates, à tiltre de merchans, s'y sont desjà miz. 

Mesmes, il m'est venu, despuys deux jours, ung adver- 
tissement de lieu bien notable, lequel m'a esté confirmé, 
despuys une heure , par l'ambassadeur d'Espaigne, comme 
l'on a escript à monsieur l'Admyral qu'il face tout ce qu'il 
pourra pour conduyre son armée en Picardie ou Normandie, 
et qu'il se trouvera douze ou quinze mil Angloys, prestz 
de se mettre en mer pour le favoriser, et que cependant 
l'on luy assemblera une bonne somme de deniers sur les 
J)agues de la Roy ne de Navarre. 

Je ne sçay si , par l'entremise d'aulcuns seigneurs qui se 
monstrent ennemys et contraires de telles entreprinses , 
lesquelz je ne fauldray de bien employer, et par la survenue 
des affaires d'Irlande, et qu'encores les différans des Pays 
Bas, ni ceulx d'Ëscoce, ne sont bien accommodez , nous 
pourrons évitter une partie de cest orage , ou au moins dé- 
claration de guerre ; tant y a que je désire qu'on contante 

aulcan^nent la dicte Dame sur la délivrance et restitution 
des biens de ses subjectz, affin de nous constituer toutjours 
en meilleure cause , et ne luy donner l'occasion à elle , par 
noz dil&cultez , de s'accommoder plus facillement avec aul- 
truy, pour tant plus convertir ses entreprinses à nostre 
dommaige. 

Elle est travaillée, à la vérité, en Irlande par le frère 
du comte d'Esmont, lequel comte estant dettenu en la Tour 
de Londres à la poursuyte, comme ondict, du comte d' Or- 
mont, milor Sideney, gouverneur d'Irlande, a faict ap- 
peler son dict frère pardevant luy pour venir respondre de 
certains excez , et l'a faict aussi convenir sur la restitution 
d'aulcunes terres , que aulcuns Angloisaclament leur apar- 
tenir par donnation des roys d'Angleterre, lorsqu'ilz con- 
quirent le pays , ayant esté mandé de les adjuger à la partie 
qui en exibera meilleur tiltre , là où n'estant accoustumé 
d'uzer au dict pays d'aultres tiltres ny documens que de 
quelque preuve d'ancienne possession par tesmoing, le dict 
frère n'a compareu à l'une ny l'aultre assignation , dont 
voulant le gouverneur procéder contre luy comme rebelle, 
il s'est miz aulx champs; et le jeune frère du comte d' Or- 
mont s'est joinct avecques luy, ensemble Estuquetay, qui 
despuys a esté prins et admené en ceste ville ; tant y a que 
le dict d'Esmont, avec l'ayde de ceulx qui demandent la 
messe , est demeuré maistre de la campaigne et a prins 
deux fortz sur le gouverneur et va toutjour gaignant 
pays. 

Aussi s'entend que le Chef Onel a accordé mariage avec 
la veufve ou avec la fille de feu Janunes Maconel d'Escoce, 
et que mille ou douze centz Escossoys saulvaiges, catholi- 
ques et bons soldatz, s'aprestent de passer en Irlande, pour 

se trouver aulx nopces y ce qui met ceulx cy en doubte qu'ilz 
y veulent attempter quelque chose. 

Et faict ceste Royne dilligence d'envoyer promptement 
le secours de trois mil hommes, que j'ay cy devant mandé, 
avec bon nombre de toutes monitions de guerre, et a l'on , 
ces jours passez , arresté par tout ce royaulme les vagabondz 
et gens sans adveu , pour aussi les y envoyer, dont Ton en 
a assemblé ung bon nombre. 

L'ambassadeur d'Espaigne, qui est meintennant sans 
gardes, et est visité de ceulx qui ont affaire à luy, bien qu'il 
ne sorte encores de son nouveau logis , a desjà donné satis- 
faction de luy à ceste princesse , ainsy qu'elle mesmes me 
l'a dict, c'est qu'il a excusé aulcunes siennes lettres, qui 
sembloient l'avoir offancée, disant qu'elles ont esté prinses 
en aultre sens qu'il n'avoit onques entendu les escripre, et 
que toutjour il avoit honnoré la dicte Dame et désiré con- 
server la paix et amytié qu'elle a avecques le Roy, son 
Maistre, et pareillement la dicte Dame l'a faict satisfaire 
à luy sur sa détention, et qu'elle ne l' avoit commandé, 
sinon pour la démonstration tant violante qu'avoit com- 
mencée le duc d' Alve , comme s'il eust voUu passer à une 
manifeste déclaration de guerre , et qu'il sembloit que le 
tout fût procédé du dict ambassadeur, mais puysque l'ung 
et l'aultre monstroient, à ceste heure, qu'ilz n'avoient que 
toute bonne affection à l'entretennement de la paix , elle 
vouloit bien donner à cognoistre au dict ambassadeur que, 
y procédant ainsy sellon le debvoir de sa charge , il ne re- 
cepvroit que toute faveur et gracieuseté d'elle, ainsy que , 
de ceste heure, elle le gratifïioit très volontiers de sa li- 
berté. 

Et semble qu'il a esté raporté à la dicte Dame que le 

Roy d'Espaigne a mandé au duc d' Alve de ne prendre aul- 
cune deffiance d'elle , ny penser qu'elle luy veuiHe mouvoir 
guerre, parce qu'il ne pouvoit croyre qu'elle ne se souvînt 
de l'obligation de la vie , qu'elle luy debvoit , de la luy 
avoir saulvée, lors qu'à grand difficulté, quant il estoit en 
ce royaulme, il avoit interrompu et faict révoquer le ju- 
gement de mort, qui estoit desjà tout conclud et arresté 
contre eAe^ 

La difficulté de l'affaire des Pays Bas a tenu, jusques 
icy, à certains poinctz, qui empeschoient bien fort l'ac- 
cord; — premièrement, àToffancequeladicte Damesentoit, 
tant de ces lettres qui avoient esté escriptes d'elle, que de 
la saysie des biens et personnes de ses subjectz en Envers, 
et de l'injure faicte à son ambassadeur en Espaigne; — se- 
condement, à l'opinion du secrétaire Gecille, lequel ayant 
descouvert que le duc d'Alve et le dict ambassadeur me- 
noient une pratique pour le débouter de son lieu, il s'esfor- 
ceoit de disposer contre eulx , en tout ce qu' il pouvoit , la 
volonté de sa Maistresse et les affaires de ce royaulme ; — tier- 
cement, à la restitution des prinses; mais estant ce dernier 
en bonne voye de composition au grand advantaige de ceulx 
qui possèdent le butin , et le secrétaire Gecille racointé au 
dict ambassadeur, facillement l'on est parvenu au premier 
qui estoit d'adoulcir l'offance que sentoit la dicte Dame. 

Or, les articles proposez là dessus par le S\ Ridolphy, 
lesquelz j'ay sommairement couchés en ung mémoire, que 

X. A son arrivée en Angleterre, au mois de juillet i554, Philippe avait 
obtenu de la reine Marie , qu'il venait épouser, la grâce d'Elisabeth, rete- 
nne prisonnière par sa sœur depuis le xx mars, comme ayant trempé dans 
la conjuration de Thomas Wyatt, qui avait déjà servi de prétexte à l'exécu- 
tion de Jeanne Gray« 

II. « 



— 116 — 

subjectz , finallement à réprimer ceste sablévation com- 
mencée en Irlande en dangier qu'elle la voye bien tost s'es- 
tendre plus avant si elle ne pourvoit promptement à tout ce 
dessus; 

La dicte Dame, pour aulcunement se démesler de si 
grandes difficultez , avoit pensé qu'elle feroit mettre en 
avant aulcun propos de son mariage avecques le Roy, ou 
bien avecques le Roy d'Espaigne, dont, possible, j'en 
ouyrois bien tost parler, mais qu*il failloit que je demeu- 
rasse tout adverty de n'en croyre rien , car ce n'estoit que 
pour amuser le monde et gaigner le temps. 

Et le xxvnj* du passé , en une audience que je heuz de la 
dicte Dame , sur la fin des propoz elle me demanda si les 
nouvelles qu'on disoit de ces mariages du Roy avec la se- 
conde de l'Empereur, et de l'aynée avec le Royd'Ëspai* 
gne, estoient véritables; à quoy je répondiz que je n'en 
sçavois du tout rien , et qu'il ne m'en avoit esté oMÉdé ung 
seul mot de France ; 

.Mais que, avant partir, j'avois bien sceu qu'il avoit esté 
quelque foys parlé de l'aynée avec le Roy, et que mal aysée- 
ment, s'il y avoit miz aOection, vouidroit il meintennaut 
entendre à changer ; mais que j'estimois que là où il estoit 
à ceste heure , l'on y parloit bien d'aultre matière que de 
nopces. Ce que je luy vouluz dire ainsy, sentant la grande 
jalouzie qu'elle a , quant elle entend que leurs Majestez 
Très Chrestienne et Catholique s'allient ainsy plus estroic- 
tement entre eulx. 

Elle me répliqua qu'on luy avoit dict que les choses en 
estoient si avant qu'elles valloient aultant que faictes , ad- 
jouxtant que le Roy et Monsieur estoient à ceste heure de 
taillé et de force , et si parfaictement sains et en bonne dis- 

position, qu'il n'y avoit plus dàngier de les maryer, et que, 
à manyer armes et estre bien à cheval , le Roy ressembloit 
desjà le feu Roy, son père, qui avoit esté le plus adroict 
prince de son temps , et Monsieur avoit changé ses cous- 
tumes de court en aultres plus braves et difficiles entre- 
prinses, qui faisoient merveilleusement bien parler de 
luy. 

Je miz peyne de confirmer son honneste discours le plus 
à la louange de l'ung et de l'aultre ;, sellon la vérité , que 
je peuz , et après , elle suyvit à me dire que premièrement 
pour le Roy, et puys pour Monsieur l'on avoit quelque foys 
miz en avant le party de la princesse de Portugal, et qu'au 
regard de celluy là elle ne seroit encores estimée hors 
d'eage. 

Je luy diz que ung chacun à la vérité s'esbahyssoit bien 
fort comme elle faisoit tant de tort aulx grandes qualitez , 
que Dieu avoit miz en elle, de beaulté, de sçavoir, de 
vertu et de grandeur d' estât , pour ne vouloir laysser aul- 
cune belle postérité après elle pour y succéder ; 

Que nul ne debvoit pas trouver mauvais qu'elle y vollût 
bien penser, puisque Dieu luy avoit donné de quoy pou* 
voir-eslire : car n'y avoit prince qui ne s'estimât bien heu- 
reux, si elle le voulôit choysir, et que aussi croy ois je , à 
la vérité , qu'il fauldroit qu'elle en vînt là d'elle mesmes , 
parce que nul ne s'ingèreroit dorsenavant de s'y offrir, 
mais que je voulois bien dire qu'à faire une bonne et droicte 
eslection, je ne voyois qu'il y eust rien de meilleur, ny plus 
désirable en toute la chrestienté , pour les princesses à ma- 
rier, que ces trois princes de France , filz du Roy Henry, 
dont l'aisné estoit très digne Roy, vray successeur de son 
père, le second tant royal en toutes sortes qu'il ne luj 

faflloit qu'une coronne, et le troisiesme coirespondroit sans 
doubte à ses deux aisnez . 

Elle respoudit que le Roy ne vouldroit poinct d'elle , et 
qu'il se tiendrait tout honteux de monstrer, à une entrée à 
Paris , une Royne pour sa femme , qui parût si vieille qu'elle 
feroit , et qu'elle n'estoit plus en eage pour sortir de son 
pays, comme avoit faict la Royne d'Escoce, quant on la 
porta bien jeune en France. 

Je di2 que, quant ung tel ou semblable mariage advien- 
droit , qu'il se commanceroit la plus illustre lignée qui eust 
esté , mille ans a , au monde de l'extraction des deux plus 
aobles et plus anciennes coronnes des chrestiens , et qu'il 
sembloit à son propoz qu?elle eust cy devant accusé les ans. 
du Roy et que meintennant elle vollût accuser les siens ; 

Mais ainsy qu'elle s'estoit bien conservée contre ses ans , 
de sorte qu'ilz ne luy avoient rien emporté de sa beaulté, 
aînsy le Roy et Monsieur avoîent si bien aproffité les leurs, 
qu'ilz avoient acquiz beaulté, force et taille, telle qu'ilz 
estoient hommes toutz parfaictz ; 

Et qu'il debvoit.prandre envye à la dicte Dame de faire 
une entrée à Paris , car elle y seroit la plus honnorée , et 
bien venue, et bénye, de ce bon et grand peuple et de 
toute la noblesse de France , qu'en lieu où elle pourroit 
aller en tout le reste du monde; et, s'il luy estoit grief 
de passer la mer, possible , entreprendroit quelcun de faire 
ung si heureux voyage par deçà qu'elle en auroit très grand 
playsir et contantement. 

« Je ne sçay, dict elle, si la Royne l' auroit agréable, 
car, possible , veult elle une belle fille si jeune qu'elle la 
puysse dresser à son playsir. » — « Je sçay, respondiz je , 
que la Royne est si bénigne, et d'une si humaine et gra- 

cieuse conversation , que toutes deux n'auriez rien plus 
agréable au monde que d'estre toutjour ensemble, et de 
complaire Tune à l'aultre, tesmoing l'honneur et respect 
qu'elle a toutjour porté à la Royne d'Escoce et qu elle luy 
porte encores. » 

Au partir de la dicte Dame, M% Cecille \m toucha ung 
mot des dictz mariages , sur lesquelz tant pour monstrer 
aulcune bonne affection envers la Royne, sa Mestresse, 
que pour ne luy laysser une opinion de tant d'alliance et 
d'intelligence de nostre part avec le Roy d'Espaigne, que 
cella la fît recourir à luy pour d'aultant se retirer de nous, 

Je luy esloigniz assés le party de la seconde de l'Em- 
pereur, et luy diz que je vouUois tretter avecques luy d'ung 
aultre mariage, qui seroit le plus à propos du monde, pour 
l'establissement de ces deux roy animes et pour la paix uni- 
verselle de la chrestienté; 

^Et est attandant que nous en trottions ung jour privée- 
ment ensemble, dont-plairra à la Royne me mander si ce 
sera sellon le propos , que Sa Majesté m'en tint à mon 
partement , en quoy luy plairra considérer cest aultre dis- 
cours qui s'en suyt. 



TROISIÈME MÉMOIRE AU DICT S'. DE VASSAL. 

Les principaulx de ce royaulme tiennent pour résolu que 
leur Royne ne se mariera jamais , et quant bien elle en fe- 
roit quelque semblant , ce ne seroit que pour amuser le 
monde aflin que ses subjectz ne la pressent de déclairer son 
successeur à la couronne. 

Lesquelz subjectz l'en ayant bien fort pressée, au der- 



— 120 — 

nier parlement, qui a esté tenu en ce royaulme, elle leur 
a usé de tant d'artiffices qu'en monstrant de les en vouloir 
contenter, elle s'en est entièrement démeslée. 

Ayant une foys; aproché le propos avec l'Archiduc jus- 
ques à dresser les articles et conventions matrimonialles , 
et envoyer le comte de Sussex jusques devers l'Empereur, 
et puy l'a acroché sur le prétexte de ne pouvoir ottroyer 
au dict Archiduc , ny à ceulx de sa mayson , aulcun exer- 
cisse de la religion catholique, de tant que en ung parle- 
ment , qui sur le faict de la religion avoit esté auparavant 
tenu , elle s'estoit obligée de n'ottroyer jamais chose sem* 
blable en ce royaulme. 

Et despuys , pour le rompre du tout manda à l'Empe- 
reur que , quant elle auroit volonté de prandre party, ce ne 
seroit d'ailleurs que de la mayson d'Autriche , mais que 
pour son indisposition elle estoit résolue de n'entendre du 
tout à pas ung jusques à ce qu'elle se trouvât plus sayne. 

Peu de temps après, s'estant le comte d'Arondel voUu 
esclarcyr de ce qui estoit entre la dicte Dame et le comte 
de Lestre, et si cella estoit occasion de^ luy faire ainsy re- 
jecter toutz aultres partys , il persuada au duc de Norfolc , 
qui est le premier et plus authorisé de ce royaulme, de 
dire au dict [comte] de Lestre : 

Que, pour le debvoir qu'il avoit à la Royne, saMës- 
tresse , et à sa coronne , comme vassal , et conseiller d'icelle, 
et encores comme amy du dict [comte] de' Lestre , il luy 
vouloit bien dire que',, s'il y avoit quelque- chose si ad van- 
cée entre la dicte Dame et luy qu'il se peult asseurer de 
l'espouser, qu'il le dict ouvertement et qu'il commançât 
d'y procéder en quelque bonne façon, qui fût décente, et 
convenable à la grandeur et importance d' ung tel mariage ^^ 

et que, de sa part, il luy promettoit de luy estre aydant 
en tout ce qu'il pourroit ; mais , s'il n'y avoit rien de tel , 
qu'il advisât de se déporter dorsenavant de la familiarité, 
et trop grande privaulté , dont il avoit usé jusques icy, et 
de se contanter d'estre grand escuyer, et d'avoir plus 
d'avancement que nul aultre , sans attampter à l'honneur 
de la coronne , ny gaster celluy de leur Mestresse ; car il 
le vouloit bien advertir tout franchement , que la noblesse 
ny les subjectz du royaulme n'estoient pour le luy souf- 
frir; 

Et le taxa de ce qu'ayant l'entrée, comme il a, dans 
la chambre de la Royne , lorsqu'elle est au lict , il s'estoit 
ingéré de luy bailler la chemise au lieu de sa dame d'hon- 
neur, et de s'azarder de luy mesmes de la bayser, sans y 
estre convyé. 

A quoy ledict [comte] de Lestre respondit qu'il leremer- 
cyoit, et setenoit obligé à luy plus que de la vie, pour l'ad- 
vertissement qu'il luy donnoit , et qu'à la vérité , la Royne 
luy avoit monstre quelque bonne affection , qui l'avoit miz 
en espérance de la pouvoir espouser, et d'ozer ainsy user 
dé quelque honneste privaulté envers elle ; dont , par l'offre 
que le dict duc luy faisoît d'ayder son entreprinse, il le 
eonstituoit en ta plus grande obligation qu'il pouvoit ja- 
mais avoir à homme du monde, mais le prioyt de luy don- 
ner temps qu^il s'en peult esclarcyr, et , s'il voyoit qu'il n'y 
peult advenir, luy promettoit de se retirer bien tost; et 
quoy que ce fût , qu'il avoit la mesmes obligation à l'hon- 
neur de la Royne et à celle de sa coronne , que ung bon 
vassal et conseiller doibt avoir, et qu'en toutes sortes il 
le vouloit plus soigneusement conserver que sa propre vie. 

A quelques jours de là, estant la dicte Dame pressée d'en 

déclairer son intention , ^e respondit tout résoluement 
qu'elle ne prétandoit d'espouser le dict [comte] de Lestre, 
dont despuys, les deux se sont portez plus modestement , 
et luy s'est retiré des grandes despences que, pour y cuy- 
der parvenir , il avoit de long temps entreprinses. 

De ces deux démonstrations , et d'une aultre auparavant 
envers le Roy de Suède, lequel pareillement elle avoit ren- 
voyé, ensemble d'aulcuns propos qu'elle a tenuz touchant 
d'aultres plus grandz partis , .et pour une forme de vivre à 
quoy elle s'est adonnée , les grandz de ce royaulme tien- 
nent pour chose résolue qu'elle ne prendra jamais mary ; 
et quant bien elle en prendroit, qu'il n'y aura toutesfoys 
lignée d'elle , estant mal sayne , et que mesmes pour quel- 
que accidant qu'elle a aulx jambes , elle ne sera de longue 
vie, et que néantmoins elle refouyra tant qu'il luy sera pos- 
sible de déclairer son successeur. 

Pour rayson de quoy ilz commanc^nt d'avoir la dicte 
Dame et son authorité à moins de respect; mesmes voyantz 
que ceulx qui prétandent à sa coronne après sa mort , dres- 
sent desjà des partiz et ligues bien fortes dans ce royaulme, 
au grand dangier des testes des plus grandz et de la sub- 
version de Testât, ilz se déterminent d'y pourvoir de bonne 
heure par nouvelle assemblée du parlement , encor que la 
dicte Dame entrepreigne de s'y opposer. 

Je me suys enquiz si elle avoit aulcune jeune parante à 
maryer, qu'elle peult déclairer son héritière à sa dicte co- 
ronne; mais l'on ne sçayt qu'elle en ayt pas une, et ne se 
parle meintennant que du droict et prétention de trois : 
sçavoir, de la Royne d'Escoce , des pupilles de Herfort, et 
du comte de Huintenton. 

Dont l'on a miz grand peyne d'esteindre et suprimer, si 

Ton eust peu, celluy de la Royne d'Escoce, par l'impres- 
sion qu'on donnoit à la noblesse de ce pays des choses ad- 
venues du murtre du feu Roy d'Escoce son mary, et de 
celles qui estoient advenues avec le comte de Boudouel. 

A quoy semble que ceste Royne, pour quelque jalouzie 
qu'elle avoit, se soit quelquefoys inclinée, et qu'encor 
qu'elle ayt toutjour bien fort tandu à luy conserver sa per- 
sonne, qu elle ayt néantmoins layssé courir ce qui tou- 
choit à son honneur, ainsy que raesmes despuys naguières, 
estimant que la venue de Duglas confirmeroit quelque 
chose de ce qu'on en avoit parlé cy devant, elle luy a oc- 
troyé le congé, contre l'opinion du conseil, de l'aller veoir; 
de sorte que l'ung des grandz dict que , si le comte Bou- 
douel mesmes venoit, il seroit facilenaent admiz à l'aller 
trouver. 

Le secrétaire Cecille avoit esté jusques icy bien fort cofl- 
traîre à la dicte Dame, pour advancer le droict de ceulx 
de Herfort, qui sont en sa tutelle, et sont de la mayson 
de Sommerset , de laquelle il est serviteur ; pareillement 
le garde des sceaux, et les évesques et ministres de la nou- 
velle religion , ont fort porté et portent le faict du comte de 
Huintenton, beau frère du comte de Lestre, craignans, 
si elle parvient à la coronne, qu'elle n'extermine leur dicte 
religion. 

Tant y a qu'il se veoyt que, par l'apuy du duc de Nor- 
folc et du comte d' Arondel , du comte de Lestre , du comte 
de Pembrok, de celluy de Sussex, des principaulx seigneurs 
du Nort, et aultres de ce royaulme, le droict de la dicte 
Dame va prévalloir dessus toutz ceulx qui y prétendent; 
dont le dict comte de Lestre, en faveur principallement du 
duc de Norfolc , semble avoir entr^rins d'y donner bonne 

condaicte, sans pour ce offancer en rien la Royne d'An- 
gleterre, se préparant par là ung refuge à Tadvenir con- 
tre tant d'ennemys et d'envyeulx qu'il s'est acquiz en ce 
royaulme. 

Et desjà a commancé dire à la Royne , sa Mestresse , 
qu'il luy failloit regarder de bonne sorte à ce qu'elle avoit 
à faire en l'endroict de la Royne d'Escoce, et en sortir si 
bien une foys que cella ne luy empeschât d'entendre à ses 
aultres affaires , et qu'il n'en fût jamais plus parlé; en quoy 
sembloit qu'il n'y eust que ung de deux moyens , ou de 
mettre entière fin à la dicte Dame , ou de la restablir bieit 
tost en son estât : 

Que si elle avoit pensé ou désiré la fin de ceste princesse , 
il la suplioyt de regarder ce que sa propre conscience luy en 
disoit , et là où en yroit sa réputation , et quel grief exem- 
ple elle proposeroit à elle mesmes et à toutz les aultres 
princes souverains, qui sont aujourdhuy au monde. 

Mais si elle la veult remettre , qu'elle ne double d'y pro- 
céder hardyment le plus tost qu'elle pourra; car, par ce 
moyen elle remédiera à beaulcoup de choses , qui ne luy 
sont peu importantes meintennant , qui concernent sa seu^ 
reté et celle de son royaulme , par ce que luy estant le Roy 
d'Espaigne ennemy et le Roy non asseuré amy, l'Empe- 
reur offancé contre elle et le Pape plus irrité que toutz , ilz 
luy pourroient sussiter tant d'affaires qu'elle ne sçauroit 
commant s'en démesler, là où , par ceste restitution , elle 
recouvrera l'amytié et bienveuillance des ungs , et divertira 
l'entreprinse des aultres; car la dicte Dame mesmes, la- 
quelle elle aura obligée et faicte sienne, s'y employera et y 
employera ses parans; et, quoy que soit, mais qu'elle l'ayt 
mise de son party , et par ainsy réuny toute l'isle en une 

concorde à sa dévotion , elle n'aura que doubter des en- 
treprinses des estrangiers ; et que le fondement , qu'elle 
peult avoir faict sur le eomte de Mora, n'est bon ny seur, 
car il n'est le vray ny légitime Roy d'Escoce. 

La dicte Dame, s' estant bien fort esbahye de veoir pro- 
céder ce propos d'ung tant sien espécial serviteur, comme 
est le dict comte, luy a néantmoins respondu qu'elle ne 
pense se pouvoir jamais asseurer de la Royne d'Escoce, et 
qu'il est certain, qu'aussi tost qu'elle sera en son pays, 
elle pratiquera tout ce qu'elle pourra contre elle et contre 
son estât, et qu'elle aura ministre propre monsieur le Car- 
dinal, son oncle, pour l'en solliciter; non que pour cella 
il luy soit jamais tumbé en l'entendement de toucher à sa 
personne, ny souffrir d'y estre touché, non plus qu'à la 
sienne propre, mais qu'elle estime le plus seur estre de la 
retenir par deçà, et laysser les choses d'Escoce ez mains 
du régent soubz le jeune Roy ; 

Vray est qu'elle commançoit à cognoistre que les siens 
mesmes, et ses plus obligés, la trahyssent et prennent le 
party de la Royne d'Escoce contre elle, à quoy elle avoit 
besoing de prendre garde, et qu'elle espéroit d'y bien re- 
médier. 

Le dict comte a répliqué qu'il avoit esté meu d'une sin- 
gulière et très dévotte affection de vray et fidelle vassal et 
serviteur, et encores de conseiller très affectionné au bien, 
au repos et à l'aquit de l'honneur de la dicte Dame, de 
luy ouvrir ce propoz , et qu'elle considérât bien qu'en gar- 
dant la Rope d'Escoce par deçà, elle norrissoit le serpent 
dans le sein , qui seroit matière propre à plusieurs parti- 
sans qu'elle a en ce royaulme de tramer toutjour quelque 
chose sur le faict de sa restitution en son estât, et de sa 

prétention en cestuy cy; mais qu'elle pouvoit adviser de 
bonne heure de conduyre ce faict , avec tant de seurté pour 
elle et pour ses affaires , qu'il ne luy pourjroit jamais venir 
dommaige de ce costé. 

Elle a répliqué qu'elle ne voyoit pouvoir prendre aulcune 
bonne seurté là dessus, car, si la Royne d'Escoceoffroit os- 
, tages, ce seroient ceulx qui ont esté contre elle, qui sont 
les principaulx du pays, affin de s'en deffaire, et remuer 
puys après l'Escoce à son playsir, ou bien, dict elle, son 
filz , qu'elle n'ayme guières. 

Le comte a respondu que , touchant ceulx qui ont esté 
ses adversaires , il ne faict doubte qu'elle ne les baille fort 
volontiers, mais quant au filz, que l'évesque de Roz ne 
pensoit que cella se peult ayséement faire. 

Lesquelz propoz , encor que la dicte Dame ne les ayt 
bien prins , et que le secrétaire Cecille se soit esforcé de les 
luy faire despuys trouver encores pires, allégant que ces sei- 
gneurs, qui entreprennent de favoriser la 'Royne d'Escoce, 
ont pensé de la mort d'elle, et de veoir l'aultre la survivre, 
et estre, après sa mort, eslevée à ceste coronne, et qu'ilz 
la recognoissoient desjà en leur cueur pour Royne; n'ayant 
de sa part fondé son espérance que en la vie de sa propre 
Royne, de laquelle il ne veult Jamais penser à la mort 
qu'il ne se prépare incontinent à celle de luy mesmes ; et 
nonobstant aussi la sollicitation des ministres et de toutz 
les adversaires de la dicte Royne d'Escoce, ses affaires prè- 
nent grand fondement par le moyen du duc de Norfolc , 
qui prétend de l'espouser. 

Et, par prétexte d'asseurer la Royne d'Angleterre des 
promesses et conventions qui se feront entre elles deux, 
semble qu'on luy ayt desjà farct trouver bon qu'elle soit 

maryée en Angleterre, et qaant désormais elle ne le trou- 
veroit bon, l'on ne laira de passer oultre, tant les choses 
semblent estre advancées avec le dict duc de Norfolc. A 
quoy la dicte Roy ne d'Escoce monstre non seulement de 
consentir, mais bien fort le désirer, comme entrant par là 
en possession de la coronne d'Angleterre après sa cousine, 
veu la bonne part que le dict duc a avec toute la noblesse, 
et grande authorité par tout le pays , et qui desjà faict pu- 
blier partout que le droict de la dicte Dame est le plus 
certain; de sorte que les aultres , qui y prétendent, com- 
mancent de céder, nonobstant la résistance de ceulx de la 
nouvelle religion, desquelz aukuns des principaulx sont 
desjà gaignez pour elle, et nonobstant que M\ Cecille luy 
ayt esté contraire jusques icy , qui meintennant , en faveur 
du duc , monstre soubstenir plus que nul aultre le party de 
la dicte Dame. 

Mais affin que le Roy ne preigne jalouzie de ce mariage, 
et ne craigne qu'il préjudicie en rien à l' aliénée qu'il a 
avec les Escossoys, ilz allèguent desjà que le petit prince 
demeurera dans le pays , sans rien changer ny innover des 
anciens trettez , qui sont entre la France et l'Escoce. 

J'entendz que l'ambassadeur d'Espaigne, encor que, 
possible, il n'ayt la notice de toutes ces.particullaritez , a 
esté néantmoins recerché de tenir la main au dict mariage, 
et de faire que le Roy Catholique , son Maistre , le trouve 
bon, bien que je sçay qu'aulcuns de ceulx qui le conduy- 
sent conseillent les parties de le consommer, et puys l'aller 
remonstrer aulx princes et parans qui y peuvent avoir intérest . 

Et encor que la Royne d'Angleterre ayt quelque senty- 
ment de toute ceste pratique, et qu'il luy en face assés 
mal au cueur, si veoyt elle la partie desjà si faicte qu'elle 

n'entreprend de s'y opposer, mesme semble que, si elle ne 
se résould d'entendre bientost à la liberté et restablisse- 
ment de la Royne d'Escoce, qu'on l'y fera procéder mal- 
gré elle. 

Le S^ Quenelles a esté commiz, pour ung mois, à la 
garde de la dicte Dame, estant le comte de Cherosbery 
tumbé en une griefve malladye, qui luy a saysy la personne 
et l'entendement ; et cependant l'on pourvoirra de luy en- 
voyer un comte ou ung grand seigneur pour plus honno- 
rer la dicte Dame, en ayant esté déboutté le comte de Bet- 
fort, parce qu'il est trop protestant. 

Mesmes est l'on après à pourchasser que la Royne d'An- 
gleterre et elle se voyent bien tost, par prétexte qu'elles 
pourront plus seurement et plus ayséement contracter, en 
présence Tune avecques l'aultre , du tiltre de ce royaulme , 
que ne feroient par procureurs ; mais c'est pour plus ay- 
séement conclurre le dict mariage , auquel semble à la vé- 
rité qu'ilz prétendent d'y procéder si soubdainement que 
puys après , si aulcuns princes ou parans ne le trouvoient 
bon , l'on leur puisse respondre qu'il est desjà faict. 

XLIX* DÉPESCHE 

— du I*' jour d'aoust 1569. — 
{Envoyée exprès jusques à Calais par Olivyer Champemon.) 

Voyage de la reine d'Angleterre. — Explications demandées par Tambassa- 
deiiraux seigneurs du conseil, sur les actes d'hostilité contre la France , qui 
se multiplient tous les jours. — Désir qu'ils roontreat de conserver la paix 
et de voir terminer promptement les guerres civiles de France par une 
pacification. — La reine confirme toutes les déclarations faites par son 
conseil. — L'ambassadeur pense néanmoins que les Anglais n'attendent 
pour se déclarer qu'une occasion favorable. — Espoir d'un prompt arran- 
gement pour la restitution des prises. — Mouvements dans les duchés de 
Suffolk et Norfolk. — L'audience est refusée à l'ambassadeur d'Espagne, 
mais on ne doit concevoir pour cela aucune crainte de guerre entre les 
deux pays. — Nécessité de se tenir en France sur le pied de guerre à 
regard d'Elisabeth. — Yive recommandation de l'ambassadeur auprès de 
la reine-mère en faveur de M'. Norrys et de sa femme. — Déclaration 
d'Elisabeth pour la restitution des prises. 



Au Roy. 

Sire, voyant faire icy, despuys quelques jours, plus 
grand dilligence que de coustume de mener bien vifvement 
les affaires à solliciter ceulx du conseil , à pratiquer gens , 
armer vaysseaulx , cercher deniers , dépescher messagiers 
en Âllemaigne, envoyer souvent à la Rochelle, et plusieurs 
aultres démonstrations et préparatifz , qui me faisoient doub* 
ter d'une prochaine déclaration de guerre, j'ay bien voUu , 
avant que ceste Royne ayt commancé son progrez , et avant 
que aulcuns seigneurs de ce conseil , qui ne la vont accom- 
paigner, mesmement de ceuk qui tiennent le party de la 

IL 9 

paix, se soyent esloignez en la contrée, les prier de venir 
prendre leur disner en mon logis, pour leur parler si vif- 
vement de ces matières que les bons eussent occasion de 
les prandre à cueur pour y remédier, et les aultres co* 
gnussent qu'elles estoient desjà descouvertes. 

Dont y estantz venuz messieurs le duc de Norfolc, les 
comtes d'Arondel et de Lestre, milor Ghàmberlan, le se- 
crétaire Cecille et aultres seigneurs , après que je les ay heu 
honnorez , et trettez , et mercyés , je les ay priez de m' ex- 
cuser si , pour l'occasion du soubdain voyage de la Royne, 
leur Mestresse , et de la prochaine absence d'aulcuns d'eulx , 
que je n'espérois de long temps trouver ensemble, je ne dif- 
férois à plus loing qu'à ceste heure, en mon propre logis, 
de leur parler d'affaires; mais ce ne seroit pour les en- 
nuyer, aîns pour garder qu'il ne vînt ennuy à noz Jtf aistre 
et Mestresse sur aulcunes choses , lesquelles on s'esforceroit 
de faire mal aller entre eulx et leurs deux royaulmes : 
(pie je les voulois bien asseurer, sur la parolle royalle de 
Vostre Majesté et sur celle de la Royne vostre mère , que , 
despuys la dernière conclusion de la paix , vous n'aviez 
faict, ny tretté, ny preste l'oreille à trotter aulcune chose 
de ce monde , qui fût contre le bien , la grandeur et Testât 
de la dicte Dame, ny en quoy vous eussiez pensé l'offan- 
cer, ny luy faire desplaysir, ny pareillement à nul d'eulx; 
et cpi'ayant espéré la mesme correspondance de leur ôosté , 
vous estiez mervdlleusement esbahy de veoir que les effectz 
fussent meintennant au contraire. 

£n premier lieu vous aviez naguières receu une confir* 
mation du mesmes adviz, que desjà je leur avois doùné, 
comme au nota et par les ambassadeurs ou ag^te de la 
dicte Dame en Allemaigne, il s'y faisoit levée de gens de 

guerre, de pied et de cheval, et grande forniture de de- 
niers aulx princes protestans; et qu'à l'instance d'elle ili 
estoient solHdtez et instiguez de descendre en yostre 
royanlme : — segondement, que, sans qu'il aparût guerre 
en nulle aultrepart de lachrestienté sinon en France , et que 
la dicte Dame fût hors de sonspeçon qu'on la luy fit, elle 
néantmoins se préparoit de toutes choses , comme pour la 
faire; — tiercement, que vous voyez les subjectz de ce 
royaulme continuer ung commerce cpii ne vous pouvoit estre 
que suspect et odieux avec ceuk de la Rochelle , lesquelz 
vous réputiez meintennant voz grandz ennemys , et iceuh 
de la Rochelle conduyre de mesmes fort ouvertement leurs 
intdligences par deçà, et s'y fornyr d'armes, de monitions 
de guerre, de vivres, d'argent en quantité, en tirer des 
hommes , et toute faveur, par mer et par terre , contre 
vous et voz bons subjectz ; davantaige cpie les pirates , non- 
datant les ordonnances de la dicte Dame , ne layssoient 
d'estre receuz ez portz de ce royaulme, et sortir d'iceulx 
sur voz subjectz ; et mesmes j'estois adverty que , puys huict 
jours, ilestoitsorty, de divers endroictz d'Angleterre, plus 
de vingt cinq vaysseaulx armez , pour aller nomméement 
piller la flotte des Françoys, qui revient des Terres Neufves; 
^finalement que la justice, ores qu'elle ne fût du tout dé- 
nyée, estoit néantmoins tant prolongée et dissimulée à 
vos subjectz sur les prinses et déprédations, qu'on leur 
avoit faictes par deçà, que les fraiz de leur poursuyte, la- 
quelle estoit encores sans fruict, commançoit desjà d'es- 
galler et de surmonter le principal : 

Qui estoient choses toutes contraires à la paix , par les- 
quelles ilz monstroient desjà faire violance à icelle, ce que 
VOIS ne pouviez , ny vouliez croyre procéder de la dicte 

Dame ny d'euli , ses conseillers ; tant y a que vous voyez 
bien qu'ilz le toUéroient à ceulx qui , sellon leur passion , 
ne faisoient difficulté d'employer contre vous le nom , le 
crédit et la faveur de la dicte Dame et de ce royaulme : ce 
qui enfin vous provoqueroit d'en cercher la vengence et 
d'en procurer, quelque jour, ung juste rescentiment. A 
quoy je les prioys de remédier de bonne grâce, et de s'em- 
ployer si bien à faire cesser toutz ces mauvais exploictz , 
que Vostre Majesté n'eust occasion se despartir de l'amytié 
et bonne intelligence , en laquelle je leur déclairois et as- 
seuirois devant Dieu, que vous vouliez aultant constant- 
ment persévérer avec la dicte Dame et ses subjectz , s'il ne 
tenoit à elle et à eulx , comme avec quel aultre que ce fut 
des princes et estatz voz voysins , tant vous fussent îlz es- 
troictement alliez et confédérez. 

Lequel propoz, Sire, fut paysiblement escouté de ces 
seigneurs , et le secrétaire Cecille , se tenant au milliea 
d'eulx, le leur récita en anglois, et, après qu'ilz eurent 
quelque temps conféré ensemble , monsieur le dbic , pro- 
nonceant en langaige du pays aulcuns peu de motz , or- 
donna au milor Chamberlan de me les expliquer en fran- 
Qoys, qui furent, en substance, que eulx toutz vouloient, 
de tout leur pouvoir et affection, conserver la paix avec^ 
Vostre Majesté et avec vostre royaulme , et que ce qu'ilz 
désiraient meintennant le plus estoit de vous veoir bien d'ac- 
cord avec voz subjectz , et veoir leur Mestresse esclarcye 
d'aulcunes choses , qu'elle a eu grand occasion de doubter 
en ceste guerre ; mais , puysque je debvois aller le lende- 
main trouver la dicte Dame, ilz me prioient de luy faire la 
mesme remonstrance, et luy porter hardyment les chefs 
d'icelle par escript^ et ilz espéroient qu'elle m'y resp#n- 

droit avec toute satisfaction; ou, si elle ie eornmettoit a 
eulx , ilz raettroient peyne de me la donner si bonne , que 
j'aurois occasion de demeurer contant ; seulement me vou- 
loient dire qu'ilz estoient fort esbahys comme la guerre de 
France duroit tant, veu ce que je disois que vous ne pré- 
tendiez aultre chose, sinon de recouvrer l'obéyssance de 
voz subjectz , et que voz subjectz disoîent ne désirer rien 
tant en ce monde , que d'estre receuz à la vous randre avec 
l'acquit. de leurs consciences. 

Je ne leur ay respondu que bien peu de paroUes là des- 
sus , car aussi le temps ne le permettoit ; mais , estant , le 
jour après, allé trouver la dicte Dame au lieu de Lambet, 
aucpiel partant de Grenuich elle faisoit la première dynée 
de son progrez , et m' ayant ainsy que de coustume et en- 
cores plus bénignement receu , à cause des recommanda- 
tions et bonnes parolles que , par voz lettres du xvj" du 
passé vous me commandiez luy dire , qui certes sont venues 
bien à propoz , avec le récit des choses advenues au siège 
de la Charité, lesquelles on luy avoit desjà mandées en 
bien aultre façon qu'elles ne sont; je tay ay touché les mes- 
mes poinctz que j^avois remonstrez aus^ dictz seigneurs en 
parolles, possible, plus respectueuses, néantmoins bien 
fort expresses , pour luy faire cognoistre que vous aviez 
grande occasion de révoquer à offance et infraction de paix 
beaulcoup de choses, qui procédoient des siens, et de son 
royaulme. 

A quoy la dicte Dame estant préparée de responce, 
après avoir avecques tout respect et grande démonstration 
de faveur accepté voz recommendations , et monstre qu'elle 
avoit grand contantement de veoir que vous la teniez pour 
auHant vostre bonne seur comme elle asseuroit bien fort 

de l'estre , et désirer vostre prospérité, m'a diet que sur les 
praticpies que je luy all^ob d'ÂlIemaigne, elle ne me pou- 
voit dire sinon ce que, despuys six sepmaines une aultre 
foys elle m'en avoit respondu : c'est qu'elle n'y en avoit 
mené ny commandé d'y en mener aulcune, en quelque 
façon que ce fût, contre vous ny contre vostre coronne, 
et estât; et n'estoit pour non plus souf&ir en Angleterre 
qu'on y en menât pas une, que raysonnablementron peult 
juger estre contre la paix , laquelle elle vouloit de son costé 
meintenir ferme et asseurée avec Vostre Majesté; seule- 
ment elle avoit, là et icy, faict regarder à ce qui estoit be- 
soing de pourvoir pour se conserver elle, et son royaulme, 
et sa religion , qui estoit tout ce qu'elle m'en pouvoit dire , 
et [que] cdla se trouveroit toujour véritable ; et qu'au regard 
des aultres particuUaritez , elle commanderoit, comme elle 
commanda sur l'heure , à ceulx de son conseil de m'y pour- 
voir le plus au contantement de Vostre Majesté qu'il leur 
seroit possible. Puys me réitéra ce que, quelques jours 
auparavant, elle m' avoit dict que, puysque Dieu n' avoit 
voUu exaulcer son bon désir sur la paix de vostre royaulme, 
elle le prioyt à ceste heure d'exaulcer la prière, qu'elle luy fai- 
soit, que la guerre ne vous y peult uuyre en chose qui fût 
contre vostre grandeur et authorité; au reste qu'elle estoit 
bien ayse qu'au siège de la Charité , les choses n'y eussent 
tant succédé à vostre donmiaige conuneondkoit, et qu'elle 
vouldroit de bon cueur que voz subjectz , qui sont en armes , 
eussent , des deux costez , prins à bon escient la vraye cha- 
rité entre eulx. 

Et ainsy m' estant licencié bien fort gracieusement de 
la dicte Dame et des dicts seigneurs, après avoir sondé le 
plus avant que j'ay peu de leur intention , laquelle ilz m'ont 

Qssés moDStrée franche et bonne sur reniretennement de 
la paix, mais non si claire ny ouverte sur les aprestz d'Âl-* 
lemaigne , ny sur ceulx d'icy, comme je desiroys , je ne 
vous puys dire, Sire, sinon qu^ilz monstrent de temporiser 
et de guetter une occasion sur le succez qu'ilz verront de 
la guerre de France; dont je ne deffauldray ny d'office 
envers eulx à les contenir, aultant qu'il me sera possible, 
ny de dilligence envers Voz Majestez pour vous advertir 
toutjour de ce que je leur verray faire. 

Hier matin, la dicte Dame, touchant la restitution des 
biens des Françoys en son royaulme , expédia une lettre , 
signée de sa main , non du tout aulx termes de celle , que 
Yostre Majesté m'a envoyée, parce qu'il a semblé à son con- 
seil que cella ne se pourroit , d'ung costé n'y d*aultre , ainsy 
proprement exécuter, mais en la forme que verrez par la 
coppie que je vous en envoyé, et monstre Ton icy d'y vou- 
loir assés droictement procéder. 

11 y a eu, ces jours passez , quelque aparance de sublé- 
vation en Suiïoc et Norfolc, de laquelle ne sçay encores 
bien la cause; tant y a que jusques à dix sept principaulx 
aatheurs'd'icelle ont esté prins, mais les officiers du pays 
ont esté si dilligentz qu'ilz l'ont bientost esteinte. 

Les diflérans des Pays Baz demeurent encores en quel- 
que susqpens et y a commissaires depputez pour vandre aul- 
cunes prinses. Monsieur l'ambassadeur d'Ëspaigne a de- 
mandé audience , plus de huiet jours y a , qui ne luy a esté 
encores ottroyée; et ceste Royne s'esloîgne d'icy et est 
desjà partie de Richemoot , continuant son progrez , sanik 
la luy bailler. Néantmoins l'on ne parle au dict affaire que 
d'accord, et n'y a aparance qu'il y doibve avoir guerre 
entre eulx. 

Le faict de la Roy ne d'Escoce se va entretennant jus- 
ques au retour du S', de Bortyc et jusques à ce que le 
comte de Mora aura envoyé ses députez , auquel ceste Roy ne 
a naguières escript que s'il faict plus le long et le restif en 
cella, qu'elle advisera de procéder sans luy à raccommo- 
daient de la Royne d'Escoce et à sa restitution en son 
estât. Sur ce, etc. 

De Londres ce i" d'aoust 1569. 



A LA ROYNE. 

Madame , sur la pluspart des choses que je vous ay na- 
guières mandées par le S', de Vassal, je continue mein- 
tennant en la lettre du Roy dire à Yoz Majestez ce que j'ay 
dict et faict en icelles , pour davantaige les descouvrir, et 
quelz propoz j'en ay tenuz à la Royne d'Angleterre et aulx 
seigneurs de son conseil ; dont me semble , Madame , que 
ny de leurs bonnes parolles ny d'une partie de leurs dé- 
monstrations, lesquelz je ne veulx dire que ne soyent bonnes, 
je ne puys toutesfoys juger que leur intention soit tant à la 
paix , comme ce que je veoy qu'ilz font soubz main et à 
couvert monstre qu'ilz l'ont à la guerre; et ne puys 
cognoistre encores si mes remonstrances produyront aulcun 
fruict : tant y a qu'on a tenu sur icelles ung bien estroict 
conseil , mais je loue bien fort ceste vostre bonne et pru- 
dente résolution de vouloir avoir l'œil tout aussi ouvert à 
prendre garde ez lieux , où il est vraysemblableque ceulx cy 
pourroient dresser leurs premières entreprinses , comme si 
vous estiez en guerre ouverte avec eulx , et ne laysser pour- 
tant de leur donner de vostre costé, et prendre du leur, 

toute l'asseurànce que vous pourrez. De ma part, Madame, 
à la mezure que je verray, jour par jour, que leurs affaires 
se formeront, je ne fauldray d'uzer de toute la dilligence 
qu'il me sera possible pour incontinent le vous mander. 

Je suys allé prandre congé de ceste Royne quand elle 
s*est achemynée de Grenuich , et l'ay priée de trouver bon 
que je la peusse aller trouver en son progrez , s'il se offroit 
occasion de négocier aulcune chose d'importance avecques 
elle, ce qu'elle m'a fort libérallement accordé, et que je 
seray le bien venu en quelle part qu'elle sera , bien qu'on 
dict qu'elle n'avoit accoustumé de tretter d'affaires en 
ses voyages , et qu'elle ne donne volontiers audience aulx 
ambassadeurs oultre A/Vindezor, parce que la plus part 
de ceulx de son conseil ne sont plus lors avecques elle. 
L'on faict compte que sur la fin de ce moys elle pourra estre 
à Hamptonne, et puys passera en l'isle d'Ouic , et que son 
dict voyage durera envyron deux moys ; bien me vient on 
de dire , despuys une heure , qu'il se parle aulcunement de 
rompre son dict progrez. Elle m'a parlé et faict parler si 
souvant de M^ Norrys , son ambassadeur, et de madame sa 
femme, pour leur faire avoir bon trettement en France, 
que je suplie très humblement Vostre Majesté , de tant que 
telles personnes doibvent par droict estre exemptes et pré- 
servées de toute injure , les vouloir emparer pour l'honneur 
de leur Mestresse soubz vostre bonne faveur et protection ; 
et je suplieray le Créateur, après avoir très humblement 
baysé les mains de Votre Majesté, qu'il vous doinet. Ma- 
dame, en parfaite santé, très heureuse et très longue vie y 
et toute la grandeur et prospérité que vous désire. 
De Londres ce 1*' d'aoust 1569. 

Déclaration et promesse de la Royne d'Angle- 
terre , touGhant la restitmioa des biens des Françoys en 
son rûyaulme. 

La Rope , en considération de semblable promise et 
accord faict par le Roy Très Chrestien , son bon frère, pour 
le bien de ses subjectz , promect et accorde au dict Sei* 
gneur Roy Très Chrestien que les biens apartenant auk 
Françoys, qui ont esté miz et demeurent soubz arrest, en 
quelque lieu ou port que ce «oit d'Angleterre, estant en 
leur espèce , ou, s'ilz ne le sont , la vraye valleur d'iceulx , 
leur seront réallement randuz et dellivrez dans ung certain 
jour du moys d'aoust prochain , qui sera advizé , nonuné et 
accordé entre Monsieur le M aréschal de Gossé et Richard 
Patrie et Hugues OlBey, merchans de Londres, commis 
et envoyés par Sa Majesté pour conférer avec le dict sieur 
Mareschal sur la dicte restitution ; et que des dicts biens 
ainsy ajrestez , si le tout ou partie a esté miz hors d'arrest 
au proffict d'aultre que de ceulx à qui ilz aparttennent, en- 
semble des aultres biens , qu'iceulx Françoys monstreront 
et vériffieront sonunairement leur apartenir par de$à. Sa 
Majesté promect leur en faire administrer prompte justice , 
sommairement et de plain, sans figure ny longueur de 
procès , contre ceulx qui les ont prins et les détiennent, ou 
en sont coulpables , en faisant le Roy, son bon frère, tant 
sur la dicte restitution au dict jour qu'administration de 
justice, procéder de mesmes pour les Anglois m son 
royaulme. 

A Ricbemond le xxviij de juillet 1569. 

A ESTÉ ADJOUXTÉ PAR L£ S'. DE LA MOTHE FÉN£L0N , 

ambassadeur du Roy, ce qui s'ensuyt : 

Ayant la Majesté de la Royne d'Angleterre veu et leu la 
promesse, que le Roy, Mon Seigneur, a faict et signée de 
sa main le vuj" de juillet 1569, touchant la restitution des 
biens des Anglois en son royaulme , et désirant d'user de 
toute correspondance à icelle, l'a faicte regarder aulx sei- 
gneurs de son conseil, qui ont estimé estre mal aysé de pou- 
voir exécuter une promesse du tout semblable pour les 
Françoys en Angleterre; dont m'en ont faict remonstrer 
lesdifficultez suyvant lesquelles la Majesté de la dicte Dame 
a trouvé bon de faire une déclaration et promesse, signée 
de sa main, pour la restitution des biens des Françoys en 
son royaulme , en la forme qui est mise cy dessus, et que, 
jouxte la teneur d'icelle, les deux soyent exécutées en France 
et en Angleterre au profiBct de leurs communs subjectz ; 
et ainsy l'a accordé, au lieu de Richemond le xxvuj* de 
juillet 4569. 

V DÉPESCHE 

— da V* d'aoust 1569. ~ 
(^Em'oyee exprès jusques à Calais par Jehan Valet,) 

Emprunt fait en Anglelerre sur les joyaux de la reine de Navarre. — Ar- 
mement de plusieurs navires de guerre par les envoyés d'Allemagne et de 
la Rochelle. — Proposition faite aux Anglais de faciliter à leurs vaisseaux 
une descente en Normandie. — Troubles de SufFoIk, Norfolk et d'Irlande. 
— Préparatifs d'une nouvelle flolle marchande pour Hambourg. — Dé- 
marches dé l'ambassadeur d'Espagne afin d'obtenir audience. — Départ 
de sir Henri CUambrenant pour la Rochelle avec plusieurs volontaires. 

Au Roy. 

Sire, pendant que la Roy ne d'Angleterre a séjourné à 
Richemont, M', le cardinal de Chatillon, le vydame de 
Chartres, le S'. Du Doict et le S'. Dolovp, agent du 
prince d'Orange, ont esté souvant devers elle pour luy 
faire plusieurs sollicitations au contraire de ce que, en ma 
dernière audience, je l'ay instantment priée ne vouloir faire 
ny souffrir estre faict en son royaulme au préjudice de la 
paix. Sur quoy elle a assemblé ceulx de son conseil, les- 
quelz, à ce que j'entendz , n'ont ainsy entièrement résolu 
les choses comme les aultres desîroient , et ne m'ont du 
tout déboutté de mes justes remonstrances ; ce que je mé- 
tray peyne de sçavoir plus en particuUier et au vray. Tant 
y a que le dict sieur Cardinal a mené, durant ce séjour, les 
seigneurs de ce conseil faire bonne chère en son logis à 
Chin, et, ung jour de la sepmaine passée, luy et les aul- 
tres députez de la Rochelle ont aporté monstrer à la dicte 

Dame les bagues de la Royne de Navarre , lesquelles elle a 
esté curieuse de veoir, et aulcuns orfèvres ont esté appelles 
pour les priser : qui , à ce que j'euténdz , les ont estimées 
valloir soixante mil livres esterlin , c'est deux cens mil esr- 
cuz; etm'al'on dict qUe la dicte Dame s'est excusée de 
prester rien dessus, mais qu'on se retirât aulx merchans pour 
y trouver deniers , dont semble que W. Grassan , principal 
merchant de ceste ville , qui est néantmoins facteur de la 
dicte dame , ayt prins la charge de faire fornir sur icelles 
trente mil livres esterlin, c'est cent mil escuz; et crains 
bien fort , nonobstant aulcuns empeschemens que l'on y a 
miz j que la somme se trouvera : car il n'est possible de 
persuader qu'on puysse ny doibve empescher les particul- 
liers, qui veulent faire ce secours et assistance à ceulx de 
leur religion. 

Les quatre ourques, que j'ay cy devant mandé qu'on 
armoit en ceste rivière, seront prestes dans dix jours ; elles 
sont les mieulx artillées qu'il est possible, et pourra en 
icelles et eu deux aultres floyns, que de mesmes l'on 
écpiipe , si c'est pour combat de mer, plus de huict cens 
hommes , et si c'est pour mettre gens en terre , elles sont 
capables d'en transporter plus de trois mille à la foys. J'ay 
faict instance de ne les laysser sortir, et ay prié monsieur 
l'ambassadeur d'Espaigne de s'y opposer aussi de son costé. 
A quoy, pour mon regard, l'on m'a desjà aulçunement 
bien respondu ; mais je ne sçay si je les pourray arrester 
du tout, au moins les retarderay je tant que je pourray, 
et feray prendre garde à leur embarquement pour en don- 
ner adviz à M' . le maréchal de Cossé. J'ay sceu que quel- 
ques marinyers de Normandie sont venuz remonstrer à 
ceulx de la nouvelle religion, qui sont par deçà, comme 

il a esté retiré beaulcoup de gens de guerre de leur pays 
pour aller au camp, et qu'à ceste cause, s'ilz veulent en- 
treprendre de descendre en quelque endroict de leur coste, 
ilz n'y trouveront grand résistance. A quoy. Sire, je vous 
suplie très humblament de pourvoir; car il ne fault que 
bien peu d'aysance à ceuk cy pour. les convyer à nous mal 
faire. 

Ces conunancemens de sublévation , qui ont appareu en 
Suffoc et Norfolc, ont miz toute ceste court en pepe, et 
est Ton bien fort après pour descouvrir que c'est. Celle 
d'Irlande semble aller en augmentant, et enfin le comte 
d'Ormont y a esté dépesché en poste. Milor Sideney y a 
eu quelque commancement de victoire , où Ton dict qu'il 
a deffaict trois cens hommes; mais j'entendz qu'il n'y avoit 
que douze ou quinze soldatz , et que le reste estoit tout 
paysans qui ont esté surprins en ung vilage. 

Geulx cy préparent une segonde flotte pour Hemboui^, 
laqudle s'en va desjà chargée , la plus part sur navyres 
ostrelins , bien que les merchans de Londres ne se cou- 
tantent guyères de la première , parce qu'ilz n'ont encores 
vandu, à ce qu'ilz disent , que les gros draps de petite val- 
leur, et les fins draps de priz demeurent en séjour. 

L'ambassadeur d'Espaigne ayant Une foys demandé au- 
dience, et ne luy ayant esté accordée , a esté en dellibéra- 
tion de n'en demander plus ; mais ceuk qui portent le faict 
de son Maistre en ceste court , l'ont conseillé de la deman- 
der encores une foys, sans s'arrester à ces sérémonies, et 
qu'ilz espèrent la luy faire ottroyer, ce qu'il n'a ainsy pro- 
prement voUu faire , craignant un segond reffuz ; mais par 
prétexte de demander ung passeport pour une sienne dé- 
pesché en Flandres , il a envoyé sonder si Ton luy voul- 

droit accorder la dicte audience; je ne sçay encores que Iny 
aara raporté son homme. 

Le comte de Mora ayant mandé qu'il avoit assigné l'as- 
semMée du conseil d'Escoce au xxv* de juillet , pour accor- 
der de depputez et de mémoires , qu'on envoyeroit par deçà , 
a faict jusques à ceste heure retarder icy les affaires de la 
Royne d'Escoce; mais j'entendz que dans dix jours Ton est 
délibéré de procéder à l'expédition d'iceulx avec les dicts 
depputez s'ilz viennent , ou sans eulx si ne viennent pas, 
et d'y mettre une bonne fin. Sur ce , etc. 

De Londres ce v* d'aoust 1569. 



A LA ROYNE. 

Madame , par mes précédantes , du xxvij* du passé et du 
premier d'estuy cy, j'ay faict entendre à Yoz Majestez Tes- 
tât des choses de deçà le plus par le menu que je les ay peu 
sçavoir, lesquelles continuant estre encores de mesme, je 
ne vous mande en la lettre du Roy sinon ce que despuys 
est survenu , qui semble torner à la confirmation d'icelles. 
Et à cella j'adjouxteray seulement, Madame, que, ayantz 
ceulx cy naguières dépesché, d'ung costé le sire Gilles 
Grays en Hembourg sur ung vaysseau légier qu'ilz appel- 
lent le brigantin de la poste , et layssé aller de Taultre le 
sire Henry Chambrenant, luy quinziesme , vers ceulx de la 
Rochelle, non par exprès congé, mais comme de luy 
mesmes , pour estre néantmoins comme ung agent de ceste 
Royne en leur camp , aifin de luy escripre la vérité des 
choses ainsy qu'elles y adviendront^ parce qu'on conunence 
à n'adjouxter foy à ce qui s'en mande de dellà , ilz sont at- 

tandans , à ceste heure , nouvelles de ces deux endroictz , 
et tiennent cependant leur apareil et armement prestz ; et 
ne layssent pour cella de se porter toutjour gracieusement 
envers moy, avec toutz signes de paix , et je metz peyne 
de les y confirmer, et fays entre deux tout ce que je puys 
pour leur ester l'opinion de la guerre, à laquelle je vous 
ay mandé que je les veoy préparez. Je vays aujourd'huy 
trouver la dicte Dame à Otlan, où elle m'a assigné l'au- 
dience , et par les propos que je luy tiendray de vostre dé- 
pesche du xxvij* du passé , j'essayeray de tirer des siens 
ce que je pourray de son intention , et de bien disposer 
icelle envers vous et voz présens affaires, le plus qu'il me 
sera possible; aydant le Créateur auquel je prie, etc. 

De Londres ce v* d'aoust 1569. 

Lr DÉPESCHE 

— du X* jour d'aoust 1 569. — 
( Envoyée exprès jusques à Bouloigne par Jaques Blassé. ) 

Elisabeth, à la soIlicitatioD de Pambassadcur, prononce Tairêt des navires 
qui sont en armement pour le compte des envoyés d'Allemagne et de 
la Rochelle. — Efforts des protestants pour faire lever l'arrêt. — Nou- 
velle entrevue de l'ambassadeur et d'Elisabeth. — Instances de la reine 
pour une prompte pacification en France. — Elle se montre peu inquiète dn 
soulèvement d*[rlande. — Elle annonce que de nouveaux apprêts de guerre 
se font en Allemagne. — Déclaration des seigneurs anglais, que si la paix 
n'est pas bientôt rétablie en France, ils se joindront ouvertement aux pro- 
testants. — Retour des commissaires anglais envoyés à Rouen. — Hési- 
tation de la reine d'Angleterre , qui se tronye également engagée par ses 
promesses envers les deux partis qui sont en armes en France. 



Au Roï* 

Sire , ceulx qui sollicitent icy les affaires de ceulx de la 
Rochelle et des princes protestans , voyantz les qnatre our- 
ques , qu'ilz avoient armées dans ceste rivière , estre à mon 
instance mises en arrest , qui aultrement s'en alloient pres- 
tes pour partir dans huict jours , ont faict , lundy et mardy 
de la sepmaine passée, soir et matin, une extrême dilligence, 
envers ceste Royne et les seigneurs de son conseil , de faire 
lever le dict arrest et d'obtenir d'aultres provisions, qu'ilz 
pourcbassoient pour l'entretennement de leur guerre. Sur 
quoy, arrivant le mercredy à Otlan , je trouvay qu'ilz y es- 
toient encores avec grand espérance d'obtenir une pleyne et 
entière déclaration de ce qu'ilz demandoient. Néantmoins 
s'estantz ung peu retirez , les seigneurs du conseil sortirent 
II. '« 

à ia salle de présence pour tretter paysiblemeni avecquos 
moy des choses que j'avob à dire à leur Maistresse , à la- 
quelle incontinent après ilz m'introduyrent , et je cogneuz 
par le propos qu'elle me commança qu'il n'y avoit guières 
qu'elle avoit débattu du faict de ceste guerre avec monsieur 
le cardinal de Ghastillon ; car elle m'en parla tout soubdain, 
et travailla beaulcoup de descouvrir de moy si Vostre Ma- 
jesté estoit fermement résolue de vouloir mettre fin à ceste 
guerre et aulx différans de la religion par les armes. Sur 
quoy, sans m'advancer de rien, j'escoutay paysiblement 
son discours , lequel pour estre long je remettray, Sire, à 
le vous faire entendre par ung des miens que j'envoyeray 
bientost le vous réciter; seulement vous diray qu'il sem- 
ble que, du costé d'AUemaigne et d'icy, l'on envoyera de- 
vers Voz Majestez Très Ghrestiennes pour en sçavoir vostre 
intention , affin de veoir si la cause de la religion va sépa- 
rée de celle de Testât ou non , pour, puys après , faire là 
dessus une déterminée résolution en leurs affaires. 

Je fiz un particullier récit de Testât des vostres à la dicte 
Dame, tant de ce que Monsieur, frère de Vostre Majesté , 
s'alloit remettre en campaigne que de ce que ceulx de la 
Rochelle avoient exploicté de leur part, et de la nouvelle 
levée des Suysses , et de celles des gens de pied françoys , 
jouxte le contenu de voz lettres , luy touchant à propos 
ung mot du desplaysir que vous aviez d'entendre la sublé- 
vation de son pays d'Irlande, à quoy vous n'estiez prest 
de tenir aulcunement la main; ains au contraire, si vous 
y pouviez quelque chose pour la conservation de son estât 
et authorité au dict pays , vous me commandiez luy dire 
que vous vous y offriez de bon cueur. Et poursuyviz les 
aultresparticuUaritez, quej'avoisà luydire des choses d'Al- 

lemdîgne et de celles d'icy, de celles de la Rochelle et 
de la restitution des prinses , avec grand soing de la dis- 
poser envers vous et vos présens affaires , le mieulx que je 
le pouvois faire. 

La dicte Dame me respondit que , pour la confiance que 
Voz Majestez Très Chrestiennes monstriez avoir d^elle en 
voz affaires , en les luy faisant ainsy privéement communi- 
quer, elle se senloit obligée d'en désirer la prospérité , 
comme certes elle faîsoit, et vous prioyt de croyre que, 
demeurant la religion , de laquelle elle estoit , en son estât , 
elle desiroit au reste que vostre coronne et vostre grandeur 
et authorité, ensemble celle de la Royne, vostre mère, 
demeurassent aussi entiers et sans diminution comme elle 
le desiroit pour elle mesmes; et que la sublévation d'Irlande 
îi'estoit guyères dangereuse, car estoit chose assés ordi- 
naire à ces sauvage», de laquelle elle sçavoit desjà com- 
ment en debvoir sortir; qu'aussy aysé, disoit elle, fût il 
de remédier aulx troubles de vostre royaulme : néantmoins 
elle ne layssoit de vous estre aultant atténue de l'offre que 
luy faisiez en cella , comme s'il y alloit de la propre co- 
ronne d'Angleterre; dont me prioyt vous en présenter son 
meilleur salut et son bien exprès mercyement par mes pre- 
mières ;' et que , si vous aviez heu ceste bonne pensée pour 
elle à la conservation de son pays, qu'elle en avoit heu 
premier une aultre pour vous pure et droicte à la conser- 
vation du vostre , et s'estimeroit encores bien heureuse s'il 
luy en pouvoit venir une segonde en l'entendement, pour 
la mettre en termes , qui vous fût aultant agréable comme 
elle la vous desiroit bien fort utille; que touchant les choses 
d' Allemaigne , Quillegrey luy avoit escript qu'ung comte 
du pays , non à la vérité de ces grandz , mais bien ung 

des principaulx et plus estimée aulx charges de la guerre , 
luy avoit dict qu'il estoit très asseuré qu'une aultre levée 
d'Allemans, de pied et de cheval, estoit preste et qu'elle 
marcheroit bientost pour aller secourir la cause de leur re- 
ligion j comme avoit faict celle du duc de Deux Pontz ; et 
que , des quatre ourques dont je luy avois parlé , die les 
avoit faictes arrester; et pour la restitution des biens des 
Françoys , qu'elle en avoit signé une lettre , laquelle elle 
commanda sur l'heure au secrétaire Gecille de me la mons- 
trer et m'en bailler la coppie. 

Et ainsy, je me licentiay en bien fort bons termes de la 
dicte Dame; uéantmoins, au partir d'elle, retrouvant en- 
cores aulcuns de ces seigneurs dans la salle, l'ung des prin- 
cipaulx me dict , comme en riant , et toutesfoys en façon 
qui ne sembloit se moquer, que si nous ne sçavions avoir 
la paix avec les nostres, ilz ne la pourroient ny vouldroient 
avoir avecques nous; et adjouxta avec sèrement , et comme 
homme qui sembloit y avoir regrect , que si Yostre Majesté 
menoit cecy à l'extrémité des armes , qu'il voyoit que les 
choses n'yroient bien entre ces deux royaulmes. Et despuys, 
j'ay entendu que Dolovyn a mandé continuer Taprest des 
ourques, et qu'il espère avant quinze jours faire lever l'ar- 
rest d'icelles, lequel terme je crains bien fort que se ra- 
porte au temps qu'iiz entendent que ces aultres Âllemans 
commanceront de marcher , ^ qu'iiz veulent lors mettre 
tout le reste de leur apareil en mer. Hz dépeschent promp- 
tement deux des grandz navyres de guerre pour conduyre 
la segonde flotte qui va en Hembourg, et les dix aultres , 
qui sont prestz , demeurent dans la rivière de Rochestre , 
oultre ung bon nombre d' aultres qui sont en équipaige dans 
divers portz de ce royaulme. Je-ne seray cependant ny pa- 

resseux , ny endormy sur leurs actions , à mettre en be- 
soigne tout ce que je pourray pour les modérer, et au moins 
pour les vous mander d'heure à aultre, ainsy que je les 
verray advenir. 

Les merchans qui estoient allez à Roan sont revenuz , 
qui font ung très bon rapport de M', le mareschal de Cossé 
et de ceulx avec qui ilz ont eu affaire. Il est venu deux 
aultres merchans françoys avecques eulx; je les ay toutz 
ouys parler et semble que les dîfférans et difficultcz qui se 
font , des deux costez , se pourront aulcunement accom- 
moder. Il avoit esté respondu au secrétaire de monsieur 
l'ambassadeur d'Espaigne que son maistre pourroît venir à 
l'audience quant il luy platrroit , et despuys estant renvoyé 
pour sçavoir l'heure d'icelle , l'on luy a opposé nouvelles 
diificultez qui mettent la matière en longueur. L'on n'at- 
tend que l'arrivée de ceulx qui, en l'assemblée de S* Jehan- 
sthon le xxv^ du passé, ont esté depputez par le comte de 
Mora pour venir icy, affin de procéder incontinent après 
au faict du restablîssement de la Royne d'Escoce. Sur 
ce, etc. 

De Londres ce x* d'aoust 4569, 

L'on me vient d'advertirque ceste levée de reytres, dont 
ceste Royne m'a cy dessus parlé , se faict par des nepveuz 
du feu duc de Deux Pontz , oultre celle du duc de Cazi- 
mir, et que par lettres de Quiliegrey, du xxij*' du passé , l'on 
a adviz qu'ilz marcheront aussitost que xnij mil livres es- 
terlin , c'e&t envyron quarante sept mil escuz , restans de 
xl mil livres esterlin, dont souvant j'ay faict mencion, se- 
ront fornyes, lesquelles seront bientost prestes. Je mettray 
peyne de sçavoir plus au vray ce qui en est. 

A LA ROYNE. 

Madame, ce que j'escriptz présentement en la lettre du 
Roy est pour vous représanter toutjour Testât auquel me 
semble que continuent les choses de deçà, et le jugement 
qu'on peult faire à quoy elles deviendront , sellon les pro- 
pos que la Royne d'Angleterre et les seigneurs de son conseil 
m'en ont tenu, qui certes monstrent , elle et eulx, d'estre 
en perplexité comment ilz pourront satisfaire aulx contraires 
promesses, qu'il semble qu'ilz ont faictes aulx deux parties ; 
sçavoir, à Yoz Majestez Très Chrestiennes de persévérer eit 
la paix et aulx aultres d'estre ai^ec eotx en ceste guerre , 
avec lesquelz on voyt bien desjà qu'ilz sont de volonté et 
de plusieurs secours , que soubz main ilz leur ont baillé et 
baillent encores toutz les jours; mais les aultres, ne se 
contantans de cella, les pressent de se déclairer davan- 
taige ouvertement pour leur cause ^ estimans que cella 
portera grand faveur , et bien fort grand dommaige à la 
vostre; à quoy. par leurs apprestz ilz monstrent certes se 
disposer, bien que leurs parolles, mesmement celles de la 
dicte Dame, ne sont rien moins qu'à la déclaration de 
guerre , dont est mal aysé de préveoir au vray ce qu'ilz fe- 
ront ; et croy que eulx mesmes se l'ont encores plus expres- 
sément déterminé que de commettre leurs entreprii»es à 
ce que le temps et l'occasion leur présentera. La dicte Dame 
a respondu résolument qu'elle ne prestera poinct d'argent 
sur les bagues de la Royne de Navarre , laquelle responce 
a esté pour satisfaire Vostre Majesté et contanter aulcuns 
de ce conseil ; mais en effect le sieur Grassan faict secrecte- 
ment toute la dilligence qu'il peult , pour trouver en ceste 

ville les xxx mil livres esterlin , dont en mes précédantes je 
vous ay faict mencioo;. : et ainsi , la pluspart des choses qui 
s'obtiennent, icy et en Allemaigne, au proffict de ceuk de 
la Rochelle , sur le crédit et moyen de la dicte Dame , 
se mènent sans le sceu d'aulcuns principaulx de ce conseil, 
et quelque foys sans celluy mesmes de la Royne , et sou- 
vant contre l'intention d'elle et d'eulx , et si secrectement 
que je suys en grand peyne de les descouvrir. Il est fresche- 
ment arrivé de la Rochelle ung Allemant , et en sa com- 
paignie ung Françoys , de qui je ne sçay encores le nom , 
qui ont aporté toutz deux plusieurs lettres de leur camp à 
ceste Royne et aulx seigneurs de son dict conseil; je met- 
tray peyne de sçavoir que c'est, et prieray atant le Créa- 
teur, etc. 

De Londres ce x* d'aoust i569. 

LU* DÉPESCHE 

— du XV* jour d*aoust 1509. — 
(Envoyée exprès jusques à taUiis pai^ Pierre BordiUon,) 

Continuation de r^rroement des navires dont l'arrêt a été prononjcé^ — Dé- 
tails sur la nouvelle flotte destinée pour Hambourg. — Résultat de ras- 
semblée de Saint-Johnstown en Ecosse.' — Refîis fait par le comte dé 
Murray de consentir à aucun accord avec Marie Stuart. — Arrivée à 
Londres des déclarations touchant la cession que la reine d*Écosse est ac- 
cusée d'avoir faite de ses droits aa trône d'Augleterre. — Nouvelles de 
la RocheHe. — Grandes espérauces des protestants de France. — Lettre 
de M, d^ Chatiîbon à un> seignettr anglais. — Jtelalion envoyée par ceux 
de la Rochelle à Elisabeth, de leurs opérations militaires depuis leur jonc- 
tion avec le duc de Deux-Ponts. — Combat de la Roche-Abeille- — Dé- 
fense de Niort. — Défaite des capitaines Richelieu et Lancereau. — Prise 
de Chabanois par l'amiral dje Coligni. — Siège de Lu»gnan. — Déclara- 
tion des protestants» qu'ils ne demandent qu'un dernier édit de pacifica^ 
tion. — Nouvelle ordonnance de la reine d! Angleterre contre les. pirates. 

Au Roy.. 

Sire, cest apareil des quatre ourques et dies trois aultres 
vaysseaulx, qui debvoient sur la fin de la sepmaine passée 
sortir de la rivière de Londres , ainsy que je le vous ay 
xnandé parmes précédantes, mons'troient s'adresser ou contre 
joz subjectz, ou sur quelque endroict de votre royaulme, 
parce que les S", de Jumelles, Du Dotct, de Launay de 
Bretaigne, le jeune Mouy, Sainct Fale, rAUement na- 
guières revenu de la Rochelle, et aulcuns aultres Fran- 
çoys, se randoient conducteurs du S^ Dolovyn, général 
de la flotte; dont s' estant trouvé le dict Dolovyn et ses 
ourques en arrest , eulx aussi sont demeurez arrestez jus- 

ques icy : mais ne tiennent pourtant leur entreprinse dé- 
layssée, ains se préparent toutjourpour Taschever, ayant 
desjà miz les armes, les monitions, pouldres, vivres et en- 
cores quelques enseignes j que je présupose estre de ces 
compaignies des Flamans qu'ilz prétendent s'embarquer, 
et plus de cent cinquante pièces de fer de fonte , tout de- 
dans leurs vaysseauk , et sollicitent au possible de faire 
lever le dict arrest : ce que je crains bien fort qu'ilz ob- 
tiennent, car j'entendz qu'à icelluy Doloyvn, quant il a 
dressé son équipage, le capitaine Peletan, lieutenant de 
l'artillerye, luy a promiz fornir de la Tour quelque quan- 
tité de pouldres , ung nombre de piques et de haquebutes , 
et il asehapte des eorseletz à la ville , qui n'est sans que 
aulcuns de ce conseil luy tiennent la main en cellai^'les- 
quelz, possible, n'en advouhent rien, meintennant que la 
chose est descouverte , néantmoins ilz s'esforceront de faire 
que l'entreprinse ne réuscisse vayne, comme desjà semble 
qu'on veuille permettre à icelluy Dolovyn de sortir, en 
baillant caution ou bien prenant la moictié des mariniers 
qui soyent de ce pays : à quoy il dict qu'il ne veult condes- 
cendre. Je feray tout ce qu'il me sera possible pour l'em- 
pescher, et cependant Vostre Majesté fera , s'il luy playt , 
advertyr en la coste de Normandie et Picardie qu'on se 
tienne sur ses gardes , et aussi à Brest et à Bourdeaulx ; 
car il a esté tenu propoz entre eulz de ces deux lieux. 

La première flotte, queceulx ci avoient envoyé en Hem- 
bourg est desjà de retour dans ceste rivière, et dict on qu'elle 
vient assés bien pourveue de merchandises aschaptées de 
dellà , ce qui contante aulcunement les merchantz , et faict 
ung merveilleux playsir à ceulx de la nouvelle religion , 
qui remonstrent par ce conunancement de traffic qu'on se 

pourra dorsenavant passer d'aller ea Envers. Les navyres , 
qu'on disoit que le duc d' Aire avoît faict armer en Oiande 
et Zélande, n'ont monstre aulcun semblant de les em- 
pescher; dont ceste segonde flotte pour le dict Hembourg, 
qui est d'envyron xirv yaysseaulx, s'en va partir plus 
eoufidentmeut le xxv^ de ce moys , soubz la conduiete de 
deux seulz uavyres de guerre de ceste Royne, affrettez et 
avitaillez aulx despens des merchans, comme asseurez qu'ilz 
ne trouveront point de rencontre, bien qu'il semble que 
l'entremise d'accorder les différantz des Pays Bas soit, des- 
puys qudques jours , ung peu réfroydie ; et ceulx cy passent 
toutjour oultre à faire vaudra les merchandises des Espaî- 
gnolz, dont en a esté vendu, despuys kuict jours, pour 
XX n^escuz en ceste ville, qu'on les estime valloir phis 
de soixante mille. Je crains fort que l'argent de la dicte 
vante aitle à r^tretennemeoft de la guerre de France ou 
aulx levées d'AUemaigne. 

J'entendz que le comte deMora , encor qu'il ayt proposé 
le faict de la Royue d'Escoceen termes indîfférantz, qui 
semMoient laysser le libre jugement d'icelluy à ceulx de 
l'assemblée tenue à S^ Jeansthon le xxv^ du passé, a 
néantmoins faict, par les voix et suffrages de ceulx de son 
party, qui s*y sont trouvez en plus grand nombre que les 
aultres, que rien n'y ayt esté d^erminé à l'advantaige de ia 
dicte Dame , et a envoyé ung simple messagier devers ceste 
Royne pour s'excuser de ne pouvoir entendre à nul expé- 
diant de la restitution de la dicte Rope d'Ëscoee, sans 
offancer sa conscience rt sans préjodicier au petit Roy, son 
Maistre, et an bien du paysf et qu'il estime l'avoir desjà 
assés estably pour le pouvoir deflandre par la force : ce que 
monsieur Vévesque de.Roz a c^iHon que neseraaprouvéde 

ceste Boyne ny de eeulx de son cotisai; dont, dans peu 
de jours, nous en sçaurons la résolution , car je m'en vays 
pour cest eflect, et pour la restitution des prinses, trouver 
demain la dicte Dame , estantz l'excuse du dict comte de 
Mora et la déclaration de Voz Majertez, touchant le titre de 
ce royaulme , arriyez à poinct four estre eu mesme temps 
trottez et débatuz avec la dicte Dame et les seigneurs de 
son consul. Sur ce, etc. 

De Londres ce xv* d'aoust 4569. 

Je viens tout présentement d'estre adverty qu'il a esté 
mandé à monsieur l'ambassadeur d'Espaigne, qui est icy , 
qu^il aura audience , quant il vouldra , de ceste Royne , en 
faisant aparoir qu'il ayt receu lettre du Roy Catholique, 
despuys celle que la dicte Dame luy a escript cest yver en 
latin. Je ne sçay encores si le dict sieur ambassadeur ac- 
ceptera la dicte condicion. Je vous envoyé la coppie d'une 
nouvelle proclamation que la dicte Dame a faicte contre les 
pirates. 

A LA Royne. 

Madame, j'ay miz en la lettre du Roy les particullari- 
tez , qui servent de principal argument pour la dépesehe 
que je fays présentement à Yoz Majestez , demeurant le 
reste des choses d'icy au mesmes estât que je vous ay ua* 
guières mandé , du x^ du présent, et ne fauldray de vous 
escripre toutjour ce que, jour par jour, je verray advenir de 
plus ou de moins en icelles. Gella vous diray je, iey, da- 
vantaige, Madame, que l'AUemant et le Françoys, naguiè- 
res arrivez de la Rochelle , semblent estre principallement 

venuz pour rq)résanter Testât de leur armée et de leurs 
affaires à ceste Royne , et solliciter quelques deniers , qu'ilz 
attandent de ce royaulme. Hz ont distribué plusieurs let- 
tres , dont par Textraict de l'une , qui est de monsieur l' Ad- 
myral , et d'ung discours , lequel à grand difficulté j'ay 
recouvert, Votre Majesté verra de quelle façon ilz parlent 
de leur faict , et seray bien ayse d'estre advisé s'ilz ont en- 
voyé à Yoz Majestez la remonstrance dont ilz font men- 
cion en icelluy' ; car ceste Royne m'en a parlé fort expres- 
sément ainsy que je le vous [ferai] plus à plain entendre 
par ung des miens , que sur aultres occasions je dépesche- 
ray devers Voz Majestez , aussitost que le S', de Vassal, 
que je vous envoyay sur la fin du mois passé, sera de re- 
tour. Le dict Allemant s'enreva à la Rochelle et dict on 
qu'il est à ce comte de Mensfelt , qui est avec eulx , lequel 
est pensionnaire de ceste Royne. 

Le conseiller Cavaignes a faict quelque semblant de 
vouloir aussi repasser à la Rochelle , pour aller prendre 
la charge qu'avoit au dict lieu le conseiller Rourg son beau 
frère, qu'on dict estre despuy naguières décédé. Je ne 
sçay encores s'il partira. Toutz ceulx cy de la nouvelle re- 
ligion se monstrent, à ceste heure , grandement relevez en 
l'espérance de leurs affaires, faisans estât que Poictiers 
sera prins, et que ceulx de dedans, voyans ne pouvoir 
estre secouruz , ont desjà commancé de parlementer; que 
l'armée dû Roy ne pourra de long temps estre rassemblée, 
et que cependant la leur aura exploicté beaulcoup de choses 
à leur proffict; et que bientost le renfort, qu'ilz attandent 
encores d'AUemaigne, entrera en France, pendant que les 

X. Cette pièce se trouve jointe à la liv* Dépêche. Fojvz p. 179. 

anltres princes catholiques ne s'esmeuvent gaiëres chaulde- 
ment pour réprimer leur entreprinse. Sur ce , etc. 

De Londres ce xv* d'aoust 1569. 

COPIE d'une lettre ^portée de la ROCHELLE. 

Monsieur, ayant entendu par toutes les dépesches que 
m'a faictes monsieur le Cardinal, mon frère, et mesmes 
par la dernière que m'a aportée M', du Puench , de quelle 
bonne volonté et affection vous embrassez les affaires qui 
se présentent par dellà pour le bien de ceste cause, et la 
bonne assistance que vous donnez en iceulx à mon dict sieur 
le Cardinal , davantaige ce que vous faictes , à toutes occa- 
sions, pour son particuUier, je n'ay voUu faillir, par ce 
pourteur s'en retournant , de vous en faire ung bien fort 
affectionné remercyement, attandant que Dieu me donne 
le moyen de le pouvoir recognoislre en quelque bon en- 
droict envers vous ou les vostres , lequel s' offrant vous vous 
pouvez asseurer. Monsieur, que je mettray peyne de ne de- 
meurer ingrat de tant d'obligation que nous vous avons , 
lesquelles néantmoins je vous prieray d'accroistre partoutz 
les auitres playsirs que vous nous pourrez faire cy après; 
car ayant la charge que nous avons sur les braz à supor- 
ter, vous sçavés que nous aurons, tant qu'elle durera, 
bon besoing de l'ayde , faveur et assistance de Sa Majesté, 
ce que vous estant assés cogneu que nous ne pouvons avoir 
du mal à faulte d'estre secouruz que vous ne vous en sentiez 
bientôt après, je ne m'estendray, avec le bon zèle que je 
sçay que vous avez à ce qui nous touche, à vous faire ceste 
plus longue que pour me reccommander bien affectionnée- 

ment à vostre bonne grâce et suplier Dieu vous donner, 
Monsieur, en sancté , augmentation des siennes. 

Et est escript par postille — du camp de Busserolles , 
ce VI' jour de jinllet 1569. 

Et plus bas, 

Vostre entièrement bon amy 

Ghastillon. 

OieMSOURS ENVOYÉ DE LA ROCHELLE A LA BOTNB d' ANGLETERRE. 

Parce que nous ne voulons faillir, par toutes les com- 
moditez et occasions que nous pourrons avoir, de tenir la 
Majesté de la Roy ne d'Angleterre au vray advertye, et 
Messieurs de son Conseil, de Testât de noz affaires de deçà, 
comme il est très raysonnable , tant pour le regard des obli- 
gations que nous luy avons, que pour la connexité de la 
cause commune et chrestienne , que nous soubstenons au 
priz de noz vies et biens , nous avons advisé d'envoyer à 
monsieur le Cardinal de Chastillon ce petit discours, pour 
faire entendre à Sa Majesté comme, après que nous fnsmes 
advertys du passaige du feu duc de Deux Pontz à la Cha- 
rité , avec les forces qu'il avoit tant J'AUemans que de 
Françoys, et qu'il s'acheminoit pour nous venir joindre, 
et que Monsieur, frère du Roy, avoit joinct les forces de 
M'. d'Aumalle, qui dellibéroient d'empescher les passaiges 
au dict feu sieur Duc, il fut advisé d'aller audevant d'icel- 
luy, et de passer la Vienne, et de marcher jusques au- 
près de la ville de Limoge^, où on leur assigna le rendez 
vous, affin de les recuillir le plus tost qu'on pourroit; et 
que pour cest effect messieurs l' Admyral et de La Roche- 

foueault prendroiefit Tesiite de nostre armée , priocipalle- 
ment de l'arquebouzerie, pour le grand besoin qu'en avoît 
le dict feu sieur Duc pour passer les détroictz , où s'estans 
acheminez les dictz sieurs Admyral et de La Rochefou- 
cault , ilz furent advertys que le dict feu sieur Duc avoit 
desjà passé la dicte rivière de Vienne , et qu'il estoit logé 
à deux lieues de la mayson d'Escars, où le logis du dict 
sieur Admyral fut faict : lequel, sans s'arrester en son dict 
logis, passa oultre pour aller trouver le dict feu sieur 
Duc, auquel il ne peult parler, à cause qu'il estoit à l'extré- 
mité de sa malladie, dont il morut peu d'heures après; qui 
est chose, qui doibt bien estre à jamais remarquée comme 
UDg singulier et expécial œuvre de Dieu , qui ayt voUu 
faire ceste grâce, et donner moyen à ce prince de traverser 
tant de pays avec ung grand attirail d'artillerye, d'infan*- 
terie et de bagaiges , et à la teste et veue d'une grand ar- 
mée , et de passer tant de rivières, tant de lieux et détroictz 
diiBcileset périlleux, et telz qu'il n'est mémoire qu'armée 
en ayt jamais passé de semblables, et par où, à grand peyne, 
peult on dire qu'une seule charrette eust peu passer, de fa- 
çon qu'il semble que cella soit ung songe à ceulx qui ne 
l'ont poinct veu; et qu'estant hors dedangier, et au lieu 
où il souhaytoit , pour secourir les esgUzes de ce royaulme , 
le jourmesmes Dieu l'ayt vollu retirer à soy ; et qui plus est 
que sa mort n'ayt aporté aulcun changement ou nouvel-- 
leté en son armée, qui ayt peu empescher qu'on n'ayt tel- 
lement négocié et accordé avec les chefz , colonnelz et 
reytres de la dicte année , sur les difficultez qui s'offroient , 
et qu'en bien peu de jours on ne les ayt randuz contantz , 
tant pour le regard de leurs payemens et sur les aultres 
faictz qui se pou voient révoquer en doubte; ce que fut faict 

à S^ Yriès la Perche; pendant lequel séjour, Monsieur, 
frère du Roy, ayant joinct ses forces d'Itallie, se vollut 
aprocher avecques son armée à deux lieues près de nous, 
où il fut résolu de l'aller veoir, et d'essayer de le combattre ; 
et ayans trouvé en teste près de leur logis, en ung pas- 
saige où il y avoit ung ruysseau et des marescaiges , le 
S'. Strossy, colonnel général des bandes françoyses, logé 
avec toute la fleur de leur infanterie , il fut tellement chargé 
qu'il fut prins prisonnier, son lieutenant thué et ses meil- 
leurs capitaines , et de cinq à six cens soldatz , sans que ja- 
mais le reste de leur armée, qui voyoit jouer le jeu, se 
vollût mettre en campaigne ny faire contenance de soubs- 
tenir leur infanterie; et n'eust été que , tout ce jour là, la 
pluye fut si extrême et si grande que noz harquebouziers 
ne pouvoient plus jouer, il y a bien aparance que l'exécu- 
tion eust esté beaulcoup plus grande, et eust miz fin aulx 
difiiérantz d'une part et d'aultre. Mais puysqu'il a pieu à 
Dieu que les choses soyent passées de ceste façon , nous 
avons assés d'occasion de le louer et remercyer, et de nous 
contanter. Despuys , on séjourna encores ung jour au lieu 
de S*. Yriès pour veoir s'il ne prandroit point d'envye aulx 
ennemys d'avoir leur revenche ; et , voyans qu'au lieu d'en 
faire quelque contennance, ilz ne comparoissoient plus des- 
puys ce temps là, et qu'à ceste cause, il estoit besoing 
de prendre séjour en quelque pays fertil , où noz reytres 
peussent se reposer et rafreschir du travail de leur long 
voyage, on fit marcher l'armée du cousté où nous sommes 
à présent, delliberez et résoluz de cercher toutes les occa- 
sions pour attirer nos dictz ennemys au combat , comme la 
chose que nous souhaitons et desirons le plus. 

Le mardy, xnij* de juing, le S', du Lude, et grande 

compaignie de cavallerye et infanterye , avec qaatre canons 
et deux coUevrines, commancèrent à battre Nyort, place 
assés mauvaise et mal aysée à fortiffier, en laquelle le 
S^ de La Brosse estoit cappitaine, et y avoit assés peu 
de soldatz ; ce qui fat la principalle occasion de faire en- 
treprendre au dict S', du Lude de l'assiéger, mais le ca- 
pitaine Puyviault , malgré les ennemys , y entra avec bon 
nombre de soldatz , et soubstint deux assaultz fort furieulx, 
que donnèrent les ennemys le premier de ce moys, des- 
quelz y est demeuré mil ou douze centz ; et ne fault oblyer 
que les femmes y ont faict plus de debvoir qu'on ne pouvoit 
espérer de leur sexe. Entre toutz, les dictz La Brosse et 
Puyviault y ontacquiz grande réputation , estantz toutjours 
à la bresche, où, encores qu'ilz fussent blessez en plu- 
sieurs endroictz , ilz ont repoussé les ennemys avec si grand 
perte de leurs gens , et tel estonnement et confuzion , que, 
entendans d'aultre part que le secours, que nous envoyions 
à ceulx de dedans , estoit prochain, ilz levèrent le siège si 
hastivement, le sabmedy ij*" de ce moys, qu'ilz ont laissé 
ung de leurs canons. Monsieur de Telligny, qui conduysoit 
le dict secours , lequel estoit de huict cornettes de Françoys 
et quatre de reytres, les a poursuyviz de si prez, que, 
n'ayantz eu loysir de gaigner Poictiers , ilz ont esté con- 
trainctz retirer à S*. Maixant le reste de leur artillerye , 
avec leur infanterie et cavallerye à Partenay, et meinten- 
nant les tient serrez de si prèz et encloz (leur empeschant 
les vivres, cependant que nostre camp s'aproche), qu'il est 
mal aysé qu'ilz se puissent saulver. 

La nuict du mercredy. M', de La Noue, gouverneur de 
Kochellois , ayant assemblé quelques forces de son gouver- 
nement, sortit de la Rochelle pour aller secourir le dict 
II. " 

Nyort, et fut adverty que à Frontenay Labattu, distant 
de trois lieues du dict Nyort , les compaignies des capi- 
taines Richellieu et Lancereau estoient logées , lesquelles 
il surprint si à propos qu'il en fut tliué envyron trois cens 
et plus de deux centz chevaulx prins. 

Le jeudy vij% monsieur TAdrayral print par force Cha- 
banois, où tout fut miz eu pièces, réservé le capitaine 
nommé La Planche. Luzignan est roeintennant assiégé 
et sur le poinct d'estre emporté, de là nous espérons 
aller devant Poictiers. 

Le comte de Mongommery , avec les Yiscomtes, est party 
de Montauban et a donné jusques dedans les portes de 
Thoulouse, et ruyné l'abbaye de S*. Jean Roch, qui est 
aulx faulx bourgs avec grand estonnement de toute la 
ville. 

Et pour ce que nous avons eu toutjour en singulière 
recommendation de justifiBer noz actions de plus en plus , 
et faire toucher au doict et à l'œil l'équité et justice de 
ceste cause , encore qu'elle doibve assés estre cognue et 
manifeste à tout le monde , il fut advisé , quant nous eus- 
mes accordé avec noz reytres et faict leur payement, de 
dresser et envoyer une remonstrance au Roy, meintennant 
que nous avons, avec l'ayde et assistance divine, assés heu- 
reux succez et aparance d'advantaige sur noz adversaires, 
pour estre aussi, cy après, publiée par toute la chrestîenté, 
allin qu'on cognoisse de quel pied nous marchons en ce 
faict ; et si nous sommes menez et poussez pour aultre fin 
que pour la conservation de la liberté de noz consciences, 
de nostre religion , de noz honneurs , et de noz vies , et 
de noz biens ; et s'il tient à nous qu'on ne paciOie les 
troubles qui sont en ce royaulme. Ce qui servira pour 

ceuk , lesquelz mal advertys ou passionnez , publient que 
nous voulons attempter à Testât duquel nous avons tout- 
jours esté aultant zélateurs et desireulx que noz ennemys 
en ont esté envyeulx et marrys, et [qu'ilz ont] troublé le 
repos et tranquillité d'icelluy. 



OBDOIVNANCE FAICTE PAR LA ROYNE D ANGLETERRE 
CONTRE LES PIRATES. 



La Majesté de la Royne entend que j combien que , par ses pre- 
mières ordonnances et proclamations , il ay t été notiffîé à ses sub- 
jectz , fiomméement aulx ofGciers de ses portz , de arrester les pi- 
rates et faire cesser toutes piileryes, si est ce que quelque nombre 
de vaysseaulx, armés et conduictz par certaines désordonnées per- 
sonnes, de diverses nations, hantent encores toutjours les mers 
«stroictes^ «t ressortent secrectement en petites criques et places 
secrectes de ce royaulme , pour y prandre vivres et aultres choses 
à eulx nécessaires , et se font licencier de se mettre en mer pour 
donner couverture à leurs entreprinses, afSn qu'ilz ne soyent prins 
comme pirates/ 

Pour à quoy remédier, et affin que ce prétexte ne puisse, en 
aulcune manière , ayder à telles personnes à commettre leurs pii- 
leryes, ny à ceulx qui, pour leur gain particullier ou en faveur 
d'iceulx, les vouldroient favoriser soubz une fainte prétention d'igno- 
rance , 

Sa Majesté estroictement charge et commande à toute manière 
d'officiers et ministres ayantz gouvernement et charge dans aulcun 
port de ville , ou ayantz authorité de faire depputez soubz eulx en 
aulcune petite crique , de quelque part que ce soit , que dorsena- 
vaut il ne soit souffert à aulcunes personnes, vennantz de la mer, 
d'avoir vivres , monitions ou aultres choses nécessaires pour eulx , 
leur compaignie ou vaysseaulx , s'ilz ne sont notoirement cogneuz 
estre de l'équipage des vaysseaulx merchandz, passagiers, ouy 
pescheurs, ayantz affaire par deçà; deffendant en oultre de rien 
achapter ou recepvoir , directement ou indirectement, des dictes 
personnes vennantz de la mer, jusques à ce que les merchandises 
ou biens ayent esté aportez et miz à terre , et aulx places accotis- 

tumées sellon les lois de ce royaulme , avec le consentement des 
officiers des coustumes , et que toutz debvoirs ayent esté payés pour 
iceulx , sellon Tusaige des merchandz , sur peyne à ceulx qui fe- 
ront le contraire ou qui en seront consentz, d'estre miz en prison 
et y demeurer jusques à ce que inquisition aura esté faicte (sellon 
les loix de ce royaulme) d'eulx et de leurs faictz, comme en cas 
de pilleryes, et d'estre jugez et puniz comme pirates, ainsy que 
par les loix sera ordonné ; et quiconque donnera information de 
ce contre aulcun officier des coustumes ou quelcun de ses deppu- 
tez , et le pourra prouver , et [si] il est capable d'exercer le dict of- 
fice^ il le jouyra , ou aultrement sera deuhement et libérallement 
récompensé selon ses mérites. 

Davantaige Sa Majesté veult et entend que toute sorte d'officiers , 
et expéciallement Gardes des portz , Visadmyraulx , Gonnestables et 
Capitaines des chàtaulx, assis dessus la mer, et toutz aultres , ayantz 
office en portz de ville ou places à prendre terre , respondront par 
cy après, à leur plus grand et extrême péril, de faire leur dilli- 
gence en leurs jurisdictions , de s'enquérir , mettre guet ; et par ce 
moyen apréhender toutes navyres de personnes qui hantent la mer 
avec vaysseaulx armez , et n'estantz pas merchantz aparans , et en- 
tièrement arrester toutz aultres qui équiperont leurs vaysseaulx en 
guerre , exepté seulement ceulx qui seront notoirement cogneuz 
estre ordinaires merchandz , passaigiers ou pescheurs ; et de n'ad- 
louer dorsenavant ou admettre aulcune allégation de licence à na- 
viguer sur la mer avec vaysseau armé, à personne, quelle qu'elle 
soft , si ce n'est à ceulx qui sont bien cogneuz apartenir à Sa Ma- 
jesté , et qui peuvent estre envoyez en mer pour la tenir libre de 
pirates. 

Et si quelcun est trouvé coulpable ou manifestement négligent à 
cella , Sa Majesté leur faict entendre qu'ilz seront puniz avec telle 
sévérité que l'exemple en demeurera cy après aulx aultres pour se 
garder d'offancer en mesme cas. 

Donné à Otlan le iij« jour d'aoust 1569, à l'unziesme an du 
règne de Sa Majesté. 

LUr DÉPESCHE 

— du XXII® d'aoust 1569. — 
{Envoyée exprès jusques à Calais par OlU^yer Ckampernon.) 

AnÎTée en Angleterre des députés envoyés de Rouen pour traiter de la 
restitution des prises. — Bonne réception qui leur est faite. — Espoir 
qu'un accord ne tardera pas à être conclu. — Plainte de l'ambassadeur h 
Elisabeth, au sujet de Tarmement des navires qui se continue, malgré 
l'arrêt qu'elle a ordonné. — Déclaration de la reine , que ces navires ap- 
partiennent au prince d'Orange, qui les fait armer pour se défendre conti'e 
le duc d'Albe , et qu'elle en a tacitement autorisé la sortie. — Prochain 
départ du conseiller Gavaignes, qui est remplacé par le sieur Dudoit en sa 
charge d'agent des protestants de la Rochelle. — Vives instances faites 
par l'ambassadeur auprès de la reine d'Angleterre en faveur de la reine 
d'Ecosse. — Elisabeth annonce qu'elle y pourvoira, et que déjà elle a re- 
fusé de recevoir le message du comte de Murray. — Elle s'emporte en 
grande colère contre Marie Stuart , et menace de l'échafaud , en présence 
de l'ambassadeur, plusieurs des seigneurs de son conseil. — Préparatifs 
d'une nouvelle flotte qui semble destinée pour la Rochelle. — Les sei- 
gneurs d'Angleterre insistent de nouveau pour qu'une pacification se fasse 
en France^ 



Au Roy. 

Sire , j'ay esté trouver la Royne d'Angleterre sur son 
progrès à Fernan Castel , qui est trente cinq mille loing 
d'icy, pour luy présenter les deux depputez de Roan , les- 
cpielz elle a bénigneraent ouys ; et , de tant qu'ilz venoient 
par vostre commission , elle les a admiz à luy baiser la 
main, et leur a dict en général qu'elle ne vous donroit 
l'adyantaige de faire aulcune chose en faveur et proffict des 
Anglois 9 qu'elle n'en fît aultant ou plus , pour l'honneur 

de Vostre Majesté , en faveur des -Françoys , et quilz pour- 
roient au reste , moy présent , proposer à ceulx de son con- 
seil ce qu'ilz avoient à dire , lesquelz satisferoient aultant 
abondantment à leurs justes remonstrances comme par ray- 
son et justice il seroit possible de le faire. Puys tretta de ce 
faict à part avecques moy, ensemble du chastiement des pi- 
rates et de la continuation du commerce; en quoy nous 
eusmes aulcuns petitz différans , lesquelz je incistay fort 
qu'ilz fussent reiglez sellon les trettez de paix , et conduy- 
sis le propos à luy toucher ung mot de l'impression de 
guerre, où je sçavois qu'on l'entretenoit , et qu'elle ne la 
vous debvoit aulcunement commancer, ny craindre aussi 
que Vostre Majesté , sans estre expressément provoquée , la 
luy commançeât ; en quoy, pour monstrer quelle donnoit 
quelque lieu à ma remonstrance , elle me satisfit assés bien 
sur les particullaritez dont je luy avois parlé; ce qui me fit 
passer oultre à luy remonstrer davantaige bien vifvement ^ 
qu'après qu'à mon instance elle avoit commandé d^arrester 
les quatre ourques et trois aultres vaysseaulx qu'on avoit 
armez dans ceste rivière , l'on n' avoit layssé de les préparer 
et avitailler secrectement pour les getter du premier jour 
dehors : ce qui estoit grandement contre sa parolle et con- 
tre sa promesse. 

A quoy elle me respondit que , sur la première remons^ 
trance que je luy avois faicte là dessus , elle s'estoit en- 
quise du faict de ces vaysseaulx et avoit trouvé qu'à la 
vérité l'homme du prince d'Orange , qui les armoit , avoit 
quelque entreprinse en main , mais elle la luy avoit rom^ 
pue , et luy avoit cassé trois ou quatre centz soldatz , qu'il 
avoit toutz pretz et bien armez , et qu'elle s'estoit cour- 
roucée à son admyral d'avoir permiz cest armement dans 

ceste rivière , sans luy en avoir rien dîct ; mafs qu*à pré- 
sent ce n'estoit plus chose que je deusse craindre. Il est 
vray que luy ayant le dict homme du prince d'Orange faict 
aparoir qu'il avoit achapté les dictes ourques , et que c'es- 
toit le ruyner du tout de les luy oster, elle luy permet- 
troit de les admener sans faire semblant d'en rien sçavoir. 
A cella je m'oposay bien ferme, et qu'elle debvoit pen- 
ser, puys qu'il sortoit armé de ceste rivière, qu'elle seroit 
responsable de tout le mal qu'il feroit. 

Elle me répliqua qu'il n'admèneroit poinct de gens de 
guerre , et qu'il n'yroit aulcunement contre voz pays ny 
subjectz , mais qu'il luy estoit besoing de se conduyre bien 
seurement pour doubte du duc d'Alve, qui l' avoit faict pil- 
loriser en effigie , et ne failloit doubter qu'il ne le fit exé- 
cuter en personne, s'il le pouvoit prendre; et m'en parla 
en telle façon qu'elle ne me layssa moyen de l'en presser 
davantaige. 

Bien sceuz je, avant partir du dict lieu, que aulcuns 
Françoys , qui avoient dellibéré se mettre es dictes our- 
ques, sollicitoient ung congé de s'aller embarquer ailleurs 
pour passer à la Rochelle , et qu'il leur avoit desjà esté ot- 
troyé ung passeport pour quarante hommes seulement, 
mandant de les laysser sortir de ce royaulme avec leurs ar- 
mes ; dont , de tant que ceulx là se sont desjà acheminez 
hors d'icy, j'ay envoyé en divers lieux veoir où , et quant , 
et quel sera l'embarquement. Le conseiller Cavaignes est 
de la partie , au lieu duquel j'entendz que le S^ Du Doict 
demeurera, icy, agent. Par ainsy se cognoist que le voyage 
des dictes ourques estoit premièrement entreprins pour 
aller descendre en France, dont. Sire, je vays ainsy peu 
à peu gaignant temps et tout ce que je puys envers ceste 

princesse; car, au demeurant, il y a ung apareil de guerre 
tout prest en son royaulme. 

Je diz puys après à la dicte Dame , suy vaut vostre lettre 
du xxij^ de juillet , et suyvant plusieurs aultres de la Royne 
d'Escoce , que puysqu'elle avoit meintennant receu les am- 
ples déclarations de Voz Majestez Très Ghrestiennes et celle 
de Monsieur, frère de Vostre Majesté, et de monsieur le Car- 
dinal de Lorrayne , sur la seurté du tiltre de son royaulme; 
et receu aussi , d'aultre part , la déclaration que le comte de 
Mora luy avoit mandée pour faire perdre le sien à la Royne 
d'Escoce, je la suplioys, au nom de la dicte Dame , et très 
instantment de la part de Voz Majestez Très Ghrestiennes , 
qu elle luy vollût promptement ottroyer la prévoyance et 
remède qu elle luy avoit toutjour promiz. Sur quoy je luy 
admenay toutz les argumens que j'avois pour le luy per- 
suader, et pour luy faire veoir que, conune c'estoit une en- 
treprinse honnorable et utille, que aussi elle luy estoit 
nécessaire, et qu'elle ne pouvoit, ny debvoit plus la pro- 
longer, ny aulcunement la reffuzer ; aultrement qu'il fail- 
loit qu'elle la remît paysiblement ez mains de Vostre Ma- 
jesté et vous mettriez peyne de l'exécuter, sellon que vous 
y estiez en plusieurs sortes bien fort obligé. 

Elle se monstra aulcunement altérée et xing peu esmeue 
là dessus, et me respondit en propos amples, lesquelz se- 
ront trop plus convenables de vous estre récitez de bouche 
par ung des miens, que j'envoyeray bien tost devers vous , 
que de les mettre icy par escript ; tant y a qu'en substance, 
elle me pria vous escripre qu'elle n'avoit encores eu loysir 
de veoir les déclarations, que luy aviez envoyées, lesquelles 
elle espéroit que seroient telles que je luy disois ; et quant 
à celle du comte de Mora , qu'elle ne l'avoit vollue accep- 

ter, iiy en tiltre de déclaration ny de responce, et avoit 
renvoyé son messaigier pour luy dire qu'il luy en eust à 
faire , tout promptement , une meilleure , ou qu'elle mesme 
se la feroit et pourvoirroit , sans luy, au faict de la Royne 
d'Escoce; et pourtant elle prioit Voz Majestez d'avoir pa- 
cience pour quinze jours seulement : car incontinent après, 
elle procèderoit en cest affaire d'une façon qu'elle espéroit 
ne debvoir estre que bien aprouvée de toutz les princes du 
monde ; mais qu'elle me vouloit bien dire qu'elle avoit miz 
peyne d' estre plus que bonne mère à la Royne d'Escoce, 
là où elle, au contraire, s'estoit esforcée de faire plusieurs 
pratiques dans ce royaulme à son préjudice , et que celle 
qui ne vouloit bien user envers sa mère méritoit d'avoir 
une marastre ; appelant là dessus ceulx de son conseil et 
monsieur l'évesque de Roz , ausquelz elle récita en fran- 
çoys la plus part de ce que je luy avois dict , et pareille- 
ment la responce qu elle m' avoit faicte , puys leur desduy- 
sit en anglois , en grand coUère , aulcunes grandes pleinctes 
de la Royne d'Escoce, et menassa les plus habilles et les 
plus grandz de leur faire trancher la teste. 

Je prins , quelque temps après , le propoz pour le rame- 
ner à doulceur, et pour aulcunement justifBer Voz Ma- 
jestez et moy, vostre ambassadeur, de tf avoir jamais en- 
tendu en aulcunes sinistres pratiques, qui ayent peu tant 
soit peu altérer vostre commune amytié. À quoy elle me 
respondit , Sire , qu'elle vous en deschargeoit et moy aussi ^ 
et qu'elle sçavoit bien qui en estoient les coulpables. 

Je me licentiay gracieusement de la dicte Dame , et me 
sembla, à veoir la contenance des principauk d'auprès 
d'elle , qu'ilz estoient toutz esmeuz de ces propos , sur les- 
quek monsieur l'évesque de Roz a despuys tretté avecques 

elle; et j'espère que bien tost je vous pourray mander tout 
ce qui aura succédé en cella , aydant le Créateur auquel 
je prie , etc. 

De Londres ce xxij** d'aoust 1569. 

11 semble que ceulx cy préparent encores une nouvelle 
flotte pour la Rochelle , sur quoy Vostre Majesté me com- 
mandera s'il fauldra que je m'y oppose, et que je leur 
offre que vous les ferez accommoder de vin et de sel , ez 
aultres endroictz de vostre royaulme , aulx pareilles con- 
ditions qu'ilz les vont quérir au dict lieu. 



A LA ROYNE. 

Madame, oultre ce que j'ay touché en la lettre du Roy 
des propoz que la Roy ne d'Angleterre m'a naguières tenu 
à Feman Castel , j'aurois à vous faire entendre plusieurs 
particullaritez et discours , qui sont intervenuz là dessus 
entre elle et moy; mais, parce qu'ilz seroient longs à 
mettre icy, je vous diray seulement , Madame , que quant 
à la restitution des prinses , et chastiement des pirates , et 
continuation du commerce , elle et ceulx de son conseil ont 
monstre de me vouloir beaulcoup contanter, et ont dep- 
puté quatre bons et honnestes merchantz de cette ville 
pour convenir avec ceulx de Roan de toutes leurs diffi- 
cultez 5 es quelles , s'ilz correspondent d'effect à ce qu'ilz 
promettent de paroUe , j'espère qu'on ne se despartira sans 
quelque accord , et avons cependant prolongé la mutuelle 
restitution jusques au prochain jour de S^ Michel. 

La dicte Dame m'a parlé du siège de Poictiers et de la 

remonstrance , que ceulx qui sont devant ont envoyé faire 
à Voz Majestez pour se justifier de la continuation de ceste 
guerre sur la deffance de leur religion et de leurs vies , la- 
quelle ilz disent estre très légitime; et ay cogneu qu'ilz 
avoient envoyé faire ung grand fondement de cella envers 
la dicte Dame , comme j'estime qu'ilz ont faict le sembla- 
ble envers les aultres princes protestans; et semble que 
M'. Norrys luy ayt envoyé une coppie de la dicte remons- 
trauce, et qu'il luy ayt escript que monsieur le comte de 
Retz la vous avoit aportée. A laquelle remonstrance , parce 
que je ne l'avois veue, je n'ay respondu que ce que j'ay es- 
timé convenir à l'honneur et grandeur de Voz Majestez ; 
c'est que je craignois que vous ne trouveriez jamais bonne, 
ny vouldriez jamais accepter aulcune de leurs remonstran- 
ces, quelles humbles parolles qu'ilz y sceussent mettre, 
tant qu'ilz seroient en armes; et que j'estimois qu'il leur 
fauldroit venir à une vraye et parfaicte obéyssance de les 
poser d'eulx mesmes , pour se commettre à la foy , bonté 
et clémence de Vos dictes Majestez , ne faisant doubte que 
ne fussiez prestz d'en user lors très abondantment envers 
eulx. 

Elle m'a répliqué qu'ilz estoient comme celluy qui avoit 
appelle d'Allexandre à Allexandre mieux conseillé, et 
qu'ainsy se commettroient ilz franchement et sans craincte 
à Voz Majestez , quant vous ne seriez plus conseillez de 
leurs ennemys, mesmement de ceulx qui sont hors de vostre 
royaulme; car ilz lie se pou voient deffier de vostre bonne 
volonté et affection, qui estiez leurs vrays et naturelz 
Princes et Seigneurs. 

Je luy ay respondu que, à la vérité, ilz n'avoient aulcun 
bon argument de se deffier; car despuys les premiers trou- 

blés, es quelz ilz vous avoient assés offancez , ilz estoient 
souvant venuz au pouvoir de Yoz Majestez , qui ne les aviez 
pourtant que bien trettez et toutjours essayé de les gaigner 
et attirer par doulceur. Et ce mesmes propos me fut, le 
mesmes jour, répété par le secrétaire Cecille, en présence 
des seigneurs de ce conseil , tout exprès pour oster de l'opi- 
nion d'aulcuns d'eulx qu'il n'y avoit rien de rébellion en 
ceste cause ; à quoy incistant toutjour, de ma part , qu'ilz 
avoient donc à poser les armes et recourir à la clémence de 
Voz Majestez , eulx toutz de grand affection m'ont demandé 
quelle seureté ilz pourroient avoir de la clémence et bé- 
nignité , que vous leur prométriez. Je leur ay respondu que 
d'y demander seurté ilz y esteindroient le nom de clémence, 
et que je voyois bien que là gysoit le principal poinct ; mais 
puysque Voz Majestez estiez de la partie, il estoit rayson- 
nable que les principalles difficultez fussent remises en voz 
mains , et que vous eussiez , comme très légitimes et dé- 
bonnayres princes, l'honneur et l'advantaige de les décider 
entre voz subjectz , et que la seurté seroit en l'honneur de 
vostre parolle, en la bonne estime que vouliez acquérir de 
toute droicture et intégrité envers les aultres princes , et 
en la foy, amour et confiance que vous desiriez que vos 
propres subjectz prinsent de vous. 11 semble aulx propoz de 
la dicte Dame et des dictz seigneurs de son conseil qu'ilz 
souhaitent grandement de veoir réuscir quelque paix en 
vostre royaulme. 

Touchant les affaires de la Royne d'Escoce, la dicte 
Dame a monstre qu'elle estoit aulcunement irritée et 
offancée contre elle, en quoy au moins elle ne trouvera que 
je y aye en rien mal meslé Voz Majestez , ny mené aultre 
pratique en cella que d'avoir toutjour franchement et 

droictement procuré envers elle et les seigneurs de son 
conseil , et envers toutz ceulx que j'ay cognuz bien affec- 
tionnez à la dicte Dame, le bien, et la liberté, et la res- 
titution d'elle à sa couronne. Je ne sçay ce qui aura suc- 
cédé despuys mon partement de ceste court, mais il m'a 
semblé d'y avoir layssé les choses assés altérées pour cause 
de cest affaire; lequel est pour produyre enfin quelque nou- 
veaulté en ce royaulme. 

Les esmotions d'Irlande, à ce que j'entendz , vont tout- 
jour grossissant , et commaincent de donner peyne et soucy 
à ceste Royne. Elle a encores prolongée l'audience à l'am- 
bassadeur d'Espaigne, et cependant le duc d'Alve a faict 
republier aulx Pays Bas une plus estroicte exclusion , que 
devant, de tout traflBc avec les Anglois. Sur ce, etc. 

De Londres ce xxij* d'aoust 1569. 

Nicollas, le corrier, qui a accoustumé de servir ordinai- 
rement en ceste charge, me presse de luy donner congé 
parce qu'il dict n'avoir, longtemps y a , rien receu de ses 
gaiges, et de tant qu'il faict en ce temps assés besoing icy, 
il vous plairra , Madame , le faire aulcunement contanter. 

LIV DÉPESCHE 

— du XXVI* jour d'aoust 1569. — 
(Envoyée jusques à la Court par Nicolas le ckevaulcheur. ) 

Départ d*un grand nombre de Français et de gens de guerre pour la Ro- 
chelle, avec le conseiller Cavaignes. — Craintes que Ton doit concevoir 
en France de plusieurs expéditions maritimes qui se préparent à la fois. 
— Plaintes faites à ce sujet par Tambassadeur au conseil qui promet d'y 
remédier. — Chargement de la flotte de Hambourg. — L'ambassadeur 
d*£spagne ne peut encore obtenir d'audience. — Satisfaction manifestée 
par Elisabeth des déclarations qui lui ont été remises touchant la cession, 
qu'aurait faite Marie Stuart de ses droits au trône d'Angleterre. — Elle 
se montre plus favorable à la reine d'Ecosse. — Remontrance de ceux de 
la Rochelle au roi, pour demander un édit de pacification. — Protestation 
de leur dévouement au roi. — Déclaration qu*ils n*ont pris les armes que 
pour la défense de leur religion. — Ils offrent une soumission entière 
sous la seule condition que l'exercice de la religion réformée leur sera 
irrévocablement garanti. — Ils sollicitent la convocation d*un concile gé- 
néral. 



Au Rqy. 

Sire, ceulx que j'avois secrectement envoyé pour espier 
le chemin que prendroient les Françoys et Flamans , qui 
sont naguières partys de ceste ville , m'ont raporté qu'ilz 
lesontlayssez s'embarquant en divers portz de ceroyaulme, 
sans avoir peu certainement aprendre où ilz vont : car les 
ungs parlent de faire voyle à la Rochelle; les aultres d'aller 
trouver le capitaine Sores', qu'ilz disoient estre de retour 



X. Le capitaine de Sore était amiral de la flotte des protestants ; il avait 
succédé au baron de La Tour, mort à la bataille de Jarnac. 

vers ceste mer estroicte avec vingt ou vingt cinq navyres bien 
armez; aultres d'aller avec l'homme du prince d'Orange, 
qui a desjà fait avaller ses ourques et aultres vaysseaulx 
prez de l'embouchure de cette rivière ; aultres qu'ilz vont 
rencontrer le bastard de Briderode, lequel, ayant avec 
quatre bons navyres de guerre reconvoyé , de Hembourg 
jusques en la coste de deçà , une partie de la flotte des An- 
glois qui s'estoit escartéepar tormente, est descendu prendre 
des rafreschissemens vers Aruich. Et semble à la vérité que 
ceste troupe faict divers chemyns , mais Cavaigne au moins 
avec sa compagnie prent celluy de la Rochelle, lequel 
Cavaignes va succéder à la charge qu'avoit le conseiller 
Bourg , son beau frère , qui est décédé en Angolesrae le 
vj^ de juillet, et emporte, à ce que j'entendz, sept mille 
v^. ^ esterlin , c'est vingt cinq mil escuz , qui est tout ce 
qu'il a peu pratiquer pour ceste foys, provenant de lavante 
de cinq cens miliers de métal, que les Anglois ont derniè- 
rement aporté à leur retour de Brouage. 

Et de tant qu'aulcuns ont estimé que toute ceste com- 
paignie ensemble pourroit faire le nombre de trois mil 
homes de guerre , j'ay esté incontinent devers aulcuns sei- 
gneurs de ce conseil , qui d'advanture se sont trouvez en 
ceste ville , pour leur remonstrer que l'embarquement de 
tant d'hommes est chose fort contraire à la promesse , que 
la Royne, leur Mestresse, et euh m'ont dernièrement 
faicte, et que j'ay grande occasion de ne leur donner jamais 
plus de foy, et d'escripre dorsenavant à Vostre Majesté et 
de paix et de guerre tout aultrement que je n'ay faict jus- 
ques icy. 

A quoy ilz m'ont respondu qu'ilz ne peuvent croire que 
les choses passent aultrement que la Royne et eulx me les 

ont promises, et que, possible, à cause de ceste seconde 
flotte qui va en Hembourg, et du partement de l'homme 
du prince d'Orange, lequel ilz n'estiment qu'il prègne la 
routte de France, et aussi du partement d'aulcuns Fran- 
çoys qui à la vérité passent à la Rochelle, il y peult avoir 
bruict et aparance d'ung plus grand embarquement qu'à la 
vérité il n'est; car n'estiment qu'en tout y ayt plus de 
deux à trois cens hommes d'effect, qui n'est nombre de 
quoy je doibve faire cas ; et que du capitaine Sores ilz n'en 
ont rien entendu, ny ne croyent qu'il soit de retour; vray 
est qu'en ce temps ilz ne peuvent en façon du monde con- 
tenir ceuk de la nouvelle religion; toutesfoys que, sur 
mon advertissement , ilz mettront peyne de s'enquérir que 
c'est, affin d'y remédier. 

Cependant , Sire , encor que je n'estime que cest apa- 
reil, qui sort meintennant d'icy, soit pour faire grand effect 
en terre, si n'ay je voUu faillir de vous en donner promp- 
tement adviz , et l'ay aussi mandé aulx gouverneurs de voz 
places, qui sont sur la coste de dellà, affin d'y prendre 
garde, et je vériffieray encores mieuh ce qui en est pour les 
en advertir d'heure à aultre. 

La dicte flotte pour Hembourg est desjà chargée de beaul- 
coup plus grand nombre de draps que n'estoit la première , 
et sera preste de sortir de ceste rivière le dernier de ce 
moys, soubz la conduicte de deux grandz navyres de guerre 
de ceste Royne. Le bruict continue qu'il s'en prépare une 
aultre pour la Rochelle; dont vous suplie me mander si je 
ofiriray, de vostre part , à ceulx cy que vous les ferez for- 
nir de vins et sel, ez aultres endroictz de vostre royaulme , 
à pareilles condicions qu'ilz les ont à la Rochelle, affin de 
leur interrompre ce traffic. L'on a divulgué par tout ce 

royaulme que la Royne de Navarre et monsieur le prince 
son filz , et ceulx de leur party, vous ont envoyé offrir une 
soubzmission d'obéyssance par escript , de laquelle le se- 
crétaire Cecille m'a envoyé une coppie; et de tant qu'aul- 
cuns des grandz m'ont mandé qu'ilz ont opinion qu'elle a 
esté faicte par deçà, parce qu'on l'a traduicte d'anglois en 
françoys, je la vous envoyé affin de veoir s'ilz la publient 
en aultre façon qu'ilz ne l'ont faicte. 

Les affaires de la Royne d'Escoce sont traversés de beaul- 
coup de difficultez ; mais je n'espère encores que bien delà 
fin d'iceulx , et , possible , que les mesmes difficultez les 
establyront. Ceulx des Pays Bas demeurent encores en sus- 
pens, et l'audience est différée à monsieur l'ambassadeur 
d'Espaigne; néantmoins le désir de les accorder ne se ré- 
froydit aulcunement, ains s'eschauffe de plus en plus des 
deux costez ; dont ne reste que le moyen de le tretter, le- 
quel demeure sur la réputation à qui parlera le premier. 
Sur ce, etc. 

De Londres ce xxvj* d'aôust 1569. 

Tout présentement, le S', de Vassal vient d'arriver avec 
les deux dépesches de Vostre Majesté, du xv^ et xvj" du 
présent, aus quelles je feray responce par mes premières. 

A LA Royne. 

Madame , vous verrez en la lettre que j'escriptz au Roy 
ce que, pour ceste foys, j'ay principallement à faire en- 
tendre à Voz Majestez des choses de deçà, sinon touchant 
le faict de la Royne d'Escoce, qu'il me reste encores vous 
dire, Madame, que ceulx, qui luy sont icy bien affection- 
II. " 

nez, estiment luy importer grandement que le désir et 
bonne affection , que le Roy et Vous avez à son restablisse- 
ment , soyent signiflBez et bien cogneuz à la Royne d'An- 
gleterre; dont estiment estre fort requiz qu'il vous playse 
tenir à son ambassadeur, M\ Norrys, un semblable lan- 
gaige que , de la part du Roy et Vostre , je luy ay tenu 
icy à elle , pour l'admonester de ne plus prolonger ny ref- 
fuzer son secours à ceste princesse, ou bien remectre pay- 
siblement l'entreprinse en vostre main ; et ne trouver mau- 
vais ny prendre aulcune deffiance de Voz Majestez , quant 
elle verra que , du premier jour, vous l'y mettrez à bon 
escient, avec d'aultresparticullaritez que je vous manderay 
par ung des miens , aussitost que j'auray receu une res- 
ponce que j'attandz demain de ceste court; qui pourtant, 
Madame , pourrez différer de parler au dict sieur ambas- 
sadeur jusques à ma première dépesché. 

Or, le jour après que j'euz dernièrement parlé de cest 
affaire à la dicte Royne d'Angleterre , elle se fit lyre la dé- 
claration du Roy et Vostre, celle de Monsieur filz de Vostre 
Majesté^ , de monsieur le Cardinal de Lorrayne et de 
MM' ArsevesquedeGlasco, touchant le tiltre de ce royaulme; 
lesquelles elle trouva en la forme qu'elle desiroit. Et ayant , 
avec loysir, pensé aulx choses que, le jour précédant, je 
luy avois dictes là dessus , et d'icelles conféré avec les sei- 
gneurs de son conseil, elle vollut parler, secrectement et à 
part, à M', l'évesque de Roz, pour entendre le fondz et 
la vérité de plusieurs raportz qu'on luy avoît faictz de la 
dicte Royne d'Escoce; lequel luy en dict franchement ce 



I. Voir ces pièces qui sont insérées à la fin du i«' \ol. à la suite de la 
xxxvm* Dépêche. 

qui en estoit : de quoy elle demeura consolée , voyant qu^il 
n'y avoit rien qui tournât à son préjudice , ny qu'on eust 
pensé de rien entreprendre en ce faict , sans son sceu ny 
sans son expresse permissicm et volonté. Dont , considérant 
mon instante sollicitation au nom de Yoz Majestez pour la 
liberté et restitution de la dicte Royne d'Escoce, elle luy 
a escript incontinent une bonne lettre , pleyne de consola- 
tion et de promesses , et en a escript d'aultres bien expres- 
ses au comte de Mora, telles, comme le dict sieur évesque 
de Roz les luy a voUu deviserj lesquelles luy ont esté desjà 
envoyées par ung gentilhomme escouçoys , nonrnié M\ Tho- 
mas Flemy. Et, dans quinze jours, nous espérons qu'il 
sera commancé de procéder en telle façon sur ceste matière, 
que nous pourrons clairement juger quelle en pourra estre 
la fin; et adjouxteray ce mot, que le dict affaire semble estre 
passé si avant que je croy que d'icelluy deppend ou le re- 
poz , ou le grand trouble de ce royaulme. Sur ce, etc. 

De Londres ce xxvj* d'aoust 1569. 



Copie d'une remonstrance , que ceulx de la Rochelle ont 
mandé avoyr envoyée au Roy, après Tarrivée du duc de Deux 
PonU, 



Au RoY. 

Sire , c'est une chose merveilleusement estrange et pres- 
que incroyable qu'entre tant de subjectz , que Dieu a voUu 
soubzmettre soubz l'obéyssance de Vostre Majesté , et qui 
se vantent ordinairement d'estre tant affectionnez au bien 
de voz affaires et conservation de vostre couronne , il n'y 

en ayt néautmoins ung seul qui face seulement semblant 
de s'esforcer à esteindre ce feu qu'on voyt journellement 
embrazer^ et [qui] peult consummer cestuy vostre royaulme ; 
et que au contraire ilz s'en sont trouvez plusieurs qui ont 
infinyement travaillé à l'allumer et augmenter, et accroistre. 
Et y combien que cella deust plustost et premièrement pro- 
céder de ceulx qui , de gayeté de cueur et pour leur seul 
[intérest] particuUierontcsmeuetsucité ces troubles, con- 
tre le gré et volonté de Vostre Majesté , et qui font la guerre 
ou la paix , quant il leur play t , et non pas de ceuk qui 
iniquement et injustement sont assailliz et poursuyviz en 
leurs consciences , honneurs , vies et biens , et qui n'ont 
aultre intention que de se deffandre et conforter contre 
telles injustes violences, n'ayant jamais rien tant hay que 
les troubles et esmotions ny tant procuré que l'entretien de 
la paix , toutesfoys la Royne de Navarre et M', le Prince, 
son filz , M', le Prince de Condé et les Seigneurs, Che- 
valiers , Gentishommes et aultres , qui les accompaignent , 
esmeuz et poussez de ceste affection et obligation naturelle 
qu'ilz ont à Vostre Majesté et à la conservation de vostre 
royaulme ^ n'ont peu ny vollu différer plus long temps à 
recercher etcaporter de leur part , comme ilz ont toutjours 
faict , toutz les remèdes propres et convenables dont ilz ont 
peu ad viser, pour garentyr cestuy vostre royaulme d'une 
ruyne et subversion dont il a esté tant de foys , conmie il 
est encores plus que jamais , menasse ; et pour restablir 
une paix et tranquillité publique à laquelle , pour s'estre 
toutjours démonstrez par trop facilles et enclins, on sçayt 
assés en quelz périlz et dangiers ilz ont esté prestz de 
tumber, si Dieu par sa saincte grâce ne les en eust, con- 
tre toute espérance et opinion humaine , garentys et pré- 

servez ; tellement qu'ilz ont fort peu d'occasion d'espérer 
et attandre de pouvoir parvenir à ce qu'ilz désirent, si ce 
n est qu'il playse à Dieu de changer du tout le cueur de 
leurs ennanys qui vous envyronnent , et les incliner à une 
paciffieation j estimans plustost les dictz sieurs Princes et 
les Seigneurs^ Chevaliers, Gentishommes et aultres, qui 
les accompaignent , que, au lieu de recognoistre ceste 
libéralle et franche volonté qui est manifeste aujourd'huy, 
et le debvoir auquel ilz se veulent mettre pour restablyr 
une parfaicte et estroicte unyon et repoz entre voz sub- 
jectz , qu'elle sera calomniée et sinistrement interprétée , 
comme elle a toutjours esté , par ceulx qui ne hayssent 
et ne craignent rien plus que de veoir ceste reconcilliation ; 
d'aultant néantmoins que les dicts sieurs Princes, Sei- 
gneurs , Chevaliers et aultres , qui les accompaignent , 
n'ont jamaiis rien eu en plus grande recommendation que 
de randre toutjours de plus en plus leurs actions mani- 
festes à Vostre Majesté , et imprimer souvant des tes- 
moignages du désir singulier, qu'il^ ont toutjours heu, 
de vivre et morir en l'estroicte obéissance et subjection 
naturelle qu'ilz vous doibvent , et faire paroistre à tout le 
monde combien leurs cueurs et volontez sont esloignez des 
impostures et calompnies du cardinal de Lorrayne et aul- 
tres ses adhérans , ministres et pensionnaires des ennemys 
naturelz de vostre coronne. 

Et [d'autant] que lesFrançoys, qui ont esté contrainctz 
de s'assembler à leur très grand regrect , ne tendent que à 
meintenir et conserver leur religion, leurs honneurs , leuts 
vies et leurs biens , ilz ont estimé que telles considérations 
ne les pouvoient ny debvoient empescher ou retarder de 
poursuyvre et pourchasser, de tout leur pouvoir, l'effaict 

d'une tant salutaire et nécessaire paix à ce royaulrae, et 
rendre tesmoîgnage de rhumillité , révérance et respect , 
qu'ilz portent à Vostre Majesté; ce qu'ilz eussent encores 
beaulconp plustost faict ^ sinon qu'ilz ont toutjours estim& 
que leurs ennemys eussent pancé , ou pour les moins voUu 
faire acroyre, que c'eust esté la nécessité qui les eust in- 
duictz à cella, — veu mesmes les asseurances, que leurs dictz 
ennemys ont bien ozé donner à Vostre Majesté, qu'il ne 
s'estoit faict aulcune levée de gens de guerre en Allemaigne 
pour le secours des dicts sieurs Princes; et , quant bien on 
en auroit faict, qu'il y avoit moyen et forces suffizantes 
pour les empescher d'entrer en ce royaulme ; et , ores qu'ilz 
y fussent entrez , qu'il y avoit tant de rivières et de pas- 
saiges entre eulx et les dictz sieurs Princes, qu'il seroit fort 
aysé de les empescher de se joindre ; et quant îlz seroient 
joinctz, que les dictz sieurs Princes n'auroient aulcuns 
vivres pour les entretenir; — ayantz pourceste cause vollu 
temporiser et attandre qu'ilz eussent joinctz et payés leurs 
dictes forces, et rassemblé les aultres qui estoient dissipées 
et esparces , lesquelles on sçayt estre telles qu'on ne peult 
nyer qu'ilz ne puyssent bien ayséement résister à leurs 
dictz ennemys et exécuter des mauvais dessings , s'ilz en 
avoient quelque mauvaise volonté , comme on a vollu dire. 
Si donc, aulx pruniers troubles que feu monsieur le 
PrincedeCondé et les Seigneurs, Chevaliers, Gentishommes 
et aultres, qui les accompaignent , receurent et acceptèrent 
les condicions de la paix , concernant le seul faict de la 
religion et liberté de leurs consciences , incontinent après la 
mortde feu monsieur de Guyse etdu Mareschal de Sainct An- 
dré, et après avoir prins prisonnier monsieur le Connestable , 
qui estoient les trois principaulx chefz et conducteursde l'ar- 

mée; — si, auk derniers troubles, incontinent qu'on offrit 
au dict sieur Prince et aulx Seigneurs et Gentishommes de 
sa compaignie, le restablissement de l'exercisse de la religion , 
quoy qu ilz eussent joinctes grandes forces estrangières et 
qu'on fût prest de donner l'assault à la ville de Chartres , à 
la teste et veue du camp de l'ennemy, qui estoit la plus 
part desbandé, et que, à la seule démonstration de paix, 
qui fut faicte par ung trompeté envoyé soubz le nom de 
Vostre Majesté , non seulement le dict sieur Prince des- 
partit de faire donner l'assault , mais fit du tout lever le 
siège et retirer son armée, sans avoir néantmoins raporté 
d'une si prompte obéyssance que une paix sanglante et 
playned'infidellité; — si, aulx mesmes troubles, lelendemain 
de la bataille S^ Deniz , le dict sieur Prince envoya vers 
Yostre Majesté le S\ de Telligny pour luy remonstrer la 
ruyne et désolation qui menassoit dez lors ce royaulme, si 
on y laissoit entrer les estrangiers qui estoient desjà sur 
les frontières, et pour proposer et mettre en avant les 
moyens et remèdes pour parvenir à une paix qui ne tou- 
choit que le seul faict de la religion, encores que le dict 
sieur Prince eust [eu] du meilleur en la dicte bataille, 
conmae on sçayt, et que monsieur le Connestable, l'ung 
des principaulx chefs de l'armée des ennemys, y eust esté 
thué ; — brief , si voz éedictz ont toutjours esté faictz et la 
paix accordée , lorsque ceulx de la religion ont eu moyen , 
par les forces, de s'en faire croyre, s'ilz en eussent voUu 
abuser ; — et qu'en toutz les propoz et traictez de paix , il 
n'ayt esté faict mencion que du seul faict de la religion, 
et que leurs ennemys n'ayent jamais esté amenez à une 
paciffication que par une nécessité, et lors [que] par la force 
ouverte ilz ne pouvoient plus rien entreprendre contre eulx; 

— en quelle conscience et avec quel visaige et contenance 
peult on dire qu'il va en ces troubles d'aultre faict que 
de la religion? 

Et affin néantmoins de convaincre toutjours davantaige le 
dict cardinal de Lorrayne, etaultres ses adhérans, desmen- 
terieset impostures qu'ilz publient encores toutz les jours, 
lesdictz sieurs Princes, et les Seigneurs, Chevaliers, Gen- 
tishommes et aultres , qui les accompaignent, voulans oblyer 
rinfidellité , lascheté et desloyaulté , dont Ton a usé en leur 
endroict par le passé , déclairent et protestent aujourdhuy 
devant Vostre Majesté, comme devant Dieu, que quelques 
mauvais traitemens qu'on leur ayt faict recepvoir jusques^ 
à ceste heure , il ne leur est jamais tumbé en pensée de 
les inputer à Vostre Majesté , pour estre vostre naturel par 
tropt esloigné de telles sévéritez , rigueurs et injustices , 
dont vous avez par tant de fois randu de si ouvertes démons- 
trations qu'on n'en peult justement doubter. Et moins e»- 
cores ont ilz pensé à changer, ny mesmes diminuer, tant 
peu que ce soit , de la volonté et affection naturelle qu*ilz 
ont tousjours eue à la conservation , advancement et gran- 
deur de vostre estât; et que, si par toutz les effectz sus*- 
dictz on a cogneu et veu à l'œil qu'ilz n'ont aultre fin et 
intention que de servir à Dieu, sellon sa voUonté et sellon 
qu'ilz sont instruictz par sa saincte paroUe, soubz Tobéys- 
sance, profession et authorité de voz éedictz, et d' estre 
maintenuz et conservez esgallement comme voz aultres sub- 
jectz en leurs honneurs, vies et biens, que meintennant 
ilz en veulent encores randre une preuve et tesmoignage 
si manifeste, que leurs ennemys mesmes ne les puyssent 
révoquer en doubte; non que toutes foys ilz veuillent en- 
trer en aulcune justiffication de leurs actions passées, pour 

estre leurs igDocences et justice de leur cause assés cogneue 
de Vostre Majesté et de toutz les roys , princes et potentatz 
estraugiers , qui ne sont de la faction et party d'Espaigne; 
et moins encores veulent ilz* entrer en capitullation avec 
Vostre Majesté, saichans bien, grâces à Dieu, quel est le 
debvoir d'un bon et fidelle subject envers son souverain 
Prince et Seigneur naturel; mais d'auttant. Sire, qu'on 
sçayt assés le bon marché qu'on a faict , par cy de- 
vant, de la foy et paroUe de Vostre Majesté, qui doibt estre 
saincte , sacrée et inviolable , et avec quelle audace on a 
abusé de vostre nom et authorité , au péril et dangier 
extrême de toutz voz subjectz , qui font profession de la 
religion réformée; il semble bien qu'on ne doibt trouver 
estrange si les dictz sieurs Princes , Gentishommes et aul- 
tres, qui les accompaignent, vous suplie'nt très humblement 
de vouloir déclairer vostre volonté , touchant la liberté de 
l'exercisse de la dicte religion , par ung éedict solempnel , 
perpétuel et irrévocable; affin que par icelluy ceulx qui ont 
esté desjà par deux foys si témérayres que d'enfraindre et 
violler, avec toute impunité , ceulx que vous avez faictz , 
soient plus retenuz parle dict troisiesme éedict. 

Et, pour ce que ceulx qui n'ont jamais peu endurer l'u- 
nion et repos , qui estoient meintennu entre voz subjectz 
par le moyen de l'observation de voz éedictz , ont prins oc- 
casion de les altérer et corrompre par nouvelles interpré- 
tations et modifications, du tout contraires à la substance 
de voz éedictz et à l'intention de Vostre Majesté; et que les 
dictz sieurs Princes , Gentishommes et aultres, qui les ac- 
compaignent, recognoissent qu'ilz ont esté, par ung très 
juste jugement de Dieu , beaulcoup plus alQigez en temps 
de paix que en temps de guerre ouverte , pour avoir trop 

ayséement consenty , aak trettez de paix qui ont esté faicts, 
qu'on ayt faict la part à Dieu, et qu'on se soit contante 
qu'il fût festé seulement en certains lieux et endroictz de ce 
royaulme et par certaines personnes ; 

Ne pouvant plus en saine conscience rien remettre de 
ce qui apartient du service de Dieu , ils suplient très 
humblement Vostre Majesté de vouloir ottoyer et accorder 
géoérallement à toutz voz subjectz , de quelque quallité 
et condicion qu'ilz soyent, libre exercisse de la dicte religion 
en toutes les villes, villaiges et bourgades, et toutz aul* 
très lieux et endroictz de vostre royaulme , et pays de vos- 
tre obéyssance^ sans aulcune exeption ou réservation, 
modiffication , ou restriction de personnes, de temps, ou 
des lieux , avec les seurtez nécessaires et requises ; etoultre, 
ordonner et enjoindre à toutz vos dictz subjectz de faire 
profession manifeste de l'une ou l'aultre religion , affin de 
couper cbemyn à plusieurs , lesquelz abusans de ce béné- 
fice, sont tumbez en athéisme et en une liberté gêné- 
ralle, s'estans licenciez de toute exercisse et profession de 
religion , ne desirans rien plus que de veoir une confuzion 
en ce royaulme, et tout ordre de poUice et dicipline eclé- 
siastique renversée et oblyée, chose trop dangereuse et 
pernicieuse, et qui ne se doibt aulcunement toUérer. 

Et d'aultant que les dictz sieurs Princes, Chevaliers, 
Gentishonunes et aultres, qui les accompaignent, ne doub- 
tent pour ce , que ceulx qui ont tousjours jusques à mein- 
tennant jette le fondement de leur desseings sur les ca- 
lompnies qu'ilz publient pour les randre odieulx , mesmes 
à l'endroict de ceulx qui sont, par la grâce de Dieu, aflran- 
chiz de la servitude et tyrannie de l'Antéchrist, nefaul- 
dront de mettre en avant qu'ilz veulent opiniastrément 

deffaDdre sans raysôn ce qu'ilz ont une foys résolu de qroyre 
touchant les articles de la religion chrestienne , [plutôt] 
que de se corriger et rétracter : ilz déclairent et protestent , 
comme ilz ont toutjours faict , que , si- en quelque poinct de 
la confession de foy , cy devant présantée à Yostre Majesté 
par les esglizes réformées de vostre royaulme, on les peult en- 
seigner, par la paroUe de Dieu accompaignée de lieux con- 
joinctz de Tescripture saincte, qu ilz s'esloignent de la doc- 
trine des prophettes et apostres, que promptement ilz 
donneront les mains et céderont très volontiers à ceuk qui 
les instruyront mieuh par la parolle de Dieu qu'ilz n'ont 
esté par cydevant , s'ilz errent en quelque article. 

Et pour ceste cause ne désirent rien tant que la convo- 
cation d'ung concilie libre et général , auquel ung chacun 
puysse estre ouy et desduyre ses raysons , qui seront con- 
firmées ou convaincues par la pure parolle de Dieu , qui 
est le moyen duquel il a esté usé de tout temps et ancien- 
nement en pareille occasion. 

Par ce moyen , Sire , il ne fault doubter que Dieu ne 
face la grâce à Vostre Majesté de veoir les cueurs et volon- 
tez de voz subjectz unys et réconciliez, et vostre royaulme 
retourner en son premier estât et esplandeur, à la honte 
etconfuzion de voz ennemys et des nostres, lesquelz par 
•leurs secrectes menées et très estroictes intelligences qu'ilz 
ont avec l'Espaignol, ont bien sceu industrieusement et 
subtillement divertyr l'orage et la tempeste, qui estoit et 
Pays Bas , pour la faire retorner et tumber sur vostre co- 
ronne et sur vostre royaulme. 

Ce qu'ilz suplient très humblement Vostre dicte Majesté 
vouloir bien et exactement considérer ; et juger, s'il luy 
playt, s'il est plus à propos d'attandre des deux armées, qui 

sont.meintennant assemblées dans vostre royaulme, une 
sinistre et sanglante victoire , de laquelle le vaincu raporte 
aultant de fruict et de gain que le vaincueur, ou bien de 
les employer ensemble, pour le service de Vostre Majesté 
et bien de voz affaires , en beaulcoup de belles occasions 
qui se présentent aujourduy , aultant importantes au repos 
de vostre royaulme et conservation de vostre coronne, que 
nulles aultres qui se sont offertes de nostre temps ; et par 
ce moyen renvoyer la tempeste et l'orage aulx lieux dont 
ilz sont venuz : 

En quoy les dictz sieurs Princes, et les Seigneurs, Che- 
valiers , Geutishommes et aultres , qui les accompaignent , 
sont déllibérez et résoluz , comme en toutes aultres choses 
où il yra du bien et grandeur de vostre estât, d'employer 
leurs personnes et biens, et toutz les moyens que Dieu leur 
a donnez , jusques à la dernière goutte de leur sang ; ne reco- 
gnoissans en ce monde aultre souverayneté ou principaulté 
que la vostre , en l'obéyssance et subjection de laquelle ilz 
veulent vivre et mourir, qui est telle et semblable que ung 
Prince Souverain et Seigneur naturel peult attandre et de^ 
sirer de bons, fidelles et loyaulx subjectz et serviteurs. 

LV DÉPESCHE 

— du I*' de septembre 1569. — 
{Envoyée jusques à la Court par le *S^ de Sabran.) 

Notification est faile à la reine d'Angleterre des projets de mariafire du roi de 
France arec une fille de Tenipereur d'Allemagne, et de Madame avec le 
roi de Portugal. — Nouvel arrêt des navires du prince d'Orange. — 
Crainte que cet arrêt ne soit bientôt levé. — Opinion de l'ambassadeur 
sur la remontrance de la reine de Navarre. — Prochain départ de la flotte 
destinée pour Hambourg. — Retour d'une flotte qui avait été envoyée à 
Narva. — Arrivée à Londres d'un ambassadeur venant de Moscovie. 
— Pressantes recommandations de l'ambassadeur pour qu'il soit fait de 
vives démonstrations en France en faveur de la reine d'Ecosse. — Lettre ' 
secrète pour la reine-mère, avec recommandation expresse de la brû- 
ler après l'avoir lue. — Détails sur le projet de mariage entre le duc 
de Norfolk et Marie Stuart. — Des promesses réciproques ont été échan- 
gées. — Quelles sont les conditions du mai'iage. — Sollicitations faites 
par le duc auprès de l'ambassadeur pour obtenir le consentement du roi , 
de la reine-mère et des princes de la Maison de Lorraine. — Ce que le 
duc désire qui soit fait en France pour assurer le rétablissement de la reine 
d'Ecosse sur son trône. — Mémoire général sur les affaires d'Angleterre, 
d'Espagne et d'Ecosse. — Nouvelles d'Allemagne. — Préparatifs secrets 
faits en Angleterre pour pouvoir, à l'occasion , tenter une expédition en 
France. — Déclaration faite par Elisabeth au cardinal de Chatillon, qu'elle 
ne peut lui donner les secours d'hommes et d'argent qu'il demande. — 
Crainte de l'ambassadeur, que les nouvelles démonstrations d'amitié qui lui 
sont faites ne cachent quelque projet de guerre. — Caractère du soulè- 
vement d'Irlande. — Refus fait par Elisabeth de recevoir l'ambassadeur 
d'Espagne en audience , sans qu'il ait été de nouveau accrédité auprès 
d'elle par Philippe II. — Les négociations relatives aux différends avec les 
Pays-Bas demeurent en suspens. — Mécontentement que montre Elisabeth 
de la résolution prise à son égard dans l'assemblée de Saint-Johnstown , en 
Ecosse. — Décisions arrêtées dans cette assemblée sur les quatre articles 
proposés pour la reine d'Ecosse. — Instances de l'ambassadeur auprès 
d'Elisabeth pour qu'elle se prononce en faveur de Marie Stuart. — La 

reine d* Angleterre demande un délai de quinze jours avant de déclarer 
sa détermination définitive. — Pressante nécessité de secourir Dnmbarton. 

— Entrevue de la reine d'Angleterre et de M. le cardinal de Chatillon. 

— Assurance est donnée à la reine par le cardinal , que les protestants de 
France n*ont rien négligé pour arriver à une pacification. — Réclama- 
tion officielle de l'ambassadeur auprès de la reine d'Angleterre en faveur 
de la reine d'Ecosse. — Déclaration lui est faite que si elle refuse de la 
rétablir sur son trône , la France prendra les armes pour elle. — Réponse 
d'Elisabeth à cette réclamation. — Avis secret concernant les afSaires de 
la reine d'Ecosse. — Instances qui sont faites auprès d'elle pour qu'elle 
épouse le roi Philippe U ou un prince d'Espagne. — Négociations de 
sir Hamilton auprès du duc d'Albe pour obtenir un secours d'argent. — 
Conditions mises par le duc à la coopération de l'Espagne , pour le ré- 
tablissement de Marie Stuart. — Mécontentement que l'on doit éprou- 
ver en France de la conduite de l'Espagne dans cette négociation. 



Au Roy. 

Sire , par le retour du S', de Vassal j'ay receu voz deux 
dépesches du xv* et xvi* du passé , sur lesquelles ayant en- 
voyé demander audience à la Royne d'Angleterre elle me 
Ta avec quelcpie difficulté accordée pour ungjourde la sep- 
maine prochaine, vers Anthonne à Ix mil d'icy, où je 
l'yray trouver; et n*obmettray rien du contenu en icelles 
ny de chose qui se oBire meintennant icy pour vostre ser- 
vice. Et à mon retour je vous feray entendre comme elle 
aura prins les nouvelles du mariage de Vostre Majesté et de 
celluyde Madame'. Cependant, Sire, je continueray vous 
dire que ces Françoys et Flamans , qui sont naguières par- 
tysde ceste ville, se sont acheminez en divers portz et se 



I. Projets de mariage de Charles IX avec Elisabeth, seconde fille de Maxi- 
milien II, et de Marguerite, sa sœur, avec Sébastien, roi de Portugal. Voyez 
i«' vol., p. 67 et 68. 

sont embarquez comme pour faire divers chemyns; et 
r homme du prince d'Orange voulant, mècredy dernier, 
sortir de "ceste rivière avec ses ourques et vaysseaulx , a 
esté de rechef arresté; mais il a envoyé en dilligence de- 
vers les seigneurs de ce conseil pour faire lever le dict ar- 
rest, ce que je croy qu'il obtiendra, et yra trouver le 
bastard de Briderode , qui est encores en la coste de deçà 
avec quatre navyres bien armez ; et estiment aulcuns que 
toutz ces honmies , qui sont partiz d'icy , encor qu'ilz ail- 
lent sortir de divers portz, ne laysseront pourtant, quoy 
qu'on m'ayt promiz , de se joindre ensemble sur mer pour 
s'acheminer à la Rochelle ou vers quelque endroict de la 
coste de France , et dict on que le capitaine Sores a aussi 
ung aultre équipage de xxv ou xxx navyres; de quoy, à 
toutes advantures, j'ay desjà donné adviz aulx gouver- 
neurs de la frontière de dellà , affin d'y prendre garde. 

J'entendz qu'on faict imprimer en langaige de ce pays 
la remonstrance , que la Royne de Navarre vous a envoyé, 
et qu'on dellibère la publier en divers endroictz de ce 
royaulme , et que mesmes on l'envoyé en Âllemaigne pour 
justiffier ceulx de la nouvelle religion qu'ilz ne procèdent 
d'aulcune rebelfion en ceste guerre; mais il court ung 
bruict par ceste ville que la dicte remonstrance a esté for- 
gée par deçà pour entretenir ceste Royne , et pour s'op- 
poser à l'opinion des catholiques , ne croyant le monde 
que ceulx de la Rochelle se soyent aulcunement miz à tel 
debvoir. Je useray là dessus comme il plairra à Vostre 
Majesté me le mander. 

La flotte pour Hembourg est desjà chargée et parée 
pour le premier bon vent; l'on l'estime valloir plus d'un 
million d'or- Elle s'en va avec double équipaige d'hommes 

en toutz les vaysseauk , soubz la conduicte de deux grandz 
navyres de guerre de ceste Royne. Il est revenu une aaltre 
flotte bien chargée de merchandises des pays froidz , que 
ceulx cy avoient au commancement de l'esté envoyé à 
Narves ; et avec icelle est arrivé ung ambassadeur du duc 
de Moscouvie, lequel n a encores parlé à ceste Royne. Il 
est bien accompaigné, et , tant luy que toutz les siens por- 
tent des patenostres en leurs seintures , ce qui les faict 
estre plus mal veuz de ceulx de la nouvelle religion , qui 
les estiment estre catholiques. Et par ce, Sire, que je 
vous envoyé le S', de Sabran instruict d'aultres plus im- 
portantes particuUaritez, je ne feray la présente plus longue 
que pour vous suplier très humblement de luy donner foy, 
et prier dévottement le Créateur, etc. 

De Londres ce 1*' de septembre 1569. 



A LA Royne. 

Madame , ce que j'adjouxteray meintennant icy, oultre 
le contenu en la lettre du Roy, et oultre ce que particul- 
lièrement j'ay donné charge au S^ de Sabran de vous 
dire, auquel s'il vous playt, Madame, vous adjouxterez 
foy, est que les affaires de la Royne d'Escoce sont sur le 
poinct ou d'estre remédiez , si Voz Majestez les veulent 
ung peu ayder, ou bien de demeurer, possible , à jamais 
sans remède, s'ilz sont à ce coup habandonnez; dont 
ceulx, qui en sentent icy l'importance, estiment estre re- 
quiz qu'il vous playse faire deux choses : Tune, de parler 
là dessus vifvement à l'ambassadeur dç la Royne d'Angle- 
terre, conforme à ce que j'en ay desjà dict à elle de vostre 

part, affin que vostre affection et intention en cella luy 
soient davantaige cogneuz par les lettres de son ambassa- 
deur; dont j'ay baillé au dict S^ de Sabran ung mémoire de 
ce qui en a esté tretté entre elle et moy, avec toutes ses res- 
ponces , affin de vous pouvoir servir de quelque adviz pour 
en mieuk discourir avec icelluy sieur ambassadeur ; — l'aul- 
tre , d'envoyer, dans le mois d'octobre prochain , quelque 
secours d'ung petit nombre d'arquebouziers à Dombertran , 
si ceste Royne , entre cy et là , n'accommode les affaires de 
la dicte Dame, ainsy que j'ay donné charge au dict S^ de 
Sabran de vous en représenter le besoing : qui vous mons- 
trera aussi, Madame, deux lettres, que la Royne d'Escoce 
m'a escriptes , dont l'une est de sa main , laquelle , avec- 
ques la créance de celluy qui me l'a aportée , me font très 
humblement suplier Voz Majestez , es quelles elle a, après 
Dieu , sa confiance, qu'il vous playse luy assister de ce peu 
qu'elle vous requiert, qui luy conservera à elle son estât, 
et à vous beaulcoup de réputation envers les aultres princes, 
voz alliez et confédérez , pour avoir Voz Majestez , au mil- 
lieu de voz plus grandz affaires , heu le seing de secourir 
ceste vostre première et principalle alliée et confédérée. Et 
j'e&tendz. Madame, que la pouvre princesse n'a receu aul- 
cune plus grande consolation, despuys sa fortune, que 
d'entendre, par le retour du S\ Bortyc, que vous l'aviez 
avecques ses affaires en bonne souvenance et recordation : 
et atant je prie Dieu , après avoir très humblement baysé 
les mains de Vostre Majesté qu'il vous doinct , en parfaite 
santé, très heureuse et très longue vie et toute la gran- 
deur et prospérité que vous désire. 

De Londres ce 1" de septembre 1569. 
II. '3 

AUÏ.TnE LETTRE A PART A LA RO\NE. 

Madame , je n'ay plus tost entendu vostre désir sur le 
propoz d'entre la Royne d'Escoce et le duc de Norfolk , 
que je n'aye incontinent miz peyne de radvancer par toutz 
les moyens que j'ay peu , et ay si bien conduict l'affaire 
que luy, en personne, et elle, par l'évesque de Roz , m'ont 
déclairé y avoir, soub2 l'espérance de la restitution d'elle à 
sa coronne et promesse de luy qu'il l'y restituera, ung mu- 
tuel consentement de mariage entre eulx : de quoy luy s'est 
franchement commiz à moy, et m'a dict avoir lettre d'elle 
pour s'y commettre; et je l'ay mené à cella que, de luy 
mesme , il m'a recherché d'avoir là dessus l'approbation de 
Voz Majestez Très Chrestiennes , nomméement de Vous , 
Madame , dont je l'ay asseuré que je travailleray de vous 
disposer fort bien envers eulx , pourveu qu ilz se veuillent 
toutz deux gouverner par vous, ce qu'il m'a promiz et 
donné la main qu'ilz feront; et que, de sa part, après la 
Royne sa Mestresse, il demeurera , tout oultre, bien as- 
seuré serviteur du Roy et Vostre , tout le temps de sa vie. 

C'est ung fort homme de bien , véritable et secrect , au- 
quel sera besoing, Madame, que me permettiez de l'as- 
seurer du consentement du Roy et Vostre , et que vous 
luy ferez encores , pour le regard des parans maternelz de 
la dicte Dame , avoir celluy de monsieur et madame de 
Lorrayne, et de monsieur le Cardinal; et, au reste, il 
vous requiert très humblement de deux choses : 

L'uue, de parler vifvement, à leur ambassadeur de dellà, 
de la restitution de la dicte Royne d'Escoce, alfin que 

vostre désir et bonne affection en cella soyent clairement 
«ogneues à la Roy ne d'Angleterre, leur Maistresse; ^\ 

Et Faultre, qu'il vous playse envoyer cinq ou six cens 
harquebouziers françoys seulement , qui soyent avitaillez 
et amonitionnez pour ung temps ^ à Dombertran , avant la 
fin d'octobre prochain ; car cella , avec l'assistance qu'il y 
fera d'icy, relèvera grandement la part de la dicte Dame 
dans le pays , ce qu'il estime n'estre que bon de le dire 
au dict ambassadeur , et comme c'est pour la garde seu- 
lement de la place , et pour recepvoir plus grandz forces , 
si voyés qu'il soit besoing d'y en envoyer, faignant d'avoir 
desjà donné charge à M', de Martigues ou à M', de Bouille 
d'aprester ung armement en Bretaigne pour cest effect ; et 
que Vostre Majesté ne craigne , pour ceste démonstration 
de Dombertran , d'irriter davantaige les Anglois , car dict 
tju'il y pourvoirra de tout son pouvoir. 

J'ay donné charge à ce gentilhomme , présent porteur , 
quiestcontidant, devons direaulcunes particullaritez, tou- 
chant le dict secours , et aussi , comme il n'est possible 
de consommer encores de quelques jours le dict mariage , 
«t que je suys après à vous faire envoyer des messagiers de 
l'une et l'aultre partie, affm de les engaiger et obliger 
toutz deux à \ostre Majesté, et, me remettant à luy, je 
n'adjouxteray pour le surplus à la présente, qu'une très 
dévote prière à Dieu, etc. 

De Londres ce 1" de septembre 1569. 

Leduc d'Alve a envoyé lettre en ceste ville pour dellivrer 
dix mil escuz à la dicte Dame , ce que je pense estre en 
erres de l'aultre party ; mais j'espère les faire bailler au duc 

de Norfolc pour- erres du sien. Je vous suplie très humble- 
meut faire brusler la présente. 

MÉMOIRE BAILLÉ AU S'. DE SABRAN. 

LE DICT S'. DE SABRAN DIBA A LEURS MAJESTEZ, oultrc le 
contenu de la Dépesche : 

Que la Royne d'Angleterre, continuant son progrez, 
est à présent à Bazin, esloigné xlv mil d'icy, et les choses 
de son royaulme demeurent en ung certain estât de paix, 
qui monstre néantmoins qu elles sont disposées à la guerre, 
que la plus part de ceulx du pays s'atandent de l'avoir, et 
qu'il ne reste pour la commencer sinon qu'ilz voyent les 
affaires de France réduictz à ung poinct, qui face le jea 
plus seur aulx leurs. 

Oultre les aprestz et armemens dont j'ay faict mencion 
en mes aultres dépesches , l'on m'a donné adviz que le duc 
de Lunebourg, qui est pensionnaire de ceste Royne, et 
deux aultres coronnelz , tiennent une levée de trois mille 
reytres et de huict mille Allemaus preste pour elle. 

Et* l'ambassadeur d'Espaigne, qui est icy, m'a mandé 
avoir naguières receu lettres bien fresches de M^ de Ghan- 
tone, par lesquelles il luy mande que le duc de Gazimir a 
ses gens prestz ; et que , oultre ceux là , le duc Auguste 
en a arresté d' aultres, de pied et de cheval, mais que pour 
encores ny les ungsjiy les aultres ne marchent. 

J'ay faict bien fort soigneusement enquérir du faict du 
dict de Lunebourg à ceulx , qui sont naguyères revenuz 
de Hembourg, qui disent qu'il ne haste sa dicte levée, et 
seulement qu'il tient ses hommes advertys et préparez , 
auxquelz il a distribué quelque peu d'argent venud'icy, qui 

faict que, en leurs festins et compaignies , ilz boyvent, de 
là en hors , à la bonne grâce de la Royne d'Angleterre. 

Vray est que Quillegrey est allé trouver les dicts ducs 
Auguste et Gazimir jusques en Saxe pour tretter, comme 
je présume, du faict de ceste guerre avec eux ; et j'entendz 
qu'il a escript que icelluy de Giizimir avoit, jusques à ceste 
heure, différé de marcher pour aulcunes difficultez, les- 
quelles à présent estoient composées , et que bien tost il 
seroit en campaigne. L'on parle d'envoyer ung aultre am- 
bassadeur en Allemaigne pour se trouver à la prochaine 
diette, et je présume que ce sera Trokraarthoji ; car j'en- 
tendz qu'il se met en ordre et se prépare pour quelque 
voyage. 

Naguyères a esté envoyé conmiission en ceste ville de 
Londres, pour commander à ceulx, qui sont obligez de 
tenir chevaulx de service , de les avoir toutz prestz du pre- 
mier jour, et à ceulx qui doibvent avoir des courtaultz , 
lesquelz ilz appellent chevaulx légiers, de se pourvoir comme 
les aultres de chevaulx de service , et aulx brigandîniers 
d'avoir des corseletz , et aulx tireurs d'arc d'avoir des ha- 
quebutes, et aulx merchandz de se pourvoir chacun d'armes 
à sa commodité. 

Encores despuys , est venue aultre commission par où 
est mandé à toutes les paroisses que, sellon la grandeur et 
nombre d'hommes qui est en chacune d'icelles, l'on ayt à 
se fornyr de certaine quantité de piques, d'haquebutes, 
corseletz , arcz et aultres armes , et les aschapter de la Tour 
sellon le priz qui en a esté faict de chacune espèce d'icelles 
par les commissaires à ce depputez, dont le S\ Thomas 
Grassan est le principal; et c'est affin d'armer beaulcoup 
d'hommes par tout ce royaulme, et tirer cependant de l'ar- 

gent; et aussi pour renouveller les armes de la dicte Tour 
qui sont desjà si vieilles et usées, pour avoir esté longue- 
ment et souvant forbyes avecques du sablon , qu'il y en a 
une partie quasi percées à jour. 

Oultre cella, Ton m^a donné adviz qu'aulx monstres 
généraUes de ce pays , il y a esté faict une secrecte descrip- 
tion de soldatz (sçavoir, de six mille harquebouziers , six 
mille corseletz et encores d'aultres douze mil hommes, 
mais ne sçay avec quelles armes) , pour estre pretz et levez 
dans quatre jours , toutes les foys qu'on les mandera. 

Hz font aussi amaz d' aident par toutz les moyens qu'ilz 
peuvent, faisans vandre les merchandises d'Espaigne, fai- 
sans forger des angellotz neufs dans la Tour, comme pour 
soldoyer estrangiers , et arrester tous les payemens des par- 
ticulliers, de sorte qu'on ne voyt plus courir aulcuns de- 
niers parmy le commun ; et , à ce propoz , l'on m'a donné 
adviz que, depuys quelques moys en çà, deux Anglois sont 
venuz de Genève à Lion avec plusieurs lettres d'eschange, 
qui donnent ordre au recouvrement des deniers pour le 
payement des reytres , mais je n'ay peu sçavoir leur nom. 

Pour toutz ces aprestz , je n'estime que ceulx cy se has- 
tent pourtant de nous commancer encores la guerre, ny 
d'exploicter ouvertement contre nous chose qui les puisse 
directement arguer de l'infraction des trettez , jusques à ce 
que le dict duc de Cazimir soit entré en France, ou que 
l'armée , qui est à Poîctiers , soit aprochée en Normandie 
ou Picardie , ou qu'ilz voyent succéder une si grand ba- 
taille que les propres forces du royaulme ne soyent , puys 
après , suffizantes d'empescher que les leurs n'exécutent ce 
qu'ilz vouidront; ce qu'on m'a dict qu'ilz vont guettant 
sur toutes choses , et qu'en ce cas , ilz font estât d'avoir les 

estraogiers à leur dévotion : et j'entendz qu'il y a je ne 
sçay qui en France , qui continue les asseurer de la prinse 
de Gallays dans vingt jours , s'ilz le veulent essayer ; à quoy 
ne fault doubter qu'ilz n'ayent une merveilleuse affection , 
et se parle aussi qu'on pourra faire descente au Trespôrt. 

Il est vray que , de la sûblévation advenue en Suffoc et , 
Norfolk^ encor qu'il ayt apareu que les eslevez estoient de 
la nouvelle religion, et presque toutz ouvriers de layne, 
qui s'estoient ainsy mutinez , parce qu'on ne les employoit 
à leurs accoustumez ouvrages durant ceste suspeneion de 
traffic des Pays Bas , dont ne leur restoit aulcun moyen de 
vivre, et aussi de celle d'Irlande, de laquelle, encor que 
ceulx cy monstrent ne faire cas , qui a néantmoins apareu 
jusques icy bien grande, si sont ilz en peyne de toutes 
deux ; et aulcuns principauk du consei) , pour l'impor- 
tance d'icelles , et pour divertyr aulcunes aultres plus af- 
fectés entreprinses qui ne leur playsent pas , cryent et pres- 
sent qu'il fault pourvoir à celles cy, et ne se surcharger tout 
à la foys de beaulcoup d'affaires estrangières avecques les 
princes, en quoy proposent d'abandonner le faict de la 
Roy ne d'Escoce et les différans des Pays Bas. 

Dont sur une mienne remonstrance , qu'en ces entre- 
faictes j'ay vifvement faicte à ceste Royne et aulx princi- 
pauk des siens, après qu'ilz l'ont eu mise en dellibération , 
en laquelle j'entendz que la dicte Dame mesmes a prins 
aulcunemeut le party de la soubstenir, il a esté advisé de 
faire dire par M\ le duc de Norfolk à M', le cardinal de 
Ghatillon que, voyant la dicte Dame que je révoquoys à 
infraction de paix beaulcoup de choses , qui se faisoient en 
son royaulme en faveur et proffict de ceulx de la Rochelle 
tant par mer que par terre , elle et eulx , ses conseillers , 

estimans n'estre bon ny convenable de perdre l'amytié du 
Roy , ny rompre la bonne paix qu'elle a avecqnes luy et 
avecques son royaulme, le vouloient bien advertyr, en- 
semble cenlx de son party, de se pourvoir ailleurs des re- 
mèdes et secours qu'ilz serchoient par deçà, et qu'ilz se 
contentassent que ce royaulme leur fût un reffuge de paix , 
sans le faire tumber en ung inconvéniant de guerre. 

Et j'ay sceu despuys bien certainement qae le dict duc 
luy a porté la parolle, et que suyvant icelle les ourques ont 
esté arrestées, lesquelles semble que prandront meinten- 
nant aultre routte que celle de France, bien qu'aulcuns 
m'en mettent en double , comme je le mande en la lettre 
du Roy. Les soldats de l'homme du prince d'Orange ont 
esté cassez , dont ce qu'il y avoit de Françoys se sont allés 
embarquer ailleurs. L'emprunct surles bagues de la Royne 
de Navarre a esté en aparance reffuzé, et quelque forme de 
provision a esté ordonnée sur les prinses , et contre les pi- 
rates, et sur la continuation du commerce. 

Je ne veulx toutesfoys rien inférer de paix ny de guerre 
pour cella, sinon aultant que, jour par jour, feu verray 
advenir, et aultant que je pourray ramener les affaires au 
bien du service du Roy; car, au reste, toutz les adviz 
que j'ay, concourent à ce que ceulx cy n'attandent que 
l'ocasion et l'oportunité , que j'ay dict cy dessus , pour 
se déclairer; et que leurs présentes démonstrations ne sont 
que pour servyr au temps , affin de pouvoir prandre le party 
qui leur semblera plus expédiant de paix ou de guerre, 
quant ilz en verront leur poinct , et cependant en aparance 
satisfaire le Roy et ceulx qui luy sont icy bien affection- 
nez , mais en effet secourir et porter le faict des aultres , 
aultant qu'il leur est possible ; comme , à la vérité , ilz les 

secourent d'argent , et de monitions , et de tout ce que se* 
crectement ilz les peuvent accommoder par des moyens 
tontesfoys, qui ne chargent gujères les finances de ceste 
Royne , ny ne touchent quasi en rien à elle. 

La sublévation d'Irlande a monstre, du commancement, 
debyoir estre la plus grande qu'on eust jamais veu dans le 
pays, tant pour le grand nombre d'hommes qui avoient 
prÎDS les armes , que pour y avoir des principauh du pays 
meslez, et que les deux anciennes factions, qui toutjour 
avoient esté ennemyes, s'estoient accommodées en cecy; 
mais j'entendz que ung des principaulx de l'entreprinse a 
mandé à ceste Royne que ce n'estoit contre elle , ny contre 
son authorité , qu'ilz s'estoient ainsy armez, ains pour aul- 
cunes leurs prétentions particullières , esquelles ilz vou- 
loient estre satisfaictz ; et que , quant il verroit passer l'af- 
faire à rébellion, il se retireroit incontinent, et ramène- 
roit au service de la dicte Dame la meilleur part de la 
troupe. Et despuys, estant le comte d'Ormont arrivé par 
dellà, encor qu'on ayt eu quelque mesfiance de luy, il a 
néantmoins faict en sorte , avec son frère et avec le comte 
de Quilday, qu'il a ramené les choses à quelque modération ; 
de quoy ceste Royne et les siens , icy, ont receu grand 
plésyr, et ont eu très agréable que j'aye faict bon office et 
offres là dessus , de la part de Leurs M ajestez Très Chres- 
tiennes, à la dicte Dame, laquelle, pour ceste cause et 
pour l'opinion qu'elle a heu que d'aultres princes y allu- 
moyent le feu , elle s'est monstrée despuys mieulx disposée 
envers le Roy, plus difficile ez différans des Pays Bas, et 
moins accordante aulx requestes de ceulx de la Rochelle ; 
tant y a que les armes ne sont encores posées au pays d'Ir- 
lande. 

DBS DIFFÉHANDZ DES PATS BASv 



L'Ambassadeur d'Espaigne, qui est icy, a essayé par 
plusieui-s moyens d'entrer en tretté avec ceuk cy sur les 
différandz des Pays Bas , et le duc d' Alve a fort voUu que, 
pour la réputation de son Maistre , il commençât d'^^y procé- 
der par ung moyen de continuer à parler à elle comme l'am- 
bassadeur ordinaire , sans monstrer avoir nouvelle ny expé* 
cialle commission du Roy Catholique pour cella. De quoy 
ayant esté reboutté plusieurs foys , il l'a faict néantmoins 
solliciter par interposées personnes , nomméement par ung 
sieur Georges Espée et par le S'. Ridolfy, si instantment 
qu'avec Tayde d'aulcuns principaulx seigneurs du conseil 
il luy avoit esté, une foys, mandé, parce qu'il asseuroit 
avoir plusieurs lettres là dessus du Roy, son Maistre, mais 
qu'elles estoient en chiffre, qu'il vint quant il luy plair- 
roit ; et me fut donné adviz à moy que parmy beaulcoup 
de grandz promesses , qui se faisoient là dessus pour par* 
venir à cest accord, l'on y mesloit je ne sçay quoy qui 
louchoit à l'interest de la France, et que j'eusse à y pren- 
dre garde , ce qui m'a long temps tenu en peyne ; mais 
je n'en ay encores peu rien descouvrir, sinon quelques 
propoz généraulx qui, à la vérité, tendoient à ung cer- 
tain leur particuUier proffict et advantaige , et à conGrmer 
davantaige l'alience et intelligence d'entre eulx et leurs 
estatz, et, s'il y a rien de mal, je ne puys croyre qu'il 
procède du dict sieur ambassadeur, ains d'icelluy Espée, 
qui est, à ceque j'enteudz , ung très mauvais Françoys. 
Tant y a que , quant le dict sieur ambassadeur a , des- 

puys, envoyé demander le jour,'rheure et le lieu de l'au- 
dience, la dicte Dame a de rechef assemblé son conseil 
pour luy respondre; et , ayant appelle premier le comte de 
Lestre pour luy dire bien peu de paroUes tout bas , puy» 
tontz les aultres ensemble, après avoir longuement dé- 
battu de l'affaire , elle leur a dict , tout hault , en lan- 
gaige itallien , [de sorte] que les gens du dict sieur ambas- 
sadeur l'ont peu ouyr, — « Je n'en feray rien , car l'on me' 
venlt tromper; mais qu'il parle premièrement à vous et 
qu'il vous face voir s'il a des lettres de son Maistre , et 
puys jeparleray à luy. » 

Or, continuans toutjour le dict sieur ambassadeur et 
moy nostre mutuelle Visitation par messaiges , il m'a mandé 
dire que la dicte Dame luy avoit une foys accordé la dicte 
audience, puys luy avoit mandé qu'il parlât premièrement 
à ceulx de son conseil , pour leur monstrer s'il avoit receu 
nouvel ordre et nouveau commandement du Roy, son 
Maistre, pour tretter et négocier de ces différans avecques 
elle; et qu'il avoit respondu que l'ordre, qu'il avoit de 
son dict Maistre, estoit une continuation de lettres qu'il 
luy avoit ordinairement escriptes , comme à son ambassa- 
deur, pour tretter de toutes choses qui concernoient par 
deçà son service avecques elle , et qu'il n'avoit que faire 
avec ceulx de son conseil pour aller devers eulx; mais, 
s'ilz avoient à faire à luy , qu'ilz sçavoient où il demeu- 
roit, et le pourroient venir trouver; et que despuys elle 
luy avoit envoyé offrir l'audience, mais qu'il n'y vouloit 
poinct aller. 

Ainsy l'affaire demeure encores en suspens et les mer- 
chandises des Espaignolz se vandent. 

DU FAIGT DE LA ROYNE D ESGOGE. 

Après plusieurs remises et longueurs, uzées par la Royne 
d'Angleterre à la Royne d'Escoce , l'on tira enfin une pro- 
messe d'elle, au moisde juing dernier, qu'aussi tost qu'elle 
auroit receu la déclaration de Leurs M ajestez Très Chres- 
tiennes et de Monsieur, frère du Roy, sur le tiltre de ce 
royaulme , et qu'elle auroit heu la responce des Estatz 
d'Escoce , qui estoient convoquez par le comte de Mora à 
S^ Jehansthon au xxv^ juillet, elle ne diffèreroit plus de 
procéder à la restitution de la dicte Dame; dont est ad- 
venu que , sur le xvij^ d'aoust , la dicte Dame a receu les 
dictes déclarations touchant sa coronne , qu'elle a trouvées 
en la forme qu'elle les desiroit , et a heu la responce des 
dictz Estatz d'Escoce bien fort contraire à ce qu'elle es- 
péroit. 

Et fault entendre que , aus dictz Estatz , le dict comte 
de Mora a proposé assés pleinement quatre articles, qui 
concernoient le présent affaire de la dicte Royne d'Escoce, 
de sorte qu'on a cuydé qu'il deust laysser la libre déter- 
mination d'iceulx à l'assemblée, mais, luy et le comte de 
Morthon , et leurs adhérans , s'estoient , à ce qu'on dict , 
premièrement obligez , par sèrement et promesse entre 
eulx , de ne permettre que rien s'y conclûd au prolfict de 
la dicte Dame , et d'employer eulx , leurs parans et amys , 
et toutz leurs moyens , pour empescher sa restitution. 

Et ainsy , ilz ont obtenu , contre l'opinion du party qui 
estoit pour elle, lequel n'estoit là en grand nombre : — tou- 
chant le premier article, qui concernoit la restitution de la 

dicte Dame; — que, pour la recordation du murtre du feu 
Roy, et pour le bien du jeune Roy son filz , et l'utillité du 
pays, et aussi, pour leurs consciences, ilz ne pouvoient 
authoriser ny consentir qu elle fût restituée. 

Au segond , qui estoit du divorce du comte Boudouel , 
affin que la noblesse ne fût plus en deffiance de luy ; — que 
c'estoit chose qui concernoit le faict parlicullier de la dicte 
Dame, auquel pour le présent, ilz n'avoient grand inté- 
rest , et qu'elle y procédât comme sa propre conscience Ten 
admonesteroit. 

Pour le regard du troisiesme , qui estoit de surceoyr 
cependant toutz exploictz de guerre , et n'attempter rien 
contre ceulx qui tenoient le party de la dicte Dame , ny as- 
siéger son château de Dombertran ; — qu'il importoit gran- 
dement d'establir, le plus diligemment et seurement qu'ilz 
pourroient, l'authorité du jeune Roy, leurMaistre, dans 
le pays; par ainsy qu'ilz n'en pouvoient différer l'exécution. 

Et sur le quatriesme , qui estoit de députer des com- 
missaires pour venir devers la Royne d'Angleterre tretter 
des affaires de la dicte Royne d'Escoce et de Testât de leur 
pays; — que, veu la résolution prinse sur les aultres trois 
articles, ilz ne voyent qu'il y heût lieu de faire aultre chose 
sur cestuy cy que d'advertyr la dicte Royne d'Angleterre 
de leur dicte résolution : ce que le comte de Mora print en 
sa charge de faire par une simple lettre. 

Sur quoy , ayant l'évesque de Roz , au nom de la dicte 
Royne d'Escoce, et moy, de la part de Leurs Majestez 
Très Chrestiennes , bien fort pressé la Royne d'Angleterre 
que , puisqu'il luy aparoissoit meintennant de la manifeste 
usurpation qu'on vouloit faire de la coronne d'Escoce sur 
ceste princesse, qu'elle luy vollût accorder ou reffuzer ré- 

solnement son secours , à quoy elle nous y a faict la res- 
ponce que j'ay escripte au Roy , le xxij* du passé , et a 
peins nouveau délay de quinze jours pour attandre si le dict 
comte Je Mora luy envoyera quelque meilleure responce , 
ainsy qu'elle l'a conjuré et admonesté, par nouvelles let- 
tres, de le faire* 

Mais , de tant que la longueur porte ung merveilleux 
péjudiee aulx affaires delà dicte Dame, elle et toutz ceulx, 
cqui luy sont icy bien affectionnez , désirent que Leurs Ma- 
jestez en facent une ferme et vifve remonstrance à M^ Nor- 
f*ys, ambassadeur de la dicte Dame par dellà, comme ilz 
isont résoluz de pourveoir au restablissement de la dicte 
Royne d'Escoce , et que la Royne d'Angleterre , sa Mais- 
tresse , n'en doibt estre marrye , ny trouver mauvais qu'ilz 
mettent cependant quelque secours dans Dombertran, pour 
le pouvoir garder et pour y recepvoir plus grandz forces, 
quant Leurs dictes Majestez verront qu'il sera besoing y 
envoyer, monstrans qu'ilz ont desjà donné charge à M', de 
Martigues et à M^ de Bouille de dresser ung armement 
en Bretaigne pour cest effect. Et commant que soit, il est 
bien besoing que Leurs dictes Majestez , à bon escient , 
pourvoyent d'envoyer, dans la fin d'octobre, cinq ou six 
<^ens soldatz au dict Dombertran. 



PROPOS DE LA ROTNE d' ANGLETERRE A M^. LE CARDINAL 
DE GHATILLON. 



La Royne d'Angleterre , craignant qu'enfin nostre 
guerre ne luy en cause une à elle , et que ne la face tum- 
ber en aJTaires et despences , monstre désirer infinyement 

la paix de France; dont, oultre plusieurs discours con- 
formes à cella , que j'ay cy devant mandé qu'elle m'en a 
tenuz y elle m'a dict avoir naguières miz M', le cardinal de 
Chatillon en ce propos : 

Qu'est ce qu'il espéroit de ceste guerre? et qu'il sçavoit 
bien qu'il failloit qu'elle print fin, comme toutes aultres 
choses, qui ont eu commancement; et de tant la luy deb- 
voit on donner plustost , que le commancement avoit esté 
violent et mauvais; et, par ce qu'elle jugeoit bien, en 
son cueur, que le Roy et la Royne ne desiroient rien tant 
que de pouvoir posséder en paix et tranquillité leur 
royaulme, avec l'amytié, et bienveuillance , et prompte 
obéyssance de leurs subjectz, qu'il failloit que, de leur 
costé , ilz monstrassent une semblable volonté et vray deb- 
voir de bons subjectz envers eulx, » 

Et le dict sieur Gardinalluy avoit respondu , « qu'il pre- 
noit sur sa damnation et sur la perte de son âme qu'il n'y 
avoit en son frère, ny en luy, ny en aulcun qu'il cogneust 
de leur party, aultre désir que d'aymer, honnorer et obéyr 
le Roy, et la Royne, et Messieurs ses frères; et leur con- 
server, à leur pouvoir, la grandeur et dignité de leur es- 
tât, aultant soigneusement que leur propre vie; et qu'ilz 
n'estoient en armes que pour leur religion qu'on leur vou- 
loit ester, et pour leurs personnes qu'on vouloit partout 
massacrer, qui estoient deux très urgentes causes de leur 
légitime deffance. » 

Qu'elle luy avoit répliqué , « que la cause de la religion 
touchoit à si grand nombre do personnes, tant en France 
que ailleurs, qu'elle ne pouvoit croyre que le Roy vollût 
s'opiuiastrer de l'exterminer par force, car il fauldroit qu'il 
entreprînt le renversement de toute la chrestienté ; mais 



— 208 — 

que la cause des personnes touchoit bien à luy seul , parce 
que c'estoient ses subjectz; et que, là dessus, il failloit 
regarder de quelque moyen, qui fût honnorable pour l'ung 
et pour les aultres , et pourtant qu'il ne failloit tant se def- 
fier du Roy et de la Royne [et qu'il failloit] qu'on en vînt 
à prendre confience de leur paroUe et promesse. » 

Qu'à cella il avoit représanté mille argumens pour ne 
pouvoir mettre assés de confience en la parolle de Leurs 
Majestez , pour n'avoir cy devant esté tenue ny gardée, 
ny leurs éedictz observez ; et qu estantz le Roy et la Royne 
ainsy possédez , comme ilz estoient meintennant , de leurs 
ennemys , ne failloit espérer aulcune modération en ces af- 
faires. 

Sur quoy elle avoit poursuyvy luy dire « qu'elle enten- 
doit bien qu'il vouloit parler de monsieur le Cardinal de 
Lorrayne , mais , quant bien il ne seroit poinct avec Leurs 
Majestez, elle ne croyoit pourtant qu'elles se volussent 
meintennant commettre à eulx, ny se mettre en leurs 
mains , après une si cruelle guerre ; par ainsy qu'il fail- 
loit qu'ilz pensassent de quelque bon et honnorable moyen 
d'en sortyr. ». 

Et qu'il luy avoit seulement respondu que Dieu envoye- 
roit le moyen , lequel , jusques icy, ne les avoit habandon- 
nez ; de laquelle responce elle n'estoit demeurée contante , 
et luy avoit dict qu'elle sçavoit qu'il adviendroit toutjour 
ce que Dieu vouldroit, mais qu'elle desiroit entendre de 
luy s' ilz estoient disposez de cercher de Dieu et accepter de 
luy ung paysible remède en ces malheurs; et qu'enfin il 
r avoit asseurée qu'ilz l'avoient essayé, et qu'ilz avoient 
envoyé offrir à Leurs Majestez toutes condicions de paix 
humbles et convenables à très bons et fidelles subjectz , 

qui requièrent seulement la seurté de leurs personnes et 
l'exercisse de leur religion , à quoy ilz n'avoient esté ouys; 
ce qu'elle vouloit bien entendre de moy s'il estoit vray, 
oar il luy en avoit faict aparoir, par aulcunes lettres de 
monsieur l' Admyral , qui justiffioient beaulcoup leur cause 
envers tout le monde. A quoy j'ay respondu ainsy qu'il 
est contenu en ma précédante dépesche du xxij'' du passé. 



LE SÈ'. DE LA MOTHE FËIVËLON A LA ROTNE d' ANGLETERRE. 

— du xvn* d'aoust 1569. — 



Madame, le Roy, Mon Seigneur, et la Royne Très 
Ghrestienne , sa mère , vous ont envoyé toutes les décla- 
rations , que demandiez , touchant le tiltre de vostre co- 
ronne , et y ont de tant plus soigneusement procédé qu'ilz 
vous ont voUu faire cognoistre qu'ilz n'ont jamais pancé 
de vous offancer, et que ceulx là sont par trop malicieulx, 
qui ont supposé ceste cession pour traverser vostre com- 
mune amytiè et vous mal mesler ensemble ; car je vous 
V€ulx bien encores , pour une troysiesme foys , retourner 
dire cecy : qu'ilz n'ont pensé, ny pratiqué, ny preste. 
Toreille à pratiquer, rien qui soit contre vostre bien, gran- 
deur ny estât , ny en quoy ilz estiment que vous deussiez 
prandre desplaysir, despuys le dernier tretté de paix. 

Et meintennant , Madame , qu'il vous apert de la décla- 
ration de Leurs Majestez et de celle de Monsieur, frère du 
Roy, pour le tiltre de vostre royaulme, et que vous avez 
receu celle que le comte de Mora faict pour priver la Royne 
d'Escoce du sien , je vous suplye , de la part de Leurs Ma- 
il. '^ 

jestez Très Ghrestiennes, ottroyer meiateniiaDt à la dicte 
Dame la pourvoyaûce et remède, que luy avez toutjour 
promiz en ses affaires; 

Et ne preniez qu'en bonne part si le Roy et la Royne 
vous en font faire ceste instance ; car, fmr le debvoir de 
l'alliance et du parentaige , et de l'obligation des trettez 
qtt'ilz ont avec ceste princesse et sa coronne , ils ne peu- 
vent laysser de pourchasser sa restitution , ny s'en excuser 
envers Dieu ny le monde. Néantmoins ilz ont bien voUu 
attandre paciemment l'ordre que vous y mettriez , et n'y 
entreprendre rien de leur main, de peur de vous offancer, 
sinon seulement de vous en faire solliciter, par moy leur 
ambassadeur, le plus modestement que j'ay peu; et ne pré- 
tendent encores de s'en mesler, tant qu'il y aura espérance 
de vostre secours ; ains seront très ayses d'en raporter à 
vous seulle leur propre obligation , et celle de ceste paouvre 
princesse, leur alyée , s'il vous playt le luy bailler. 

Mais ilz me commandent bien de vous dire que si , de 
ceste heure en avant , ilz voyent que vostre secours luy 
soit de telle façon prolongé , qu'il ne luy puisse de rien 
plus servir, parce que le comte de Mora va exécutant toutz 
ses bons subjectz dans le pdys , et les dépossédants de leurs 
biens et maysons , et poursuyt le siège de Dombertran , 
qui est la seule place demourée en l'obéyssance de la dicte 
Dame; et par ainsy que vostre secours luy viègne à def- 
faillir, qu'ilz se mettront , du prenûer jour, en debvoir de 
luy pourvoir du leur, par toutz les meilleurs moyens et ex- 
pédiantz qu'ilz verront le pouvoir faire ; 

Que , encores que vous ayez opinion que le comte de 
Mora soit entré bon et bien intentionné en ceste cause , 
vous voyés bien meintennant, Madame, qu'il est devenu 

tout aultre; et ainsy advient de ceulx qui , peu à peu , prè^' 
lient, d'eulx mêmes, quelque authorité (ou les armes), 
qu'ilz ne s'en veulent, puys après, volontiers despartyr 
par celle d'aultruy; car par vostre moyen. Madame, il 
pounroit tout ensemble pourvoir à la Royne, sa seur et sa 
M estresse , au petit Prince son filz , au pays et subjectz , 
et bien fort seurement à luy mesmes et à ce qu'il eust dé- 
siré d'avancement dans le royaulme; et si, eust grande- 
ment satisfaict à sa réputation , et cbntanté Leurs Majestez 
Très Chrestiennes et toutz les aultres princes chrestiens , 
^e qu'il a tout mesprisé pour se cuyder contanter luy seul. 

BÉPONSE DE LA ROTNB D* ANGLETERRE. 

La dicte Dame m^a respondu — «que nulle aultre personne 
«du monde ne desiroit plus soigneusement pourvoir au res- 
tablissem^t de la Royne d^Escoce qu'elle faisoit, pourveu 
que ce fût sans l'exposer au dangier de ses ennemys, et 
qu'elle le peult faire sellon son honneur et conscience, et , 
si je luy allégoys l'alliance de Leurs Majestez , elle luy estoit 
encores plus prochaine allyée ; 

« Qu'ily avoit quatre sortes de secours pour la remettre , 
— Tung, de force ; — l'aultre, de conseil ; — l'aultre, d'ar- 
gent ; — et le quatriesme, par ung bon accord ; — et que la 
dicte Royne d'Escoce n'avoit monstre tant mesprizer le re- 
poz de son royaulme et le sang de ses subjectz , qu'elle 
n'eust toutjour préféré son retour à sa coronne par l'agréa- 
ble consentement de ses subjectz que par la violence d'une 
guerre; et que, de sa part, oultre les aultres considéra- 
tions , ceste cy luy passeroit fort la conscience , de ne la y 

vouloir remettre pour exécuter, puys après , cruellement 
ses vengeances; car ne vouldroit estre cause du sang qui 
s'y espandroit ; 

« Que, à la vérité, elle n'avoit accepté ny pour responce^ 
ny pour satisfaction, ce que le comte de Mora luy avoit 
mandé , dont luy avoit soubdain escript que , si dans quinze 
jours il ne luy respondoit aultrement et mieuk , sellon le 
propos de la restitution de la Royne d'Ëscoce , die mesmes 
se feroit la responce, et luy feroit sentyr ce qu'elle en au- 
roit résolu ; et , à ceste occasion , la dicte Dame pryoit 
Leurs Majestez Très Ghrestiennes d'avoir pacience pour ce 
peu de temps. 

« Il est vray qu'elle me vouloit bien dire que la dicte 
Royne d'Escoce ne s'estoit bien déportée envers elle, en- 
cores qu'elle luy heust esté plus que bonne mère , et luy 
eust saulvé la vye ; et qu'elle sçavoit tout ce qu'elle avoit 
pratiqué, despuys qu'elle estoit entré en ce royaulme, 
auitant par le menu comme si elle y eust esté appellée, 
car les princes ont des oreilles grandes qui oyent loin et 
prez , en divers lieux; et que la dicte Royne d'Escoce s'es- 
toit esforcée de mouvoir le dedans de ce royaulme contre 
elle, par le moyen d'aulcuns des siens qui luy promettent 
de grandz choses , mais c'estoient gens qui conçoyvent des 
montaignes mais%ne produisent que petitz monceaulx de 
terre, qui l'avoient pancé si sotte qu'elle n'en sentyroit 
rien , mais elle s'en estoit toutjour moquée dans la man- 
che; et que n'ayant la dicte Royne d'Escoce bien voila 
user d'elle conune de lionne mère, elle méritoyt qu'elle 
luy fût marastre ; 

« Qu'elle se sentoit en assés bon estât de forces et d'ar- 
gent, et de toutes choses , pour ne pouvoir estre con- 

straiocte , par nulle force qui soit aujourduy au monde , à 
faire en cest endroict, pour la Royne d'Escocè, sinon ce 
qu'elle estimeroit estre bon et convenable à son honneur, 
à son debvoir et à sa conscience ; et que plusieurs choses 
s'obtiennent et se conduysent , par la bonne grâce et bien- 
veillance , des princes bien nays , qui sont ayséement des- 
tomées, quant on les veult admener aultrement ; et qu'il 
luy restoit sur le cueur plusieurs aultres choses , qu'elle 
me diroit mieulx à propos une aultre foys; seulement me 
vouloit demander comment j'estimoys que le Roy la peult 
secourir à ce besoing ; car il luy fauldroit passer la mer. » 

Sur quoy, après 'luy avoir donné satisfaction, pour 
Leurs Majestez Très Ghrestiennes et pour inoy, touchant 
ce qu'elle avoit sur le Cueur de cest affaire , et m'ayant elle 
monstre d'en estre bien fort satisfaicte, je luy respondiz 
que, grâces à Dieu, le Roy avoit de très grandz moyens de 
la secourir, et qu'elle mesmes les pouvoit comprendre par 
ce qu'elle en oyoit dire , sans que je les luy particulari- 
sasse ; et qu'il restoit, oultre cella , grand nombre de bons 
subjectz et serviteurs à ceste princesse dans son royaulme, 
aus quelz n'estoit besoing que de bien peu de secours; et, 
quant à passer la mer, il y avoit assés vaysseaulx en France , 
et des gens qui sçavoient bien ceste route ; et que je croyois 
qu'elle mesmes , à ung besoing , nous ayderoit de ses pro- 
pres vaysseaulx pour une si légitime entreprinse , laquelle 
je luy vouloys encores dire qu'il failloit, par nécessité, 
qu'elle fût exécutée. 

Et nonobstant que lors , en présence de ceulx de son 
conseil, elle se courroucea asprement, et (it de grandz me- 
nasses, elle s'est despuys modérée, et n'ont, les persua- 

sions de la duchesse de SuiToc et de la comtesse de Lenos 
contre ceste cause , tant peu comme les bonnes raysons 
qu'on luy admène pour icelle, dont s'en attand quelque 
bonne expédition en brief. 

ADV£RTI8SEMENT TOUCHANT LE FAIGT DE LA ROYNE D^EgCOCC. 

Au mois de juing 1568, la feu Royne d'Espaigne es- 
cripvit une lettre à la Royned'Escoce, pleyne de grand affec- 
tion , pour luy persuader d'envoyer le petit prince d'Escoce ^ 
son filz , en Espaigne , affin d'estre norry prez du Roy Ca- 
tholique, son mary, adjouxtant quelque mot de le vou- 
loir accepter pour leur gendre, et luy réserver une de leurs 
petites filles en mariage; ce que la Royne d'Escoce accepta 
incontinent avec grand affection. Mais quant sa responce 
arriva en Espaigne^ la Royne d'Espaigne estoit desjà allée 
à Dieu, dont le Roy, son mary , print les lettres , sur les- 
quelles il a despuys escript, par deux foys, à la Royne 
d'Escoce; sçavoir, en janvier et février derniers, confir- 
mant l'affaire , et ouvrant encores quelques propos de ma- 
riage à la dicte Dame pour luy , ou pour l'archiduc Car- 
los , ou pour dom Joan d' Austria , lesquels il disoit aymer 
aultant que soy mesmes. 

L'ambassadeur d'Espaigne communiqua le propos à 
monsieur l'évesque de Roz, qui, à ce que j'entendz , 
monstra ne trouver bon qu'on parlât d'aultre que du Roy 
Catholique, et néantmoins il tint la main à conduyre, en 
caresme prenant dernier, ung des gens du dict ambassa- 
deur jusques à Dorthon devers la dicte Dame , qui y fut 
expressément envoyé pour la veoir, et notber ses parolles , 

ses contenances et sa forme de vivre , lequel fit, despuys, 
ung très bon récit de la dicte Dame , mais ne raporta , pour 
lors, auitre paroUe d'elle, sinon qu'elle estoit en estât de 
ne pouvoir rien promettre ny d'elle, ny de sonfilz, car 
elle estoit en puyssance d'aultruy ; seulement elle avoit be- 
soingde secours pourestre remise à sa coronne, et que, 
s'il playsoit au Roy Catholique luy ayder, il se pouvoit 
promettre , d'elle et de son filz , tout ce que mériteroit la 
grande obligation qu'elle luy en auroit. 

Peu de jours après, ayant la dicte Dame pratiqué ung 
moyen de se saulver et de se remettre en son pays, pour- 
veu qu'elle fût ung peu secourue, dellibérad'y employer 
le dict Roy Catholique et se conunettre en ses mains, jus- 
ques à se offrir de passer en Flandres. Et à cest effect , le 
ser Jehan Amilthon fut envoyé devers le duc d'Àlve, à 
Bruxelles , luy demander hommes et argent pour cest ef- 
fect ; lequel respondit qu'il seroit prest de mettre xx mil 
hommes dans l'Angleterre, à la dévotion de la dicte Dame, 
pourveu qu'il y eust quelques ungs du pays pour les recep- 
voir, et qu'il vît y avoir fondement ou aparance d'y pou- 
voir effectuer quelque chose, mais n' avoit encores ordon- 
nance du Roy , son Maistre, de getter gens de guerre hors 
du pays, toutesfoys il l'en advertyroit promptement; et 
qu'au reste, argent ne manqueroit. Et comme le dict Amil- 
thon luy répliqua , qu'au cas qu'il ne peust envoyer promp- 
tement des gens, il avoit charge de luy demander quel- 
que prompt secours d'argent, il respondit que l'ung et 
l'aultre se bailleroient à la foys, quant le Roy , son Mais- 
tre, le luy auroit mandé, et que plustost ne se pouvoit 
faire. 

Sur ceste responce, ayant la dicte Dame, despuys, 

sondé la volonté de ses partisans dans le pays , a trouvé 
que toutz estoient disposez de faire ce que le duc de Nor- 
folc vouldroit , mais que , de mettre tant d'estrangiers dans 
le pays , ilz ne le trouvoient bon ; car ne veulent , à ce 
qu'ilz disent , combattre pour conquérir ce royaulme au 
Roy d'Espaigne, ny avoir rien à faire avec ceste nation 
là ; seulement , ilz se veulent employer à bien garder le 
droict qu'elle prétend à ceste coronne , après la Royne , 
sa cousine , et cependant la remettre à la scienne , en quoy 
ilz s'estiment estre assés fortz pour conduyre l'entreprinse^ 
pourveu qu'on ayt ung peu d'argent. 

Ce qu'estant remonstré, en bonne sorte , au dict duc 
d'Alve, sans aulcunemeut reffuzer ses hommes , mais 
monstrant seulement la difficulté de ne les pouvoir encore» 
accepter, et le sollicitant, au reste, de quelques deniers 
contantz, il a, avec bonnes parolles, prolongé plusieurs 
moys la responce , essayant cependant d'obliger la Royne 
d'Escoce de ne se priver de la liberté de son mariage , pour 
en user, puys après, sellonle conseil du Roy, son Maistre, 
et de luy bailler toutjour le petit prince d'Escoce, son filz ; 
en quoy le temps a coulé jusques à la my aoust dernier, 
qu'ayant le dict duc promiz de bailler lors une résolue res^ 
ponce , il a asseuré le dict Amilthon , qui y est pour la 
troisiesme foys retomé , de faire , dans le xV de septembre , 
délivrer argent par deçà à la dicte Dame. Et j'entendz que 
desjà il a envoyé une lettre d'eschange pour luy faire for- 
nyr seulement dix mil escuz. 

Ne fault doubler qu'il ne se meyne une bien estroicte 
pratique pour le mariage de la dicte Dame avec dom Joan 
d'Austria, et que, par les allées et venues du susdict Amil- 
thon, et du voyage que RoUet , secrétaire de la dicte Dame 

a naguyères faict devers le duc d' Alve , au partyr d'Or- 
léans , le propos n'en soit , possible , bien avant ; mais ce ne 
seroit aulcunement l'advantaige d'elle, car n'auroit pour- 
tant asseurance d'eschapper d'icy, ny d'estre remise en 
son estât , et si est sans doubte qu'elle perdroit le droict 
qu'elle prétend à ceste coronne; sur quoy , ayant l'ambas- 
sadeur d'Espaigne naguières miz monsieur Tévesque de 
Boz en divers propos du dict mariage , et de ce qui s'en 
parloit pour le duc de Norfolc, luy a incisté grandement 
qu'elle debvoit réserver en cella le consentement de Leurs 
Majestez Très Ghrestienne et Catholique. 

Est à craindre que la Royne d'Angleterre, pour cer- 
taine opinion qui luy est montée en la teste , veuille te- 
nir la main au dict dom Joan , car a dict qu'elle se vouloit 
en toutes sortes dépêtrer >de la Royne d'Escoce et la re- 
mettre, pour son honneur, en son estât , bon gré mal gré 
qu'en eust le comte de Mora; et qu'elle sçavoit bien, 
qu'aussi tost qu'elle seroit en Escoce, qu'elle espouseroit 
ung estrangier, dont elle seroit baye et des Escouçoys et 
des Augloys, et se déboutteroit elle mesmes de l'espérance 
qu'elle monstre avoir si grande à la succession de ceste 
coronne. 

Par le tret, que le Roy d'Espaigne a faict, de vouloir 
ainsy soubstraire au Roy ceste alliance d'Escoce, et s'em- 
parer de la Royne et du petit Prince du pays, pour le me- 
ner norryr prez de luy , au mespriz de Leurs Majestez 
Très Ghrestiennes et de la coronne de France, joinct ce 
qu'il a entreprins de la précédance , et ce qu'il a essayé de 
traverser la ligue des Suysses , il monstre qu'il a trop d'am- 
bition sur le Roy , et qu'en plusieurs sortes il s'esforce de 
luy diminuer la grandeur, la dignité et les forces de son 

estât , et qu'il recognoist trop mal l'amytié que la Koyoe 
luy a toutjour portée et ae la respecte conwiie il debvroit. 



LVr DEPESCHE 

— du V* de septembre 1669. — 
{Envoyée jusques à Calais par OlU^yer Champernon exprès.) 

Intrigues des protestauts pour empêcher le rétablissement de la reioe d'Ecosse. 
— Fausse nouvelle répandue à Londres de la prise de Poitiers par l'ami- 
ral de Coligni. — Elisabeth demande que la i^Vance renonce à servir d'in- 
termédiaire pour le commerce des Pays-Bas avec l'Angleterre. — Sortie, 
en grand équipage de guerre, des navires qui avaient été mis en arrêt sur 
les instances de l'ambassadeur. — Combien il est urgent de douuer appui 
et de porter secours à la reine d'Ecosse. — Étal et évaluation des joyaux 
envoyés de France par les protestants pour obtenir un emprunt. — /)e- 
claratwn du conseil d'Angleterre sur le commerce de France et sur la 
nécessité de le restreindre en ce qui concerne les Pays-Bas, — Réponse 
de tam^sadeur, dans laquelle il proteste contre cette prétention. 



Au Roy. 

Sire y vous ayant, le premier de ce moys, dépesché le 
S", de Sabran , avec tout ce qai se oOroit lors à ma co- 
gnoissance digne de celle de Yostre Majesté , je dellibérois 
partir le lendemain pour aller trouver la Roy ne d'Angle- 
terre affin de luy présenter voz lettres, que j'ay receues 
dans vostre paquet, du xv^ du passé, mais j'ay heu adviz 
qu'au partir de Bazin , elle s'est mise hors de son dellihéré 
progrès , pour aller veoir quelques petitz lieux escartez , 
et l'on m'a dict que je feray beaulcoup mieulx d'attandre 

qu'elle soit arrivée en Amptonne; et amsy j'ay attandn de 
partir jusques à ceste après dinée que je m'achemine au 
dict lieu pour y arriver aussitost qu'elle. 

Je viens d'entendre que quelques mauvaises p^isonnes 
luyont merveilleusement soublevé le cueur contre la Rayne 
d'Escoce par ung aultre nouveau moyen, après qu'ilz ont 
veu que celluy de la cession du tillre de ce royaulme de- 
meuroit convaincu par les amples déclarations de Yostre 
Majesté; c'est qu'ilz luy ont persuadé que y n'ayant la dicte 
Royne d'Escoce peu parvenir au premier et plus éminent 
lieu de ceste coronne, elle pratiquoit meintennant d'avoir 
le second , et que , contre ce que la dicte Royne d'Angle- 
terre avoit tant fermement résisté à toutz ses estatz et par- 
lemens de ne déclairer son successeur, elle s'esforçoit mein- 
tennant de monstrer que c'estoit elle, se insinuant pour 
seconde personne en ce royaulme , affin de se faire la pre- 
mière, veuille ou non la dicte Dame, et mesmes ayant le 
temps, par le moyen des catholiques; lesquelz ilz luy re* 
monstrent qu'elle les a eslevez en grandz espérances , et 
desjà toutz attirez à sa dévotion , dont le trouble n'est 
petit en ceste court, par ce mesmementque la dicte Dame 
a senty que toutz les plus grandz de ce royaulme , et les 
principauk de son conseil, incistent que la dicte Royne d'Es- 
coce soit délivrée et restituée à sa coronne. De quoy l'on 
m'a dict que la dicte Royne d'Angleterre est bien fort ofTan- 
cée contre le comte de Lestre et contre le secrétaire Ce- 
cille de ce qu'estans eulx deux ses expéciaulx serviteurs , 
ilz ne debvoient , sans son sceu , avoir entreprins , comme 
ilz ont faict , de porter ce party ; et est fort après mein- 
tennant à les séparer du duc de Norfolc et du comte d' Aron- 
del qui l'ont , quant à eulx , toutjour manifestement porté. 

Et de tant, Sire, que sur ce courroux Ton vouldra, pos- 
sible , forger encores des nouveauk délays ez affaires de la 
Royne d'Escoce, qui seroit aultant que les ruyner du 
tout , Vostre Majesté et celle de la Royne tiendrez , s'il 
vous playt, du premier jour, à l'ambassadeur, W. Norrys, 
le propoz conforme à ce que je vous ay mandé par le dict 
S\ de Sabran affin que, sur les lettres qu'il en escripra à 
sa Mestresse , son dict conseil ayt plus grand argument de 
luy remonstrer qu'elle les doibt advancer , et ne les avoir 
ainsy suspectz , comme les malicieux le luy représantent. 

11 y avoit icy quelque commancement de bruict , quant 
le dict S^ de Sabran est party^ que Poictîers avoit esté 
prins d'assault le xix** du passé , mais ayant receu lettres 
de M\ de La Meilleraye et de M', de Sigoignes qui disent 
le contraire , j'en ay admorty et les nouvelles et les gai- 
geures qui s'en faisoient en ceste ville; et j'espère que Dieu 
vouldra qu'il en àdviègne aultrement, car certes j'aurois 
bien à rabattre les entreprinses qui se mettroi^t inconti- 
nent en avant sur la dicte nouvelle , si elle estoit vraye. 

Ceulx de ce conseil , despuys le pourparler que je fiz 
avec eulx à Fernan Gastel , quant je leur présentay les 
députez de Roan, m'ont envoyé ung escript en latin que 
j'ay miz dans ce paquet , et sont ung peu marrys que je 
leur aye faict la responce que Vostre Majesté verra tou- 
chant la restriction du commerce des Pays Bas , car esti- 
moient que je passerois cella légièrement, ce que je n'ay 
ozé faire au préjudice des trettez , sans avoir vostre com- 
mandement là dessus ; mais sellon que je voy qu'ilz y vont 
de grande affection , et pour le temps , je croy, Sire, qu'il 
n'y aura grand mal de le laysser couler , et sinon en le 
consentant expressément , à tout le moins en ne le contra- 

disant guyères ; car aussi bien y pourvoirront ilz par leurs 
costumiers . à l'yssue des merchandises , comme j'entendz 
que le duc d'Âlve Ta aussi prohibé aulx Pays Bas. 

Il est quelque bruict qu'en Espaigne l'on a arresté les 
nefz vénitiennes , qui venoient à Londres chargées de plu- 
sieurs merchandises nécessaires en ce royaukne, de quoy, 
s'il est vray, ceulx cy seront bien fort marrys. 

Les quatre ourques et trois vaysseauk de l'homme du 
prince d'Orange sont enfin sortyes deceste rivière en grand 
équipage de guerre, mais je n'ay encores adviz quelle 
routte elles ont prins; seulement j'en ay adverty les gou- 
verneurs de la frontière de dellà pour y prendre garde ; et 
estantz toutes aultres choses en Testât que je vous ay mandé 
par mes dernières , je n'adjouxteray , pour le surplus, à la 
présente qu'une dévotte prière à Dieu , etc. 

De Londres ce v^de septembre 1569. 



A LA ROYNE. 

Madame, avant m' acheminer vers la Royne d'Angleterre, 
laquelle j'espère trouver d'icy à trois jours à Amptonne, à 
Ix mille d'icy, j'ay bien voUu faire une dépesche à Voz 
Majestez sur l'occasion de ces particullaritez , que Vostre 
Majesté verra en la lettre que j'escriptz au Roy; oultre les- 
quelles îfe ne vous diray, Madame , sinon touchant le faict 
de la Royne d'Escoce qu'il est heure que le Roy et Vous, 
Madame, luy assistiez , ainsy que par le récit que j'ay donné 
charge au S", de Sabran de vous en faire, et parce que j'en 
mande meintennant en la dicte lettre du Roy, Vostre Ma- 
jesté jugera que oportunément et prudentment se devra 

faire; car le feu en est bien allumé en cesle court, et sem- 
ble , à la vérité , qu'il y va maintennant du faict ou du 
failly. Je ne deflauldray de mon office en cest endroict , 
ainsy que me l'avez commandé , pour servir en voz aflaires 
et à œulx de la dicte Dame aultant qu'il me sera possible; 
et par ce qu'ung de mes amys m'a dict avoir entendu de 
monsieur l'ambassadeur d'Espaigne , qui est icy, que le duc 
d'Alvepourroitprandre jalouzie, s'il entendoit qu'on voUût 
mettre aulcun secours de Françoys dans Dombertran , je 
suplie Vostre Majesté juger si cella sera considérable. 

Et , au reste , Madame , ayant miz peyne de m'enquérir 
des bagues que le S^ Du Doict a aportées pour engaiger 
par deçà , j'ay sceu qu'elles sont celles cy, sçavoir : 

De la Royne de Navarre , un collier estimé par les or- 
fèvres de France — cent soixante mil escuz , 

Et ung quarquant — xl mil escuz ; 

De M', le Prince de Condé, bordeures, toretz , oreil- 
lettes et ung vaze d'agathe — xxxv mil escuz ; 

De monsieur l'Admyral, ung vaze d'agathe — xv mil 
escuz; 

Une couppe d'agathe — x mil escuz ; 

Une croix — quatre mil escuz ; 

Une oreillette — deux mil escuz ; 

Et de.M\ du Vijan ungruby et une aultre bague — 
quatre mil escuz ; 

Mais les orfèvres de Londres ne les prisent tant ; les- 
quelles bagues ne sont encores engaigées. Sur ce, je bayse 
très humblement les mains de Vostre Majesté, et prie 
Meu qu'il vous doinct , etc. 

De Londres ce v* de septembre 1569. 

DÉCLARATION DU CONSEIL. 

ACTA GON8ILII là FERNAMENSI CA8TELLO. 
— XVII* Augusti 1569. — 

Presentibiis : 

DiicelSorfolciœ, 
Comité BedfordisB, 
Comité Lecestriœ, 
Prefecto regii cubicali , 
D. Secretario. 

Gonventam est ut de reliquo omnibus Anglis et Gallis 
mercatoribus libéra commercîi ratio sit, negociandi in Ânglià 
et Francift et utrinque reciprocè : et hinc indè importandi 
et exportaiidi omnia mercium et commodorum gênera utrius- 
que regionis, ità ut in quàm optimis pacis temporibus antehàc 
factum est; proviso tamen ut, durante hâc intercursûs sus- 
pensione inter Angliam et Régis Hispani Inferiorem Ger-* 
maniam, nuUus alterutrœ nationis mercator uUas Inférions 
Germaniae merces directe aut indirecte advehat in Angliam, 
neve ex Angliâ in Inferiorem Germaniam. Fas tamen erit 
cuivis Gallicanae nationis viro ab Anglift Ilambui^um in-* 
dèqae Orientem versus libéré negociari , non aliter quàm aliis 
exteris id permittimus. Quft etiam in re Anglis fautoribus 
utentur et adjutoribus. 

Item, uti omnia Anglorum bona, ab octavo ultimi julii die 
hinc in Franciam evecta aut Gallorum in Angliam evecta , 
ab omni manuum invectione , quam arrestum yocant, soluta 
et libéra sint , liceatque dominis pro arbitratu iis in con- 
trahendo uti , eorumque bonorum estimationem in merces 

et res quas ipsis visum erit collocare , uti anteactis tem- 
poribus licitum est absque arresto aut impedimento. 

Item, nt bona utriusyis nationis in utrovis regno antè 
octavum diem julii detenta , sub arresto rectè custodita 
remaneant usquè ad festum Sancti Michaelis : intérim verè 
diligenter poterit inquiri quibus rationibus Gallorum bona , 
quœ ab illis repetentur^ et in Angliâ antè diem octavum julii 
aut etiam posteà detenta aut capta fuisse probabuntur, po- 
terint recuperari : cujus rei causa, simulac duo illi honesti 
mercatores, Rothomago à mariscallo de Gossi nuper missi, 
petitiones et probationes suas coràm certis recuperatoribus, 
qui ad hoc munus delegati erunt, ediderint, omni indagine 
in singulis istius regni locis perquiretur, omnisque honesta 
etiam cogendi ratio adhibebitur, quôbona illa, quoadenim 
fieri poterit , in lucem prodeant atque ita illa sive illorum 
particulae uspiàm deprehensae aut verô illorum justae esti- 
mationes coUectœ antè festum Michaelis intégré dominis 
restituantur. Quo quidem tempore , de bonis etiàm Anglicis 
universalis et intégra restitutio fiet eorùm quœ antè octa* 
Yum diem julii in Francift ullft ratione detenta sunt. 

Item, si, propter magnas locorum distantias, antè fe- 
stum Sancti Michaelis plena et intégra restitutio bonorum 
Gallicorum, quœ illi pètent et probabunt injuste allata in 
Angliam, fieri non poterit , eo fortassè quod aliqua eorum 
pars in extera hinc loca exportata fuerit, inscientibus eam 
fraudem factam nostris ministris, tamen adversùs delin- 
quentes executio procedet ut illi ad restituendum non 
aliter plané cogantur, quàm si bona illa cuipiam essent 
snbditorum coronae Angliœ. 

Et quoniàm illud sepè prœdicatur magnum numerum 
Gallicorum mercatorum , qui in Hispaniam, Lusitaniam et 

Occidentem versus negociatum eunt , cogi maximis impen- 
sis naves armare quo se tueantur adversùs eos tàm suae na- 
tionis quàm alios quosdam qui Rpchellam navigant, da- 
bitur à Dominis Consiliariis opéra ut îlli , qui cum guberna- 
toribusRochellaemultumpossunt, conveniantur, quo, read 
œquas aliquas pactiones deductâ , mutuae istae marinae Gal- 
lorum inter se violentiœ cessent et mare undiquè liberum 
et apertum reddatur et à periculis magîs vacuum. 

l'aMBASSÂDEVR de FRANCE. 

Ce que les Seigneurs du Conseil d'Angleterre, le d7 
d'aoust 1569, à Fernan Castel, ont advisé touchant le 
commerce d'entre ces deux royaulmes , que dorsenavant il 
demeurera libre , le dict ambassadeur le trouve raysonnable 
et bien fort expédiant. 

Mais quant à la restriction du dict commerce de ne 
transporter par les subjectz de Tung ny l'aultre royaulme 
aulcunes merchandises d'Angleterre en Flandres, ny de 
celles de Flandres en Angleterre , durant la suspention qui 
est entre les deux pays , de tant que cella semble torner au 
préjudice du cinquième article des derniers trettez de paix , 
le dict ambassadeur ne le peult soubscripre , mais il en ad- 
vertyra le Roy par ses premières ; duquel article la teneur 
s'ensuyt : 

« Item conventum , concordatum et conclusum est 
quod , quandiù haec pax et amicitia intégra inviolataque 
permanebit, omnes et singuli utriusque prefatorum re- 
gnorum , omniumque terrarum et dominiorum , quœ nunc 
ab utrolibet predictorum regunt possidentur aut in poste- 
rùm possidebuntur, incolœ, quâcumque dignitate, quo- 

cumque statu aut conditione extiterint, poterunt sese mu- 
tais ofGciis amicitiae prosequi et excipere libéré, tutô, 
securè , ultrô citrôque , terra manque ac fluminibus com- 
meare, navigare, inter se contrahere, emere, vendere, 
illicque quandiù velint morari^ vel hinc iudè^quandô vi- 
sum erit, recedere et abire, et quœ comparaverint [aut] 
emerint arte, operâ, industriâ laboreve aut quocumque alio 
justo modo quesiverint ad suos vel exteros, quocumque 
locorum libuerit , sine uUo impedimento , offensa , arresta- 
tione seu prohibitione , salvo conductu , licentift aut spe- 
ciali permissione invehere et transportare possint^. » 

Et touchant le faict de la restitution, iceulx Seigneurs 
du Conseil se souviendront, s'il leur playt, qu'ilz ont ac- 
cordé que dans trois jours seront nommez quatre notables 
merchans de Londres , pardevant lesquelz , en présence de 
monsieur le lieutenant de TAdmyral, les delléguez fran- 
çoys monstreront leurs plainctes et demandes pour, sur 
icelles, de toutes les merchandises et navyres des Françoys, 
qui ont esté prinses , admenées ou arrestées par deçà des- 
puys le moys de septembre dernier, qui se trouveront en- 
cores en essence , ou de la juste valleur d'icelles, leur estre 
faicte prompte restitution; et que, des aultres, qu'ilz fe- 
ront sommairement aparoir, leur sera de mesmes admi- 
nistré prompte justice sur le champ , sans forme ni longueur 
de procès , contre ceulx qui les ont prinses , ou les det- 
tiennent, ou en sont coulpables. 

Et , en attandant que la dicte justice puisse estre faicte 
ans dictz delléguez Françoys , il a esté accordé que les ar- 
restz faictz en France et icy, précédant le vnj* de juillet 

I. Traité du xi ayril i564. Rtmer, Fftdera, t. vc, a" part.» p. xa3. 

dernier, demeureront surciz jusques au prochain jour de 
S^ Michel, si plus tost la dicte justice ne peult estre ad^ 
ministrée aulx susdictz delléguez, et si, d'avanture, il 
estoit advenu quelque aultre arrest despuys le dict yu]" de 
juillet, qu'il sera levé d'ung costé et d'aultre* 



LVir DÉPESCHE 

— du VI* de septembre 1569. — 
( Envoyée Jusques à Calais par homme exprès. ) 

Départ des sieurs de Lizy et de Jumelles sur la flotte destinée pour Ham- 
bourg, afin de hâter l'entrée en France de l'expédition du duc Casimir. 
— Nouvelle activité dans les préparati& de guerre qui se font en An- 
gleterre. 

Au RoY. 

Sire, après vous avoir amplement escript, du jour 
d'hyer, toutes occurrances de deçà, je ne pensoys qu'il se 
deust offrir argument ny matière de vous faire aulcune aul- 
tre dépesche jusques à ce que je serois de retour de devers 
ceste Rope; mais sur le raport d'ung certain person- 
naige, que j'avois envoyé espyer le partement de la flotte 
de Hembourg et recognoistre tout ce qui s'y feroit , le- 
quel m'est venu trouver sur ce chemyn , j'ay à vous dire, 
Sire, qu'il a veu embarquer M', de Lizy et le S', de Ju- 
melles sur l'ung'des deux grandz navyres de guerre de 
ceste Royne , qui sont ordonnez pour la conduicte de la 
dicte flotte, et qu'il a entendu qu'ilz vont trouver le duc 

de Gazimir poar le haster; et que ung Allemant, qui es- 
toit en leur compaignie , lequel naguières est venu d'Em- 
bourg , a dict que , quant il partit , le dict duc de Gazimir 
avoit toutes choses prestes pour se mettre en campaigne , 
aussitost qu'il auroit heu responced'icy , et qu'il estoitbruict 
qu'il descendroit en France, nomméement en Picardie. 
De quoy, Sire, je n'ay vollu différer une seule heure de 
vous en donner l'adviz , afin que [vous] ne vous trouviez 
ny déceu ny surprins du dict costé d'Allcmaigne, car on 
me baille cecy pour bien fort asseuré; et si ay heu quelque 
advertissement, en partant de Londres , qu'on emporte en 
ceste dicte flotte ung bon nombre d'angellotz en espèces, 
et que les bagues de la Royne de Navarre ont esté ce- 
pendant consignées ez mains du S\ Grassan, principal 
merchant du dict Londres; dont n'estant la présente pour 
rien davantaige, je prieray Dieu, etc. 

De Londres ce vj'' de septembre 1569. 

A LA ROYNE. 

Madame , cest adviz que Vostre Majesté trouvera en la 
lettre du Roy m'a faict ainsy haster ceste dépesche, incon- 
tinent après celle de hyer matin , affin que ne demeuriez en 
doubte des aprestz d'AUemaigne, conmie j'estime qu'en es- 
tiez bien advertye d'ailleurs, et affin aussi, Madame, qu'y 
puyssiez pourvoir de b#nne heure; et cognoys meintennant 
que ceste Royne ne m'a trompé quant elle m'en a donné le 
premier advertissement , car les choses aparoissent à ceste 
heure telles comme elle me les a cy devant dictes. L'on m'a 
mandé de ceste court qu'on y ordonne beaulcoup de prépa- 
ratifz de guerre et qu'on dict que c'est pour se deOandre. 

Je mettray peyne de sçavoir à quoy tend proprement 
leur entreprinse , car, en général , je vous ay desjà assés 
advertye de leur intention , de laquelle , s'il y a moyen de 
rebattre quelque chose, croyés, Madame, qu'il sera essayé, 
aydant le Créateur, auquel je prie , etc. 

De Londres ce vj* de septembre 1569. 



LVIir DÉPESCHE 

— du xiiii* de septembre 1569. — 
{Envoyée jusques à Calais par Olwyer Chanipernon exprès.) 

Retard apporté dans le voyage de la reine par une indisposition du comte 
de teicester. — Notification ofBcielIe est faite à Elisabeth, par Tambassa- 
deur, des projets de mariage du Roi et de Madame. — La reine se 
montre surprise de ces alliances. — Elle affirme à l'ambassadeur qu'elle 
n'a rien voulu prêter sur les joyaux de la reine de Navarre. — Elle 
proteste de sa volonté d'empêcher ses sujets de porter aucun secours à 
la Rochelle. -^ Elle insiste virement sur la nécessité de restreindre le 
commerce de France avec les Pays-Bas ; — Et s'excuse du. retard ap- 
porté à la solution des affaires de la reine d'Ecosse. — Départ définitif 
des navires armés sous le nom du prince d'Orange. — Lettre secrète de 
Vambassadeur à la reine-mère. — Détails confidentiels sur les débats 
qui se sont élevés entre Elisabeth et le duc de Norfolk , au sujet de son 
mariage projeté avec Marie Stuart. 



Au Roy. 

Sire , je n'ay plus tost que hier au soir peu estre de retour 
d'Anthonne, oiij'ayesté trouver la Roy ne d'Angleterre, la- 
quelle n'y est arrivée de trois jours si tost qu'elle cuydoit , 
parce que une fiebvre aiguë a surprins M", le comte de 

Lestre en une maison écartée , qui est au comte de Soub- 
tanton , où il a esté contrainct de se séjourner, et toute la 
court pour l'amour de luy ; mais au bout de trois jours il a 
suyvy en lityère et à présent se porte bien. 

J'ay présenté les lettres de Voz Majestez à la dicte Dame, 
laquelle a monstre du commancement estre ung peu trou- 
blée delà nouvelle qu'elles contenoient, dont m'a demandé 
si les choses estoient desjà conclues , sur quoy s'entend la 
jalouzie qu'elle a de la nouvelle confirmation d'alliance 
avec le Roy d'Espaigne. Je luy ay dict que vous aviez telle 
considération et respect à l'amytié d'elle que vous n'aviez 
vollu passer oultre en ce faict sans le luy communiquer, 
aifin de faire veoir à tout le monde que , comme vous luy 
faisiés part d'ung propos , qui touche de si prez à la propre 
personne de Vostre Majesté , aussi vouliez vous qu elle par- 
ticipât au bien , au proffict et à toutz les advantaiges qui 
proviendront de ceste alliance, laquelle ne seroit que pour 
confirmer davantaige celle que vous aviez avecques elle et 
la bonne paix , qui est entre vous et voz deux royaulmes , 
non moins fermement que avec ceulx mesmes, avec qui vous 
vous alliez. 

De ce peu de motz ayant la dicte Dame prins aultre 
forme et aultre façon de parler, m'a prié de vous escripre 
qu'elle remercyoit très grandement Voz Majestez de la fa- 
veur que vous luy faiziés de luy communiquer ce privé et 
expécial propoz de vostre mariage et de celluy de Madame , 
lesquelz elle ne sçauroit que beaulcoup louer et aprouver, 
comme grandement convenables à la mutuelle grandeur de 
toutz les partys ; et que, pour le regard de celluy de Vostre 
Majesté, il ne se pouvoit imaginer rien de plus grand ny 
de plus digne en la chrestienté que l'alliance d'ung Roy de 

France avec la fille d'ung Empereur. 11 est vray qu'elle 
avoit ouy parler de Taynée et non de la seconde , tant y a 
que pour son regard Vostre Majesté ne pouvoit guières 
jirendre aultre alliance en la chrestienté, qui luy fût moins 
suspecte que ceste cy, parce qu'elle aymoit l'Empereur 
comme si elle estoit sa fille , et si se sentoit estre aymée de 
luy conune de son propre père , et ne fit mention du Roy 
d'Espaigne. Puis adjouxtant qu'elle se réjouyroit toutjour 
des choses qui reviendroient à vostre bien, grandeur et 
advantaige, aultant que si c' estoit pour elle mesmes , dont 
prioit Dieu de vous faire bien heureux cestuy vostre ma- 
riage, et le vous randre plain de tout playsir et de contan- 
tement , et qu'elle m'envoyeroit les lettres de sa responce 
pour les vous faire tenir. 

Et quant à ce que je luy avois dict de ne prester, ny per- 
mettre d' estre preste , nulz deniers en son royaulme sur les 
bagues de la Royne de Navarre , parce que ce seroit con- 
tre le tretté de paix , sellon que vous la feziés advertyr 
qu'on les vouloit convertir à vous faire la guerre , elle me 
vouloit asseurer de n'avoir rien preste dessus les dictes 
bagues, ny ne pensoit qu'on les eust engaigées en ce 
royaulme; ains croyoit que M^ de Lizy les eust empor- 
tées en Âllemaigne , et que mesmes elle ne les avoit vollu 
veoir. 11 est vray qu'elle avoit entendu d'ung sien orphèvre 
à qui elles avoient esté monstrées, qu'il y avoit ung beau 
vaze d^agatte , lequel elle eust volontiers retenu , mais sai- 
chant d'où il venoit , n'en avoit vollu aulcunement parler. 

Et de faict , Sire , la pratique est menée de telle sorte 
par ceulx qui portent le faict de la nouvelle religion qu'il 
n'y court rien du propre de la dicte Dame, ains plus tost 
elle se décharge de quelques intérestz , et néantmoins j'en- 

tendz que les aultres sont accommodez en Allemaigne 
d'aulcuns deniers qui proviennent d'icy; de quoy je suys 
après à vériffier ce qui en est, affin de m'en plaindre et 
d'y remédier le mieulx qu'il me sera possible. 

Et touchant le commerce que vous offriez à la dicte 
Dame en telz endroictz de vostre royaulme, que ses subjectz 
vouldroient choysir, pourveu qu'ilz n'allassent plus à la 
Rochelle , elle m'a dict qu'à la vérité elle m'avoit une foys 
promis d'y faire condescendre ses merchans , mais elle ne 
les avoit encores peu persuader, tant y a qu'elle comrau- 
niqueroit de rechef là dessus avecques son conseil pour vous 
y satisfaire aultant qu'il seroit possible; et cependant elle 
me donnoit bien parolle avec sèrement que, quoy ce fût, 
nul de ses subjectz , sur peyne de mort , ne porteroit dor- 
senavant à la Rochelle armes, ny pouldres, ny artillerye, 
ny monitions , ny vivres , ny rien de quoy ceulx du dict 
lieu peussent estre secouruz contre Vostre Majesté; et par- 
ce que je ne me contantoys de cella, incistant qu'elle deb- 
voit faire abstenir ses subjectz tout entièrement de ce traf- 
fic , elle m'a dict qu'elle en assembleroit son conseil et 
m'y feroit responce du premier jour; 

Au surplus, qu'elle ne trouvoit poinct mauvais que 
j'eusse vollu attandre le commandement de Vostre Majesté 
sur la restriction de ne porter par les Françoys aulcunes 
sortes de merchandises des Pays Bas icy, ny d'icy aulx 
Pays Bas, veu ce que je luy allégois que cella touchoit les 
chappitres de la paix; toutes foys qu'elle vous prioyt, pour 
l'amytié qu'elle pansoit avoir mérité de Vostre Majesté, 
que vous luy voUussiez ottroyer la dicte restriction , veu 
qu'à présent le duc d'Alve luy estoit ennemy , et qu'il en 
avoit proclamé une semblable aulx Pays Bas contre l'An- 

gleterre; de quoy je luy ay promiz vous escripre en si 
bonne sorte que j'espérois que vous ne l'en esconduyriez. 

Et pour le regard de la Royne d'Escoce , m'a dict qu elle 
ne voyoit que son affaire peult estre si promptement expé- 
diée comme je Ten pressois, et que le mal qu'il sembloit 
que je luy voulois imputer de ce que le comte de Mora 
poursuyvoit de ruyner ceulx du party de la dicte Dame et 
de la déshériter du tout, pendant qu'elle estoit dettenue par 
deçà , ne provenoit de sa coulpe , ains des faultes du passé, 
et qu'il failloit attandre la responce du dict comte de Mora, 
ainsy qu'elle l'avoit remonstré à M\ de Roz, qui ne 
Tavoit trouvé mauvais ; auquel de Mora elle avoit cepen- 
dant escript de se déporter de n'assiéger Dombertran, 
dont , aussitost que ses depputez seroient venuz , elle ne 
fauldroit de procéder incontinent à l'expédition de cest af- 
faire en la bonne sorte qu'elle m'avoit toujour promiz. 

« 11 est vray, dict elle, qu'il se mène une pratique pour 
la dicte Dame avec ung certain personnaige de mon 
royaulme , lequel je me déporte de nommer à présent , et 
me veult on faire acroyre que c'est pour mon bien et ad- 
vantaige; mais ne me veulent laysser juger s'il est ainsy, 
tant y a que je dellibère,>conuneat que soit, d'en de- 
meurer l'arbitre. » 

Et je cognuz bien , Sire , que cest affaire mettoit une 
grande traverse en ceste court. Je prendray garde à ce qui 
en proviendra, et à toutes aultres choses qui toucheront 
icy vostre service , et remeltray le surplus à mes prochai- 
nes, priant Dieu, après avoir très humblement baysé les 
mains de Vostre Majesté qu'il vous doinct, etc. 

De Londres ce xiv^ de septembre 1569. 

A LA ROYNE. 

Madame , avant cpie je soys arrivé à Anthonne , la Royne 
d'Angleterre avoit receu des nouvelles ^e son ambassadeur, 
M'. Norrys , qui ne luy avoit , ceste foys faict guîères advan- 
taigeux les affaires de ceulx de la nouvelle religion devant 
Poictiers ; de quoy me semble que j*ay tiré plus gracieuse 
responce d'elle sur ce que je luy ay proposé, que, possible, 
je n'eusse faict , ainsy que Vostre Majesté le pourra veoir 
par la lettre que j'escriptz au Roy. Tant y a, Madame, 
qu'elle et les siens font encores grand fondement sur l'ar- 
mée qui est devant le dict Poictiers, et espèrent d'aultres 
plus grandz choses du costé d'AU^naigne, non sans quel- 
que opinion que le duc Auguste se meslera de l'entre- 
prinse. 

La dicte Dame a parlé si honnorablement des deux ma- 
riages du Roy et de Madame que je vous en ay bien vollu 
représanter sa responce, et j'espère que je vous en feray 
aussi bien tost tenir ses lettres. Elle, à ce propos, m'a 
bien vollu dire que, quant ce ne seroit que pour une si 
digne compaignie , il luy sembloit adviz qu'elle estoit con- 
vyée meintennant de se maryer, et m'a répété par trois 
foys, je ne sçay à quelle occasion , qu'elle ne feroit aulcun 
tort à son rang de princesse, et qu'asseuréement elle n'en 
espouseroit jamais qui ne fût prince , ce qu'elle a pour- 
suyvy en beaulcoup de parolles; et je luy ay respondu en 
termes généraulx, lesquelz je remectz à une aultre foys. 
Puys, sur le faict de la Royne d'Escoce, nonobstant les 
responces dont elle a monstre procéder avec cueur attainct 

et offancé contre elle, je luy ay touché et à ceulx de son 
conseil aulcuns poinctz , desquelz j'entendz qu'ilz ont esté 
aulcunement ramenez à rayson , et je n'ay peu passer plus 
avant sans aparance de quelque daugier en yoz affaires , 
ou bien sans excéder les termes de la modestie ; mais je ne 
deffauldray en cest endroict , à toutes les occasions qu'il 
s'offrira , d'en debvoir faire instance de la part de Voz Ma- 
jestez. 

Monsieur l'ambassadeur d'Espaigne avoit envoyé son se- 
crétaire devers la dicte Royne d'Angleterre pour luy com- 
muniquer, à ce que j'en peuz comprendre sur le lieu , une 
lettre du duc d' Alve pour entrer clairement en termes d'ac- 
cord. Je mettray peyne de sçavoir proprement ce qui en est. 

Ceulx de ce conseil m'ont parlé de leur vouloir bailler 
mes lettres de seurté pour les navyres qu'ilz envoyeront 
quérir leurs vins à Bourdeaulx , et , nonobstant que je leur 
aye respondu qu'il n'en estoit besoing en temps de si bonne 
paix , ilz m'ont fort incistë de ne leur reffuzer cella , de 
quoy je leur ay promiz que je vous. en escriproys. 

L'homme du prince d'Orange est en6n sorti de ceste 
rivière avecques ses ourques et vaysseaulx , le ix" de ce 
moys , pendant que j'estois à Anthonne. Il ne m'a esté 
encores raporté quelle routte il a prins ; l'on me veult faire 
acroyre qu'il n'a heu congé que d'aller vers les Pays Bas , 
mais aulcuns disent que son intention estoit d'aller à la 
Rochelle , et aultres disent qu'il avoit quelque entreprinse 
sur Belle Isle en Bretaigne. J'espère que, sellon mes ad- 
vertissemens précédans , il trouvera toute la coste de dellà 
si bien fornye qu'il n'y recepvra que honte et dommaige, 
s'il s'y adresse; aydant le Créateur, auquel je prie, etc. 
De Londres ce xiv" de septembre 1569. 

AULTRE LETTRE A PART A LA ROYNE. 

Madame, il y avoit eu de grosses parolles entre la Royne 
d'Angleterre et le duc de Norfolc , premier que j'aye ceste 
foys parlé à elle, et j'entendz qu'elle s'estoit corroucée fort 
asprement à luy de ce qu'il trettoit , sans son sceu, de se 
maryer avec la Royne d'Escoce, lui deffendant fort expres- 
séement de n'y prétandre plus , en quelque façon que ce 
soit. Sur quoy, après quelques excuses du dict duc comme 
il n'avoit jamais prétandu de faire rien sinon avec le bon 
congé de la dicte Dame, et qu'il avoit, devant toutes choses, 
proposé le bien, la seurté et l'advantaige d'elle et de sa 
coronne , il s'est excusé de n'obéyr à ce commandement 
qu'elle luy faisoit ainsy en collère , sinon après qu'elle l'au- 
roit remonstré à son conseil. Et bien qu'elle ayt répliqué 
qu'elle n'avoit que faire en cella de l'adviz de son conseil , 
le dict duc est demeuré ferme en son opinion ; et croy, si 
la dicte Dame ne se modère, qu'il taschera tout à la foys 
de faire eschapper la Royne d'Escoce pour se retirer en 
quelque lieu de plus grand seurté en ce mesmes royaulme 
que celluy où elle est à présent , et de s'absenter luy de 
la court, ce qui ne sera sans quelque altération. Dont, 
Madame , il sera plus à propoz que jamais que vous par- 
liez à l'ambassadeur d'Angleterre, ainsy que par le S^ de 
Sabran je le vous ay mandé; et je prieray Dieu, après 
avoir très humblement baysé les mains de Vostre Majesté 
qu'il vous doinct , etc. 

De Londres ce xiv"^ de septembre 1569. 

Par pontille à la lettre précédente de la Rojne, 

Despuys ceste lettre escripte, j'ay heu adviz que celle 
du duc d'Alve portoit de demander saufconduict pour aul- 
cuns personnaîges , depputez de la part du Roy Catho- 
lique, afïin de venir tretter avec cette Royne des diiïérandz 
dessusdictz, et cuyde l'on que ce seront le S*^. Ghapin 
Vitel et le docteur Vargas , et que desjà le saufconduict 
est expédié. Je vériffieray encores mieulx ce qui en est. 



LIX" DÉPESCHE 

— du XIX® de septembre 1569. — 
{^Envoyée exprès par Jehan Valet jusques à Calais.) 

Envoi des réponses faites par la reine d'Angleterre aux letti-es concernant les 
mariages du Roi et de Madame. — Importance des sommes qu*Élisabeth 
8*efforce de réunir en Allemagne, où elle dispose d*un grand crédit. — 
Aitivée de la flotte anglaise à Hambourg. — Jonction des navires du 
prince d'Orange à ceux du bâtard de Briderode, sur la côte de Frize. — 
Troubles d'Irlande. — Conditions auxquelles les frères d'Ormont offrent 
de déposer les armes. — Détermination, prise par le roi d'Espagne, d'en- 
voyer des députés à la reine d'Angleterre pour traiter de leurs différends. 
— Nouvelles d'Ecosse. — Refus fait par le comte de Murray de lever le 
siège de Dumbarton , sur la demande d'Elisabetb. — Assemblée de Stir- 
ling. — Arrestation du comte de Lethington comme complice du meurtre 
de Darniey. 

Au RoY. 

Sire, partant la Royne d'Angleterre mercredy dernier 
de Amptonne , où elle a faict le bout de son progrez de 

ceste année, sans passer en l'isle d'Ouic, comme elle avoît 
dellibéré de le faire , mais aulcuns principaulx seigneurs 
de sa court y ont bien passé , et le capitaine Orsey, qui en 
est gouverneur, est venu deçà faire devant la dicte Dame 
une reveue d'envyron deux mil harquebouziers de la dicte 
isle. Elle m'a envoyé sa responce , qu'elle faict aulx lettres 
de Yoz Majestez du xv"" du passé, sur lesquelles vous ayant 
desjà, par les miennes du xuij** d'estuy cy, randu compte 
de ce que , de parolle , elle me dict lorsque je les luy pré- 
sentay, je ne vous en toucheray îcy rien davantaige; seu- 
lement vous diray, Sire, que la dicte Dame s'en vient à 
Amthoncourt au xxvj* de ce moys, pour estre prez de ceste 
ville , aiBn de pourvoir à plusieurs siens affaires qui se pré- 
sentent meintennant, entre lesquelles elle et les siens mons- 
trent toutjour avoir fort le cueur aulx évènemens de France , 
regardans de près quelle yssue pourra prendre ceste guerre , 
et se pourvoyans pour ceste occasion , oultre ce que je vous 
ay desjà mandé de leur apareil de guerre par deçà , d'avoir 
aussi des deniers en Allemaigne ; car bonne partie de ce 
que les recepveurs d'Angleterre peuvent lever, ou qui se 
peult recouvrer par moyens et inventions extraordinaires , 
sedellivre au S\ Thomas Grassan, qui le va distribuant de 
main en main secrectement aulx merchantz de ceste ville, 
afiBn qu'ilz layssent aultant de deniers de la vante de leurs 
draps, qu'ilz ont envoyé en Hembourg, ez mains des agentz 
de la dicte Dame par dellà , si bien que de deux millions 
cinq cens mil escuz , que vallent les deux flottes ou aultres 
parties qu'on y a envoyé ceste année , l'on faict estât qu'il 
n'en retournera icy, ny par amployte d'aultre merchan- 
dise, ny en deniers, guières plus de huict centz mil escuz , 
affin que la dicte Dame ayt fonds et grand crédit en Aile- 

maigne pour y pouvoir lever gens de guerre quant elle 
vouWra. 

Et touchant les bagues de la Royne de Navarre, la dicte 
Dame, à la vérité , a reffuzé de prester argent dessus , allé- 
gant estre pressée d'une debte qu'elle a promiz payer à la 
fin de ce moys à Francfort , mais n'empeschoit qu'on ne se 
peult acconunoder avec ses créditeurs du dict payement sur 
les dictes bagues, pourveu qu'elle demeurât quicte tant du 
principal que des intérestz. Et ainsy, par ung moyen ou 
aultre, semble qu'il y a [et] aura deniers fomys sur les 
dictes bagues , mais c'est en sorte que les principaulx de ce 
conseil n'en sentent rien; et s'est monstrée la dicte Dame 
fort offancée , ces jours passez , contre la communaultè des 
raerchantz de ceste ville , qui s'estantz assemblez pour del- 
libérer par pluralité de voix sur la forniture de tant de de- 
niers en AUemaigne, elle leur a mandé qu'ilz avoient trop 
entreprins de tretter en ceste sorte d'ung tel faict , auquel 
ilz publioient et révéloient son secrect et le secrect de ses 
affaires , et qu'ilz n' avoient à penser que à la seurté de leurs 
deniers, sans s'entremettre de cecy plus avant. 

La flotte, qui est partie pour Hembourg, a beu bon 
ventj et, sellon le raport d'ung qui est revenu de dellà, 
elle est arrivée à saulvement au dict lieu , et dict davan- 
taige que M\ de Lizy et le S', de Jumelles ont prins terre 
à Endem pour tant plus tost se randre devers le duc de 
Gazimir, afBn de le haster de se mettre incontinent en 
campaigne; et qu'il a veu , au reste , joindre les ourques et 
vaisseaulx de l'homme du prince d'Orange avec les quatre 
navyres du bastard de Briderode sur la coste de Frize , et 
qu'ilz sùùt à ceste heure unze bons vaisseaulx ensemble , 
aussi bien armez et équipez qu'il est possible , et crainct 

on quMlz porteront grand domraaige à la pescherye de Flan- 
dres de ceste année ; tant y a que je suys bien ayse d'avoir 
au moins obtenu de ceste Royne qu'ilz n'ayent, pour ceste 
foys , prins la routte de France. 

Les choses d'Irlande passent diversement , car une par- 
tie des soublevez , mesmement celle où estoient les deux 
frères du comte d'Ormont, ont desjà , par le moyen de leur 
frère , offert de se soubmettre [et] de poser les armes pour- 
veu que les griefz , pour lesquelz ilz disent les avoir prinses 
contre Charo , soyent décidez au conseil d'Angleterre et 
non pardevant le Debitis; mais les aultres soublevez per- 
sévèrent , et mesmes j'entendz qu ilz prospèrent en leur en- 
treprinse, laquelle se monstre assés doubteuse. Néant- 
moins ceulx cy ne l'estiment estre de guières de dangier. 

Monsieur l'ambassadeur d'Espaigne m'a faict entendre 
que dans le paquet , qui luy est dernièrement venu par la 
dépesche que Vostre Majesté m'a faicte du dernier du 
passé , il a receu une lettre du Roy Catholique pour la 
Royne d'Angleterre qui porte deux chefz ; — l'ung, de la 
prier qu'elle veuille ottroyer saufconduict à ceulx qu'il a ad- 
visé d'envoyer de sa part devers elle , tant pour trotter des 
différandz qui sont survenuz ceste année entre leurs sub- 
jectz 9 que pour satisfaire aulx poinctz de la lettre qu'elle 
luy escripvit l'hyver passé en latin ; — et l'aultre chef, est 
de l'exorter qu'elle ne veuille porter plus aulcune faveur aulx 
rebelles de Flandres, ny pareillement à ceulx de France; 
car cella luy pourroit attirer la guerre en son pays, et 
qu'elle se déporte de leur assister si elle ne se veult, par 
mesme moyen , préparer de soubstenir le rescentyment que 
les princes offâncez en pourront cy après justement avoir, 
me priant le dict ambassadeur que je le face ainsy entendre 

À Vostre Majesté et qu'il sera prest de procarer envers le 
Roy, son Maistre , qu'il face toutjour semblables bonnes 
démonstrations et offices icy pour le bien de vostre service. 
Sur ce, etc. 

De Londres ce xix'' de septembre 1569. 



A LA ROYNE. 

Madame , pour accompaigner les lettres , que la Royne 
d'Angleterre escript à Voz Majestez , j'ay touché en la lettre 
du Roy les principaulx poinctz que j'ay à vous faire raein- 
tennant entendre des choses de deçà , entre aultres celuy de 
monsieur Tambassadeurd'Ëspaigne 9 par lequel le Roy, son 
Maistre, monstre avoir ceste foys cédé à la Royne d'Angle- 
terre, et qu'en fin ayant bien pensé à son faict pour les 
aprestz qu'il sent d'Allemaigne, et, possible, pour les pro- 
pres difficultez de ses pays, il ne s'est tant vollu tenir sur 
la réputation qu il n'ayt envoyé le premier devers la dicte 
Dame, pour accorder amyablement des différandz qui sont 
entre eulx ; de quoy elle s'estime avoir gaigné ung grand 
advantaige, et dict on que le S^ Ghapin Vitel et le doc- 
teur Vargaz seront pour cest effect dans dix ou douze jours 
par deçà. Je ne sçay encores ce qui en pourra réuscyr, tant 
y a que je crains assés que l'admonestement , que le dict 
Roy Catholique a faict à ceste princesse de considérer le 
rescentiment qu'on pourra avoir de l'assistance qu'elle a 
donnée à ceulx de la nouvelle religion , ainsy que le dict 
sieur ambassadeur me l'a mandé, ne la mette davantaige 
en souspeçon de Tyssue de la guerre de France, et ne l'in- 
duyse d'accommoder tant plus tost ses affaires ailleurs. 

Il iG 

pour d'aultant retarder et traverser^ en ce qu'elle pourra , 
ceulx de Yoz Majestez ; mais je luy en osteray toutjours 
par mes propos le doubte qu elle en pourroit avoir sur le 
cueur, sans monstrer toutesfoys que je tende à rien de 
cella. 

Le sire Thomas Flemy est revenu d'Escoce , qui ra- 
porte que le comte de Mora ne s'est vollu déporter d'assié- 
ger Dombertran pour chose que la Royne d'Angleterre luy 
en ayt escript, et qu'en l'assemblée, qu'il a tenue à Ester- 
lin le xxvnj"" d'aoust, il a faict ordonner ung depputé pour 
venir par deçà, ce qu'on estime bien n'estre à aultres fins 
que pour prolonger toutjour l'affaire. Tant y a que la part, 
qui est au dict pays pour la Royne d'Escoce , semble estre 
plus vifve et plus relevée meintennant qu'elle n'a encores 
esté, nonobstant que, pour avoir le secrétaire Ledinthon 
esté découvert d'en estre , l'on a trouvé moyen de le faire 
publicquement accuser dans la dicte assemblée pour com- 
plice du murtre du feu Roy d'Escoce, dont il a esté miz 
en arrest contre le désir des comtes d' Arguil , de Honteley , 
d' Athil et des principaulx seigneurs , qui ont cryé que la 
seurté et franchise de la dicte assemblée estoit viollée , et 
s'en sont allez fort mal contantz. Monsieur Tévesque de 
Roz est après à pourchasser là dessus audience de ceste 
Rope, mais je croy qu'il ne l'obtiendra jusques à ce que la 
dicte Dame sera à Amthoncourt, laquelle monstre de plus 
en plus avoir souspeçon et deffiance de tout ce qui se faict 
et qui se procure pour l'advantaige de sa cousme. Sur 
ce, etc. 

De Londres ce xix* de septembre 1569. 

La Royne d'Escoce s'esbahyt qu'il n'y a nouvelles qu'à 

Dombertran soyent arrivez les navyres que Vostre Majesté 
dict au S', de Bortic qu'elle y avoit faict dépescher de 
Bretaigne. 



LX' DEPESCHE 

— du xxiii" de septembre 1569. — 
X Enwojrée par Olwyer Champernon exprès jusques à Calais. ) 

Nouvelle de la levée du siège de Poitiers. — Nécessité de redoubler de vi- 
gilance sur les côtes de France. — Retour du sieur de Quillegrey, qui re- 
vient d'Allemagne. — Il annonce que les princes protestants offrent de 
reconnaître Elisabeth comme chef d'une ligue pour la défense de la re- 
ligion réformée. — Députés envoyés en Allemagne par ceux de la Ro- 
clielle et par la reine d'Angleterre, pour assister à la diète de l'empire à 
Augsbourg. — Ou annonce la prochaine arrivée en Angleterre des députés 
du roi d'Espagne. — Mesures rigoureuses prises à l'égard de la reine 
d'Ecosse. — Craintes de l'ambassadeur que les offres des princes protes- 
tants d'Allemagne et la condescendance du roi d'Espagne ne rendent 
Elisabeth plus entreprenaote contre la France. — Lettre secrète pour la 
jreine-roère., dans laquelle l'ambassadeur annonce le départ subit du due 
de Norfolk, qui a quitté la cour sans autorisation de la reine. 



Au Roy, 

Sire , faisant à ceste heure la Royne d'Angleterre le re- 
tour de son progrez par des maisons escartées des gentis- 
hommes, où elle n'a de coustume d'ouyr volontiers parler 
d'aulcune matière d'affaires , par ce que ceulx de son con- 
seil ne sont avecques elle , j'avois réservé de l'aller trou- 
ver quant elle arriveroit à Amthoncourt, qui sera, à ce 
qu'on dict , le lieu de son séjour de deux moys , pour luy 

continuer les instances du commerce, et de la restitution 
des prinses, et de n'aller plus par les Ânglois à la Ro- 
chelle; et luy compter pareillement Tacherainement de 
Monsieur, frère de Vostre Majesté, avecques vostre armée 
pour aller secourir Poictiers, suyvant le contenu de vos 
lettres du vij" du présent; mais m' estant cependant, par 
aultres lettres de Voz Majestez du vnj'' ensuyvant , arrivé 
l'adviz de l'heureux succez que la dicte entreprinse de Mon 
dict Seigneur a desjà heu % je n'ay voUu différer de le faire 
incontinent entendre à la dicte Dame par ung mot que je 
luy ay escript , là par où elle est , avec la coppie de voz 
dictes lettres qui sont dignes d'estre veues, et lesquelz 
contrepoyseront de beaulcoup les bruictz , que ceulx de la 
nouvelle religion publioyent et faisoient prescher en leurs 
esglizes, d'avoir levé le siège de Navarreins; d'avoir def- 
faict M\ de Tarride et prins M', de Bonnivet; et relève- 
ront la réputation de voz affaires par deçà contre ceulx qui 
les y désadvantaigeoient auparavant ; dont je prie Dieu vous 
continuer toutjour sa divine assistance. 

Je crains bien que si ce remuement, qu'on dict de 
ceulx de la dicte nouvelle religion en Picardye , s'estand 
vers Normandye et jusques sur ceste mer estroicte , qu'il ne 
convye les Anglois d'entreprendre quelque chose, quant 
ilz sentyront la guerre si prez d'eulx ; et m'a l'on dict que 
quelques ungs de Roan et des envyrons de Dièpe sont, 
despuys deux jours , passez en ce royaulme pour parler et 
pratiquer avec ceste Royne , dont ay mandé aulx gouver- 



X. L*amiral de Coligni, qui avait mb le siège le a4 juillet devaut Poi- 
tiers, défendu par le duc de Guise, fut forcé de Tabandonuer le 9 sep- 
tembre pour aller au secours de Chatellcrault, que le duc d*ADJou menaçait. 

neurs de dellà qu'il leur est besoing d'estre plus vigilans 
que jamais , et que je mettray toutjour peyne de les adver- 
tyr, le plus d'heure qu'il me sera possible , de toutz les 
aprestz et menées que je sentyray qui se feront icy. 

Le S', de Quillegrey, à son retour d'AUemaigne, n'a 
faict que passer par ceste ville , dont n'ay peu encores 
guières rien aprendre du faict de sa commission , sinon 
qu'il monstre estre fort comptant de l'avoir bien acomplye 
par dellà, ainsy qu'il luy estoit commandé de le faire, et 
a dict en quelque lieu qu'il pourtoit la carte blanque des 
princes protestans à ceste Royne , qui la font chef et luy 
deifèrent la somme des affaires et la principalle détermina- 
tion et conclusion de ce qui s'y entreprendra. Je m'attandz 
bien que là dessus elle et les sieas seront à ceste heure 
poussez à plusieurs grandes persuasions, lesquelz je ne sçay 
si je les pourray avec le temps modérer et réfroydir ; en 
quoy je feray bien tout ce qu'il me sera possible , mais il 
m'y fauldra conduyre sellon que je pourray aprendre de la 
négociation du dict Quillegrey plus jue je n'en sçay à pré- 
sent , qui , possible, se trouvera ne raporter tant de grandz 
promesses d'AUemaigne comme il le veult faire aparoir. 

Il semble que M', de Lizy et le S\ de Jumelles se trou- 
veront à la prochaine diette de l'empyre à Augsbourg , à 
laquelle le S\ de Trokmarthon n'a poinct esté pour ceste 
foys envoyé, mais j'entendz qu'on a mandé au docteur 
Christophe Du Mont d'y assister pour la Royne d'Angle- 
terre ; et espèrent ceulx de la nouvelle religion quelques 
grandes déterminations de la dicte assemblée , mettans en 
grand compte que les Suysses y ont esté appeliez et qu'ili 
ont promiz d'y convenir. 

La commune opinion continue en ceste ville que le 

S". Ghapin Vitel et le docteur Vargar seront bientost de- 
vers ceste princesse, mais l'on m'a dict que le saufcon- 
duict, qu'elle a dépesché pour cella, n'est que pour ung 
messagier, qui doibt tenir luy aporter des lettres du Roy 
d'Espaigae, sans aultrement expéciffier ny le nom ny la 
qualité d'icelluy; dont n'est vrayserablable que les dictr 
personnaiges se commettent soubz ung si simple saofcon-^ 
duict en ce voyage, sans qu'il y soit faict plus expresse 
mencion d'eulx. 

La Royne d'Angleterre est entrée en plus grande ja- 
louzie et deffiance qu'elle n'avoît eucores esté de la Royne 
d'Escoce, et a volluque, oultre le redouWement des gar- 
des, le comte de Huntinton et le viscomte de Harifort, 
avec quelques ungs des leurs , soyent allez là où est la dicte 
Royne d'Escoce, bien que toutz deux luy soyent mal 
agréables et bien fortz suspectz. Je ne diffèreray pour 
cella de continuer, en temps et lieu, l'instance de sa resti- 
tution et de sa liberté , en la claire et ouverte façon que j'ay 
toutjour faict, au npm de Vostre Majesté; et prieray 
Dieu , etc. 

De Londres ce xxuj* de septembre 1569. 



A LA Royne. 

Madame, je ne fays doubte , si le sieur de Quillegrey ra- 
porte tant de grandes promesses d' AUemaigne , comme il en 
a faict la démonstration, passant par ceste ville, et que s'es- 
tant en même temps le Roy d'Espaigne plyé de venir re- 
quérir d'accord la Royne d'Angleterre sur les différandz 
des Pays Bas , que je ne trouve dorsenavant la dicte Dame 

et les siens encores plus difficiles et mal aysez en voz affaires , 
que je n'ay faict jusques icy ; et néantmoins je ne dellibère 
pour cella procéder moins vifvement envers eulx, ez choses 
qui se offriront pour vostre service, que j'ay toutjour faict; 
car cella mesmes qui se veoyt meintennant n'est que Voz 
Majestez n'eussent préveu debvoir de mesmes advenir, si 
la guerre de France alloit ainsy en longueur comme elle 
faict. 

Il est vray que je n'obmettray rien de ce que je cognois- 
tray pouvoir servir à conserver là paix et à contenir ceulx 
cy, le plus qu'il me sera possible, en l'observance d'icelle 
qui , possible , cognoistront ne leur estre moins utille de ne 
la rompre en vostre endroict que de la renouveller ailleurs ; 
en quoy je vous suplye , Madame , me mander si je leur 
accorderay la seurté qu'ilz m'ont requise pour leurs flottes 
et vaysseaulxqu'ilz dellibèrent envoyer à Bourdeaulx , ainsy 
que monsieur l'Admyral d'Angleterre a voUu une mienne 
lettre de recommendation au gouverneur du dict Bour- 
deaulx pour ung sien navyre, qu'il y a desjà dépesché. 
Et n'ayant à vous dire meintennant rien davantaige que ce 
qui est contenu en la lettre du Roy, je prieray pour le sur- 
plus Nostre Seigneur, etc. 

De Londres ce xxnj* de septembre 1569. 

AULTRE LETTRE A PART A LA ROYNE. 

Madame, le faict du mariage de la Roy ne d'Escoce est 
venu à tel poinct que , incistant fort fermement la Royne 
d'Angleterre que le duc de Norfolc se déporte d'y entendre , 
et s'opiniastrant luy de ne le vouloir faire, ains d'y persévé- 

rer jusques à la mort , elle luy a faict de telles démonstra- 
tions demalcontantement qu'il s'en est allé de la court sans 
prendre congé; de quoy la dicte Dame est fort mal con- 
tante. Et semble que cella pourra bientost produyre je ne 
sçay quoy de trouble en ce royauhne , mesmes que ta Royne 
d'Escosse^ se voyant resserrée davantaige, vouldra pour- 
voir à sa liberté, sans temporiser plus la bonne grâce de sa 
cousine. Sur quoy et aultres faictz , qui se présentent , je 
vous dépescheray ung des miens aussi tost que celluy que 
j'ay par dellà sera de retour; et je prieray Dieu, après 
avoir très humblement baysé les main» de Votre Majesté 
qu'il vous doinct , etc. 

De Londres ce xxuj* de septembre 1569* 

LXr DÉPESCHE 

, — du xxvn* de septembre 1569. -— 
(Envoyée exprès jusques à Calais par Jehan de Bouloigne,) 

Jk «sté intercepté par les chemins le dict Bonloi^e, destroossé et renToyé 
derers l'arabassadeoré 

Départ de plusieurs navires qui se rendent isolément à la Rochelle pour y 
faire le commerce. — La flotte du bâtard de Briderode et du prince 
d'Orange est chassée des côtes de Hollande et de Zélande. — On doit 
craindre qu'elle ne se porte sur les côtes de France. — Hésitation des An- 
glais à recevoir les députés du roi d'Espagne, qui leur inspirent une grande 
défiance. — Elisabeth témoigne à Marie Stuart tout le mécontentement 
qu'elle éprouve de son projet de mariage avec le duc de Norfolk. — In- 
stances de l'ambassadeur pour avoir ses instructions sur divers points re • 
latife au commerce. — Sursis au départ de navires destinés pour la Ro • 
chelle et pour Bordeaux. — Lettre secrète pour la reine -mère, dans 
laquelle l'ambassadeur signale que Ton est prêt à en venir aux armes en 
Angleterre. — Envoi d'un paquet de lettres de la reine d'Ecosse. — 
Lettre de Marie Stuart à l'ambassadeur. — Elle le conjure de s'opposer 
à ee qu'elle soit livrée au comte de Huntingdon et au vicomte de Hert- 
fordy ses ennemis. 



Au Roy. 

Sire , celluy des miens quej'avois envoyé devers la Royne 
d'Angleterre pour luy porter les nouvelles de Tachemine- 
ment de Monsieur, frère de Vostre Majesté , au secours de 
Poictiers et de l'heureux succez qu'avoit eu son entre- 
prinse, a trouvé encores la dicte Dame à cinquante mil 
d'icy, délibérée de n'aprocher pour ceste foys Londres de si 
près comme est Amptoncourt, à cause du souspeçon de 
peste qui y a apareu au conunancement de cest authomne ; 

et a prias son chemyn à Windesor, où l'on dict qu'elle fera 
deux ou trois mois de séjour, et m'a faict escripre, par 
M', le comte de Lestre , qu'elle avoit eu fort agréable d'en- 
tendre ce que je luy avois mandé des évènemens de France 
sellon la vérité des lettres que m'en aviez escriptes , aus- 
quelles vennant de si bonne part elle ne volloit faillir d'y 
adjouxter foy ; toutesfoys qu'elle me envoyoit le sommaire 
de ce qu'on luy en avoit mandé à elle , qui est , Sire , ce 
que trouverez en ung mémoire à part ' , et qu'elle prioit 
Dieu de mettre une bonne paix entre vous et voz subjectz. ^ 
Elle ne m'a encores respondu sur la défiance que je luy 
ay requis de faire à ses subjectz de n'aller plus à la Rochelle , 
sinon ce que je vous ay desjà mandé qu'elle m' avoit dict 
n'y avoir encores peu persuader ses merchans , mais qu'elle 
en parleroît de rechef à son conseil pour y mettre ordre , et 
qu'à tout le moins elle me donnoit desjà parolle qu'on n'y 
porteroit rien , sur peyne de mort , de quoy vous pussiez 
estreofiancé, ny ceulx du dict lieu secouruz. Mais cepen- 
dant, atGn de ne monstrer que contre mon instance elle veuille 
permettre à ses dictz subjectz d'y aller en flotte, il sort 
trois et quatre vaysseaulx à la foys de ceste rivière de Lon- 
dres , et le mesmes des aultres portz de ce royaulme , pour 
y aller quérir du sel et du vin comme les aultres foys , mais 
nul de ses grandz navyres de guerre ne les va conduyre ; 
seulement j'entendz que le visadmyral Chambrenant équipe 
quelques vaisseaulx à Plemmue pour fayre céste conduicte, 
et (fie Hacquens va mener au dict lieu de la Rochetle deux 
riches ourquès, qu'il a freschement prinses sur les Espai- 
gnolz ou sur les Portugois ; et n'ay poinct sceu qu'ilz char- 

I . Cette pièce n*a pas él« transcrite sur les registres de Tambassadeur. 

geot aulcunes munitions , ny vivres pour y porter. Vray 
est que la coustume des Anglois est de prendre toutjour 
double monition de pouldre , quant ilz partent pour ung 
voyage, dont je crains qu'ilz en facent part à ceulx du 
dict lieu. 

L'homme du prince d^Orange et le bastard de Briderode 
ont esté , ces jours passez , encores veuz rouant sur la coste 
de Hollande et Zélande y mais incontinent sont sortys xnij 
bons navyres de guerre des dictes isles , à la conserve de 
leurs pescheurs , pour empescher que ceulx cy n'exécutent 
leurs mauvaises intentions ; et je crains bien que cella ne les 
contraigne de revenir en ceste mer estroicte et vers la coste 
de France, dont j'estime que les gouverneurs de vostre 
frontière demeurent aperceuz d'y faire avoir toutjours bonne 
garde. 

L'on attend en grand dévotion les depputez du Roy 
d'Espaigne, desquelz toutesfoys n'est venu aulcunes nou- 
velles despuys le partement du secrétaire de monsieur 
l'ambassadeur d'Espaigne, qui leur est allé porter le sauf- 
conduict , et n'est que ceulx cy ne demeurent en quelque 
meffiance de ceste grande facillité du Roy d'Espaigne , après 
une si notable injure qu'il a receue, craignantz que ce 
soit pour les tromper; dont y pourra encores avoir de la 
difficulté sur la seureté et manière de l'accord. 

La Royne d'Angleterre a envoyé ung gentilhomme de- 
vers la Royne d'Escoce sans lettre de sa main, mais avec 
charge de parler à elle , en présence du comte de Cheros- 
bery, sur ce qu'on l'a advertye qu'elle pourchassoit de se 
maryer avec le duc de Norfolc, et qu'elle ne debvoit avoir 
pensé de le faire sans son sceu. A quoy la dicte Dame ayant 
enquis le dict gentilhomme s'il avoit lettre ou commission 

de la Royne , sa Mestresse , pour lui dire cella , et s'estant 
le dict comte advancé de dire qae sa commission luy estoit 
assés cogneue, elle a respondu qu'il nesiiffizôit en tel faict, 
qui touchoit tant à elle, qu'il èust yeu la dicte conunission 
si elle mesmes ne la voyoit , et qu'encores que la Royne 
d'Angleterre ne luy eust escript, elle ne laysseroit pour- 
tant de luy escripre; et ainsy a baillé pour foute xèsponce 
une bien honneste et sage lettre au dict gentilhomme, 
de laquelle la dicte Royne d'Angleterre aura, possible, 
occasion de demeurer satisfaicte ; et monsieur l'évesque de 
Rosse l'est allée trouver à Windesor pour luy oster ces 
mauvaises impressions et se plaindre de la garde plus es- 
troicte qu'on a freschement redoublée à la Royne , sa Mes- 
tresse , mesmes d'y avoir commis le comte de Hungtinton 
et le viscomte de Harifort, qui sont ses ennemys conjurez. 
Cependant le duc de Norfolk n'est plus à la court, ains 
s'en est allé en Norfolk, sans faire semblant de vouloir 
encores retourner. Sur ce, etc. 

De Londres ce xxvij'' de septembre 1569. 



A LA Royne. 

Madame , il me reste bien peu que dire icy à Vostre 
Majesté , oultre le contenu en la lettre du Roy , si n'est 
que je suys infinyement marry que je ne puysse conduyre 
la Royne d'Angleterre et les siens à user de si bons et 
convenables déportemens en voz présens affaires , comme 
la sincérité de la paix et de l'amytié qui est entre vous et 
voz deux royaulmes le requerroit ; mais il semble qu'après 
leur avoir bien remonstré et vifvement débattu les choses , 

et faict veoir qu'on les cognoist assés , qu'il fault par né- 
cessité se contanter de gaigner toutjours celles qu'on peult 
avec pacience , et garder que les aultres qu'ilz ont ou col- 
leur, ou trop grande affection de faire , ne vous puissent 
venir à guières de dommaige. Dont vous plairra. Madame, 
me mander si , prenant en quelque payement leurs excuses 
et mesmes leur gratiffiant ce qu'ilz monstrent pour encores 
ne vouloir vivre qu'en bonne paix avec vous , je leur ac- 
corderay la restriction qu'ilz m'ont requise de ne porter 
par les Françoys aulcune sorte de merchandises des Pays 
Bas icy, ny d'icy aulx Pays Bas, ainsy qu'ilz disent que le 
duc d' Alvc a deffandu le semblable de son costé , et pa- 
reillement la seureté qu'ilz me demandent pour leurs vays- 
seaulx et flottes qu'ilz proposent d'envoyer à Bourdeaulx , 
affin de les en satisfaire et les engaiger davantaige à l'en- 
tretennement de la paix; et je prieray Dieu, etc. 

De Londres ce xxvij* de septembre 1569. 

Despuys les deux lettres escrîptes à Voz Majestez , ayant 
cealx de ce conseil faict surçoyr le partement des navyres 
qui s'aprestoient pour la Rochelle et pareillement de ceulx 
qui s'aprestoient pour Bourdeaulx , ilz ont envoyé le pre- 
mier Aldreman de ceste ville et le lieuctenant de l' Admyral 
pour conférer avec moy de la seureté et commodité qu'ilz 
pourront avoir, s'ilz quictent le commerce du dict lieu de 
la Rochelle pour aller ailleurs ; sur quoy je leur ay baillé 
l'extraict de ce que Voz Majestez m'en ont escript, du 
xvj* d'aoust et vj* de septembre, lequel ilz ont porté à iceulx 
seigneurs du conseil , dont j'espère que du premier jour 
j'auray leur responce. 

AULTRE LETTRE A PART A LA ROTNB. 

Madame, je viens tout à ceste heure de recepvoîr ung 
pacquet de lettres de la Royne d'Escoce, lequel je vous en- 
voyé affin que commandiez de le distribuer comme il vous 
plairra; et par celle qu'elle a adressé à moy en chiffre, de 
laquelle je vous envoyé la coppie , vous comprendrez assés 
Testât où elle est , et combien le courroux de la Royne 
d'Angleterre a passé oultre contre la dicte Dame; dont 
semble que ceulx cy seront pour en prandre les armes entre 
eulx , si par une assemblée de conseil qu'on tient demain 
à Windesor il n'y est remédié. 



LETTRE DE LA ROYNE d'eSCOGE AU S'. DE LA MOTHE FËNËLON. 

Monsieur de La Mothe, je vous envoyé le présent pour- 
tour pour vous faire entendre que je seray transportée de- 
main hors d'icy à Tutbery, et bientost après à Nutiugame, 
là où je seray mise entre les mains des plus grandz ennemys 
que j'ay au monde; assavoir, du comte de Huntington, 
viscomte de Hariford et autres de sa faction , qui sont desjà 
arrivez icy. Je ne trouve nulle constance en M*^, de Che- 
rosbery à ceste heure en mon besoing , pour toutes les belles 
paroUes qu'il m'adonne au passé, encor que je ne me puys 
nullement fyer en ses promesses. Lesquelles choses consi- 
dérées, j'ay extrêmement grande craincte de ma vie, par 
quoy je vous prie que sitost que aurez receu la présente , 
de faire seurement tenir ce pacquet à l'évesque de Rosse 

ou bien au duc de Norfolc, et de vous trouver avec eulx, 
et mes aultres amys , pour résouldre entre vous ce que trou- 
verez plus expédiant pour ma saulvetté, et de parler vous 
mesmes à la Royne d'Angleterre pour empescher, tant que 
sera en vous , mon transportement , si tost qu'il vous sera 
possible d'avoir audience. 

De Vuingfeild ce xx* de septembre. 
Et dessus est escript : 

A Monsieur de La Mothe. 



LXir DEPESCHE 

— du III* jour d'octobre 1569. — 
(Envoyée exprès jusques à Calais par Jehan de Bouloigne.) 

Émotion causée à Londres par la retraite du duc de Norfolk. -— Détails sur 
Tenlèvement de la précédente dépêche, qui a été prise de vive force des 
mains du courrier. — Le conseil d'Angleterre est en grande délibération sur 
le parti qu'il doit prendre à l'égard du duc de Norfolk et de Marie Stuart. 
— Mise en arrêt du comte d'Arundel, du comte de Pembroke et de lord 
Lumley. — Les passages d'Angleterre sont tenus étroitement fermés. — 
Refus est fait à l'ambassadeur de lui donner des passe -ports pour ses 
dépêches. 



Au RoY. 

Sire 9 vous ayant faict une dépesche le xxvij'' du passé , 
et estant celluy par qui je l'envoyois allé devers millor 
Goban pour prandre son passeport , qui le luy a faict seu- 
lement tarder une heure et demye ^ aiusy que despuys il a 

esté à trois mille de la mayson du dict lord Goban , au 
passaige d'ung boys, quelques ungs, montez à Tadvan- 
taige , ayantz les visages couvertz , mais non tant que l'ung 
d'eulx n'ayt esté recogneu , le sont venuz charger à coups 
d'espée par la teste, l'ont porté par terre, tout folié aube 
piedz de leurs chevaulx , et luy ont demandé incontinent 
les lettres de France, puys les luy ayant ostées, l'ont gar- 
rotté et attaché à ung arbre , et l'ont layssé là ; de quoy, 
Sire , j'ay envoyé faire une grand plaincte à la Roy ne d'An- 
gleterre et aulx seigneurs de son conseil et ne cesseray 
jamais qu'ilz ne m'en ayent faict rayson, vous supliant 
très humblement , Sire , en faire aussi parler vifvement à 
l'ambassadeur d'Angleterre par dellà, affin qu'il cognoisse 
que vous en sautez une grande offance et que vous voulez 
qu'elle soit réparée. Cella est procédé de ce que, se voyantz 
ceulx cy pretz de venir à quelque grand trouble et altération 
entre eulx pour s'en estre le duc de Norfolc party mal con- 
tant de la court; et craignantz qu'il veuille à toute force 
mettre la Royne d'Escoce en liberté , et qu'à cest effect il 
ayt de grandz intelligences en France , ilz exécutent tout 
plain de violences pour cuyder descouvrir ce qu'ilz en sous- 
peçonnent, et n'est possible à ce commancement d'y re- 
médier. Mais affin que Vostre Majesté voye de quoy ilz se 
sont prévaluz surmoy par ce meschant acte, je vous envoyé 
le duplicata de ma dicte dépesche , laquelle je n'avois faict 
en chiffre parce que l'on passoit et repassoit encores fort 
librement de France icy et d'icy en France, et qu'il n'y 
avoit rien que je ne volusse bien leur dire s' ilz me l'eus- 
sent demandé. 

Il est vray que m'estant survenu sur la closture de la 
dépesche une petite lettre de la Royne d'Escoce , j'en avois 

roiz uue coppie dedans affin que vous vissiez Testât où se 
retroavoit la dicte dame , laquelle coppie je vous envoyé 
de rechef et dellibère la faire veoir à la Royne d'Angleterre 
pour luy en esiûouvbir le cueur, si elle ne l'a trop dur; et 
luy naettre devant les yeulx quel grand tort font à sa répu- 
tation ceulx qui luy administrent de si furieulx conseilz , 
comme elle les exécuta conbre ceste pouvre princesse ; et 
avois miz aussi dans ma dicte dépesche des lettres qu'elle 
escripvoit à Vostre Majesté, à la Royne, à Monsieur et à 
monsieur le Duc et à messieurs les Cardinaulx , ses oncles , 
et à ioadame de Guyse, sa grand mère, qui u'estoient que 
de mercyement. 

A présent, la dicte Royne d'Angleterre et ceulx de son 
conseil sont à dellibérer qu'est ce qu'ilz auront à faire sur 
ces choses du dict duc de Norfolc et de la Royne d'Es- 
coce , sur lesquelles les comtes de Arondel et de Pembrot et 
milor Lomeley ont esté examinez comme autheurs de la 
menée, et sont commandez de ne partir de leurs logis et sé- 
parés les ungs des aultres , dont ne se peult encores juger 
ce qui en réuscyra ; mais bientost se verra où en iront les 
résolutions , desquelles je ne fauldray vous en mander aul- 
tant qu'il en viendra à ma cognoissance; et prieray le Créa- 
teur, etc. 

De Londres ce nj" d'octobre 1569. 

A LA Royne. 

Madame, Vostre Majesté pourra comprendre, par la 
lettre que j'escriptz présentement au Roy, comme ceulx 
cy, sentans qu'il s'alumedu trouble en ce royaulme, cou- 
rent à divers remèdes pour le cuyder estaindre, et ainsy , 

il, '7 

sans occasion , ont faict surprendre ung mien pacquet où 
tant s'en fault qu'ilz puyssent trouver ce qu'ilz vont cer- 
chant , qu'au contraire ilz y trouveront de quoy estre con- 
vaincuz de leurs malices et du tort qu'ilz font à leur Mais- 
tresse de les luy conseiller. Je ne pourray vous escripre 
rien plus de quelques jours parce qu'ilz tiennent les pas- 
saiges estroictement fermez , et s'excusent de ne me vou- 
loir bailler passeport jusques à ce qu'ilz auront veu quel 
chemyn prandront leurs affaires; mais j'espère, Madame, 
que Yostre Majesté commandera estre faict lemesmes à leur 
ambassadeur comme ilz feront icy à moy ; et je prieray 
Dieu , après avoir très humblement baysé les mains de 
Vostre Majesté, qu'il vous doinct, etc. 

De Londres ce iij* d'octobre 1569. 



— 259 — 
LXIir DÉPESCHE 

— du vil* jour d'octobre 1569. — 
{Envoyée exprès jusques à Calais par Oliifyer Champernon,) 

Arrestation du sieur de Sabran à son retour de France, et visite de ses pa- 
piers. — Notification est faite par la reine d* Angleterre que ses ports se- 
ront tenus fermés. — Protestation d'Elisabeth et des seigneurs de son con- 
seil , que renlèvement de la dépêche de Tambassadeur n*a pas été fait par 
leur ordre. — Vive assurance que toute satisfaction de cette insulte sera 
donnée. — Nouvelle du retour du duc de Norfolk, qui se décide à re- 
venir à Londres, malgré les iuslances de l'ambassadeur. — Il est à re- 
douter qu'il ne soit mis à la Tour, aussitôt qu'il se sera livré entre les mains 
de la reine. — Craintes que Ton doit concevoir pour Marie Stuart. — 
Assurance est donnée par l'ambassadeur que, dans toute la négociation re- 
lative au mariage du duc de Norfolk et de la reine d'Ecosse , il a agi avec 
la plus grande prudence. — Le roi et la reine-mère donnent une vive ap- 
probation à ce projet de mariage. — Lettre de la reine d* Ecosse à Tam- 
bassadeur. — Supplications deMarie Stuart pour que la France ne l'aban- 
donne pas dans le danger de mort où elle se trouve. 



Au Roy. 

Sire, se trouvans les choses ainsy troublées en ceste 
court pour le partement du duc de Norfolc et pour avoir, 
à cause de luy , les comtes d'Arondel , de Pembrot et mil- 
lord Lomelley esté miz en arrest en leurs logis à Winde- 
sore, comme par mes précédantes Yostre Majesté l'aura 
peu comprendre, l'on n'a pas seulement attempté de sur- 
prendre mon pacquetpour cuyder descouvrir quelque chose 
de leur faict en mes lettres, mais a l'on arresté le S', de 
Sabran en venant de France, l'ont foillé, et ont visité aul- 

cun sien mémoire de nouvelles qu'il avoit ramassées en 
chemin, sans toucher toutesfoys au pacquet de Vostre Ma- 
jesté ; et ont , sept jours durant , faict tenir les passaiges 
fermés, et envoyé un trompette le notiffier à M^ de Gor- 
dan, et le prier de le faire ainsy entendre au S^ Ghapin 
Vitel et aultres députez de Flandres, lesquelz ilz esti- 
moient estre desjà à Gallais , alBn qu'ilz ne prinsent la 
pepe de passer pour estre incontinent après arrestez. 

Mais sur la lettre que j'avois escripte à la Royne d'An- 
gleterre pour me plaindre amèrement de la voUerye de mon 
pacquet, après m'avoir Xaict respondre par milord Gham- 
brelan qu'elle avoit tout aussitost faict appeller ceuk de 
son conseil pour les purger par sèrement s' ilz sçavoient 
rien de ce faict , lesquelz luy avoient toutz respondu que 
non, elle me prioit de croyre que cella n'estoit aulcune- 
ment procédé d'elle , ny de son dict conseil , et qu'elle en 
estoit extrêmement déplaysante ; dont envojeroit ung com- 
missaire sur le lieu pour en enquérir, et m'en feroit avoir 
si bonne réparation que j'en serois contant, me priant ce- 
pendant de surceoyr pour quelques jours mes dépesches , 
car ne vouloit q'homme vivant sortît de son royaulme 
qu'elle n'eust pourveu à ses troubles qui se présentoient. 

Despuys , entendant la dicte Dame que le dict duc de 
Norfolc s' estoit achemyné pour retourner vers elle, elle m'a 
envoyé, le uj*' de ce moys, le S'. Randol, nsguières re- 
venu ambassadeur de*Moscouvye , pour me continuer la 
mesmes excuse de desplaystr qu'elle avoit de lasurprinse de 
mon dict pacquet, et qu^elle avoit envoyé commission à mi- 
lord Goban pour en informer et punir rigoureusement 
ceulx qui s'en trouveroîent coulpables; et qu'au reste les 
passaiges me seroient ouvertz quant je vouldrois envoyer 

quelcun en France, dont, sur l'heure, je dépeschay ung 
corrier avec mon pacquet du nj" du présent. 

(S^tffre. — [Et j'entendz que le duc de Norfolc arrivera j 
aujourdhuy en ceste court, bien que j'aye faict, et faict l 
faire par ses principauk parans et amys, tout ce qu'il nous 
a esté possible pour le garder de venir, estimant ung cha- 
cua qu'aussi tost qu'on le tiendra l'on Tenvoyera , et les 
aultres seigneurs qui sont en arrest, toutz prisonniers à la 
Tour; mesmes l'on dict qu'on leur y a desjà préparé le 
logis. Je ne sçay si c'est pour se confyer trop de leur cause , 
ou pour cuyder porter plus d'assistance, présens que ab- 
sentz , au faict de la Roy ne d'Escoce, ou pour espérer trop 
de la faveur et de Tappuy qu'ilz se sentent avoir en ce 
royaulme, que ces seigneurs se sont ainsy facillement ve- 
nuz commettre ez mains de la dicte Dame , ou bien qu'ilz 
soyeiit sid>jectz à avoir la teste trenchée et n'en puyssent 
évitter le mal , par ce qu'ilz en sont de race ; tant y a 
qu'on les estime estre en grand dangier, ce que toutesfoys 
ne se pourroit exécuter sans esbranler grandement cest es- 
tât; au moins pourra estre que ce divertissement pour leurs 
propres affaires apportera quelque utillité aulx vostres; 
mais j'ay grand craincte de ceuk de la dicte Royne d'Es- 
coce ausquelz toutesfoys l'on n'avoit si mal regardé qu'on 
les eust entièrement fondez sur la faveur du dict duc , car 
y a aparaace que bientost il sera essayé de pourvoir à la li- 
berté de la dicte Dame par aultre moyen;] — Dieu ay- 
dant, auquel je suplie , après avoir très humblemeut baysé 
les mains de Yostre Majesté, qu'il vous doinct, etc. 

De Londres ce vij^ d'octobre 1569. 

A LA ROYNE. 

Madame, par le retour du S\ de Sabran avec la dé- 
pesche de Voz Majestez, du xx* du passé, j'ay comprins 
quelle est vostre intention sur les affaires de deçà , lesquelz 
affaires sont néantmoins en aultre estât à ceste heure que 
vous ne les cuydiez , quant vous l'avez dépesché. Je m'y 
conduyray sellon le temps , dressant toutjours ma négocia- 
tion à bien exactement accomplyr ce que me comman- 
dez , ou à faire ce qui pjus tornera à vostre service , et à 
toutz les deux ensemble s'il m'est possible. 

<ït>i|fre» — [Et pour encores, je n'avois parlé de ce 
mariage de la Royne d'Escoce et du duc de Norfolc ung 
seul mot, au nom de Voz Majestez Très Chrestiennes, 
dont deussiez craindre que je me fusse trop advancé et que 
fussiez en peyne de me désadvouher, chose que je serois 
trop plus marry qui m' advînt que la propre mort ; seulement 
j'avois trouvé moyen de me faire employer par les deux 
parties à requérir très humblement Voz Majestez de leur 
estre favorables ; en quoy , à la vérité , je leur avois promiz 
de vous randre bien disposez envers eulx , et faire tout ce 
que je pourrois pour leur faire avoir vostre approbation, ce 
que vous pouviez puys après fort ayséement accorder ou 
reffuzer comme il vous eust pieu, sans venir à nul désad- 
veu de vostre ambassadeur, dont ce qui s'en est passé jus- 
ques icy a esté sur ma seule paroUe; et meintennant que 
vous m'avez donné et commandé de donner celle du Roy 
et la vostre en cella , je m'advanceray à quelque chose da- 
vantaige et essayeray de faire plus que, pour le présent, 

je ne me veulx ny me oze promettre du peu de cueur, in- 
constance et légèreté de ces seigneurs , à qui j'ay aflaîfè 
par deçà. La dicte Royne d'Escocea esté en grand frayeur, 
comme pourrez voir par la coppie de la lettre qu'elle m'a 
escripte , mais nous l'avons consoUée et pense estre as- 
seuré que sa personne n'aura point de mal.] — Je bayse 
très humblement les mains de Vostre Majesté et prie Dieu 
qu'il vous doinct, etc. 

De Londres ce vij'' d'octobre 1569. 



LETTRE DE LA ROTNE d'ESCOCE AU S'. DE LA MOTHE FËNËLON. 

— Escripte à Tutbery, le xxv" de septembre , en chiffre. — 

Gl^iffre* — [Je croys que vous sçavez bien comme je 
suys rudement traictée, mes serviteurs chassez et defiandu 
que je n'escripve , ni reçoipve lettre d'aulcune part , et que 
toutz mes gens soyent fouillez. Je suys icy à Tutbery, 
d'où l'on me dict que milor Hontington me recepvra en sa 
charge. Il prétend au droict que je prétendz , et le pence 
avoir; jugez si ma vie sera seurement. Je vous prie d'ad- 
viser avec ceulx que cognoistrez de mes amys , et parlez à 
la Royne d'Angleterre que s'il advient mal de moy , estant 
entre mains de personnes souspeçonnez de me vouloir mal, 
qu'elle sera réputée du Roy, mon beau frère , et toutz aul- 
tres princes, la cause de ma mort. Usez en à vostre dis- 
crétion et advertissez le duc de Norfolc qu'il se garde, car 
l'on le menasse de la Tour. 

Communiquez avec l'évesque de Roz sur la présente, 
car je ne sçay s'il en sçayt rien. J'ay miz au hazard qua- 
tre de mes serviteurs pour les advertyr, mais je ne sçay s'ilz 

auroot passé, car Bourlic cuyda estre prins et fut cerché, 
mais il avoit caché ses lettres par le chemyn; dont j'ay 
trouvé raoyea de les retirer. J'ay escript au Roy et à la 
Royne, mère du Roy, et ay envoyé le pacquet pour vous 
le donner ou à Roz. Mettez leur mes excuses si je ne puys 
escripre , et leur mandez que j'aye de leur faveur. Je vous 
prie , faictesaussi que l'ambassadeur du Roy d'Espaigne vous 
accompaigne pour parler en ma faveur; car n^ vie est en 
dangier si je depieure entre leurs mains. Je vous prie, en- 
couraigez et conseillez les amys de se tenir sur leurs gardes 
et de faire pour moy meintennant ou jamais. Tennez se- 
crect ceste lettre , que personne n'entende rien ; car j'en 
serois plus estroictement gardée , et donnez voz lettres de 
faveur à ce porteur secrectement pour le navyre de milor de 
Cherosbery, les plus seures et favorables que pourrez ; car 
cella me servyra grandement à trouver faveur vers luy ; 
mais s'il est sceu , vous me ruynez. Il fault trouver moyen 
par quelque Anglois que j'entende de voz nouvelles; on 
poorroit essayer le baillif de Darby et quelques aultres; et 
ramentevez à Roz le vicaire d'icy prez , car i) m'en fera 
tenir aussi. 

Je vous supKe d^avoir pityé d'une pouvre prisonnière en 
dangier de la vie et sans avoir offancé. Si je demeure ung 
temps icy, je ne perdray seulement mon royaulme mais la 
vie , quant l'on ne me feroit aultre mal que le desplaysip 
que j'ay d'avoir perdu toute intelligence ou espoir de se- 
cours à mes subjectz fidelles. Si prompt remède n'y trouve , 
Dieu par sa grâce me doinct pacience , et quoy qui m' ad- 
vienne je mourray en sa loy et en bonne volonté vers le 
Roy et la Royne , à qui je vous prie faire ma doUéance et à 
monsieur le Cardinal de Lorraine mon oncle. 

Par postule à la lettre précédente, 

Despuys ceste lettre escripte, HoDtington est revenu 
ayant charge de la Royne de moy absolue. Le comte de 
Cherosbery, à ma requeste, a requis que je neluy soys ostée, 
et me gardera jusques à la seconde dépesche. Je vous prie 
ramentevoir l'injustice contre la loy du pays que me mettre 
entre les mains d'ung qui prétend à la couronne comme 
moy. Vous sçavez aussi la différance grande de la religion. 
Je vous prie aussi escripre et favorablement pour le navyre 
du dict comte de Cherosbery par ce porteur et qu'il soit 
secret.] 

De Tutbery le xxv^ de septembre. 

EXIT** DÉPESCHE 

— du vm* jour d'octobre 1569. — 
{Envoyée exprès jusques à la Court par le S»-, de La Croix.) 

Effet produit à Londres par la certitude de la nouvelle que le siège de Poi- 
tiers a été levé. — Les vaisseaux marchands reprennent le commerce de 
Bordeaux et de la Rochelle sans équipage de guerre. — Hésitation des An- 
glais à ouvrir des négociations pour les affaires des Pays-Bas. — Craintes 
que leur inspire la mission du S". Ciapino Yitelli , marquis de Chelona. — In- 
certitude sur le cours que prendront les affaires du doc de Norfolk, des 
seigneurs arrêtés et de la reine d*Écosse. — Conjectures de Tambassadeur 
sur le sort qui leur est réservé. — Mémoire secret, — Détails confidentiels 
sur tout ce qui est relatif à l'affaire du duc de Norfolk. — Conduite d'Eli- 
sabeth après que le duc se fut retiré de la cour, — Motifs qui ont déterminé 
son retour. — Il est mis en arrestation. — Nouveaux préparatifs de guerre , 
qui pourraient être tournés contre la France. — Arrivée du vicomte de Ro- 
han venant d'Allemagne. — Traité d'alliance fait par le S', de Quillegrey, au 
nom de la reine de Navarre, avec le comte Palatin , le duc Auguste de Saxe 
et le landgrave de Hesse. — Cause du retard qu'éprouve l'expédition du 
duc Casimir. — Continuation des troubles en Irlande , malgré la soumission 
des deux frères du comte d'Ormont. — On attend à Londres les envoyés 
du comte de Murray pour régler les affaires d'Ecosse. — Départ de la 
cour de tous les seigneurs qui pourraient se trouver compromis à l'occa- 
sion des prises faites sur les Espagnols. 



Au Roy. 

Sire, jusques au retour du S', de Sabran il n'a esté 
possible de persuader à ceulx cy que le siège de Poîctiers 
fût levé , et mesmes y a heu plusieurs gageures qu'il estoit 
prins 9 mais à ceste heure ilz n'en doubtent plus , de quoy 
la partie des catholiques se resjouyt grandement , et va à 
ceste heure bien espérant de yoz affaires , nonobstant qu'on 

leur dye plusieurs choses d'aulcuns aultres aprestz d'Alle- 
maigne; et donnent grand louange à Yostre Majesté de 
l'entreprinse d'avoir si à propos secouru ceste place , et à 
Monsieur, frère de Vostre Majesté , grand honneur de l'a- 
voir heureusement exécutée , et à M', de Guyse et à M', le 
marquis son frère , et aultres seigneurs et gens de valleur 
qui estoient dedans, une grande réputation d'avoir si lon- 
guement et si bravement soubstenu ce furieulx siège. Je 
cognoys bien que cella, à la vérité , donne desjà beaulcoup 
de réputation à voz affaires , et fera , possible , que ceulx , 
qui concernent icy vostre service, se porteront mieulx. 

11 semble que toutes ordonnances , pour les entreprinses 
de ceulx cy hors du royaulme , demeurent en quelque sus- 
pens , à cause des troubles qu'ilz ont crainct de voir adve- 
nir au dedans, et n'y a, pour encores, sinon des navyres 
merchantz qui soyent prestz à sortir pour aller au vin et 
au sel, tant à Bourdeaulx que à la Rochelle, qui mons- 
trent ne faire le voyage que de eulx mesmes pour leur traffic, 
sans conunission de ceste Royne uy de son conseil , bien 
que je m'asseure qu'ilz ne partent sans l'avoir; et s'esti- 
me que bien peu yront à la Rochelle , s'ilz sentent pouvoir 
faire librement et seureroent leur emplette à Bourdeaulx. 

Ceulx qui espéroient ung prochain accord ez différantz 
des Pays Bas , estiment qu'il est beaulcoup retardé par la 
sommation, qu'on a envoyé faire par ung trompette au 
gouverneur de Gra vélines , d'advertir les députez qu'ilz ne 
viègnent poinct; en quoy semble qu'avec le peu de vo- 
lonté d'accorder, l'on ayt aussi prins quelque souspeçon 
d'ung tel deputté comme est le S'. Chapin Vitel , et qu'on 
vouldroit bien qu'ung aultre , qui ne fût pour comprendre 
tant des affaires de deçà comme luy, eust la commission 

d*y venir'. L'on tenoit desjà les dictz différans pour toatz 
accordez , veu la facilUté du Roy d'Espaigne, et qu'il n'a- 
Yoit empesché les uefz veniciennes de venir continuer leur 
traffic connue auparavant ; mais l' on juge meintennant qu ilz 
prendront quelque tret. 

Je ne sçay que penser, pour encores, des affaires du duc 
de Norfolc et de ces seigneurs qui sont en arrest en ceste 
court, ny pareillement de ceulx de la Royne d'Escoce; 
car les ungs semblent dépendre des aultres. Tant y a que 
bien tost Ton verra ce qui s'en doibt bien ou mal espérer ; 
et cependant Vostre Majesté en entendra , s'il luy playt , 
le présent estât par le S', de La Croix, lequel j'envoye 
bien instruict de cella et d' aultres choses d'icy ; et , vous 
supliant très humblement luy donner entière foy, je n'ad- 
jouxteray à la présente qu'une très dévotte prière à Dieu, etc. 

De Londres ce vnj^ d'octobre 1569. 



A LA ROYNE. 

(tl^iffre. — [Madame, ce que, par mes deux précé- 
dantes dépesches , du uj* et vij^ du présent , Vostre Ma- 



X. Ciapino Yitelli, marquis de Ghelona^ célèbre capitaine italien , était 
l'un des principaux chefs de l'armée espagnole sous les ordres du duc d*Albe. 
En 1 564 ) il avait conduit les bandes italiennes dans l'expédition d'Afrique. 
Depuis , Philippe II l'avait envoyé dans les Pays-Bas, où il exerçait les com- 
mandements les plus importants; il fut même dans la suite créé Grand-Maré- 
chal. — Tous les historiens ont pensé que cette mission , dont il fut chargé en 
1569, avait pour but secret d'assurer aux catholiques d'Angleterre un chef 
expérimenté, aussitôt qu'ils se seraient déterminés à prendre les armes. — Il 
est mort dans les Pays-Bas en iS^Ô. 

jesté aura commancé eatendre de raltération d^s affaires 
de deçà pour le partement du duc de Norfolc, et ce que 
le S\ de La Croix, présent pourtettr, vous dira où l'on 
en est meintennant , vous fera bien juger qu'il y auroit 
assés matière pour allumer ung grand d^at dans ce 
royaulme, si beaulcoup des principaulx iseîgneursd'îcelluy 
n'estoient après à Testaindre; mais ilz y font si grand dil- 
ligence qu'aulcuns espèrent , veu le retour du dict duc, et 
la bonté de la Royne d'Angleterre, que les choses n'en 
passeront plus avant. Aultres estiment que le dict duc, et 
les aultres seigneurs qui sont en arrest , se sont beaulcoup 
bazardez de s'estre ainsy facillement commiz ez mains de 
la dicte Dame, laquelle les faict desjà examiner par com- 
missaires qui leur sont assez suspectz. Je cognois bien que 
les affaires de la Royne d'Escoce courent mesme fortune 
que les leurs , qui sans ceulx là semble que fussent long 
temps demeurez sans remède. Je feray tout ce qu'il me sera 
possible pour procurer que , si l'on accommode ceulx des 
dictz seigneurs , ceulx de la dicte Dame ne soyent délaysseî, 
et que ceulx de Voz Majestez Très Chrestiennes n'en viè- 
gbent pourtant en pire estât, ainsy que, pair le dict S' de 
La Croix il vous plairra l'entendre, auquel me rettiet- 
tant je prieray, pour le surplus , Nostre Seigneur, etc. ] 

Le S'. DE La Croix dira a Leurs Majestez , oultre le 
contenu des lettres. 

(l\)i^xt. — [ Que le duc de Norfolc s'en éstoit party mal 
contant de ceste court et s'estoit retirt en sa ihaîson, pour 
luy avoir la Royne d'Angleterre faict de grandes démons- 
trations de malcontabtement snt ce qu'il aspiroit au ma*- 

riage de la Royne d'Escoce, et luy avoit usé de fort rigou- 
reuses paroUes, s'il ne s'en despartoit. 

Mais luy, qui estoit desjà , à ce qu'on dict , passé bien 
avant en ce propos par l'adviz des plus notables et princi- 
paulx du royaulme , desquelz il a encores les seings devers 
luy, avec grande aprobation du peuple , et non sans l'avoir 
aussi ouvertement communiqué aulx plus inthimes et es- 
péciaulx conseillers de la Royne sa Mestresse ; et qui , pour 
ceste occasion, avoit toutjour pensé qu'elle l'aprouvoit 
comme chose convenable au bien de ses affaires et à l'ad- 
vantaige de sa couronne, a estimé ne s'en pouvoir ny deb- 
voir meintennant en façon du monde retirer. 

Mesmes luy a semblé que la dicte Dame n'avoit aucune 
juste occasion de luy vouloir mal pour cella, ny de trouver 
mauvais le dict mariage, ains que c'estoient ses enneroys et 
malveillans, qui alloient ainsy irritant ceste princesse con- 
tre luy pour le faire ruyner et pour ruyner les affaires de la 
Royne d'Escoce, et icelle déboutter de la légitime succes- 
sion de ce royaulme après sa cousine , et attempter aulx 
propres personnes et à la vie d'elle et de luy, dont monstroit 
estre dellibéré de s'y opposer et de leur résister par toutz 
les moyens qu'il en pourroit avoir ; 

Et néantmoins requéroit l'assemblée de la noblesse et 
des estatz d'Angleterre, et la convocation du Parlement 
pour juger ceste cause , et pour justiffier qu'elle n'avoit 
jamais esté mise en avant par la Rope d'Escoce ny par luy, 
ains qu'elle avoit esté proposée à toutz deux par les plus 
notables du conseil et de toutz les principaulx du royaulme , 
comme très utille à leur Royne et convenable au bien de sa 
couronne et de ses subjectz ; et partant , qu'il estoit besoin 
d'obvier par la dicte assemblée au mal qui s'en pourroit en- 

suyvre , si leurs ennemys s'esforçoyent de l'empescher, et 
pourvoir par mesme moyen à plusieurs aultres affaires qui 
se monstroient très urgens en ce royaulme , protestant qu'il 
avoit toutjour procédé et qu'il vouloit encores toute sa vie 
procéder, avec deuhe révérance et subjection envers la Royne 
sa Mestresse ; et que , pour chose qui dorsenavant se peult 
ensuyvre en ce faict , son intention ne seroit de faire rien 
en offance d'elle , ains de procurer toutjour l'honneur et 
grandeur de sa couronne , et le bien et repos de ses subjectz , 
et s'opposer à ceulx qui estoient cause de ceste perturbation. 
Mais la dicte Dame, à qui tout cecy venoit à contre- 
cueur, parce qu'elle craignoit qu'on luy vollût déclairer 
ung successeur à sa couronne , ce qu'elle a toutjour fort 
reffouy, manda ceulx de son conseil à Vuyndesor pour delli- 
bérer du dict affaire ; et de peur que la plus part tinsent la 
main à le faire réuscyr au contantement du duc , elle vollut 
bien leur signifiSer, avant qu'ilz commençassent d'y procé- 
der, ce qu'elle desiroit y estre faict , mandant aulx comtes 
d'Arondel, de Pembrot et milor de Lomelley, aussitost 
qu'ilz furent descenduz de cheval , de ne partir de leurs logis 
et demeurer séparez les ungs des aultres , jusques à ce que 
une responce , qu'elle attandoit du dict duc , fût arrivée , 
et les fit cependant examiner comme ses complices ; et dé- 
pescha sur l'heure le capitaine des pencionnaires pour aller 
quérir le dict duc; et fit ressarrer les portz et passaiges de 
de son royaulme , redoubler les gardes de la Tour de Lon- 
dres , manda au comte de Cherosbery de redoubler celles 
de la Royne d'Escoce et de transporter la dicte Dame à 
Tutbery , conune en lieu plus fort que là où elle estoit ; et 
en mesme temps , pour l'opinion qu'on eust que le Roy et 
le Roy d'Espaigne fussent de ceste intelligence , l'on voila 

ung mien pacqûet prez de la maysoti de milor Coban , et 
guetta l'on celluy de l'ambassadeur d'Espaigne , lequel , 
entendant la perte du mien , se garda de dépescher. 

Et ayant d'abondant la dicte Dame envoyé de tontes 
partz advertyr ses subjectz , et mandé ses plus prochains 
parantz , et ceulx en qui elle avoit plus de confiance , de la 
venir trouver, et se trouvant d'ailleurs le dict due en Nor- 
folc et Suffoc , où il est fort aytné , et où ceulx du pays luy 
vitadrent offrir hommes et argent pouf le secourir, et que 
plusieurs aussi vers le Nort se monstroient bien affectionnez 
envers la Royne d'Escoce , Ton estima que bientost il y 
auroit gens en campaigne pour lies deux partiz -, sous la con- 
duicte du comte de Lestre d'Une part , et du dict dtic de 
l'austre , bien qu'on publioit que le dict de Lestré et le se- 
crétaire Cecille avoient , du commancement, donné leur pa- 
rolle et leur main au dict duc en ceste eause ; mais despuys, 
ayantz à genoulx cryé pardon à la Royne leur îtfestresse, 
s'en estoîent despartys, ce que aulcuns estiment qu'ik 
avoient ainsy prins le party du dict duc pour mieUli des- 
Couvrîr son faict et puys le luy traverser. 

Mais le dict duc, ayant prins aultre dellibération, est re- 
venu despuys lundy dernier au mandement de la dicte Danle 
contre l'opinion de toxxtt ses amys, et ihcoutitteut luy a esté 
comniandé l'arresl en uue mayson à trois mille de Vuyndesor, 
jusques à Ce qu'il aura esté ouy . Et dict on qu'il a esté Bssés 
adverty du courroux en quoy la dicte Dame persdveroit 
contre luy, mais que , se confyant en sa bonne cause , et 
pour cuyder plus servyt par sa présence que absent à celle 
de la Rope d'Escoce, et à siaiulver la personne d'elle, 
laquelle il a estimé estré en quelque daugier, si l'on venoit 
aulx armes ; et aussi , voyant que les dicts comtes d' Aron- 

del et de Pembrot et milord de Lomeiiey, qui luy sont es- 
troictement conjoinctz d'amytié et de parentaige , estoient 
arrestez , et qu'il se sent fort apuyé de la bienveuillance de 
la noblesse et du peuple du pays , et mesmes de toutz les 
principaulx du conseil , il s'est ainsy franchement venu re- 
présanter ; dont , par ce moyen , tout son affaire se débat 
meintainant dans la court , non sans beaulcoup de conten- 
tion, ny sans qu'on ait opinion qu'il eust encores mieulx faict 
pour luy de ne venir poinct. Tant y a qu'estantz les plus 
grandz et les plus nobles du pays meslez en cecy, il ne 
pourra estre qu'il n'y ayt de la besoigne taillée entre eulx 
pour les empescher, possible, qu'ilz n'en entrepreignent 
d'aultre de quelque temps.] 

Et semble , si les choses passoient ung peu en avant , 
qu'il se manifesteroit je ne sçay quoy de la division de la 
religion qui ne se monstre encores, car infinys protestans 
sont pour le duc , mais , d'aultant qu'on est après , des deux 
costez , à modérer cest affaire et garder qu'on n'en viègne 
aulx armes , et que cependant ceulx qui manyent Testât 
pour ceste princesse sont passionnez protestans , j'ay suspect 
ce qu'ilz ordonnent au faict des dictes armes et de la guerre ; 
mesmes que , parmy ce qu'ilz ont mandé , ces jours passez , 
auk capitaines et canoniers de se tenir prestz , ilz ont aussi 
mandé en ceste ville d'y aprester un grand nombre de chairs , 
de biscuictz et de bières , comme pour ung soubdain avi- 
taillement; ce que n'est pour s'en servir en une guerre 
dans le pays , de quoy les gouverneurs de Normandie et 
Picardie sont desjà advertiz , et sera bon que ceulx de Bre- 
taigne et de Guyenne le sachent. 

Mesmes que, quant le conseiller Gavaignes est party pour 
la Rochelle, milord Gobana heu commission de le mènera 

JI. '8 

Gelingan veoir le bon estât des grandz navyres de ceste 
Royne , comme pour luy monstrer qu'ilz seront prestz quant 
il sera besoing , et a esté dîct parmy les Françoys, qui sont 
en ceste ville , qu ilz tiennent desjà comme à eulx les prin- 
cipalles ville de la Basse Normandie, réservé le chasteau de 
Caen ; et naguyères , le jeune viscomte de Rohan est arrivé 
d'Allemaigne , qui monstre venir îcy pour quelque pratique 
et menée qu'il a en main. 

L'on s'est resjoui en ceste court pour l'alliance que le 
S', de Quillegrey a conclue de la Royne, saMestresse, avec 
le comte Pallatin , le duc Auguste de Saxe et Lansgrave 
d' Essen, bien qu'il nie l'ayt peu, à ce qu'on dict, trotter avec- 
qiies l'Empereur. 11 a admené ung gentilhomme de la part 
du dict Lansgrave pour la venir ratiffier, lequel a esté fa- 
vorablement receu de la dicte Dame , et , après avoir receu 
présent d'elle et du comte de Lestre, et quelques chiens de 
sang pour son maistre , il a esté expédié et est prest pour 
s'en retourner. 

J'entendz que xl mil ^ esterlin , qui se debvoient fcMrnir 
en Allemaigne pour le priz du vin et du sel de la Rochelle, 
ont esté payez , et le dict Quillegrey en a rapporté les ac- 
quitz , mais l'on s'esbahyt que le^uc de Cazimir ne soit desjà 
en campaigne, et estime l'on que M', de Lizy le hastera; 
et que, si son entreprinse a esté différée, qu'elle n'est pour- 
tant interrompue, imputant le retardement à son mariage 
et non à faulte de volonté ny de moyens , dont s'espère que 
la conclusion s'en fera à Heldelberc, où le duc Auguste 
doibt bien tost venir avec douze centz chevaulx pour y ad- 
mener sa fille , et que le prétexte d'entrer en France sera 
pour demander quelque somme que le Roy reste [devoir] 
au dict duc de Cazimir. 

(£t^iffre. — [Du costé d'Irlande, Ton ne sepeult tant as- 
senrer des deux frères du comte d'Ormont , et de la troupe 
où ilz estoient, qu'on tiègne l'eslévation du tout apaysée 
de leur costé^ et les aultres tiennent encores les armes, et 
continuent à les exécuter tout ouvertement; dont milord 
Sydeney a mené l'armée contre eulx , et parce qu'on doubte 
assés de l'événement, l'on luy a freschement envoyé quatre 
centz homes d'icy. 

Le depputé d'Escoce doibt bien tost arriver en ceste 
court , à qui a esté desjà envoyé son passeport pour douze 
chevaulx, et parce qu'il est envoyé de la part du comte 
de Mora, et qu'il arrive sur le courroux et malcontante- 
ment de la Royne d'Angleterre, je crains fort qu'il ob- 
tiègne plus qu'il ne vouldra requérir contre la Royne d'Es- 
coce; tant y a qu'on dict que les affaires ne vont au dict 
pays d'Escoce, comme le dict comte de Mora desireroit. 

L'on se prépare bien fort de respondre aulx propositions, 
que feront ceulx qui viendront de la part du Roy d'Es- 
paigne; et j'entendz qu'on a adverty ceulx, qui peuvent 
estre le plus chargez du faict de ces prinses, de s'absenter, 
dont le visadmyral Chambrenant et Haquens , et aulcuns 
aultres des principaulx qui y ont miz la main , ont desjà 
faict voille à la Rochelle et en Irlande , et dict on que le 
dict Haquens se résoult de tenir encores ceste année la mer 
contre les Espaignolz. 

Je ne sçay si ce qui aparoit de trouble en ce royaulme 
retardera la venue des dictz députez de Flandres, attandu 
mesmement qu'on a envoyé ung trompette à Gravelines ad- 
vertir qu'ilz ne se hastent de passer, et cependant semble 
que ceulx cy veulent passer oultre à faire vandre les mer- 
chandisesdes Espaignolz.] 

Je désire que sellon Testât de toutz ces affaires et d'aul- 
tresqui, possible, paroistront encores plus grandz , il playse 
à Leurs Majestez me commander toutjour comment j'au- 
ray à m'y conduyre , affin de suyvre droictement leur in- 
tention et faire , jour par jour, ce qu'ilz estimeront con- 
venir plus à leur service. 

LXV DÉPESCHE 

— du xm' jour d'octobre 1569. — 
{Eni^oyée exprès par Jehan Valet jusques à Calais.) 

Vives plaintes de l'ambassadeur au sujet du paquet de dépêches qui lui 
a été enleré. — G)mmissioii délivrée par Elisabeth pour faire punir 
les coupables. — Semblable saisie est faîte par violence d*un paquet 
de dépêches envoyé à Tambassadeur d'Espagne. — Les affaires du duc 
de Norfolk servent de prétexte à la reine pour refuser audience à Tam- 
bassadeur. — Le duc est mis à la Tour. — Airestation d'un grand 
nombre d'étrangers. — Rigueurs exercées contre les évéques catholiques. 
— Kenforts de troupes envoyés en Irlande. — Effet produit en Ecosse 
par la nouvelle du projet de mariage entre le duc de Norfolk et Marie 
Stuart, et des événements qui ont suivi. — Divisions dans le parti du 
comte de Murray, — Impossibilité pour l'ambassadeur, de faire des dé- 
marches auprès d*ÉIisabeth en faveur de la reine d'Ecosse. — Départ d*un 
grand nombre de navires marchands pour faire le commerce de la Ro* 
chelle et de Bordeaux. — Instances de l'ambassadeur pour que le roi et 
la reine-mère se plaignent vivement à l'ambassadeur d'Angleterre à raison 
du paquet de dépêches qui a été volé, et de Tindigne traitement qui est 
fait à la reine d'Ecosse. — Arrivée de la comtesse de Montgommery à 
rîle de Jersey. — Départ du vicomte de Rohan et d'autres Français sur 
les navires qui se rendent à la Rochelle. — Lettre de recommandation 
de l'ambassadeur en faveur du capitaine Muer, Écossais. — Lettre de 
créance pour le sieur Thomas Flemy, envoyé par la reine d'Ecosse. — 
Nouvelles instances pour que le château de Difmbarton soit secouru. 



Au Roy. 

Sire, pour cuyder la Rope d'Angleterre anlcunement 
me contanter sur la perte de mon pacquet^ elle a envoyé 
commission aulx officiers de Rochestre d'enquérir dilligem- 
ment du faict, et punir ceulx qui en seroient coulpables, 

et M^ le comte de Lestre m'a mandé qu'elle s'en estoit 
asprement prinse au secrétaire Cecille , et à d'aultres de 
son conseil, qu'elle souspeçonnoit y avoir tenu la main. 
Néantmoins je n'ay poinct recoupvert mon pacquet, et est 
advenu despuys , que retournant le mestre d'hostel de mon- 
sieur l'ambassadeur d'Espaigne de Flandres avec ung pac- 
quet du duc d'Alve, il luy a esté pareillement prins en 
chemyn , et ne faict on semblant de le vouloir randre non 
plus que le mien. 

J'avoys, jeudy de la sepmaine passée, envoyé demander 
audience pour me plaindre de ce tort à la dicte Dame et 
pour tretter avec elle des affaires de la Royne d'Escoce et 
d'aulcunes particularitez devez dernières dépesches; mais 
elle me fit prier, par le S\ comte de i^estre et par milor 
Chamberlan , que je volusse avoir pacience pour cinq ou 
six jours , à cause qu'elle se trouvoit ung peu mal , et qu'elle 
estoit si empeschée ez affaires de ces seigneurs, qui estoient 
en arrest, qu'elle ne pourroit bonnement entendre en aul- 
cuns aultresjusques à ce qu'elle eust pourveu à ceulxlà. En 
quoy a esté desjà tant procédé que , de ce que le duc de 
Norfolc estoit arresté , il a esté à bon escient faict prison- 
nier et mené par eau , sur la barque de la dicte Dame, des- 
puys Vuyndesor jusques dans la Tour de Londres, le xj* 
de ce moys , à deux heures après midy, où il y a heu ung 
grand concours de peuple pour le veoir, qui ont toutz faict 
démonstration d'en estre très desplaysantz . Les aultres sei- 
gneurs sont encores arrestez à Vuyndezor, et plusieurs 
aultres particuUiers, tant du pays que Italliens, et quelques 
Espaignolz faictz prisonniers; et dict on qu'on a mandé de 
toutes partz resserrer lès évesques catholiques , qui avoient 
quelque liberté de se promener ou de parler avec leurs 

amys et parans , se doubtans d'une sublévation dans le pays; 
et l'on a , ces jours passez , envoyé renfort d'argent et 
d'hommes en Irlande , où semble que les affaires se mons- 
trent encores assés doubteux; et sont venues nouvelles com- 
plainctes à ceste Royne et aulx seigneurs de son conseil du 
comte d'Ormont, qui a envoyé son mestre d'hostel pour 
s'en purger. 

Sur le conunancement de ce moys , est arrivé ung cor- 
ner d'Escoce qui raporte que ces affaires de la Royne d'Es- 
coce et du duc de Norfolc sont desjà cogneuz par tout le 
pays, et que, d'aultant qu'aulcuns des grandz en sont 
marrys, le peuple en est bien fort joyeulx, souhaytant plus 
que jamais d'avoir leur Royne, ce qui accroyt le débat 
parmy eulx; et que mesmes aulcuns du party du comte de 
Mora s'estoient despartys de luy, et que deux de ses prin- 
cipaulx adhérans, le comte de Morthon et le S^ de Humes, 
estoient en grand différant l'ung contre l'aultre, et que le 
secrétaire Ledinthon avoit esté en grand dangier de sa vie 
par l'ordonnance des estatz du pays , comme coulpable du 
murtre du feu Roy, n'eust esté que milord Granges, ca- 
pitaine du château de l'Islebourg, qui l'a voit prinsen garde 
quant il fut constitué prisonnier à Esterlin , ne l'a voUu 
randre. 

Les frontières d'entre l'Angleterre et l'Escoce sont si 
estroictement gardées, qu'il n'y passe homme qui ne soit 
prins , ou par ceulx de Baruich , ou par ceulx du party de 
la Royne d'Escoce, ou par ceulx du cousté du comte de 
Mora; et y a desjà comme une guerre commancée en icel- 
luy endroict. Je ne sçay si ceste Royne a heu quelque sous- 
peçon de milor Housdon , gouverneur de Baruich , tant y 
a qu'elle l'a faict venir icy, et a envoyé le maréchal Drury 

pour commander dans la place. Nous attandons toutjour 
quelque bonne pourvoyance sur les affaires de la Royne 
d'Escoce, mais parce qu ilz sont enveloupez avec ceulx de 
ces principauk seigneurs arrestez , il y fault ung peu de 
pacience ; et je ne laysseray pourtant de les solliciter avec 
toute l'instance et dilligence qu'il me sera possible. 

11 est desjà party envyron quarante cinq vaysseaulx des 
portz de deçà pour aller au vin, dont une partie tirera à 
la Rochelle et le reste passera oultre à Bourdeaulx, où, 
si Ton y est bien receu, ilz seront, se disent ilz, convyés 
d'y continuer puys après leur traffic et employte, comme 
ilz le souloient faire auparavant. Et sur ce, etc. 

De Londres ce xn]** d'octobre 1569. 



A LA ROYNE. 

Madame, encor que la Royne d'Angleterre ayt voila 
faire quelque démonstration de me contanter sur l'oltrage 
qui m'a esté faict de la vollerie de mon paquet, je vous 
suplie néantmoins en parler si expressément à son ambas- 
sadeur qu'il ayt occasion d'escripre à sa Mestresse que Voz 
Majestez en sentent une grande offance, et qu'elles veu- 
lent qu'elle soit réparée; vous supliant aussi luy remons- 
trer bien vifvement comme Voz Majestez prenez fort à 
cueur le mauvais trettement, les violances et indignitez 
dont avez entendu qu'elle souffre estre uzé contre la per- 
sonne et contre la liberté de la Royne d'Escoce, estant 
entre ses mains; et de ce qu'elle va, de jour en jour, dil- 
layant de pourvoir à ses affaires, pendant que ses mauvais 
subjectz vont establissant les leurs contre elle dans son 

propre pays, et Yont ruynant les bons subjectz qui soubs- 
tiennent son party, et qa'ilz sont après à luy surprendre 
son chasteau de Dombertran pour achever de la déshériter 
du tout; chose qui, à mon adviz servira debeaulcoup, si 
faictes bien cognoistre au dict ambassadeur, qu'en oQen- 
çant aînsy la dicte Royne d'Escoce , il ne peult estre que 
Voz Majestez ne s'en sentent oltragées et offancées ; et je 
ne deffauldray de mon office accoustumé en cest endroict , 
ainsy que M', l'évesque de Roz cognoistra qu'en temps et 
lieu je le debvray employer. 

La comtesse de Montgommery est despuys quelques jours 
passée en l'isle de Gerzé, où il a esté mandé de la recep- 
voir, et luy permettre dépasser du tout en Angleterre quant 
elle vouldra. Le jeune viscomte de Rohan, et aulcuns aultres 
Françoys , jusques à vingt ou trente , se sont embarquez 
en ceste flotte des vins pour passer à la Rochelle. 

Il est venu une très bonne nouvelle d'ung grand exploict 
de monseigneur vostre filz qui ne se publie encore guyères 
icy , tant y a qu'on commance d'en faire gageures à la 
bource. Dieu luy veuille bien assister, auquel je suplie , etc. 

De Londres ce xuj" d'octobre 1569. 



Du dict jour. 

Au RoY. 

Sire, dellibérant le capitaine Muer, gentilhomme escos^ 
soys qui est de voz gardes, aller servyr son quartier, et 
estant passé devers la Royne d'Escoce , sa Mestresse, pour 
prandre ses lettres de recommandation à Vostre Majesté, il 
l'a trouvée si resserrée qu'il n'a peu avoir d'elle ung seul 

mot d'escript; dont M', l'évesque de Roz m'a prié que je 
luy en voUusse bailler nng de ma part pour vous tesmoigner, 
Sire , qu'il s'est toutjour porté en homme de bien au ser- 
vice de la Royne, sa Mestresse, et s'est monstre son bon 
et fidelle subject , soubstennant constantment son party en 
tout ce qu'il luy a esté possible. A cause de quoy le dict 
sieur évesque, qui cognoist les vrays serviteurs de sa Mes- 
tresse, m'a prié de bien fort singullièrement le vous re- 
commander. Et m'asseurant, que, en considération de ce, 
Vostre Majesté le recepvra très volontiers et avecques 
faveur, et que la présente n'est pour aultre chose, je 
n'adjouxteray rien plus icy qu'une très dévotte prière à 
Dieu, etc. 

De Londres ce xnj* d'octobre 1569. 



Du mesmes jour. 
A LA ROYNE. 

(î^iffte. — [Madame, estant, à ceste heure, la Royne 
d'Escoce tenue bien estroictement et fort resserrée au 
chasteau de Tutbery, soubz la garde des comtes de Che- 
rosbery et de Huntincton , elle n'a heu la commodité de 
vous escripre par le S^ Thomas Flemy, prévSent pourteur; 
dont M', l'évesque de Roz m'a prié d'y supléer pour elle par 
ce peu de motz , affin de requérir très humblement Voz 
Majestez Très Chrestiennes , au nom de la dicte Dame , 
qu'il vous playse pourvoir à ravitaillement de son chasteau 
de Dombertran , lequel va estre perdu par faulte de secours 
et dé vivres , et avec luy se pert bonne partye de la meil- 
leure espérance que ceste pouvre princesse aye à son res- 

tablissement à sa couronne; à tout le moins, ses affaires 
en vont estre d'aultant plus difficiles et retardez , et ceulx 
de ses adversayres davantaige establys et advancez. Et 
parce que Voz Majestez entendront plus en particullier ce 
grand besoing par le récit que le S', de Flemy leur en 
fera, et que je m'asseure qu'il trouvera le Roy et Vous, 
Madame , trez disposez de faire tout le secours que vous 
pourrez en cest endroict à la Royne sa Mestresse , et que 
la présente n'est que pour très humblement vous en suplier, 
je n'adjouxteray ici pour le surplus qu'une dévotte prière 
à Dieu, etc. 

De Londres ce xuj^ d'octobre 1569. 

Geste lettre estoit cloze et desjà délivrée au dict S', de 
Flemy, quant celles de Voz Majestez , du dernier du passé, 
sont arrivées , par lesquelles je luy ay faict veoir comme il 
a esté desjà pourveu à ce dessus. Neantmoins M', de Roz 
a désiré qu'il accomplît son voyage, tant pour haster la dicte 
pourvoyance, si d'avanture elle estoit retardée, que pour 
aultres occasions, lesquelles luy mesmes vous fera entendre ; 
et par ainsy, je luy ay randu ceste dicte lettre pour la pré^ 
senter à Vostre Majesté. ] 

LXVr DÉPESCHE 

— du XVIII® jour d'octobre 1569. -— 
{Envoyée exprès jusques à Calais par Jehan de Bouloigne.) 

Procédure criminelle contre le duc de Noi^olk, les comtes d*Arundel et de 
Pembroke, et lord Lumley. — Arrestation de sir Trokmorton et du 
sieur Ridolfy. — Commissaires établis pour conduire le procès. — Le 
comte de Leicester refuse de prendre part à la procédure. — Constance 
que montre Marie Stuart dans son malheur. — Première nouvelle encore 
incertaine de la victoire de Moncontour. — Arrivée des commissaires 
espagnols à Calais. — Bruit d*une entreprise projetée sur le Crobic en 
Bretagne. — La peste, qui est à Londres, sert de nouveau prétexte à la 
reine pour différer l'audience à l'ambassadeur. — Espoir que la victoire 
annoncée , si elle se confirme , sera d'un grand secours pour rétablir les 
af&ires de la reine d*Écosse et assurer le succès de toutes les négociations 
commencées. 



Au Roy. 

Sire, ayant, le xiij' du présent, receu les lettres de 
Voz Majestez du dernier du passé, j'ay estimé vous en deb- 
voîr donner advîz, et vous dire par mesme moyen, Sire, 
qu'encor que ceulx cy ayent, du commancement, quant 
ilz sont tumbez en ceste grande souspeçon et deffiance du 
duc de Norfolc, exécuté plusieurs choses assés violente- 
ment, ilz se sont néantmoins despuys ung peu modérez, 
de sorte que les pacquetz se conduysent assés seurement. 
Et ceulx de ce conseil monstrent , à ceste heure que le dict 
duc est dans la Tour, procéder par quelque ordre et forme 
de justice à luy faire son procès , et semble qu'on n'a en- 
cores trouvé sur les comtes d'Arondel, de Pembrot, ny 

sur millord de Lomelley, de quoy les envoyer à la dicte 
Tour; tant y a qu'on les tient soubz estroicte garde , et a 
l'on envoyé le dict [millord] de Lomelley en une mayson 
forte prez de Vuyndesor, et miz le dict comte d'Arondel 
dans le coUiège du dict Vuyndesor, et icelluy [comte] de 
Pembrot , pour estre vieulx et impotant , demeure resserré 
en son logis; et d'abondant Ton a arresté prisonniers le 
S', de Trokmarthon et le S'. Roberto Ridolfy ; et se dict 
qu'on a mandé le comte de Sussex comme souspeçonné de 
ces affaires et pareillement le millord Scrup , beau frère et 
inthime amy du dict duc , et plusieurs aultres seigneurs du 
quartier du Nort ; mais l'on ne sçait encores s'ilz vien- 
dront. 

Les commissaires à faire ce procès sont : — le millord Qui- 
per, garde des sceaux, le marquis de Norampton , le comte 
de Betfort, mestre Quenelles, ser Raf Sadeler, ser Vuater 
Mildmey et le secrétaire Cecille, — lesquelz , parce qu'ilz 
sont toutz personnaiges triez et choysiz protestans, et fort 
affectionnez à ceulx de la Rochelle, je crains leur présente 
authorité , mesmement que ceulx là ny sont plus , qui sem- 
bloient tenir la main à l'entretennement de la paix entre 
ces deux royaulmes. — Le comte de Lestre n'assiste plus à 
leur procédure , ains sort du conseil aussi tost qu'on vient 
à toucher le faict de ces seigneurs. 

Il y a quelque aparance que la Royne d'Escoce sera en- 
cores remuée en ung aultre lieu, et pense l'on que ce sera 
à Quilingourt, qutest ung chasteau du comte de Lestre. 
Elle se monstre magnanime et d'ung cueur grand et ver- 
tueulx en ceste sienne tant malle et adversaire fortune; en 
quoy nous luy assistons d'icy à luy donner toute la conso- 
lation par lettres que nous pouvons, et à procurer l'ex- 

pédition de ses affaires comme il vous a pieu me le com- 
mander. 

Geste nouvelle , qui a desjà couru jusques par deçà , 
d'une grand victoire ' que Monsieur, frère de Vostre Ma- 
jesté, vous a aquise contre ceulx de la Rochelle la res- 
jouyra grandement, ainsy que plusieurs icy très affectionnez 
à Vostre Majesté s'en rejouyssent oultre mesure, et attan- 
dent en grand dévotion que j'en aye la confirmation par 
voz lettres, avec les particullaritez de ce qui y aura suc* 
cédé. Dieu veuille que le tout soit sellon le bien et hon- 
neur de vostre coronne , et au proffict et repos de voz bons 
subjectz. 

J'ay envoyé aussi resjouyr la dicte Royne d'Escoee du 
contenu au postille de voz dictes dernières , parce que la 
dicte Dame en estoit en grand soucy et le besoing s'en 
monstroit si pressé qu'il ne s'y pouvoit plus souffrir aul- 
cun temporisement. 

Le S'. Chapin Vitel et aultres commissaires de Flan- 
dres sont desjà arrivez à Callais , et monsieur l'ambassa- 
deur d'Espaigne est après pour avoir une nouvelle et plus 
ample permission pour leur passaige de deçà. Sur ce, etc. 

De Londres ce xvnj^ d'octobre 1569. 

L'on me vient d'advertyr que ceulx de la nouvelle re- 
ligion , qui sont icy, parlent d'une entreprinse sur le Croy- 
jsîc en Bretaigne. Il sera bon. Sire, qu'en faciez donner 
adviz à M', de Martigues ou à M', de Bouille affin d'y 
prendre garde. 

I. Bataille de Moncontour, livrée le 3 octobre 1569. 

A LA ROYNE. 

Madame, ce peu que j'escriptz présentement en la let- 
tre du Roy des choses de deçà , après la dépesche que na- 
guyères j'ay envoyé par le S', de La Croix, fera assés 
veoir à Vostre Majesté quel progrez elles continuent de 
prendre; dont bientost je vous en pourray faire sçavoir 
davantaige, mais [il faut] que j'aye parlé à la Royne d'An- 
gleterre laquelle, pour l'aparance de peste, qu'il y a encores 
en ceste ville, d'où je n'ay bougé, elle m'a mandé que 
j'aille estre quelque peu de jours à Coulbronc, qui est ung 
lieu prez de Vuyndesor, pour prandre l'air, et que, puys 
après , je la pourray aller trouver. 

Je suys très ayse qu'ayez parlé à M'. Norrys, son am- 
bassadeur, et , bien que ce ayt esté ainsy réservéement , 
comme avez estimé convenir à voz présentz affaires , j'es- 
père que cella encores servira beaulcoup à ceulx de la Royn^ 
d'Escoce, ausquelz j'adjouxteray l'instante sollicitation que 
m'avez commandé envers ceste Royne , sa cousine , et ver- 
ray si , par quelque rayson et pacience , je pourray tirer 
d'elle aulcune bonne provision pour iceulx; bien que, si 
une bonne confirmation me vient par voz lettres que Mon- 
seigneur vostre filz ayt gaigné la victoire contre ceulx de la 
Rochelle , comme on le publie par deçà , je ne fais doubte 
qu'on ne procède icy plus gracieusement et en meilleur fa- 
çon au faict de la dicte Royne d'Escoce, et aultres affaires 
qui concernent vostre service , qu'on n'a faict jusques à pré- 
sent ; dont je suplie Nostre Seigneur assister toutjour voz 
justes et vertueuses entrepriuses , et qu'il vous doinct, etc. 
De Londres ce xvnj* d'octobre 1569. 

LXVIP DÉPESCHE 

•—du xxiiii'' jour d'octobre 1569. — 
{Envoyée exprès par Pierre Bordillon jusques à Calais, ) 

Première entreTue de Tambassadeur et de la reine après Farrestation du duc 
de Norfolk. — Bonne réception qui est faite à l'ambassadeur. — Il pro- 
teste qu'il ignorait les projets du duc de Norfolk, dont il n*a été averti, 
pour la première fois, que par la reine elle-même. — Il réclame avec 
énergie contre lasurreillance à laquelle il a été soumis et contre le vol qui 
a été fait de Tune de ses dépêches. — Elisabeth promet réparation au sujet 
de cet enlèvement. — - Elle s'empresse de reconnaître que l'ambassadeur 
ainsi que le roi n*ont pas prêté les mains aux projets du duc de Norfolk. 
— Elle se plaint vivement de l'ambassadeur d'Espagne, qui aurait trempé 
dans le complot. — Instances de l'ambassadeur auprès d'Elisabeth, pour 
qu'elle rétablisse Marie Stuart sur son trône, et empêche que Dumbarton 
ne tombe au pouvoir du oomte de Murray. — Elisabeth s'excuse de ne 
pouvoir faire pour la reine d'Ecosse ce qui lui est demandé. — Elle ofiGre 
de faire connaître au roi combien sont graves les torts que Marie Stuart a 
envers elle, et propose de le prendre lui-même pour juge de sa con- 
duite. — Pleine confirmation de la victoire de Moncontour. — Satisfac- 
tion que manifeste Elisabeth de ce nouveau succès. — Elle charge ex- 
pressément l'ambassadeur d'offrir sa médiation au roi. — Arrivée du 
sieur Ciapino Titelli en Angleterre. — Refus qui a été fait de recevoir sa 
nombreuse suite. — Il ne lui a pas été permis à lui-même d'entrer dans 
Londres. — Effet produit en Angleterre par la victoire de Moncontour. 



Au Roy. 

Sire, après avoir esté deux jours seulement en ung vil- 
laige , hors d'icy , pour y prendre ung meilleur air que cel- 
luy de la ville, qui est suspect de peste, je suys allé, le 
xxj* de ce moys, trouver la Royne d'Angleterre à Vuyn- 
desor, laquelle m'a plus favorablement receu que ceulx, 

qui me cuydoient fort meslé ez affaires du duc de Norfolc , 
ne restimoient , et m'a bien monstre la dicte Dame cpi'à la 
vérité elle estoit grandement courroucée contre le dict duc, 
et înfinyement contre la Royne d'Escoce, mais bien fort 
délivrée de toute souspeçon de Voz Majestez, 

Néantmoins pour m' essayer, en me faisant son excuse 
de ce que, ayant désiré la veoir plustost, elle ne me Tavoit 
peu ottroyer à cause des affaires qui luy estoient survenuz , 
elle me dict, en ryant, qu'elle croyoit que l'ambassadeur 
d'Espaigne et moy sçavions, de long temps, quelz af- 
faires c'estoient. 

A quoy je luy respondiz que au contraire je craignois 
estre en grande faulte de les avoir sceu trop tard , et de 
n'en avoir donné assés d'heure l'advîz que je debvois à Voz 
Majestez pour l'intérest que vous y aviez , à cause de la 
Royne d'Escoce; que [je] sçavois au reste combien curieuse- 
ment l'on avoit cerché de vériffier que je fusse de la partie, 
sans regarder si en cella l'on offençoit la grandeur de Vos- 
tre Majesté, ny si l'on violloit la seurté de vostre ambas- 
sadeur, ny si l'on enfraignoit la protection, en laquelle elle 
m' avoit receu de vostre part avec ma légation ; que, entre 
les aultres recerches , avoit esté trouvé bon de me faire voi- 
ler mon pacquet , ce que sachant combien Vostre Majesté 
l'auroit à cueur, et m'en sentant infinyement oltragé, je 
ne cesserois de luy en demander réparation et justice jus- 
ques à ce qu'elle me l'auroit faicte; et que, pour tout cella, 
l'on n' avoit trouvé que j'eusse rien entreprins ny pratiqué 
en son royaulme, qui ne fût digne d'ung ambassadeur 
d'ung très vertueulx et magnanime prince son allié et con- 
fédéré, luy pouvant jurer, avecques vérité, que c'estoit 
elle mesmes qui , première . m' avoit faict prendre garde de 

JI. '9 

cest affaire; dont luy reiniz en mémoire aulcuns poinctz 
qu'elle m'en avoit touchez en mes précédantes audiences. 
De quoy elle se souvint incontinent, et comme personne 
très affectionnée à la matière , après aulcunes grandes ex- 
cuses de mon pacquet , avec promesse de m'en faire jus- 
tice contre quiconques s'en trouveroit coulpable, elle 
tourna à me discourir les mesmes propos qu'elle m^avoit 
auparavant tenuz du susdict affaire, et que ce que je 
n'en avois peu comprendre, lorsque par paroUes couvertes 
elle m'en avoit parlé, c'estoit ce que j'en voyois mein- 
tennant; et qu'il estoit sans doubte qu'on avoit essayé 
de soubslever tout son estât contre elle , dont estoit bien 
ayse que je ne m'en fusse ainsy entremiz , comme avoit 
faict l'ambassadeur d'Espaigne, — «duquel, dict elle, 
j'ay sceu le mesmes propos qu'il en a tenu à l'évesque de 
Roz, bien qu'ilz ne fussent que euk deui seulz, quant 
ilz en discoururent ensemble. » 

Je ne laissay pour tout cella , Sire , de faire une très 
grande et vifve instance à la dicte Dame, pour la liberté et 
bon trettement de la personne de la Royne d'Escoce, à ce 
qu'elle ne la voUût commettre ez mains de ceulx que la 
dicte Dame estime estre ses ennemys, ny souffrir qu'il luy 
fût dict, faict, ny usé chose qui ne convînt à la dignité 
de ce que Dieu l'a faicte estre princesse Souveraine en la 
chrestienté, parante et alliée des plus grandz princes chres- 
tiens, expéciallement de Vostre Majesté et d'elle mesmes; 
et qu'au reste , elle vous vollût résouldre du secours et 
assistance qu'elle entendoit luy bailler pour la remettre en 
son estât, se^ns laysser passer plus avant ses mauvais sub- 
jectz à establyr leurs affaires comme ilz faisoient contre 
elle dan» spn pr<;^re pay9; lesquels je SQavois qu'ilz s'apres- 

toient de nouveau pour aller achever de ruyner et tiranniser 
les bons subjectz et serviteurs de la dicte Dame, et d'es- 
sayer de luy prandre par force le cbasteau de Dombertran; 
à quoy je la prioys pourvoir d'ung si bon expédiant et prompt 
remède , que cella peust estre empesché. 

Desquelz propos se trouvant la dicte Dame en quelque 
perplexité , me respondit diversement , tantost en une sorte , 
et puys en une aultre , et allégua plusieurs excuses , les- 
quelles, parce que je ne les luy voulois admettre, nous fusmes 
en assés longue contention ; et enfin me pria estre contant 
d'emporter d'elle , pour ceste foys , qu'elle vous donroit 
compte , du premier jour, de toutes les choses qui avoient 
passé entre la Royne d'Escoce et elle , et ne reffuzeroit que 
Yoz Majestez en fussiez les juges , espérant que vous luy 
garderiez une oreille pure pour en entendre la vérité, la- 
quelle, possible, vous trouveriez estre bien fort aultre 
qu'on ne le vous avoit raporté, et qu'elle procèderoit, au 
reste , ccunme elle avoit toutjour faict , bien droictement , 
ez affaires de la Royne d'Escoce, mais non avec la mesme 
affection qu'auparavant , jusques à ce qu'elle eust mieuhc 
esclarcy si ce qu'on luy avoit raporté d'elle estoit vray ou 
faulx. 

Or est il intervenu-, Sire, et interviennent en cecy plu- 
sieurs faictz , lesquelz je feray par ung des miens tout ex* 
près entendre bientost à Vostre Majesté , et cependant j'es- 
time , qu'en ce qui concerne la personne de la Royne d'Es- 
coce, il est pourveu qu'elle n'ayt que tout bon trettemeut 
mais ung peu moins de liberté qu'elle ne souloit. 

Le mesme jour de ceste audience , la Royne d'Angle- 
terre avoit heu de son ambassadeur. M'. Norrys, nouvelles 
certaines de la grande et notable victoire, qu'il a pieu à 

Dieu vous faire avoir sur voz enneiuys par la vaillance et 
conduicte de Monseigneur vostre frère , soubz le bon heur 
de Yostre Majesté , de laquelle la dicte Dame me demanda 
les particuUaritez , sachant que son mesmes courrier m'a- 
voit apporté ung vostre pacquet; mais de tant que M'. Bru- 
lart ne m'en avoit touché qu'ung mot en général , en une 
sienne lettre à part , je luy dictz que Vostre Majesté me 
commandoit seulement de luy annoncer la certitude et 
grandeur de la victoire, de laquelle vous luy aviez voUu 
faire la première part , mais que vous attandiez de vous en 
conjouyr plus amplement avec elle, quant Monseigneur 
vostre frère vous en auroit envoyé le vray récit de sa 
main. 

Sur quoy elle me pria fort affectueusement vous escripre 
qu'elle se resjouyssoit de vostre prospérité et de voz vic- 
toires aultant et , possible , plus que nul de voz aultres alliez 
et confédérez , et ne regrectoit sinon qu'estant le gain de 
la bataille vostre, la perte n'en fût sur quelque aultre, 
car certainement elle estoit toute sur vous ; dont s'estîme- 
roit bien heureuse , au cas que volussiez pràndre quelque 
bon expédiant avec voz subjectz , qu'elle vous en peust 
moyenner ung , qui vous fût aultant agréable comme elle 
le vous desireroit utille et honnorable, et très advautaigeux 
pour vostre grandeur, me conjurant bien fort ne faillyr de 
le vous faire ainsy entendre , ce que je luy promiz de faire, 
luy remonstrant qu'il n' avoit jamais tenu à Vostre Majesté 
que voz subjectz n'eussent joûy d'ung bien asseuré repos 
soubz vostre obéyssance; ne voulant obmettre. Sire, de 
vous dire que ceste nouvelle a tant resjouy et relevé le cueur 
des catholiques en ce royaulme, qu'ilz n'en font moins de 
solemnité que si elle estoit proprement pour eulx, bien 

que ceulx de Taultre party vont rabattant la grandeur de 
la victoire tant qu'ilz peuvent. 

Le S'. Chapin Vitel est arrivé par deçà, auquel on a 
arresté à Douvres toutz ceulx de sa compaignye, quiestoient 
cinquante ou soixante, et luy a Ton seulement permiz d'en 
mener cinq; qui, encores, pour le prétexte de la peste, 
Ton ne Ta layssé entrer en Londres, ains luy et M', l'am- 
bassadeur d'Espaigne ont esté conduictz à Quinston et de 
là à Coulbronc , prez de Vuyndesor, par ung gentilhonune 
Angloys , qui ne les habandonne guyères , et sont atten- 
dans leur audience, laquelle je croy qu'ilz auront demain. 
Sur ce, etc. 

De Londres ce xxiv^ d'octobre 4569. 

Ainsy que je fermoys la présente, le S'. d'Amour est 
arrivé avec vostre dépesche du vij^ du présent , lequel a esté 
contrainct d'attandre quelques jours le passaige à Dièpe. 



A LA ROYNE. 

Madame , avec les propos dont je fays mencion en la 
lettre du Roy, qui ont ceste foys esté tenuz entre la Royne 
d'Angleterre et moy, nous en avons heu quelques aultres 
qui concernoient le service de Voz Majestez Très Chres- 
tiennes, et encores d' aultres qui regardoient les présens 
affaires de la dicte Dame , lesquelz seroient longs à mettre 
icy ; mais par ung des miens j'en feray, du premier jour, 
entendre à Vostre Majesté aultant que j'estimeray qu'il 
vous pourra revenir à proffict ou à playsir de les sçavoir; 
et , pour le présent , je diray seulement à Vostre Majesté 

que ceste grande nouvelle de la victoire , que Monseigneur 
vostre filz a heureusement gaignée en Guyenne , relève si 
grandement la réputation de voz affaires, que, de tant 
qu'on cuydoit naguyères la couronne de France estre bien 
au bas et en ung très doubteux et dangereux estât , de tant 
estime ung chacun que vous Tavez meintennant establye et 
confirmée plus que nulle aultre de toute la chrestienté , dont 
je prie Dieu, qu'après ce tant digne exploict de force, il vous 
doinct à si bien employer la prudence sur Testablissement 
d'ung repos en vostre royaulme, que voz bonz subjectz y 
puyssent dorsenavant vivre en bonne seurtè , sans être ainsy 
espouvantez , comme ilz l'ont continuellement esté despuys 
dix ans. 

J'escriptz ung mot à Mon dict Seigneur votre filz , que 
je vous suplie très humblement commander luy estre en- 
voyé , car ceste Royne s'attand qu'il luy escripve meinten- 
nant , comme il fit après l' aultre victoire du moys de mars ; 
et baysant en cest endroict très humblement les mains de 
de Vostre Majesté, je suplieray le Créateur qu'il vous 
doinct, etc. 

De Londres ce xxiv* d'octobre 1569. 

LXVIir DÉPESCHE 

— du xxviii* jour d'octobre 1569. — 
{Envoyée exprès jusques à la Court par le Sr, de rossai.) 

Joie manifestée par les catholiques d'Angleterre à la nouvelle de la victoire 
remportée en France sur les protestants. — Kon accueil fait par Elisabeth 
au sieur Ciapîno Yitelli. — Assemblée des consistoires protestants à l'effet 
de pourvoir aux mesures qu'il est nécessaire de prendre pour relever leur 
parti en France. — Négociations de l'ambassadeur, relatives à la demande 
qui a été faite pour le commerce des Pays-Bas. — Mémoire général sur 
les affaires d'Angleterre. — Mesures rigoureuses prises contre les catho- 
liques, surtout vers le nord, où se montre une grande agitation. — Les 
projets d'expédition contre la France paraissent suspendus depuis que des 
craintes sérieuses se manifestent pour la tranquillité du royaume. — Vives 
sollicitations des protestants d'Angleterre pour que de prompts secours 
soient envoyés à la Rochelle. — Le conseil demande à Marie Stuart la 
remise de la lettre qui lui a été écrite par les seigneurs d'Angleterre 
pour l'engager à épouser le duc de Norfolk. — Déclaration lui est faite 
qu'il sera sursis à la décision qu'elle sollicite sur ses demandes, jusqu'à ce 
qu'elle ait livré cette pièce, qu'elle annonce avoir envoyée en Ecosse. 
— Moyens qui ont été employés pour obtenir le retour du duc de Nor- 
folk. — Détaib confidentiels. — Effet produit sur les résolutions du duc 
par la certitude que le roi et la reine-mère donnent une entière appro- 
bation à son mariage. — La déclaration des commissaires lui est favo- 
rable. •— Emportement d'Elisabeth contre les commissaires et contre le 
duc , poussé à une telle violence qu'elle tombe sans connaissance. — Ghefe 
divers de l'accusation portée contre le duc de Norfolk. — Reproches qui 
sont faits aux comtes d'Arundel et de Pembroke, et à lord Lumley. — 
Sir William Cécil veut faire épouser sa belle-sœur au duc de Norfolk ; 
c'est la condition qu'il met à sa sortie de la Tour. — Étroite surveillance 
à laquelle est soumise la reine d'Ecosse. — Espoir qu'elle ne court aucun 
danger. — Protestation d'Elisabeth à l'ambassadeur, qu'elle répond de 
la vie de Marie Stuart comme de la sienne propre. — Remontrances de 
t ambassadeur 9M conseil : — sur le commerce en général; — sur la demande 
qui lui a été faite au sujet des Pays-Bas; — sur l'interdiction absolue du 

commerce avec ]a Rochelle; — sur la restitution des prises, — et sur les 
affaires de la reine d*Écosse. — Instances de l'ambassadeur pour que Ma- 
rie Stuart ne soit pas livrée à la gai*de de ses ennemis. 



Au Roy. 

Sire , j'yray vendredi prochain présenter les lettres de 
Voz Majestez et le S^ d'Amour, pourteur d'icelles , à la 
Royne d'Angleterre, ainsy qu'elle m'a mandé que je l'aille 
trouver au dict jour ; et cependant , pour ne vous retarder 
quelques adviz des choses, qui passent en ce royaulme, 
concernantz vostre service, je dépesche le S', de Vassal 
pour les vous aller raporter et pour vous en faire entendre 
aultant que j'en ay aprins sur le lieu, sellon que je l'ay bien 
instruict de tout; auquel, pour ceste occasion, je vous 
suplie très humblement , Sire , vouloir adjouxter foy. 

Et vous ayant à faire la présente de tant plus briefve , 
je ne vous diray en icelle sinon que les protestans de ce 
royaulme ont faict tenir quelques jours la nouvelle de vostre 
victoire si secrecte , ou bien l'ont faicte aller si déguysée , 
que , n'en pouvant les catholiques avoir quasi aulcune no- 
tice , ilz ont envoyé devers moy bien fort secrectement , 
mais non sans ardeur et affection , pour sçavoir ce qui en 
estoit. Ans quelz ayant faict curieusement entendre et la 
certitude et la grandeur du combat , et comme il a pieu à 
Dieu vous en faire avoir le dessus par la valleur et bonne 
conduicte de Monseigneur vostre frère , non en forme de 
rencontre et par surprinse , mais de vifve force en aperte 
campaigne, où toutes les troupes ont combatu, et les 
aultres particuUaritez du discours que Vostre Majesté m'en 
a envoyé , ilz en ont infinyement remercyé Dieu , et l'ont 
invoqué de grand dévotion sur l'entier succez du reste de 

Yoz affaires , bénissant en mille sortes vostre bon heur et 
le bon heur de Mon dict Seigneur vostre frère ; et raons- 
trent , Sire , qu ilz ont esté en grand frayeur de leur propre 
faict, mais que meshuy, où que les choses aillent, soit 
à continuer la guerre ou bien à tretter quelque paciffica- 
tion , qu'elles ne pourront estre conclues qu'au grai?d advan- 
taige de leur bonne cause que vous soubstenez , et bien fort 
à la gloyre et réputation de Vostre Majesté. 

Le S^ Chapin a esté plus favorablement receu à son 
arrivée en ceste court qu'il ne l'a esté en l'entrée de ce 
royaulme , luy ayant la Royne d'Angleterre faict fort gra- 
cieulx recueil , et a admiz les principaulx de sa compaignie 
à luy bayser la main. Elle s'est fort plaincte du duc d'Alve 
et de Monsieur l'ambassadeur d'Espaigne , qui est icy , lequel 
ne s'est encores présenté à elle, bien qu'ilz soyent tous 
deux dans la mêmes commission. J'entendray plus avant de 
ce que le dict S". Chapin aura tretté, car c'est de devant 
hyer seulement qu'il a heu son audience, et par mespre- 
mières je vous en donray adviz , aydant le Créateur, au- 
quel je prie , etc. 

De Londres ce xxvuj" d'octobre 1569. 



A LA Royne. 

Madame, il vous plairra entendre parle S\ de Vassal, 
présent pourteur, la suytte des choses dont je vous manday 
le commancement par le S^ de La Croix, es quelles j'avois 
de long temps prévu que Voz Majestez vouldroient enfin 
qu'il y fût procédé sellon que me l'avez escript par le S', de 
Sabran , ce que , de moy mesmes , je les avois ainsy dispo- 

sées , de façon qu'il n'a tenu à moy que Teffect ne s'en soit 
ensuyvy comme l'eussiez peu désirer, mais il va encores 
assés bien sellon vostre propos , et je mettray peyne de le 
mesnager le mieulx qu'il me sera possible. 

Les bonnes nouvelles de la victoire, ainsy qu'elles ont 
grandement resjouy les catholiques , ainsy ont elles infinye- 
ment attristé ceuk de la nouvelle religion , qui , à ceste 
occasion , ont , ces jours passés , assemblé leurs concistoires 
et proposé plusieurs choses pour relever leurs affaires , et 
pour remettre et confirmer leur armée 5 dont je suys en 
grand peyne conrnie je pourray sçavoir ce qu'ilz en ont 
arresté , car s'il m'a esté cy devant très difficile , il m'est à 
ceste heure quasi impossible de descouvrir leurs conseilz. 
Tant y a que je tendray toutjour à divertir, le plus que faire 
se pourra , le mal qui vous pourroit venir de ce royaulme. 

J'avoys cy devant baillé à la Royne d'Angleterre et aulx 
seigneurs de son conseil certains articles , es quelz celluy 
de la restriction de ne porter par les Francoys aulcune sorte 
de merchandises de Flandres icy, ny d'icy en Flandres , est 
contenu , non de tout sellon la dépesche de Voz Majestez 
du XX* septembre , par laquelle m'ordonnez de le laysser 
passer, ny sellon celle du dernier du dict moys , où me 
commandez de le reffuser du tout, mais j'ay suyvy la voye 
du millieu , comme verrez par les dicts articles : ce que je 
suplie très humblement Vostre Majesté ne trouver mauvais , 
car il m'a semblé expédiant de le faire ainsy pour vostre ser- 
vice , sellon la grande affection que ceste princesse monstre 
d'y avoir : dont le S'. Chapin n'a obmiz de m' envoyer cu- 
rieusement enquérir de ce qu'elle m'y avoit respondu. Il 
vous plairra me commander ce que, en cella et aultres 
occurrances de deçà , il vous plairra estre faict , affin que je 

ne faille d'y procéder justement sellon vostre intention ; et 
jeprieray Dieu, etc. 

De Londres ce xxvu]" d'octobre 1569. 



LE SIEt'R BE \AS8AL DIRA A LEtRS MAJE8TEZ, OUltre le 

contenu des lettres ; 



Que , pour garder que la prison du duc de Norfolc , et la 
détention des aultres seigneurs arrestez , et le resserrement 
de la Royne d'Escoce, qui sont choses mal agréables aulx 
subjectz de ce royaulme , ne les face eslever, ceulx qui prér 
sident meintennant en ce conseil , ont fait despescher lettres 
de leur Royne aulx officiers et gens , qui ont charge en 
provinces , expéciallement vers le Nort , de pourvoir dil- 
ligentment qu'il ne se face aulcune assemblée , par quelque 
prétexte que ce soit ; et qu'ik trouvent moyen de retirer 
toutes sortes d'armes, mesmement les haquebuttes, des 
mains du peuple, le plus gracieusement qu'il leur sera 
possible ; et qu'ilz soyent soigneux d'advertyr diligentment 
la Royne de la moindre iiouveaulté , qu'ilz verront advenir, 
deffendant à toute manière de gens de ne parler de Testât 
du gouvernement de ce royaulme , ny de la Royne leur 
Mestresse , ny des seigneurs de son conseil , sur peyne de pri- 
son et d'aultres rigoureuses punitions ; et surtout qu'après 
ceste victoire du Roy , ilz ayent l'œil bien ouvert sur les 
actions de ceulx qui sont cogneuz catholiques , mesmement 
au dict pays du Nort , parce que aulcuns , vers ce quartier 
là , s'estoient déjà miz en campaigne , et aussi ez aultres 
endroictz de ce royaulme.. 

Et semble que l'armement et apareil des grands navyres 



] 

de ceste Royne sera miz en quelque suspens , demeurant 
néantmoins ainsy apresté qu'il est , pour s'en ayder à ung 
besoing , sans qu'ilz le gettent pour encores en mer ; car 
ne se faict aulcune ordonnance pour cella. Vray est qu'ilz 
sentent merveilleusement la perte qu'ont faict ceulx de la 
Rochelle , et les vouldroient secourir de tout ce qu ilz pour- 
roient , mais toute leur principalle entente est , pour ceste 
heure , de pourvoir au dedans de leur pays , et sont à con- 
seiller seulement , par les instantes sollicitations de ceulx 
de la nouvelle religion , comme ils pourront, tant d'icy que 
d'Allemaigne, relever les affaires des dictz de la Rochelle, 
et remettre et confirmer leur armée deffaicte. 

Et de tant que ceste Royne est entrée en plusieurs 
grandes souspeçons et deffiances de son estât , à cause que 
les principaulx de sa noblesse et les premiers de son conseil 
ont escript à la Royné d'Escoce pour la suplier d'avoir 
agréable le mariage d'elle avec le duc de Norfolc, et que 
les protestans estiment qu'il y a de la menée des catholi- 
ques avec intelligence des princes estrangiers, la dicte 
Dame a faict requérir, par les comtes de Cherosbery et de 
Huntington , la dicte Royne d'Escoce de luy faire veoir 
l'original des lettres et les seings de ceulx , qui les luy ont 
escriptes, et luy en envoyer une coppie. A quoy la dicte 
Royne d'Escoce a respondu qu'elle les avoit envoyées à 
ceulx de sa noblesse et de son conseil en son royaulme, 
pour avoir leur adviz , et que, si l'on luy vouloit bailler 
ung passeport , elle les envoyeroit quérir et les feroit tenir 
par l'évesque de Roz à la dicte Dame, sa bonne sueur; ce 
que les dictz comtes n'ont accepté , et luy ont dict qu'il 
ne sera aulcunement procédé à L'expédition de ses affaires 
jusques à ce qu'elle ayt satisfaict à cella. 

Or, il a esté usé de plusieurs artiffices envers le dict duc 
pour le faire retourner, parce qu'on craignoit que son par- 
lement mît aulx armes tout ce royaulme, eipéciallement 
de luy promettre beaulcoup de choses pour la Royne d'Es- 
coce, et qu'au contraire, s'il s'opiniastroit de ne venir 
poinct, ou s'il essayoit d'attempter quelque chose par la 
force , qu'il mettroit la personne de la dicte Dame et toutz 
ses affaires en grand dangier. 

Tant y a que, si les comtes d'Arondel et de Pembrot et 
milor de Lomelley n'ussent poinct esté en arrest, et ne fus- 
sent venuz se présenter en ceste court, ains s'en fussent 
allez chacun en sa contrée, comme ilz l'avoient promiz, 
il semble que le dict duc eust persévéré de son costé en son 
entreprinse, mesmementque les seigneurs du Nort, lesquelz 
l'on n'oze encores mander venir, de peur qu'ilz ne ref- 
fuzent tout ouvertement de le faire , se monstrent toutz 
bien disposez pour luy. 

Et il avoit, sur le doubte qu'on luy avoit donné du dan- 
gier où seroit la Royne d'Escoce, mandé par mon adviz 
alilx comte de Lestre et secrétaire Cecille qu'il ne pouvoit 
employer que euk deux seulz envers la Royne , leur Mes- 
tresse, pour la bien disposer envers la Royne d'Escoce, et 
pour la garder de n'ordonner rien contre elle; dont les en 
prioyt de toute son affection, et que, s'il prenoit aulcun 
mal à la personne de la dicte Dame , qu'il luy costeroit la 
vie, ou il leur feroit perdre la leur; ce qui , à la vérité , a 
beaulcoup servy. 

Néantmoins , ayant le dict duc esté trop facille à retour- 
ner, il a esté incontinent miz en arrest dans son logis 
soubz estroicte garde , où toutesfoys j'ay trouvé moyen , 
par M\ l'évesque de Roz , de luy faire entendre la bonne 

intention de Leurs Majestez Très Ghrestiennes sur le faict 
du mariage , ce qui Ta tellement confirmé qu'il s'est résolu 
d'y persévérer jusques à la mort, et qu'après la Royne, 
sa Mestresse, il demeurera à jamais fidelle serviteur de 
Leurs dictes Très Ghrestiennes Majestez ; 

Et n'a layssé pour cella de respondre bien fort sagement 
aulx interrogatoires , qui luy ont esté faictz par les com- 
missaires , de sorte que , raportant iceulx commissaires ses 
bonnes responces à la dicte Dame , elle a monstre n'estre 
coBitante de ce qu'ilz le vouloient excuser, et leur dict plu- 
sieurs choses qui procédoient d'ung cueur fort offancé; 
mesmes , ainsy que l'ung d'eulx s'advança de dire que sel- 
Ion les loix du pays ik ne le trouvoient coulpable de rien : 
— « Allez j dict elle , ce que les loix ne pourront sur sa teste , 
mon authorité le pourra. » — Et entra en si grand coUère 
qu'elle esvanouyt , et courut l'on au vinaigre et aultres re- 
mèdes pour la faire revenir. 

Ainsy fut le dict duc envoyé le lendemain à la Tour, et 
ayssi tost ordonné de visiter sesmaysens, ouvrir ses coffres, 
saysir ses papiers , mandé les gentishonunes de Norfolcpour 
venir déposer et tesmoigner contre luy ; dont aulcuns se 
sont présentez , aultres ont reffuzé de le faire, et fut en- 
voyé en plusieurs endroictz de ce royaulme pour informer 
4e sa vie et de ses faictz. 

Tant y a qu'aulcuns principaulx du conseil luy ont 
mandé qu'il ne fût en peyne de rien pour cella , car n'y 
avoit vériffication aulcune qui fût pour préjudicier à sa vie, 
et qu'il n'y avoit de proposé contre luy que trois faictz : 

Le premier, d'une sienne lettre qu'il avoit escripte au 
c(»nte de Mora , touchant le dict mariage , laquelle le dict 
comte a envoyée k la Royne d'Angleterre, non sans qu'on 

le luy iroputte à ung très mauvais tour; — i'aultre, est 
ung souspeçon seulement d'avoir praticqué avec les princes 
de dellà la mer ; — et le troisiesme , ce sien parlement de 
court sans congé. 

Et quant au comte d'Arondel et millord de Lomelley , 
il leur estoit principallement imposé d'avoir persuadé le 
duc qu'il se deubt saysir de la Tour, ce que ne se pouvant 
vériffier parce que le millor de Havar, qui l'avoit raporté , 
allégoit ung autheur, et cest autheur ung aultre autheur, 
et en fin se trouvant que cella provenoit d'ung ouy dire, 
ilz n'ont esté raiz en la Tour; néantmoins ilz demeurent 
encores, et aussi le comte de Pembrot, en arrest, bien qu'il 
s'estime que le dict [comte de] Pembrot , de tant qu'il 
n'est chargé que d'avoir conseillé le dict mariage , comme 
le cuydant aultant agréable à la Royne sa Mestresse, comme 
il a toutjours estimé qu'il luy estoit utille et à tout son 
royaulme, s'il en veult demander ung bien peu de pardon 
à la dicte Dame, qu'il sera miz incontinent en liberté. 

Et le comte de Lestre monstre encores favoriser en plu- 
sieurs sortes , soubz main , le dict duc , et estre infinye- 
ment irrité et offancé contre le dict Cecille , qui va aigris- 
sant la matière , lequel néantmoins excuse les extrômeg 
poursuytes qu'il y faict sur l'extrême courroux de sa Mes- 
tresse, et met en avant ung seul moyen pour renoiédier 
aulx affaires de la Royne d'Escoce et à ceulx du dict duc 
tout ensemble , qui est de quicter et renoncer entièrement 
par l'ung et l'aultre au dict mariage. 

Aquoy ayant respondu l'évesque de Roz, quant il le luy 
a dict, que la Royne d'Escoce, sa Mestresse , en seroit très 
contante, parce qu'elle n'y avoit jamais prétandu que pour 
cuyder complaire à la Royne d'Angleterre sa sœur, et à la 

noblesse da pays, car c'estoit ung personnaige qu'elle 
n'avoît jamais veu que le duc; et que grâces à Dieu, il luy 
avoit esté proposé de plus grandz partys , le dict Cecille 
répliqua qu'il ne sulfiroit de se quicter deparolle, ains le 
fauldroit faire par effect , dont luy feroit entendre plus clai- 
rement, une aultre foys, comme cella s'entendoit. 

Et j'ay aprins despuys, que c'est de contraindre le dict duc 
d'espouser, avant sortir de la Tour, madame Obey, veufve 
du feu dernier ambassadeur d'Angleterre, qui estoit en 
France, laquelle est sœur de la femme du secrétaire Cecille. 

Dont , affin d'admener les choses à ce poinct par lon- 
gueur de prison du dict duc , et par une plus estroicte 
garde de la Royne d'Escoce et prolongation de ses affaires, 
iceulx commissaires , qui président à ceste heure seulz en 
ce conseil, ont dict au dict évesque de Roz , que la Royne 
d'Angleterre se trouvoit meintennant si pressée d'aulcuns 
siens grandz affaires, qu'encor que l'abbé de Donfermelin, 
depputté du comte de Mora, fût arrivé, elle ne pourroit 
entendre en façon du monde, de quelques jours, à l'expé- 
dition des affaires de la Royne d'Escoce; dont le prioyent 
se retirer à Londres jusques à ce que l'on le manderoit, 
qui seroit le plustost que la dicte Dame se trouveront en 
disposition d'y vacquer. 

Sur ce dessus , de tant que le dict duc propose de se 
conduyre en cecy par le conseil du dict évesque de Roz et 
aulcunement par le mien , et qu'il semble que je pourray 
retenir ou lascher une partie de ses dellibérations , sellon 
que je pourray comprendre que Leurs Majestez Très Chres- 
tiennes le vouldront , il leur plairra m'en mander bien ex- 
pressément leur intention. 

Et cependant, la personne de la Royne d'Escoce de- 

meure asseurée en la garde du comte de Cherosbery, et, 
bien que le comte de Huntington y soit , il n'en a l'au- 
thorité, avec ce, que toutz ceulx de ce conseil se consti- 
tuent pleiges pour luy qu'il ne fera rien qui ne soit digne 
d'homme d'honneur, pour respecter en toutes sortes, 
comme sera son debvoir, la dicte Dame; et mesmes la 
Royne d'Angleterre m'en a respondu comme de sa propre 
vie, comme aussi la dicte Royne d'Escoce, à présent, ne 
parle plus que de trop grand aguet qu'on a sur elle. 

l'ambassadeur de frange a la majesté de la royne 
d'angleterre. 

1 . — Que le Roy Très Chrestien , par ses lettres du xx* 
de septembre, mande au dict ambassadeur d'accorder les 
choses qui furent proposées à Fernan Castel, le xvij* 
d'aoust dernier, touchant le commerce d'entre la France 
et d'Angleterre, et que, de sa part , il veult et désire que 
toute contractation , tant par mer que par terre , et pareil- 
lement la navigation aillent libres et bien asseurées entre 
les communs subjectz de Leurs Majestez. 

2. — Et la prie le dict Roy, son frère, qu'elle ayt agréable 
de faire abstenir ses dicts subjectz du fréquent et ordinaire 
commerce qu'ilz mènent à la Rochelle , pour jouyr et user 
de celluy que très libérallement il luy offre en toutz les 
aultres endroictz de son royaulme, avecques promesse d'y 
faire favorablement recuillyr et bien tretter les dictz sub- 
jectz de la dicte Dame, et les faire pourvoir des choses 
qu'ilz désirent avoir de son royaulme, avec aultant de com- 
modité qu'ilz les pourroieut recouvrer au dict lieu de la 
Rochelle. 

II. *« 

3. — Touchant ia restriction de ne pourter par ies Fran- 
çoys aulcunes sortes de merchandises de Flandres en Angle- 
terre , ny d'Angleterre en Flandres, durant la suspencion 
des deux pays, le dict Roy, Son Seigneur, estime qu'il n'y 
a lieu d'en faire article à part , attandu les bons termes où 
l'on est d'accorder du premier jour ces diffërendz , se réser- 
vant toutesfoys , au cas que la Majesté de la dicte Dame 
persévère de le désirer, qu'il advisera avec son conseil du 
moyen que , sans contrevenir aulx trettez , il l'en pourra 
satisfaire, ainsy qu'il désire la gratiffier en beaulcoup plus 
grand chose que cella. 

4. — De tant que les sieurs commissaires , ordonnez 
sur la restitution des prinses, n'ont peu satisfaire à l'exécu- 
tion d'icelle dans le jour de S*. Michel , comme il avoit esté 
arresté, le dict ambassadeur suplie très humblement la 
Majesté de la dicte Dame que son bon playsir soit accorder 
d'ung aultre jour, pour à icelluy réallement et véritable- 
ment faire la restitution des prinses, qui se trouveront en 
essence apartenir aulx Françoys; ou qui, par les dicts com- 
missaires, aura esté desjà ordonné leur estre payées, affin 
qu'en mesme temps la restitution et mainlevée se face en 
France des biens des Anglois. 

5. — Et que, des aultres choses dont les dicts commis- 
saires n'ont encores donné deuhe condanpnation au prof- 
fict des Françoys , Sa dicte Majesté veuille promettre qu'il 
leur en sera faict prompte justice , sans figure ne longueur 
de procès, à la mesure qu'ilz la viendront requérir, et 
qu'ilz pourront sommairement vériffier qu'elles leur apar- 
tiennent. 

6. — Au regard des affaires de la Royne d'Escoce, le 
dict ambassadeur, de la part du Roy, Son Seigneur, et par 

sou exprès mandement requiert deux choses : — La pre- 
mière , touchant la liberté et bon trettement de sa per- 
sonne, qu'il playse à la Majesté de la Royne d'Angle- 
terre commander qu'elle ne soit commise ez mains de ceulx 
qu'elle repputte ses ennemys , et qu'il ne luy soit dict ny 
fait aulcune chose qui ne convienne à la dignité de ce que 
Dieu l'a faicte estre princesse souveraine en la chrestienté, 
parante et alliée des plus grands princes chrestiens , expé- 
ciallement du Roy, Son Seigneur, et de la Majesté mesmes 
de la dicte Dame. 

7. — La seconde , qu'elle veuille résouldre le Roy, son 
bon frère, du secours et assistance que Sa dicte Majesté 
entend donner à la dicte Royne d'Escoce, pour estre remise 
en son estât, sans laysser passer plus avant les mauvais 
subjectz de la dicte Dame à establir leurs affaires , conune 
ilz font, contre elle dans son propre pays; lesquelz luy ont 
desjà ruyné, et se préparent de luy ruyner encores davan- 
taige , et de tiranniser ses bons et fidelles subjectz , et de 
vouloir, à toute force , luy emporter son chasteau de Dom- 
bertran ; à quoy sera son bon playsir d'obvier par quelque 
bon expédiant et prompt remède , sellon qu'elle a toutjour 
promiz que oportunément elle le feroit. 

LXIX« DÉPESCHE 

— du I*' jour de noTcmbre 1569, — 
{Envoyée exprès jusques à Calais par Jehan Valet,) 

Audience donnée par la reine d'Angleterre à Tambassadeur et au sieur d'A- 
mour, envoyé par le roi pour lui rendre compte de la bataille de Moncon- 
tour. — Elisabeth offre de nouveau sa médiation au roi. — Elle se loue 
du sieur Ciapino Vitelli. — Elle se plaint vivement de l'ambassadeur d'Es- 
pagne , qu'elle ne veut pas recevoir en audience. - Elle consent avec 
peine qu'il fasse partie de la commission établie pour régler les différends 
entre l'Angleterre et l'Espagnes. — Nom des membres de cette commis- 
sion. — Relards ménagés par les Anglais pour empêcher d'en venir à un 
accord. — Profonde méfiance que leur inspire le sieur Ciapino "Vitelli. — 
L'ambassadeur sollicite un passe-port pour que le sieur d'Amour puisse 
.se rendre auprès de la reine d'Ecosse , suivant les ordres du roi. — Il re- 
nouvelle les diverses demandes qu'il a déjà feites pour elle. — Le passe- 
port est refusé , malgré les vives instances de l'ambassadeur. — Déclara- 
tion d'Elisabeth, qu'elle a fait connaître au roi par son ambassadeur, 
tous les reproches qu'elle est en droit d'adresser à Marie Stuart. — 
Insistance de l'ambassadeur pour qu'il soit gardé le secret sur ce qu'une 
copie de la lettre écrite par les seigneui-s du conseil à Marie Stuart, pow. 
l'engager à épouser le duc de Norfolk, a été envoyée en France. — As- 
surance doûnée par le sieur Ciapino Yitelli, que si les ducs Casimir et 
Auguste descendent d'Allemagne, le duc d'Albe entrera aussitôt en cam- 
pagne. 

Au Roy. 

Sire, se retrouvant la Royne d'Angleterre vendredy der- 
nier, qui estoit le jour qu'elle m' avoit assigné pour luy aller 
présenter les lettres de Voz Majestez, fort pressée d'affaires, 
et ni' ayant contremandé au sabmedy à deux heures après 
midy, elle les a receues allors , ensemble celiuy qui les 
aportoit bien fort favorablement ; et , après s'estre curieu- 

sèment enquise de vostre bon portement et de celluy de la 
Royne et de Monsieur, et de monsieur le duc et de Madame , 
et puys d'aulcunes particuUaritez de la bataille , elle m'a 
respondu , quasi en la mesme façon comme la première foys 
que je luy en avois parlé; c'est qu'elle se resjouyt de cestuy 
vostre advantaige aultant et, possible, plus que nul autre 
de voz aultres alliez et confédérez , tant parce qu'elle estime 
debvoir cella à vostre commune amytié, que pour l'intérest 
qu'elle a que les subjectz ne viennent au dessus de leurs 
princes ; mais que , pour aultres respectz , elle ne peut faire 
qu'elle u'en soit assez marrye , principallement pour l'amour 
de vous mesmes , de tant que une victoire sur voz subjectz 
ne sçauroit estre qu'à vostre propre dommaige, et ne peult 
remplyr vostre royaulme que de sa propre callamité; et 
qu'aussi, à dire vray, quoy que je luy heusse dict que vous 
ne prétandiez aultre chose que l'obéyssance de voz subjectz, 
si creignoit elle néantmoins que vous y voulussiez mein- 
tennant cercher la ruyne de leur religion , me demandant 
fort expressément si j'avois heu souvenance de ce que, à 
ce propos , elle m'avoit naguyères prié de vous escripre , 
comme elle seroit très ayse de vous pouvoir proposer quel- 
que bon expédiant avec voz subjectz , qui vous fût aultant 
agréable et à la Royne , comme elle mettroit peyne de le 
faire réuscyr proffitable et advantaigeux pour Voz Majestez, 
et si vous m'y aviez encores rien respondu. 

Je luy ay dict que je n'avois rien obmiz de son dict propos 
par mes dernières lettres , mais que la responce ne pouvoit 
estre si tost venue, et qu'au reste, voz subjectz expérimen- 
teroient , ainsy qu'ilz ont toutjour faict , beaulcoup de clé- 
mence en Voz Majestez , pourveu que vous trouvissiez en 
euk la parfaicte obéissance qu'ilz vous doibvent. 

Les aultres responced de la dicte Dame sur aulcuoes 
choses, que je luy avois auparavant proposées, et dont 
j'en avois baillé ung mémoire à ceulx de son conseil , ont 
esté gracieuses, et s'est esforcée de les faire à vostrecon- 
tantement , desquelz je vous envoyeray la substance par le 
premier. Et puys m*a touché ung mot de la venue du 
S'. Ghapin Vitel, qu'on appelle le marquis de Chetona, 
comme elle l'avoit trouvé de bonne sorte franc et ouvert , 
et homme propre pour tretter des affaires qu'ilz avoient à 
démesler ensemble , es quelz elle espéroit que le tort du duc 
d'Alve seroit manifeste; car juroit son Dieu qu'elle n avoit 
jamais pensé de retenir l'argent du Roy d'Espaigne, son 
frère , et que luy aussi avoit enfin monstre qu'il ne le croyoit 
pas, ains avoit courtoysement envoyé devers elle. 

Sur quoy je luy ay dict que Voz Majestez Très Chres- 
tiennes avoient esté très ayses d'entendre l'acheminement 
du dict marquis par deçà, et que ces différeudz allassent 
prendre ce bon trein d'aCcord que ung chacun y espéroit, 
et que m'aviez commandé luy offrir tout le service à quoy 
elle trouveroit bon de m' employer en cest endroict, au nona 
de Voz Majestez , ainsy que je luy voulois bien dire que 
j'avois desjà offert le semblable au dict sieur marquis et à 
monsieur l'ambassadeur d'Espaigne, lesquelz j'avoys veuz 
en passant à Colbronc , où nous [nous] estions rencontrez ; 
ce que la dicte Dame a heu bien fort agréable. 

Et à ce propos. Sire, j'ay à vous dire que, jusques à 
vendredy dernier, je n'ay jamais peu obtenir que la dicte 
Dame m'ayt voUu permettre de visiter le dict ambassadeur, 
lequel aussi elle n'a encores aulcunement souffert venir en 
sa présence, mesmes y a heu beaulcoup à faire à la per- 
suader qu'elle le layssât estre ung des depputte^ de la con- 

férance, mais enfin elle l'a c(H)senty ; et ainsy, — luy et le dict 
sieur marquis , et le sieur de Latour^ secrétaire des Estatz 
de Flandres, et le S^ deFonges, homme bien lettré, toutz 
quatre pour le Roy d'Espaigne , et le milord Quiper, le mar- 
quis de Norampton , le comte de Lestre et le secrétaire Cé- 
cille, pour la Royne d'Angleterre, — conviendront , certains 
jours de la sepmaine , en la maison du parc de Yuyndesor 
pour tretter de ces différandz ; mais, pour encores, la ma- 
tière est si crue qu'on ne peult cognoistre quel boult elle 
fera, tant y a que, des deux costez, l'on monstre avoir 
grande espérance de l'accord; et ceulx d'icy semblent pré- 
parer le S^ Piquelin comme pour l'envoyer, incontinent 
après le dict accord, ambassadeur en Espaigne. Néantmoins, 
de tant que les premiers articles , qu'on a proposez pour 
le Roy Catholique , semblent estre d'une si grande demande 
qu'on me l'a dicte monter à six millions d'or, j'ay opinion, 
joinct ce que j'ay compris du parler de la dicte Dame, que 
le pouvoir des dictz depputez d' Espaigne sera trouvé def- 
faiUant, et non assés ample; et que, là dessus, la ma- 
tière pourra estre acrochée. Et si , semble qu'on ayt aul- 
cunement suspecte la venue du dict marqbis par deçà , et 
qu'on crainct qu'il né se suscite quelque nouvelleté dans 
le pays pendant qu'il y est, dont se tient ung grand aguet 
sur luy, et sur le dict ambassadeur d' Espaigne, et sur les 
dépesches qu'ilz font en Flandres ; et en font , eulx aussi , 
plusieurs de leur part pour contenir et réprima ce qu'ilz 
sentent, et qu'on dict assés ouvertement qui s'esmeut en 
divers endroictz de ce royaulme. 

Au surplus. Sire, j'ay faict entendre à ceste princesse 
que Vostre Majesté avoit conunandé au S'. d'Amour de por- 
ter VQZ lettres de conjouissance à la Royne d'Escoce, sur la 

victoire que Dieu vous a donnée, avec ung semblable dis- 
cours de ce qui y a succédé , comme vous le luy avez en- 
voyé à elle ; dont l'ay priée de luy octroyer ung passeport 
pour y aller, et que puysque l'abbé de Donfermelin a esté 
icy de la part du comte de Mora , et qu'elle l'a desjà ren- 
voyé , qu'il luy playse meintennant satisfaire aulx choses , 
que je luy ay dernièrement requises pour la liberté et bon 
trettement de la personne de la Royne d*Escoce et pour le 
secours qu'elle luy veult bailler, affin de la restablir à sa 
couronne , et résister aux entreprin«es que le comte de Mora 
va exécutant, de jour en jour, contre elle. 

A quoy elle m'a respondu que , quant à l'abbé de Don- 
fermelin, il avoit porté des commissions si estranges et mau- 
vaises contre la Royne d'Escoce, que, si elle ne fût poinct 
offancée meintennant , elle mettroit peyne de les faire ré- 
parer au comte de Mora, quoy qu'il costât, mais qu'elle 
n'estoit aulcunement convyée de ce faire; et, quant aulx 
aultres choses que je luy avois requises pour elle, qu'elle 
avoit envoyé ung discours des tortz qu'elle luy avoit faictz 
à son ambassadeur M^ Norrys , pour les faire au vray en- 
tendre à Voz Majestez , et qu'elle espéroit que vous les 
cognoistriez telz que dorsenavant vous seriez plus pour sa 
cause que pour celle de la Royne d'Escoce; et qu'elle voul- 
droit en toutes sortes honnorer voz messaiges et messai- 
giers , mais vous suplioyt ne trouver mauvais si elle ne per- 
mettoit , durant ce sien juste courroux , que ses subjectz 
vissent recepvoir une si grand visite , comme seroit celle de 
la part de Vostre Majesté à la dicte Royne d'Escoce; mais 
que si je luy vôulois bailler voz lettres , que pour l'honneur 
d'icelles elle les luy feroit seurement tenir. 

Je luy ay répliqué plusieurs choses là dessus bien fort 

vifveroent , seilon que monsieur l'évesque de Roz et moy 
les avions auparavant bien pensées , mais elle est demeurée 
fermement résolue de ne vouloir en rien procéder sur les - 
affaires de la dicte Royne d'Escoce, qu'elle n'ayt responce 
de ce que son ambassadeur vous en aura proposé. 

<£l)iffre* — [Sur quoy Vostre Majesté trouvera ez mains 
du S', de Flemy dequoy pouvoir bien respondre au dict am- 
bassadeur, mais il fault que ce soit en sorte que le dict 
ambassadeur ne cognoisse qu'on ayt envoyé en France la 
coppie de la lettre que les seigneurs de ce conseil ont es- 
cripte à la Royne d'Escoce pour le mariage du duc de Nor- 
folc. J'ay receu nouvelles de la dicte Dame qu'elle se porte 
bien, et qu'elle est infinyement marrye que les lettres, 
qu'elle vous escripvoit dernièrement, ayent esté perdues 
avecques mon pacquet, et qu'il vous playse l'excuser mein- 
tennant , si elle ne vous escript; car n'a la liberté de faire 
ung seul mot que fort secrectement par le chiffre que nous 
avons ensemble. Elle vous reccommande sur toutes choses 
le secours de son chasteau de Dombertran. Le comte de 
Lenoz est dépesché pour aller en Escoce pour faire partie 
au secrétaire Ledinthon , que le comte de Mora veult faire 
exécuter comme coulpable du murtre du feu Roy d'Escoce.] 

Sur ce, etc. 

De Londres ce i" de novembre 1569. 

A LA ROVNE. 

Madame, ceste dépesché est pour vous faire toutjour 
entendre la continuation des choses, que parle S", de Vassal 
je vous ay naguières mandées , lesquelles sont en Testât que 

Vostre Majesté verra en la lettre que j'escriptï au Roy, à 
laquelle me remettant , et attandant de vous renvoyer le 
S^ d'Amour, aussitost qu'aurons recouvert les lettres de la 
response que la Royne d'Angleterre veult faire aulx vostres, 
je vous diray seulement. Madame, que ceste princesse a 
merveilleusement loué la valleur de Monseigneur vostre filz 
sur le gain de ceste bataille, et m'a dict qu'elle lyra avec 
affection le discours d'icelle , pour y trouver les actes gé- 
néreux de son hardiesse ; et qu'elle a entendu que le Roy 
s'est acheminé en son camp pour avoir part à la gloire , 
que les exploictz des armes ont accoustumé de produire aulx 
grandz princes; et en toutes sortes elle a parlé fort honno- 
rablement de l'ung et de l'aultre , et pareillement de la 
digne et vertueuse conduicte que Vostre Majesté donne à 
leurs affaires. Maisaulcuns des siens, qui sont fort protes- 
tans , alBn d'opposer toutjour quelque chose à la grandeur de 
la victoire, ont desja semé que les Viscomtes, nonobstant 
M'. Damville, ont repassé les rivières, et se sont joinctz à 
monsieur l'Admyral; et que le dict Admyral, pour n'avoir 
fait guières grand perte de gens de cheval en ceste bataille, 
se trouve à ceste heure plus fort que jamais en campaigne. 
Tant y a qu'on m'a asseuré qu'ilz ne le croyent ainsy, et 
qu'ilz sçavent que desjà plusieurs familles sont passées de 
la Rochelle par deçà pour craincte du siège. 

Il est arrivé despuys trois jours ung homme que le comte 
Pallatin a dépesché après l'arrivée de M^ de Lizy, mais je 
ne sçay encôres ce qu'il a proposé , et me sera très diffi- 
cile de le descouvrir, parce que toutz ceulx qui ont mein- 
tennant le manyement en ceste court sont très passionnez 
protestans. Il semble que l'ambassadeur d'Espaigne et le 
marquis de Ghetona ayent contraires adviz des choses d'Ai- 

lemaigne, car le dict amba^adeur dict que [le duc de] 
Gazimir a vi mil reytres arrestez et que le duc Auguste en 
peult mettre cinq mil aux champs quant il rouldra , ainsy 
que le S\ de Chanthonay par ses dernières le luy a escript ; 
et le dict marquis dict que le duc d'Alve a les plus seurs 
adviz du dict pays que nul aultre , et qu'il est asseuré que 
le dict [duc] de Gazimir, encor qu'il ayt ting nombre de 
capitaines arrestez , n'a toutesfoys baillé l'antiguelt aulx 
8oldatz pour les avoir bien prestz quant il vouldra , et qu'il 
y courra du temps assés, avant que sa levée commance de 
marcher, ainsy que fit celle du duc de Deux Pontu ; et que 
le duc Auguste employé la grand authorité qu'il a en Alle-^ 
maigne à estre roesnagier et se faire riche ; et que si ceulx 
là viennent en armes , que le dict duc d' Alve leur yra in- 
continent au devant avec six mil chevaulx et douze mil 
bonunes de pied, les meilleurs gens de guerre qui soyent 
soubz le ciel; discourant plusieurs aultres choses là dessus 
qu'il a faict cadrer à la parfaicte intelligence et grand con-i 
fiance, dont aujourdpy les affaires d'entre ces deux grandîi 
Roys de France et d'Espaigne se conduysent. 

A quoy, encor que je me soys monstre fort consentant 
pour le regard de Voz Majestez Très Ghrestiennes, je n'ay 
layssé pourtant de luy dire que, de leur costé, îlz nionstren| 
de vouloir jouyr d'un trop grand repoz , durant nostre grand 
travail , sur ung débat qui leur touche aultant qu'à nous, 
et qu'ils debvoient desjà avoir couru sus à ces princes pro^ 
testans , qui viennent ainsy soubstenir ceulx qui mènent la 
guerre dans vostre royaulme. Noz propoz n'ont esté que 
fort gracieulx et pleins de toute bonne affection , ainsy que 
les avons menez , et nous [nous] sommes entrevisitez sou- 
vant pendant que j'ay esté prez du dict Vuyndesor; et 

se sont curieusement enquiz où est à présent ie prince 
d'Orange. 

J'entendz que Doulovyn et le bastard de Briderode, 

après avoir faict , sur la pescherie de Flandres et sur aulcuns 

lieux maritimes de Olande et Frize , ung pillage de six ou 

sept vinlz mil escuz , et ayant joinct , à ce qu'on dict, en- 

vyron trente vaysseaulx , toutz bien équipez en guerre, et . 

deux mil harquebouziers , et ung nombre de corseletz , se 

dellibèrent détenir la mer. D'aultre part le capitaine Sores 

est desjà party de la Rochelle avec dix ou douze navyres 

bien armez , dont celluy où il va , lequel s'appelle le Prince, 

est de trois centz tonneaulx avec deux centz cinquante bons 

hommes dedans; et encor que ny les ungs ny les aultres 

n'abordent pour le présent en ce royaulme, néantmoins les 

pleinctes des maulx qu'ilz commancent de faire , viennent 

jusques icy, et je suys après à les faire remédier; mais il 

sera bon que cependant voz frontières de mer et les pouvres 

merchantz soyent advertys d'y prendre garde, ainsy que 

j'en ay desjà donné adviz aulx gouverneurs, qui sont plus 

voysins d'icy. Sur ce, etc. 

De Londres ce 1*' de novembre 1569. 

J'entendz que le capitaine Vilènes de Boulonoys est venu 
de deçà soubz ung passeport de Vostre Majesté. Mandés 
moy, s'il vous playt, s'il faudra que je le face observer, 
et sera vostre bon playsir commander qu'il soit faict part 
de ceste dépesche à Monseigneur vostre filz. 



— 317 — 
LXX* DÉPESCHE 

— du V* jour de novembre 1569. — 

{Em'oyée exprès jusques à la Court par le Sf", d* Amour, 
vallet de chambre du Roy,) 

Retour du sieur d'Amour en France. — Réserve que doit s'imposer l'am- 
bassadeur depuis les dernières arrestations faites dans le conseil. — Com- 
mencement des conférences sur les affaires d'Espagne. — Rifus fait par 
Elisabeth de permettre à l'ambassadeur d'Espagne de siéger dans la com- 
mission. — Nouvelles instances de l'ambassadeur de France pour que le 
commerce d'Angleterre avec la Rochelle soit absolument interdit, et pour 
que Marie Stuart soit enfin rétablie en Ecosse. — Elisabeth promet satis- 
faction pour la demande concernant la Rochelle, mais elle refuse formel- 
lement de s'occuper des affaires de Marie Stuart. — ? Déclaration qu'elle 
attendra la réponse du roi sur la communication qui lui a été faite de sa 
part. — Crainte qu'Élisabelh ne veuille livrer la reine d'Ecosse au comte 
de Murray. — Secours préparés secrètement en Angleterre pour la Ro- 
chelle. — L'accord pour la restitution des prises est terminé. — Grand 
nombre de pirates qui se mettent de nouveau en campagne. — Crainte 
qu'ils ne se réunissent aux flottes ennemies , déjà en mer, pour tenter quelque 
coup de main sur les côtes de France. — Convention arrêtée avec l'An- 
gleterre, touchant le commerce des deux nations et la restitution des prises 
qui ont été respectivement faites. 



Au Roy. 

Sire, m' ayant la Royne d'Angleterre, aujourduy matin, 
envoyé les lettres qu'elle répond à celles de Voz Majestez , 
j'en ay incontinent dressé ceste dépesche pour vous renvoyer 
le S^ d'Amour, lequel s' estant bien et sagement acquicté 
de sa charge, vous rendra lui mesmes compte de ce que la 
dicte Dame luy a dict, et de ce qu'il luy a respondu; et 

parce qae, de ma part, je vous ay assez informé par mes 
précédantes de toutz les propos qu elle m'atenuz, touchant 
la victoire qu'il a pieu à Dieu vous donner, je ne vous en 
diray icy rien davantaige. Seulement adjouxteray, Sire, que 
les protestans de deçà s'esforcent en plusieurs sortes de re- 
lever par parolles la réputation des affaires de ceulx de la 
Rochelle, ainsy qu ilz les vouldroient bien fort relever par 
effect, s'ilz pou voient; publians quilz n'ont perdu que 
quelques gens de pied, et que pour leur rester la cavallerye 
aussi entière que celle de Monsieur, frère de Vostre Majesté, 
ilz ne sont pour quicter encores la campaigne. Et m'a l'on 
dict que aulcuns des plus passionnez ont mandé à monsieur 
l'Admyral que s'il peuU meintenir la guerre jusques à 
l'entrée du printemps , qu'il sera lors sans aulcun doubte 
secouru d'AUemaigne d'un grand nombre de gens de pied 
et de cheval , et d'icy de tout ce cp'on pourra d'argent ; 
ce que je n'ay encores comprins debvoir estre ainsy par les 
propos de ceste Royne , laquelle , pour dire vray, est celle 
de toutz ceulx de sa court et de tout son conseil que je 
trouve mieulx disposée et plus respectueuse ez choses qui 
vous pourroient offancer en ceste guerre , estantz lesaultres, 
qui tenoient le party de la paix , toutz meintennant en 
prison ou en arrest , ce qui me faict aller plus réservé en 
aulcunes choses envers la dicte Dame. 

Et mesmes voyant que presque toutz les grandz et les prin- 
cipaulx merchantz estrangiers et naturelz de ce royaulme , 
lesquelz peuvent assez envers elle , concourent toutz à l'ac- 
cord desdifférandz des Pays Bas, quant ilz voyent le S', mar- 
quis de Chetona de par deçà , dont j'ay miz peyne , en mons- 
trant de le désirer aussi, de faire pareillement de mon costë 
que vous ne soyez demeuré en suspens avec ceste Royne et 

les siens , et que le commerce ayt esté déclairë libre entre 
voz deux roy animes, en quoy semble que je l'aye plus incli- 
née à ce party, qu'elle ne se veult encores laysser persuader 
pour l'aultre; duquel ne se cognoist qu'il y ayt guières de 
contantement entre les depputez sur les premiers abouche- 
mens qu'ilz ont heu ensemble , où enfin elle n'a vollu que 
l'ambassadeur d'Espaigne, icy résidant, ayt aulcunement 
assisté 5 bien qu'une foys elle eust monstre le vouloir per- 
mettre. 

Et je n'ay layssé pourtant , ez propos que j'ay tenuz à la 
dicte Dame , de luy insister fort fermement sur deux prin- 
cipaulx poinctz , l'ung de deffandre le traffic de la Rochelle 
à ses subjectz , et l'aultre de pourvoir aulx affaires de la 
Royne d'Escoce. En quoy il y a heu beaulcoup de conten- 
tion entre elle et moy, mais non sans qu'elle ayt monstre 
ne vous vouloir non plus offancer, qu'elle ne veult estre 
ofTancée de Vostre Majesté ; et en fin , j'ay obtenu , pour 
le regard du dict commerce de la Rochelle ce que verrez 
par sa response qu'elle m'a faicte bailler en escript , me 
priant d'asseurer Voz Majestez Très Ghrestiennes que , si 
elle y pouvoit quelque chose de mieulx , elle le feroit en 
toutes sortes pour vous en contanter; mais que les pri- 
viilièges de ses merchans, lesquelz elle a juré dé meintenir, 
ne luy permectent rien davantaige. 

Et touchant les affaires de la Royne d'Escoce , de tant 
que je ne luy ay aussi vollu admettre les excuses qu'elle m'a 
alléguées , de n'y pouvoir meintennant entendre , elle m'a 
dict , tout ouvertement , que la Royne d'Escoce l'a si grief- 
vement offancée de tretter mariage avecques ung sien sub^ 
ject , et praticqueriivecques luy de la succession du royaulme 
d' Angleterre , sans l'en avoir advertye , ( veu les bons tours 

de parante et de vraye amye qu'elle luy avoit toatjour mons- 
tre) , qu'elle demeure fermement résolue , quoy que doibve 
advenir, de ne pourvoir en rien aulx affaires de la dicte 
Dame, qu'elle n'ayt heu responce de ce que son ambassa- 
deur M^ Norrys vous en aura faict entendre de sa part , en 
quoy j'ay estimé ne debvoir, pour ceste foys , passer plus 
avant; mais j'ay conseillé monsieur l'évesque de Roz 
d'envoyer demander audience pour luy faire une recharge, 
lequel a prié le marquis de Ghetona de faire aussi quelque 
office en cest endroict, affin de monstrer que les deux plus 
grandz Roys de la chrestienté concourent à procurer la 
restitution de ceste princesse. 

Aulcuns ont opinion que la Rope d'Angleterre a si 
grand désir de veoir meintennant la dicte Royne d'Escoce 
hors de son pays , qu'elle est pour la délivrer ez mains du 
comte de Mora; et qu'à cest effect elle pourroit bien avoir 
ainsy soubdain renvoyé l'abbé de Donfermelin , pour adver- 
tir le dict comte de préparer des forces sur la frontière affin 
de la recepvoir ; ce que je n'ay encores du tout descouvert , 
mais je mettray peyne de le sçavoir et d'y remédier par 
toutz les moyens que je pourray. 

Le comte de Lenoz avoit heu, sabmedy dernier, son 
passeport pour aller au dict pays d'Escoce , affin de se ran- 
dre partie au secrétaire Ledinthon, mais pour quelques 
considérations, que ceste Royne a heu, il a faict arrester 
[son dict passeport] , dont il y a envoyé ung promoteur. 
Et remectant les aultres particuUaritez de deçà à la suffi- 
zance du dict sieur d'Amour, je supplieray, pour la fin de 
la présente, le Créateur, après avoir très humblement 
baysé les mains de Vostre Majesté, qu'il vous doinct , etc. 
De Londres ce v** de novembre 1569. 

A LA ROYNE. 

Madame , vous recepvrez, s'il vous playt, par le S'. d'A- 
mour les lettres , que la Royne d'Angleterre respond à celles 
que Vostre Majesté luy avoit escriptes , et il vous comptera le 
soing qu'elle a heu de s'enquérir de vostre bon portement et 
sauté , et vous fera aussi entendre les aultres particularitez 
qu'il a aprinses , icy mesmes , de la dilligence , que ceulx de 
la nouvelle religion de deçà mettent à relever les affaires de 
ceulx de leur party qui sont en France ; en quoy quelcun 
m'a adverty qu'ilz sont après à achapter des armes , picques , 
corseletz et haquebuttes en ce pays , et que aulcuns mer- 
chandz de la Rochelle sont venuz faire provision de quel- 
ques bledz , cher et burres , pour passer le tout de dellà le 
plus secrectement que faire se pourra , parce que ceste 
Royne s'y monstre assés dii&cille , et bonne partie de ses 
subjectz en sont bien fort mal contantz. Mais ceulx, qui 
manyent à ceste heure la court et les affaires , sont si pas- 
sionnez protestans qu'ilz donnent ordre que cella s'exécutte 
sans qu'on en sente rien, et pouvez croyre , Madame, que 
je suys en grand peyne d'avoir affaire à gens qui sont du 
tout contraires aulx présentes intentions de Voz Majestez 
sur les troubles de vostre royaulme , et que ceulx qui s'y 
monstroient modérez sont à présent toutz prisonniers; je 
ne lairay pourtant de mesnaiger les bonnes parolles et les 
promesses de ceste princesse en vostre endroict , le mieulx 
qu'il me sera possible , pour garder qu'il ne vous viègne de 
mal d'icy , que le moins que faire se pourra. 

Nous avons enfin arresté ung expédiant sur la restitua 
II. . *' 

tion des prinses , le plus convenable que nous avons peu 
obtenir en affaire si mal aysé que celluy là ; et veu le dés- 
adveu de ceste Royne sur toutz les exploictz de ces pirates, 
il ne s'y pouvoit , par voye de justice , faire guières rien de 
mieulx , mesmes que les subjectz de ce royaulme se plai- 
gnent qu*ilz demeurent beaulcoup plus intéressez par les 
Bretons, sans qu*flz en puyssent avoir aulcune rayson, 
qu'ilz n'ont porté de dommaige à toutz les Françoys. Il 
vous playrra , Madame , commander par voz lettres expresses 
à la court de Parlement de Roan et à M^ de la Meilleraye , 
qu'ilz rie faillent de faire la mainlevée des biens des An- 
glois au dict Roan , le xxv' jour de ce moys de novembre , 
conmie de mesmes la restitution se fera pardeçà aulx Fran- 
çoys, sellon qu'il a esté ainsy convenu entre la Royne 
d'Angleterre et moy et les depputtez du dict Roan. 

La mer se va, de rechef, remplissant de pirates, dont 
j'ay faict dépescher commission contre aulcuns Anglois, 
qui y sont, pour les faire apréherider quelle part qu'ilz 
aborderont en ce royaulme ; mais l'on m'a dict que le sîre 
Artus Ghambrenant , inthime amy du comte de Montgo- 
mery , et en la maison de qui la comtesse de Montgomery 
s'est retirée, arme quelques vaysseauh vers la coste 
d'Ouest, lesquelz, s'ilz se joignent avec le bastard de 
Briderode et le S'. Dolovyn et le capitaine Sores , ilz pour- 
ront faire, tout ensemble , le nombre de cinquante navyres 
de guerre, qui est pour debvoir prandre garde à la seurté 
de la mer et à quelque descente en terre, qui se pourroit 
faire pour surprendre quelque lieu mal gardé. 

Ung personnaige , ( cl^iffïe) [niarqué de pouUre au wi- 
saige] , m'est venu prier de vous escripre qu'il ne peut en- 
cores partir d'icy de dix jours, et que l'affaire , pouf lequel 

il y est , se porte comme il le desiroit. Sur ce , je bayse très 
humblement les mains de Vostre Majesté, etc. 

De Londres ce v* de novembre 1569. 

CONVENTION TOUCHANT LA RESTITUTION DES PRISES. 

Responce faicte par les seigneurs du conseil d'An- 
gleterre aulx articles à euUpropozés parle S^. de La Motbe 
Fénélon (contenuz en la dépesche du xxviij* d'octobre dernier 
. — ' V. ci' dessus, p. 3o5.) 



Au 'premier. — La Royne entend de l'observer ainsy de 
sa part. 

2. — La Royne ne peult commander à ses merchantz 
de ressortir en certain lieu, ny de mener leur traffic en ung 
aultre , sinoti ainsy qu'ilz l'estimeront plus commode , mais 
Ton les advertyra de l'offre du Roy, ne doubtant en rien, 
s'ilz peuvent trouver aultant de proffict et de seurté ez 
aultres endroictz, qu'ilz y ressortiront et non à la Ro- 
chelle; et n'entend licencier ny permettre aus dictz mer- 
chantz , ny aultres ses subjectz de porter au dict lieu de la 
Rochelle aulcunes choses qui puissent servyr ny ayder à 
la guerre, ny qu'ilz en puissent charger plus grand quan- 
tité que pour servir à euh ou à leur propre deffance dans 
leurs vaysseauk. 

3. — La Royne se confyeque le Roy vouldra en ce con- 
sidérer la rayson de sa requeste. 

4. — Ordre est donné aulx commissaires de mander et 
assigner ung jour. 

5. -r- La Royne est bien disposée de faire par toutz bons 
moyens administrer justice avec prompte exécution d'icelle. 

6. — De ceste matière la Royne a adverty le Roy , son 
bon frère, par son ambassadeur. 

7. — De ceste cy aussi elle l'a adverty par son dict am- 
bassadeur. 

C'est la remonstrance, en forme d'articles, que les 
S", de Vymont et Cavellier, merchantz de Roan, dep- 
putez pour la restitution des biens des Françoys, prins ou 
arrestez en Angleterre despuys le moys d'octobre 4568, 
après longue poursuyte et condempnation obtenue d'une 
partie d'iceulx devant les Seigneurs Commissaires à ce deppu- 
tez, ont présentée à la Royne d'Angleterre et au S', de La 
Mothe Fénélon , Ambassadeur du Roy , aulx fins y conte- 
nues , laquelle ayant esté renvoyée à iceulx sieurs commis- 
saires, pour avoir leur adviz, et l'ayant eulx donné, avec 
aprobation suyvante des Seigneurs du Conseil de la dicte 
Dame, la teneur de la dicte remonstrance , et de Tadviz et 
de la dicte aprobation est comme s'ensuyt : 

REMONSTRANCE DES DICTZ DEPPUTEZ. 

4. — Qu'il playse à Sa Majesté et à Monseigneur l'Am- 
bassadeur limiter le jour pour le faict de la restitution , de 
part et d'aultre, au 45 de novembre prochain 4569; 

2. — Auquel jour seront levez toutz les arrestz , faictz 
en France, tant sur les deniers, navyresque merchandises, 
appartenant aulx subjectz de Sa dicte Majesté, et, si les 
dictz subjectz vouloient avoir leurs navyres, deniers et mer- 
chandises, ou partie d'icelles, avant le dict jour limité, la 
délivrance leur en sera faicte , en baillant bonne caution 
de la valleur de ce qui leur sera dellivré; 

3. — Auquel jour seront semblablement dellivrez aulx 
subjectz du Roy Très Chrestien toutz les navyres , biens , 
deniers et merchandisés , dont les juges delléguez de Sa 
Majesté ont jà ordonné et sentencié , et mesmes de ce qu'ilz 
pourront ordonner et sentencier avant le dict jour; et, 
au réciproque que dessus, si les subjectz du Roy vouloient 
avoir et enlever leurs navyres, merchandises et deniers, 
ou partie d'iceuk , avant le dict jour limité , la dellivrance 
leur en sera faicte en baillant bonne caution de ce qui leur 
sera dellivré. 

4. — Et, pour auitant que les dictz juges delléguez 
n'ont peu vuyder les demandes , contenues en ung cayer à 
euk baillé par les delléguez françoys , tant à cause des par- 
ties absentes , des preuves qu'ilz disent n'estre suffizantes, 
que mesmes de la malladie intervenue à Londres , Sa dicte 
Majesté veuille promettre que les delléguez anglois feront 
prompte justice aulx subjectz du Roy , en la forme qu'ilz 
ont commencé , pour le faict des navyres , deniers et mer-* 
chandises prinses, saysies, arrestées et amenées en ce 
royaulme, despuys le premier jour d'octobre dernier, 4568, 
jusques à ce jour. 

ADVie DES COMMISSAIRES. 

Sur le premier article. — Les Commissaires de Sa Ma- 
jesté l'accordent. 

Sur le segond. — Hz accordent semblablement à icef- 
luy, pourveu que toutes les debtes y puyssent estre com- 
prinses. 

Sur le tiers. — Sur cestuy, ilz déclairent que tant 
toutes telles navyres, argent, biens et merchandises des sub- 

jectz du Roy Très Chrestien , qui sont enccM^es arrestez , 
si comme l'argent procédant de la vante d'aulcuns biens ou 
merchandises , qui ont esté arrestées et sont vandues, qui 
sont ou seront ainsy ordonnées par les dictz Commissaires 
à estre délivrées avant le jour assigné, seront pareillement 
délivrées allors ou auparavant, soubz semblable caution, 
comme au second article cy dessus est expéciffié. Et quant 
à l'argent , qui est deu par sentences desjà prononcées ou 
qui se prononceront avant le jour [dict], ne leur semble ray- 
sonnable d' estre comprins à la condition de la restitution des 
choses réelles , mais ilz accordent que les parties condemp* 
nées seront contrainctes de faire payement ou satisfaction 
d'iceulx,, avec aussi grande expédition qu'on pourra par 
ordre de justice et leur commission, et plus tôt s'il est pos- 
sible, par quelque aultre voye que ce soit. 

Sur le quatriesme. — A cest article ilz disent qu ilz 
sont contentz de procéder en ces causes suivant la teneur 
de leur commission, pourveu que la Majesté de la Royne 
soit asseurée du Roy Très Chrestien que les subjectz de 
Sa Majesté puissent avoir semblable expédition de justice, 
avec asseurance par dellà , touchant telles grandes injures 
et déprédations qu'ilz ont souffert par les subjectz du dict 
Roy Très Chrestien en Bretaigne, et ailleurs en France, 
despuys le premier jour d'octobre 1568* 

CE QUI S^ENSUYT A ESTÉ DESPUYS ADJOUXTÉ 

11 est accordé qu'après le dict jour, 25 de novembre, 
restitution estant faicte de chacun costé, le traific mutuel 
entre les subjectz des deux royaulmes sera ouvert et remiz 
en liberté en la forme qu'il a esté par le passé. 

APROBATION DU CONSEIL. 



Ces articles , ainsy qu*ilz ont esté responduz , ont esté 
exibez par TAmbassadeur de France et les Commissaires , 
lesquelz les Seigneurs du Conseil , les ayant dellibérez et 
considérez , les allouent de la part de la Majesté de la 
Royne , et promettent , en tant que en peult apartenir à 
Sa Majesté, [qu'ilz] seront deuhement accomplis, pour- 
veu qu' ainsy soit faict par le Roy de France à ses subjectz. 
A Vuindesore, le dernier jour d'octobre 4569. 

Et plus bas est escript : 

Concordat cum originali et registro , S. F. Alen. 

PUTS DE LA MAIN DU DICT S^. DE LA MOTHE. 

Le contenu cy dessus , en la forme qu'il est , avec l'acte 
au pied des Seigneurs du Conseil d'Angleterre, nous a 
esté exibé, et nous l'avons aprouvé, et avons promis que 
nous procurerons envers le Roy, Nostre Seigneur et Mais- 
tre, de le faire ainsy deuhement accomplir en France au 
proffict des Anglois, comme la Majesté de la Royne d'An- 
gleterre, sellon sa promesse, le fera accomplir, icy, au 
proffict des Françoys; et par ce, l'avons soubz signé à 
Londres , le x* jour de novembre 4569 , qui a esté aussi 
soubssigiié des dictz depputtez. 

De La Mothe Fénélon, Ambassadeur. 
J. Vymont. J. Cavellier. 

LXXr DÉPESCHE 

^ — du XII* jour de novembre 1569. — 
{Envoyée exprès jusques à Calais par le S'\ de Vymont. ) 

Efforts des seigneurs anglais pour releyer te courage des protestants de 
France. — Nouvelle activité dans les armements faits en Angleterre. — 
Prochain départ de sir John Hawkius à la tète d'une flotte qui pourrait 
être secrètement destinée pour la Rochelle. — Désir témoigné par Élisa* 
beth que le commerce soit entièrement libre avec la France. — Nouvelles 
rigueurs exercées contre Marie Stuart. — Les remontrances de Tambas- 
sadeiu* à ce sujet ne sont poiut écoutées. — Crainte qu'il témoigne du 
sort qui lui est réservé. — Nouvelles rigueurs exercées contre le duc de 
Noi*folk. — Bienveillance dont ou use envers le comte d'Arundel et lord 
Lumley. — Mise en liberté du comte de Pembrocke. — Les négociations 
avec TEspagne, après avoir été rompues, sont prêtes à se renouer. — 
Détails sur le traité concernant le commerce et la restitution des prises. — 
Recommandation pressante de l'ambassadeur pour que Marie Stuart ne 
soit pas abandonnée^ 



Au Roy. 

Sire , ma précédante dépesche est du v* de ce moys par 
le S'. d'Amour, etdespuys, s' estant espandu divers bruictz 
par deçà des choses de France, j'ay toutjour attandu qu'il 
m'en vînt quelque confirmation par lettres de Voz Majes- 
tez , mais voycy le xxxuij*' jour que je n'en ay receu aul- 
cune, et n'ay layssé pourtant d'espérer et de faire espérer 
à ceulx , qui vous sont icy bien affectionnez , beaulcoup 
mieulx de voz affaires, sellon la victoire qu'il a pieu à Dieu 
vous donner, qu'aulcuns principaulx protestantz de ce 
royaulme ne les publient. Lesquelz usent de tout artiffice 

de nouvelles controavées pour garder que ceuk de leur 
party n'ayent la cause de ceulx de la Rochelle pour si ha* 
bandonnée qu'ilz n'essayent encores , par aulcun nouveau > 
renfort de reytres et par quelque contribution d'icy, de les 
secourir, dont ceulx, qui aujourduy manyent seulz Testât 
de ce royaulme , craignantz que vostre victoire ayt esbranlé 
les fondemens de leur religion par la chrestienté , vont fai- 
sant tout à descouvert de grandes dilligences affin de les 
relever en France , de les confirmer en Allemaigne et les 
asseurer icy; ayant, incontinent après les nouvelles de la 
dicte victoire, faict dépescher la flotte des Anglois à la 
Rochelle pour ne laysser d'y continuer leur traffic, et pour 
accommoder ceulx du lieu de quelques deniers en change 
de leur vin et sel, et n'ozantz d'eulx mesmes leur envoyer 
monitions ny vivres de ce royaulme,. ilz ont procuré que le 
S'. Dolovyn et le bastard de Briderode leur en ayent des- 
party largement du butin qu'ilz ont faict vers Olande et 
Frize ; et sont après à dépescher Ouillegrey , avec l'homme 
du comte Pallatin , qui est icy , pour aller encourager et 
anymer par grandes persuasions et promesses les princes 
d' Allemaigne au secours de monsieur l'Admyral, dont je 
crains qu'ilz hastent [le duc de] Gazimir de se mettre en 
campaigne avant la fin de l'y ver. Et dedans cestuy leur 
royaulme, qui est le lieu où ilz se trouvent les plus em- 
peschez , ilz ont envoyé ordonnance et commissions par 
toutes les provinces pour réprimer les catholiques et autho- 
riser les protestans ; et n'estimantz encores cella suffizant , 
ont commandé ung guet et garde en armes en divers en- 
droitz , lequel a esté commancé de faire despuys quatre 
jours ez rues et carrefours de ceste ville et le relèvent seu- 
lement à midy et à minuict; et ont aussi envoyé, despuis 

buict jours 9 nouvelles monitîons et pouldres à leurs grands 
navyres; et m'a Ton dict que Haquens faict dilligence d'ar- 
mer encores sept aultres bons vaysseaulx de guerre , mais 
l'on me veult faire croyre que c'est pour ung nouveau 
voyage qu'il entreprend aulx Indes , et que les plus grandz 
de ce royaulme font les frays non sans opinion que ceste 
Royne mesmes y contribue, parce que on prend les mu- 
nitions de la Tour, mais nul de ses propres vaysseaulx n'y 
va , affin de n'offancer le Roy d'Espaigne. De ma part j'ay 
aulcunement suspect le dict apareil, et crains qu'il se 
faict pour secourir ceulx de la Rochelle , estant le com- 
mun bruict icy que vostre armée les va assaillir, et que 
mesmes vous avez pour cella faict arrester aulcuns navyres 
anglois à Bourdeaulx en les payant, affin de les assiéger 
par mer et par terre., 11 est vray qu'il n'y a encores rien 
d'ordonné touchant les hommes et les vivres pour le dict 
armement de ceulx cy, sinon seulement quelques milliers 
de biscuyt, et j'auray l'œil à ce qui s'y ordonnera davan- 
taige pour vous en advertir incontinent. 

Aulcuns ont miz grand peyne envers ceste princesse de 
luy faire avoir suspect le traific des aultres endroictz de 
vostre royaulme , sinon de la Rochelle , pour avoir meilleure 
colleur d'y adresser toutjour les flottes de ce royaulme, 
mais elle m'a néantmoins fort libérallement accordé qu'après 
la mainlevée et restitution faicte de chacun costé , au xxv"" de 
ce moys , elle veult que le commerce mutuel d'entre voz 
deux royaulmes soit ouvert , et aille libre comme aupara- 
vant. Par ainsy ne fault doubter, quoy qu'advienne de ceulx 
de la^.Rochelle, que les merchantz ne les délayssent d'eutx 
mesmes , quant cella sera faict , pour ressortir ailleurs où 
bon vous semblera ; dont adviserez , Sire , comme il sera 

bon d'y procéder, car si Vostre Majesté veult que cella se 
face par proclamation , je presseray ceulx de ce conseil d'en- 
voyer publier et notiifier, par leurs villes et portz et tout le 
long de leur coste , la continuation et seurté du dict com- 
merce avecques la France, ce qui ne plairra guières à ceuh 
qui vous vouldroient desjà veoir en guerre de ce costé. 

Ceulx cy sentent qu'avec la division de la religion la cause 
de la Royne d'Escosse va divisant et mettant en grand trou- 
ble tout leur royaulme , dont , pour y cuyder remédier ilz 
font observer et garder de fort prez la dicte Dame , laquelle 
s'en met en frayeur pour aulcunes rigueurs et contrainctes 
qu'on luy use , de quoy je suys extrêmmient marry ; mais 
il n'y a ordre que je puysse, pour ceste heure , obtenir rien 
de plus gracieulx pour elle de ceste Royne , sa cousine , ny 
de ceulx de son conseil , n'ayant toutesfoys layssé de dire et 
faire en leur endroict tout ce qui convient pour protester 
ung grande revanche contre ceulx qui seront cause ou de 
son mal ou de la perte de son estât , et n'ay poinct cogneu, 
au parler de ceste princesse, ny des dictz [seigneurs] de son 
conseil qu'on veuille rien attempter de viollant ny d'indigne 
contre la personne de la dicte Dame , sinon seulement de 
garder qu'elle né puisse practiquer qu'avec ceulx qui l'ont en 
gafde^ Néantmoins elle a trouvé moyen , nonobstant cella , 
de me faire tenir quatre petites lettres , qui sont cy encloses , 
que je croy qu'eUeles a escrijptes sans lumyère, desquelles 
je m'asseure que Yoz Majestez seront meues à compassion 
et seront convyées luy assister et de secourir son chasteau 
deDoii^rtrafi. 

Le duc de NoorColc est toutjour eh la Tour, et les gardes 
luy ont €3té. ces jours passez redoublés. Le comte d' Aron-^ 
del et milord de Lomelley sont encores en arrest , mais avec 

quelque liberté de s* aller promener à cheval , accompaignez 
d'aulcuiis gentishommes qui sont commiz à les garder. Le 
comte de Pembrot , ayant avec grande démonstration de 
malcoutantement requis d'estre deschargé de la Grand Mes- 
trize d'Angleterre et de n'estre plus du conseil y pour se re- 
tirer chez luy, a esté licencié d'aller en sa mayson prez de 
Londres , mais non deschargé de ses estatz. 

L'ambassadeur d'Espaigne s'en est retourné en cette 
ville, et le marquis de Ghetona est demeuré encores à 
Goulbronc , qui de rechef a heu audience de ceste Royne , 
mais ne sçay encor ce qu'il y a négocié; tant y a qu'ayant 
semblé une foys que tout son affaire fût interrompu , l'on a 
despuys remandé les depputez pour faire encores ung abou- 
chement , ai&n de renouer les matières , et , dans peu de 
jours , se verra ce qui s'en doibt espérer, aydant le Créa- 
teur auquel je prie , etc. 

De Londres ce xy* de novembre 4569. 



A LA ROYNE. 

Madame , aulx choses , que Vostre Majesté verra en la 
lettre du Roy, je n'ay que adjouxter icy davantaige sinon 
l'instance , que les seigneurs de ce conseil m'ont faicte , de 
leur bailler ung semblable escript de ma main pour la seurté 
de la parolle et promesse de Voz Majestez sur la mainlevée, 
au XXV* de ce moys, des biens des Anglois arrestez en 
France , et sur la seurté et liberté de leur commerce par 
dellà , après qu'elle sera faicte , comme ilz m'ont faict dé- 
livrer un acte de leur conseil pour la restitution des prinses 
au proffict de voz subjectz et pour le libre commerce d'iceulx 

par deçà , après le dict xxv* du présent ; ce cpie je leur ay 
ottroyé , et les S". Vimont et Cavellier, depputez deRoan 
qui estoient icy, s'estantz très bien acquictez de leur deb* 
voir, et ayant emporté le dict acte de ce conseil, et obtenu, 
avant partir, tout ce qui s'est peu faire par justice , sont 
desjà en chemyn pour aller faire exécuter la dicte mainlevée 
à Gallais et à Roan ; à quoy, Madame , j'estime que Voz 
Majestez auront desjà mandé de n'y faire aulcune difficulté 
ainsy que je vous en ay cy devant supliez ; et parce que 
j'entendz que quelques ungs , sans rayson , s'y veulent op- 
poser, je vous suplie , Madame , en faire encores rafreschir 
le conunandement à M', de La Meilleraye et à M^ de Gor- 
dan , àffin de ne donner à ceulx cy aulcune occasion de se 
plaindre. 

Les protestantz publient que monsieur l'Admyral ayant 
joinct avecques luy les troupes du comte de Montgoramery 
et des Viscomtes , et ayant confirmé ses aultres forces tant 
d'Allemans que Françoys, s'est remiz en campaigne et 
qu'il s'achemine vers la Charité pour empescher qu'on 
n'y mette le siège et pour aller, tout d'ung trait, recuillir 
les trouppes du duc de Gazimir, afGn de recommancer et 
continuer la guerre plus forte que jamais ; ce que je metz 
peyne de dissuader à ceulx qui désirent icy l'advantaige de 
Voz Majestez , leur remonstrant qu'il s'en fault tant que 
ceulx de la Rochelle n'entrepreignent , à ceste heure , de 
tenir la campaigne qu'au contraire ilz craignent grandement 
d'estre assiégez dans leur fort , ce que je vouldrois leur pou- 
voir confirmer par lettres de Voz Majestez , mais il y a long 
temps que je n'en ay receu aulcune. 

Au surplus , Madame , je vous suplie considérer Testât 
de la Royne d'Escoce sur le contenu de ces petites lettres 

qu'elle vous escript , et me donner quelque argument de la 
pouvoir aultant consoller en vostre nom , comme , eh vostre 
mesmes nom , je metz peyne de procurer avec toute in- 
stance sa liberté , son bon trettement et sa restitution à sa 
couronné* Et espérant qu'il vous aura pieu me renvoyer 
desjà quelq'uù des miens , qui sont par dellà , affin de vous 
en dépescher incontinent ung aultre comme il est besoing , 
je n'adjouxterày icy, pour le surplus, qu'une très dévotte 
prière à Dieu , etc. 

De Londres ce xij* de novembre 4569. 

Aulcuns, naguières arrivez icy de la Rochelle, di- 
sent que la Royne de Navarre , et madame la Princesse 
de Gondé avec ses petitz enfans , estoient en propos de 
s'embarquer pour passer en ce royaulme. 

LXXir DÉPESCHE 

— du XVIII® jour de novembre 1669. — 
{Em'oyée exprès jusques à Calais par le Fenicien.) 

Plaintes de Tambasjiadeur contre le retard qui est mis à lui donner des nou- 
velles de France. — Inquiétudes que cause en Angleterre l'agitation des 
catholiques daus le Nord. — Sévérité dont on use envers les seigneurs 
prisonniers. — Négociations avec l'Espagne. — Difficultés qui sont faites 
sur les pouvoirs du S'. Ciapino Vitelli. — Entraves mises par les An- 
glais à la conclusion d'un arrangement. — Parti violent qu^ils out pris de 
convertir en monnaie anglaise les réaux d'Espagne, jusqu'alors conservés 
comme un dépôt à la Tour. — Meilleur traitement fait à la reine d'Ecosse, 
qui a été rendue à la garde du comte de Shrewsbury. — Mesures prises 
contre les catholiques. — Le serment sur la religion leur est imposé. — 
— Résolution prise par plusieurs familles catholiques d'Angleterre de se 
réfugier en France, où elles demandent protection. — Ordre est donné 
par Elisabeth aux seigneurs du Nord de se rendre à la cour. — On re- 
doute à Londres un soulèvement dans ces contrées. — Prise faite par le 
capitaine de Sore. — Mandement du conseil pour qu'il soit ai*rèté avec 
sa prise. — Remonstrances du conseil contre les entreprises des Bretons, 
qui attaquent tous les navires anglais qu'ils trouvent en mer. 



Au Roy. 

Sire y je vons ay escript ce qui se oifroit à ma cognois^ 
sauce des choses de deçà , le xij^ de ce moys , et despuys , 
l'on m'a dict que ceulx cy ont receu lettres de M'. Norrys, 
par lesquelles semble qu'il leur face les affaires de ceulx de 
la Rochelle assez désespérez , de quoy ilz sont en grand 
pêyne, et croy que, pour cella, ilz veulent haster le partement 
de Quillegrey pour AUemaigne, l'ayant envoyé quérir en la 
contrée pour le dépescher, mais je ne puys sçavoir encore]^ 



\ 

ce que portera sa commission, sinon qu'on m'a dict que les 
protestans se plaignent assez que ceste Royne ne se veult 
laysser bien aller à toutes leurs persuasions , ains va fort 
réservée sur aulcunes d'icelles , et se oppose si fermement à 
celles qu'elle crainct pouvoir tomer à manifeste. oiTance de 
Vostre Majesté , qu'ilz la réputent pour peu affectionnée à 
)eur religion. 

J'ay bien miz peyne , de ma part , de mener, ou par de- 
sir de paix ou par craincte de guerre, toutjour la dicte 
Dame le mieulx que j'ay peu à la disposition de voz affaires , 
et le feray ainsy encores toutes les foys quej'aurayàparlerà 
elle , mais il ne me sciéroit bien , à ceste heure qu'elle est 
toute en affaires, de l'aller trouver, sinon avec quelque im- 
portant argument de voz lettres , et voycy le xl* jour de la 
plus fresche datte des dernières, que j'ay receu de Vostre 
Majesté , de quoy j'en suys bien en peyne , et ne sçay à 
quoy en debvoir imputer le retardement ; sinon que je veulx 
croyre qu'il tient à toute aultre chose , plustost que penser 
qu'il en aille quelcune mal prez de Voz Majestez. 

L'on avoit dict, ces jours passez , que la Rope d''Angle- 
terre s' estant ung peu modérée envers ces seigneurs prison- 
niers , octroyeroit au duc de Norfolc de se pouvoir remuer 
au quartier de la dicte Dame dans la Tour, qui est espa- 
cieulx et large , par ce quMl commance se trouver mal par 
faulte d'air dans celluy où il est , lequel est estrbict , et est 
le propre lieu où son père fut miz quant il fut exécutté ; et 
qu'elle accorderoit aussi à Milaris de Lomelley l'eslargisse- 
ment du comte d'Arondel son père, et de millordde Lo- 
melley son mary, mais j'entendz que sur ce poinct est arrivée 
une lettre du présidant du Nort , par laquelle il mande qu'à 
très grande difficulté peult il contenir le peuple, vers ce 

quartier là , de s'eslever, dont les dictes provisions de ces 
seigneurs sont demeurées , jusques à ce qu'on ayt descou- 
vert d'où cella procède , et qu'on y ayt remédié ; et a l'on 
contremandé en dilligence le comte de Pembrot , qui s^en 
alloit retirer du tout en Galles , où est sa principalle mayson, 
pour le faire retourner à la court ; mais je ne sçay encores si 
c'est pour luy commander de nouveau l'arrest, ou pour le 
contanter, tant y a qu'il semble, que ceulx cy se trouvent 
assez empeschez de beaulcoup de choses. 

Quelq'un , à ce que j'entendz , a raporté à la Royne 
d'Angleterre que le marquis de Ghetona a esté instant- 
ment pressé par l'anabassadeur d'Espaigne et par les deux 
depputez , qui sont icy avecques luy de Flandres , de par- 
ler plus bravement à elle , à cause de la victoire de Vostre 
Majesté, que ne porte leur commission, et qu'il ne l'a 
voUu faire sinon avec quelque gentil mot en passant ; de 
quoy elle luy a sceu ung grand gré , et pour mon regard , 
encor que je luy aye grandement cellébré la dicte victoire, 
comme ung gain , qui ne pouvoit estre sinon [que] fort 
grand, d'avoir Vostre Majesté par vifve vertu asseuré vostre 
propre grandeur lorsqu'elle sembloit estre en plus d'hazard, 
n'ayant toutesfoys monstre en une seule parolle que la 
dicte victoire fût pour torner au dommaige de la dicte 
Dame, ains plus tôt à son proffict et de toutz les princes 
cbrestiens , il m'a vallu quelque chose sur la restitution 
de noz prinses , es quelles elle a despuys mieulx dépesché 
les commissaires de Roan que je n'espérois ; et a, possible , 
aulcunement nuy à iceuk de Flandres , lesquelz , si les 
choses ne se rabillent, sont en termes de s'en retorner sans 
rien faire , disantz ceulx de ce Gonseil que le pouvoir du 
dict marquis de Ghetona est bien ample pour le Roy d'Es- 
II. " 



\ 

paigne à demander ce qa'il prétend , mais non assés ponr 
la Royne , leur Mestresse , à tretter des choses dont elle 
veult demeurer d'accord avecques lay, ny, possible, assés 
suffizant pour en accorder pas une , et qu'il en fault at- 
tandre ung plus ample qui procède du mesmes Roy d'Es- 
paigne , parce que cestuy cy est une subrogation de pou- 
voir, à la vérité bien expécial , que le duc d' Alve a de son 
Maistre pour tretter de toutz ces diiïérandz avecques la 
dicte Royne d'Angleterre en la façon qu'il verra estre bon 
de le faire , avec puissance de substituer, comme il a subs- 
titué le dict marquis , lequel promect d'en faire venir de 
plus amples s'il est besoing , et de faire rattiffier tout ce 
qu'il accordera, et que, pourtant, il requiert qu'on ne 
veuille laysser de passer toutjour oultre. Dont nous ver- 
rons bien tost quel chemyn l'aifaire pourra prendre , et ce- 
pendant l'on convertyt en monoye de ce pays les réalles 
d'Espaigne qui sont en la dicte Tour. 

La Royne d'Escoce m'a faict sçavoir de ses nouvelles, 
laquelle se porte bien de sa personne, et a senty quelque 
soulaigementdespuys la dernière négociation que j'ay faicte 
pour elle, ayant ceste Royne, sa cousin», pour le respect 
de Voz Majestez Très Ghrestiennes , nonobstant son grand 
courroux qui luy dure encores contre la dicte Dame , faict 
retirer le comte de Huntinton de sa garde, mais ne sçay 
encores si c'est pour l'en descharger du tout ; tant y a que, 
pour le présent , elle est ez mains du comte de Cberosbery 
seul , qui se déporte, tant luy que madame la comtesse sa 
femme , en toutes choses bien fort honnestement et hon- 
norablement envers la dicte Royne d'Escoce, et atant, 
Sire, je prie Dieu, etc. 

De Londres ce xvuj' de novembre i569. 

A LA ROTNE. 

Madame ) vous aurez assez amplement cûmprius Testai 
des choses de deçà par ce que je vous en ay escript en 
mes trois précédantes dépesches, lesquelles, à la vérité, je 
suys bien en peyne de sçavoir si les avez receues ou non , 
car il passe aujourd'buy le xl* jour que je n'ay beu ung 
seul mot de Yoz Majestez ; néantmoins des dictes choses , 
que j ay desjà commaticé de vous parler, affin que d'icelles 
mesmes T événement vous en soit ordinairement cogneu , 
j'en ay miz le succez en la lettre du Roy, ainsy que , jour 
par jour, je l'ay aprins ou l'ay veù advenir, et n'ay que 
vous dire icy davantaige , Madame , sinon que , a l'occa-^ 
sion d'une recerche et de certaine forme de sèrement , à 
quoy l'on veult obliger les subjectz de ce royaulme sur le 
faict de la religion, plusieurs catholiques, qui font grand 
scrupoUe de conscience là dessus, aymans mieuk haban*- 
donnor le pays que jurer ainsy, me viennent demander 
des passeportz pour se retirer en France; dont j'en ay 
desjà donné à deux gentishommes , mais non sans estre 
bien informé (et ne le feray poinct aultrement), qu'ilz 
sont bons catholiques et en réputation de gens de bien , 
et non factieulx. Sur quoy vous plairra, Madame, me 
commander comment, en semblable, j'en auray cy après 
à user , et vous diray davantaige qu'il semble que , de ' 
cella et de la presse qu'on faict aulx seigneurs du Nort de 
se venir représanler en ceste court , l'on doubte assés qu'il 
se puisse bientost former ung trouble en ce royaulme, 
ainsy que par ung des miens , s'il vous playt me renvoyer 

les aultres que j'ay par dellà , je le voas feray, avec I.es aul- 
tres particuUaritez de deçà , plus amplement entendre. 

Le capitaine Sores a frescbement prins cinq riches our- 
ques , qui avoient esté chargées en Envers pour Espaigne 
et Portugal , dont en a miz une à fondz , et il a conduict 
les aultres quatre en une rade à l'abry, vers le cap de 
Cornouailles , sans ozer entrer en aulcun port. Il a esté 
dépesché commission pour aller arrester luy et sa prinse , 
s'il peut estre apréhendé , monstrans ceulx de ce conseil 
qu'ilz ne veulent plus supporter, en façon du monde, les 
pirates ; et me font grand instance que je veuille presser 
Voz Majestez de réprimer ceulx de Bretaigne , et que com- 
mandiez de faire justice des déprédations , que ceulx du 
dict pays ont commises et commettent , toutz les jours , sur 
les subjectz de ce royaulme. Sur ce, etc. 

De Londres ce xy«f de novembre 1569. 

Despuys la présente escripte, j'ay recouvert une coppie 
du mandement de la recherche et de la forme du sèrement , 
cy dessus mencionné , laquelle j'ay mise dans ce pacquet ', 
aEBn que Vostre Majesté ayt plus grande notice des diffi- 
cultez où ceulx cy se trouvent. 



I. Ces deux pièces n*ont pas été transcrites sut les registres de Tambas- 
sadeur. 

LXXIir DÉPESCHE 

— du XXII* jour de novembre 1569. — 
{Envoyée exprès jusques à Calais par VEscouçoys») 

NouTelles répandues à Londres, tjui sont favorables aux protestants de la 
Rochelle. — Premier bruh du soulèvement des catholiques dans le Nord. 

— Les négociations avec TEspagne paraissent devoir rester sans résultat. 

— Soupçons des Anglais contre le S*^. Ciapino Titelli , à raison des trou- 
bles du Nord. — Instance de Tévêque de Ross auprès d'Elisabeth pour 
obtenir une réponse définitive. — Déclaration que , si elle refuse sou se 
cours , la reine d*Écosse se placera sous la sauvegarde de la France et de 
VEspagne. — Elisabeth demande un nouveau délai pour se prononcer. 

— Caractère sérieux que peuvent prendre les affaires du Nord. — Crainte 
de Tambassadeur que les Anglais ne fassent de nouveaux efforts pour jeter 
les Allemands en France. 



Au Roy. 

Sire , u'ayant , en mes précédantes da xviij* de ce moys, 
guières rien obmiz de ce que j'ay estimé digne de vous estre 
escript des choses de deçà , j'auray tant moins que dire 
meintennant par ceste cy à Vostre Majesté , et seulement 
qu'il semble estre venu nouvelles à ceulx cy, deleurambas^ 
sadeur W. Norrys, et aussi par la voye de la mer, comme 
monsieur T Admyral , ayant fomy les principauk fortz ^ 
les places de garde , d'auprès de la Rochelle , d'ung bon 
nombre de gens de pied , il s'est reraiz en campaigne avec 
sa cavalerye pour aller recuillyr les Viscomtes , qui ont desjà 
repassé la Garonne à six lieues par dessus Tboulouze; de 
quoy les protestans de ce royaulme sont rentrez en quelque 

meilleure espérance des affaires de ceulx de leur party, qu*ilz 
ne l'avoient auparavant , et s'esforcent de s'en prévalloir 
contre les catholiques, lesquelz , pour ceste occasion, en- 
voyent souvent devers moy affin de sçavoir ce qui en est, 
et je ne leur puys dire rien de particuUier là dessus , sinon 
que Vostre Majesté, parla dilligence et vertu de Monsieur, 
son frère , va toutjour poursuivant la victoire et recou- 
vrant les places qu'on vous a occupées, et chassant l'enuemy 
de la campaigne, et que voz affaires, nonobstant le dégui- 
sement de leurs nouvelles, prospèrent, grâces à Dieu, 
toutjour de mieuk en mieulx; dont desirerois avoir aulcune 
chose de plus expécial par voz lettres, affin' de les en 
pouvoir mieulx contanter. Tant y a qu'on m'a dict que, 
nonobstant ceste invention et tout cest artifice de nou- 
velles, l'allarme est bien chaulde en ceste court de l'eslé- 
vation des catholiques vers leNort , ce que je mettray peyne 
de sçavoir plus au vray, affin de vous dépescher incontinent 
là dessus ung des miens en dilligence. 

Il est arrivé despuys deux jours une dépesche du duc 
d'Alve, suyvant laquelle l'ambassadeur d'Espaîgne, qui 
avoit làyssé le marquis de Chetona seul à poursuyvre l'ac- 
cord des différandz des Pays Bas à Vuyndesor, l'est allé 
retrouver, et semble que ceulx d'icy, pour n'estre veuz 
couper la broche de trop court au Roy d*Espaigne, con- 
tinueront encores quelque conférance , et permettront que 
le dict ambassadeur soit ung des depputez de la part de 
son Maistre, mais je n'estime poinct qu'ilz concluent en- 
cores aulcun accord ; et cependant le sauspeçon croyt contre 
le dict marquis, à cause des troubles qui aparoissent plus 
formez despuys son arrivée , qu'ilz ne sembloient aupara- 
vi^nt debvoir jamais estre , ee qui , possible , y peolt bien 

avoir donné quelque challeur ; mais en effect, j'ay opinion 
que l'occasion vient bien d'ailleurs. 

Ces jours passez , ia Royne d'Escoûe a dépesché ung 
gros pacquet d^ lettres, qui sont arrivées toutes ouvertes 
en ceste court, j^my lesquelles s'en est trouvée une pour 
la Royne d'AngleteHre, et les aultres pour Tévesque de 
Roz , pour monsieur rambassadeur d'Espaigne, et pour 
moy , et encores quelques aultres pour les seigneurs de ce 
conseil, lesquelles toutes le secrétaire Cecille a renvoyé au 
dict sieur évesque , qui a incontinent envoyé demander au- 
dience pour présenter la sienne à la Royne d'Angleterre , et 
la sommer des choses contenues en icelle, ou à deOault 
qu'elle ne les veuille accomplir, qu'il ûous baillera celles 
qui s'adressent au dict sieur ambassadeur d'Espaigne et k- 
moy pour exorter Voz Majestez Très Chrestienne et Ca- 
tholique au secours de la dicte Dame ; mais la dicte Royne 
d'Angleterre luy a faict escripre, par M', le comte de 
Lestre, qu'elle le prie d'avoir ung peu de pacience , parce 
qu'elle est occupée en d'aultres si grandz et très urgentz 
affaires, qu'elle ne pourroit vacquer à l'ouyr encores de 
huict jours , mais, iceulx passez , qu'il pourra envoyer sça- 
voir l'heure de son audience, et la dicte Dame l'orra allors 
fort volontiers. 

Cependant, Sire, je vous envoyé la coppie* de la lettre 
de la dicte Roye d'Escoce affin que Vostre Majesté voye 
que ceste princesse, en requérant avec compassion ung 
honneste remède en ses affaires , retient toutjour la dignité 
qui convient à son estât de Royne et à la grandeur de son 
cueur, et que Yostre Majesté me commande, en cas que la 

1 . Cette lettre n'a point été transcrite sur les registres de Tambassadeur, 
mais nous en avons trouTé une copie. To^vs ci-après, p. 4a8. 

Royned'ÂDgleterrerenreffaze, ou diffère son dict secours 
et les aultres choses qu'elle luy requiert , ce que de vostre 
part je y auray à faire davantaige , oultre ce que je y ay 
taot expressément faict jusques icy , et je prîeray4)îeu, etc. 
De Londres ce xxij* de novembre 1569, 

A LA ROYNE. 

Madame, attendant devons envoyer, dans trois ou quatre 
jours , le S', de Sabran , je vous ay bien vollu faire ceste 
petite dépesche sur les occasions que Vostre Majesté verra 
en la lettre du Roy, à laquelle je adjouxteray ce mot de 
plus , que desjà j'ay adviz de trois endroictz , que la sublé- 
^ vation des catholiques vers le pays du Nort va fort en 
avant, et que ceulx cy sont assés empeschez d'y remé- 
dier, ayantz , à ceste occasion , mandé restraindre davan- 
taige les seigneurs qui sont en prison et en arrest , et semble 
qu'ilz sont après à susciter une généralle entreprinse des 
princes protestans en la cause de la religion, pour cuyder 
remédier à leur particullier, dont est dangier que les Alle- 
mans , pour estre fort intéressez avec ceste princesse , ne 
s'esmeuvent bien tost , et que le prolongement de la guerre 
de la Rochelle ne les attire à faire leurs premiers effortz 
en vostre royaulme; sur quoy sera bon, Madame, que 
faciez prendre garde aulx, aprestz et mouvemens qui se 
feront le long du Rhin , et je veilleray sur les actions de 
deçà , et sur celles que ceulx cy pratiqueront de dellà , le 
plus dilligement qu'il me sera possible , et prieray Dieu, etc. 
De Londres ce xxij* de novembre 1569, 

LXXIV DÉPESCHE 

— du xxv* jour de novembre 1569. — 
{Envoyée exprès jusques à la Court par le S'', de Sahran. ) 

Nécessité de mettre fin aux guerres civiles de France pour arrêter les entre" 
prises des Anglais et des princes protestants d'Allemagne. — Soulève- 
ment des catholiques dans le nord de rAngleterre. — Prise d*annes par 
le comte de Northumberlând. — La ville de Durham est tombée en son 
pouvoir. — Noms des seigneurs que t*on croit d*intellîgence dans Ventre* 
prise. — Mesures adoptées par Elisabeth. -^ Lettre secrète à la reine- 
mère. — Démonstrations qu'il est nécessaire de faire en France pour en- 
courager le soulèvement des catholiques en Augleterre. — Mise en liberté 
du S'. Roberto Kidolfy. — Mémoire secret. — CouGance des révoltés du 
Nord dans les secours du roi. — Promesses qui leur ont été faites par le 
duc d*Albe. -^ Détails sur les négociations qui ont eu lieu à ce sujet. 

— Intelligences des Espagnols avec les seigneurs qui ont pris les armes. 
— Menées de Tambassadeur d'Espagne pour que les mariages d'Elisabeth , 

de Marie Stuart et du prince d'Ecosse soient remis à la discrétion de Phi- 
lippe II. — Mission secrète de sir John Hamilton auprès du duc d*Albe. 

— Vaste projet de domination de la part de l'Espagne sur TAngleterre. 

— Opinion de l'ambassadeur, que les instructions données au S*". Ciapino 
Yitelli pour traiter avec Elisabeth, portent de sacrifier les intérêts de 
kl France. — Méfiance que l'on doit concevoir des projets du duc d'Albe 
et de sa conduite lors de l'entrée du duc de Deux-Ponts en France. — 
Assurance qu'il n'y a rien à redouter des intrigues de TEspagne au sujet 
des mariages d'Elisabeth et de Marie Stuart. — Le duô de Norfolk et la 
reine d'Ecosse sont fermement résolus à persister dans leur projet d'union. 
->-. Nouvelle mission de sir John Hamilton auprès du duc d'Albe, restreinte, 
cette fois, à traiter d'un secours. — Second mémoire. — Irritation de la 
reine d'Angleterre contre le duc de Norfolk. — Elle s'abandoune entière- 
ment aux protestants. — Desseius politiques des seigneurs protestants 
d'Angleterre à l'égard de la reine d'Ecosse, des guerres civiles de France 
et des affaires d'Espagne. — Ils fomentent les expéditions d'Allemagne , ■ 
assurent le crédit , envoient l'argent. — Leurs efforts , depuis la victoire 
de Moncontour, pour faire déclarer ouvertement la guerre. — Ils pro- 
iop^eutla détention des seigneiirs arrêtés aous l'espoir de les compromettre 

dans les affaires de France et des Pays-Bas. — Détails sur les causes du 
soulèvement du Nord. — Déclaration du comte de Northumberland, qu*il 
n*a pris les armes que pour la défense de la religion catholique. — Hé- 
iîlation d'Elisabeth à Tégard de Marie Sluart, qu'eHe yenX livrer au comte 
de Murray. — Elle se décide à la retenir prisonnière sous une garde plus 
rigoureuse. — Plaintei qu'elle fait à l'ambassadeur de la conduite de Marie 
Stuart. — Justification de la reine d'Ecosse. — Les négociations au sujet 
des Pays-Bas sont tenues en suspens. 



Au Rot. 

Sire, il aparoit par divers respects debvoir bien tost ad- 
venir divers inconvénians en ce royaulme sur la division de 
la religion, et sur les affaires de la Royne d'Escoce, et 
sur la détention de ces seigneurs prisonniers , et sur les dif- 
férans des Pays Bas , mais principallement sur Timpression 
que les Anglois se donnent , les ungs de peur, et les aul- 
tres d'espérance, de la victoire que Vostre Majesté a der- 
nièrement gaignée, et ay eu opinion , que de cella leur 
naistroient assés de pensemens pour leurs propres affaires , 
sans qu'ilz se meslassent plus de ceulx d'aultruy ; mais j'en- 
tendz qu'en leur conseil , où à ceste heure n'y a que pro- 
testans , Ton n'estime que Testât d'Angleterre deppende 
de rien tant que de l'événement des choses de France, et 
que pourtant il leur y fault avoir l'œil phis ouvert que ja- 
mais; et quemesmes pour bien asseurer leur particulier, il 

^ leur est besoing de mouvoir le général de la religion par toute 
la chrestienté, et en relever la cause le plustost qu'on pourra 

\ en France, pendant que les armes y sont encores en vi- 
gueur. En quoy ilz ont tant d'aparantz argumens pour y 
persuader leur Mestresse, parce que ceulx qui leur sou- 
loient contradire ne sont pins anprès d'elle, que, joinct 

l'auctorité des prioees d* Aliemaigne, es queiz die faict ung 
grand foadement , je crains bien fort qa'ite la conduysent, 
non à une déclaration de guerre , car pour encores elle leur 
contradict assés en cella , mais à leur permettre à eàlx 
mesmes de fomenter soubz main cdle guerre, qui dure en<* 
cores en vostre royaulme , par les mesmes couyertz moyens 
qu'ilz y ont procédé jusques icy , et mesmes de dresser une 
commune entreprinse de toutz les protestans pour s'esfor- 
eer d'y restablir leur religion; de quoy la continuation de 
Doz troubles les en mect en grand espérance. Et est sxoé 
doubte, Sire, que , tant plus les dictz troubles yront à la 
longue , plus vous produyront , chacun jour, de nouvelles 
difficultez, et ouvriront les moyens aulx aaltres princes et 
aultres estatz voysins de projecter, s'ilz peuvent , toutjour 
des desseings à la ruyne du vostre, ainsy que j'ay donné 
charge au S\ de Sabran de le vous faire entendre sellon 
les adviz qu'on m'en a donnez , lesquelz me font grande- 
ment désirer que Vostre Majesté y preigne garde; et je 
regarderay que produyront en ce royaulme ceulx qui desjà 
s'y manisfestent biaa avant, qui sont telz. Sire, comme 
sellon le commun bruict je le vous vays récitter : 

C'est que les seigneurs catholiques des confins d'Aun 
gleterre , qui sont vers le Nort ,' ayant esté mandez en 
ceste court pour venir donner cooipte d'où procédoit l'esh 
motion , qu'on entendoit estre en leur quartier, et ayant 
euk , une et deux foys, reffuzé de le faire pour la craioete^ 
qu'ilz ont qu'on les FN; arrester f»*i8onniers , ainsy qu'on a 
faict le duc de Norfolc et le comte d'Arondel, et enten-r 
dans que, de rechef, la Royne, leur Mestresse, les «n-i^ 
voyoit sommer par ung bérault d'armes de ne faillir à se 
repréaanter du premier jour devers elle sur peyne de re-^ 



\ 

bdlion et de lèze majesté , îlz ont heu recours aulx armes; 
et le comte Nortbomberlau , à ce qu'on dict , a esté le pre- 
oiier qui s'est eslevé avec la ville de Dureu , laquelle il a 
prinse 9 et 7 a érigé le crucifix et faict dire publicquement 
la messe , à laquelle plus de six mille personnes ont assisté 
et estime l'on, 

<£l^tffve. — [Que, oultre les seigneurs prisonniers, les 
comtes de Yuesmerlan, [de] Dherby, deComberlan, de Su- 
thampton, le viscomte de Montegu, millor Dacres du Nort, 
millord de Morle, le sir Henry Percy, le sir de Morcon- 
nelle, le sir de Northon, le capitaine Rieth et plusieurs 
aultres principaulx personnaiges sont de l'intelligence ; en* 
core y veult on mesler le comte de Sussex; mais] 

J'entendz que ceste Royne luy a donné cbarge et au 
comte de Housdon , et à milor Scrup , de mettre incon- 
tinent les garnysons de Vuarvich , de Carley et aulcunes 
troupes de Hiorc , aulx champs pour aller combattre le dict 
comte de Northomberlan , et qu'elle leur a envoyé une 
bonne quantité d'armes, lesquelles pour cest eOect, et 
pour armer ung nombre d'hommes en ceste ville, elle a, 
ces jours passez , faict tirer de la Tour. 

- Je ne sçay si ce feu se pourra ayséement esteindre , mais 
il me semble que le commancement n'est moindre que cel- 
luy qui a embrasé vostre France. Il est vray que ceulx cy 

■ sont après à l'allumer par toute la chrestienté , si en aul- 
cune manière ilz le peuvent faire, espérans que le leur par- 
ticullier sera de tant plutost esteinct que de toutes partz 
l'on courra aulx remèdes. Je n'ay poinct veu ceste prin- 
cesse despuys la nouvelle de ces troubles pour pouvoir ju- 
ger quelle espérance, elle a de les apayser, et n'estime que 

je la doibve encores aller trouyer de quelques jours , sinon 
qu'il m'en vînt aulcune bonne occasion par voz .lettres, 
jusques à ce que Yostre Majesté m'aura conunandé l'office 
qu'il luy plairra que je face là dessus envers elle, ainsy 
qu'il vous peult souvenir, Sire, qu'elle s'est esforcée d'en 
faire quelques ungs envers vous au commancement des 
troubles de vostre royaulme. Sur ce , etc. 

De Londres ce xxv*" de novembre 1569. 



A LA ROYNE. 

<£l^tffve. — [Madame, estant advenu cella mesmes, 
que Voz Majestez , par leurs lettres du xx^ septembre , m'ont 
signiffié estre de leur intention , je vous envoyé le S*^. de 
Sabran pour vous dire en quoy en sont meintennant les 
choses, et comme elles monstrent d' estre si avant qu'il 
fault qu elles passent oultre; dont est temps que Yostre 
Majesté regarde comment s'en prévaloir, car d'aultres veil- 
lent pour les convertir à leur proffict. Je ne me suys ad- 
vancé de promettre rien en particullier, mais seulement 
vostre assistance et faveur en général , et suys très ayse 
que la Roy ne d'Escoce , de laquelle nous venons de recep- 
voir tout meintennant des lettres , concoure en mesmes opi- 
nion que moy , qu'il ne fault rien mouvoir ouvertement 
contre la Royne d'Angleterre , ains seulement qu'il playse 
à Voz Majestez envoyer ung petit renfort de harquebou- 
ziers en Escoce , par prétexte de garder Dombertran , qui 
puissent donner cueur à ceulx qui tiennent la part de la 
dicte Dame dans le pays, et tenir en tel suspens le comte 
de Mora qu'il n'oze venir, ny envoyer gens contre ceulx 

qui sont en annes en Angleterre; et qu'au reste vostre 
bon playsir soyt d'envoyer ung gentilhomme devers les Es- 
tat£ d'Escoce pour les exorter à la restitution de leur 
Rojne> lequel ayt aussi charge, en passant, d'en faire 
instance à la dicte Royne d'Angleterre et à ceulx de son 
conseil ; et que, des pencions et revenuz, que la dicte Dame 
a en France, il vous playse l'en faire meintennant secourir 
pour les occasions qui se présentent, n'en ayant receu, 
despuys qu'elle est en Angleterre, qu'envyron quatre mil ^; 
et de ces trois choses elle me conjure ne faillir de vous en 
faire très humble prière et très grande instance de sa part. 
p Aulcuns aultres m'ont dict qu'il est fort requis que*Voz 
Majestez facent faire aulcune démonstration en Normandie 
et Bretaigue d'aprester navyres , soubz colleur de serrer la 

/ mer à ceulx de la Rochelle, et que cella donra cueur aulx 
catholiques de Gornoaille et de tout le pays d'Ouest, qui 
ne sont moins fermes que ceulx du Nort , et tant les ungs 
que les aultres estimeront que ce soit pour leur secours; 
dont me semble, à la vérité. Madame, que ceste seulle 
démonstration, laquelle tiendra ceste princesse en doubte 
et les aultres en espoir, sera plus à propos pour vostre ser^ 
vice par de<cà et pour la commodité de voz fvésens af* 
faires en France , que si vous passiez pour eoeores à plus 
grandz eflectz. Et si, en aparance, garderez de mesmes 
envers ceste princesse, et, en eSect, mieolx qu'elle n'a faict 
envers vous, les trettez de paix, ksquelz, despuys ung 

^a», vousluy avez promiz d'inviolablement observer. 

Ce de quoy les soublevez ont meintennant plus de be- 
seing pour continner leur entreprise est de deniers, et de 
cella requièrent ilz estrepromptement secoumz . LeS'. Ro- 
bcrto Rîdolfy m'a prié de donner âdvîz de toutes ces choses 

à monsienr le ISonce, qui est près de Yoz Majestez , au- 
quel il n'oze escripre, parce qu'il ne rient que de sortyr 
de prison , où, pour le souspeçon qu'on a heu de luy, il a 
esté dettenu ung mois ; dont vous plairra. Madame , com- 
mander au S\ de Sabran ce qu'il luy aura à dire. Et re- 
mettant à luy mesmes de vous rendre compte de toutes 
aultres particullaritez de deçà , je prieray en cest endroict 
Nostre Seigneur, etc.] 

De Londres ce xxv" de novembre 1560. 



MÉMOIRE AU DICT S'. DE SABRAPT. 

<£^iffre. — [Suivant ce que leurs Majestez m'ont com- " 
mandé par leurs lettres du jj!" de septembre, le S', de 
Sabran leur dira que , pour la cause de la religion , et pour 
le faict de la Royne d'Escoce , et pour la détention de 
ces seigneurs prisonniers, les armes sont à bon escient 
prinses en ce royaulme par les catholiques vers les quar- 
tiers du Nort; mais je puys protester que c'est sans aul* 
cune injure que j'aye procuré procéder en façon du monde 
de la part de Leurs dictes Majestez, et sans les avoir 
constituez en cause qui puisse estre réputée mauvaise en- 
vers Dieu ny le monde. Il est vray qu'espérans les dictz ca- 
tholiques n'estre habandonnez du Roy , ilz ont ainsy en- 
treprins ceste querelle , laquelle ilz estiment apartenir à Sa 
Majesté plus que à nul aultre prince chrestien , et sont 
après à me demander quelque secours de luy, ainsy qu'ilz 
disent que ceulx du contraire party ont envoyé demander 
ung nombre d'harquebouziers à monsieur l'Admirai; sur 
quoy Leur» Majestez me eommanderont ce que je leur au- 

ray à respondre, car poar encores je ne leur ay'promiz 
rien de particnllier. 

Or, nonobstant la conféranee et le ponrparlé d'accord, 
qui se faict sur les différans des Pays Bas , le dac d'Âlvc 
ne laysse de cercher le moyen comme il pourra bien al- 
lumer ceste guerre, car j'ay adviz qu'il a mandé ans dictz 
seigneurs du Nort , ne saichant encores leur prinse d'ar- 
mes, qu'encor qu'il eust proposé d'attandre ung comman- 
dement plus réglé du Roy , son Maistre , qu'il ne l'a sur ce 
qu'il auroit à entreprendre avec eulx , et qu'il eust pensé 
ne debvoir jusques alors rien mouvoir ouvertement en leur 
faveur, ou au moins qu'il ne vit qu'ilz eussent conunancé 
quelque chose de leur part , et qu'ilz se fussent miz aulx 
champs , ou qu'ilz eussent surprins quelque place, ou prins 
aulcuns prisonniers, ou remiz par force la Royne d'Escoce 
en liberté ; si est ce que , sans temporiser davantaige , il 
seroit prest de leur fornyr cent mil escuz , et deux mille 
harquebouziers et mille corselletz , et encore cinq centz 
chevaulx, s'ilz luy envoyoient ung homme de qualité qui 
entendit le pays et les affaires, et qui le sceût résouldre du 
temps et du lieu qu'il fauldroit faire ceste descente , et luy 
désigner ceulx qui s'y trouveroient pour la recepvoir et la 
conduyre. 

Et de cella l'ambassadeur d'Espaigne, qui est icy, a 
desjà envoyé lettres à iceulx seigneurs du Nort par un ca- 
pitaine de leur intelligence , lequel ilz avoient pour aultres 
occasions dépesché par deçà , et icelluy mesmes capitaine 
est prest de passer devers le duc d' Alve , espérant qu'il ac- 
complyra plus volontiers ses promesses , quant il verra que 
l'entreprinse est plus advancée qu'il ne cuydoit. 

Possible que le dict duc est meu à cella pour n'espérer 

qu'il puysse obtenir aulcune rayson ny accord sur les dictz 
différans , et pour venger Toffance que véritablement il a 
receue des Anglois, aussi pour porter quelque faveur aulx 
catholiques, et pareillement pour la liberté de la Royne 
d'Escoce; car toutes ces choses concourent à cest affairer 
Tant y a qu'il semble qu'il prétende principallement à la 
conqueste du pays , car il a desjà faict distribuer de l'ar- 
gent, oultre le compte de ce secours, à aulcuns grandz , 
qui sont bien fort parcialz pour la mayson de Bourgoigne , 
et à d'aultres qui sont en obligation au Roy d'Espaigne, 
du temps qu'il estoit Roy de ce pays, lesquelz sont desjà 
gaignez. 

Et le dict sieur ambassadeur faict grand presse que la 
Royne d'Escoce , puysque le duc de Norfolc est meinten- 
nant en prison, veuille délaysser le propos de mariage 
qu'elle a avecques luy, et que ce sera le Roy, son M aistre , 
qui l'espousera, ou la pourvoirra d'ung si bon et advantai- 
geux party, qu'elle n'en sçauroit trouver de meilleur en 
l'Europe; et faict grand instance que M\ Jehan Amilthon, 
serviteur de la dicte Dame, soit envoyé, avec lettres de 
créance d'elle, devers le dict duc d'Alve, affin, dict-il, de 
mieux conclure tout le faict du secours. 

D'ailleurs l'on m'a donné adviz sur la négociation du 
marquis de Chetona que , pour la rendre plus agréable à 
ceste princesse , il semble qu'il y mesle je ne sçay quoy de 
préjudice contre la France sur la reddition de Gailais et 
sur les entreprinses que la dicte Dame vouldroit faire par 
dellà ; et qu'il luy mect en termes ung nouveau mariage 
avec de très grandz advantaiges qui ne sont à mespriser, et 
qu'en toutes sortes le duc d'Alve, cognoissant une fort 
grande importance de ce royaulme aulx affaires de son Mais- 
II. «3 

tre estime qu'il ne pourroit en rien mienlx employer ses 
forces et ses moyens que d'y estandre sa grandeur s'il pedt. 

Et, de tant qu'ung assés principal personnaige de ceste 
court, qui est fort protestant^ a dict en quelque lieu que 
le duc d' Alve ne se monstroit trop contraire à ceulx de leur 
religion , ny ne procédoit, à ceste heure, que bien respec- 
tueusement envers eulx ; et que mesmes , lorsque le duc de 
Deux Pontz temporisa si long temps d'entrer en France, 
ce fut pour taster l'intention du dict duc d'Âlve , lequel , 
monstrant se préparer contre luy parce qu'il avoit receu 
le prince d'Orange et ses gens en sa compaignye , et qu'il 
craignoit que ce fût pour redescendre aulx Pays Bas , ne vou- 
lant le dict duc de Deux Pontz avoir à faire, tout à la foys , 
au dict duc d'Âlve et à monsieur d'Aumalle, qui luy estoit 
en teste , n'entreprint jamais de marcher, jusques à ce que 
le dict duc d'Alve l'eustasseuré que, pourveu qu'il n'entrât 
aulx estatz de Flandres, il ne s'armeroit aulcunement con- 
tre luy, et ne bailleroit au Roy que le secours qu'il ne luy 
pourroit honnestement refluzer; et que despuys, quant il 
a entendu la victoire , que Monsieur, frère du Roy, a gai- 
gnée, il luy est eschappé de dire que l'Admyral n'estoit 
pourtant du tout deffect, et qu'il n'estoit encores besoing 
qu'il le fût; j'ay beaulcoup suspectes les négociations et 
pratiques du dict duc d'Alve , qui est honune qui les sçayt 
projecter de loing. 

Tant y a qu'en ce qu'il prétend de mouvoir dans ce 
royaulme , je le laysse voUontiers passer comme une entre- 
prinse desjà commancée, en laquelle il se déclaire fort qui 
n'est pour estre bientost achevée , et ne se peult encores ju- 
ger quel bout elle fera ; mesmes je l'advance , sans me ren- 
dre suspect, possible, plus que ses propres ministres , es- 

péntDt que cella pourra revenir au soUaigement des affaires 
du Roy, avec ce, que je ne voys pas que les choses soient 
eucorés si disposées icy pour le dict duc, que ses intelK- 
gences ayent à sortir sitost ny si bien à effect comme il le 
desireroit. 

Au regard du mariage de la Royne d'Angleterre je croy 
qu'on n'y battra que à froid, comme les aultres foys qu'on 
Ta cy devant entreprins, car luy ayant ung des seigneurs de 
son conseil naguières remonstré qu'elle estoit pour avoir 
dorsenavanttoutjours troubles et esmotions, quant ses sub- 
jectz verront n'y avoir plus espoir de son mariage , ny d'avoir 
lignée d'elle ; et que pourtant elle feroit bien de se résouldre 
bien tost à quelcun , et convoquer à cest effect son parle- 
ment pour en dellibérer; et que, s'il luy playsoit avoir 
agréable celluy du duc de Norfolc , tout son royaulrae en 
seroit fort contant; elle a respondu que, si ses subjectz 
l'aymoient et desiroient la veoir vivre ou avoir lignée d'elle, 
qu'ilz debvoient la laysser en sa liberté de se maryer ou non, 
et de prendre tel party qu'elle vouldroit, sans luy en pro- 
poser ung ou aultre sellon leur affection, qui, possible, ne 
luy estoit agréable; et, quant à convoquer son parlement, 
que nul de ses prédécesseurs n'en avoit jamais tenu que 
tro« en sa vie, et elle en avoit desjà tenu quatre, dont, 
en ce dernier, l'on l' avoit tant tourmentée de ceste matière 
de mariage, qu'on l' avoit faicte résouldre à deux choses : 
— l'une, de ne tenir jamais plus parlement^ et l'autre, 
de ne se maryer jamais, — et qu'elle dellibéroit mourir 
en ceste opinion. 

Touchant la Royne d'Escoce, je fays, à la vérité, 
tout ce que je puys pour interrompre la pratique du 
duc d' Alve et confirmer ce qui est entre elle et le duc de 



— 356 — 

Norfolc j et en cella , la dicte Dame et le dict duc , encor 
qu'ilz soyent bien restrainctz et esloignez l'ung de Taultre, 
ilz promettent toatesfoys, du lieu où ilz sont, qu'ilz ne 
s'abandonneront jamais , et respectent si fort leur mutuel 
bien et advantaige que chacun de son costé monstre mes- 
priser sa propre liberté , et quasi sa vie , pour servir à 
celle de l'aultre; mais je crains que leur longue prison 
admène du changement en leurs affaires. Tant y a que j'ay 
pourveu que le susdict Amilthon , qui part pour aller de- 
vers le dict duc d' Alve , ne porte poinct de lettres de créance 
de la dicte Dame , parce que , ayant, aultres deux foys , esté 
envoyé devers luy, semble qu'il s'est ung peu trop advancé 
du mariage de sa Mestresse , et est sa créance limitée pour 
le secours seulement, si, d'advanture, ilpassejusquesàlUy.] 

AULTRE MÉMOIRE AU S'. DE 8ABRAN. 

(S^iffre. — [ Que le courroux de la Roy ne d'Angleterre 
continue encores bien grand contre ceulx qui se sont mes- 
lez du mariage du duc de Norfolc et de la Royne d'Es- 
coce, et de tant que les catholiques, lesquelz elle escou- 
toit assés voUontiers auparavant, ont monstre ne le trouver 
mauvais, et qu'au contraire toutz les protestans, sinon le 
comte de Lestre , l'on contradict comme leur estant gran- 
dement suspect , elle a du tout esloigné d'elle les catho- 
liques et s'est commise de toutz ses affaires aulx protes- 
tans. Lesquelz n'ont pas ozé encores luy mettre en avant 
tout ce qu'ilz vouldroient contre les seigneurs qui sont en 
prison ou en arrest , à cause du dict comte de Lestre, qui 
s'est trouvé meslé en leur affaire, ny contre les catholiques 
qu'ilz craignent du pays du Nort , ny pareillement contre 



— 357 — 

la Royne d'Escoce, uy aussi contre la paix de France, ny 
contre celle qu'elle a avec le Roy d'Espaigne, parce qu'ilz 
ne trouvent que la dicte Dame ayt le cueur disposé pour 
attempter de si grandes et difficiles entreprinses. 

Mais ilz ne layssent de luy donner beaucoup de grandes 
impressions sur toutes ces choses , et ne se soucient que , 
soubz ombre de luy faire évitter Tinconveniant des unes, 
elle aille tumber au dangier des aultres, pourveu qu'ilz la 
puissent mener là où ilz prétandent. 

Et ainsy, pour le regard des choses de France, des- 
quelles nous ferons premièrement mencion , ilz tiennent la 
dicte Dame en craincte que , au cas que par une généralle 
victoire le Roy vienne à boult de la guerre de son royaulme, 
qu'il est sans doubte qu'il la luy viendra incontinent com- 
mancer au sien , et que pourtant elle ne doibt rien espar- 
gner pour faire qu'elle luy dure longuement, ou au moins 
pour le contraindre de venir à ung accord , auquel elle ne 
soit poinct oblyée* 

Et ne la pouvant pour cella induyre de mouvoir aul- 
cune chose ouvertement contre le Roy, ilz en niènent 
d'eulx mesmes d' aultres, soubz main, du costé d'AUe- 
maigne, et d'icy, et pareillement à la Rochelle, qui ne 
sont moins préjudiciables ; et après qu'elles sont descou- 
vertes , ilz lés coUorent de tant d'apparance de proffict 
pour ce royaulme, que les plus auctorizez du contraire 
party sont contrainctz , en plain conseil, d'en laysser pas- 
ser la plus part , et mesmes , quant il y en a aulcunes es 
quelles ne peult eschoir aulcun honneste adveu sellon les 
trettez., ilz n'ont honte de conseiller la dicte Dame de les 
désadvouher. 

Meintennant ilz sont après à dépescher le S', de Quille- 

grey, avec l'homme du comte Pallatin, en Allemaîgne, 
pour aller mouvoir, par lettres et par promesses, les 
princes protestans au secours de ceulx de la Rochelle. 

Et par le sentpient que j'ay , d'aulcunes sommes qu'on 
serche secrectement estre fomyes par les merchantz de 
Londres en Hembourg, il semble qu'il emportera lettre 
de crédict, pour respondre du payement de celles, que 
M^ de Lizy aura desjà promises sur les bagues de la 
Royne de Navarre , lesquelles il a partie emportées , et 
partie layssées icy ; et que mesmes , avec la contribution 
que les esglizes protestantes de ce royaulme pourront faire 
cette année, quelcun m'a dict qu'il pourra estre forny jus- 
ques à Ix mil livres esterlin , qui est deux centz mil escuz , 
ce que je métray peine de sçavoir mieulx au vray. 

D'ailleurs , ilz sollicitent les particuUiers protestans de 
deçà de donner, chacun pour son regard, ce qu'ilz peu- 
vent d'ayde et d'assistance à ceulx de la Rochelle en fa- 
veur de la religion ; les ungs , en contribuant à leur se- 
cours; les aultres, en menant quelque commerce avec 
eulx; et aultres, en leur portant des rafreschissemens; et 
proposent grand scrupuUe de conscience à ceste princesse , 
si elle les vouloit empescher; et puys couvrent leurs prati- 
ques , pour le regard de celles de la Rochelle , de la liberté 
du traffic qui leur est permise par les trottez en tout le 
royaulme de France-, et celles d'Allemaigne, que ce u'est 
que pour entretenir l'ancienne intelligence de ceste cou- 
ronne avec les princes de l'empyre; et que l'argent qui y 
va n'est que pour payer les debtes de c^ royaulme ; et font 
quelques foys que leur Mestresse respond là dessus que , 
comme le Roy s'ayde des Allemans pour conserver son 
authorité ^ en quoy elle ne le veult aulcuneméût empes- 

cher, aussi s'en veult elle ayder pour deffandre sa religion , 
ce qu'il ne doibt trouver mauvais. 

Et n'y a poinct de doubte qa'ilz s'esforeeront de faire 
déclairerce royaulme ouvertement à la guerre, affin de 
relever les affaires de leur religion , tant il leur semble que 
la victoire du troisiesme d'octobre les a es))ranlez en la 
chrestienté , s'ilz n'y trouvoient ceste princesse aulcune- 
ment opposante ; laquelle , pour ceste occasion , je mène 
le plus doulcement que je puys, affin qu'elle ne traverse et 
ne donne de Fempeschement davantaige aulx affaires du 
Roy; et ne suys encores guières bien asseuré d'elle , parce 
que souvant elle se rend facille à leurs persuasions , mais 
je le serois beaulcoup moins si les propres affaires de la 
dicte Dame ne se trouvoient à ceste heure aulcunement 
brouillez dans son royaulme. 

Quant aulx seigneurs , qui sont icy en prison et en ar* 
rest , lesquelz se souloient opposer aulx menées des dictz 
protestans , et les descouvroient et interrcmipoient assés 
souvant, iceuk protestans, qui mauyent tout, les en- 
tretiennent en espérance que leur détention ne sera longue, 
et que le plus dangereux est desjà passé, et que, pour 
mieulx apayser le courroux et mal contantement qu'elle a 
consceu contre eulx , il leur est besoing d'avoir encores ung 
peu de pacience; mais en effect ilz tâchent de les faire 
tremper ' en prison , et cep^idant font une extrême dilli- 
gence de cercber de toutes partz quelque vérification contre 
eulx, mesmement s'ilz ont rien praticqué en France ny 
auk Pays Bas. 

Et affin que le peuple ne s'esmeuve pour leur détention , 

' C'est-à dire Temporiser, de Tren.pance, délai, prolongation; tempe- 
ratio. 

et que les aultres de ia noblesse, qui sont de leur party, 
ne soyent par cest exemple espouvantez de venir en court, 
quant ilz seront mandez , ilz publient que la dellivrance de 
ceulx cy sera du jour au lendemain; mais, voyantz que 
cella ne leur sert vers Norfolc et vers le pays du Nort, d'où 
les gourverneurs mandent qu ilz ne peuvent contenir le 
peuple , et qu'au reste les dictz de la noblesse sont adver- 
tys de ne se fyer aulx mandemens des dictz protestans , s' ilz 
ne veulent expérimenter la prison , comme les aultres sei- 
gneurs , ilz ont naguières faict dépescher plusieurs lettres 
vers ces quartiers là, premièrement aulx principaulx de ia 
noblesse, qu'ilz ayent à se représanter en court devant leur 
Royne dans quinze jours, pour aulcunes occasions con- 
cemantz le bien du royaulme; de quoy s'estantz, une et 
deux foys, excusez, et l'ayant, à la troisiesme foys, du 
tout reffuzé, ilz les ont envoyé sonuner par ung hérault, 
sur peyne de rébellion et de lèze majesté : 

Aultres lettres à ceulx qui ont charge par les dictes pro- 
vinces, qui sont presque tous protestans, que, entendant 
la dicte Dame se continuer ung bruict de sublévatîon vers 
leurs quartiers, ilz ayent à descouvrir d'où cella procède 
et qui en sont les autheurs; et si, en nulle part , l'on faict 
amaz d'armes et de pouldres en plus grande quantité et 
en aultre manière qu'il n'a esté veu et n'a esté ordonné 
par les dernières monstres ; et que chacun d'eulx ayt à re- 
cepvoir nouveau sèrement, de ceulx qui sont en leur juris- 
diction et gouvernement, qu'ilz observeront les choses or- 
données au dernier parlement sur le faict de la religion , et 
qu'en ce , que les décretz du dict parlement ne les auroient 
assés obligez et qu'aulcuns feroient scrupulle de. prester 
meintennant ce sèrement , s'ilz sont de la noblesse , qu'ilz 

ayent à prendre obligation d'eulx de deux ceutz livres ester- 
lin j c'est six cens soixante six escuz , et s'il est de moindre 
qualité, de deux cens marcz, c'est quatre cens escuz, qu'ilz 
demeureront fidelles et obéyssantz subjectz à la Royne. 

Davantaige ont escript aus dictz officiers que, de la 
moindre nouvelleté qu'ilz verront advenir, ilz ne faillent 
d'en donner incontinent adviz à la court , leur ayant ce- 
pendant envoyé , de main en main , grand nombre d'armes 
pour les distribuer secrectement aulx plus parcialz protes- 
tans; et que des plus principaulx des dictz ofiGciers cinq ou 
six ayent à s'achemyner vers la dicte Dame , pour luy ve- 
nir tesmoigner les choses qu'en faisant ceste description 
ilz auront descouvertes; et s' ilz ne pouvoient, sinon avec 
leur dangier ou avec le dangier du pays , au cas qu'ilz l'ha- 
bandonnassent ou qu'ilz s'esloignassent de leurs charges , 
venir par deçà, qu'ilz escripvent amplement, par quelque 
homme de bien, seur et secrect , l'entière relation de toutes 
les dictes choses, signé de leurs mains, qui puisse faire foy 
contre les coulpables, ce qui s'entend principallement 
contre ceulx qui sont en arrest. 

Et j'entendz qu'on avoit Supposé ung homme , comme 
venant de la part des dictz officiers , sans porter toutesfoys 
aulcune lettre, par lequel ilz avoient faict tesmoigner à 
ceste Royne que les choses n'alloient que bien vers leurs 
quartiers, expéciallement en l'endroict du peuple, lequel 
demeuroit ferme et constant pour elle; et que , si ceulx de 
la noblesse vouloient rien entreprendre contre son auctho- 
rité, qu'ilz leur courroient sus, et que mesme la pluspart 
des dictz de la noblesse , entendans que la prison de ces 
seigneurs n'estoit que pour leur plus grande justiffication , 
demeuroient contantz sans rien entreprendre. 

Mais ilz n'ont peu long temps dissimuler la vérité de ces 
affaires à la dicte Dame , car, coup sur coup , est venu nou- 
velles comme le comte de Northomberlant s' estant saisy de 
la ville de Duran y a relevé le crucifix et faict dire la 
messe , où six à sept mille personnes ont assisté ; et bien 
tost après les propres lettres du dict comte sont arrivées , 
par lesquelles il signiifie son intention et la cause de son 
entreprinse à la dicte Dame avec offre de luy rendre entière 
(Aéyssance, après Dieu, auquel il propose, quoy que ce soit, 
de garder sa conscience pure en la vraye relligion catho- 
lique , mais de résister fermement à la violence et indis- 
crétion d^'aulcuns particuUiers qui sont auprès de la dicte 
Dame. Et ainsy, vivans lesdictz protestansen grand def- 
fiance des catholiques , tant plus ilz ont cuydé estreindre et 
presser la matière , tant plus semble qu'elle est preste de 
leur eschq)per des mains. 

Au regard de la Royne d'Escoce, les dictz protesfans 
représentent à la Royne d'Angleterre ung très grand dan- 
gier de son estât , si elle n'interrompt le mariage d'elle avec 
le duc de Norfolc , lequel luy est d'ailleurs si odieux, qu'elle 
y est ayséement persuadée ; mats on cognoist bien qu'ilz 
n'ont si grand seing de son estât , comme ilz craignent 
que le dict mariage relève la partie des dictz catholiques 
dans ceste isle ; et ayant esté par aulcuns proposé à ceste 
Royne de renvoyer en quelque bonne et honneste façon la 
dicte Royne d'Escoce en son royaulme, ce qu'elle n'a re- 
jecté (et m'a dict à moy mesmes en certain propos là des- 
sus, qu'il luy tardoit plus de la sçavoir hors d'Angleterre 
que à die mesmes d'en sorty) , la dicte dame a trouvé bon 
de le mettre en avant à l'abbé de Donfermelin quant il s'en 
est retourné , affin qu'il disposât le comte de Mora de von- 



— 363 — 

loirrecepvoir la dicte Royne sa sœur et Mestresse avec hon- 
neur et seureté; mais lesdictz protestans ontdespuys mené 
une si vifveetdilligente pratieqne dansée conseil, qu'ilz ont 
faict résouldre que, pour plus grande seureté de cest estât, 
il estoit besoing de la retenir soubz seure garde par deçà, 
enchargeant de nouveau au comte de Cherosbery d'y avoir 
plus grand seing que jamais ; lequel , à ce que j'entendz , a 
mandé que toute l'Angleterre ne la sçauroit mettre en li- 
berté, si la Royne, sa Mestresse, ne le commandoit. 

Et semble que , pour l'heure présente , la dicte résolution 
ne sera que salutaire à la dicte Royne d'Escoce , car l'on a 
opinion qu'elle ne seroit bien asseurée de sa vie ez mains 
du dict comte de Mora, et je croy que , tant qu'elle sera ez 
mains de la Rope d'Angleterre, sa personne ne prendra 
poinct de mal , sellon certains propos que la dicte Dame 
m'a tenuz , quant elle s'est pleincte à moy de ce que la 
dicte Royne d'Escoce s'estoit vollue adresser au duc de 
Norfolc, aulx comtes d'Arondel , de Lestre et de Pembrot, 
pour la cuyder contraindre de faire quelque chose par force; 
et que ceulx là n'estoient que ses subjectz advancez par 
elle, el , comme elle les avoit faictz , elle les pouvoit def- 
faire ; et que desjà ayant miz la main sur le plus grand , 
elle la mettroit bien sur les moindres, quant elle vouldroit; 
et que la dicte Royne d'Escocedebvoit avoir considéré qu'ilz 
ne luy seroient jamais si bons, ny si bien affectionnez 
comme elle , car, si elle eust vollu croyre leur conseil et 
mesmes celluy du duc , quelle amytté qu'il y ayt meinten- 
nant , elle ne seroit plus au monde , mais qu'elle aymeroit 
mieulx mourir que de l'avoir consenty ny souffert. 

Sûr quoy, je miz devant les yeulx à la dicte Dame aul- 
cunes considérations, qui avoient mèu la Royne d'Escoce 

de s'adresser à eulx pour les affaires de sa liberté et resti- 
tution, parce qu'elle les leur avoit commiz, et s'en estoit 
dessaysie au grand regrect de la dicte Dame, laquelle n'a- 
vait rien tant désiré que de pouvoir venir en sa présence 
pour tretter avecques elle seuUe, mais ses ennemys avoient 
toutjour miz peyne de l'empescher; et, quant au mariage 
du duc, j'entendois que cella n'estoit aulcunement procédé 
d'elle, ains luy avoit esté proposé paç ceuk de son conseil, 
et qu'elle avoit toutjour respondu qu'elle s'y gouverneroit 
sellon que la Boyne d'Angleterre et ceulx de sa uoblesse 
la conseilleroient ; par ainsy se voyoit que sou intention 
n'avoit jamais esté de l'offancer : et semble que, sans les 
artifficesdes protestans, lesquelz sont grandement contraires 
à la dicte Royne d'Escoce, la dicte Dame seroit assés bien 
disposée envers elle. 

Au surplus , encor que la dicte Royne d'Angleterre et 
les plus grandz de ses subjectz ayent intention d'entendre 
à l'accord des différans des Pays Bas , et que iceulx , mesmes 
protestantz, pour aulcun respect, sça voir est, du commerce, 
monstrent d'y concourir avec elle , sans ozer ouvertement 
le contradire, parce qu'il est grandement désiré du peuple 
(et l'alliance de Bourgoigne a grand part dans ce royaulme) , 
si travaillent ilz bien fort , d'ailleurs , d'en prolonger tant 
qu'ilz peuvent la matière, affin que ce suspens leur puisse 
toutjour servir de couverture pour les pratiques , et trans- 
port d'argent et de merchandises , qu'ilz font en AUemaigne, 
d'où ceulx. de la nouvelle religion sont grandement accom- 
modez. 

En quoy voyantz que le Roy d'Espaigne ne s'est tant 
voUu tenir ceste foys sur la réputation, qu'il n'ayt envoyé 
le premier requérir le dict accord à ceste princesse (chose 

qu'ilz n'espéroient debvoir jamais advenir, et de laquelle 
îlz ne mettent en petit compte Tadvantaige , qu'ilz se van- 
tent d'avoir faict gaigner en cella à la dicte Dame) , ilz luy 
proposent meintennant que, soubz la facillité d'ung si puis- 
sant prince conmie est le Roy d'Espaigne, le duc d'Alve va 
tràinant quelque grand malice ; et que la lettre, que le duc 
luy a meintennant envoyée de son Maistre, peultbien estre 
ung vieux blanc qu'il a remply à sa poste ; dont , s'il fault 
entrer en tretté , estiment que cella doibt estre tant des 
choses passées et de celles du présent, que pour celles qui 
peuvent advenir entre eulx , et , si le pouvoir du marquis 
de Chetona n'est suffizant pour tout cella, qu'elle doibt 
remettre l'affaire en un aultre temps , s'esforceans par ce 
moyen de l'interrompre. Mais estimant la dicte Dame que 
de ceste légation résultera ou la paix ou la guerre , mal 
vollontiers veult elle rejecter les propos du marquis de Che- 
tona; et néantmoins ne peult trouver mauvais que toutz les 
dîfférans soyent vuydez à une foys , dont a trouvé bon qu'il 
se soit desjà faict une assemblée de gens de lettres pour 
examiner le dict pouvoir, et qu'au cas qu'il ne soit suffizant, 
qu'on en face venir de plus ample; dont, encor qu'ilz n'ayent 
interrompu la matière, ilz l'ont au moins prolongée encores 
pour quelques moys , et pourra estre que le dict marquis 
s'en retourne sans rien faire. ] 

LXXV* DÉPESCHE 

— du dernier jour de novembre 1569. - 
( Envoyée par homme exprès jusques à Calais. ) 

Nouvelles de la révolte du Nord. — Force des révoUcs. — Impuissance de 
lord Huusdon et du comte de Sussex pour les réduire. — Crainte d'un 
soulèvement des catholiques, dans le pays de Galles. — Sollicitation du 
comte de Leicesler pour ohtenir le commandement en chef de l'expédi- 
tion contre les rebelles, qui est donné au comte de Warwick, son frère. — 
Le comte de Leicester, établi lieutenant général, a 1% conduite de toutes 
les affaires. — Nombreuses levées de troupes faites dans toutes les par- 
ties de l'Angleterre, pour s'opposer à ceux du Nord. — Le comte de 
Shrewsbery est chargé de conduire Marie Stuart à Coventry, et de la mettre 
sous la garde du comte de Huntingdon. — Demandes que Ton dit être 
faites par ceux du Nord dans leurs proclamations. — Les négociations 
avec l'Espagne sont sur le point d'être rompues. — Soupçons d'Elisabeth 
que l'Espagne et la France ont excité les troubles du Nord. — Nou- 
velles d'Allemagne, où le duc Casimir s'apprête à commencer son expé- 
dition. — Proclamation de la reine contre ceux du Nord. — Violents 
reproches adressés aux comtes de Northumberland et de Westmorland. 
— Ils sont déclarés traîtres. — Proclamation de ceux du Nord, — Ils 
protestent de leur dévouement à la reine. — Ils demandent le rétablisse- 
nent de la religion catholiqne. 



Au Roy. 

Sire , ceulx qui se sont eslevez au Nort poursuyvent leur 
entreprinse , lesquelz ayant faict leur première assemblée à 
Duren d'envyron six rail horaraes de pied et quinze centz 
chevaulx , se sont raiz aulx champs , et ont raarché en bon 
ordre jusques bien prez de Yorc , et , en marchant , ilz ont 
toutjour accreu et renforcé leur troupe , laquelle Ton estime 

estre à présent de plus de quinze mille hommes. Milor 
Housdon, qui avoit esté dépesché pour leur aller au devant, 
ne se sentant assés fort pour les combattre , s'estoit arresté 
en ung lieu par dellà Yorc , où l'on dict qu'il a esté sur- 
prins et qu'il est demeuré prisonnier entre leurs mains; je 
n'en sçay encores bien la certitude. Le comte de Sussex , 
présidant et gouverneur du pays , n'a encores de quoy leur 
faire grand empeschement ; aussi dict on qu'il n'a vollonté de 
guières les empescher. 11 avoit envoyé ung sien jeune frère, 
nommé le sieur d'Aygremont, avec trois cents chevaulx, 
pour battre l'estrade et recognoistre le chemin qu'ilz pren- 
droient, lequel, à ce que j'entendz, s'est allé joindre à 
eulx. Au contraire , le sire Georges Bos , qui monstroit estre 
de la part des eslevez , s'estant jette dans ung fort au dict 
pays du North , a déclairé le tenir pour la Royne , sa Mes- 
tresse. Le comte de Betfort a esté dépesché en Galles pour 
aller contenir le pays , duquel l'on ne crainct moins l'eslé- 
vation que du North. 

Le comte de Lestre a faict , par plusieurs foys, une grande 
instance, le genou en terre, à la Royne sa Mestresse, de 
l'envoyer chef et général à ceste entreprinse , mais non seu- 
lement elle le luy a reiîuzé , ains luy a très expressément 
commandé de ne bouger, et comme à celluy qui , quasi seul 
des principaulx de la noblesse , se retrouve maintennant près 
d'elle capable de conduyre les grandz affaires qui se pré- 
sentent , elle les luy a commiz et l'a créé comme son lieu* 
tenant général et superintendant sur tout le royaulme, 
estantz presque toutz les aultres du conseil , qui sont pré- 
sens , ou trop vieulx ou gens de lettres , et le secrétaire 
Cecille tumbé fort mallade; mais elle a faict général en la 
campaigne , pour commander sur les armes , le comte de 

Vuarvic , frère du dict de Lestre , lequel ayant iocpntineni 
ordonné aulcuns capitaines, s'en est allé à Vuarvycstherson 
pays , qui est sur le chemyn que tiennent ceulx du North , 
aifin d'assembler promptement des forces pour leur résister. 
L'Admyral d'Angleterre est aussi party pour aller lever 
gens en son quartier, qu'on appelle Linconsther, et dict on 
qu'il a commission de passer jusques devers ces seigneurs 
du North pour sçavoir ce qu'ilz demandent ; et semble que 
le comte [de] Dherby et milord Dacres du Nort s'entremet- 
tent aussi de modérer les choses, mais, en effect, l'on estime 
qu'ilz sont de la part des eslevez. Plusieurs gentishommes 
et pencionnaires de court ont esté dépeschez pour aller faire 
chacun une compagnye, mais plusieurs aussi s'en sont par- 
tys sans congé , qu'on dict estre allez del'aultre part. L'on 
est après à lever quatre mil honunes en ceste ville aulx des- 
pens ^es habitans. Il est arrivé prez de la personne de ceste 
Royne trois centz harquebouziers , vieulx soldatz , de l'isle 
d'Ouyc. Toutz les officiers de la maryne ont esté mandez 
comme pour faire démonstration d'ung grand armement , 
et a l'on artifficieusement publié qu'on aprestoit douze na- 
vyres , affin que les eslevez et pareillement le marquis de 
Ghetona le creussent ainsy; mais en effect, des douze 
grandz navyres qu'ilz ont toutjour tenu prestz , ilz n'ont 
mandé meintennant d'en équiper et mettre à la voille que 
sept , et d'iceulx n'en getter pour encores que trois en mer , 
sçavoir, l*Ayde, l'Arondelle et le Phœnix, avec cinq cens 
hommes seulement , bien que l'ordinaire fornyment des 
trois est de sept centz cinquante hommes , avec conunan- 
dement de s'aller tenir sur le Pas de Gallais pour guetter 
ce qui entrera et sortyra de ce royaulme. 

Et au comte de Gherosbery a esté envoyé une commis- 

sion de lieutenant de Roy en la contrée où est assize sa 
principalle mayson , le deschargeant de la garde de la Royne 
d'Escoce, laquelle, pour ceste occasion , il doibt admener, 
à ce qu'on dict, du premier jour en la ville de Conventry, là 
où le comte de Huntingthon la recepvra de rechef en sa 
charge , pour la conduyre à Quilingourt , maison du comte 
de Lestre , ou bien à Vuyndesor, d'où l'on dict que la Royne 
d'Angleterre , pour luy faire place , s'en vient la sepmaine 
prochaine à Hamptoncourt, et la consigner là en la garde 
de quelque aultre , lequel je ne sçay encores qui ce sera. 
L'on dict que les dicts eslevez demandent cinq choses : 
La première, est la réunyon de la religion avec réformation 
d'icelle , et , quoy que soit ,Me restablissement de la catho- 
lique par tout le royaukne , affin que les estrangiers n'entre- 
preîgnentdel'y venir restablir; — la seconde, est le règle- 
ment du Conseil d' Angleterre pour y remettre les principaulx 
et plus anciens de la noblesse qui avoient accoustumé d'en 
estre , et chasser aulcuns nouveaulx , que mal à propos l'on 
y aintroduict; — la troisiesme, est la délivrance du duc de 
Norfolc et aultres seigneurs , qui sont en prison ou en ar- 
rest ; —la quatriesme , est la restitution de la Royne d'Es- 
coce à sa couronne , comme prochaine parante et héritière 
présomptive de celle de ce royaulme après sa cousine ; — et 
la cinquiesme ,^est de chasser d'Angleterre toutz les estran- 
giers , qui y sont fuytifz des aultres pays ; — et m'ont aul- 
cuns asseuré d'avoir leu de leurs escriptz qui contiennent 
tout cella. Tant y a que celluy que j'ay veu ne touche que 
le poinct de la religion , en la forme que Vostre Majesté 
verra. Bien pensé je que de leur costé soit venu certain 
libelle diffamatoire contre Testât de ce gouvernement et 
contre ceulx qui le manyent , à cause duquel je croy que la 
II. ^* 

Royne d'Angleterre et son conseil ont ainsy passé oaltre à 
déclairer rebelles les deux comtes et ceulx qui sont avec 
eulx de ceste entreprinse , conune le porte sa proclamation. 
Le marquis de Ghetona n'a pour encores grande espé- 
rance de pouvoir accorder les différans d'entre ce pays et 
les Vàp Bas , veu certaine responce que la Rôyne d'Angle- 
terre luy a desjà faicte sur la deffectuosité de son pouvoir; 
tant y a que , avec assés de regrect d'elle et des siens , vers 
lesquelz croyt le souspeçon de la demeure du dict marquis 
par deçà dedpuys ces troubles ^ il a voUu attandre encores 
une responce du duc d' Alve, premier que de prendre congé; 
et semble que , en toutes sortes , le dict accord est recerché 
de la part du Roy d'Espaigne, voyre avec désavantaige , 
dont sera merveille si en (in ceulx cy ne condescendent de 
l'accepter, voyantz mesmement les choses du dedans de leur 
royaulme n'aller si bien qu'ilz puissent entendre à celles du 
dehors. Sur ce, etc. 

De Londres ce xxx* de novembre 1569. 



A LA ROYNE. 

Madame, ayant comprins, par le retour du dict S\ de 
La Croix et par les lettres qu'il m'a apportées , beaulcoup 
de choses de vostre intention , je mettray peine de les accom- 
plir le plus entièrement qu'il me sera possible , et me semble 
que la bonne lettre , que le Roy a escripte à monsieur l'am- 
bassadeur d'Angleterre , touchant l'interception de mon 
pacquet , et touchant le faict de la Royne d'Escoce , a esté 
^ bien à propos. L'on dict que la Royne d'Angleterre porte 
\^ ung merveilleux ennuy dans son cueur de ceste eslévation 

du North, disant avecques larmes qu'elle n'a rien moins 
mérité que cella de ses subjectz , et qu'elle ne peult croyre 
qu'ilz ayent sitost oblyé les bons trettemens qu'ilz ont tout- 
jour receu d'elle, pour s'en raonstrer à ceste heure si in- 
gratz ; et qu'il fault que cella procède de la menée d'aulcuns 
estrangiers , dont est entrée en grande souspeçon et def- 
fiance du duc d'Alve et des ministres du Roy d'Espaigne, 
et se crainct assés de Voz Majestez Très Chrestiennes pour 
les choses qu'elle sçayt que les siens ont mené avec ceulx 
de la Rochelle; mesmes qu'il semble, 

Chiffre. — [Qu'ung nommé le S'. Standen, Anglois, 
lequel, despuys la mort du feu Roy d'Escoce, s'est tenu 
en France, ayt, entre aultres particuUaritez de la bataille 
et de ce qui a succédé despuys icelle , naguières escript à 
ung sien frère en ceste ville , qu'il se préparoit quelque en- 
treprinse en France contre ce pays , dont icelluy frère a 
esté interrogé là dessus, et de certaine prison appelle le Flit 
où il avoit esté long temps dettenu l'on l'a remué dans la 
Tour,] — Vostre Majesté advisera s'il sera bon de rasseurer 
ceste princesse de vostre part , ou la laysser en ce suspens. 

Les adviz , qu'on a icy d'AUemaigne , sont que le duc 
de Gazimir a sa levée de quatre mille chevauk et quelques 
gens de pied toute preste, et^ qu'aussitost qu'il aura tou- 
ché certain argent , que je présume estre celluy des bagues 
de la Royne de Navarre, qu'il marchera. Je ne sçay si 
M^ de Lizy aura trouvé les deniers si prestz de dellà, mais 
le S'. Grassan , qui est après à cercher icy parmy les mer- 
chans cinquante mil ^ esterlin (c'est cent soixante sept 
mille escuz ) pour frayer à la guerre qui se commance icy, 
ou pour envoyer en Allemaigne , pensant les pouvoir trou- 

ver en quatre heures , n'a , en dix jours , peu assembler 
qu'envyron cinquante mil escuz ; n'ozantz ceulx cy encores 
distribuer rien de ce qui est provenu d'Espaigne. Néant- 
moins y sellon aultres adviz qui sont venuz du duc d' Alve , 
l'on dict qu'il ne s'entend encores pas ung mouvement de 
guerre en AUemaigne. 

(î^ijfte. — [L'homme merqué de pouldre au visaige] 
— m'est, despuys dix jours, venu deux foys dire adieu pour 
s'en retorner, allégant quelques occasions de son retarde- 
ment , et en fin , m'a dict qu'il avoit fort bien accomply ce 
qu'il avoit à faire par deçà. Sur ce , etc. 

De Londres ce xxx* de novembre 1569. 

Proclamation de la Royne d'Angleterre contre 
ceulx qui se sont eslevez au pays du North. 

Par la Rotne. 

La Majeslé de la Royne a esté diversement informée, sur la fin 
de Testé , qu'il se faisoît de secrectes menées en aalcans lieux du 
pays de Yorc et en Tévesché de Duren , qui monstroient tendre à 
une prochaine assemblée et esmotion de peuple insolent; de quoy, 
parce que, du commancement, les informations ne contenoient 
aulcune évidante preuve , Sa Majesté y a heu moins d'esgart jusques 
à ce que [à l'occasion] des secrectes assemblées et conventions, que 
faisoient les comtes de Northomberland et Yuesmerland avec auU 
cunes personnes suspectes , les susdictz raportz ont esté renouvel- 
iez, et que le bruict et le commun parler d'ung chacun est allé, 
de lieu en lieu, sur eulx, qui les a expressément nothez d'en eslre 
les autheurs. 

Sur quoy, le comte de Sussex^ présidant pour Sa Majesté en ces 
parties du North , en a donné advertissement, adjouxtant toutesfoys 
qu'en sa conscience il n'estimoit que ce fût aultre chose que ru- 
meurs soubdeynement levez et soubdainement finyes; et encores, 
ayant incontinent mandé les dictz comtes pour conférer avec eulx 

de ces rumeurs , desquelles iiz ne pouvoient nyer qu'ilz n'en eus- 
sent ouy parler , ilz dissimulèrent néantmoins allors bien fàulce- 
ment , ainsy qu'il apert à ceste heure , et protestèrent qu'ilz estoient 
ignoscens de ces occasions , offrans de despandre leurs vyes contre 
ceulx qui romproient la paix ; et fut donné' par le dict sieur prési- 
dant tant de foy à leurs sèremens, que non seulement ilz furent 
licenciez pour s'en retourner, ains leur fut baillé pouvoir d'exa- 
miner les causes des dictz bruictz. 

Toutesfoys le feu, qu'ilz couvroient de leurs trahisons, estoitsi 
grand qu'il errompit bientost nouvelles flammes, dont Sa Majesté, 
estant encores marrye d'entrer en aulcune ouverte mesfiance de 
ceulx de sa noblesse , et désirant pour ceste occasion voir les dictz 
comtes nettoyés de cest scandalle et son bon peuple demeurer en 
paix , lequel vy t en grand peur d'estre pillé , commanda au dict sieur 
présidant de faire entendre aus dictz deux comtes, au nom de 
Sa dicte Majesté, qu'ilz eussent à venir devers elle. 

Sur quoy, ayant desjà, comme il est vraysemblable, le dict sieur 
présidant descouvert quelque chose davantaige de leurs mauvaises 
intentions, leur escripvit seulement de venir devers luy pour con- 
seiller d'aulcuns affaires appartenans au conseil , ce qu'ilz différè- 
rent de faire avec des responces frivolles ; et, les en ayant de rechef 
plus expressément requis , ilz le dényèrent tout ouvertement. 

En fin Sa Majesté leur a envoyé ses propres lettres affîn de ne 
faillir devenir devers elle, mais, nonobstant icelles, ilz l'ont en- 
tièrement reffuzé , et auparavant la présentation des dictes lettres, 
ayantz assemblé ce quilz avoient peu de personnes, qui n'estoit 
toutesfoys grand nombre , parce que les plus honnestes gens leur 
avoient reffuzé d'y aller , ilz sont entrez en une actuelle et ouverte 
rebellyon, se sont armez et fortifiiez en toute manière d'hostillité, 
et ont invadé maysons et esglizes , et ont publié en leurs propres 
noms des proclamations pour mouvoir les subjectz à prendre leur 
party, comme ayantz intention de rompre et subvertir de leur 
propre authorité les loix , et menassant le peuple que , quand ilz ne 
pourront achever leurs intentions , adonc les estrangiers entreront 
dans le royaulme pour les mettre à fin ; et avec cecy , adjoustent 
qu'ilz n'entendent faire aulcun préjudice à Sa Majesté, qui est 
ung prétexte de tout temps prins et usurpé par trahistres ; et sont 
deux hommes, si leurs qualitez sont bien considérées, qui, pour 
la réformation d'une grande chose, sont aussi mal c&oysis et ont 
aussi mauvais crédit que, possible, nulz aultresde ce royaulme. 

Dont cognoissant Sa Majesté en queJie sorte les dictz comtes^ qui 
sont toutz deux pauvres, n'ayant Tung , qu'une bien petite portion 
de ce que ses ancestres souloient tenir , qui l'ont despuys perdu , 
et l'aultre , ayant presque tout son patrimoyne gasté , vont , à ceste 
heure, comme gens débauchez, de çàdellà, accompaignez etassociez 
d'ung nombre grand de personnes désespérez comme eulx , pour sa- 
tisfaire à leur nécessité et ambition, laquelle iiz ne peuvent assoavyr, 
sinon qu'ilz recourent aulx plus grandes et extrêmes trahysons, de 
long temps projectées par ceulx qui les provoquent à cella contre la 
personne de la Majesté de la Roy ne et contre son royaulme^ avec 
couleur d'aultres prétendues grandes entreprinses. 

Elle a trouvé bon de faire promptement entendre à toutz ses 
bien aymés subjeclz que les dictz deux comtes , contre le propre 
naturel de la noblesse , qui a esté instituée et establye pour def- 
(andre le Prince comme leur chef, et préserver la paix, sont ainsy 
ouvertement et traystreusement entrez en ceste grande rébellion, 
et ont rompu la paix publique de ce royaulme , chose qui est contre 
toutaultre exemple advenu despuys le règne de Sa Majesté, lequel 
a desjà duré unze ans , et acte bien horrible contre Dieu , seul auc* 
theur d'une si longue paix , et de grande ingratitude contre leur 
souveraine Dame , à laquelle les dictz deux comtes avoient cy devant 
faict plusieurs professions de leur foy; et, à ceste heure, sont si 
desnaturezet pernicieulx, que leur natif pays, par leur seule mallice 
et ambicion , est pour estre troublé en la paix qu'il a si longtemps 
jouye , et en sa félicité. 

A cause de quoy , Sa Majesté encharge et commande à toutz ses 
bons subjectz d'employer tout leur pouvoir à la préservation de la 
paix commune , qui est la bénédiction de Dieu Tout Puyssant, et de 
apréhender sans délay toutes manières de personnes qui , en aul*- 
cune sorte , se monstreront favorables à la rebelle entreprinse des 
dictz deux comtes ny de leurs associez; lesquelz, ainsy que Sa Ma- 
jesté par le dict comte de Sussex , son lieutenant général au North , 
a commandé estre publiez rebelles et traystres à sa couronne et 
dignité. , 

Ainsy, pour obvier à tout prétexte d'ignorance, Sa dicte Majesté 
par ces présentes réytère et tome notiffier à tout son royaulme 
qu'ilz sont traystres et pour telz ont à estre tenuz, réputez et ap- 
peliez en toutz propos, espérant que ceste cognoissance et admoni- 
tion , donnée à toutz ses bons subjectz , suffira pour les faire con- 
tenir en leurs debvoirs et se contregarder de toutes les séductions 

des susdictz rebelles et traystres, et de leurs adhérans et faulteurs, 
nonobstant quelconque prétexte qui puisse estre prins ou publié 
par eulx ou par ceulx qui n'ont pas la grâce de Dieu de se déclairer 
de vivre en paix, mais à mouvoir querelles et exciter voUeries sur 
les biens et substance du bon peuple^ vray et propre fruict de toutes 
rebellions et traysons. 

Donné au Gbasteau de Yuyndesor, le xxmj« jour de novembre 
1569, en Tunziesme an du règne de Sa Majesté. 



G£ QUE CEULX DU NoRTH ONT PUBLIÉ de la cause pour 
laquelle ilz ont prins les armes. 

Nous, Thomas comte de Northomberlàmd et Charles comte de 
VuESMERLAND, loyaulx subjcctz de la Royne, 

Faisons sçavoir à toutz ceulx de Tancienne religion catholique 
que Nous, avec plusieurs bien disposez personnaiges de la noblesse , 
et aultres , avons promiz nostre foy en Tavencement de ceste bonne 
intention, et que, pour aultant que diverses personnes désordon- 
nées et mal disposées , d'alentour de la Majesté de la Royne , par 
leurs malicieuses et subtilles pratîcques , et affin de s'avancer eulx 
mesmes , ont ruyné et abattu en ce royaulme la vraye religion ca- 
tholique , et abusans par ce moyen la Royne , et mettans en mau- 
vais ordre le royaulme, cherchent et procurent de ruyner la 
noblesse ; 

Nous nous sommes assemblez pour leur résister par la force, et 
pour, avec l'ayde de Dieu et de Vous, ô bon Peuple, restaurer 
toutes les anciennes libertez de l'esglize de Dieu et de ce noble 
royaulme, parce que, si nous mesmes ne le faisons, nous serons 
réformez par les estrangiers , au grand dangier de Testât de ce 
pays , où nous sommes. 

Dieu saulve la Royne, 

Soubzigné le comte de Northombbrlànd , le comte de Yubsmbr- 
LÀND et neuf aultres. 

LXXVr DÉPESCHE 

— du V® jour de décembre 1569. — 
( Envoyée exprès jusques à Calais par OUi'yer Champernon, ) 

Retard apporté dans les communications de Tambassadeur avec la France. 

— Nouvelles du Nord. — Lord Hiinsdon , sir Raf Sadler et le comte de 
Sussex chargés d^étouffer la révolte. — Bonnes nouvelles qu*ib transmet- 
tent à la reine. — La tentative des révoltés sur Tutbury pour s'emparer 
de Marie Stuart n*a pas eu de succès. — Confiance que semble prendre 
Elisabeth dans les nouvelles qui lui sont données. — Mise en liberté du 
comte d'Arundel. — Commandement important confié au comte de Pem- 
broke. — Mission du comte de Bedford dans le comté de Susscx. — Soup- 
çon d'Elisabeth contre le vicomte de Montagu et le comte de Sussex lui- 
même. — Dégi'adation des armoiries du comte de Northumberland comme 
chevalier de l'ordre. — Les négociations avec TEspagne restent en suspens. 

— Meilleur accueil est fait au S**. Ciapino Yitelli, qui parait être par- 
venu à détruire les soupçons que Ton avait contre lui. — Serment fait par 
Elisabeth sur les livres saints, qu'elle n'a point commandé renfevemeut de 
la dépêche de l'ambassadeur. — Restitution de cette dépêche faite par 
un inconnu. — Espoir d'uu meilleur traitement pour la reine d*Écosse. 

— Audience est accordée à l'évêque de Ross ^ qu'Elisabeth avait d'abord 
voulu faire arrêter. — Depuis la révolte du Nord, la reine d'Angleterre 
se montre plus favorable envers la France et plus irritée contre l'Espagne. 

— Nouvelle que le comte de Southampton et le vicomte de Montagu sont 
passés dans les Pays-Bas pour traiter avec le duc d'Albe. — Noie mise 
sur l'enveloppe du paquet rendu. 



Au Roy. 

Sire , j'ay esté assés prompt et dillîgent de vous escripre 
les mouvemens de ce royaulme, mais, de tant que la Royne 
d'Angleterre a heu souspeçon qu'il y pourroit avoir meslé 
quelque intelligence de dellà la mer, et qu'à ceste occasion 



— 377 — 

elle a commandé détenir les passaiges estroictement serrez, 
encorque despuys elle m'ayt assez libérallement faiet expé- 
dier ung passeport 9 signé de son garde des sceaalx et des 
principaulx de son conseil, pour vous envoyer le S^ de 
Sabran , le gardien néantmoins de ses portz n'a voUu per- 
mettre que luy ny aultre ayent passé, sans avoir exprès 
passeport signé de la propre main de la dicte Dame , et par 
ceste difficulté le dict S^ de Sabran , qui s'en est retorné 
de DomTes jusques icy, a esté retardé plus de huict jours 
entiers; par lequel j'espère qu'aulmoins à présent. Sire, 
et par mes lettres du xxv* du passé , qu'il vous a aportées , 
et par aultres que , du dernier d'icelluy, je vous ay despuys 
escriptes , Vostre Majesté aura amplement entendu ce qui , 
jusques à la datte d'icelles, est advenu par deçà. 

Et meintennant j'ay à vous dire , Sire , que ayant mil- 
lord Housdon failly detumber ez mains de ceulx du North, 
il s'est saulvé dedans Yorc, où ceste Royne l'a ordonné, 
luy et ser Raf Sadeler, adjoinctz au comte de Sussex, 
pour conduyre les affaires du North , sans que le dict comte 
ayt faict semblant de le trouver mauvais ; et les trois en- 
semble, à ce que j'entendz, ont conjoinctement mandé à la 
dicte Dame qu'ilz n'ont esté d'adviz de combattre encores 
les eslevez jusques à ce que les forces, qu'elle a promiz 
leur envoyer davantaige , soyent arrivées , affin de ne rien 
bazarder; et que cependant, avec celles qu'ilz ont, ilz met- 
tent peyne de confirmer le pays , et que ceulx du North , 
ayantz marché pardeçà le chasteau du Pont Freit , avoient 
faict advancér huict cens chevaulx comme pour aller sur- 
prendre le chasteau de Tutbery, affin de mettre la royne 
d'Escoce en liberté ; de quoy adverty , le comte de Cheros- 
bery avoit incontinent conduict la dicte Dame à Conventry, 

dont les auitres voyantz leur entreprinse faillye s'en estoient 
retournez par dellà le dict Pont Freit, et avoient recuUé 
Ix milles; et que, sellon qu'ilz avoient entendu de leurs 
affaires , le comte de Northomberland délibéroit de pour- 
suyvre opinyastrément son entreprinse ; mais que le comte 
de Vuesmerlan commançoit desjà de branler, et qu'il n'y 
avoit guières à faire à le regaigner, et luy faire accepter 
ung pardon de la dicte Dame , s'en estant deux mille des 
siens desjà retomez ; et que leur troupe commançoyt de se 
deffaire; que eulx trois avoient miz ordre aulx portz et for- 
teresses de Neufcasthel, de Norpont, de Escalebourg et de 
Eychester , pour garder que les dicts comtes ne se peus- 
sent aulcunement prévaloir de la mer, ny vers France, ny 
vers Flandres, ny vers Yrlande; et par ainsy que, allans 
leurs affaires mal , comme il y avoit grande aparance qu'ilz 
feroient leur retrette , [ce] ne pourroit estre que ez fron- 
tières d'entre l'Angleterre et l'Escoce, et n estoient d'adviz, 
puysqu'ilz avoient recullé, que la dicte Dame mît encores 
si grandes troupes aulx champs soubz le comte de Vuarvyc, 
comme elle avoit proposé de le faire , affin de ne travailler 
son peuple , lequel commançoyt estre aulcunement mutiné 
contre les auitres parce qu'ilz ne s' estoient peu tenir de 
piller; et qu'il suffira, à ceste heure, de bien petites forces 
pour rompre celles des dictz eslevez. 

Tant y a que ceulx qui entendent les choses ne jugent 
qu'elles soyent ny aysées ny facilles; néantmoins ceste 
Royne , encores qu'elle les estime bien urgentes , semble 
que , à cause de ces bonnes nouvelles et par l'opinion de 
quelques ungs des siens , elle ayt diminué de moictié l'or- 
donnance de ces apareils , et que , de vingt quatre mil 
hommes qu'elle avoit mandé lever , elle n'en fera mettre 

que douze mil aux champs ; de quoy aulcuns jugent que trop 
légièrement elle se repose en la foy et parolle de ceulx qui 
luy représantent ce dangier estre petit; mais pour la seurté 
de sa personne et de sa court, elle a ordonné huict cens 
harquebouziers et six centz chevaulx à sa suytte, oultre 
ses gardes, et oultre les ordinaires de sa mayson. 

Le comte d'Arondel a esté relasché, avec permission de 
s'en aller en sa mayson , soubz une solemnelle promesse 
qu'il a faicte d' estre bon et loyal à la Royne , sa Mestresse, 
laquelle toutesfoys il n'a veue. 

Le comte de Pembrot a envoyé remercyer ceulx du conseil 
de la charge qu'ilz luy ont donnée sur deux provinces, qui 
sont prez de sa mayson, et qu'il mettra peyned'en rendre 
bon compte à sa Mestresse. 

Au retour du comte de Betford du pays de Galles , l'on 
l'a envoyé adjoinct au viscomte de Montegu en Sussex, pour 
quelque souspeçon qu'on a du dict vyscomte, et ne se peult 
l'on encoresbien asseurer du mesmes comte de Sussex. 

Les armoyries du comte de Northjomberland ont esté dé* 
gradées et ostées publicquement par le Hérauld Jarretière 
du reng des aultres quiestoient à Vuyndezor, et mises bas 
avec ignominie, foliées aulx piedz et puys jectées aulx 
fossez , après ung sermon qui a esté faict exprès pour cella. 

Le marquis de Chetona ne donne encores grand advance- 
ment à ses affaires; néantmoins il esttoutjour près de Vuyn- 
dezor, attandant d'un costé certaine responce duducd' Alve, 
et de l'autre l'oportunité de pouvoir trouver ceste Royne 
et les siens en quelque bonne disposition , pour leur faire 
mieulx gouster ses honnestes offres et raysons qu'ilz n'ont 
encores faict; et leur a le dict marquis uzé de si gracieuses 
et humbles parolles et démonstrations pour son regard , et 

pour ceulx qui sont avecques luy, que Ton n'a plus tant 
de souspeçon d'eulx comme l'on avoit, et a esté commandé 
fort expressément de ne leur faire aulcun desplaysir, ainsy 
que Ton commançoyt de les arceller et quereller à tout 
propos et leur faire beaulcoup d'indignitez. Sur ce, etc. 
De Londres ce v* de décembre 1569. 



A LA ROYNE. 

Madame, ne sachant qu'il soit advenu aultre chose, 
despuys ma précédante dépesche, laquelle est du dernier 
du passé, ez entreprinses de ceulx du North, ny aulx 
aprestz qu'on faict icy contre eulx, que ce que j'en escriptz 
présentement en la lettre du Roy, je ne vous en manderay 
rien davantaige en ceste cy; mais je vous diray au surplus, 
Madame , que de la bonne lettre que Voz Majestez escrip- 
virent, le nj" de novembre, à l'ambassadeur d'Angleterre, 
sur la vollerie de mon pacquet et sur les affaires de laRoyne 
d'Escoce , joinct l'instance que j'en ay faicte icy sur le lieu, 
sont advenues deux choses , oultre mon expectation : 

L'une, que, ayant la Royne d'Angleterre juré sur ung 
livre de ses oraysons qu'elle estoit ignorante du faict de 
mon pacquet , et qu'elle mettroit peyne de m'en faire jus- 
tice, ung homme incogneu vint , devant hyer, sur les huict 
heures du soir, estant la porte de mon logis desjà fermée, 
jetterpar dessus icelle, dedans ma court, le dict pacquet 
avec une envelope où y avoit bien peu de motz escriptz en 
anglois, desquelz je vous envoyé la traduction, qui pro- 
testent que le dict pacquet n'a poinct esté ouvert, ce que 
je croy estre vray, lequel je vous envoyé tout tel , parce que 

les lettres que la Royne d'Escoce vous escripvoit sont 
dedans. 

L'aultre est , qu'ayant la dicte Dame trois et quatre foys 
reffuzé de donner audience sur les affaires de la Royne 
d'Escoce à monsieur l'évesque de Roz , et mesmes ayant 
dellibéré de faire mettre le dict évesque en arrest, pour le 
souspeçon qu'elle a heu de luy, elle néantmoins luy a faict 
escripre par le secrétaire Cecille bien fort gracieusement , 
qu'elle sera preste de rouyr,quant il luy plairra d'y aller, 
lequel s'y est tout aussi tost acheminé; dont peult estre que 
la dicte Dame se soit résolue de prendre quelque bon expé- 
diant sur la liberté et restitution de la dicte Dame, sa cou- 
sine, ce que nous nelairrons réfroydir s'il s'y voyt tant soit 
peu de disposition. Bien pensé je que, parmy le marché. 
Ton vouldra principallement rompre le mariage d'elle et du 
duc de Norfolc. 

Je croy que ces tumultes du North pourront randre la ''n 
dicte Royne d'Angleterre plus trettable envers Voz Majestez 
Très Chrestiennes qu'elle n'a esté jusques icy, ez choses 
raysonnables qui luy seront requises en vostre nom; et 
qu'aussi y servira beaulcoup le bon rapport que toute la 
flotte des siens , qui est allée ceste année pour le vin à 
Bourdeaulx, a faict du bon trettement qu'elle y areceu, 
et de la grande faveur que voz gallères luy ont faicte ; de 
quoy la dicte Dame demeure fort contante. Et semble 
aussi que, pour la difficulté de ne pouvoir ou ne vouloir 
tretter avec le duc d'Alve des différans qu'elle a avecques 
luy, elle cerche de se porter plus doulcement et respec- 
tueusement envers Voz Majestez , et certes je n'ay jamais 
guières cogneu de mauvaise intention en ce qui procédoit 
d'elle, mais je ne dy le semblable de ce qui procédoit de / 

son conseil. Sur ce, je bayse très humblement les mains 
de Vostre Majesté, etc. 

De Londres ce v* de décembre 1569. 

(£t)iffre. — [J'entendz que le comte de Surampton et 
le viscomte de Montegu sont passez devers le duc d'Alve.] 
— Je vous suplie très humblement commander qu'il soit 
faictpart de toute ceste despesche à Monseigeur vostre filz. 

Copie de ce qui estait escript à tenvelope du pacquet rendu. 

Monsieur l'ambassadeur, je vous laysse ces lettres , les- 
quelles ne me peuvent de rien servir, et vous asseure, sur 
ma foy, qu'elles n'ont jamais esté ouvertes, et le milord 
Coban menaçoit chacun que s'il pouvoit trouver celluy qui 
avoit pris les dictes lettres, qu'il le pendroit; dont, pour 
craincte de cella , je les ay aportées à Londres , et je n'o- 
zerois estre cogneu de mon nom, ny ne le vouldrois estre, 
ains plus tost avoir perdu beaulcoup d'escuz. 

LXXVir DÉPESCHE 

—- du X* jour de décembre 1569. — 
{Envoyée exprès jusques à Calais par Jehan Falet,) 

Nouvelles du Nord. — Les révoltés sont entièrement maîtres du pays , où ils 
rétablissent partout le culte de la religion catholique. — Le comte de 
Susses , lord Hunsdon et sir Raf Sadler renfermés dans York. — Force des 
insurgés. — Parfaite union qui existe entre les deux comtes. — Activité 
d*Élisabeth dans ses préparatifs d'attaque et de défense. — Son armée se 
rassemble à Leicester. — Elle a su gagner à son parti les comtes de Dherby, 
de Sussex et de Cumberland, le comte de Southampton et le vicomte 
de Montagu, le lord Dacres, principal catholique du Nord, et jusqu'aux 
comtes d*ArundeI et de Pembroke. — Elle s'est assurée du secours des 
princes d'Allemagne , dans le cas où il lui serait nécessaire. -^ Motifs aux- 
quels on peut rapporter la révolte du Nord. — Crainte qu'Elisabeth ne 
fournisse des secours à la Rochelle , si la paix n'est pas conclue prompte- 
ment. — Avis donné d'Allemagne, où le duc Casimir ne semble pas en- 
core prêt pour tenter son expédition. — Préparatifs du sieur Dolovyn et 
du bâtard de Briderode pour se rendre avec une flotte nombreuse à la Ro- 
chelle. — Armements maritimes du duc d'Albe. — Crainte qu'ils inspi- 
rent à Elisabeth. — Le S*". Ciapioo Vitelli retarde son départ sous di» 
vers prétextes. — -, Détails sur le projet formé par Elisabeth de livrer la 
reine d'Ecosse au comte de Murray. — - Sollicitations de Marie Stuart 
pour que la France s'y oppose. — Arrivée en Angleterre d'un député 
de la reine de Navarre. 



Au Roy. 

Sire , ayant ceulx du Nord failly à leur entreprinse de 
surprendre Tutbery et de mettre la Royne d'Eseoce en 
liberté , comme par mes précédantes , du v* du présent , je 
le vous ay mandé y ilz s'en sont retournez par dellà Pont 
Freit et ont couru le pays , restablissant partout la religion 

catholique et la messe ; puys se sont arrestez ez envyrons 
de Yorc , qui est une grande ville en laquelle le comte de 
Sussex, millord de Housdon et ser Raf Sadeller ont as- 
semblé cinq mille hommes de guerre pour leur résister, 
mais ne les ozent encores aller rencontrer en la campaigne , 
et mesmes les layssent ordinairement courir jusques à leurs 
portes ; ce qui donne espérance aulx aultres de les pouvoir 
mettre en quelque nécessité de vivres. 

Et estantz advertys qu'ung seigneur protestant du North, 
nommé millord Tempost , venoit avec trois cens chevaulx 
pour se jecter dedans la dicte ville , ilz l'ont surprins et dé- 
valizé , luy et toutz ses gens , et remonté aultant de ceulx 
de leur trouppe , et au millord Lathemor, très riche sei- 
gneur de ce quartier là, lequel n'a que deux filles, l'une 
maryée au sire Henry Percy, frère du comte de Northom- 
berland, et l'aultre au filz aysné du secrétaire Cecille, 
toutz trois protestans, parce que, quant ilz l'ont mandé 
venir devers eulx, il areffuzé de le faire, ilz ont envoyé 
saysir sa mayson , où ilz ont trouvé grand quantité de vays- 
selle d'argent et beaulcoup de deniers contantz , et, oultre 
ce, luy ont faict enlever de ses escuyeries et de ses parez 
unze ou douze vingtz pièces de chevaulx ; par lequel et 
aultres semblables exploictz , ilz se vont remontant et se 
pourvoyent pour continuer la guerre tant qu'ilz pourront. 
Hz sont quinze mille hommes ensemble, et seroientnlavan- 
taige s'ilz vouloient , mais ne permettent sinon à gens d'effect 
de se joindre à leur trouppe. Et voicy ce qu'on dict d'eulx, 
qu'ilz ont quatre mil hommes de cheval , aussi bien montez 
et armez et en [aussi] bon équipage qu'il s'en puisse trou- 
ver en Angleterre , et que les deux comtes procèdent tout- 
jour d'ung bon accord avec résolution de poursuyvre con- 



— 385 — 

joinctement leur entreprinse jusques à la mort; et que, 
pour encores, ils n'ont faulte de rien. 

De l'autre part , la Royne d'Angleterre faict de grandz 
aprestz pour les deffaire , ayant mandé aulx principaulx de 
la noblesse et aulx villes et provinces de son royaulme de 
luy envoyer en toute dilligeuce le secours, Il qu'en tel cas 
ung chacun pour son regard est tenu de luy bailler, qui 
monte à ung grand nombre tant de gens de cheval que de 
gens de pied ; et que , de la levée qui se faisoit à ses des- 
pens, laquelle debvoit estre de xxnij mil hommes, les 
douze mil ayent à s'acheminer incontinent devers le comte 
de Vuarvic, lequel dresse l'armée à Lechester, où la dicte 
Dame luy a envoyé grand quantité d'armes , de pouldres , 
d'artillerye et aultres monitions de guerre. Davantaige elle 
a mandé que les douze grandz navyres , dont en mes pré- 
cédantes j'ay faict mencion , ayent à estre tenuz en ung 
apareil tout prest à la voille, et d'en faire sortir présente- 
ment trois pour la garde du Pas de Callais, et presse bien 
fort en ceste ville ung emprunct de cinquante mille ^ ester- 
lin , c'est cent Ixvn mil escuz , lesquelz , pour la plus part, 
sont desjà miz ez mains de M% Grassan; et par mesme dil- 
ligeuce, elle pourvoit à la garde et seureté de ses places et 
de ses portz , et va confirmant la voUonté de ses villes , et 
de toutz ceulx qu'elle estime tenir son party, et rasseu- 
rant les aultres, de qui elle a quelque double, par les meil- 
leurs moyens qu elle peult ; dont semble que les comtes [de] 
Dherby , de Sussex et de Commerlan se soyent déclairés 
pour elle , et que le comte de Surampton et le viscomte de 
Montegu, lesquelz on disoit s'estre acheminez en Flandres, 
pour aulcune grande difficulté que, possible, ilz ont senty 
de ne pouvoir passer, affin de ne se randre davantaige sus- 
II. ^5 



r, 

pectz 9 ayent prins pour expédiant de retourner vers elle , 
laquelle leur a baillé incontinent des charges honnorables; 
que le millord Dacres du North , principal catholique du 
pays, parce qu'elle luy a permiz de se saysir d'une opu- 
lante succession d'ung sien nepyeu, laquelle se querelle 
entre luy et le duc de Norfolc , il soit demeuré ferme pour 
la dicte Dame; et que, avec la prison, et aultres moyens 
qu'elle a uzé envers le dict duc et envers les comtes d' Aron- 
del et de Pembrot, elle leur ayt si bien amorty le cueur, 
que , polir ce commancement, elle pense avoyr desjà randu 
les eslevez fort dénuez de leurs meilleures espérances ; et 
tient le partement de Quillegrey,! lequel pour aultres oc- 
casions estoit desjà tout dépesché pour AUemaigne, en 
suspens, affin que, si l'affaire se monstroit plus difficille 
ou dangereux qu'elle ne pance , elle puysse par luy mesmes 
en donner adviz aulx princes de dellà, desquelz elle se tient 
trop plus que bien asseurée qu'ilz s'esmouveront pour sa 
cause , et luy presteront tout le secours qu'elle leur voul- 
dra demander ;(^et cependant faict retirer soubz sa main 
les armes, artillerye et pouldres de ce royaulme, qui ne 
sont employées pour elle , et faict visiter les flottes et vays- 
seaulx, qui retournent de voyage, pour leur enlever les 
restes de leurs monitions,* affin que les dictz eslevez ne 
s'en puissent prévaloir. 

Et en effect , Sire, ceste esmotion n'est petite, de la- 
quelle on faict acroyte à ceste Royne que l'occasion pro- 
cède principallement de trois endroictz : sçavoir, de la 
Royne d'Escoce, de ceste grande victoire qu'il a pieu à 
Dieu vous donner, et des praticques du duc d' Alve ; mais ne 
luy font mencion de la forme de sèrement , auquel despays 
six sepmaines elle a vollu contraindre les cathodiques contre 

leur conscience; ce que je croy leur avoir, plus que tout 
le reste, faict ainsy soubdeynement prendre les armes. 
Tant y a, quant au premier poinct, de la Royne d'Es- 
coce, parce que la dicte Dame a la personne d'elle entre 
ses mains, elle estime y pouvoir bien remédier; mais des 
aultres deux elle se prandroit sans doubte trop plus volon- 
tiers au duc d'Alve que à Vostre Majesté, si ce n'estoit, 
qu'ayant le dict duc miz Testât de Flandres en paix, elle ne 
voyt bien le moyen comme luy pouvoir sussiter une guerre, 
et a opinion que, pour le présent , une bonne partie de son 
faict de{^end de veoyr ou les affaires de ceulx de la Ro- 
chelle relevez , ou ung accord en vostre royaulme ; et ne 
fault doubter qu'elle ne s' employé , sans rien espargner, en 
celle de ces deux choses qu'elle cognoistra y avoir plus 
d'aparance de pouvoir bien effectuer, /Celluy comte de 
Mensfelt? qui a succédé au lieu du feu duc de Deux 
Pontz , luy a naguières escript qu'il se tenoit pour jamais 
son bon serviteur, et obligé soldat , et qu'il avoit adjouxté 
à ses armes la roze rouge et le phœnix , pour merque qu'il 
veult combattre toute sa vie soubz l'enseigne et faveur da 
la dicte Dame. 

Au surplus , Sire , ce que j'ay d'adviz d' AUemaigne est 
en deux sortes, l'une venant du duc d'Alve, qui se pu- 
blie icy, n'y avoir aulcun mouvement de guerre ny aprast 
en tout le dict pays; l'aultre est par une lettre de M', de 
Chantonné , du huictiesme du passé , laquelle je sçay que 
monsieur l'ambassadeur d'Espaigne, résidant par deçà, 
a receue despuys deux jours en langaige espaignol , lequel 
traduiot en francès est en ces termes qui s'ensuyvent : 

« Certes , il conviendroit que eu France se donnassent 
presse de pousser en avant la victoire qu'ilz ont sur les re- 

belles, s'ilz ne veulent perdre le tout avecques le temps; 
car, despuys la nouvelle de la routtedeTAdmyral, s'entend 
que Cazimir faict dilligence de mettre en ordre cinq mil 
chevaulx , bien que , jusques à ceste heure , ne se parle de 
nulz gens de pied, sans lesquelz ne semble qu'il] soit pour 
entreprendre d'entrer en France, n'en ayant le dict Admyral 
à ceste heure pour luy en pouvoir envoyer au devant ; et 
se dict communément qu'il estoit à regarder ce qui se pas- 
soit, quant ilz furent deffectz le jour de la bataille, et 
qu'il s'en soucya moins pour le beaulcoup d'argent qu'il 
leur debvoit ; de quoy les Allemans monstroient ung grand 
sentyment et d'en estre bien mal contantz. » — C'est le 
contenu de la dicte lettre. 

Je suys aussi adverty. Sire, que le S\ Doulovyn et le 
bastard de Briderode ayantz , de leurs butins et pilleryes 
qu'ilz ont faictes sur mer, dressé ung armement de trente 
bons navyres de guerre, avec deux mille harquebouziers 
et quelque nombre de corseletz , et grandememt pourveu 
leurs vaysseaulx d'artillerye , de pouldres et de toutes aul- 
tres monitions, sentans que le duc d'Alve faict quelque 
apareil en Olande et Zélande , lequel ilz craignent estre 
pour les aller combattre , deUibèrent de s'en aller à la Ro- 
chelle et y conduyre tout ce qu'ilz pourront de vivres, 
d'armes, de monitions, et encores, comme l'on pense, 
bonne somme de deniers; dont estant ces deux, et le ca- 
pitaine Sores, qui s'intituUe à présent visadmyral de 
France, joinctz avec les aultres pirates de ceste mer es- 
troicte , ilz pourront faire toutz ensemble une armée d'en- 
vyron quarante cinq ou cinquante vaysseaulx; à quoy Vos- 
tre Majesté, s'il luy playt, fera prendre garde tout le long 
delà coste de dellà. 

Et j'enteodz que ceste Royne est en quelque souspeçon 
de l'armement qu'on dict du duc d'Alve, bien qu'on luy 
veult persuader que c'est pour la conduicte de la flotte qui 
doibt bientost partir pour les Indes ; et luy tarde infinye- 
ment que le marquis de Chetona soit hors de ce royaulme , 
lequel va néantmoins prolongeant toutjour son partement 
soubz colleur qu'il dict attandre une responce du duc 
d'Alve, laquelle ne vient poinct, et ne donne cependant 
que petit ou nul advancement à Taccord des difierans des 
Pays Bas. Sur ce , etc. 

De Londres ce x"* de décembre 1569^ 



A LA Rovne. 

Madame , encor que la lettre que j'escriptz présentement 
au Roy soit bien ample, j'ay néantmoins à vous dire de 
restes par ceste cy , que la praticque de mettre la Royne 
d'Escoce ez mains du comte de Mora avoit esté menée si 
secrectement que, quant six sepmaines a, j'en heuz quel- 
que sentyment, comme incontinent je l'escripviz à Yostre 
Majesté, la Royne d'Escoce, à laquelle semblablement je 
le fiz entendre , et monsieur l'évesque de Roz n'en pou- 
vans {ivoir pour lors aulcune certaine notice, estimèrent 
qu'il n'en estoit rien , mais à présent elle et luy et moy 
sommes très certainement informez que M\ Chary, filz 
aysné de millord Housdon , fut , en septembre dernier , dé- 
pesché par poste en Escoce pour l'aller proposer au comte 
de Mora, et despuys, en octobre ensuyvant, le propos en 
a esté continué à l'abbé de Domfermelin , quant il est venu 
par deçà ; c'est de consigner la dicte Dame à icelluy de 

Mora, pourveu qu'il la viëgne prendre au port de Houl, 
pour la conduyre par mer en Escoce , affin de ne la passer 
par le North ; et que , pour l'acquit de l'honneur de la 
Royne d'Angleterre , il face venir deux comtes et deux 
lordz , et les filz aysnez d'aultres deux comtes et d'aultres 
deux lordz , huict personnes en tout, hostaiges eu Angle- 
terre, pour la seureté de la personne et de la vie de la 
dicte Dame ; dont , ayant le dict de Mora desjà commu- 
niqué Taflaire aulx comtes de Morthon et de Mar, et à 
millord Lendzey , icelluy de Mar a offert son filz aysné , et 
le dict Lendzey s'est offert soy mesmes , d'estre deux des 
dictz ostaîges, *Chose que la dicte Royne d' Escoce crainct 
sur toutes aultres, et pour l'empescher elle supplie très hum- 
blement Voz Majestez, avecques larmes, d'envoyer mille 
harquebuziers, a tout le moins cinq centz, à Domber- 
tran , affin de donner tant de cueur à ceulx de son party 
qu'ilz puissent empescher ses adversaires de se prévaloir si 
ayséement contre elle et contre son estât, comme ilz en 
font leur compte. 

Et encor que je vous aye naguières mandé qu'on m'a- 
voit donné adviz que, au conseil d'Angleterre, cella avoit 
esté interrompu par la menée des protestans , qui avoient 
faiot résouldre la détention de la Royne d' Escoce par deçà 
estre très nécessaire, et n'y avoir aultre moyen que.celluy 
là pour se pouvoir bien asseurer d'elle; qéantmoins, par- 
ce qu'il y pourroit avoir de l'incertitude ez advertissemens 
qu'on me donne, qui comme sçavez , Madame, ne me peu- 
vent venir que par meins tierces , et qu'il survient assés 
pouvant du changement aulx dellibérations de ceulx cy, 
je suplie très humblement Vostre Majesté de vouloir pour- 
\ voir au pitoyable et très urgent besoing de ceste pouvre 

princesse, vostre belle fille et principalle allyée de vostre 1 
couronne, par les meilleurs moyens qu'avec vostre commo- 
dité vous le pourrez faire , et me mander par le premier 
ce que , pour sa consolation , je luy auray à faire enten- 
dre là dessus, estant cependant ma dellibération de m'o- 
poser fermement , au nom de Voz M ajestez , à ce que cella 
ne s'exécute , ainsy que le dict évesque de Roz verra que à 
propos je le debvray faire ; qui mettrons peyne , toutz deux , 
de sçavoir au vray en quoy en demeurent les choses. 

Au surplus, Madame, j'entendz qu'aujourdhuy est ar- 
rivé en ceste court ung gentilhomme venant de la Rochelle, 
natif de Flandres d'auprès d'Esguerdes, lequel la Royno 
de Navarre envoyé devers la Roy ne d'Angleterre; mais ne 
sçay encores à quelles fins, si n'est qu'on m'a dict que c'est 
pour tretter d'avoir quelque secours, et pour avoir, pour 
elle et madame Catherine sa fille, et pour madame la prin- 
cesse de Condé et ses petitz enfans, asseurance d'estre, 
avecques toute seurté , receuz en ce royaulme , au cas que 
la nécessité les contreigne d'y avoir leur reffuge. Je met- 
tray peyne d'entendre mieulx ce qui en est, et Vostre Ma- 
jesté me commandera ce que j'y auray à faire; et n'estant 
la présente que pour vous parler de ces princesses et de leur 
misérable estât, je ne la vous feray plus longue, remectant 
à mon retour de Vuyndesor, où je m'en vays demain , sur 
l'occasion de la dépesche que le S', de Vassal m'a aportée, 
de vous escripreplus amplement toutes aultres choses; et je 
prieray Dieu, etc. 

De Londres ce x" de décembre 1569. 

LXXVIIP DÉPESCHE 

— du XVII'' jour dé décembre 1569. — 
{Envoyée exprès jusques à Callais par Pierre Chassac.) 



Nouvelles de la guerre de France. — Retraite de ramiral de Goligui sur 
Montauban. — Réduction de plusieurs places fortes de Guyenne sous 
l'obéissance du roi. — Siège de Saint- Jean-d'Angely. — Capitulation 
proposée aux babitants. — Entrevue de l'ambassadeur et de la reine 
d'Angleterre. — Déclaration de l'ambassadeur, que tout secours donné 
par les Anglais aux protestants de la Rochelle sera pris pour un acte de 
guerre. — Protestation d'Elisabeth qu'elle veut maintenir la paix , qu'elle 
interdira à ses sujets de fournir aucun secours à ceux de la Rochelle , et 
qu'elle est fermement résolue à ne prendre les armes que pour la défense 
de sa religion , si elle était attaquée. — Sollicitations qui sont faites au- 
près d'elle par les princes protestants d'Allemagne , pour l'engager à en- 
treprendre une guerre générale. — Déclaration de l'ambassadeur, que le 
roi ne serait pas éloigné d'accepter la médiation d'Elisabeth, et qu'il 
est toujours prêt à recevoir en grâce ses sujets révoltés. — Conversation 
entre la reine et l'ambassadeur sur les troubles du Nord. — Offre faite 
par l'ambassadeur des bons offices du roi. — Ses instances pour que l'An- 
gleterre consente à la réunion des deux églises. — Assurance donnée par 
la reine que la révolte du Nord lui cause peu d'inquiétude, et qu'elle ne 
se refuse pas à négocier pour la réunion des églises. — Promesse qu'elle fait 
de bien traiter Marie Stuart et d'assurer une bonne issue à ses affaires. — 
Efforts des Espagnols pour renouer les négociations au sujet des Pays- 
Bas. — Nouvelles du Nord. — Un grand nombre des révoltés sont ren- 
trés dans leurs foyers. — ^ Le reste a mis le siège devant Castelbar. — Ils 
se sont rendus maîtres de Harllepool. — Lord Heries, sorti de prison, 
a pris les armes avec le projet de se joindre à ceux du Nord. — Mou- 
vements en Ecosse contre le comte de Murray. — Pardon offert par 
Elisabeth aux révoltés. — Réunion des troupes de la reine. •— Une ba- 
taille générale devient imminente. — Apprêts de guerre faits par le 
duc d'Albe dans les Pays-Bas. — Craintes qu'ils inspirent à la reine 
d'Angleterre. — Mesures qui sont prises par Elisabeth pour arrêter les 
entreprises des Espagnols. — Armements de plusieurs vaisseaux de guerre 

dans la Tamise. — . Plainte des Anglais au sujet de quelques-uns de leurs 
navires qui ont été arrêtés en Bretagne. — Yives instances pour que la 
restitution des prises soit faite au jour marqué. 



Au Roy. 

Sire, parce que vostre dépesche du xx" du passé, la- 
quelle le S', de Vassal m'a apportée, n'a guières mîz à ve- 
nir après celle, que peu auparavant j'avoys receue par le 
S', de La Croix, je n'ay faict pour les deux qu'ung seul 
voyage devers la Royne d'Angleterre, affin de tant moins 
l'ennuyer sur le commancement de ces troubles, et ayant 
esté bien receu d'elle ainsy que toutjour, je luy ay faict ung 
sommaire récit de la retrette de monsieur l'Admyral vers 
Montauban assés en effroy, avec ce qui luy restoit de ca- 
vallerye; et comme les communes, en passant, s'estoient 
eslevées contre luy , et avoient assailly et deffaict aulcuns 
des siens aulx passaiges des rivières ; néantmoins qu'il avoit 
passé oultre jusques à la Garonne pour se joindre aulx Vis- 
comtés, qui estoient de dellà , ou leur donner moyen à eulx 
de passer devers luy, ce qui n'importoit guières que l'ung 
ou l'aultre advînt, car les deux forces ensemble n' estoient 
pour faire grand effect; et que cependant vous estiez après 
à recouvrer les places qu'il avoit occupées en Guyenne, 
dont la plus part s'estoient desjà réduictes, es quelles vous 
aviez faict uzer d'une si grande clémence qu'il n' avoit esté 
touché ny à la vye ny à la personne d'ung seul des habi- 
tans; et [que] meintennant vous estiez devant S^ Jehan 
d'Angely, là où ceulx de dedans avoient expérimenté la 
mesmes clémence de Ypstre Majesté par une capitulation 
la plus gracieuse qui se pourroit ottroyer de nul prince à 
ses subjectz , laquelle néantmoins ilz avoient contre leur 

foy et promesse, reffuzé despuys d'accomplir; priant la 
dicte Dame vouloir prendre la peyne de la veoir; ce que 
tant plus curieusement elle fit qu'elle desiroit sçavoir si vous 
leur aviés concédé la liberté de leurs consciences. Et après 
l'avoir leue, je suyviz à luy dire que, pour faire retour- 
ner le monde en son ordre accoustumé de l'obéyssance 
deuhe aulx princes, avec quelques exemples notables pour 
aprendre aulx subjectz de ne plus désobeyr, vous la re- 
quériez , comme princesse souveraine , constituée entre les 
aultres grandz princes de la terre sur cest ordre de com- 
mander , et comme ayant grand intérest qu'il ne fût par- 
verty, ains s'il l'estoit qu'il fût fermement restably, qu'elle 
vous vollût sur la dicte capitulation accorder deux choses ; 
— l'une, de croyre fermement que Voz Majestez Très 
Ghrestiennes n'ont jamais eu que bonne et droicte inten- 
tion à la conservation de leurs subjectz , et au contraire 
que les aultres ne l'ont heue ny bonne ny droicte envers 
l'obéyssance et subjection qu'ilz vous doibvent ; — la se- 
conde que, de tant que par la force, puysqu'aultreinent 
ne pouviez , vous dellibériez recouvrer la dicte obéys- 
sance, et qu'à cest eflect vous estiez en personne en vos- 
tre camp , la dicte Dame vollût favoriser vostre juste en- 
treprinse , et ne donner aulcune assistance , secours ny fa- 
veur, ny permettre estre donné par ses subjectz à ceuix qui 
ainsy s'opposent à vostre légitime authorité; aultrement 
vous prendriez cella pour une manifeste déclaration qu'elle 
ne vouldroit demeurer aulx bons termes de paix et d'amy- 
tié envers vous , que vous desiriez de bon cueur persévé- 
rer envers elle; et luy vouliez ainsy dire cella. Sire, à 
cause du S', de Lombres, gentilhomme flamant, que je 
isçavois estre desjà venu , de la part de ceulx de la Rochelle 

devers la dicte Dame , et qu'on m'avoit dict que le frère de 
leur comte de Mensfelt y estoit aussi fort secrectement ar- 
rivé, et qu'il se tenoit caché en une chambre à Vuyndesor. 

La dicte Dame me respondit que , avec le contantement ^ 
qu'il vous playsoit luy donner du récit de voz affaires , elle 1 
en recepvoit ung aultre bien fort grand d'entendre qu'ils 
alloient toutjours prospérant de bien en mieulx; et que, 
pour vous satisfaire sur les deui choses que je luy requérois, 
elle vouldroit qu'ung propos, que despuys quelques jours 
elle avoit désiré me tenir y peust suffire : c'est qu'elle pro- 
testoit envers Dieu et Voz Majestez Très Chrestiennes qu'elle 
avoit fermement rejecté deux très véhémentes persuasions 
qu'on s'estoit esforcé de luy donner; l'une d'entreprendre 
la deffance de voz subjectz travaillez pour la religion , et 
l'aultre de nourrir et foumanter la guerre en vostre 
royaulme, affin qu'elle ne passftt au sien ; car n'avoit estimé 
que l'une ny l'aultre de ces deux praticques peult convenir 
à son honneur ny à sa conscience, jugeant en son cueur 
que Voz Majestez Très Chrestiennes n'avoient peu vouloir 
mal à leurs subjectz , et que c'estoient plustost voz sub- 
jectz qui vous avoient provoquez et irritez ; lesquelz , non* 
obstant quon leur fit empeschement en leur religion, 
debvoient , plustost que de mouvoir les armes , s'en estre 
allez hors du royaulme; par quoy avoit reffuzé d' estre pour 
leur cause , et n'avoit non plus désiré la continuation de la 
guerre en vostre royauhne , ains d'y veoir de bon cueur une 
pacification ; et que de leur envoyer meintennant du secours 
elle ne le feroit ny permettroit à ses subjectz , sinon au 
péril de leurs testes, de le faire ;kque mesmes, pour avoir J 
la flotte de leurs vins esté ceste foys bien trettée à Bour- 
deaulx , dont elle vous en remm'cyoit grandement , elle avoit 

obtena de ses merchantz qu'ilz continaeroient dorsenavant 
leurs tralficz aa dict Bourdeauh , ainsy qu'il vous playsoit 
le leur offrir, et ne retourneroient plus à la Rochelle ; et 
qu'elle estimeroit les choses succitées en son pays du Nortb 
estre advenues par juste punition de Dieu , si elle n'avoit 
ainsy droictement procédé envers vous , comme elle avoit 
[fait]. Une chose me vouloit tout librement dire, qu'elle 
n'avoit reffuzé d'entendre fort volontiers à ce qui luy avoit 
esté proposé pour résister aulx conseilz et entreprinses de 
ceulx qui aspiroient à la généralle iruyne de ceulx de sa re- 
ligion , et que , quant il luy a apareu ou aparoistroit rien 
de cella , qu'on la tînt hardyment pour toute déclairée et 
pour estre d'une partie si bien faicte et si forte, qu'elle 
estimoit n'avoir à se doubter de rien , et n'estoit marrye, 
sinon qu'il sembloit qu'on eust descouvert , par aulcunes 
démonstrations de Voz Majestez , que vous y dressiez voz 
entreprinses; de quoy ayantz beaulcoup souffert pour cella, 
vous fussiez pour en souffrir encores davantaige. 

Sur quoy j'ay à vous dire , Sire , qu'on m'a asseuré estre 
jiaguières venu ung adviz à la dicte Dame, comme, despuys 
le retour du prince d'Orange en Allemaigne, luy et sa femme 
ont tant sollicité les princes protestans qu'ilz les ont faictz 
résouldre de se mouvoir toutz conjoinctement pour ceste 
cause , et qu'ilz n'attendent plus que la responce de la dicte 
Dame , dont je crains assés que le dict frère du comte de 
Mensfelt et icelluy de Lombres , avec Quillegrey, ne soyent 
bien tost dépeschez pour l'aller apporter; mais, affin d'em- 
pescher ou retarder la matière , j'ay dict à la dicte Dame 
que Voz Majestez avoient prins de fort bonne part ce qu'elle 
m' avoit prié vous escripre du bon désir qu'elle avoit à la 
paciffication des troubles de vostre royaulme , et de se vou- 

loir employer à mettre en avant quelqae bon expédiant 
pour cella , qui vous fût aultant agréable conune elle le vous 
desiroit advantaigeux , et qu'avec le mercyement ^e vous 
luy faisiez de sa bonne volonté ,^vous me commandiez luy 
dire que , quoy que voz subjectz vous eussent extrêmement 
offancé , vous n'aviez jamais reffuzé et ne reffuseriez en- 
cores de les recepvoir en vostre bonne grâce , quant ilz s'y 
vouldroient retirer et se remettre en vostre obéyssance; et 
ay adjouxté que, quant par l'exortation de la dicte Dame, 
ou meuz de leur propre repentance , ce qui seroit encores 
mieulx, ilz vouldroient retourner à ce debvoir, Voz Ma- 
jestez Très Ghrestiennes promettoient de les y recepvoir 
avec toute l'humanité qui se pourroit espérer de princesj 
très clémentz et benings; au reste, que vous n'aviez rien 
entendu des choses sucitées au North , quant mes gens ont 
esté dépeschez , dont ne m'en aviez encores rien escript ; 
mais je m'asseurois que la preuve de vostre propre mal, et 
la désolation que vous voyez devant voz yeulx de vostre 
propre royaulme par l'opiniastreté d'aulcuns de voz sub- 
jectz, vous feroient estre marrys que les sciens eussent 
suyvy leur exemple; dont, attendant que m'eussiez com- 
mandé de faire là dessus de vostre part quelque bon office 
envers elle , je ne voulois faillyr de luy offrir tout ce qu'en 
vostre nom je pourroys servyr à la paix de son royaulme et 
à la conservation de son authorité. Bien la suplioys ne 
prendre en mauvaise part ce que j'entreprenoys de luy dire 
là dessus , que pour le peu de compte qu'elle et les autres 
princes protestans avoient tenu d'entendre à l'accord de la 
religion et à la réunyon de Tesglize de Dieu, lorsque Voz 
Majestez Très Ghrestiennes avoient procuré , au comman- 
cement des troubles de vostre royaulme, qu'elle se fit par 

te Concilie de Trante , auquel elle et eulx avoient esté se- 
mons ^ qu'ilz estoient cause que la division avoit despuys 
grandement travaillé la France, et commançoyt de travailler 
m^ntennant l'Angleterre, et seroit pour getter eulx mesmes 
de leurs estatz , s'ilz ne prènent expédiant de retourner à 
l'unyon de Tesglize catholique, laquelle les y recepvroit 
toutjours. 

A quoy la dicte Dame avec grand affection m'a responda 
qu'elle estoit très ayse d'entendre une si bonne intention 
de Voz Majestez sur le faict de voz subjectz , et que , si je 
luy pouvois donner quelque notice de vostre désir en cella , 
qu'elle mettroit bonne peyne de les y faire condescendre ; 
que quant à l'entreprinse des siens ce n'estoit que témérité, 
et qu'elle avoit layssé tout exprès déborder ces deux comtes, 
sans s'oposer beaulcoup à eulx du commancement , ponr 
l'espérance de ce qui est despuys advenu, que eulx et toutz 
ceulx qui les favorisent sont desjà bien fort laz de leurs 
foUyes, et s'en vont rompuz d'eulx mesmes ; et si n'estoit 
pour son honneur qu'elle n'y «ivoyeroit ung seul homme 
de guerre pour les deffaire , bien que, à toutes advantures, 
elle y avoit desjà dépesché de si bonnes forces que , dans 
quatre jours, elle espéroit en avoir sa rayson; et, quant 
à cercher l'unyon de l'esglize , Dieu sçavoit qu'elle avoit 
souvent envoyé devers l'Empereur pour l'en solliciter, et 
qu'elle ne s'y randroit jamais opiniastre , mesmes avoit dict 
à monsieur le cardinal de Ghatillon que, quoyqu'on tint 
en leur religion pour une grande abomination d'aller à la 
messe, qu'elle aymeroit mieulx en avoir ouy mille, que 
d'avoir esté cause delà moindre meschancetté d'ung million 
qui s'estoient conunises par ces troubles. 

Au surplus, Sire, sur aulcunes grandes contrariétez , 

que nous avons heues pour les affaires de la Royne d'Escoce , 
elle m'a promiz qu'elle la feroit bien tretter, et luy feroit 
avoir toute honneste liberté ; et qu'aussi tost que ces trou- 
bles seroient ung peu passez , lesquelz sembloient en partie 
estre suscitez pour l'amour d'elle , qu'elle prendroit ung si 
bon et honneste expédiant en ses affaires que Yoz Majestez 
Très Ghrestieunes en demeureriez raysonnablement satis- 
faictes , et qu'elle n'estoit en termes de la dellivrer en aul- 
cune mauvaise sorte au comte de Mora , ny en lieu où ne 
fut bien asseurée de son bon trettement , et de la seurté et 
liberté de la dicte Dame. 

Quant aulx différandz des Pays Bas , la responce du duc 
d'Alve est arrivée, et l'ambassadeur d'Espaigne est allé 
trouver le marquis de Gbetona pour adviser ensemble comme 
ilz pourront remettre en quelques bons termes les choses 
de l'accord, mais n'ont grand espérance qu'ilz le puyssent 
faire; et j'ay opinion que ceste Royne se résouldra d'en- 
voyer ung des siens en Espaigne , pour ne vouloir en façon 
du monde entrer en aulcun tretté avec le duc d'Alve ny 
avec pas ung envoyé de sa part. 

Les nouvelles de ceulx du North seront en la lettre de 
la Royne, parce que ceste cy est desjà trop longue, et je 
prieray Dieu , après avoir très humblement baysé les mains 
de Yostre Majesté , qu'il vous doinct , etc. 

De Londres ce xvij* de décembre 4569. 

A LA Royne. 

Madame, j'ay miz en la lettre du Roy le propos que 
vBLh tenu la Royne d'Angleterre, ceste dernière foys que je 
l'ay veue , affin que de ses paroUes présentes Yostre Mijesté 

paisse faire quelque jugement de ce qu'elle prétend ou désire 
à l'advenir ; et , encor qu'elle monstre ne s'estonner guières 
des mouvementz du North, et que bientost elle espère 
les avoir remédiez , si est ce que , pour nulle aultre guerre, 
qui ayt esté entreprinse en ce royaulme despuys cent ans 
en çà, l'on n'a veu faire de si grandz aprestz , comme elle 
les ordonne pour ceste cy, soit d'hommes, d'armes, d'ar- 
gent , de vaysseaulx et de toutes aultres monitions de guerre ; 
et se manifeste assés qu'elle souspeçonne bien fort le duc 
d' Alve estre de ceste intelligence ; néantmoins ne se plye 
pour cella davantaige à l'accord des différans des Pays Bas, 
ains monstre ne vouloir en façon du monde estre menée par 
contraincte ou rigueur ; et mesmes , pour le regard de Yoz 
Majestez Très Chrestiennes ez choses que je luy ay propo- 
sées de la Rochelle et de la Royne d'Escoce, elle a plus 
monstre de vous vouloir complaire pour la recognoissance 
du bon trettement qu'avez faict donner à ses subjectz à 
Bourdeaulx , que pour craincte qu'elle ayt qu'il luy puisse 
venir aulcun mal si elle ne le faisoit , bien que je ne veuk 
rien inférer pour cella , parce que le temps et l'occasion font 
souvent changer les volontez . 

\Ceulx du North , à ce que j'entendz , ne sont plus que 
envyron six mil hommes de pied et quinze centz chevaulx 
ensemble , mais on dict que ceulx qui se sont retirez se 
sont allez rafreschir en leurs maysons par ordonnances des 
comtes, t pendant qu'avec le reste ilz poursuyvent le siège 
de Castelbarne contre le sir Henry Boy , qui le soubstient 
bravement ; et cependant se sont saysys de Hartepoul , qui 
est une assés bonne ville , où y a ung chasteau , qu'ilz ont 
aussi prins, et ung port assez capable pour se pouvoir pré- 
valoir de la mer. 



— 401 — 

Milor Herys ayant trouvé moyen de sortir soubz certaine 
capitulation du chasteau de risId)ourg , où il estoit pri- 
sonnier, a assemblé envyron quinze centz chevaulx escou- 
çoys sur la frontière pour se joindre aus dicts deux comtes , 
mais dict [on] qu'ik l'ont prié de ne venir encores; et 
semble que les comtes d' Arguil, d' Honteley et d' Hatil assem- 
blent aussi gens contre le comte de Mora. 

L'on dict que ceste Royne a faict expédier ung général 1 
pardon pour toutz ceulx de ceste eslévation , qui se voul- ' 
dront, retirer, excepté les comtes et dix aultres des chefz 
d'icelle; et que mesmes à iceulx elle Ta faict offrir, soubz 
main , lesquelz toutesfoys , tant chefz que adhérans , ne 
l'ont en façon du monde vollu accepter ; ains de nouveau 
ont juré la poursuyte de leur entreprinse jusques à la mort. 
Dont pour les aller rompre , la dicte Dame a faict marcher 
le comte de Vuarvich avec quatre mil hommes , l'admyral 
Clinton avec aultres quatre mil , et mandé au comte de 
Sussex se joindre à eulx avec trois mille , faisantz en tout 
neuf mille hommes de pied et deux mille chevaulx , avec 
bon nombre d'artillerye , et tient on en ceste court que la 
bataille se donra dans quatre jours ; mais aultres estiment 
que les dicts Comtes ne l'accepteront , ains , que pour estre 
leur armée moins empeschée d'artillerye et de bagaiges que 
l'aultre, qu'ilz entreprendront de courre le pays, et m'a 
l'on dict que le comte de Sussex a envoyé suplier ceste 
Royne d'avoir agréable qu'il ayt la charge de ceste entre- 
prinse puysqu' elle se faict en son gouvernement, ne vou- 
lant que le dict comte de Vuarvich , bien qu'il ayt titre de 
général , luy soit préféré. Et par ce qu'on a raporté que le 
duc d' Alve avoit quatre ou cinq mil hommes de pied ou de 
cheval en Zélande , desjà toutz prestz à s'embarquer, avec 
iï. *^ 

artillerye , rouages , monitions et tout aultre équipage de 
guerre , la dicte Dame a ordonné mettre encores prompte- 
ment quatre de ses grandz navyres en mer, avec les trois 
qui y sont y pour tenir le Pas de Gallais , et en faict tenir 
aultres deux sur le port de Arthepoul , affin que les comtes 
ne puissent envoyer ni recepvoir aulcun messaige par la 
dicte mer. 

La dicte Dame m'a faict veoir une plaincte d'aulcuns de 
ses subjectz , lesquelz retoumans de Bourdeaulx avec quatre 
navyres chargés de vins , ont esté prins et arrestez à Blevet 
en Bretaigne , de quoy elle et ceulx de son conseil m'ont fort 
prié de vouloir très instantment requérir Vostre Majesté de 
les faire délivrer, et d'enjoindre bien expressément à ceulx 
de Roan de faire la mainlevée des biens des Anglois , conune 
elle a esté promise ; dont y de ma part , j'en suplie très hum- 
blement Vostre Majesté, à laquelle, baysant en cest en- 
droict très humblement les mains , je prieray dévottement 
le Créateur qu'il vous doinct, etc. 

De Londres ce xvij* de décembre 1569, 

— du XXI® de décembre 1569. — 

{Envoyée par homme exprès, en la compagnie du marquis de Chetona, 
jusques à Calais.) ^ 

Demandes de secours en argent, vivres et munitions faites par les députés 
de la reine de Navarre. — Efforts de Tambassadeur pour faire échouer 
leur négociation. — Nouvelle protestation d'Elisabeth , qu'elle ne fournira 
aucun secours , et qu'elle ne permettra qu'il en soit donné aucun d*An> 
gieterre. — Mission du jeune comte de Mansfeld. — Ses conférences 
avec Elisabeth et sir William Cecil. — Voyage qu'il a fait en Alle- 
magne pour hâter le départ du duc Casimir. — Confiance de la reine 
dans la prompte répression de la révolte du Nord. — Elle se montre en- 
tièrement rassurée an sujet des armements ordonnés par le duc d'Albe. 
— Efforts du S'. Ciapino Vitelli pour renouer les négociations, malgré 
les insultes de tout genre qui lui sont faites. — Interpellation adressée au 
duc de Norfolk sur ses relations avec les seigneurs du Nord. — Protesta- 
tion faite parle duc, qu'il n'a jamais eu aucune intelligence avec les ré- 
voltés; qu'il n'a jamais songé à son mariage avec Marie Stuart que sous 
le bon plaisir de la reine, mais qu'il ne prendra aucun engagement pour 
une nouvelle union avant d'avoir recouvré sa liberté. — Refus est fait de 
lui accorder son hôtel pour prison. — On montre plus de bienveillance 
envers lui ainsi qu'envers la reine d'Ecosse. — Crainte de l'ambassadeur 
qu'il n'ait été délivré de l'argent au jeune comte de Mansfeld. — Son opi- 
nion, que la révolte du Nord est loin d'être apaisée; — que Ton doit con- 
server l'espoir du rétablissement de Marie Stuart en Ecosse ; — et que 
le duc de Norfolk serait rendu à la liberté s'il voulait renoncer à son ma- 
riage avec cette reine. — Nouvelle que les révoltés du Nord se sont em- 
parés de Castelbar. — Résolution prise subitement par le S'. Ciapino 
Vitelli, de quitter l'Angleterre. 

Au Rqy. 

Sire , je n'ay plustost entendu que quelques ungs es- 
toient venuz de la Rochelle, que je n'aye incontinent pré- 
veu qu'ilz estoient envoyez pour recouvrer de l'argent, 

et des blez , et des pouldres de ce royaulme , ainsy que 
j'entendz qu'ilz font à présent bien fort grande instance 
d'en avoir; mais j'ay mis peyne de préoccuper la Royne 
d'Angleterre, premier qu'ilz ayent parlé à elle, de me pro- 
mettre qu'elle ne leur baillera, ny souffrira que ses subjectz 
leur baillent , aulcunes provisions ny secours , luy ayant 
protesté de l'infraction d'amytié , si elle le faisoit ou le per- 
mettoit; de quoy elle m'a donné la paroUe que je vous ay 
desjà escripte le xvi^ de ce moys , et croy qu'à grand diffi- 
culté tireront ilz d'elle, ny encores ouvertement de ses 
subjectz , rien de cella. Bien pourra estre que par l'em- 
ployte d'aulcuns merchantz , soubz colleur d'aultres trettes 
qui sont desjà expédiées pour porter des bledz en Portugal , 
ou bien par quelques ungs désadvouhez , ilz en pourront 
estre accommodez de quelque partie , mais plus habondam- 
ment , à mon adviz , les en fomiront de Hendem le S' Do- 
lovyn et le bastard de Briderode , devers lesquelz le S' de 
Lombres , et ung nommé Tafin , toutz deux Flamans , qui 
demeurent icy pour ceste négociation , ont à cest effect 
desjà envoyé home exprès. 

Et le frère du comte de Mensfelt, qui estoit arrivé 
avecques feulx , après qu'à diverses foys il a heu tretté bien 
longuement , et fort secrectement avec ceste Royne et avec 
le secrétaire Cecille , il a esté expédié pour passer en AUe- 
maigne; et, par des propos qu'il a tenuz à Vuyndesor et 
en ceste ville , semble qu'il ayt opinion de trouver le duc 
de Cazimir assez prest de marcher avec cinq mil reytres et 
huict mil lansquenetz , et que sa commission soit avec le 
prince d'Orange de haster le dict duc de Cazimir et de sol- 
liciter à ceste entreprinse de France les aultres princes pro- 
testans. 

Quillegrey ne part en sa compaignye , et croy qu'on le 
réserve pour l'envoyer après, sellon qu'on verra que les 
affaires du North se porteront; desquelz semble qu'on faict 
desjà prendre une bien fort bonne espérance à ceste prin- 
cesse , luy donnant entendre que les deux comtes , ne s'as- 
seurans plus de leur trouppe, proposent desjà de gaigner la 
mer pour se retirer en France ou en Flandres , et que ceulx 
qui les ont supiz monstrent de vouloir accepter le pardon 
de la dicte Dame. Et tant pour cella , que pour se trouver 
la dicte Dame aulcuuement délivrée du doubte, quelle 
avoit du duc d'Alve, elle a contremandé de ne mettre en 
mer les sept 'grandz navyres, qu'elle avoit ordonnez sortir 
du premier jour; car a entendu que l'armement, que le 
dict duc prépare en Zélande, ne peult estre prest de 
quatre moys, pendant lesquelz elle espargnera la despence 
des dictz navyres , et aussi , qu'estant la responce , qu'on 
attandoit du dict duc d'Alve touchant les différantz des 
Pays Bas, arrivée, le marquis de Chetona, à qui l'on 
avoit desjà assés indignement donné congé, en faisant 
semblant , à ceste heure , de le demander à la dicte Dame 
pour s'en retourner, it luy a faict tant d'honnestes et gra- 
cieuses offres qu'il a monstre ne vouloir rien moins que 
le prendre ny que interrompre la conférance de l'accord ; 
et elle , qui n'a peu user là dessus que de bonnes parolles , 
luy en a donné des meilleures qu'elle a peu touchant le 
désir qu'elle dict avoir de contanter le Roy d'Espaigne , 
de sorte que le dict marquis est encores demeuré pour es- 
sayer de remettre en termes la dicte conférance. 

Je ne sçay que juger là dessus ,• pour la grande incerti- 
tude et variété qui se veoyt ordinairement au conseil de 
ceste princesse , si n'est qu'il ne sera mal aysé de trouver 

UDg expédiant de paix entre deux , qai ne veulent rien tant 
évitter que la guerre. 

J'entendz que , despuys deux jours , Ton a faict inter- 
roger le duc de Norfolc sur l'entreprinse de ceulx du North ^ 
et sur le mariage de la Royne d'Escoce , et sur le propos 
d'ung aultre mariage pour le faire despartir d'estuy là ; et 
qu'il a respondu n'avoir jamais heu aulcune communication 
avec ceulx du North , ny prétandu à la Royne d'Escoce que 
pour le bien de laRoyne, sa Mestresse, et de son rbyaulme, 
et qu'il n'est dellibéré d'entendre à nul aultre nouveau pro- 
pos de mariage, qu'il ne soit en liberté; dont , se sentant 
fort ignocent de tout eella, a ^voyé suplier la dicte Dame 
de le vouloir fiaiire eslargir, ou aulmoins luy ordonner sa 
mayson , qu'il a en ceste ville , pour prison , ce qu'elle ne 
luy a encores accordé, mais bien luy faict faire plus gra- 
cieulx trettement dans la Tour; rt à la Royne d'Escoce , 
encore que son courroux ne soit , du tout , bien passé 
contre elle , ne luy faict toutesfoys user d' aultre rigueur 
meintepnant, que de la faire observer de prez par les 
comtes de Cherosbery et Huntingtou qu'elle n'ayt aul- 
cune communication avec ceulx du North , et qu'elle [ne] 
puysse escripre ou recepvoir aulcunes lettres du dict duc 
de Norfolc, Je bayse très humblement les mains de Vostre 
Majesté , et prie Dieu qu'il vous doinct, etc. 

De Londres ce xxj' de décembre 1569, 

A LA Royne, 

Madame , sur ce que j'escriptz en la lettre du Roy de 
l'instance que font ceulx de la Rochelle pour tirer des ra- 
freschissemens de ce royaulme, je m'opposeray aultant qu'il 

me sera possible qu'ilz n'en ayent , et croy que je leur y feray 
troaver assés de difficultez ; mais, quant à ce qui peult sue-*" 
céder du passaige du jeune comte de Mensfelt en Allemaigne, 
Vostre Majesté y fera , s'il luy playt, prendre garde de dellà , 
car je n'y puys rien plus veoir d'icy , sinon qu'il s'y feyt quel- 
que advance d'une partie de ces deniers, qu'on continue 
toutz les jours mettre ez mains de M\ Grassan , qui mon- 
tent desjà plus de quatre centz mil escuz , de quoy j'ay bien 
grand souspeçon , parce que l'argent, qu'on a à distribuer 
dans ce royaulme, se mect ordinairement ez mains des tré- 
soriers et recepveurs, et non ez mains des facteurs ou mer- 
chantz. Toutesfoys je n'ay entendu qu'il y ayt mandement 
d'aulcune nouvelle somme encores expédiée pour Aile- 
maigne. 

Des différantz des Pays Bas, il semble qu'on y procède, 
des deux costez, avec très grande deffiance; sçavoir, les 
uugs , de n'espérer tirer une digne satisfaction ny des biens 
déprédez, ny de l'offance receue; et les aultres, de ne se 
pouvoir, après qu'ilz l'aurpient faicte , aulcunement asseu- 
rer de la paix. Je ne sçay si, après une si manifeste rop- 
ture qu'il y a heu en la conférance, les choses se remet- 
tront à ceste heure en meilleurs termes par la reprise que 
le marquis de Ghetona en a faicte , ce qui se verra en peu 
de jours. 

Touchant les affaires du North, j'ay opinion qu'on les 
faict plus petitz et moins dangereux à la Royne d'An- 
gleterre qu'ilz ne sont , car j'entendz que les eslevez ne 
monstrent aulcun signe de repentance ny de craincte, et 
qu'ilz procèdent avec grand asseurance, et par bon ordre, 
et en grand confiance d'ung bon succez de leur entre- 
prinse. 

Les choses de la Roy ne d'Escoce demeurent en suspens, 
et bien qu'on luy attribue la principalle occasion de ces 
troubles , Ton n'estime toutesfoys que ce soit proprement 
elle qui les ay t succitez , mais que ce sont ceuk , qui ont 
cogneu les tortz qu'on luy faisoit , qui se sont ainsy meuz 
d'eulx mesmes pour les remédier. Et de tant que la Royne 
d'Angleterre, en son cueur, ne luy veult ny luy peult 
vouloir mal, et que l'auclorité de ses ennemys (si n'estoit 
ce , qu'ilz proposent quelque aparance de bien et de repoz 
pour ce royaulme par la détention de la dicte Dame) , n'a- 
proche de celle de ses amys et serviteurs , je nepuys encores 
désespérer de l'yssue de ses affaires, et croy que, pour 
l'honneur et respect de Voz Majestez , l'on n'usera au 
moins dorsenavant que dignement en l'endroict de sa per- 
sonne. 

Et quant à la prison du duc de Norfolc, elle luy sera, à 
mon adviz , plus longue pour ne se vouloir librement des- 
partyr du mariage de la dicte Royne d'Escoce, bien que, 
ez aultres choses, ceste grande obéyssance d'estre venu 
au mandement de la Royne , sa Mestresse , et d'avoir quasi 
voluntairement accepté la prison pour la contanter, luy 
sert d'une grande justiification envers elle, et la rend elle 
moins offancée envers luy. Tant y a qu'il se cognoist que 
des choses du North ont à sortir les principalles détermi- 
nations de toutz ses affaires , et de ta plus part des aultres 
qui sont à présent en ce royaulme. Je bayse très humble* 
ment les mains de Vostre Majesté et prie Dieu qu'il vous 
doinct. Madame, en parfaite santé, très longue vie et 
toute la prospérité que voUs désire. 

De Londres ce xxj" de décembre 1569, 

Par postule à la lettre précédente, 

Despuys la présente escripte , est venu nouvelles que 
ceulx du North ont prins Castelbarne , lequel ilz tenoient 
assiégé, et je viens d'entendre que, pour aulcunes occa- 
sions survenues despuys hyer, le marquis de Ghetona a 
prins résoluement son congé. 

LXXX' DÉPESCHE 

— du XXVII* jour de décembre 1569. — 
( Envoyée exprès jusques à la Court par le Sr. de Fassal. ) 

Nouvelles importantes du Nord. — Force des révoltés et situation de leurs 
affaires après la prise de Castelbar. — Le comte de Warwick attend, 
pour les attaquer, les renforts qui lui sont promis. — Tout se prépare 
pour une bataille décisive. — Rappel à la cour du comte de Pembroke, 
à qui toute faveur et autorité sont rendues. — Espoir qu'il fera mettre 
le duc de Norfolk en liberté. — Audience de congé a été accordée au 
S**. Ciapino Vitelli , avant son départ. — Mission donnée en Allemagne 
par Elisabeth au jeune comte de Mansfeld. — Soupçon qu'il a été chargé 
de traiter de la levée de deux mille reitres. — Réclamations de l'ambassa- 
deur à raison de diverses sommes qui lui sont dues. — Plaintes qu'il 
adresse à la reine-mère au sujet des promesses qui lui avaient été faites 
et qui sont restées oubliées. — Lettre secrète pour la reine-mère. — Vive 
recommandation de l'ambassadeur pour que le plus profond secret soit 
gardé sur les communications confidentielles contenues dans le second mé- 
moire joint à la dépèche. — Premier mémoire. — Détails sur les affaires 
du Nord depuis la prise d'armes. — Motifs qui ont empêché les comtes 
de Northumberland et de Westmoreland de mettre à exécution leur en- 
treprise aussi complètement qu'ils le désiraient — Nécessité où ils se 
sont trouvés de devancer l'époque fixée pour la prise d'armes. — Succès 
qu'ils ont obtenus. — » Appui qu'ils doivent espérer dans toutes les pro- 
vinces du royaume, — Craintes d'Elisabeth , que plusieurs des seigneurs 
les plus influents de la cour, qui sont auprès d'elle, ne soient d'intel- 
ligence avec les révoltés. — Instances faites auprès du duc de Nor- 
folk pour qu'il renonce à épouser la reine d'Ecosse. — > Mémoire confi- 
dentiel — - Sollicitations faites auprès de l'ambassadeur par les comtes 
de Northumberland et de Westmoreland , pour que le roi leur donne un 
secours d'argent, qui doit être remis à Calais ou à Boulogne. — Con- 
fiance qu'ils ont eue , en prenant les armes , dans l'appui de la France e| 
de l'Espagne. — Grandes promesses qui leur ont été faites par l'Espagne 
avant la prise d'armes. — Refus de les accomplir, depuis qu'ils sont en- 
trés en campagne. — Conditions que veulent imposer les Espagnols. — 
Ils exigent que la reine d'Ecosse épouse don Juan, et loi fasse la cession 

du droil qu'elle prétend à la coiironoe d'Angleterre. — Avis qui a été 
donné secrètement de Londres par le S**. Ciapiuo Yilelli ,'au duc d*Albe, 
d'agir sur-le-cbamp comme si la guerre était déclarée. — Démarches faites 
auprès du duc d'Albe par les comtes de Northomberland et de Westmore* 
land. — Déclaration de ceux du Nord qu'ils prennent les armes pour la 
religion ; — pour assurer la succession au trône d'Angleterre après la reine; 

— et pour chasser les nouveaux parvenus qui se sont emparés du pouvoir. 

— Seconde lettre au roi, — Félicitations de l'ambassadeur pour la prise 
de Saint-Jean-d'Angely , et les offres de soumission faites par le prince de 
Navarre, le prince de Coudé et l'amiral de Coligni. — Nouvelles qui 
viennent de lui être transmises par la reine d'Angleterre sur les affaires 
du Nord. — Division qui aurait éclaté entre les comtes de Northumber- 
land et de Wesimoreland. — Ils se seraient séparés, abandonnant leur in- 
fanterie et leur artillerie. — Les troupes de la reine se sont mises à leur 
poursuite. — Secours offerts à Elisabeth par le comte de Murray. -<i~ Iq* 
certitude de ces nouvelles. 



Au Roy, 

, Sîre, après que ceulx du North ont heu prins Castel- 
barne, ville et chasteau, qui n'ont tenu quje huict jours par 
faulte de vivres , le comte de Yuesmerland a miz dedans 
une bonne garnyson et force vivres , avec dellibération de 
tenir la place, et le comte de Northomberland s'en est re- 
tourné à Arthelpoul pour y continuer , avec grand dilli^ 
gence, la fortiffication qu'il y faict faire. M* Northon est 
pour eulx en la ville de Durem, et d'aultres de leurs prin- 
cipauh adhérans sont en d'aultres villes et chasteauk ez 
envyrons. Hz ont logé le principal de leur armée entre le 
dict Gastelbame et Arthelpoul , et ez villaiges qui sont le 
long d'une rivière tirant vers Yorc , de laquelle ilz ont faict 
rompre les pontz et les passaiges, et se résolvent, à ce 
qu'on dict, de donner la bataille, si l'armée de la Royne 
d'Angleterre entreprend de la passer. J'entendz que le 

comte de Vuarvich a escript qu'ilz sont quinze mille 

hommes de pied , non toutz bien armez , et deux mil che- 

vaulx en fort bon équipage, et qu'il ne s'estime encores 

assez fort pour les combattre; néantmoins prie la Royne et 

ceulx du conseil de luy mander résoluement si , avec les 

huict ou neuf mil hommes et dix huict centz à deux mil 

chevaulx qu'il peult desjà avoir avecques luy, il entreprendra 

de passer la susdicte rivière sur eulx. A quoy semble qu'on 

luy ayt respondu que, du premier jour, l'on luy envoyera 

de renfort les gens du Queint , que milor Coban a levez , 

et ceulx de Sommercet, qui sont de la charge du comte de 

Pembrot, et qu'aussitost qu'il les aura receuz, qu'il ne 

temporise plus d'aller rencontrer les dictz ennemys. Par 

ainsy semble qu'on se prépare , d'ung costé et d'aultre , à 

la bataille. 

Le comte de Pembrot a esté mandé pour retourner, avec 
toute faveur et auctorité, à la court; et par luy s'espère 
que la réconcilliation du duc de Norfolc se fera, et qu'il 
pourra estre miz en liberté. 

Ces jours passez , ung consul, de la nation espaignolle, 
de Bruges, soubz tiltre de courrier, est passé de deçà avec 
pacquetz et lettres pour le marquis de Chetona , lequel 
ayant esté recogneu a esté arresté et miz ez mains de 
M*. Marso, gouverneur des merchantz, mais les lettres 
principalles ont esté randues au dict marquis; lequel, 
pour son regard , et la Royne d'Angleterre , pour le sien, 
n'ont estimé que sa plus longue demeure par deçà peult 
estre de quelque utillité , dont est allé prendre publicque- 
ment congé de la dicte Dame , sans s'arrester à certaine 
aultre façon de congé moins digne , qu'on luy avoit donné 
auparavant ; et luy a le comte de Lestre faict ung présent 

de deux beauk guilledinâ. Je nh sçay encores si sur rem- 
barquement il luy sera faict aultre présent de la part de la 
Royne, mais l'on a estimé qu'il le reffuzera. 

J'entendz que la dicte Dame a fort gracieusement expédié 
le jeune comte de Mensfelt , et qu'elle luy a faict donner 
mil escuz , desquelz semble qu'il eust bien fort grand be- 
soing, et a escript par luy amplement aulx princes d'AUe- 
maigne; mesmes quelcun m'a dict qu'il emportoit une lettre 
de crédict pour faire fornyr quelque somme par dellà , mais 
ne sçay encores à quelles fins , bien m'a l'on donné entendre 
que c'est pour lever deux mil reytres pour la dicte Dame, 
mais n'ay encores certitude de cella. 

La Royne d'Escoce vous escript, et vous envoyé ung 
sien gentilhomme exprès pour vous compter ses nouvelles. 
J'ay si amplement instruict de toutes aultres choses de deçà 
le S', de Vassal, présent pourteur, que vous supliant très 
humblement, Sire, de le croyre, je n'adjouxteray rien 
plus icy qu'une bien dévotte prière à Dieu, après avoir très 
humblement baysé les mains de Vostre Majesté, qu'il vous 
doinct, en parfaite santé, très longue vie et toute la pros- 
périté que vous désire. 

De Londres ce xxvij° de décembre 1569. 

A i.A Royne. 

Madame, vous ayant par le S', de Sabran, le xxv* du 
passé, et despuys, par cinq dépesches du dernier d'icelluy 
et du cinquiesme , dixiesme , séziesme et vingt uniesme du 
présent , faict toutjour entendre les adviz que j'ay heu de 
l'eslévation du North; de la praticque que ceulx de la 
Rochelle ont envoyé faire icy par le jeune comte de Mens- 

felt et le S^ de Lombres; de la négociation du marquis 
de Ghetona sur Içs différandz des Pays Bas;/ de la fenne 
opposition de la Royne d'Angleterre au mariage de la Royne 
d'Escoce, pour l'occasion duquel et du souspeçon qu'on a 
heu d'elle sur les choses du North, l'on l'a transportée et 
resserrée davantaige ; pareillement de la prison du duc de 
Norfolc y et des aultres mouvementz, préparatifz et apareilz 
de ce Royaulme ; Vostre Majesté verra meintennant par la 
lettre du Roy, et entendra par le S^ de Vassal , présent 
pourteur, et par les mémoires et instructions que je luy ay 
donnez , tout ce qui a succédé despuys , et en quoy en sont 
à présent les choses, ez quelles j'ay miz peyne, Madame , 
de suyvre, du plus prez que j'ay peu, ce que j'ay estimé estre 
de vostre intention ; et loue Dieu que, à quoy qu'elles soyeat 
meintennant devenues ,\la Royne d'Angleterre ne demeure 
que bien disposée envers Voz Très Chrestiennes Majestez , 
et monstre vous vouloir grandement complaire , sinon en 
ce que je la presse de la Royne d'Escosse , sur les affaires *l 
[de la quelle] elle m'a dict qu'elle vous avoit fait entendre 
ses ra[isons] par son ambassadeur et qu'elle estoit toute 
esbahye [de n'en] avoir encores responce; mesmes, l'on 
m'a asseuré qu'en plusieurs choses elle deffend fermement 
contre aulcuns mal intentionnez de son conseil le salut et 
la vie de la dicte Dame, et nous faict l'on acroyre qu'avec 
le temps elle nous donra de meilleures et plus certai- 
i|ies responces pour elle que [nous n'en] avons heu jus- 
ques icy. 

La dicte Royne d'Escoce vous escript, et vous envoyé 



I . Dans cette page du MS. et les deux suivantes , le bord du feuillet se 
trouvant rongé, il mantiue quelques roots qu*il a été facile de rétablir. 

exprès le S^ de Gardelle pour vous compter de ses affaires, 
et vous requérir quelque bonne pourvoyance sur iceulx ; 
et m'ayant prié de les vous recorder , j'ay baillé au dict de' 
Vassal sa mesmes lettre' affin qu'il vousplayse prendre la 
peyne de la veoyr. 

Et me remettant à luy de toutes aultres particullaritez 
de deçà , sur lesquelles je vous suplie j Madame , le vouloir 
ouyr et luy donner foy, le surplus de la présente sera pour 
très huinblement me ramentevoir à Vostre Majesté pour le 
payement de mes gaiges de la ebambre et de la pencion 
de xij<^*, qu'il vous a pieu m'ordonner, à ce qu'il vous 
playse commander , Madame , que la moictié de la pencion 
qui me reste de ceste année, jà escheue (1569), et les 
gaiges de la dicte mesmes année , et la moictié de ceuk 
de la précédante , despuys que suys en ceste charge , me 
soyent payez , qui est en tout quinze centz livres, tant de 
la pencion que de la chambre, et ordonner que, pour les 
aultres suyvantes , je soys miz au rolle des assignez et payé , 
affin de n'en importuner plus Vostre Majesté. Ce que j'es- 
père , Madame , que ne me vouldrez reffuzer , veu que je 
n'ay ny n'ay heu jamais aultre estât ny bienfaict dé Voz 
Majestez , et qu'il vous peult souvenir qu'il a tantost dii 
ans qu'avez heu désir et intention de me faire du bien, 
pour m'avoir veu auparavant longuement servyr, et néant- 
moins j'ay toutjour despuys continué le service, et vostre 
bienfaict n'est encores venu; mais j'opère en la grande 
bonté et vertu de Vostre Majesté que là , où à tant d'aultres 
vous avez faict recepvoir honneurs, récompences et advan- 
cément de leurs services, vous ne me ferez demeurer seul 

I. Cette lettre D*a point été transcrite sur le registre. 

confaz d'honte et de paouvretté, pour ceulx que , avec toute 
dilligence et affection , vous sçavez , Madame , que j'ay très 
(idellementfaictz à Voz Majestez; et , je prieray Dieu, après 
avoir très humblement baysé les mains de Vostre Majesté , 
qu'il vous doinct, etc« 

De Londres ce xxvij* de décembre 1569. 

AVLTRE lettre: A PART A LA ROYNB. 

Cl^iffte. — [Madame , affin que le Roy et* Vous et Mon- 
seigneur soyez advertys d'aulcunes choses , (jui sont d'as- 
sés de moment pour celles de vostre service , et regardent 
beaulcoup le présent estât , et celluy d'advenir, de vostre 
grandeur, et peuvent encores vous servyr pour demeurer 
auculnement advisez en vous mesmes sur ce que , à mon 
adviz, l'on vous requerra, je vous suplie très humble- 
ment, Madame, ouyr à part et donner foy à ce mien 
gentilhomme , le S', de Vassal , et me commander par luy 
comme, sellon vostre intention, j'aurai à me conduyre 
en ce qui pourra eschoir à ma présente charge; et [que 
vous ne] preignez , Madame , à desplaysir si très humble- 
ment , et [au nom] de Dieu , je vous suplie que le propos 
n'aille plus avant que à Voz Majestez et à Mon dict Sei- 
gneur vostre filz , sellon que j'ay obligé ma foy et ma 
conscience de ne le reveller qu'à vous trois dellà la mer ; et 
je suplieray le Créateur, après avoir très humblement baysé 
les mains à Vostre Majesté , qu'il vous doinct , etc. 

De Londres ce xxvij" de décembre 1569. 

Avec le propos principal , je luy en ay commis d'aul- 
tres , pour dire aussi à part à Vostre Majesté. ] 

MÉMOIEE. 

Il a semblé qtie l'entreprinse^s comtes de Nortbomber- 
land et Yuesmérland leur deubt torner à malle fin par ce 
qu'ayant , du commancement , proposé d^ marcher jusques 
à Londres, et de mettre la Royne d'Escoce en liberté, et 
de se saysir des villes de Yorc et de Neufcastel , avec grand 
espérance que, aussitostqu ilz se seroient monstrez en cam^ 
paigne, ung milion de catholiques se lèveroient, et les 
grandz qui sont de leur intelligence s'yroient joindre à euk, 
ou au rnmns leur envoyeroient de leurs forces , ou argent , 
ou quelque [autre secours] , rien de tout cella ne leur a 
réuscy. 

Ains, ayantz assés soubdainement marché trente mil 
oultre la ville d'Yorc, la Royne d'Escoce a esté inconti- 
nent transportée, et, encorquele peuple les ayt sùyviz, 
nul des seigneurs n'a [pareu], ny bougé , ny envoyé devers 
eulx ; dont , ne se sentans avoir assés d'argent pour con-* 
duyre leur troupe jusques à Londres [parce que ilz] ne vou- 
loient vivre sur le peuple, ny de pou[voir occuper] ceste ville 
incontinent qu'ilz y seroient arrivez [parce que elle est] 
puyssante et bien fornye d'armes , et où ilz [n'espéroient] 
qu'il se fît aulcun mouvement pour euU , ilz s'en [allèrent] 
vers Yorc , où ilz aproffitèrent encores moins parce que 
[estant] la ville, par la dilligence du comte de Susses , bien 
pourveue de gens de guerre; ilz furent contrainctz de ra* 
passer vers le quartier d'où ilz estment Venuz. . 

Et parce que une partie de leur troupe se retira [lors] 
et que les comtes , avec le reste , s'acheminèrent vers le 
pays de Blacmur , qui est marescageux et sur la mer, l'on 

II. »7*. 

eust opinion qu'ilz s'en alloient rompuz d'eulx mesm^ , et 
que les priucipaulx se venoient sâulver sur quelques navyres 
en France ou en Flandres , dont la Royne d'Angleterre et 
cealx de son conseil diminuèrent de moictiérordredesapa- 
reils qu'ilz avoient faict pour les aller deOaire. 

Mais semble que , despqys , l'on a bien cogneu que leur 
retrette tt'éstoît advenue que par ce seulement que les 
àultres seigneurs catholiques, de leur intelligètiee^ ne leur 
avoient aulcunement correspondu , s'excusftntis , à ce qu'on 
dict , [sur ce] que l'entreprinse avoit esté hors de temps et 
beaulcoup plustost commancée qu'il n'estoit convenu entre 
eulx , ce que les dictz comtes semblent advouher, mais que , 
voyantz Tinstante sommation qu'on leur faisoit de se re- 
présenter en court , et que , à faulte de comparoir, ung 
simple sergent les fût allez prendre , l'ung après l'aultre , 
en leurs maysons, ainsy qu'ilz sçavent très bien que les 
commissions en estoient desjà expédiées, ils a voient esté 
contraints d' ainsy soubdain recourir aulx armes et se mettre 
en eampaigne. 

Dont, ayantz, à ceste heure, donné quelque fondement 
à leur entreprinse , et monstrantz de vouloir attandre le 
temps et la commodité dc^ auItres , il se cogiioist que leurs 
troupes ne se sont séparées d'eulx , ny ilz n'ont prins le 
chemin vers la mer, pour aulcunement habandonner leur 
dicte entreprinse , ny pour ^'enfouyr hors du pays ; ains que 
ceulx , qui se sont retirez , sont allez , ps^r leur congé , se 
retirer en leurs màysons , pour estre prestz quant ilz les 
manderont , et eulx , avied le reste , sont allQZ saysir cepen- 
dant la Taille , le dsastean et le port de Hartepoul , qui sont 
très oportuns lieux par la terre, et fort commodes pour 
s^ayder de la mer; rt ont assiégé là n\\e ^ ehasteau de 

Gastelbarne , lesquelz , nonobstant que les comtes de Yuar-^ 
vich, de Sossex et admyral Clinton ayent faict semblant de 
se mettre atik champs pour les secourir, ilz n'y ont apro- 
ché, et les ont layssé prendre par composition (bagues 
sauhes , aultant que chacun soldat sur soy , et Henry 
Boy, le capitaine , sur ung cheval seulement , en ont peu 
emporter) ; qui est une place assez forte , et où les dîcts 
comtes ont trouvé de Vartillerye , des armes , des pouldres, 
et veult on dire aussi beaulcoup d'argent et de richesses. 

L'on estime que le nombre d'hommes d*effect, de quoy 
iceuh comtes peuvent faire estât pour ung combat , sellon 
leurs rolles, est de vingt mil, comprins quinze centz Es- 
couQOis à cheval, que milord de Humes tient toutz prestz à 
leur dévotion sur la frontière, et qu'ilz se résolvent de 
donner la bataille, si l'armée [de] ceste Royne marche 
gnières plus en avant, et s'entend que les dictz comtes ont 
mandé plusieurs parolles de deffy aulx chefz d'icelle , mes- 
mement au comte de Vuarvich. 

L*on commande à cognoistre qu'ilz procèdent d'une plus 
grande asseurance et plus grande confiance qu'on ne cuy- 
doit , et que , demeurantz ainsy fermes ez lieux qu'ilz ont 
gâignéz , et les fortilïiàns comme ilz font , qu'ilz sentent 
ung grand apuy datis le royaulme, et qu'ilz espèrent quel- 
que bon secours de dehors , dont ceste Royne souspeçonne 
plus que jamais le duc d' Alve ; et peult estre qu'à ceste oc- 
casioki , elle s'estoît advisée d'arrester quelques jours en- 
core» le marquis de Chetona et sa troupe , qui est belle et 
grande, affin qu'ilz luy servissent comme d'ostages par 
deçà , mais le dict marquis s'est enfin déterminé de prendre 
résolaëtnent son congé. 

L'armée de la dicte Dame a desjà marché vers les en- 

nemys , soubz le comte de Y uarvich , assisté des comtes 
de Sussex et admyral Glynton , toute en bonne équipage 
d'armes, d'artillerye et de monitions , et s'espéroit en ceste 
cour que la bataille se donroit jeudy dernier ; mais , en- 
cores qu'on ayt assés accoustumé en ce royaubne de ne 
la temporiser , néantmoins aulcuns ont opinion qu'on ne 
l'azardera. 

Et parce que les dictz comtes ont publié ung escript y 
lequel translaté d'anglois en françoys , contient ce qui se 
veoyt par icellui , la dicte Royne et ceulx de son conseil 
sont entrez en nouvelles [craintes] des seigneurs qui y sont 
dénommés, lesquelz l'on a dilligemment [recherchés] là 
dessus , mais pour ce que le duc de Norfolc ne s'est en 
[ses] rcsponces tant exaspéré contre les dictz comtes et 
leurs [adhérans] comme ont faict les comtes d'Arondel 
et de Pembrot , l'on a extraict certains articles du [dict 
escript et] d'aultres du faict d'entre la Royne d'Escoce 
et luy, [sur lesquels] l'on l'a, de rechef, curieusement 
interrogé , avec pl[us grand instance] pour luy faire quicter 
la Royne d'Escoce , luy donnant en[tendre] qu'aussi bien a 
elle escript de ne le vouloir aulcunement es[pouser] , et 
qu'il se trouvera bien ung aultre party pour luy qui sera 
[approuvé] de la Royne, sa Mestresse, et par le moyen 
duquelU recouvrera sa liberté, car aussi ne trouve l'on qu'il 
soit chargé d'aulcune c[hose] quedudi/ctmaris^e; dont, 
pour l'ennuy de la prysoq , il a esté en grand [danger] 
de se laysser aller à ceste persuasion et habandonner la 
Royne [d'Escoce]. 

Mais j'entendz que ^ sellon les bons admonestemens et 
conseilz qu'on luy a administrez , il a en (in sagement res- 
pondu, que touchant ceulx du North, il n'a jamais heu 

communication de leur entreprinse , et à qaiconques voul- 
dra dire aultrement il luy maintiendra qu'il a menty ; et 
quant à ce qu'ilz ont allégué qu'il a tenu certain propos de 
la succession de ceste couronne , que , à la vérité , il en a 
parlé souvant , mais toutjours sellon les bons termes qui en 
furent proposez et débattuz au dernier parlement; que, du 
mariage de la Royne d'Escoce, il n'y a jamais prétandu 
sinon pour servir au bien de la Royne, sa Mestresse, 
et à celluy de son royaulme; et, quant elle a monstre 
ne le trouver bon, qu'il s'en est despourté; qu'il ne faict 
doubte que la Royne d'Escoce n'ayt faict le mesmes, 
quant la Royne d'Angleterre luy a faict cognoistre le cour- 
roux qu'elle en avoit , et qu'il sera toutjour plus ayse de se 
maryer au gré de la dicte Dame que contre sa volonté; 
mais qu'il ne dellibère en façon du monde entendre à nul 
party qu'il ne soit en liberté. 



SECOND MÉMOIRE. 

©I^iffre; — [Ayant les deux comtes du Nortb , et ceulx 
qui les suyvent , prins les armes pour restablyr la relligion 
catholique en Angleterre, et pour mettre la Royne d'Es- 
coce en liberté , et à icelle conserver la succession de ceste 
couronne , et pour s'opposer à ceulx qui , abusantz de l'auc* 
torîté qu'ilz ont prèz delà Royne d'Angleterre, l'employent 
à travailler les subjectz du royaulme et offaucer les princes 
estrangiers , ilz ont espéré que , par mon moyen et de celluy 
de l'ambassadeur d'Espaîgne, ilz seroient secouruz de nos 
deux Maistres , conune de deux grandz princes , intéressez 
en leur entreprinse. ^ 

Dont , pour icelle continuer, ilz nous ont faict remons- 
trer que , pour te présent , ilz se trouvent lassés fortz de 
gens, maiii qu'ilz n'ont argent pour les entretenir que jus^* 
ques envyron le x* ou xv* de janvier, et que celluy de Nor- 
thomberland a desjà advanoé sept ou huict mil escuz , qui 
est tout ce qu'il a peu fornyr, par ainsy requièrent d'estre 
proinptement secouruz . 

Sur quoy, pour mon regard, je leur ay faict considé- 
rer l'infiny espuysement des finances du Roy, Mon Sei- 
gneur, par la présente guerre dé son royaulme , et aussi 
que le secours qui s'attand de luy à Dombertrand ne sera 
sans frais, lequel reviendra beaulcoup au proffict de leur 
entreprinse, dont se sont assés con[tentés] des bonnes es- 
pérances , que je leur ay données, de toute l'assistance que 
le Roy leur pourra faire , mesmes d'argent s'il en a , et de 

ge[ns ] et de retraicte s'il est besoing en son 

royaulme. Néantmoins m'ont fort conjuré d'escripre à Sa 
Majesté qu'il luy playse leur fornyr quelque somme, sel- 
Ion qu'il en pourra avoir la commodité; ce que je n'ay peu 
reffuzer de leur accorder. Et semble qu'avec bien peu d'ar- 
gent de Sa Majesté ou de celluy du douayre de la Royne 
d'Escoce, porté à Gallais ou à Bouloigne, ausquelz lieux 
ilz l'yront bien cercher, ilz se contanteront. 

Quant à l'ambassadeur d'Espaigne, de tant qu'ilz 
avoient de grandes promesses de luy, et mesmes lettre de 
sa main , laquelle celluy de Northomberland porte tout- 
jour sur soy, et qu'avant s'eslever il les solliottoit, par of- 
fres d'ung grand et présent secours d'arquebouziers, de 
corseletz, de gens de cheval ^ et de cept.mil escuz, affin 
qu'ilz prinsent incontinent les armes , meintenoant qu'ilz 
les ont prinzes et qu'ilz se trouvent en nécessité d'argent , 

et ayant le dict ambassadeur moyen de leur faire frayer 
huict mil escuz par deux merchantz de ceste ville j qui , 
sur sa paroUe , se offrent de les leur bailler, iiz sont fort 
esbahys que non seulement il reffuze de le faire « par ce, 
dict il, qu'il n'a expresse commission pour cella du duc 
d' Alve, » mais aussi se monstre assés froid sur tout le reste du 
secours promiz , et qu'il ne fault qu'ilz espèrent que le duc 
s'advanced'en bailler, si quélcun des plus grandz et prin- 
cipaulx d'entre eulx ne va devers luy pour accorder à quelles 
condicions il l'envoyera , et à quelles ilz le prendront. 

Sur quoy, je ne fays doubte que les voyant à ceste heure 
entrez bien avant et avoir besoing de luy, qu'il ne les veuille 
attirer à ses intentions, et, entre aultres, à celle qu'il a 
grande du mariage de la Royne d'Escoce et de dom Joan, 
avec le tiltre de la succession de ce royaulme; à quoy le 
comte de Northomberlan s'est toutjours monstre fort en- 
clin , et qu'il 1^ veult aussi [engager] de ne poser les armes , 
ny faire aulcun accord , sans luy. 
* Et se voyt assés que ce réfroydissement n'est que artifice 
par[ce que je] sçay que le dict duc a esté fort marry que 
le viscomte de Montegu [ne] soit passé devers luy, comme 
il l'avoit promiz, et comme ram[bassadeur] luy avoit desjà 
baillé lettre pour ce faire, et a le dict duc mandé qu'il face 
grand instance au dict de Montegu, ou bien à quelque 
[aultre] seigneur de qualité de ce royaulme , de l'aller 
trouver. 

Ce que le dict ambassadeur essaye de faire par toutes 
les persuasions qu'il peult; et cependant que luy et le mar- 
quis de Chetona n'ont peu obtenir passeport pour escripre 
en Flandres , ilz ont faict que le S". Barbarin , gentilhomme 
florentin, de la troupe du dict marquis, a feinct qu'il luy 

estoit nécessaire pour sa santé de retourner dellà la mer, 
dont j ayant pour une si raysonnable occasion obtenu son 
congé, sans toutfesfoys pouvoir pourter aulcunes lettres, ilz 
luy ont secrectement baillé ces quatre motz d'escriptz 
« croyez entièrement le pourteur » signé des deux, en si 
peu de papier, qu'il Ta peu cacher en lieu secrect de sa 
personne; et sa créance a esté que n'y ayant espérance d'ac- 
cord ez différandz des prinses , bien que le dict marquis se 
soit miz en debvoir de l'offrir à ceulx cy avec les plus gra- 
cieuses, voyre humbles, condicions qu'il a peu, mais se 
monstrans eulx opiniastres de n'y vouloir entendre, ilz 
prient le duc d'Alve de ne temporiser plus à leur faire le 
piz qu'il pourra comme à obstinez ennemis, et qu'il se 
haste d'entreprendre quelque chose contre eulx, pendant 
que ces troubles du North sont en vigueur, car ne recou- 
vrera jamais une plus belle occasion ; et que le dict marquis 
se trouve si offancé des indignitez qu'ilz luy ont faictes , 
qu'il n'a rien en plus grand désir que de s'en venger'. Et, 
despuys le despartement du dict Barbarin , ung aultre gen- 
tilhomme anglois a esté dépesché devers le dict duc de 
la part du dict de Montegu, lequel, parce qu'il a heu 
à descendre en France, il m'a requiz ung passeport, et 
oultre celluy là j'entendz que ceulx du North luy ont dé- 
pesché le S", de Marcon ville, qui est le plus capable et 
suffizant homme qu'ilz ayent.] 

Certaine déclaration que ceulx dn North ont faicte de 
rioteiitioD de leur entreprinse. 

Gomme, par le très inique et sinistre raport d'aulcuns malicieux 
ennemys de la parolle de Dieu et du publicque estât de ce royaulme, 
ayt esté publié et miz en avant que rassemblée des nobles hommes » 

les comtes de Northomberland et de Vaesmerland , et de plusieurs 
auUres principaulx personnaiges qui suyvent leur parly, ayt esté 
et soit contre la couronne et au préjudice de cest estât, il a semblé 
bon aus dictz deux comtes , et à ceulx de leur conseil , de signiffier 
à toutz les bons subjectz de la Majesté de la Royne quelle est en 
cest endroict leur vraye et saincte intention , et celle de leurs amys 
et alliés, comme s'ensuyt : 

Parce que très saigement et loyaulment a esté naguières admis 
par le hault et puissant prince Thomas duc de Norfolc, Henry 
comte d'Arondel , Guillaume comte de Pembrok , et Nous , comtes 
de Northomberland et Vuesmerland , et plusieurs aultres de l'an- 
cienne noblesse de ce royaulme , avec grand consentement de toutz 
les gens de bien, qui favorisent la parolle de Dieu etaymentThon- 
neur de cest estât , qu'il estoit nécessaire , pour obvier à effuzion 
de sang et à la ruyne de ce commun pays , et aussi pour reflbrmer 
les désordonnées personnes qui, par abuz et par la malicieuse prçi- 
ticque d'aulcuns aultres, à eulx semblables, ont esté ellevez, de 
faire entendre à ung chacun quelle est la légitime succession de 
ceste couronne, et à qui, par légitime droict, cy après elle doibt 
apartenir, affin de ne la laysser aller à la dangereuse et incertaine 
descision que, pour raysonde divers tiltres, plusieurs, qui y pré- 
tendent intérest, la pourroient faire venir; 

Laquelle saincte, bonne et honnorable intention de la dicte no- 
blesse a esté, en plusieurs et diverses façons très mauvaises, prè- 
ocupée envers la Majesté de ladicte Dame par les communs ennemys 
de son royaulme , et par iceulx mesmes , et leurs pernicieux et dé- 
testables conseilz et pratiques, qui nous sont assés cogneues et 
au reste de la noblesse, noz vies et noz libériez sont mises mein* 
tennant en grand dangier , et monopolles toutz les jours faictz pour 
apréhender noz personnes, conseils vrayement procédantz de la 
damnable etambicieuse affection de ceulx qui, pour aulcune nostre 
soubzmissioQ , ne peult estre aultrement modérée que par les 
armes ; 

A Tocasion de quoy nous nous sommes assemblez d'une juste et 
loyalle intention envers la Majesté de la Royne et envers sa cou- 
ronne , et la légitime succession d'icelle , pour leur résister forée 
par force; et voyantz que nulle intercession ne nous peult valloir, 
nous nous sommes commiz à la grande bonté et clémence de Dieu 
et à l'assistance de toutz les vrays zélateurs de ce royaulme , résoluz 
en nous mesmes d'advanturer entièrement noz vies , terres et biens, 

en oeste très juste et sainete entreprinse ; en quoy nous requérons 
affectueusement Tayde et secours de toutz ceulx qui désirent le 
repos de cest estât et celluy de Tandenne noblesse qui y est. 



Du mesmes jour. 

AULTRE LETTRB AU ROT. 

Sire , ceste segonde lettre est pour me conjouyr avecqnes 
Vostre Majesté de la reddition de Sf Jehan d'Angely, et du 
debvoir auquel les princes de Navarre et de Gondé , mon- 
sieur r Admyral et ceulx qui les ont suyviz se veulent mettre 
de requérir, à genoux, vostre bonne grâce, et retourner à 
vostre obéyssance , ainsy que par les vostres , du xxviij*" da 
passé, il vous playt me le mander; lesquelles je n'ay re- 
ceues que ainsy que mon pacquet estoit desjà cloz et del- 
livré au S', de Vassal. Et avec icelles j'ay ensemblement* 
receu voz dernières, qui sont du quatriesme du présent. 
J'yray, pour l'occasion des unes et des aultres, trouver 
du premier jour la Royne d'Angleterre , et verray comme 
elle prendra ces bonnes nouvelles. 

L'on m'a présentement faict entendre de sa part celles 
de cy dessoubz aulx propres termes qui s'ensuyvent : 

« La nuict du xvnj* de ce moys , s'estantz les rebelles 
de la Royne assemblez au cbasteau de Duren pour prendre 
résolution s'ilz debvoient combattre ou non , ilz se sont 
trouvez de contraire adviz entre eulx , remonstrant le comte 
de Northomberland qu'il n'avoit prins les armes pour as- 
saillir les gens de la Royne , sa Mestresse , mais seulement 
pour deffandre sa personne et celle des aultres seigneurs 
et gens de bien de sa compaignie , et pour faire certaine 
remonstrance à la dicte Dame aflBn de redresser aulcones 

choses au bien et proifict de la noblesse et de tout Testât 
du royaulme ; et que , s'estant là dessus meu différant entre 
luy et le comte de Vuesmerland, il s'estoit retiré icelle 
mesme nuict , avec douze centz chevaulx au lieu et chas- 
teau de Exain; et le dict de Vuesmerland avoit prins ung 
aultre chemyn avec huict centz chevaulx vers Lisdidale, 
layssans leurs gens de pied , lesquelz avoient incontinent 
envoyé accepter le pardon de la dicte Dame ; et avoient 
pareillement habandonné Artelpoul et layssé leur artille- 
rye; — que le comte de Sussex et sire Jehan Fauster en- 
tendant cella s'estoient miz, l'ung, d'ung costé, avec 
quinze centz chevaulx et six centz harquebouziers^ et 
Taultre, de Taultre, avec mil chevaulx à poursuyvre lea 
dicts comtes; — que le comte de Vuarvich et Tadmyral 
Clinton , ayantz layssé leur infanterye à Ripon , avoient 
* dilligentment passé la rivière, avec toute la cavallerie et 
avec ung nombre d'arquebouziers et six pièces de cam- 
paigne, pour se mettre [après]; — que le comte de Mora 
s'estoit aproché en la frontière pour combattre le dict de 
Northomberland y et offert à la dicte Royne d'Angleterre 
dix mil hommes payez pour vingt deux jours , s'il luy play* 
soit de s'en servyr. » 

Je vérilBeray mieuh ceste nouvelle, et par mes pre^ 
mi^es vous en manderay ce que j'en auray aprins , aydant 
le Créateur auquel je prie, après avoir très humblement 
baysé les mains de Yostre Majesté qu'il vous doinct , Sire,, 
en parfaicte santé , très heureuse et très longue vie , et 
toute la grandeur et prospérité que vous désire. 

De Londres ce xxvij* de décembre 1569. 

ADDITION A LA LXXIII» DEPECHE. 

LA ROTNB D*E8COCE ▲ LA ROTNE d'aNGLETERRE. 

— du x* de novembre 1569. — 

Instances de Marie Stuart auprès d*ÉIisabeth pour obtenir son rétablissement 
en Ecosse , ou tout au moins la permission de passer en France , même en 
payant rançon. 

La copie de cette lettre, qui n'a pas été transcrite sur les 
registres de Tambassadeur {voyez lxxiii* Dépêche, p. 343) , se 
trouve dans les papiers déposés aux Archives, provenant de la 
famille Fénélon. L'écriture est de la fin du xviP siècle; mais, ce 
qui en assure l'authenticité, c'est qu'elle fait partie de cahiers 
qui sont la copie littérale et textuelle des dépêches. Elle est ti- 
rée du second manuscrit dont nous avons parlé dans les obser- 
vations insérées en tête du premier volume de cet ouvrage. 



A LA RoYNE d'Angleterre. 

Madame ma bonne sœur, ne voulant rien obmettre 
jusques au dernier but de la patience qu'il a pieu à Dieu 
me prester en mes adversitez, j'ay différé tant que j'ay 
peu de vous importuner de mes lamentations , espérant 
qu'aveçques le temps , père de vérité , vostre bon naturel 
considérant la malice de mes ennemys, qui sans aulcuns 
contredict courent à bride abatue leur cource contre moy, 
vous esmouveroit à pitié de vostre propre sang, vostre sem- 
blable, et de celle quy entre toutz autres princes vous a esleue 
pour son resfuge après Dieu , se fyant tant en voz favo- 
rables lettres et amiables promesses , forti6ez par ce lien de 

parantaige et proche voisinnaige, que je me suis mise en 
voz mains et vostre pouvoir, de mon gré sans contrainte » 
où j'en demeure prez de deux ans , aucunes foys en es- 
pérance de vostre faveur et suport par courtoises let- 
tres , d'autres foys en désespoir par les menées et faux rap- 
portz de mes contraires. Néantmoins mon affection vers 
vous m'a toujours faict espérer le bien et souffrir le mal 
paciemment f or maintenant vous avez escouté de rechef la 
malice de mes rebelles , à ce que me mande l'évesque de 
Rosse , reffuzant d'ouyr la juste plaincte de celle qui vo- 
lontairement s'est mise en vostre puissance , se jettant 
entre voz bras; par quoy j'ay présumé de tenter encores 
ma fortune vers vous, appelant à la Royne ma bonne 
sœur d'elle mêmes. 

Hélas, Madame, quel plus grand signe d'amitié vous 
puis je monstrer que d'avoir fiance en vous , et pour ré- 
compense rendrez vous vayne l'espérance qui est mise en 
vous par vostre sœur et cousine , qui peut et n'a vouUu 
envoyer allieurs pour secours? Sera donc mon attente en 
vous pour néant, ma pacience vayne, et l'amitié et res- 
pect que vous ay portée desprisée jusques là que je ne 
puys obtenir ce que ne sçauriez justement reffuzer à la 
plus estrange du monde. Je ne vous ay jamais offencée, 
ains vous ay aymée , honnorée et par toutz moyens recher- 
ché de vous complaire et assurer de ma bonne inclination 
vers vous. L'on vous a faict de faux raportz de moy, à 
quoy vous adjouxtez foy jusques à m'en avoir traittée non 
comme une royne, vostre parante, venue cercher sup- 
port de vous, seure de vostre promise faveur, mais comme 
une prisonnière à qui vous pourriez imputer dTence d'une 
sabjecte. 

Madame , puisque je ne puis obtenir de vous déclarer, 
face à face , ma sincérité vers vous , au moins permettez 
que monsieur de Rosse ^ mon ambassadeur, vous rende 
compte de toutz mes déportemens, comme celluy qui en est 
[chargé], ayant accez de vous remonstrer les occasions que 
j'aydemedouloir sans vous offencer, estant contraincte de 
reiiouveller mes anciennes requestes, desquelles je vous 
suplie le vouloir résouidre et moy aussy; à sçavoir, qu'il 
vous plafte, suyvant mes premières demandes, m' obliger 
pour jamais, m'aydant de vostre support au recouvrement 
dé mon estât auquel il a pieu à Dieu me constituer entre mes 
subjéctz , comme de tout temps [me l'avez] promis ; ou 
sy le sang , mon affection vers vous, et longue patience ne 
vous semble mériter cela , au moings ne reffuzez de me 
laisser aller libre , comme je suis venue , en France ou ail- 
Kebrs , où je me pourray retirer entre mes amys et alliez . 

Et, s'il vous plait m' user de rigueur et me traiter comme 
ènnemye, ce que je ne vous ay jamais estée, ni désire 
estre , laissez moi racheter ma misérable prison par ran- 
son, comme est la coustume entre tous princes, voire en- 
nemys, et me donnez commodité de traffiquer avecques les 
sttsdictz princes, mes amys et alliez , pour faire ma dicte 
ranson. Et cependant je vous supplie que, pour m'estre fiée 
en vous de ma personne et offert en tout de suivre vôstre 
conseil , je n'en reçoive dommaige par Textortion de mes 
rebelles sur mes fidelles sûbjectz, ny quejesoys afibybKe,' 
pour m'estre attendue à voz promesses , de là perte de 
Dûmbertran. Et si tous ces respectz et miennes humbles 
requesfes sont par les faux raports de mes ennemys em- 
pesehez d'estre [accueillis de] vous, et que veulliez pren- 
dre de mauvaise part tout ce que j'ay faict à intention de 

voi|s ^isfiiise, m, moins ae permettez que ma vie wkj 
sp9P rayoir déserti> mise en dangièr, éamme ôelli)iy qm 
se dict iJofbé do Domfânndin faiçt èourir lé bruiet ^ se van- 
tant de ce (que je ne puis croire) que lue mettrez entre 
les mains de mes rebdles ou de tels aultres en ce pays dont 
ilz ne sont moins ccmtens et qiie jVne oognoîs point.- 

}e proteste m' avoir jitm^ ^ yolooté de vous offancer^ 
ny faire cbose qui vous toumasto & desplaisic, ny n'ày mé- 
ritée cruelle récompense que d'estre sy peu r&pectée, 
comme l'évesque de Rosse. vous a de^à déclaré et fera de 
rechef, s'il vous plaist luy domier audience , de qnoy je 
vous supplie bien humblement > et, comme dessus , de luy 
donner une résolution, et ay ce n'est par amoi» que ce soit 
par pitié. Vous avez esprouvée que c'est d'estre en trou- 
bles, jugez ce que les aultres souffrent par cela. Vous aivesi 
assës prestée TcH-eil^ à mes enbemys, h leurs. inventions 
pour vous raidre soupçonneuse de moy, il est temps de 
coniâdérer ce quy les y meult et leurs doubles d^Orteménii 
vers moy, et ce que je vous suys, et l'aifectian vers voiià 
qui m'a f^ict venir en lieu où vous avez ce pouvoir shr moy. 

Réduysez en inémoire les ofirei d'amitié que je vous 
ay fi^içtes, et l'amitié que m'ayez promise > et combien 
je désire vous complaire jusques à avoir négligé le sup^ 
porl^ d,es aultres princes par vostre adviz et promesse du 
Yosti)e%:,N'(AibUez le dfoit d'bo^italité vies^ moy seule et 
peseiiltput cecy avecques le respebt de vostre ôonBapce^ 
hfnq^ur: et pitié 4e Vostipe sang$ et lors j'espère que né 
n|§ rçrtera.oçca^n de me:fep$ntip<, Penaéz. aussi ,. Mih 
dame, quel lieu j'ay teneu et comment j'ay estée nourrye^ 
et sy ayant , par le moyen de mes jebelles ou aultres en- 
nemys, ung sy différant traictement ,^^ çç^tuy \h par le& 

,iiûeos 9 de quy j'espéroys tout- confort ^ sy malaisément je 
jpàys porter ung tel fardeau avecqnes eèlny de vostre mau- 
vaise grâce, qui m'est le plus dur; laquelle je n*ay jamais 
méritée , ny d'estre sy estroictement emprisonnée que je 
n'aye le moyaa d'entendre les nouvelles de mes affaires, ou 
pouvoir mettre ordre en nul part, et mesmes sans pouvoir 
au moins consoler mes fidelles subjectz , qui soufirent pour 
flftoy, tant a'en faut que je les supporte comme j'espérois. 

Je V0I1S snpplie de rechef que faux rappôrtz ou mauvais 
desseins de mes enneniys ne vous facent oublier tant d'aul- 
tres respectz en ma faveur. Et pour le dernier, si tout le 
reste ne peut esmouyoir vostre naturelle pitié, ne despri- 
sez la prière des Roys , mes bons frères et alliez , aux 
ambassadeurs desquélz j'escriptz pour vous faire instante 
prière en ma faveur; et, affin que ne le preniez de mau- 
vaise part, je vous supplie m*excuser sy, en caz [que] 
veulliez oublier vostre bon naturel et pitié qui vous a 
faict tant honorer et aymer vers moy, je les prie d'adver- 
tir les dictz Roys de ma nécessité, et les prie de pres- 
ser l'ayde à mes affaires que j'ay attandue de vous , et re- 
quiers présentement , devant toute aultre , s'il vous plaist 
me l'accorder; [laquelle], commjB j'espère vous trouverez 
enfin , je n'ay jamais déservi ' de perdre, 

Sy en cecy ou en aulcun poinct de ma lettre je vous 
offence, excusez l'extrémité de ma cause à ces infiniz trou- 
bles, où je me voys. Et pour fin , je me remetz à la suf- 
fisance de l'évesque de Rosse que je vous supplie croire 
comme Hioy, qui vous présente mes humbles recomman- 



1. Mérité. — Ce mot est déjà employé dans le même sens au commen- 
eeraent de ta page précédente. 

daciODSy .{iriaot Dièu.qttiL ybm (nœ éù^Bmkit an; viwf 
moo kitentidn yers yoiiftet.me8;dé{Kntem 

' ' De Titbèry ce x^ de novembre 1569. 

Je vous supplie m'excuser sy j'escriplz sy mal, car ma 
prisoa m'est tant mal saine et moy inhabile à cest office 
et à tout autre exercice. 

Yostre très afiectionnée bonne sœur et cousine, ^ 

MARIE R. 



ADDITION AUX DÉPÊCHES DE L'ANNÉE 1569. 

LETTRES DrvÈRSES Q?.MA&|£ ^TUAET A L'AMBAS^APSÇR. 

* (Les lettrée nnrflMM sont tsm» da niéiMaianascrit»> 

Ui ROTNB d'BSCOCE A MONSIEim DE LA MOTHE FÉNÉLOIf. 

— du XXV" de juillet 1669. — 

' i 'il ; ' . J > . / • . . . ^ ' 

Lettre de ren^ercimeiU de Marie Sluart À Fambassadeur» 
arec prière de lui continaer ses bons offices. 

Monsieur de La Mothe Fénélon, je receu hier vostre 
lettre du xxj* de ce mop, ensemble celle dé monsieur le 
Cardinal mon oncle , de laquelle je vous envoyé la responce 
par le présent porteur, laquelle je vous prie luy faire seu- 
rement tenir par la première commodité. L'évesque de 
Rosse m'a plusieurs foys escript de la peine et seing que 
vous prenez pour l'advancement de mes affaires , de quoy 
je vous remercye de bien bon cœur , et vous prie de ne 
II. •« 

iM» la»er de ecfQftmiier) et de parler rifveiileiit, rocomoa 
s'oflrante, à la Rojfiie, ma bonae scmr/ aînây fs'aves 
faict au pa^aé , et que. je m'iiSi3UJr9> qçe< le Roy , vostre 
Maistre, monsieur mon bon frère, entend que fassiez à 
toutes les fois que penserez que vostre {^roUe* me ^pour- 
roit servir. 

Je n'eusse esté si longtemps sans vous escripre^ si quel- 
cung de mes secrétaires eust esté icy près de moy, et vous 
fairois plus ample discours à ceste heure de Festat de mes 
affaires , sy je ne m'assnrois que le dict évesque de Rosse 
vous communique librement tout [ce] qui se passe en iceulx , 
suyvant le commandement que 4e luy en ay donné à son 
partement d'icy ^ et ce que je luy en ay souvant despuys 
escript. Je.vous prie , au surplus y de me mander souvant 
de vos nouvelles , oit pour le moins quand vous [en] re- 
cepvrez des hôûiaieê , d'en fmr» part au diet éft^ne de 
Rosse; et atant, api^ mies -aiSe^ioonto .recanu»A»d 
tiens à vostre bonne grâce , je prie le Créateur, monsieur de 
La Mothe Fénélon , vous donner heureuse et longue vie. 

De Vuingfeild le xxv* de juillet 1569. 

Vostre bien bonne amye, 

MARIE R. 

Prière de Manc Stnatt à Itebaindtur pour q»*!! insisté' vivenfent en sa 

MoQueur de La Mothe Féc^lon, je recen vostre. leUi») 
du S}' du présent par le moyen de monsieur de Re6$e, et, 
tant par icelle que par la sienne, oogneu la eontinuelle 
honm volonté cpie vous avez au bien et expédition demea 
affaires^ en quoy vous nesere:^ décei|.> le faisant pour uniii 
qui ne manquera jaijnais de bo<>ne volonté à s'en rcvendwr 
9Ù elle pourra pour vous. J'ay ei* naguières nonveUeë 
d'Escos«e par W TIjOTias Flemypg, prôswiiit porteiir, que 
j'euvoys ver$ Ip dict sieur de Hosse, lesqudz yoù en faii 
roiit pprt Qt cGfmmiiniquer^nt ^ur ma pressante tibe^té, pont 
laquée (pu bie«^ qi^eîe.pni$9e<;bfrch^ secours fiiUèiits)^ 
il fle.ftiutfivs.^i|fi Ir^ {ioyne d'A^^i^cr^ s^efanw wrle 
c^te :c(a M^.pour les Qwm ^e vout cmt^«di9z>pfir k 
i\ci lieijjr 4^ Rossai de <P^y j^ v*to pr iç pwter èia diûté 
Royne, quant Toccasion se présentera. .' ;. '.• lii - 

La Vergpe) i)9,'#; parlé.'dt quelque affaire, dont je ne luy 
sceu résoudre parce que je ne sçay bpnnepient CQmme ces 
choses sont passées, et ^ussy*que venant freschiement de 
France, comme il n^'4 dU» U n'en a parlé ny à mon- 
sieur de Glazco mon ambassadeur, ny à aultre de mes gens ; 
toutesfoys j'en escriray au dict sieur de Rosse pour en ad- 
vizer avec vous et faire ce que vous ensemble trouverez bon 
pour ma seureté. Le dict de La Vergue se dict vostre se* 
crétaire , encores que vous n'en fassiez mention par yostre 



— «e — 

lettre; et me sourenant que je vous ay cy devant escript 
comme j'avois eu advertissement que de. tentes les lettres 
et despesches, tant du Roy, monsieur mon bon frère , que 
de moy, on en bailhoit des coppies à la court d'Angle- 
terre^ sur quoy vous me mandaste que. vous aviez ung se- 
crétaire en France, et m'ayant cestuy cy dict qu'il y a esté 
envyron trois moys , et aussy qu'il n'avoit encores gnères 
parlé' avec moy qu'il ne me demandast sy je voulois es- 
cripre en France ou mander quelque chose de bouche, 
j'ay eu quelque soupçon que ce fust luy, et ne m'ay sceu 
garder de luy en parler et remonstrer que luy et aultires voz 
secrétaires se doibvent bien garder de telles choses , affin 
que les affaires du Roy, mon dict sieur mon bon frère, ne 
fussent sy divulguez comme ilz ont esté par cy devant, et 
que celaèstoit fort dangereux. Et, à vous dire vérité, cela 
m'enpesefaera aidcunement que je ne luy donne quelque 
crédit. Je-luy ay faict quelque remonstrance pour le bon 
vottiloir que j'ay et porte continuellement au bien et ad- 
vâncement [des] affaires {du Roy], dont je vous prie Fen 
aisurer et'la Royne, madame ma bonne mère, et je prié 
Dieu vous avoir, monsieur de La Môthe Fénélon, en sa' 
samcte garde. 

Le x"" d'aoust 1669. 

Vostre bien bonne. amye, 

MARIE R. 

LA ROYNE D^BSCOSSE A MONSIEUR DE LA AfOTHB FéNAlON. 

— dû XII* d'aoust 1569. — 
•H 
Plaintes contre, les menées du S', lidoidins en France. 

Monsieâr de La Mothe Fénélon , je vous ay amplement 
escript par M*. Thomas Flemyng, du x" du présent, et 
ne me reste rien à vous dire , sinon que je me suis souve- 
nue qu'on m'a advertye qu'un nommé Moulins , quç vous 
cognoissés, est après à faire quelque menée en France 
contre moy et mon estât ; de quoy je vous prie en escrire 
au Roy Très Ghrestien , monsieur mon bon frère , affin 
que ces malignes entreprinses soyent rompues. J'ay escript 
à monsieur de Rosse qu'il advise avec vous sur l'affaire 
dont m'a parlé La Vergue , et sellon l'adviz qu'il m'en 
donnera je me résouldray, priant Dieu vous avoir, mon- 
sieur de La Mothe Fénélon , en sa saincte garde. 

Escript à Vuingfeild le xij'' jour d'aoust 1569. 

Yostre bien bonne amye , 

MARIER. 

Du mesmêsjoun 

Monsieur de La Mothe Fénélon , despuys vous avoir es- 
cript ce matin par La Vergue des menées de Moulins , le 
S', de BourdeuiHe, ung de mes escuyers d'escurye, est 
arrivé venant de France , lequel parmy sa dépesche , m'a 
raporté que le dict Moulins s'est tant advancé en ses dictz 
menées que de vouloir solliciter d'envoyer un ambassadeur 
de France en Escosse. C'est ung très dangereux homme, 

il fait tout ce qu'il peut pour empescher ceulx en faveur 
desquels j'escripti; pour estre miz en la garde du Roy Très 
Chrestien, monsieur mon bon frère, et en leur lieu faire 
mettre ceulx qui sont de sa pratique. Ce seroit bien faict 
pour le bien et service du Roy, mon dict sieur mon bon 
frère y de lui en escripre. Dont je vous en prie de bieni>on 
cœur, et aussi en faveur d'un nommé de Gartares , qui est 
de mes officiers, que je desirerois estre, miz de h dicte 
garde. Il est homme de bien , duquel' j'ay expérimenté la 
fidellité et en réponds, vous priant Tavoir pour recom- 
mandé 5 et je prie Dieu vous avoir, monsieur de La Mothe 
Fénélon , en sa saincte garde. 

E^rîpt « Yuiogfeild le xij^ jour d*aoast 1569. 

Vostre bien bonne amye , 

MARIE R. 

( De la main dç 'la Mojrne iPEscosse. ) 

Je vous manderay de œ propos plus au long par Bor- 
thick , et de toutes mes nouvelles avecques l'obligation 
dont je me sentz redevable à vous pour tant de bons of- 
fices^ vous priant à ceste heure solliciter un peu ferme 
pour moy. 

fin »0 MSSUfiHlS VOLVXK. 

